
Cuvânt înainte 


În România contemporană, psihoterapiei i se acordă tot mai multă atenție în 
contextul diversificării metodelor de vindecare sau de întrajutorare umană. 

Cartea "Strategiile psihoterapiei cognitiv-comportamentale" se adresează în 
mod special psihologilor şi medicilor interesaţi de formarea şi perfecționarea în 
domeniul psihoterapiei, constituindu-se într-un adevărat manual uşor de înțeles şi 
utilizat în practică de către specialişti cu diverse orientări. 

Autoarea prezintă într-o formă sintetică principiile generale şi principalele 
variante ale psihoterapiei cognitiv-comportamentale, detaliind cele mai importante 
metode şi tehnici ale acesteia, validate prin experiența personală, dintre care 
menţionăm evaluarea şi restructurarea cognitivă, relaxarea şi autohipnoza. Sunt 
descrise pe scurt terapiile comportamentale, cognitive, cognitiv-comportamentale, 
rațional-emotivă, precum şi demersul terapeutic centrat pe rezolvarea problemelor 
de viață. 

O atenţie deosebită este acordată problematicii conceptualizării cazurilor 
abordate psihoterapeutic, precum şi dificultăților ce ar putea sta în calea desfăşurării 
eficiente a acestui demers. 

De asemenea, aşa cum ne-a obişnuit şi în publicaţiile anterioare, autoarea 
împărtăşeşte cititorilor din îndelungata sa experiență prin inserarea pe parcursul 
întregii lucrări a unor studii de caz, în ultima parte acordând o atenţie deosebită unor 
aplicaţii ale psihoterapiei cognitiv-comportamentale în tulburările anxioase, 
depresive sau ale personalităţii. 

Deşi se doreşte a fi o lucrare de nivel academic, aceasta este redactată într-un 
stil agreabil, care o face accesibilă unei categorii mai largi de medici, psihologi sau 
de persoane interesate de cunoaşterea şi optimizarea comportamentului uman. 


Conf. univ. dr. Margareta Dincă 


|. Abordarea comportamentală în psihoterapie 
şi consilierea psihologică 


Terapia comportamentală include o serie de tehnici având scopul: de a-i 
determina pe oameni să-şi modifice comportamentul. Multe dintre tehnicile recente 
includ şi strategii cognitive care au condus la apariția orientării cognitiv- 
comportamentale în consiliere şi psihoterapie. 

Orientarea comportamentală s-a structurat în perioada anilor 1950-1960 ca o 
reacție la perspectiva psihanalitică dominantă până atunci şi a apărut aproape 
simultan în Statele Unite, Marea Britanie şi Africa de Sud (Corey, 2001, p. 256). În 
ciuda opoziţiei şi criticilor realizate de psihanalişti, noua orientare terapeutică a fost 
capabilă să supraviețuiască, demonstrând eficiența metodelor. de, condiţionare în 
modificarea comportamentului şi constituind o alternativă la terapia tradițională. 

Începând din anul 1960, Albert Bandura a dezvoltat teoria învățării care 
combină tehnicile condiţionării clasice şi operante cu învăţarea observaţională. 

După această perioadă au apărut o serie de şcoli terapeutice cognitiv- 
comportamentale dintre care menționăm terapia rațional-emotivă a lui Elis, terapia 
cognitivă a lui Beck, strategiile de inoculare a stresului şi antrenamentul de 
autoinstruire puse la punct de Meichenbaum. 

Începând cu anii '70 terapia comportamentală a devenit o orientare dominantă 
în psihologie, cu multiple aplicaţii în domeniul educaţiei psihoterapiei, psihiatriei, 
asistenţei sociale, dar şi în domeniul industriei şi afacerilor. 

Deşi implică strategii diferite, terapiile comportamentale au câteva 
caracteristici comune: focalizarea asupra comportamentului, accentul: pus pe 
tehnicile de învăţare şi evaluarea riguroasă a rezultatelor (Kazdin, 1994). 

La ora actuală, în cadrul orientării comportamentale, un loc central îl ocupă 
terapia cognitiv-comportamentală care pune un accent deosebit pe rolul factorilor 
cognitivi în înţelegerea şi modificarea comportamentului subiecților. 

Aceşti factori, cum ar fi, de pildă, vorbirea interioară sunt considerați 
mediatori ai schimbărilor în plan comportamental (Bandura, 1969, 1986; Bech, 

1976, Bech şi Weishaav, 1995, Fishman şi Franks, 1997, Goldfried şi Davidson, 
1976, Lazarus, 1989, London, 1986, Mahoney, 1977, 1979, 1991, Mechenbaum, 
1977, 1985). 


Principiul de bază al orientării comportamentale în psihoterapie postulează 
faptul că ființa umană este producătorul şi produsul mediului său înconjurător. 

Dacă teoreticienii comportamentalişti de orientare radicală excludeau 
posibilitatea autodeterminării şi libertăţii ființei umane orientarea modernă actuală 
încurajează tehnicile care conferă clientului autocontrol și autonomie. Modificările 
realizate în plan comportamental . contribuie : la îmbogățirea repertoriului 
deprinderilor de a face față problemelor vieţii, rezultatul fiind o multitudine de 
posibilități de răspuns într-o situație dată. Eliminând comportamentele 
dezadaptative care limitează alegerile, oamenii devin liberi să realizeze mai multe 
opțiuni care înainte nu le era accesibile. 

Din punct de vedere filosofic, orientarea comportamentală şi cea umanistă au 
părut diametral opuse iniţial, dar lucrările comportamentaliştilor contemporani au 
construit nenumărate punți între cele două orientări care, în cele din urmă, ar putea 
fuziona. Orientarea comportamentalistă limitată, bazată pe modelul stimul-reacție, a 
fost criticată inițial de Bandura (1974, 1977, 1986), părintele teoriei învățării 
sociale. Acesta respinge modelul mecanicist şi determinist al comportamentului 
uman datorită faptului că se bazează exclusiv pe determinări de natură exterioară 
(din mediu). 

Mulţi autori care au urmat (Kazdin, 1994; Mechenbaum, 1977; Thoresen ŞI 
Coates, 1980; Watson şi Tharp, 1997) au utilizat tehnici comportamentale pentru a 
atinge obiective umaniste (evoluția ființei umane). Thoresen şi Coates (1980) 
identifică trei mari direcții care fac posibilă convergența între orientarea umanistă şi 
cea comportamentalistă în psihoterapie: 

- considerarea terapiei ca fiind un demers orientat spre acţiune şi nu ca o 
introspecție, mai curând pasivă, asupra problemelor care îi frământă pe clienţi; 

- preocuparea crescândă a terapeuților comportamentalişti în legătură cu 
maniera în care evenimentele externe sunt mediate de factori subiectivi, de natură 
cognitivă sau emoțională; 

- accentul crescut pus asupra responsabilității personale în raport cu propriul 
comportament. 

Odată înarmați cu tehnici de autoreglare a comportamentului, oamenii devin 
capabili să-şi amelioreze semnificativ calitatea vieții. 


Principiile şi postulatele terapiei comportamentale 


Spiegler şi Guevremont (1998) ne prezintă câteva caracteristici ale terapiei 
comportamentale: 

1. Terapia comportamentală are la bază principii ştiinţifice, derivate din 
cercetarea experimentală din domeniul învățării, principii bazate pe date de 
observaţie şi nu pe convingeri personale. 

Principiile învăţării se aplică în mod sistematic pentru a-i ajuta pe oameni să 
se debaraseze de comportamentele dezadaptative. 

Obiectivele tratamentului sunt exprimate în termeni concreți şi obiectivi care 
fac posibilă repetarea intervenţiei terapeutice. 

În timpul terapiei sunt evaluate comportamentele problematice, precum şi 
condiţiile care contribuie la menţinerea acestora. 

Eficienţa metodelor de evaluare şi intervenţie este verificată prin intermediul 
unor metode de cercetare ştiinţifică. 

Conceptele care stau la baza demersului terapeutic şi strategiile de intervenţie 
sunt exprimate în mod explicit, testate empiric şi revizuite permanent. 

2. Terapia comportamentală se ocupă de problemele curente ale clienților şi 
de factorii care le influențează în prezent, fără a pune accent pe perspectiva istorică. 

Tehnicile comportamentale sunt aplicate pentru a modifica factorii actuali 
relevanţi care influențează comportamentul clienților. 

3. Clienţii joacă un rol activ în cursul terapiei, angajându-se în diverse acţiuni 
menite să-i ajute să-şi rezolve problemele şi nu doar să vorbească despre acestea. 

Ei îşi monitorizează comportamentele atât în timpul, cât şi în afara şedinţelor 
de psihoterapie, învaţă şi exersează noi modele de comportament şi noi strategii de 
a face față problemelor existenţei. 

4. Terapia comportamentală se desfăşoară pe cât posibil în mediu natural al 
clientului. 

Abordarea terapeutică are la bază principiile învăţării, clientul însuşindu-şi 
deprinderile de autoreglare a comportamentului, deprinderi care vor fi transferate în 
viaţa de zi cu zi. 

Sarcinile şi temele pentru acasă reprezintă un element important al terapiei 
comportamentale. 

5. Terapia comportamentală pune accent pe tehnicile de autocontrol 
comportamental. Clienţii sunt instruiți să inițieze, să realizeze şi să evalueze 
demersul terapeutic, fiind responsabili de propria lor schimbare. 

6. Tehnicile terapeutice sunt astfel construite încât să se potrivească fiecărui 
client în parte. 

7. Demersul terapeutic presupune un proces de colaborare între client şi 
terapeut, acesta din urmă informând permanent clientul cu privire la natura şi 
progresele terapiei. 

La aceste caracteristici Corey (2001) mai adaugă câteva: 

8. Psihoterapia evoluează de la simplu la complex, de la situaţii facile la unele 
dificile şi de la unele mai puţin amenințătoare la unele amenințătoare. 

9. Demersul terapeutic comportamental este relativ scurt, incluzând mai 
puţine şedinţe de psihoterapie şi un interval de timp mai puțin extins, iai cer cu 
alte sisteme terapeutice. 

10. Tehnicile terapeutice se combină în anumite pachete de strategii în 
vederea creşterii eficienței psihoterapiei. 

Obiectivele terapeutice ocupă un loc central în cadrul psihoterapiei 
comportamentale. 

Obiectivul central constă în a crea noi condiții pentru învățare pornindu-se de 
la supoziţia că procesul de învăţare poate ameliora comportamentul problematic. 

Clientul este cel care fixează obiectivele “specifice terapiei sub directa 
îndrumare a terapeutului sau consilierului. 

Evaluări realizate pe parcursul terapiei evidențiază măsura în care obiectivele 
au fost atinse. 

Subliniem încă o dată faptul că obiectivele terapeutice trebuie să fie precise, 
concrete, clar formulate, măsurabile, înțelese şi acceptate de client. 

Acestea rezultă în urma unor negocieri realizate între client şi terapeut şi sunt 
exprimate sub forma unor contracte terapeutice care ghidează demersul 
psihoterapeutic. 

Cornier şi Cornier (1998, p. 228-231) descriu etapele selectării şi definirii 
obiectivelor terapeutice. 

- terapeutul oferă clientului motivaţia pentru stabilirea unor scopuri, explică 
necesitatea stabilirii acestora precum şi rolul lor în cursul terapiei şi subliniază faptul 
că pacientul trebuie să joace un rol activ în cadrul acestui demers; 

- clientul denumeşte modificările pozitive pe care le aşteaptă de pe urma 
terapiei; 

- atenția este focalizată asupra a ceea ce clientul doreşte să realizeze şi nu 
asupra a ceea ce el nu doreşte să facă; 

- clientul împreună cu terapeutul stabilesc dacă aceste obiective aparțin cu 
adevărat clientului şi dacă au un caracter realist; 

- se discută avantajele şi dezavantajele (beneficiile şi costurile) demersului de 
atingere a obiectivelor; 

- clientul şi terapeutul cad de acord dacă vor continua demersul de atingere a 
obiectivelor stabilite sau le vor reformula; 

- odată stabilite obiectivele, începe demersul de definire a acestora. 

Vor fi discutate conduitele asociate cu atingerea lor, condiţiile necesare pentru 
schimbarea conţinutului obiectivelor intermediare, precum şi planurile de acţiune 
menite să conducă la atingerea obiectivelor. 

Rolul terapeutului în cadrul terapiei comportamentale 


Terapeuţii comportamentalişti utilizează tehnici comune altor abordări cum ar 
fi: reflecția, clarificarea, rezumarea, întrebările deschise, dar şi unele specifice. 

Astfel, după Spiegler şi Guevremont (1998), terapeutul comportamentalist 
deține următoarele atribuţii: 

- culege în mod sistematic informaţii referitoare la antecedentele cu caracter 
situațional, amploarea şi dimensiunile problemei în plan comportamental, precum şi 
la consecințele acestora; 

- clarifică împreună cu clientul problemele acestuia; 

- planifică şi stabileşte comportamentele ţintă; 

- formulează împreună cu clientul obiectivele terapiei; 

- identifică acele condiţii care menţin problema; 

- implementează planul de schimbare; 

- evaluează succesele demersului terapeutic; 

- conduce viitoarele demersuri de evaluare. 

Să presupunem, de pildă, că o pacientă se prezintă la psihoterapie pentru 
agorafobia care o împiedică să iasă din casă. 

Terapeutul, va începe prin a analiza natura anxietăţii care o împiedică pe 
clientă să părăsească locuința. Acesta o va interoga în legătură cu modul în care 
percepe anxietatea, când a apărut aceasta şi ce anume întreprinde în astfel de situații. 
Vor fi obţinute informaţii. în legătură cu gândurile care îi vin în minte, trăirile 
afective şi consecințele problemei-simptom asupra existenţei sale. 

Vor fi stabilite apoi obiectivele terapiei şi vor fi puse în acţiune strategiile 
menite să reducă anxietatea până la un nivel controlabil. 

Terapeutul împreună cu clientul vor evalua pe parcursul psihoterapiei măsura 
în care au fost îndeplinite obiectivele terapeutice stabilite. 

Un alt rol important al trerapeutului comportamentalist constă în modelarea 
comportamentului. 

Bandura (1969, 1986) era de părere că achiziţiile obţinute în urma învățării 
directe pot fi atinse şi prin intermediul observării comportamentului celorlalți. 

Datorită acestui fapt, clientul va putea să-şi însuşească noi modele de 
comportament prin intermediul imitaţiei, terapeutul reprezentând un model de 
urmat. ' 

Deoarece clienţii îl investesc pe terapeut cu autoritate, ei îşi vor modela 
atitudinile, convingerile şi valorile imitându-l pe acesta. 

Aşa cum am mai subliniat, demersul terapeutic de tip comportamentalist se 
caracterizează, printre altele, şi prin rolul activ jucat atât de terapeut, cât şi de client. 

Terapeutul va fi cel care îl va învăţa pe client noi modalități de comportament 
prin intermediul jocului de rol, modelării, repetărilor în plan comportamental 
precum şi al feed-back-urilor cu privire la progresele înregistrate pe parcurs. 

Clientul va primi diverse sarcini pentru acasă (de pildă monitorizarea 
comportamentului problematic). 

Clientul trebuie să fie puternic motivat să coopereze atât în timpul şedinţelor 
de psihoterapie cât şi în afara acestora, pentru că în — caz contrar — progresele 
terapiei sunt limitate. 

Pacientul este încurajat să experimenteze noile deprinderi pentru a face față 
problemelor vieții, pentru a-şi lărgi repertoriul de comportamente cu caracter 
adaptativ şi a transfera cele învățate în viața cotidiană. 

Terapia este considerată încheiată doar atunci când noile deprinderi de 
autoreglare psihică au fost generalizate şi pot fi utilizate de client în afara terapiei. 

Este evident faptul că demersul terapeutic nu se va reduce la un simplu 
„insight“ (iluminare) cu privire la natura problemelor clientului, ci va presupune 
implementarea unor noi modele de comportament. 

Obiectivele terapiei sunt formulate în termeni concreți şi măsurabili, fapt ce 
permite atât clientului cât şi terapeutului să evalueze progresele terapiei, ambii 
putând conştientiza momentul în care terapia poate să se încheie. 

În cadrul terapiilor de orientare comportamentală nu se pune un accent 
deosebit asupra relaţiei client-terapeut, ca în cazul terapiilor psihodinamice sau 
umaniste; factori cum ar fi căldura afectivă, empatia, comunicarea autentică, 
caracterul permisiv şi de acceptare din cadrul relaţiei terapeutice fiind considerați 
factori necesari, dar nu suficienți pentru ca schimbarea să aibă loc. 

Studiile clinice au evidențiat însă faptul că relaţia terapeut-client, chiar şi în 
cazul terapiei comportamentale, poate contribui în mod esențial la procesul de 
schimbare (Granvold şi Wodanski, 1994). 

Astfel o bună relație terapeutică va oferi şansele creşterii receptivității 
clientului la demersul terapeutic. 

Nu este important numai modul în care clientul cooperează la psihoterapie cât 
şi expectaţiile acestuia în legătură cu un final pozitiv, expectații care vor funcționa 
în calitate de autosugestii pozitive. 

Terapeutul de orientare comportamentală joacă un rol activ, obiectiv şi 
suportiv în cadrul demersului terapeutic. 


Strategiile şi tehnicile terapeutice specifice psihoterapiei 
comportamentale 


1. Evaluarea 
Începe “cu evidenţierea problemelor - şi simptomelor clientului, a 


antecedentelor legate de acestea, precum şi a consecințelor lor. Clientul va 
monitoriza frecvența şi intensitatea problemelor-simptom, aceste monitorizări 


STRATEGIILE PSIHOTERAPIEI COGNITIV-COMPORTAMENTALE 15 


devenind un instrument al psihoterapiei care permite alcătuirea unor planuri 
terapeutice şi evaluarea efectelor strategiilor aplicate. 

Instrumentele de evaluare includ inventarele şi scalele de autoevaluare, 
precum şi tehnici bazate pe observația directă. 

Unul din punctele forte ale terapiei comportamentale constă în aceea că 
evaluările şi autoevaluările realizate permanent pe parcursul terapiei permit 
depistarea rapidă a oricărei erori, cât de mici, apărute în cadrul demersului terapeutic. 

Schimbările în sfera comportamentală nu se produce după principiul „totul 
sau nimic“, ci gradat, în unele sectoare ale vieţii, în timp ce altele pot rămâne 
neschimbate. 

Tehnicile terapeutice sunt incluse în cadrul unor planuri de tratament şi au un 
caracter eclectic. 

Lazarus (1989, 1992 b,1996 b, 1977 a) este de părere că pot fi utilizate cu succes 
diverse metode de terapie, indiferent de fundamentarea lor teoretică. În viziunea sa, cu 
cât este mai extinsă aria strategiilor utilizate, cu atât terapeutul este mai eficient. 

De asemenea, tehnicile utilizate nu sunt alese la întâmplare dintr-un „pachet“ 
de strategii ci sunt special combinate ținând seama de problematica fiecărui subiect 
în parte, terapeutul dând dovadă de creativitate în realizarea acestor selecții. 


2. Tehnicile de relaxare. 


Relaxarea a devenit o tehnică larg răspândită şi foarte mult apreciată care îi 
ajută pe subiecți să facă faţă stresului vieţii cotidiene. 

Relaxarea reprezintă o metodă de autoreglare care presupune destinderea 
musculară şi calmare psihică. 

Există o multitudine de tehnici de relaxare; în Europa cea mai cunoscută este 
metoda antrenamentului autogen al lui Schultz (1930), iar în S.U.A. tehnica relaxării 
progresive, propusă de Jacobson (1938). După învăţarea relaxării este necesar ca 
aceasta să fie practicată zilnic de către pacienți pentru a obţine rezultatele scontate. 

La ora actuală se utilizează tehnici de relaxare eclectice combinate adesea cu 
alte strategii de tip comportamental cum ar fi desensibilizarea sistematică, antrena- 
mentul asertiv, programe de „self-management“, relaxare prin intermediul unor 
dispozitive bazate pe bio feed back, meditaţie sau imaginaţie dirijată cu autosugestii. 

Studiile clinice au evidenţiat faptul că hipnoza, considerată de specialişti ca o 
relaxare mai profundă, contribuie la obținerea unor rezultate mai rapide şi mai 
durabile în terapia comportamentală. 

Corey (2001) este de părere că însuşirea unei tehnici simple de relaxare 
durează între 4 şi 8 ore de lucru sub îndrumarea terapeutului. 

Odată însuşită, relaxarea devine o deprindere care, dacă este practicată zilnic, 
timp de 15-25 de minute, conduce la o odihnă economică, la reducerea anxietății şi 
efectelor negative ale stresului, la echilibrare în plan psihosomatic şi la optimizarea 

performanţelor în activitatea profesională. Dacă, la început, relaxarea a fost utilizată 
mai ales ca o parte a desensibilizării sistematice, aplicaţiile acesteia s-au extins 
treptat la terapia tulburărilor anxioase, fobice, cardiovasculare, respiratorii, a 
migrenelor şi tulburărilor de somn. 


3, Desensibilizarea sistematică 


Strategia comportamentală elaborată de Joseph Wolpe (1958) cere clientului 
să-şi imagineze situaţii din ce în-ce mai anxiogene. 

Clientul îşi însuşeşte o tehnică de relaxare şi apoi i se cere ca în această stare 
să-şi imagineze situaţii progresiv-anxiogene. Treptat, acesta devine tot mai puțin 
sensibil la stimulii care îi produceau înainte anxietate. 

Tehnica poate fi considerată o metodă de expunere pentru că subiecților li se 
cere să se confrunte în plan mental cu imagini care produc anxietate. 

În cursul interviului preliminar terapeutul va culege informații referitoare la 
anxietate şi la condiţiile în care se manifestă aceasta. 

Etapele desensibilizării sistematice sunt următoarele (Morris, 1986): 

- însuşirea unei tehnici de relaxare; 

- alcătuirea unei ierarhii care să cuprindă situaţii anxiogene, de la cea mai 
puţin anxiogenă până la cea mai anxiogenă; 

- desensibilizarea propriu-zisă. 

Antrenamentul de relaxare se realizează prin intermediul unei versiuni 
modificate a tehnicii lui Jacobson (1938), descrisă în detaliu de Wolpe (1990). După 
ce şi-a însuşit relaxarea musculară, clientului i se cere să-şi imagineze scene 
agreabile (de pildă, că se află la munte întins în iarbă, urmărind alunecarea norilor 
pe un cer albastru etc.). 

I se cere apoi să practice relaxarea şi acasă, timp de 30 de minute. 

Ulterior, se va lucra asupra alcătuirii listei cu situaţii anxiogene, de intensitate 
progresiv crescătoare. 

Astfel, de exemplu, pentru un client suferind de fobie socială, cu teamă de 
respingere, situația cea mai anxiogenă poate fi reprezentată de respingerea de către 
partenera de viață, următoarea de respingere de către un prieten apropiat, succedată 
de cea a unui coleg de serviciu, cea mai puţin anxiogenă fiind ignorarea subiectului 
de către o persoană necunoscută întâlnită la o petrecere. 

Desensibilizare propriu-zisă începe după câteva şedinţe în care clientul şi-a 
însuşit tehnica de relaxare şi a alcătuit ierarhia stimulilor anxiogeni. 

La început, i se cere clientului să se relaxeze cu ochii închişi, după care i se 
cere să-şi imagineze o scenă neutră. Apoi acesta va trebui să-şi imagineze scena cea 
mai puţin anxiogenă din cadrul listei. 

Terapeutul îl va ghida progresiv. cerându-i să-şi imagineze scene cât mai 
anxiogene până când clientul semnalează că simte anxietatea, moment în care scena 

este întreruptă. Se induce din nou starea de relaxare, după care se reiau scenele 
anxiogene din cadrul ierarhiei. 

Tratamentul se consideră încheiat atunci când clientul reuşeşte să rămână 
relaxat în timp ce îşi imaginează scena cea mai anxiogenă. 

Pentru ca tehnica să fie încununată de succes este necesar ca subiectul să 
realizeze şi anumite teme pentru acasă care constau în practicarea relaxării şi 
vizualizarea scenelor asupra cărora s-a lucrat în timpul şedinţelor de terapie. 

Treptat clienții vor ajunge să se confrunte şi cu situaţii reale de viață pentru 
a-şi controla anxietatea. Metoda s-a dovedit utilă şi în terapia tratamentului 
anxietăţii şi fobiilor, obsesiilor, anorexiei nervoase dar şi al balbismului tulburării 
imaginii corporale şi chiar a depresiilor uşoare. 

Tehnica desensibilizării sistematice este bine acceptată de clienți pentru că 
aceştia sunt expuşi gradat şi simbolic la situații anxiogene. Aceştia dețin controlul 
demersului terapeutic, putând încheia expunerea atunci când anxietatea depăşeşte 
pragul lor de toleranță. 


4, Strategiile de expunere 


Spre deosebire de desensibilizarea sistematică, în cazul acestora expunerea se 
realizează în plan real. Se cunosc două variante ale strategiilor de. expunere: 
desensibilizarea „in vivo“ şi metoda inversiunii. 

Desensibilizarea „in vivo“ presupune confruntarea cu situaţii progresiv tot 
mai anxiogene în planul vieţii reale. Clienţii pot încheia experiența de expunere 
atunci când anxietatea devine intolerabilă. 

Expunerea poate fi realizată împreună cu terapeutul sau cu o persoană de 
sprijin, special instruită. 

Aceasta va însoți clientul în călătorii cu metroul sau îl va ajuta să se confrunte 
progresiv cu obiectul fobiei sale. 

În cazul în care poate fi realizată efectiv, desensibilizarea în plan real este mai 
eficientă decât cea realizată în plan imaginar pentru că generalizarea la situaţiile de 
viaţă se produce mai repede, rezultatele fiind mai stabile în timp. 

Metoda inversiunii („flooding“) constă într-o expunere prelungită în plan real 
sau. imaginar la stimulii generatori de anxietate, fără declanşarea unor 
comportamente de reducere a acesteia. 

Ideea care stă la baza acestei tehnici constă în aceea că şi în cazul în care 
clientul trăieşte o stare de anxietate intensă, consecinţele de care acesta se teme nu 
se produc cu adevărat. 

Tehnica imersiunii în plan imaginativ are avantajul că nu presupune nici un 
fel de restricție referitoare la situațiile anxiogene, la care expunerea în plan real 
poate fi nu numai imorală dar adesea chiar imposibilă, cum ar fi expunerea la situații 
de incendiu, viol sau catastrofă aeriană. 

Expunerea imaginară poate să reproducă circumstanțele în care a avut loc 
trauma, fără a avea însă consecințe negative concrete pentru client. 

Astfel, de pildă. supraviețuitorii unui accident aviatic pot prezenta o serie de 
simptome psihopatologice cum ar fi coşmaruri, reamintiri obsedante ale 
evenimentului, fobie de a zbura cu avionul, anxietate sau depresie. 

În cazul acestora, desensibilizarea prin tehnica imersiunii în plan imaginar 
i-ar putea ajuta să revină la starea normală. 

Tehnica imersiunii şi-a dovedit utilitatea în tratamentul tulburărilor anxioase, 
agorafobiei, fobiilor specifice şi tulburărilor obsesiv-compulsive de stres. 

Deşi eficientă, metoda este evitată de unii subiecți datorită disconfortului 
generat de expunerea prelungită la situații anxiogene. 

Tehnicile de expunere nu sunt totdeauna suficiente pentru tratamentul 
anxietății, în cazul unor tulburări mai complexe fiind necesară combinarea acestora 
cu alte strategii terapeutice. 


5. Desensibilizarea şi reprocesarea prin metoda mişcărilor oculare 
(DRMO) 


Tehnica a fost elaborată de Francine Shapiro (1995) şi include o serie de 
tehnici comportamentale combinate cu utilizarea mişcărilor ritmice ale globilor 
oculari, tehnici utilizate în tratamentul amintirilor cu carâcter traumatice. 

Metoda a fost aplicată asupra victimelor abuzurilor sexuale, şocurilor produse 
de confruntări militare, asupra supraviețuitorilor unor agresiuni, sau accidente, dar 
şi la clienți suferind de anxietate, atacuri de panică, depresie, reacții de doliu, fobii 
sau adicții (Shapiro 1995). 

Cercetările cele mai complexe au fost realizate în cazul tulburărilor post- 
traumatice de stres. 

Corey (2001, p, 271) prezintă etapele metodei desensibilizării şi reprocesării 
prin metoda mişcărilor globilor oculari: 

Metoda are drept obiectiv restructurarea în plan cognitiv sau reprocesarea 
infirmaţiilor. . În cadrul primei etape se realizează interviul clinic prin intermediul 
căruia se obţin informații cu privire la istoria vieții clientului. 

Se elaborează apoi planul de tratament care cuprinde. definirea. şi 
conceptualizarea problemelor clientului şi stabilirea obiectivelor terapeutice. 

Se insistă asupra amintirilor cu conținut negativ care generează simptome 
psihopatologice, asupra situaţiilor prezente care favorizează menţinerea 
simptomelor, precum şi asupra deprinderilor şi modelelor de comportament cu 
caracter adaptativ care îi sunt necesare clientului pentru o bună funcționare în plan 
individual şi social. 

- Etapa de pregătire cuprinde formarea alianţei terapeutice și explicarea 
modului în care funcționează metoda care va fi aplicată. 

Sunt discutate expectaţiile şi eventualele îngrijorări ale clientului care va 
învăța o tehnică de relaxare. 

- Etapa de evaluare își propune identificarea obiectivelor țintă, a amintirilor 
traumatice care generează anxietate. Se identifică reacțiile emoționale fiziologice, 
imaginile şi cogniţiile cu conținut negativ asociate cu evenimentul traumatic, precum 
şi gândurile şi convingerile realiste care ar putea contribui la reducerea anxietății. 

- Etapa de desensibilizare presupune vizualizarea imaginilor cu caracter 
traumatizant, verbalizarea gândurilor şi convingerilor negative şi conştientizarea 
senzaţiilor fiziologice. 

Expunerea este limitată în timp şi nu durează mai mult de un minut, după care 
se declanşează o nouă asociaţie. 

În timpul acestui demers, clientul este instruit să urmărească degetul arătător 
al terapeutului care se mişcă ritmic şi rapid în fața ochilor clientului de aproximativ 
12 până la 24-de ori. 

În continuare, clientului i se cere să blocheze experiențele negative inspirând 
profund şi apoi să relateze ce anume îşi imaginează, simte sau gândeşte. 

- Etapa implementării şi consolidării cognițiilor pozitive care au fost inițial 
identificate ca înlocuitoare ale celor negative. 

De exemplu, victima unui viol poate nutri convingerea negativă: „ar fi trebuit 
să mă lupt mai mult sau să fug'“, convingere ce poate fi înlocuită cu afirmații de tipul 
următor: „acum deţin controlul asupra situației“ sau „în acele condiți am făcut ceea 
ce era omeneșşte posibil“. 

Obiectivul demersului terapeutic constă în realizarea unei asocieri între 
evenimentul traumatic şi cogniţii cu conținut adaptativ în aşa fel încât amintirile 
traumatizante să nu mai aibă forța de a produce anxietate și gânduri negative. 

- În etapa a 5-a, după implementarea cognițiilor pozitive, clientului i se cere 
să vizualizeze din nou evenimentul traumatic împreună cu gândurile şi convingerile 
pozitive şi apoi să-şi scaneze corpul prin intermediul atenţiei îndreptate spre interior 
şi să identifice tensiunile musculare existente. 

Tehnica şi-a atins obiectivul când clientul reuşeşte să vizualizeze evenimentul 
traumativ şi, în acelaşi timp, să declanșeze cogniții cu conținut pozitiv şi să-şi simtă 
corpul relaxat. 

- Clientului i se va trasa sarcina ca, în timpul temelor pentru acasă, să vizuali- 
zeze evenimentul negativ, respectiv imaginile, emoţiile şi gândurile care îl însoțesc. 

Acesta va ţine un jurnal în care va nota toate aspectele psihologice negative. 

De asemenea, între şedinţele de terapie, acesta va trebui să practice o tehnică 
de relaxare, imaginaţia dirijată, meditaţia, respirația controlată şi automonitorizarea 
proprilor trăiri. 

- Evaluarea rezultatelor trebuie realizată la începutul fiecărei şedinţe de 
psihoterapie, când se analizează temele pentru acasă sub aspectul progreselor 
obţinute. Urmează redefinirea problemelor clientului, stabilirea unor noi obiective 

terapeutice şi continuarea practicării tehnicilor de desensibilizare, restructurare 
cognitivă şi automonitorizare. 
Rezultatele terapiei sunt evaluate de client şi terapeut în cadrul unui demers 
„de tip colaborativ. 
În opinia noastră, tehnica desensibilizării şi reprocesării prin intermediul 
mişcărilor globilor oculari include elemente de hipnoză clinică, acestea contribuind 
la sporirea eficienței sale. 


6. Antrenamentul asertiv 


Reprezintă o tehnică de antrenare a abilităților sociale şi se adresează 
persoanelor cărora le lipsesc abilitățile sociale sau au dificultăți în stabilirea unor 
relații interpersonale: acasă, la locul de muncă, la studii sau în perioadele de 
petrecere a timpului liber. Antrenamentul sau psihoterapia asertivă este utilă pentru 
următoarele categorii de subiecți (Corey, 2001); 

- cei care nu sunt capabili să-şi exprime iritarea sau mânia; 

- cei care au dificultăți în a spune „nu“; 

- cei excesiv de politicoşi care îi lasă pe ceilalți să profite de pe urma lor; . 

- cei cărora le este greu să-şi exprime dragostea sau alte sentimente pozitive; 

- cei care consideră că nu au dreptul să-şi exprime gândurile, convingerile sau 
sentimentele. 

Supoziţia care stă la baza antrenamentului asertiv este că oamenii au dreptul, 
dar nu şi obligaţia de a se autoexprima. 

Obiectivele antrenamentului asertiv sunt următoarele: 

- “lărgirea repertoriului de comportamente cu caracter adaptativ. care să 
permită subiecților să decidă când anume trebuie să'se comporte în mod asertiv; 

- învăţarea acestora să se exprime pe ei înşişi ținând seama de sentimentele şi 
drepturile celorlalți, pentru că asertivitatea nu presupune agresivitate. 

Persoanele asertive îşi apără drepturile fără însă a le încălca pe ale celorlalți. 
„Majoritatea programelor de dezvoltare a asertivitățiii au la bază principiile terapiei 
cognitiv-comportamentale care postulează faptul că oamenii nu se comportă asertiv 
deoarece nutresc gânduri şi convingeri negative disfuncționale cu privire la faptul că 
nu au dreptul să-şi exprime sentimentele sau ideile sau că nu merită un tratament 
bun din partea celorlalți. 

Un astfel de mod de gândire conduce la pasivitate. 

Tehnicile de antrenament asertiv nu se mulțumesc să înarmeze subiecții doar 
cu metode de 'a face față unor situaţii dificile, ci contribuie şi la modificarea 
gândurilor şi convingerilor disfuncționale care stau în calea aservității, acestea fiind 
înlocuite cu afirmaţii mai constructive. 

Deşi antrenamentul se poate realiza şi individual, Alberti şi Emnons (1995 a) 
consideră că acesta este-mai eficient dacă se desfăşoară în grup. 

Avantajele lucrului în grup sunt următoarele: 

- grupul crează condiții pentru experimentarea noilor modele de 
comportament achiziționate; 

- în grup subiectul primeşte: ghidare, sprijin şi feed-back-uri nu numai de la 
terapeut, ci şi de la ceilalți membrii ai grupului; 

- deoarece antrenamentul asertiv are ca obiectiv procesarea terapeutică a 
anxietății specifice situaţiilor psihosociale, grupul permite subiecților depăşirea 
acestor dificultății într-un mediu securizant. 


7. Programele de „self-management“ şi de comportament autodirijat 
(Corey, 2001, p; 275) 


Aceste programe au drept scop să-i înveţe pe clienți tehnici de reglare şi 
autoreglare psihică în scopul de a-şi conduce existenţa într-un mod mai eficient. 

Strategiile de „self-management“ au pătruns în domeniul terapiei şi mai ales 
în cel al consilierii psihologice începând cu anii '70 şi cuprind metode de 
automonitorizare, autorecompensare, contracte realizate cu propria persoană şi 
controlul stimulilor. 

Ideea care stă la baza acestor programe constă în aceea că oamenii trebuie să 
învețe diverse strategii de a rezolva situații problematice, aceştia asumându-și 
responsabilitatea punerii lor în aplicare în viața de zi cu zi. 

Clienţii care urmează cursuri de „self-management“ sunt cei care decid ce 
comportament ar dori să modifice (fumatul, consumul de alcool sau droguri, 
mâncatul excesiv etc.). 

Aceştia descoperă, de regulă, faptul că ceea ce îi împiedică să-şi atingă 
obiectivele este lipsa anumitor deprinderi de viaţă. 

Cornier şi Cornier (1998) prezintă caracteristicile unui program eficient de 
„self-management': 

- o combinaţie de metode şi tehnici este de cele mai multe ori mai eficientă 
decât aplicarea unei singure strategii; 

- strategiile de „self-management“ trebuie utilizate cu regularitate o perioadă 
suficient de lungă de timp pentru a se obține rezultate evidente; 

- clienţii trebuie să-şi stabilească obiective realiste şi să evalueze permanent 
maniera în care acestea sunt îndeplinite; 

- utilizarea metodei auto-întăririlor reprezintă un element important în cadrul 
programelor de „self-management“; 

--un anumit nivel de suport social este necesar pentru menţinerea schimbărilor 
care au fost obținute. 

Programele de comportament autodirijat reprezintă o variantă a celor de „self- 
management“. Watson şi Tharp (1997) ne propun un astfel de programe care 
cuprinde patru trepte: 

1. Stabilirea obiectivelor 


Terapeutul consilier împreună cu clientul vor cădea de acord în legătură cu 
schimbările comportamentale dorite. Se va lucra asupra fiecărui obiectiv în parte, 
acestea fiind abordate pe rând. 

Obiectivele trebuie să fie posibil de atins, măsurabile, exprimate pozitiv şi 
semnificative pentru client. 


2. Transformarea obiectivelor în comportamente „țintă“ 


Pentru a realiza acest lucru clientul va trebui să răspundă la întrebarea: ce tip 
de comportament aş dori să crească sau să scadă în frecvență? 


3. Automonitorizarea 


Clientul va fi instruit să-şi observe şi să-şi noteze în mod sistematic şi 
deliberat comportamentele prin intermediul unor jurnale în care se va nota nu numai 
frecvența şi intensitatea unui comportament specific, ci şi elemente legate de 
antecendentele, cauzele şi consecințele acestuia. 


4. Stabilirea unor planuri care să cuprindă strategii de schimbare 


Acest stadiu va începe cu o comparație între datele obținute în urma 
automonitorizării unui comportament şi standardele clientului referitoare la 
comportamentele dezirabile. 

Clienţii vor realiza apoi o evaluare a modificărilor pe care doresc să le obțină 
în plan comportamental şi vor declanșa acțiuni menite să conducă la schimbările 
respective. 

Tehnica autoîntăririi este utilizată apoi pentru a facilita implementarea noilor 
metode de comportament în viața cotidiană. 

Planul de acţiune este revizuit şi adaptat în mod continuu pe măsură ce sunt 
culese informaţii care prezintă aspectele pozitive sau dificultățile aplicării 
strategiilor de schimbare. 


II. Terapia cognitivă 


Derubeis, Tang şi Beck (2003) subliniază faptul că bazele teoretice şi 
strategiile terapiei cognitive au evoluat în ultimile cinci decenii începând cu studiile 
lui Beck (1963) asupra clienţilor depresivi. Deși aflat inițial pe poziții psihanalitice, 
autorul a constatat că formulările psihodinamice asupra sindromului depresiv 
sufereau de o serie de neajunsuri. Pornind de acestea, Beck a elaborat un model 
cognitiv al depresiei care punea accentul pe gândurile negative şi pe distorsionările 
cognitive care se întâlneau frecvent în discursurile depresiilor. Autorul a subliniat 
faptul că aspectele cognitive sunt mai importante şi mai verificabile în cazul 
depresiei decât procesele motivaționale dinamice postulate de psihanaliză. 

Măi precis, Beck susține faptul că la persoanele depresive funcționează 
mecanisme distorsionate de procesare a informaţiei, mecanisme care au drept 
rezultat o viziune negativă a clientului asupra propriei persoane, a viitorului şi a 
lumii în general. 

Aceste conţinuturi cognitive stau la baza simptomelor comportamentale 
afective şi motivaţionale ale depresivului. 

Modelul cognitiv al depresiei postulează faptul că pentru înțelegerea unei 
tulburări emoționale, terapeutul şi clientul trebuie să se concentreze prioritar asupra 
conținutului cognitiv care însoţeşte reacţia clientului la un eveniment negativ. 

Valoarea euristică şi terapeutică a modelului cognitiv constă în accentul 
acordat unor instanțe psihice uşor de accesat, de natură conştientă sau preconştientă, 
clientul fiind învățat să le controleze. 

Modelul nu ţine seama de motivațiile de natură inconştientă care trebuie 
evidenţiate în cursul demersului psihanalitic. 

În cursul terapiei cognitive este accesată aşa — numita „triadă cognitivă“ care 
se referă la gândurile şi convingerile negative ale clientului cu privire la propria 
persoană, viitor şi lume în general (Beck, Rush, Shaw şi Emery, 1979). 

Terapeutul porneşte de la supoziţia că tristețea, lipsa motivaţiei şi. ideile 
suicidare îşi au originea în problemele pe care clientul consideră că le are în aceste 
domenii. 

Relaţia dintre gânduri şi convingeri şi simptomele manifestate nu este 
valabilă numai în cazul depresiei, ci şi în cazul celorlalte tulburări emoționale. 
Astfel, de pildă, cogniţiile subiecților anxioşi se referă la posibile ameninţări şi 
dezastre viitoare. 

Psihoterapia cognitivă este focalizată pe convingerile clientului care pot fi 
expectaţii, evaluări sau atribuiri ale cauzelor sau responsabilităților (Hollon şi Kriss, 
1984). 

Odată ce clientul a conştientizat conținuturile cognitive, acesta este încurajat 
să le considere ca pe nişte ipoteze de lucru (nu ca pe nişte fapte reale) care pot fi 
adevărate, dar nu în mod obligatoriu adevărate. 

Considerarea convingerilor ca fiind ipoteze de lucru reprezintă un proces de 
disociere sau distanțare de acestea, fapt ce permite clientului să le analizeze mai 
obiectiv (Hollon, 1999), putând, să ajungă un punct de vedere diferit. Odată cu 
schimbarea convingerilor disfuncționale şi înlocuirea lor cu unele mai realiste se va 
produce şi modificarea în sens pozitiv a stărilor afective. 

Încercările repetate de a identifica şi a schimba conținutul atitudinilor 
clientului față de evenimente au o serie de consecințe. 

În primul rând, îngrijorarea referitoare la evenimentele stresante scade din 
cauză că subiectul şi-a schimbat convingerea despre consecințele lor. 

Acest fenomen contribuie la reducerea stărilor afective negative care rezultă 
în urma ruminațiilor cu conținut depresiv sau anxios. 

În al doilea rând, aspectul inexplicabil al stărilor afective este demitizat, 
clientul începând să înțeleagă ce se pretrece, fapt ce-i conferă un sentiment sporit de 
înțelegere. 

Astfel, construirea unei viziuni structurate şi coerente a lumii viitorului şi a 
propriei persoane îi redă subiectului speranța că problemele sale sunt rezolvabile. 

În al treilea rând, clientul care a obținut succese în urma utilizării strategiilor 
cognitive, începe să le aplice şi atunci când se confruntă cu dificultății vieţii 
cotidiene. 

De asemenea, clienții care au învățat să aplice deprinderile de modificare a 
convingerilor negative prezintă un risc diminuat de recădere, ceea ce nu se întâmplă 
în cazul tratamentului psihiatric. 

Studiile clinice au evidențiat faptul că terapia cognitivă are şi un efect 
profilactic înarmând clientul cu tehnici de management al stresului. Psihoterapia 
cognitivă nu acționează numai la nivel superficial pentru reducerea simptomelor, ci 
şi la un nivel mai profund reprezentat de schemele cognitive de bază care reprezintă 
anumite stiluri de gândire caracteristice clientului (Beck, 1964, 1972, Beck, 1995, 
Hallon şi Kriss, 1984, Persons, 1989). 

Acestea structuri cognitive prin intermediul cărora clientul îşi organizează 
experiențele de viață poartă denumirea de convingeri de bază şi s-au format în 
copilărie în urma interacținilor cu persoanele semnficative. Schemele cognitive 


STRATEGIILE PSIHOTERAPIEI COGNITIV-COMPORTAMENTALE 25 


includ aşa-numitele distorsionări cognitive care: determină clientul: să -realizeze 
evaluări cu caracter disfuncțional care, la rândul lor, generează emoții negative şi 
comportamente dezadaptative. 

Schemele cognitive îmbracă adesea forma „dacă — atunci“, fiind similare 
credințelor iraționale. identificate de Ellis („dacă nu sunt competent în toate 
domeniile, înseamnă că sunt un ratat“) (Ellis şi Hauper, 1975). 

Deşi nu sunt la fel de accesibile ca şi gândurile negative automate care au un 
caracter situațional, schemele cognitive de bază devin clare pentru client şi terapeut 
pe măsură ce se evidențiază temele constante legate; de stările afective negative. - 

Odată identificate aceste teme, clientul va fi ghidat să analizeze utilitatea 
acestora (avantajele şi costurile menţinerii lor), precum şi validitatea lor. În cazul în 
care strategiile de, provocare a schemelor cognitive permit înlocuirea acestora cu 
unele mai raţionale, clientul începe să identifice situaţiile în care aceste convingeri 
disfuncționle de bază acționează implicit determinând reacția sa la evenimentele 
perturbatoare ale existenţei. 

Astfel, de pildă, convingerea menţionată mai sus poate fi înlocuită cu 
următoarea: „dacă voi depune suficiente eforturi pentru a realiza o sarcină, voi fi 
mulțumit de prestația mea.“ 

În cursul: demersului. terapeutic, clientul învață. faptul. că toți oamenii, 
indiferent de nivelul de inteligență devin victime ale-unor erori de logică denumite 
distorsionări. cognitive pe care învață să le identifice în cadrul propriului stil de 
gândire. Odată identificată distorsionarea respectivă (gândire de tipul „totul sau 
nimic“ suprageneralizare, . etichetare, ignorarea. pozitivului, desprinderea unor 
concluzii pripite etc.), clientul va fi ajutat să corecteze raționamentul care o include. 

În cadrul terapiei cognitiv comportamentale, clientul şi terapeutul au o relaţie 
de colaborare, lucrând împreună pentru rezolvarea problemelor clientului. 

La rândul său, acesta din urmă va juca un rol activ învățând să descopere 
natura dificultăţilor sale şi-să le depăşească prin utilizarea unor strategii terapeutice 
specializate. 

Terapeutul nu-şi asumă rolul unei persoane atotştiutoare care ştie de ce un 
anumit gând sau convingere are un caracter disfuncţional, lăsându-l pe client să 
realizeze acest lucru. 

Clientul va fi dirijat să adreseze întrebări gândurilor şi convingerilor negative 
disfuncţionale, infirmând veridicitatea lor şi înlocuindu-le cu unele alternative, mai 
realiste. | 

Terapeutul va avea un rol dominant, mai ales în primele etape ale terapiei, 
pentru a explica pacientului. principiile acesteia, esența modelului cognitiv al 
tulburărilor emoționale, precum şi modul în care operează principalele. strategii 
terapeutice. 

A 
Strategii comportamentale 


Terapia cognitivă împrumută unele metode şi tehnici din cadrul terapiei 
comportamentale, ajungându-se în felul acesta la demersul combinat de orientare 
cognitiv-comportamentală. 

Deşi aceste strategii au drept 'scop stimularea activismului sau trăirea 
sentimentelor de satisfacție şi autocontrol, terapeutul cognitivist se va concentra 
totdeauna asupra modificării convingerilor negative ce poate fi obținută în urma 
aplicării tehnicilor de tip comportamentul. Clientului i se va explica “natura şi 
motivația sarcinilor comportamentale, subliniindu-se importanța acestora pentru 
testarea ipotezelor formulate referitoare la veridicitatea gândurilor și convingerilor 
negative disfuncționale. 

Strategiile comportamentale au un rol auxiliar în cadrul terapiei; cu toate 
acestea importanța lor nu trebuie minimalizată. 

Prezentăm în cele ce urmează câteva dintre aceste strategii. 


1. Automonitorizarea 

Majoritatea clienţilor care încep un program de terapie cognitiv- 
comportamentală sunt solicitați să ţină un jurnal în cadrul căruia trebuie să-şi noteze 
activităţile şi stările afective asociate cu acestea. 

Una dintre cele mai răspândite metode constă în evaluarea trăirilor 
emoționale pe o scală gradată de la 0 la 100, O însemnând starea cea mai rea cu 
putință, iar 100 cea mai bună. Aşa cum sugerează Beck şi colaboratorii (1979), este 
indicat ca pacientul să noteze şi nivelul de satisfacție şi măiestrie specific fiecărei 
activități desfăşurate. 

Aceste înregistrări “servesc, printre altele, informării terapeutului, dar şi 
conştientizării din partea clientului a modului în care acesta îşi petrece timpul. 

Adesea, clientul este el însuşi surprins de unele aspecte ale înregistrării (cât 
de mult timp petrece în faţa televizorului). 

Înregistrările iniţiale” vor servi drept bază de comparație pentru evaluarea 
progreselor terapiei. 

Prin intermediul acestora pot fi verificate şi unele afirmații şi convingeri 
eronate ale clientului de tipul: „nimic din ceea ce fac nu iese bine“ sau „nimic din 
ceea ce fac nu-mi oferă nici o satisfacție“ etc. Înregistrările îi permit clientului să 
noteze evenimentele pozitive şi negative care s-au desfăşurat într-un interval de 
timp, precum şi gândurile care i-au venit în minte în legătură cu acestea. 

Tot prin intermediul acestor înregistrări por fi identificate activități care sunt 
asociate cu stări afective pozitive sau negative, ori cu sentimentul de satisfacție sau 
măiestrie, astfel putând fi evitate cele care conduc la menţinerea problemei simptom 
şi crescută frecvența celor cu efecte pozitive. 

2. Tehnica orarelor şi programelor 

Obiectivele acestei strategii sunt următoarele: 

- creşterea probabilității de angajare a clientului în activități pe care înainte 
avea tentaţia de a le evita; 

- depăşirea dificultăților decizionale în iniţierea unor acțiuni. Odată ce decizia 
a fost luată în cabinetul de psihoterapie sau de către clientul însuși, acesta din urmă 
nu va trebui decât să ducă la bun sfârşit ceea ce şi-a propus. 

Atunci când clientul nu duce la îndeplinire sarcinile trasate, terapeutul va 
discuta acest lucru în timpul şedinței-de psihoterapie. 

Lipsa de complianță faţă de îndeplinirea temelor pentru acasă are la bază mai 
multe cauze: 

- terapeutul este prea exigent sau prea grăbit şi trasează sarcini prea dificile; 

-“ clientul nutreşte gânduri sau convingeri negative legate de sarcinile 
respective (nu se crede capabil să le ducă la îndeplinire; crede că tot ce întreprinde 
este inutil). 

În acest din urmă caz este necesară analiza cognitivă a obstacolelor apărute în 
calea îndeplinirii sarcinilor. 

În general, este de dorit să fie planificate activități care provin din trei surse 
de informații: 

_ cele care sunt asociate cu stările afective pozitive sau cu sentimentul 
satisfacției sau măiestriei (nivelului de realizare.); 

- cele de pe urma cărora clientul a obținut satisfacţii în trecut şi care sunt 
evitate din cauza depresiei sau anxietăţii; 

- activitățile noi asupra cărora clientul și terapeutul vor cădea de acord că pot 
fi gratificante sau îi pot furniza informații noi. SAI 

Terapeutul cognitivist îl va ajuta pe client să anticipeze posibilele obstacole 
din mediul înconjurător sau obstacolele cognitive care ar putea interfera cu 
activităţile programate. Aceste obstacole vor fi dezbătute în şedinţa de psihoterapie 
şi, atunci când este cazul, programarea va fi modificată. 


3. Prescrierea unor sarcini gradate 

Deoarece sarcinile pe care clientul are tendința de a le evita sunt de regulă 
complexe şi dificile, se recomandă fragmentarea lor în sarcini mai simple, posibil de 
îndeplinit, şi cu un caracter mai concret. 

Succesul obținut în cazul îndeplinirii unei sarcini mai simple va motiva 
clientul să treacă la una ceva mai complexă. 

De exemplu, unui client cu fobie socială care se teme să vorbească în public, 
i se poate trasa la început sarcina să-şi pregătească discursul şi apoi să-l repete în 
fața oglinzii sau în fața unor prieteni apropiați. 


III. Psihoterapiile bazate pe demersul 
de rezolvare de probleme (PST) 


D'Zurilla şi Nezu (2003) subliniază faptul că terapiile bazate pe rezolvarea de 
probleme au debutul în perioada 1960 —.1970, ca o componentă a terapiilor cognitiv 
— comportamentale. 

Autorii menţionaţi au prezentat în anul 1963 în cadrul Asociaţiei Psihologilor 
Americani un studiu în care pledau pentru introducerea unor programe. ale 
abilităților de rezolvare. de probleme în vederea optimizării competenţelor. sociale 
ale subiecţilor, studiu publicat mai târziu sub denumirea „Rezolvarea de probleme 
şi modificările în plan comportamental“. (D'Zurilla, Nezu, 1971). 

Mai târziu, Spivach, Platt şi Shure (1976) au publicat o lucrare de referință 
denumită „Adaptarea prin intermediul demersului de men de probleme“, 
lucrare în care au abordat problematica interrelaţiei dintre. abilitatea rezolvării 
problemelor de viaţă şi apariţia unor tulburări psihopatologice. 

Începând cu anii 1970 au început să apară numeroase aplicaţii ale terapiei de 
rezolvare, de. probleme. în clinică, consiliere şi în domeniul. psihologiei sănătății, 
aplicaţii care vizau tratamentul şi prevenirea instalării unor disfuncţii psihice sau 
psihosomatice şi optimizarea performanțelor în muncă sau învăţare. 

Demersul de rezolvare. de probleme poate, fi definit ca. fiind. un. proces 
cognitiv-comportamental prin intermediul căruia o persoană caută să descopere 
soluții adecvate şi adaptative la problemele sale de viață. 

Acest proces poate fi caracterizat ca un demers rațional, conştient, orientat 
spre scop şi care presupune un efort revoluționar din partea subiectului (D'Zurilla şi 
Nezu, 1982). Problemele la care se referă autorii implică. probleme. materiale, 
intrapersonale (emoţionale, cognitive, „comportamentale, . de sănătate), 
interpersonale (maritale, de cuplu, conflicte în familie sau la locul de muncă) şi 
comunitare (probleme cu legea, serviciile publice etc.). 

Situaţia problematică poate fi definită ca o situaţie de viață sau ca o sarcină 
actuală sau anticipată care reclamă un răspuns adaptativ pe care subiectul nu-l are la 
dispoziție imediat sau care pune în fața acestuia anumite bariere sau obstacole. 

Solicitările situației problematice îşi pot avea originea în mediul extern (solicitările 
obiective impuse de -sarcină) sau intern (obiective personale, trebuințe, resurse.) 
Obstacolele ţin de noutatea situației, ambiguitate, lipsa de predictibilitate, solicitări 
de tip conflictual, deficite în sfera abilităților sau resurselor individuale. 

O problemă poate fi reprezentată de un eveniment singular, limitat de timp (de 
pildă o afecțiune somatică acută), de o serie de “evenimente asemănătoare care 
acţionează în mod repetitiv (solicitările iraționale ale patronului) sau de evenimente 
care acționează pe termen lung şi au un caracter cronic (dureri continue, sentimente 
de singurătate etc.) 

Soluţia este un răspuns cu caracter adaptativ, specific situației în cauză şi care 
reprezintă rezultatul demersului de rezolvare de probleme. 

O soluţie eficientă contribuie la modificarea situației şi/sau a reacțiilor 
emoționale faţă de ea, astfel încât aceasta/acestea să nu mai fie privite de subiect ca 
o problemă, sporindu-se şansele de apariție a unor consecințe pozitive asupra 
subiectului şi a celor din jur. şi reducându-se cele de apariție a unor consecințe 
negative. 

D'Zurilla şi Nezu (2003) realizează distincția-dintre rezolvarea de probleme 
şi implementarea soluției, aceasta din urmă având un caracter concret și referindu- 
se la o situație dată. 

Marea majoritate a programelor de rezolvare de probleme au la bază modelul 
rezolvării problemelor sociale descris de D'Zurilla și Goldfried (1971) şi dezvoltat 
de D'Zurilla şi Nezu (1982, 1990, 1999). Acest model postulează faptul că demersul 
de rezolvare a problemelor de viață este determinat de două procese: orientarea 
asupra problemei şi rezolvarea propriu-zisă a acesteia, primul având un caracter 
motivaţional, iar-cel de-al doilea implicând aplicarea strategiilor de rezolvare de 
probleme la o situație dată. 


Strategiile abordării bazate pe rezolvarea de probleme 


După ce a realizat evaluarea cognitiv comportamentală, terapeutul va decide 
dacă demersul de rezolvare de probleme este util pentru un anumit client şi dacă da, 
cum poate fi aplicat acesta într-un mod cât mai eficient. 

Abordarea bazată. pe rezolvare de probleme este utilă în tratamentul oricărei 
tulburări în cadrul căreia clientul se confruntă cu o multitudine. de probleme şi 
stresuri cotidiene cărora nu este capabil să le facă față, datorită unor deficite în ceea 
ce priveşte orientarea sau rezolvarea propriu-zisă a problemelor. 

Această abordare poate fi aplicată în calitate de demers unic sau ca o strategie 
în cadrul unui program terapeutic complex. 

Obiectivul terapiei constă în a-l ajuta pe client să identifice şi să soluţioneze 
problemele curente, de viaţă şi să achiziționeze deprinderi cu caracter mai general 
care să-l ajute să facă față problemelor viitoare. 

Rezolvarea problemelor clientului va viza şi reacțiile cu caracter dezadaptativ 
cum ar fi anxietatea, depresia, consumul abuziv de substanțe psihotrope, mâncatul 
compulsiv etc., care vor fi abordate ca probleme de rezolvat. 


Formularea problemei în cazul unei tulburări depresive poate fi următoarea: 

„Mariana m-a anunţat că urmează să ne despărțim pentru că nu mă mai 
iubeşte. Mă simt deprimat şi lipsit de valoare. Ce ar trebui să întreprind pentru a mă 
simți mai bine?“ 

În cazul bulimiei problema clientului ar putea fi formulată astfel: 

„Sunt singură acasă şi mă uit la televizor. Dintr-o dată simt o puternică nevoie 
de a mânca ceva dulce, deşi ştiu că nu am voie. Ce trebuie să fac pentru a nu ceda 
impulsului de a mă duce la cofetărie să-mi cumpăr o prăjitură?“ 

Deși este utilă abordarea simptomelor ca probleme ce trebuie rezolvate, 
accentul — în cadrul demersului de rezolvare de probleme — trebuie centrat prioritar 
pe antecedentele care le-au generat în vederea obținerii unor modificări durabile şi 
generalizate în sfera comportamentală. 

În cazurile în care aceste antecedente nu pot fi identificate, definite sau modifi- 
cate, atunci demersul va fi centrat pe reducerea simptomelor cu caracter dezadaptativ. 

Atunci când este aplicat ca psihoterapie independentă, programul de 
dezvoltare a deprinderilor de rezolvare de probleme, cuprinde de la 8 până la 16 
şedinţe săptămânale cu durata de o jumătate de oră până la două ore şi are caracter 
de prevenire şi ameliorare a simptomelor şi menţinere a unor achiziții în plan 
comportamental. 

Programele se pot aplica individual, pentru grupuri mici de 6-8 participanți 
sau pentru grupuri mai mari, unde îmbracă forma unor work-shop-uri. 

Terapia individuală are avantajul că subiectului i se acordă o atenţie specială 
iar programul este mai flexibil putând fi adaptat problemelor acestuia, în timp ce 
intervenția de grup are avantajul: că experiențele împărtășite motivează clienții, 
grupul oferind sprijin şi modele de comportament. 

"Tehnicile demersului de rezolvare de probleme sunt următoarele: dialogul 
socratic, instrucțiunile cu caracter didactic, modelarea, ghidarea, repetarea, întărirea 
şi feed-back-urile. 

Orientarea asupra problemelor include următoarele aspecte care trebuie 
antrenate în cazul clientului (D'Zurilla şi Nezu, 2003, p. 225): 

- capacitatea clientului de a identifica în mod corect o problemă de viață, 
atunci când aceasta apare; 

- convingerea legată de faptul că problemele reprezintă un aspect normal şi 
inevitabil al existenței; 

- capacitatea de a identifica în mod corect cauzele problemei; 

- 'abilitatea de a privi problemele ca pe nişte provocări şi nu ca pe nişte 
catastrofe care trebuie evitate; 

- formarea convingerii că are capacitatea de a face faţă problemelor stresante; 

- conştientizarea faptului că problemele complexe necesită mai mult timp şi 
eforturi pentru a putea fi rezolvate; 

- dezvoltarea motivaţiei de a rezolva problema într-un interval de timp clar 
delimitat; 

: capacitatea de a bloca tendința de a reacționa impulsiv în situații stresante. 

Pentru a realiza o orientare corectă asupra problemelor, D'Zurilla şi Nezu 
(2003) propun tehnica jocului de rol inversat în care terapeutul va formula o 
convingere eronată cu privire la problemă, iar clientul va furniza argumente din care 
să rezulte faptul că respectiva convingere are un caracter irațional. Aceste 
convingeri pot îmbrăca forme următoare: 

„Nu toată lumea are probleme, dacă am o problemă înseamnă că sunt nebun“, 
„Oamenii, nu se pot schimba şi asta înseamnă că voi rămâne totdeauna aşa“ etc. 

Strategiile psihoterapiei cognitive (identificarea distorsionărilor cognitive, 
contraargumentarea şi înlocuirea acestora cu gânduri şi convingeri mai realiste) vor 
fi utilizate de asemenea, pentru a modifica atitudinea clientului faţă de problemele 
sale. 

Un alt pas important în cadrul demersului de rezolvare de probleme constă în 
ajutarea clientului să identifice corect problema. Se utilizează în acest scop liste de 
probleme (Mooney şi Gordon, 1950) referitoare la aspecte diferite ale existenței: 
familie, profesie, finanţe, relații cu sexul opus, prietenie, copii, etc. 

Etichetarea unei situții ca reprezentând o problemă îl ajută pe client să se 
confrunte cu aceasta în loc să o evite sau să reacționeze impulsiv. 

D'Zurilla şi Nezu (2003, p. 226), recomandă în cadrul antrenamentului de 
rezolvare de probleme şi identificarea reacțiilor emoționale, a stărilor fiziologice, 
precum şi a gândurilor negative care le generează („cred că nimic nu poate fi 
schimbat“). 

Clienţii vor fi apoi învățați ca, la un semnal condiționat („la culoarea roşie a 
unui semafor imaginar, opreşte-te şi reflectează!'), să reeticheteze situația şi stările 
emoționale de la unele „îngrozitoare“, la „ceva nu este în regulă“. 


Studiu de caz 


Barbu, un inginer în vârstă de 36 de ani, diagnosticat cu depresie majoră pe 
fond toxic (consum abuziv de alcool), a fost trimis la psihoterapie, după ce soția l-a 
părăsit. Clientul avea idei suicidare şi se simţea lipsit de speranță. 

Prezentăm mai jos, un fragment din cadrul dialogului terapeutic: 

Terapeutul: Barbu, se pare că modul în care gândeşti îşi pune amprenta asupra 
stărilor tale afective. Să încercăm acum un joc în care eu voi juca rolul unui prieten 
de-al tău pe care nu l-ai mai văzut de mult, iar tu va trebui să găsești 
contraargumente la spusele mele chiar dacă, în interiorul tău, eşti de acord cu ele. 

T: Totul îmi merge prost, dar absolut totul! Soţia m-a „părăsit de aproape un 
an. Actuala prietenă se poartă ciudat, cred că mă va lăsa şi ea. Săptămâna viitoare 
vine o comisie de la minister şi sunt sigur că proiectul nostru nu va primi finanțare. 
S-ar putea chiar să fiu dat afară şi să trebuiască să-mi caut alt serviciu. Nu mai am 
nici o speranță. 

B: De ce să abandonezi atât de uşor? Ai muncit mult la acest institut şi ai avut 
multe proiecte! acceptate. Cât despre prietena 'ta, ce ţi se' pare ciudat în 
comportamentul ei? 

T: Nu ştiu. Nimic nu mai merită eforturi din partea mea, toate strădaniile mele 
sunt lipsite de sens; totul s-a dus de râpă, este un dezastru. 

B: Nu este adevărat că eforturile tale nu mai au nici un sens. Mulţi oameni trec 
în viață prin perioade mai grele la serviciu. Cât despre prietena ta, de ce nu vorbeşti 
cu ea ca să vezi ce gândeşte cu adevărat? Ştiu ce simți. 

T: Nu, nu şti. Nu ai idee ce înseamnă toate acestea pentru mine! Proiectul nu 
va fi finanțat, voi pierde serviciul, va trebui să schimb apartamentul şi atunci este 
sigur că prietena mă va părăsi. 

B: Nici măcar nu eşti sigur de faptul că proiectul nu va fi finanțat şi nu ai nici 
o dovadă că Greta te va părăsi. Se pare că nici nu vrei să vorbeşti cu ea.Treci printr- 
o perioadă mai proastă, dar oricine are astfel de probleme din când în când. Trebuie 
să încerci să faci ceva ca să depăşeşti situația. 

T: Nu ştiu. Este mai rău ca niciodată. 

B: Cred că ar trebui să încerci să vezi lucrurile în mod diferit. În primul rând 
ar trebui să obţii mai multe informaţii în legătură cu proiectul și cu intențiile Gretei, 
pentru că nu poți trage concluzii bazându-te doar pe ceea ce crezi tu că se'va petrece. 
Chiar dacă aceste lucruri se vor întâmpla cu adevărat, vei -găsi tu până la urmă o 
soluție. Toţi avem probleme, nimeni nu este perfect. 

T: Eu cred că ar trebui să fiu perfect pentru a-i mulțumi pe şefi şi pentru ao 
face pe Greta fericită. 

B: Este imposibil să fii perfect şi să nu ai nici o eee 

T: Eşti sigur de asta? 

B: Bineînţeles. Trebuie să fii realist. Sunt convins de Sept: că există 
totdeauna o soluție. 

Obiectivul acestui exercițiu este formarea unei orientări mai realiste a 
pacientului în raport de propriile sale probleme de viață. 


Definirea şi formularea problemelor 


Această etapă constă în înțelegerea de către client a naturii problemelor şi în 
identificarea unor obiective în vederea rezolvării acesteia. Clientul va fi dirijat 
(D'Zurilla şi Nezu, 2003): 

- să culeagă cât mai multe informaţii cu privire la problemă; 

- să descrie faptele în termeni cât mai clari; 

- să realizeze diferența dintre fapte şi presupuneri, interpretări, convingeri; 

- să identifice acele. circumstanțe care determină o situație să devină o 
problemă; 

- să stabilească un set de obiective şi scopuri realiste. 

Pentru a realiza acest lucru, clienţii vor trebui să răspundă la următoarele 
întrebări: 

- cine? (cine este implicat în problemă?, cine este responsabil de apariţia 
problemei? etc.); 

- ce? (ce simt în legătură cu problema?, ce anume mă face să mă îngrijorez 
sau să mă simt deprimat din cauza problemei?, ce cred despre problemă?, ce se va 
întâmpla dacă nu rezolv problema? etc.); 

- unde? (unde se produce problema?); 

- când? (când a apărut pentru prima oară problema?, când va trebui să rezolv 
problema?); 

- de ce? (de ce a apărut această problemă?, de ce mă simt atât de deprimat în 
legătură cu aceasta?). 

Terapeutul îl va ghida pe client să-şi stabilească obiective realiste şi posibil de 
atins. Pentru atingerea obiectivului final pot fi propuse obiective intermediare. 

Astfel, un tânăr care îşi va fixa ca obiectiv final să aibă o relaţie bună şi 
durabilă cu o fată, va avea următoarele obiective intermediare: 

- formarea şi dezvoltarea unor deprinderi de comunicare eficientă; 

- frecventarea unor medii în care va putea întâlni cât mai multe persoane; 

- stabilirea unor întâlniri cu persoane de sex opus; 

- minimalizarea disconfortului asociat cu sentimentele de a fi respins. 

D'Zurilla şi Nezu (2003, p. 229) vorbesc despre obiective centrate la 
problemă şi obiective centrate pe emoții. Primele se referă la modificarea problemei 
ca atare (găsirea unui nou loc de muncă), în timp ce celelalte se referă la modificarea 
impactului emoţional legat de trăirea situației problematice. 

Clientul va fi ajutat să identifice şi obstacolele care îl împiedică să-şi atingă 
obiectivele. Aşa cum am mai subliniat, acestea pot să țină de noutatea situaţiei, 
incertitudine, solicitări cu caracter conflictual, lipsa unor resurse interne sau externe 
etc. 

Adesea, evidenţierea acestor obstacole poate conduce la reevaluarea 
obiectivelor sau a situaţiei. Există situații când problema asupra căreia s-a realizat 
focalizarea inițială nu este problema reală, la o analiză mai atentă evidențiindu-se un 
lanţ cauzal de probleme care se generează unele pe altele. 

În cazul în care problema cu care se confruntă clientul este una deosebit de 
complexă, aceasta va fi fragmentată în componente mai reduse ca dimensiuni şi care 
pot fi rezolvate cu mijloacele de care dispune clientul. 

Generarea unor soluții alternative 


Clienţii vor fi îndemnați să formuleze prin metoda brain-storming-ului 
(asaltului de idei) un număr cât mai mare de soluţii pentru fiecare din problemele 
existente. Într-o primă etapă acestea nu trebuie evaluate sub aspectul caracterului 
realist sau al eficienței. 


Studiu de caz 


Lidia, o economistă în vârstă de 52 de ani, divorțată, a fost disponibilizată 
forțat în urma restructurării firmei la care lucra. Fiica ei Cristina era căsătorită şi 
locuia la Ploieşti. Clienta şi-a definit problema ca fiind generată de teama de 
singurătate, obiectivul concret fiind formulat astfel: „aş dori să mă aflu cât mai mult 
timp în compania unor persoane dragi.“ 

Soluţiile generate de clientă pentru problema sa au fost următoarele: 

- vizitarea unor prietene din studenție cu care a întreținut legături sporadice; 

- adoptarea unui animal de companie; 

- invitarea unor vecine o dată pe săptămână la o cafea; 

- voluntariat la un cămin de bătrâni din apropierea casei; 

- frecventarea serviciului religios şi stabilirea unor contacte cu anumite 
persoane din cadrul grupului de enoriaşi; 

- achiziționarea unui calculator pentru a coresponda cu fiica şi nepotul. 

După identificarea acestor soluţii posibile, clientei i-a revenit speranța că îşi 
poate rezolva problemele. 

Următorul obiectiv al demersului de rezolvare de probleme constă în alegerea 
celei mai bune soluții care va fi implementată în practică. 

Pentru atingerea acestui obiectiv clientul va fi ajutat să analizeze consecințele 
— pe termen scurt şi pe termen lung — pentru propria persoană şi pentru cei din jur, 
a fiecăreia dintre aceste alternative. 

Acesta va trebui să evalueze şi măsura în care alternativa aleasă poate fi 
realmente aplicată în practică. 

Se aplică analiza beneficiilor şi costurilor pentru fiecare alternativă şi se 
acordă scoruri de la —3 (soluţie total nesatisfăcătoare) la +3 (soluţie optimă). 

Evaluarea beneficiilor şi costurilor poate. fi realizată şi sub forma unor 
procente. 

În cazul în care foarte puţine alternative se dovedesc satisfăcătoare clientul 
trebuie să-şi adreseze întrebări suplimentare, de genul: 

oare am cules suficiente informaţii referitoare la problema în cauză? 

am definit corect problema? 

nu am cumva obiective prea înalte? 

am identificat un număr suficient de soluții posibile? 

Odată realizată opțiunea, clientul împreună cu terapeutul vor realiza un plan 
pentru aplicarea acesteia. 

În cazul în care clientul nu pune în aplicare soluţia de teama unui eşec, 
terapeutul îl va ajuta să analizeze consecinţele faptului de a pune sau de a nu pune 
în practică soluţia identificată. 


Studiu de caz 


Mirela, o traducătoare în vârstă de 27 de ani, a ajuns la concluzia că soluția la 
problema ei ar consta în schimbarea locului de muncă. Deşi convinsă că aceasta ar 
fi varianta optimă, clienta ezită să o pună în aplicare. 

Dialogul dintre client şi terapeut va decurge în felul următor: 

Terapeutul: La întâlnirea noastră trecută am stabilit că vei completa o listă a 
consecințelor schimbării serviciului, precum şi a celor ale rămânerii la vechiul loc 
de muncă. Să vedem care ar fi consecințele faptului că vei continua să lucrezi în 
acelaşi loc? 

Mirela: O să am o părere proastă despre mine pentru că nu am fost capabilă 
să acționez. 

T: Şi ce alte consecințe mai întrevezi? 

M: Sunt destule. Voi avea acelaşi salariu mic, nu voi putea lua un credit pentru 
achiziţionarea unei locuinţe şi voi avea în continuare probleme cu gazda care are 
unele tulburări de comportament. 

T: Să înţeleg că păstrarea vechiului serviciu te va determina să ai o părere 
proastă despre tine şi te va împiedica să ai mai mulți bani pentru a-ți cumpăra o 
locuință nouă. 

Ce consecinţe întrevezi dacă vom pune în practică cele discutate în şedinţa 
trecută de terapie? 

M: Va fi exact invers. Voi fi mai bine plătită pentru că am primit deja trei oferte 
mai bune, voi avea o părere mai bună despre mine şi, aproape sigur, voi obține 
creditul dorit pentru achiziționarea unei garsoniere. 

T: Analizând ambele liste de consecinţe care este acum opinia ta? 

M: Mi-am dat seama că am analizat situația în mod unilateral luând în calcul 
numai riscurile schimbările locului de muncă. Oricum, îmi pare rău că nu am 
încercat mai de mult, poate că nu aş fi avut atâtea necazuri. 

Încep să mă gândesc tot mai mult la consecințele pozitive. În fond, dacă nu- 
mi rezolv singură problema, nu mi-o rezolvă nimeni. Dacă voi continua în aceeaşi 
manieră, voi suferi în continuare de depresie. 

Ț. Ce ai de gând să faci acum? 

M: Să pun în aplicare soluţia pe care am găsit-o împreună şi să-mi ofer o nouă 
şansă de viață! 

După implementarea în practică a soluției pentru care o optat, clientul va fi 
îndrumat să monitorizeze consecințele concrete ale aplicării acesteia oferindu-şi 
răspunsurile la următoarele întrebări: „mi-a oferit acest plan posibilitatea de a-mi 
atinge 'obiectivele?, care sunt consecințele pozitive şi negative ale „aplicării 
planului?“, mă simt mai puţin deprimat, mai puţin anxios? etc. 

În cazul în care răspunsurile sunt pozitive şi susțin aplicarea soluţiei, clientul 
îşi va acorda autoîntăriri (se va felicita în gând sau îşi va oferi mici recompense 
concrete). 

Pentru a optimiza demersul orientat spre rezolvarea de probleme, terapeutul 
trebuie să țină seama de următoarele aspecte (adaptat după Nezu et al., 1998): 

1. antrenamentul de rezolvare de probleme trebuie să aibă un caracter 
interactiv şi să se bazeze pe o relație pozitivă dintre client şi terapeut; 

2. acesta trebuie adaptat particularităţilor individuale şi problematicii fiecărui 
client în parte; 

3. este necesar să se pună un accent deosebit pe realizarea temelor pentru 
acasă; 

4. demersul terapeutic trebuie focalizat asupra clientului; 

5. nu trebuie abordate doar aspecte superficiale ale problematicii clientului 
terapeutul fiind cel care decide care este problema cea mai importantă pentru acesta; 

6. clientul trebuie încurajat să implementeze în practică soluţiile pentru care 
a optat; 

7. nu trebuie ignorate aspectele de natură emoţională ale clientului 
(obiectivele orientate asupra emoțiilor); 

8. demersul terapeutic va fi facilitat dacă vor fi utilizate jurnale în care se 
monitorizează gândurile, stările emoționale, comportamentele şi progresele terapiei. 


IV. Psihoterapia rațional emotivă, variantă 
a terapiei cognitiv-comportamentale 


Psihoterapia rațional-emotivă a fost elaborată de Ellis în anul 1955 (Ellis, 
1997), aceasta având cea mai lungă istorie din cadrul terapiilor cognitiv-comportale 
(Dryden şi Ellis, 2003, p. 295). 

Ellis a debutat ca psihanalist fiind dezamăgit de insuficiența acestui tip de 
abordare terapeutică. În acelaş timp, autorul a fost influențat de operele filosofilor 
stoici, maxima lui Epictet: „Oamenii nu sunt perturbați de împrejurări ci de modul 
în care le interpretează“, reprezentând baza filosofică a terapiei național-emotive. În 
acelaşi timp, terapia rațional-emotivă are rădăcini umaniste pentru că (Ellis, 1984) 
îi ajută pe clienți să-şi dezvolte personalitatea, liberatea interioară, autocontrolul, 
imagina de sine şi interesele sociale. 

După anul 1993, Ellis a modificat denumirea sistemului său, acesta devenind 
terapie comportamentală rațional-emotivă (REBT) ca o relație la criticile conform 
cărora ar fi neglijat aspecte legate de conduita clienților. 

La ora actuală REBT utilizează pe scară largă strategiile terapiei 
comportamentale şi acordă o atenție sporită sarcinilor pentru acasă în cadrul cărora 
clienţii sunt încurajați să exerseze cele învățate în cadrul şedinţelor de terapie. 

Psihoterapia comportamentală rațional-emotivă porneşte de la supoziţia 
conform căreia individul uman este un complex organism biosocial care poartă în 
sine tendința de a-şi fixa şi de a urmări atingerea unor scopuri şi obiective care îl fac 
să tindă spre bunăstarea şi fericirea personală şi a celor din jur şi care conferă un 
sens existenţei sale. Această tendință este însă blocată de credinţele iraționale care îi 
perturbă pe oameni, aceştia având tendința de a catastrofiza evenimentele. 

Conform concepției lui Elis, termenul de rațional se referă la ceea ce este 
logic, adevărat şi îl ajută pe individ să-şi atingă obiectivele. 

La baza terapiei comportamentale rațional-emotive se află modelul ABC, în 
cadrul căruia A este reprezentat de evenimentul activator, B reprezintă sistemul de 
credinţe şi convingeri referitoare la A (unde rB reprezintă credințele raționale şi iB 

credințele iraționale) iar C, consecințele în plan emoțional, cognitiv şi 
comportamental. 

Deşi în cadrul acestui sistem terapeutic accentul cade pe factorii cognitivi, 
componentele emoţională, cognitivă şi comportamentală sunt privite în 
interdependenţă şi interacţiune Ellis (1979a) consideră că oamenii se perturbă pe ei 
înşişi mai mult decât îi perturbă împrejurările exterioare datorită unei puternice 
tendințe de a gândi irațional, transformându-şi dorințele şi preferințele în cerințe 
absolutiste pe care le impun propriei persoane, celorlalți şi mediului înconjurător. 

Autorul aduce următoarele argumente în favoarea bazelor biologice ale 
iraționalității umane (Ellis, 1976a, 1979a) (apud Dryden şi Ellis, 2003, p. 300): 

1. În mod virtual toţi oamenii, chiar şi cei mai competenți şi mai inteligenți, 
dau dovadă de iraţionalitate în evaluările pe care le fac. 

2. Virtual, toate tendințele iraționale (necesităţile absolute de tipul „trebuie 
neapărat“) care se găsesc în cultura anglo-saxonă se regăsesc practic în toate 
grupurile sociale şi culturale studiate de istorici şi antropologi. 

3. Multe dintre comportamentele iraționale puse în acțiune de oameni, cum ar 
fi tendinţele de amânare sau lipsa autodisciplinei, vin în contradicție cu cele învățate 
de la părinţi, şcoală sau mass-media. 

4. Oamenii (chiar şi cei mai inteligenți şi mai competenţi) adoptă alte 
conduite iraționale după ce au renunțat la unele. 

5. Persoanele care se opun cu tărie acestor comportamente iraționale, le cad 
adesea pradă. Astfel, ateii şi agnosticii susțin sisteme filosofice absolutiste, în timp 
ce persoanele religioase comit acte imorale. 

6. Conştientizarea gândurilor şi comportamentelor iraționale nu contribuie 
decât parţial la modificarea acestora. 

7. Oamenii revin adesea la deprinderi şi modele iraționale de comportament, 
chiar şi atunci când s-au străduit foarte mult să le depăşească. 

8. Comportamentele autoselective şi de autosabotare se achiziționează mai re- 
pede (astfel, cineva mănâncă mai curând în exces, decât să urmeze un regim rațional). 

9. Psihoterapeuţii, care ar trebui să reprezinte modelele de raționalitate, 
acționează de cele mai multe ori irațional în viaţa lor personală şi profesională. 

10. Oamenii se autoamăgesc considerând că anumite experienţe negative 
(divorţ, stres, catastrofe) nu li se vor întâmpla lor. 

Analizând aceste argumente, s-ar părea că Ellis are o concepție pesimistă cu 
privire la natura umană, ceea ce nu este adevărat pentru că autorul consideră că 
oamenii nu sunt robii tendințelor iraționale, ci le pot depăşi, măcar parţial, pe baza 
unor eforturi susținute de modificare a stilului de gândire prin intermediul 
strategiilor terapiei comportamentale rațional-emotive, 

Originea tulburărilor psihopatologice conform terapiei comportamentale 
rațional-emotive constă în tendința oamenilor de a formula cerințe absolutiste care 
îmbracă forma unor imperative categorice („trebuie neapărat“). 

Aceste convingeri au un caracter irațional şi dogmatic, sunt rigide, 
neconforme cu realitatea, lipsite de logică şi îi împiedică pe oameni să-şi atingă 
obiectivele personale. 

Aceste imperative categorice nu conduc în mod automat la tulburări 
psihopatologice deoarece un individ care crede că trebuie să reuşească neapărat în 
tot ce întreprinde poate chiar să aibă succes până la un anumit punct. Cu toate 
acestea, persoana rămâne vulnerabilă pentru că există posibilitatea să eşueze în 
viitor. 

Situându-se pe o poziţie antiabsolutistă, Ellis consideră că o filosofie de viață 
de tip absolutist poate conduce în mod frecvent la astfel de tulburări, descriind-o ca 
pe un fel de „masturbare intelectuală“. Particularităţile acestui stil de gândire sunt 
(Dryden și Ellis, 2003): 

1. Tendinţa spre „catastrofizare“. 

Aceasta presupune exagerarea unor evenimente negative, subiectul utilizând 
termeni ca „îngrozitor“, „teribil“, „oribil“ etc. 

2. Rezistența scăzută la frustrație conform căreia individul nu poate fi fericit 
niciodată dacă un eveniment indezirabil se petrece sau dacă acesta se simte 
amenințat de producerea lui. 

3. Tendința spre depreciere care îi determină pe oameni să se considere pe ei 
înşişi sau pe ceilalți în totalitate răi sau lipsiţi de valoare dacă au făcut ceva ce nu 
trebuia făcut sau, dimpotrivă dacă nu au făcut ceea ce trebuia făcut. 

Tendinţa de depreciere se aplică şi unor situații, sau existenţei în general. Ellis 
este de acord cu faptul că persoanele perturbate comit o serie de erori de logică pe 
care psihoterapeuţii cognitivişti le denumesc distorsionări cognitive. 

Deşi terapeuții specializați în psihoterapie comportamentală raţional-emotivă 
identifică aceste distorsionări cognitive, accentul este pus pe imperativele categorice 
(„trebuie neapărat“) care reprezintă baza filosofică a convingerilor iraționale care 
generează tulburări psihopatologice. 

Dacă filosofia imperativelor categorice stă la baza tulburărilor emoţionale, se 
pune problema care este filosofia caracteristică persoanelor sănătoase mintal. 

Specialiştii în psihoterapie comportamentală rațional emotivă consideră că 
aceasta are la bază caracterul relativ al dorințelor umane. Oamenii au o serie de 
dorinţe, tendinţe, preferințe şi aspirații pe care, dacă nu le transformă în cerințe 
absolutiste, nu vor fi perturbaţi psihic. Aceştia vor trăi stări afective negative cu 
caracter adecvat (tristeţe, în loc de disperare, îngrijorare în loc de panică etc.) şi 
adaptativ, emoții care vor juca un rol motivator ajutându-i să depăsească obstacolele 
care le stau în cale. 

Individul nu va mai avea țentativa de a catastrofiza evenimentele, iar în cazul 
în care dorinţele sale nu vor fi satisfăcute, va aprecia situaţia ca fiind dezagreabilă, 
dar nu dezastroasă. 

Aşa cum am mai subliniat, terapia comportamentală rațional-emotivă are o 
viziune optimistă asupra naturii umane. Deşi Ellis postulează faptul că oamenii au 
tendinţa înăscută de a gândi irațional, aceştia au — în acelaşi timp — capacitatea de a 
lucra asupra lor în vederea modificării manierei autoperturbatoare de a gândi. 

Pentru a se obține modificări durabile în sfera personalității este necesară o 
restructurare la nivelul filosofiei de viață în sensul renunțării la cerințele absolutiste 
(„trebuie neapărat**) şi înlocuirea lor cu unele mai realiste, clientul trebuind să 
întreprindă următoarele acţiuni (Dryden şi Ellis, 2003, p. 311): 

- să conştientizeze faptul că el însuşi îşi crează într-o măsură foarte mare 
tulburările psihopatologice, împrejurările externe reprezentând doar condiții şi nu 
cauze ale acestor tulburări; 

- să conştientizeze faptul că are capacitatea de a modifica în mod substanțial 
aceste perturbări; 

- să înțeleagă faptul că tulburările emoționale şi comportamentale au la bază 
credințe iraționale, absolutiste, dogmatice; 

- să identifice credințele. iraționale proprii şi, să realizeze. diferenţa dintre 
acestea şi alternativele lor mai raţionale; 

- să combată aceste credințe iraționale prin metoda contraargumentării logice; 

- să interiorizeze noile convingeri mai realiste utilizând strategii cognitive, 
emoționale şi comportamentale; 

- să continue procesul de combatere a credințelor iraționale pe parcursul 
întregii existenţe. 

Atunci când oamenii reuşesc să producă modificări la nivelul filosofiei de 
viață (B din cadrul modelului ABC), aceştia vor reuşi de cele mai multe ori să 
corecteze în mod spontan, distorsionările cognitive. (suprageneralizarea, falsele 
atribuiri etc.) (Wessler şi Wessler, 1980). 

Deși terapeuții specializați în terapie comportamentală raţional-emotivă sunt: 
de părere că este mai util să se obțină la client o modificare profundă a filosofiei de 
viaţă, aceştia nu insistă în mod dogmatic ca pacienţii lor să facă neapărat astfel de 
schimbări. În cazul în care aceştia nu au capacitatea de a le realiza, terapeuţii îi vor 
ajuta să facă modificări la nivelul A din cadrul modelului ABC (să evite situația 
stresantă sau să-şi modifice comportamentul). 

Astfel, de exemplu, o persoană stresată de şef, poate schimba serviciul sau 
poate practica exerciţii de relaxare pentru a face față mai bine stresului. 


Psihoterapia comportamentală rațional-emotivă individuală 
Relaţia dintre client şi terapeut 


Multe sisteme terapeutice consideră că relația psihoterapeutică reprezintă un 
element major al schimbării. 

Specialiştii în terapie comportamentală rațional-emotivă sunt de-părere că 
relația terapeutică reprezintă un element important, fără a fi o componentă a 
procesului terapeutic. 

Ellis (1979a) afirma că o terapie eficientă trebuie realizată într-o manieră 
afectiv-directivă, deşi uneori se pot obține succese şi adoptând un stil terapeutic 
ceva mai pasiv. Pentru a-l învăța pe client să gândească mai rațional şi apoi să aplice 
cele învățate în mod individual, terâpeutul se va comporta ca un educator şi va 
contribui la crearea unui climat favorabil învățării. 

De asemenea, terapeutul îl va accepta pe client necondiționat ca persoană fără 
a-l aprecia la nivel global. Acesta îi va arăta clientului că îl înțelege, indiferent cât 
de irațional şi autodestructiv se comportă în timpul terapiei sau în afara acesteia, însă 
fără a-l lăsa să înțeleagă că este de acord cu el. 

Terapeutul specializat în terapie comportamentală rațional-emotivă nu trebuie 
să adopte o atitudine prea apropiată şi caldă, pentru a nu încuraja nevoia de aprobare 
şi dragoste, atitudine despre care clientul crede în mod irațional că este absolut 
necesară pentru ca el să fie fericit. 

Clienţii care au lucrat cu terapeuţi apropiați şi calzi se simt bine, obțin 
ameliorări mai rapide pentru că se simt valorizaţi de terapeut, dar, în acelaşi timp, 
rămân dependenți de evaluări externe fără a-şi modifica filosofia de viață care se 
află la baza autoacceptării. 

Marea majoritate a terapeuţilor specializați în REBT interacționează cu 
clienţii într-o manieră deschisă şi nu ezită să ofere clienților informații despre ei 
dacă aceştia îi solicită, excepţie făcând situațiile în -care clienţii ar putea utiliza 
aceste informaţii împotriva lor. Adesea aceştia nu se sfiesc să facă dezvăluiri 
clienţilor, mai ales dacă au trecut prin experiențe similare cărora le-au făcut faţă cu 
ajutorul metodelor terapiei comportamentale rațional-emotive. În felul acesta, 
terapeutul va putea servi drept model clientului insuflându-i speranța că problemele 
emoţionale şi comportamentale pot fi depăşite. 

În acelaşi timp, terapeuţii specializați în terapie comportamentală rațional- 
emotivă sunt de acord cu experiențialişti, în ceea ce priveşte rolul empatiei în cadrul 
demersului terapeutic. 

Aceştia vor oferi clienților empatie nu numai la nivel emoțional (arătându-le 
că ştiu ceea ce simt aceştia), ci şi intelectualul (arătându-le că înțeleg filosofia de 
viață care se află în spatele stărilor lor emoţionale). 

Modalitatea de interacțiune are un caracter informal, terapeutul utilizând 
adesea umorul datorită opiniei conform căreia tulburările emoționale sunt datorate 
faptului că subiectul ia viața prea în serios. Clientul trebuie învăţat să se amuze pe 
seama gândirii sale disfuncționale şi a comportamentelor dezadaptative, fără însă a 
fi ironizat ca persoană. 

Terapeutul REBT va utiliza umorul şi ironia şi împotriva propriilor convingeri 
iraționale, arătându-i astfel clientului că nu se ia prea tare în serios. (Ellis, 1983b). 

Deşi terapeutul tinde să prefere stilul informal plin de umor activ şi directiv, 
acesta trebuie să se comporte flexibil răspunzând la întrebarea: „Ce stil terapeutic 
este mai potrivit pentru un anumit client?“ (Eschenroeder, 1979, p. 5). 


Procesarea terapeutică 


Ellis şi alți specialişti în REBT sunt de părere că, deşi metodele tradiționale 
de evaluare pot fi uneori utile, cea mai eficientă formă de evaluare constă în a realiza 
câteva şedinţe de psihoterapie cu clientul. Avantajele acestui tip de evaluare sunt 
următoarele: 

1. Clienţii încep să lucreze asupra problemelor lor imediat, obținând beneficii 
terapeutice în timp ce sunt evaluați. 

2. Se poate alege mai uşor strategia terapeutică potrivită fiecărui client prin 
intermediul experimentării directe. 

3. Aplicarea unei baterii clasice de teste poate avea un caracter iatrogen pentru 
unii clienţi (le poate induce simptome), aceştia începând să-şi imagineze tot felul de 
lucruri îngrozitoare despre ei însuşi. 

4. Testele proiective pot conduce la o evaluare eronată a problemei, 
îndepărtându-l pe terapeut de esența acesteia. . 

5. Unii clienți consideră explicaţiile furnizate în urma unei psihodiagnoze 
complexe ca pe nişte adevăruri absolute, crezând că aceste explicații chiar îi ajută să 
se vindece. 

Evaluarea realizată prin intermediul demersului terapeutic este focalizată pe ide- 
ea că subiectul trebuie să se schimbe şi nu pe diagnostice sofisticate şi atent elaborate. 

În momentul în care solicită sprijin din partea terapeutului, cunoştinţele 
clienților cu privire la specificul terapiilor cognitiv-comportamentale în general şi al 
REBT în mod special sunt foarte diferite. 

Din acest motiv este inutil pentru terapeut să analizeze expectaţiile clientului 
față de psihoterapie. Clienţii care au expectaţii realiste, vor avea nevoie de mai 
puţine detalii referitoare la mecanismele şi strategiile terapeutice. 

În cadrul interviului inițial, terapeutul îi va preciza clientului că terapia 
comportamentală rațional-emotivă reprezintă un demers activ, directiv şi structurat 
orientat asupra discutării problemelor prezente şi viitoare şi care presupune că acesta 
din urmă să joace un rol activ în cadrul procesului de schimbare (Dryden, 1999). 

Terapeutul va acorda relativ puţin timp culegerii unor informaţii din istoria 
vieții pacientului, cerându-i în schimb să-şi descrie problemele, după care trece la 
prezentarea modelului ABC pornind de la acestea. În cazul în care clientul descrie 
evenimentul activator A, terapeutul îi va cere să descrie componenta C (consecințele 
în plan emoțional şi comportamental). 

"Dacă clientul îşi începe relatarea cu componenta C (reacții emoționale şi 
comportamente), terapeutul va solicita o descriere succintă a componentei A. 

Atunci când componenta A este evaluată, unii terapeuţi vor investiga 
inferenţele pe care le realizează clientul în vederea identificării componentei B. 

Acest demers poartă denumirea de lanț inferenţial (Moore, 1983) şi se 
prezintă astfel: 

Terapeutul: Care a fost trăirea ta afectivă cea mai puternică în acea situație? 

Marina: Cred că am fost furioasă. 

T: Furioasă în legătură cu ce anume? (terapeutul a obținut date referitoare la 
C şi acum investighează componenta A). 

M: Am fost furioasă pentru că Dan nu m-a sunat să mă felicite de ziua mea 
(informaţii referitoare la A). 

T: Şi ce anume te-a făcut să te înfurii? (terapeutul verifică dacă A reprezintă 
elementul cel mai important în cadrul lanţului inferențial.) 

M. Ei bine, el a promis că nu va uita (A2). 

T: Şi dacă nu şi-a respectat promisiunea (verifică însemnătatea evenimentului 
A3). 

M: Cred că lui nici nu-i pasă de mine (A3). 

T: Să presupunem că aşa stau lucrurile. De ce te-ar deranja atât de mult 
aceasta? (verifică relevanța evenimentului A3). 

M: S-ar putea ca el să mă părăsească (44). 

T: Şi dacă ar face-o? (verifică relevanța evenimentului A4). 

M: Voi rămâne singură (AS). 

T: Şi dacă vei rămâne singură? (verifică A5). 

M: Nu aş putea suporta acest lucru (credinţa iraţională iB). 

T: Să analizăm puţin cele discutate până acum. Ce ar fi mai neplăcut pentru 
tine: faptul că nu ţi-a telefonat de ziua ta, faptul că nu s-a ţinut de cuvânt, faptul că 
nu-i pasă de tine, că te va părăsi sau că vei rămâne singură? 

M: Că voi rămâne pentru totdeauna singură. 

Din exemplu de mai sus rezultă faptul că nu numai inferenţele sunt conectate 
între ele, ci şi stările emoționale. Astfel reacţia de furie a clientului este strâns legată 
de teama de singurătate. 

Un terapeut experimentat va reuşi să identifice ceea ce ascunde în spatele 
problemei prezentate de client. 

Deşi consecințele (C) sunt, de regulă, evaluate prin intermediul relatărilor 
verbale ale clienţilor, unii dintre aceştia pot avea dificultăți în descrierea 
problemelor lor emoţionale şi comportamentale. 

În aceste cazuri, terapeutul va utiliza strategii emoționale (jocul de rol, 
tehnica scaunului gol din terapia gestaltistă), imaginative sau de monitorizare a 
trăirilor şi comportamentelor (Dryden, 1999). 

În cazul în care interviul de evaluare a evidențiat stări active dezadaptative 
şi comportamente disfuncționale, terapeutul va proceda la evidențierea 
convingerilor iraționale (iB). Un pas important îl reprezintă sesizarea de către 

client a legăturii dintre aceste credinţe iraționale şi consecințele în plan emoțional 
şi comportamental. 

Unii terapeuți aleg să prezinte sub forma unui dialog rolul. imperativelor 
categorice în generarea tulburărilor emoționale, realizând distincția dintre acestea şi 
preferințele unei persoane. 


Prezentăm mai jos un fragment din cadrul dialogului terapeutic punctat de 
Ellis cu un client (Dryden şi Ellis, 2003, p. 322, 323). 

Ellis: lmaginează-ţi că ai prefera să ai în buzunar 1100 de dolari şi descoperi 
că nu ai decât 1000. Nu este esențial, dar este de dorit să ai 1100. Cum te-ai simţi? 

Clientul: Frustrat, 

Ellis: Poate te-ai simţi îngrijorat sau întristat dar nu te-ai sinucide pentru asta, 
nu-i aşa? 

Clientul: Evident. 

Ellis: Ei bine, imaginează-ți acum că trebuie neapărat cu orice preț să ai 
totdeauna în buzunar minimum 1100 de dolari. Trebuia neapărat să-i ai este o 
necesitate. Trebuie cu orice preţ, cu orice preţ să-i ai şi nu ai decât 1000 de dolari. 
Cum te-ai simţi? 

Clientul: Foarte îngrijorat. 

Ellis: Sau deprimat. Aminteşte-ţi acum că este vorba de aceeaşi sumă, dar de 
convingeri diferite. Acum nutreşti aceaşi convingere că este obligatoriu, că trebuie 
neapărat, cu orice preţ să ai 1100 de dolari în permanență şi constaţi că ai 1200. Cum 
te-ai simţi? 

Clientul: Mulţumit, liniştit. 

Ellis: Nutrind aceeaşi convingere că trebuie neapărat să ai minimum 1100 de 
dolari asupra ta tot timpul, s-ar putea întâmpla ceva care te-ar face să redevii foarte 
speriat. Ce crezi că s-ar putea întâmpla? 

Clientul: Să pierd 200 de dolari. 

Ellis: Ai putea pierde, cheltui sau ți s-ar putea fura 200 de dolari. Morala 
acestui exemplu este următoarea: toți oamenii bogaţi sau săraci, albi sau negri, 
bărbați sau femei, tineri sau vârstnici, acum şi întotdeauna devin perturbați atunci 
când nu obțin ceea ce cred neapărat că trebuie să obțină şi se panichează când au 
obținut acel lucru, din cauza convingerii „trebuie neapărat, cu orice preț...“, pentru 
că, deşi dețin acel lucru, se tem că îl pot pierde. 

Clientul: Nu am nici o şansă să fiu mulțumit atunci când nu am ceea ce cred 
neapărat că trebuie să am şi nici să rămân liniştit atunci când am acel lucru. 

Ellis: Evident. Tendinţa de „masturbare intelectuală“ nu-ţi va produce decât 
depresie şi panică. 

Un aspect important al evaluării din cadrul REBT constă în a-l ajuta pe client 
să realizeze distincția între problemele primare (depresie, anxietate, adicție etc.) şi 
problemele secundare sau metaproblemele (este deprimat pentru că este deprimat, 
anxios pentru că trăieşte o stare de anxietate etc.). 

Adesea terapeuții REBT identifică mai întâi metaproblemele şi abia ulterior 
problemele de bază deoarece acestea îi atrag atenția în cadrul interviului preliminar. 

Astfel, un client nu se poate focaliza uşor asupra anxietății sale deoarece se 
culpabilizează pentru că este anxios. 

După ce problemele primare şi secundare au fost identificate şi evaluate 
conform. modelului ABC, clienţii sesizând. legătura. dintre acestea. şi credințele 
iraționale, terapeutul va trece la etapa contraargumentării. Obiectivul iniţial al acesteia 
constă în a-l ajuta pe client să obțină „insight“-ul (iluminarea) intelectual asupra 
faptului că nu există nici un. temei logic pentru susținerea. cerinţelor. cu. caracter 
absolutist. În cazul în care clienții au dorinţe realiste, dacă acestea nu vor fi îndeplinite 
se vor simţi rău (nu îngrozitor), iar dacă vor fi îndeplinite îşi vor atinge obiectivele. 

„Insight“-ul intelectual presupune conştientizarea faptului că cerințele 
absolutiste şi credințele iraționale conduc la tulburări emoţionale şi la 
comportamente cu caracter disfuncţional, în timp ce credinţele raționale stau la baza 
sănătății mentale, 

Dacă însă oamenii au doar uneori credințe raționale, aceştia au obținut un 
„insight“ intelectual care, însă, nu-i ajută în suficientă măsură să se modifice (Ellis, 
1963, 1985a, 1985b, 1994b). Din acest motiv demersul terapeutic trebuie continuat 
până la obţinerea unui „insight“ de natură emoţională, Acesta presupune 
convingerea puternică, fermă şi permanentă că cerinţele şi credințele iraționale au 
un caracter disfuncţional, în timp ce cerințele raționale, sunt utile (Ellis, 1963). 
Atunci când o persoană a realizat „insight“-ul emoţional, ea va gândi, va simți şi va 
acţiona conform unor convingeri raționale. 

În timpul procesării terapeutice vor apărea obstacole frecvente în calea 
progresului terapeutic (Dryden şi Ellis, 2003, p. 324). Aceste obstacole ţin de relația 
terapeutică dintre client şi terapeut. 

Obstacolele ce ţin de relaţia terapeutică se referă la faptul că terapeutul şi 
clientul nu se potrivesc sau, dimpotrivă, empatizează prea mult, terapia devenind în 
acest din urmă caz 0 experienţă agreabilă care ar putea fi întreruptă în cazul în care 
clientul s-ar ameliora. 

Obstacolele ce ţin de terapeut se referă — pe de o parte — la insuficienta 
pregătire a terapeutului, iar — pe de altă parte — la propriile sale nevoi de aprobare, 
succes şi confort în cadrul relaţiei terapeutice. Din acest motiv, este indicat ca 
tărapeutul să urmeze el însuşi un program de psihoterapie comportamentală 
rațional-emotivă. 

În ceea ce priveşte clientul, Ellis afirma, referindu-se la persoanele rezistente 
la terapie, că cei care beneficiază cel mai mult de pe urma acesteia ar avea mai 
puţină nevoie de ea adică cei mai puţin perturbați. 

Pentru aceşti clienți care manifestă rezistență față de terapie este necesar un 


strategii terapeutice. 

Încheierea terapiei se realizează atunci când clienții: 

- conştientizează faptul că trăiesc emoţii negative şi declanşează comporta- 
mente dezadaptative; 

- detectează convingerile iraționale; 

- realizează distincția din credinţele iraționale şi alternativele raționale ale 
acestora; 

- combat aceste credințe iraționale prin intermediul unor strategii cognitive, 
emoționale şi comportamentale. 


Strategiile psihoterapiei comportamentale rațional-emotive 


1. Strategii cognitive 


Cea mai frecvent utilizată strategie în cadrul REBT constă în combaterea 
credințelor iraționale prin tehnica contraargumentării. 

Phadke (1982) subliniază faptul că procesul de contraargumentare implică 
următoarele etape: 

- detectarea credințelor iraționale; 

- găsirea de argumente pentru şi împotriva credințelor iraționale prin 
intermediul dialogului socratic. Întrebările adresate clientului vor fi de tipul 
următor: „Ce dovadă ai că trebuie neapărat să obţii acel lucru?“; „De unde rezultă 
faptul că dacă doreşti un lucru trebuie să-l obții?“. 

Clienţii vor primi ca sarcină pentru acasă să combată în scris credințele 
iraționale şi dorinţele cu caracter absolutist. 

În cazul clienţilor care consideră contraargumentarea un proces prea dificil, 
se realizează strategia repetării metale a unor afirmaţii care reprezintă dorinţe şi 
convingeri realiste: 

„Aş dori ca soțul meu să revină la mine, dar voi supraviețui dacă nu o face.“ 

Printre strategiile cognitive se numără şi lecturarea unor materiale 
bibliografice sau ascultarea unor casete referitoare la principiile REBT, precum şi 
aplicarea strategiilor terapiei comportamentale rațional-emotive pentru a ajuta unii 
prieteni sau cunoscuţi în vederea exersării contraargumentării raţionale. 

Sunt utilizate, de asemenea, metode semantice prin intermediul cărora clientul 
învaţă să utilizeze un limbaj mai puţin încărcat afectiv. Astfel, în loc de termeni 
categorici şi absolutişti („este îngrozitor“; „este oribil“; „este teribil“ etc.) se vor 
utiliza unii cu caracter mai ponderat (,„ este neplăcut“; „este dezagreabil“ etc.). 

În cazul unor deprinderi greşite (fumat, consum de substanțe psihotrope etc.) 
se aplică o tehnică asemănătoare analizei beneficiilor şi costurilor, clienţii fiind 
îndrumați să sesizeze avantajele şi dezavantajele menţinerii unui anumit tip de 
comportament. 

2. Strategiile imaginative 


Strategiile imaginative ocupă, la rândul lor, un loc important în cadrul 
demersului terapeutic comportamental raţional-emotiv. 

Astfel, tehnica imaginației emotive (Ellis, 1993c; Maultsby şi Ellis, 1974) 
este utilizată pentru transformarea emoțiilor negative în emoții cu caracter adaptativ, 
în timp ce clientul îşi reprezintă în plan mental evenimentul activator A. 

Strategia deplasării imaginare în viitor (Lazarus, 1984) constă în a-i cere 
clientului să-şi imagineze cum va arăta existența sa după ce evenimentul 
„îngrozitor“ s-a produs deja. În felul acesta, clientul va fi ajutat să-şi modifice 
credinţele iraționale pentru că va constata faptul că viața va continua, el depăşind 
situaţia şi continuând să-şi urmărească obiectivele. 

Un număr însemnat de terapeuţi dintre care menționăm pe Boutin şi Tosi 
(1983) şi pe Golden (1983) combină strategiile rațional-emotive cu hipnoza clinică. 


3. Strategii emoționale 


Psihoterapia comportamentală rațional-emotivă a fost criticată adesea în mod 
just pentru neglijarea aspectelor emoționale ale psihoterapiei. 

Printre tehnicile emoționale se numără: 

- ironia şi umorul care sunt menite să-i ajute pe clienţi să nu se ia prea tare în 
serios; 

_ autodezvăluirile realizate de către terapeut prin intermediul cărora acesta îi 
va servi drept model clientului explicându-i că a avut probleme similare pe care le- 
a depăşit prin intermediul strategiilor REBT; 

- utilizarea unor metafore, parabole, povestiri, aforisme menite să sporească 
forța argumentării împotriva credințelor iraționale (Wessler şi Wesler, 1980); 

- exerciţii de provocare a unor sentimente de jenă pentru a-i învăța pe clienți 
să se accepte pe sine şi să tolereze un anumit nivel de disconfort (i se cere clientului 
să se îmbrace nepotrivit, să strige într-un loc aglomerat, să comită încălcări minore 
ale regulilor sociale etc.). 

În aceeaşi categorie se înscriu şi exerciţiile de asumare a unor riscuri de 
intensitate redusă cum ar fi, de pildă, solicitarea unui client cu fobie socială să ia 
cuvântul în public. 

Aceste exerciții au rolul de a-i demonstra clientului faptul că nu se produce 
nimic dezastruos. 


4. Strategii comportamentale 


Specialiştii în REBT au utilizat strategii comportamentale începând din 
anul 1955, deoarece au realizat faptul că modificările în plan cognitiv sunt 

facilitate de cele realizate în plan comportamental (Emmelkamp, Kuipers şi 
Eggeraat, 1978). 

Strategiile comportamentale mai frecvent utilizate sunt: 

- desensibilizarea sistematică în plan real („in vivo“) după principiul imersiunii 
(flooding). Spre deosebire de desensibilizarea care are loc prin confruntarea graduală 
cu stimuli -progresiv tot mai anxiogeni, acest tip de desensibilizare solicită o 
confruntare dură şi directă cu situația fobică. Astfel, de exemplu, unui client cu fobie 
de ascensor i se va cere să-l utilizeze de 200 de ori pe zi. 

Deoarece unii clienţi refuză să ducă la îndeplinire astfel de sarcini, terapeutul 
va recurge la o soluție de compromis, trasându-le sarcini suficient de dificile, dar 
care nu le depăşesc posibilitățile actuale (Dryden, 1985). 

- strategia rămânerii în situație (Grieger şi Boyd, 1980): clientul este solicitat 
să stea cât mai mult într-o situație dezagreabilă, pentru a se obişnui să. tolereze 
disconfortul; 

- exercițiul antiamânare „presupune solicitarea clientului“ căruia i se cere să 
execute sarcinile cât mai repede pentru a lupta împotriva tendinței de a tergiversa 
lucrurile; 

- acordarea unor recompense şi sancțiuni; 

- jocul de rol „ca şi cum propus de Kelly (1955): clientul este ghidat să se 
comporte ca şi cum ar gândi rațional pentru a analiza faptul că schimbarea este 
posibilă; 

- antrenarea unor deprinderi de viaţă deficitare. 


Strategiile care trebuie evitate în cadrul REBT 


Aceste strategii nu sunt indicate, dar ele nu trebuie evitate în mod absolutist, 
fiind aplicate în scop pragmatic pentru unii clienți (Ellis, 1985 b). 

*. Strategiile care îi determină pe clienți să devină mai dependenţi, datorate 
căldurii afective şi întăririlor acordate de terapeut şi care generează nevroza de 
transfer. 

* Cultivarea exagerată a gândirii pozitive care accentuează sugestibilitatea 
clienţilor. 

* Tehnici de lungă durată care s-au dovedit ineficiente (tehnica psihanalitică 
a asociaţiilor libere sau realizarea de descrieri excesiv de ample ale evenimentului 
activator A. 

* Metode care îl determină pe client să se simtă bine pe termen scurt, dar nu 
şi pe termen lung, cum ar fi unele strategii experiențiale de exprimare a 
sentimentelor prin joc dramatic sau metode de catharsis, cât şi unele tehnici 
specifice gestalt-terapiei. 

* Tehnici care îl distrag pe client de la lucrul asupra convingerilor iraționale; 
tehnici de relaxare, Yoga sau alte strategii de distragere cognitivă; aceste strategii 

pot fi aplicate în combinație cu cele de combatere a convingerilor iraționale prin 
metoda contraargumentării. 

+ Metode care încurajează rezistența scăzută la frustraţie (desensibilizarea 
gradată). 

* Strategii care încurajează o filosofie neştiințifică: misticismul, vindecarea 
prin intermediul credinţei (Ellis. 1985 b; Ellis şi Yeage, 1989). 

* Tehnici care pun accent pe modificarea evenimentului activator A înainte 
sau fără a ajuta clienții să-şi modifice credințele iraționale (B). Din această categorie 
fac parte unele tehnici ale psihoterapiei strategice. 

+ Tehnici a căror validitate nu a fost suficient verificată ca în cazul celor de 
programare neurolingvistică. 


Studii de caz 


Alexandra, o traducătoare în vârstă de 42 de ani, mama unei adolescente de 
16 ani s-a prezentat la cabinetul de psihoterapie pentru fobia de a conduce maşina. 
Alexandra a suferit în urmă cu un an un accident auto minor în calitate de pasager. 
Teama ei de a şofa s-a instalat imediat şi se manifesta mai ales când pe lângă ea 
treceau autovehicule mari. În momentul în care se simțea speriată, clienta intra în 
panică pentru că trăia starea de anxietate. Demersul terapeutic a fost direcționat 
iniţial asupra metaproblemei, gândurile ei iraționale îmbrăcând forma: „nu trebuie 
să fiu speriată, este îngrozitor atunci când simt teamă“. Clienta a fost ajutată să 
combată acest gând negativ şi să-l înlocuiască cu un gând mai rațional: „anxietatea 
este neplăcută, dar nu este periculoasă“. 

Ulterior a fost abordată anxietatea primară. Metoda lanțului inferențial (Moore, 
1983) a evidențiat faptul că Alexandra se temea de faptul că va muri înainte de 
termenul firesc, cât şi de ceea ce va face fiica ei, Andreea, în cazul decesului mamei. 

Terapeutul a ajutat-o să conştientizeze. faptul că nu există nici o lege 
universală care să postuleze că ea nu va muri într-un accident şi că ar trebui să 
trăiască mai mult decât îi este scris. De asemenea, clienta a fost întrebată care ar fi 
cel mai rău lucru care crede că i s-ar putea întâmpla fiicei ei. Clienta a afirmat că 
Andreea ar putea să nu intre la facultate. În continuare, terapeutul i-a explicat că ar 
fi un lucru foarte neplăcut, dar că nu ar fi o catastrofă, multe femei fiind fericite şi 
dacă nu au studii superioare. 

Clienta a fost încurajată să şofeze chiar dacă simțea teamă, catalogându-şi 
experiența ca fiind neplăcută, dar nu îngrijorătoare, expunându-se conducerii pe 
şosele aglomerate pe unde treceau adesea camioane. 

Terapeutul a ajutat-o să conştientizeze faptul că gândurile sale iraționale B au 
condus-o la supraestimarea probabilității unor evenimente: va muri şi fiica ei nu va 
intra la facultate, acestea reprezentând consecințele cognitive ale unor credințe 
iraționale. 

După 10 şedinţe de psihoterapie clienta a reuşit să şofeze normal, deşi mai 

simte încă un oarecare disconfort atunci când este prinsă între camioane de tip'TIR. 


Matei, un inginer în vârstă de 47 de ani, a fost trimis, la cabinetul de 
psihoterapie după ce şi-a pierdut locul de muncă în urma unor restructurări şi a 
început să aibă probleme de dinamică sexuală. La interviul clinic, clientul a 
prezentat idei cu conţinut suicidar. 

Acesta a afirmat că se simțea lipsit de speranță î în ceea ce priveşte viitorul şi 
considera că este „terminat ca bărbat“. 

Terapeutul l-a ajutat să se accepte ca bărbat chiar dacă a suferit două pierderi 
temporare: serviciul şi funcţie erectilă. 

În timpul celei de-a doua şedinţe de psihoterapie, Matei a afirmat faptul că se 
simte ruşinat că este depresiv şi că a apelat la ajutorul psihologului. 

Acesta a fost dirijat să lupte împotriva gândului irațional: „trebuie să fiu în 
stare să-mi rezolv singur problemele“. De asemenea, el a fost sfătuit să discute 
despre problema sa cu un prieten apropiat pentru a-şi depăşi sentimentele de jenă. 
Acest demers l-a ajutat pe Matei să-şi modifice priorităţile, considerând că prietenia 
reprezintă'o valoare care poate defini pe cineva ca om. 

Tulburarea de dinamică sexuală a fost abordată prin metoda antrenamentului 
mental în stare de transă hipnotică (Clientul a fost dirijat să-şi imagineze un act 
sexual reuşit împreună cu soția). De asemenea, gândul irațional „trebuie cu orice 
preţ să obțin o erecție perfectă“ a fost înlocuit cu unul 'mai rațional: „pot să mă bucur 
de dragoste şi intimitate chiar în absența unei erecții perfecte.“ 

Dispoziţia lui Matei s-a ameliorat simţitor şi acesta a început să se ocupe cu 
plăcere de treburile gospodăreşti pe care nu le mai considera „obligaţii feminine“. 
În acelaşi timp. el a acceptat să țină câteva seminarii la Institutul Politehnic din 
Bucureşti şi s-a înscris la un curs de „Aikido“. 

După 18 şedinţe de psihoterapie, dispoziția clientului s-a ameliorat simţitor, 
acesta renunțând total la medicaţia antidepresivă (de altfel minimală). De asemenea, 
performanțele sexuale s-au normalizat. 


V. Metodele şi tehnicile psihoterapiei 
cognitiv-comportamentale 


Aşa cum am subliniat, terapia cognitivă postulează faptul că stările afective 
negative precum anxietatea, depresia sau mânia, sunt generate, menținute şi chiar 
exacerbate de modul distorsionat de gândire al majorității oamenilor. 

Terapeutul va trebui să-l ajute pe client să-şi recunoască acest mod de gândire 
şi să-l modifice, dezvoltând la acesta din urmă nu un stil de gândire pozitivă, 
utopică, ci unul realist. 

La baza acestui demers se află modelul tulburărilor psihopatologice elaborat 
de Beck, modelul care evidenţiază rolul cogniţiilor în apariția şi menţinerea stărilor 
afective negative (Beck, 1970, Emery şi Greennberg, 1985, Beck et al, 1979.) 

Distorsionările cognitive accentuează vulnerabilitatea persoanei la evenimente 
negative de viaţă, favorizând interpretările exagerate şi catastrofizante ale acestora. 

În cadrul modelului său cognitiv, Beck. distinge mai multe nivele la care 
funcționează cogniţiile cu caracter negativ. 

Astfel, la nivelul de bază se află gândurile negative, automate care se 
declanşează spontan, au un caracter credibil şi sunt direct legate de stările afective 
negative şi de comportamentele disfuncţionale. Acestea pot să fie adevărate, dar cel 
mai adesea sunt false şi îmbracă forma: „el nu mă place“. 

La baza acestora se află convingerile negative şi schemele cognitive de bază 
care reprezintă un fel de reguli de viață formate încă din copilărie şi întărite de-a lungul 
vieţii în urma interacțiunii cu persoanele semnificative din anturajul subiectului. 

Acestea au un caracter generalizat, rigid, absolutist, fiind dificil de modificat 
şi îmbracă forma următoare: „trebuie să fac totdeauna totul perfect — pentru a obține 
aprobarea celorlalți“. 

Persoanele care nutresc o astfel de convingere vor fi mai vulnerabile la 
depresie şi anxietate pentru că, în mod inevitabil, nu vor reuşi să-şi desfăşoare 
existența la standardele dorite. Informaţiile primite din mediul înconjurător vor 
activa gândurile negative automate (el nu mă simpatizează“) şi vor fi evaluate în 
conformitate cu grilele stabilite pe baza convingerilor negative („dacă nu obțin 
aprobarea tuturor înseamnă că sunt o persoană lipsită de valoare“). 

Convingerile disfuncţionale sunt la rândul lor bazate pe schemele cognitive 
de bază („sunt o persoană care nu merită să fie iubită“, „sunt lipsit de valoare“ etc). 

Schemele cognitive de bază vor contribui la declanșarea unor mecanisme de 
atenție şi memorie selectivă care îi determină pe indivizi să detecteze şi să 
interpreteze cu precădere informaţii care vin în sprijinul schemelor lor cognitive şi 
care nu fac decât să le întărească. 

Astfel, individul depresiv îşi va concentra atenţia asupra evenimentelor cu 
conținut negativ, ignorându-le pe celelalte. 

Deşi se bazează pe modelul cognitivist al lui Beck şi al colaboratorilor săi, 
Leahy (2003) integrează şi elemente ale terapiei rațional-emotive elaborate de Ellis 
(1990) care accentuează rolul rezistenței scăzute la frustrație şi a imperativelor 
categorice („trebuie neapărat, cu orice preţ, să obțin aprobarea tuturor“) care 
contribuie la escaladarea stilului negativ de gândire. 

Autorul uţilizează şi tehnici experienţiale de expunere a emoţiilor. care, la 
rândul lor, pot reprezenta surse utile de informaţii cu privire la dorințele şi tendințele 
neîmplinite ale clienților (Greinberg şi Safron, 1987). 

Demersul terapeutic cuprinde următorii paşi: 


|. Explicarea modului în care gândurile generează stări afective 

Mulţi clienți sunt surprinşi de faptul că stările lor emoționale sunt rezultatul 
modului în care interpretează un eveniment, cât şi de faptul că modificarea acestei 
interpretări schimbă şi starea afectivă. 

Terapeutul va explica pacientului care este diferența dintre gânduri şi stări 
afective, precum şi maniera în care gândurile le crează, le mențin, sau le accentuează. 

De pildă, un client care a fost recent părăsit de prietenă, poate să gândească: 
„sunt o persoană care nu merită să fie iubită“. 

Astfel de gânduri generează stări afective cum ar fi depresie, lipsă de speranță etc. 

În cazul în care acelaşi subiect îşi va spune în gând: „îmi este mult mai bine 
fără ea“, acesta se va simţi mai puţin trist şi lipsit de speranță. 

Terapeutul va utiliza câteva exemple care să ilustreze legătura dintre gând şi 
starea afectivă (Leahy, 2003, p. 9). 


Gânduri Stări emoționale 
„Eu gândesc că...“ „Eu simt...“ 
Niciodată nu voi mai fi Lipsit de speranță 
fericit 

Viaţa nu merită trăită Sentimente suicidare 
EI m-a părăsit pentru Lipsit de speranță 


că nu sunt atrăgătoare 

Voi înnebuni Speriat, panicat 

El doreşte să profite de Iritat, defensiv, cu 

pe urma mea sentimente de răzbunare 
Nimănui nu-i pasă de mine Respins, deprimat 

Nu voi fi în stare să îmi Anxios, neajutorat, 

port de grijă dependent 

Mi-am rezolvat problemele Plin de speranţă şi energie 


şi în trecut, deci voi fi 
capabil să mi le rezolv şi 
de aici înainte 


Nu trebuie să fiu perfect Eliberat, detensionat 


Trebuie să-mi acord şansa Mulţumit, mândru 
de a încerca 


Prezentăm în cele ce urmează un fragment din cadrul dialogului terapeutic: 

Terapeutul: Ce anume te tulbură? 

Maria: Mă simt tristă. 

T: Poţi să-mi spui de ce te simți tristă? 

M: Mă simt îngrozitor, parcă simt un gol interior. În ultimul timp plâng mult. 

T: Ajută-mă să înțeleg ce îţi spui în gând atunci când te simți tristă. 
Completează propoziția: „mă simt tristă pentru că îmi spun în gând...“ 

M: Sunt nefericită. 

T: Nefericirea reprezintă un sentiment, o stare emoţională. Caută șă observi 
ce anume îţi spui în gând atunci când te simți nefericită. Îți spui ceva. legat de 
persoana ta, de viitor sau de o experiență anume. 

M: Cred că îmi spun că niciodată nu voi putea fi fericită. 

Terapeutul va trebui să detecteze predicția clientei care se referă la lipsa de 
speranță: „eu nu voi putea fi niciodată fericită“ şi care va fi analizată prin 
intermediul strategiilor terapiei cognitive (de pildă prin intermediul unor dovezi care 
să vină în sprijinul acesteia sau să o infirme). 

Pacientei i se trasează ca temă pentru acasă să noteze într-un jurnal timp de o 
săptămână stările afective negative în coloana stângă şi gândurile care-i trec prin 
minte atunci când trăieşte starea respectivă în coloana dreaptă, ca în exemplul 
următor: 

Stări afective Gânduri 
Mă simt speriată Mă tem că nu voi promova examenul de licență 
Unii clienți au tendința de a confunda gândurile cu stările afective. În acest 
caz, terapeutul îi va ajuta să sesizeze această diferență prin intermediul unor 
exemple concrete. 
Un client poate afirma că se simte nervos pentru că este anxios, situație în 
care acesta din urmă se referă la două stări afective. 
Gândul care ar putea fi identificat în acest caz ar fi: „nu voi putea să mă 
eliberez niciodată de teama aceasta“. 


2. Ajutarea clientului să sesizeze distincţia dintre gânduri şi faptele rele 

Adesea persoanele care se simt deprimate sau 'speriate, consideră gândurile 
care le trec prin minte ca pe un fel de fapte reale. Un client cu trac la examene îşi va 
spune în gând: „sunt sigur de faptul că voi cădea la examen“, situație care poate fi 
tot atât de bine adevărată, cât şi falsă. 

Terapeutul îi va explica pacientului, faptul că dacă el nutreşte un anumit gând 
nu înseamnă că acesta este și real („dacă eu cred că sunt un crocodil, nu înseamnă 
că şi devin un crocodil.**) 

Gândurile care ne trec prin minte pot fi: ipoteze, descrieri, supoziții care pot 
fi adevărate sau false. 

Pentru a realiza mai uşor distincția dintre gânduri, sentimente şi fapte reale, 
este indicată utilizarea modelului ABC al lui Albert Ellis (1994) în care A reprezintă 
evenimentul activator extern, B — convigerile referitoare la acestea şi C — 
consecințele care pot fi reprezentate de stări afective şi comportamente. 

Clientului i se vor prezenta exemple de situații sau evenimente activatoare, 
gânduri sau convingeri în legătură cu acestea şi consecințe posibile (după Leahy, 
2003, p. 12). 

A 


B. 
Eveniment activator| Gânduri, convingeri 


C. Consecințe: 


Stări afective “Comportamente 


Anxietate. Panică | Clientul cheamă 
salvarea. 


Voi face un atac de 
cord. 


Inima mea bate 
mult mai rapid. 


Clientul reduce 
doza de cafea. 


Sentimente de 
părere de rău că a 


Am băut prea multă 
cafea. 


exagerat. 
La micul dejun Lui nu îi pasă de Iritată, plină de Se ceartă cu el; îi 
soțul citeşte ziarul. mine. resentimente. spune că este 


egoist. 


Tristă, cu 
sentimente de 
culpabilitate. 


El mă evită pentru 
că este supărat pe 
mine. 


Evită că comunice 
cu partenerul, 

Prezentăm, mai jos, un fragmentul din cadrul dialogului terapeutic. 

Terapeutul: Poţi să-mi spui ce anume îţi trece prin minte atunci când te simți 
atât de speriat? 

Marian: Mă gândeam că voi fi concediat. 

Ț: De unde şti că vei fi concediat? 

M: Sunt sigur. Simt că se va întâmpla acest lucru. 

T: Tu spui că vei fi concediat dar nu crezi că este posibil ca acest-lucru'să nu 
se întâmple? 

M: Simt eu că aşa va fi. Ştiu că se va întâmpla aceasta. 

T: Deşi poate fi adevărat că vei fi concediat, este posibil ca acest lucru să nu 
se întâmple. Este o diferență între convingerile noastre şi datele reale. Faptul că noi 
credem că un lucru este adevărat, nu înseamnă că acest lucru chiar este adevărat. 

Încearcă acum să aduni dovezi în favoarea faptului că vei fi “concediat, 
precum şi dovezi împotriva acestui fapt. 

Clientul va primi ca temă pentru acasă această sarcină de a nota în jurnal 
anumite evenimente activatoare, gândurile şi convingerile referitoare la acestea, 
precum şi consecințele în plan emoțional şi comportamental. 

Trebuie să avem în vedere şi cazul în care multe gânduri negative nutrite de 
client sunt adevărate. 

Terapeutul nu va trebui să lase clientului său impresia că se îndoieşte de ceea 
ce crede acesta din urmă. În această situație, instructajul administrat va îmbrăca 
următoarea formă: „uneori gândurile şi convingerile tale vor descrie faptele în mod 
corect, alteori nu. Nu ar fi mai bine că în acest caz să-ţi faci o regulă de bază în a 
verifica gradul de veridicitate al gândurilor tale negative, trecând în revistă faptele 
relevante? 


3. Evaluarea “intensității stărilor emoţionale şi gradului. de veridicitate a 
gândurilor negative 

Pentru demersul terapeutic este important de cunoscut intensitatea; trăirilor 
afective, precum şi cât de mult crede clientul în adevărul gândurilor şi convingerilor 
sale negative. . 

Terapeutul îl-va învăța pe client să diferenţieze intensitatea emoțiilor, precum 
şi gradele diferite în care crede în gândurile şi convingerile negative. Acest lucru 
este important atât pentru evaluările iniţiale şi finale ale progreselor terapiei, cât Şi 
pentru evaluările intermediare, cunoscut fiind faptul că schimbările terapeutice au 
loc în paşi mici. 

Clientului i se va cere să evalueze pe o scală gradată de la 0 la 100 sau de'la 
0 la 10 intensitatea stărilor emoționale şi credința în veridicitatea gândurilor 
negative. 

Absent Ușor Moderat Puternic Foarte puternic 
0-bassatrrri 20 rtrre arie 50 -oernzere ap 7Q > tr ie-hot = 100% 
(Emoţie absentă. (Emoţie deosebit de 
Nu crede de loc în intensă. 
faptul că un gând sau Este convins în proporție 
o convingere negativă de 100% de adevărul 
este adevărată.) gândului sau convingerii 
negative.) 


Prezentare de caz 


Terapeutul: Tu afirmi că te simți foarte tristă de când te-ai despărțit de 
George. Poţi să-mi descrii ce simţi? 

Liliana: Mă simt extrem de deprimată. Plâng adesea când mă gândesc la cele 
întâmplate. 

T: Dacă ar trebui să-ţi evaluezi tristețea pe o scală de la 0 la 100, unde 0 
înseamnă că nu simţi nici un fel de tristețe iar 100 înseamnă tristețea cea mai 
profundă pe care ţi-o poți imagina, cum ţi-ai evalua starea actuală? 

Liliana: Nu m-am gândit până acum să-mi măsor sentimentele. Cred că ar fi 
cam 90%. 

Aceeaşi clientă poate nutri convingerea cu caracter absolutist: „nu voi mai 
putea fi fericită niciodată fără George“. 

T: Afirmi că te simţi foarte tristă de când te-a părăsit George. Ai putea 
completa propoziția următoare cu primul gând care îţi vine în minte: „mă simt foarte 
tristă de când m-a părăsit George pentru că eu cred că...“. 

L: Nu voi mai fi niciodată fericită fără el. 

T: Gândul automat este: „nu voi mai fi niciodată fericită fără el“. Notează în 
caiet acest gând. Evaluează pe scala gradată de la 0 la 100 cât de mult crezi că 
respectivul gând este adevărat. 

L: Cred că în proporție de 90%. 

Terapeutul va trasa drept sarcină pentru acasă ca pacientul să evalueze timp 
de o săptămână fluctuațiile intensității stărilor emoționale, precum şi pe cele ale 
credinței în veridicitatea gândurilor negative. 


4. Identificarea unor variaţii în cadrul unei convingeri specifice 

Pentru ca pacientul să poată căpăta o anumită distanță critică față de 
convingerile sale negative, terapeutul îl va ajuta să sesizeze faptul că, până şi în situația 
prezentă, convingerea respectivă se poate modifica sub aspectul credibilității sau forței 
sale. Acest lucru este deosebit de important pentru că subiecţii cu tulburări emoționale 
sunt deosebit de rigizi în gândire, fiind convinşi de faptul că ideile şi credinţele lor nu 
se vor modifica niciodată. Întrebările adresate clientului sunt de tipul următor: 

„Există anumite perioade în care crezi mai puţin că acest gând sau convingere 
este adevărată? 

„Ce se întâmplă atunci când crezi mai puţin în faptul că gândul tău negativ 
este adevărat? 

„În cazul în care gândul tău ar fi pe deplin adevărat, acum poți uneori să crezi 
mai puţin în el?* 


Dialogul terapeutic se va desfăşura astfel: 

Terapeutul: Mi-ai spus că nutreşti gândul că nu vei mai putea fi niciodată 
fericită fără George şi că eşti convinsă de acest lucru în proporție de 90%. 

Liliana: Chiar aşa cred şi de asta mă simt atât de tristă. 

T: Îmi imaginez că de-a lungul unei zile dispoziţia ta se mai schimbă astfel că 
uneori te simţi mai nefericită decât alteori, nu-i aşa? 

L: Da, nu plâng mereu şi nici nu mă gândesc tot timpul la George. 

T: La ce te gândeşti atunci când nu te gândeşti la George? 

L: Mă gândesc să mă înscriu la un masterat, să-mi petrec vacanța la mare 
împreună cu prietenii. 

T: Se pare că atunci când nu te gândeşti la George forța convingerii tale este 
de 0 şi în acele momente nu te simţi nefericită, deşi George nu este împreună cu tine. 

L: Da, este un alt punct de vedere, dar se pare că aveți dreptate. 

T. Există momente în timpul zilei în care totuşi te gândeşti la George, dar nu 
te simţi nefericită în proporţie de 90%. 

L: Da, uneori îmi spun că poate îmi va fi mai bine fără el, pentru că în ultimul 
timp ne certam tot timpul. 

T: Dacă ar fi să fiu prezent în acele momente şi să te întreb cât de mult crezi 
atunci în adevărul gândului „nu voi mai fi niciodată fericită fără George“ ce mi-ai 
răspunde? 

L: În acele momente cred în proporţie de 10% în faptul că acel gând este 
adevărat. 

T: lată deci că această convingerea ta se modifică în curs de câteva ore; ce 
părere ai despre asta? 

L: Cred că gândurile şi convingerile mele legate de despărţire se pot schimba. 

T. Oamenii care suferă experiența despărțirii trăiesc sentimente negative 
foarte puternice. Sunt convins de faptul că ai prieteni care au trecut prin situații 
asemănătoare. 

L: Da, prietena mea Dana a divorțat acum doi ani. 

T: Probabil că în momentul divorțului ea nutrea aceeași convingere ca şi tine. 
Oare între timp ea nu şi-a mai schimbat convingerea? 

L: Ba da! Acum ea este fericită împreună cu noul ei soț şi nici măcar nu-şi 
imaginează cum a putut să-şi piardă atâția ani cu Doru. 

5. Identificarea distorsionărilor cognitive 

Gândurile şi convingerile negative au la bază anumite erori de logică, 
denumite de specialiştii în terapie cognitivă — distorsionări cognitive. 

Prezentăm, în cele ce urmează, câteva dintre principalele - distorsionări 
cognitive descrise de Beck (1970), Burns (1989) şi Aronson (1996). 

- Gândirea dihotomică: subiectul gândeşte în termeni extremi — „alb-negru“, 
„totul sau nimic“. De exemplu, un student care a căzut la un examen consideră că a 
ratat întreaga sesiune. 

- Suprageneralizarea: un eveniment negativ singular conduce la un model 
generalizat şi repetitiv de gândire negativă („am numai ghinioane“). 

- Etichetarea: pornind de la o greşeală oarecare subiectul îşi adresează lui 
însuşi sau celorlalți etichete negative — „sunt un prost“, „sunt un ratat“, „el este un 
ticălos“ etc. 

- Imperativele categorice: persoana interpretează evenimentele în termeni 
absolutişti, lipsiţi de realism, care exprimă dorinţele sale şi nu realitatea obiectivă — 
„el trebuie neapărat să mă iubească şi să se comporte aşa cum doresc eu“. 

- Personalizarea: subiectul îşi atribuie o vină disproporționată pentru 
producerea unor evenimente negative, ignorând contribuția altor factori la 
producerea evenimentului („este numai vina mea pentru că fiicele mele'au eşuat în 
viață“). 

„= Citirea gândurilor: individul consideră că ştie ce gândeşte o altă persoană 
fără a avea suficiente date în sprijinul convingerii sale („ea crede despre mine că 
sunt un ratat“). 

- Ghicirea viitorului: subiectul prevede un final negativ pentru un eveniment 
fără a avea suficiente dovezi pentru aceasta („sigur voi cădea la examen“). 

- Catastrofizarea (Ellis, 1979): un eveniment negativ care s-a petrecut sau se 
va petrece în viitor este considerat nu doar neplăcut, ci teribil, îngrozitor, de 
nesuportat („va fi îngrozitor dacă voi cădea la examen“). 

- Ignorarea pozitivului: individul desconsideră toate succesele personale sau 
ale celorlalți, considerând că acestea nu sunt importante („oricine ar fi putut face 
acest lucru“). 

- Filtrarea negativă: este o distorsionare cognitivă asemănătoare cu cea 
precedentă şi presupune focalizarea atenției exclusiv pe evenimente cu conținut 
negativ (un scriitor care a primit nouă recenzii pozitive se va concentra doar asupra 
celei de a zecea în care este criticat). 

- Judecata afectivă: subiectul interpretează datele realității prin prisma 
trăirilor sale emoţionale („dacă mie mi-e frică să zbor cu avionul înseamnă că este 
foarte periculos să zbori cu avionul'*). : 

- Blamarea: subiectul îi consideră pe ceilalți vinovaţi în exclusivitate de 
problemele şi eșecurile sale („numai din cauza părinților mei am ajuns aşa“). 

- Realizarea unor comparații inechitabile: persoana interpretează evenimentele 

conform. unor standarde nerealiste care iau în calcul numai persoane care au 
performanțe superioare lui: („are rezultate mai bune la olimpiadă decât mine“). 

. Orientarea plină de regrete către trecut: subiectul îşi concentrează atenția 
asupra acelor lucruri pe care ar fi trebuit să le facă mai bine în trecut, în loc să se 
centreze asupra prezentului şi viitorului („nu ar fi trebuit să fi spus aceasta“). 

. Orientarea „ce-ar fi dacă? *: subiectul îşi adresează sau adresează celorlalți 
tot felul de întrebări în legătură cu evenimentele negative care s-ar putea întâmpla şi 
nu este niciodată satisfăcut de răspunsuri („ce va fi dacă voi leşina sau îmi voi pierde 
autocontrelul“*). 

- Orientarea centrată exclusiv pe evaluare: persoana îi judecă permanent pe 
ceilalţi şi pe sine însuşi în termeni extremi („bun-rău“, „valoros-lipsit de valoare“, 
„eu nu învăţ destul de bine la facultate“, „nu sunt un sportiv suficient de valoros“). 

- Respingerea contraargumentelor: individul respinge toate argumentele care 
contrazic gândurile şi convingerile sale negative (un tânăr care consideră că nu 
merită să fie iubit, va tinde să respingă orice dovadă legată de faptul că cineva ține 
la el sau îl apreciază). 

Terapeutul îl va ghida pe client să sesizeze distorsionările cognitive care apar 
în gândirea sa. Deosebit de util este ca acestuia să i se prezinte liste cu principalele 
distorsionări cognitive, liste care să conţină şi exemplificări. 

În continuare, distorsionările cognitive vor. fi identificate cu ajutorul 
terapeutului pornind de la relatările verbale ale clientului. 


Gând negativ Distorsionare cognitivă 

EI crede că nu sunt atrăgătoare Citirea gândurilor 

Nimic din ceea ce fac nu-este bine Gândire de tip dihotomic („totul 
sau nimic“) 

Sunt un ratat A Etichetare 


Leahy (2003) subliniază faptul că unii pacienți consideră că dacă în modul lor 
de gândire sunt identificate distorsionări cognitive aceasta înseamnă că sunt „proşti“ 
sau „nebuni“. 

Terapeutul va trebui să le explice faptul că majoritatea oamenilor, indiferent 
cât de inteligenți ar fi, comit astfel de erori în viața cotidiană. Mai mult, acesta va 
preciza faptul că unele - gânduri negative pot fi adevărate, importantă - fiind 
identificare dovezilor care vin în sprijinul lor. 

Identificarea modelului de distorsionări cognitive realizate mai frecvent de 
subiect este necesară pentru declanşarea celor mai! bune strategii cognitive de 
contracarare a acestora. 


6. Tehnica săgeții verticale (Burns, 1989) 
Aşa cum am mai subliniat, uneori gândurile negative automate se dovedesc 
adevărate. Astfel, de pildă un client timid poate prevedea faptul că va fi respins la o 

petrecere. Este posibil să avem de-a face cu distorsionarea „ghicirea viitorului“, dar 
profeția poate fi adevărată. În acest caz este utilă explorarea convingerilor negative 
care stau la baza gândurilor negative automate. Evidenţierea acestora va reduce forța 
gândurilor negative cu caracter situațional. 

Întrebările adresate clientului vor îmbrăca forma următoare: „Ce s-ar întâmpla 
dacă acel lucru va fi adevărat“? sau „ce ar însemna asta pentru tine dacă acel lucru 
ar fi adevărat“? 


Eveniment: Clientul care suferă de timiditate merge la o discotecă. 
Stare emoțională: Mi-e teamă să mă apropii de fata care îmi place. 
Gând negativ: Dacă încerc să îi vorbesc, ea mă va respinge. 


Întrebări 
Ce crezi că se va întâmpla dacă 
te va resping? 


Consecințe 
Înseamnă că sunt un ratat. 


Y 


Şi dacă te simţi ratat ce înseamnă 
asta pentru tine? 

Y 
Şi dacă nu îţi vei mai găsi o prietenă 
ce înseamnă asta pentru tine? 

Y 
Şi dacă vei rămâne singur 
ce anume te supără? 

Y 


Care este convingerea care 
rezultă de aici? 


Că nu îmi voi mai găsi niciodată o 
prietenă. 


Că voi rămâne pentru totdeauna 
singur. 


Că nu voi putea fi fericit în 
singurătate şi că mă voi simți 
totdeauna îngrozitor. 

Am nevoie de alți oameni pentru a 
putea fi fericit. 


7. Evaluarea secvențială a probabilității subiective de producere a unui 
anumit eveniment 

Întrebările adresate de terapeut clientului vor fi de tipul următor: „care este 
probabilitatea ca evenimentul X să se producă? “, „care ar fi probabilitatea de 
producere a unui eveniment pe o scală de la 0 la 100%7“. 


Prezentăm, în cele ce urmează, un fragment din cadrul dialogului terapeutic: 
Terapeutul: Probabilitatea de producere a unui anumit eveniment variază de la 
O (nu are loc) până la 100% (are loc sigur). De pildă probabilitatea să cadă stema 
atunci când arunc o monedă este de 50%. Să analizăm acum gândul „nu sunt pregătită 
pentru examenul de licență“. Care este probabilitatea ca acest gând să fie adevărat? 
Diana: Aproximativ 90%. 

T: Următorul tău gând este că vei cădea la examen. Care este probabilitatea 
să cazi la examen ținând seama de faptul că nu te simți pregătită? 

D: Aproximativ 30% pentru că deja ştiu unele subiecte. 

T. Dar dacă vei cădea la examen, care este probabilitatea că nu vei termina 
facultatea? 

D: 1% pentru că am luat deja multe examene. 

T: Aşadar lucru de care te temi cel mai mult are puţine şanse să se producă, 
nu-i aşa? 


8. Ghicirea gândurilor 

Pentru unii pacienţi este relativ dificil să-şi identifice gândurile negative, 
deoarece stările emoționale generate de acestea sunt deosebit de intense. 

Beck (1995) recomandă în acest caz ca terapeutul să-i prezinte clientului 
anumite tipuri de gânduri negative şi apoi să-l întrebe care dintre acestea seamănă 
cu ce-i trece prin minte. Terapeutul trebuie să fie atent şi să nu sugereze gânduri care 
nu au legătură cu problema clientului. 

Întrebările adresate sunt de tipul următor: 

Îţi este greu să-ți dai seama ce anume îţi trece prin minte atunci când te simți 
astfel? Nu cumva îţi spui în gând ceva de genul următor? (Terapeutul prezintă câteva 
modele de gânduri negative.) 


Studiu de caz 


Liliana, o studentă în vârstă de 21 de ani, se simte copleşită de tristeţe şi lipsă 
de speranță după despărțirea de prietenul ei. Ea îi spune terapeutului că se simte atât 
de îngrozitor încât îi este imposibil să se gândească la ceva, de parcă mintea ei s-a 
întunecat. 

Terapeutul: Spui că te simți îngrozitor de când te-ai despărțit de Cristian. Ai 
putea să-mi spui ce anume îţi trece prin minte? 

L: Mă simt groaznic. Nu mai pot să dorm. 

T. Ceea ce îmi descrii sunt stări afective, simptome. Nu ai putea completa 
fraza: „mă simt îngrozitor de când m-am despărțit de Cristian pentru că îmi trece 
prin minte că...“. 

L: Nu-mi trece nimic prin mine. Simt că o să mor. 

T: Încearcă să identifici unele gânduri care merg mână în mână cu lipsa de 
speranţă. 

L: Nu pot, trăirea mea este prea puternică. 

T. Mă întreb dacă nu am putea ghici care sunt gândurile tale negative. Eu nu 
ştiu care sunt acestea, dar îţi voi spune câteva, iar tu să-mi spui dacă vreunul dintre 
aceste gânduri „îţi spune ceva“. 

L: Bine. 

T: Poate că îți spui în gând: „nu voi mai fi niciodată fericită?**. 

L: Da, chiar la asta mă gândesc. 

T: Înseamnă că îți spui în gând: „nu voi mai putea fi niciodată fericită fără 
Cristian?*. 

L: Corect, chiar asta cred. 


Unii pacienți insistă în afirmaţia că nu le trec prin minte nici un fel de gânduri 
şi că trăiesc doar stări afective. 

În astfel de situații, terapeutul îi va cere clientului să se relaxeze şi să-şi inducă 
imaginativ stările afective negative cele mai puternice prin reprezentarea situației care 
pare să le genereze (Liliana stă singură acasă în week-end şi se gândeşte la Cristian). 

Întrebările adresate vor fi de tipul următor: în timp ce te simți atât de tristă, 
poți să-ți imaginezi şi ce anume îţi vine în minte? 


Testarea validității şi combaterea gândurilor negative 
automate 


După ce clientul împreună cu terapeutul au identificat gândurile negative 
automate şi au stabilit legătura dintre acestea şi stările afective disfuncționale 
urmează verificarea gradului de veridicitate a acestor gânduri. 

Terapeutul va trebui să ia în consideraţie şi situația în care unele dintre acestea 
pot fi adevărate, situație în care pacientul va fi sprijinit să-i facă față. 


|. Definirea termenilor (tehnica semantică) 

Se utilizează mai ales în cazul clienţilor care au tendinţa de a utiliza etichetări 
de tipul: „sunt un prost“, „sunt un ratat“. 

În astfel de situații, terapeutul îl va ghida pe client să definească termenii cu 
care operează. 

Terapeutul va prezenta clientului următorul instructaj (după Leahy, 2003, p. 38): 

„imaginează-ți că eşti un om de ştiinţă şi cineva afirmă că Mihai este un ratat 
iar tu doreşti să te convingi dacă această afirmaţie îl caracterizează cu adevărat pe 
Mihai. Primul lucru pe care trebuie să îl facem este să definim concepul de ratare 
care ar putea să însemne: 

„să nu înregistrezi succese; 

- să fii inferior celorlalți, în toate domeniile; 

- să nu primeşti nici un fel de recompense. 

În cazul în care eşti o persoană înclinată spre autocritică şi spre depresie vei 
avea tendinţa de a de defini ratarea într-o manieră cu care nimeni altcineva nu va fi 
de acord şi care ţi se potriveşte numai ție: 

- nu obțin performanţe atât de bune pe cât mi-aş dori; 

- obțin rezultate slabe la o singură probă; 

- dau mai puţin de 100% din potenţialul meu; 

- nu sunt la fel de bun decât ceilalți. 

Prezentare de caz 


Terapeutul: Simţi că eşti un ratat de când te-a părăsit Mirela. Spune-mi cum 
defineşti ratarea? 

Costin: Căsătoria mea nu mai funcţionează. 

T: Să înţeleg că mariajul tău nu mai funcţionează pentru că tu ești un ratat? 

C: Dacă aş fi fost o persoană în regulă, ea ar fi stat cu mine. 

T. Asta înseamnă că acele persoane ale căror căsătorii nu funcționează sunt 
nişte ratate? 

C: Nu cred că putem merge atât de departe cu afirmaţiile. 

T. De ce nu? Din discuţia noastră rezultă că avem o definiţie de ratat care se 
potriveşte celorlalți şi alta pentru tine? 

T: Dacă eşti atent, constaţi că definiţia pe care o dai tu noțiunii de ratat, diferă 
de cea a altor oameni. Cred că puţini dintre aceştia ar considera un ratat un individ 
care a divorțat. Cum crezi că ar defini oamenii succesul în relaţia cu o persoană 
apropiată? 

C: Ei ar putea spune că succesul înseamnă faptul că oamenii îşi îndeplinesc 


„obiectivele. 


7. Cu alte cuvinte, putem spune că dacă cineva îşi îndeplineşte obiectivele, 
are succes? 

C: Da. 

T: Eşti de acord că unii oameni obțin mai mult succes decât alții, sau îşi 
îndeplinesc într-o mai mare măsură obiectivele decât alții? 

C: Cred că da. 

T: Dacă am aplica cele discutate la situația ta, putem spune că ţi-ai îndeplinit 
unele obiective de viață? 

C: Da. Am terminat facultatea, lucrez, de un an şi m-am înscris la masterat. 

T: Deci ai avut unele succese? 

C: Da, am avut şi succese. 

T: Apare o contradicție în cele ce ai afirmat: te consideri un ratat, dar ai avut 
unele succese. 


2. Analiza beneficiilor şi costurilor 

Odată ce clientul a identificat gândul care conduce la stări afective negative, 
întrebarea care se pune este în ce măsură acesta este motivat să renunţe la gândul 
respectiv, 

Terapeutul îl va dirija pe client să examineze avantajele. şi dezavantajele 
menţinerii unui gând negativ sau a unei convingeri disfuncționale. 

Terapeutul va adresa clientului întrebări de tipul următor: care sunt avantajele 
şi dezavantajele menţinerii gândului sau convingerii respective? 

Terapeutul îi cere clientului să examineze împreună gândul negativ: „dacă 
merg la discotecă voi fi respins de toată lumea“. 

Gândul respectiv va fi notat pe o foaie de hârtie, în partea stângă fiind notate 
avantajele menținerii acestuia iar în dreapta, dezavantajele. 


Avantaje 
e Nu voi fi surprins dacă se va 
întâmpla acest lucru. 
e Voi evita situația de respingere. 


Dezavantaje 
e Mă voi simți speriat. 
e Voi evita să intru în contact ce 
ceilalți. 
e Măvoi simţi inferior celorlalți. 
e Voi pierde ocazia să întâlnesc 
persoane noi. 
e Stima mea de sine va avea de suferit. 
e Nu voi putea intra în contact cu fata 
care mă interesează. 


Analiza costurilor şi beneficiilor se poate aplica şi în cazul gândului sau 
convingerii alternative elaborate ca variantă pentru cea negativă. 
Să examinăm gândul realist alternativ: „îmi va păsa mai puţin de ceea ce cred 


ceilalți despre mine.“ 


Avantajele menţinerii gândului respectiv 
e Voi fi mai puţin stresat în locuri 
publice. 

e Voi cunoaşte persoane noi. 

e Voi fi mai sigur pe mine. 

e Voi fi mai puţin deprimat. 

e Voi fi mai relaxat în relaţiile cu 
persoane noi. 

e Mă voi comporta mai degajat la 
serviciu. 


Dezavantaje 

e Este posibil să întâlnesc o persoană 
care să nu mă placă pentru că voi intra în 
contact cu multă lume. 


Ce se întâmplă în cazul în- care clientul consideră că avantajele menţinerii 
gândului sau convingerii disfuncționale depășesc dezavantajele? 

Să analizăm convingerea lui Sebastian: „trebuie totdeauna să răspund 
solicitărilor şefului meu, indiferent cât de iraționale sunt acestea.“ 

Sebastian susține că avantajele menţinerii acestei convingeri sunt 
următoarele: va lucra mult mai eficient, va produce lucrări de calitate, va fi 
promovat, va obţine o mărire de salariu, în timp ce dezavantajele implică stres, 


anxietate accentuată şi epuizare psihică. 


Clientul acordă avantajelor un punctaj de 65% şi dezavantajelor unul de 35%. 


În acest caz dialogul terapeutic va îmbrăca următoarea formă: 
T: Ei bine, tu poți nutri orice convingere îţi doreşti, dar trebuie să îți asumi şi 


costurile acesteia. 

Sebastian: Nu înţeleg ce vreți să spuneți. 

T: Eu spun că tu eşti de acord să plăteşti prețul pentru anxietate, stres, 
epuizare psihică, pentru unele simptome somatice, cât şi pentru faptul că starea ta 
emoțională trebuie să depindă de toanele şefului. 

S: Nu doresc să fiu stresat, speriat şi să nu dorm noaptea, doar de asta mă aflu 
aici în cabinet. 

T: Sunt de acord că nu îţi convin costurile convingerii pe care o nutreşti, dar 
dacă asta este convingerea de care crezi că ai nevoie, nu ai cum să eviţi 
dezavantajele menţinerii ei. 

Leahy (2003) afirmă că una dintre problemele frecvent întâlnite este aceea că 
pacienţii neagă faptul că ar putea avea beneficii de pe urma gândurilor şi 
convingerilor negative. Aceştia afirmă că nu au nici un fel de avantaj de pe urma 
gândurilor iraționale şi că nu îşi dau seama de ce procedează într-un anumit fel. 

Terapeutul nu trebuie să insiste asupra beneficiilor ascunse, dificil de sesizat. 

Astfel, de pildă, gândul irațional „nu pot funcționa normal dacă nu aprind o 
țigară“, gând ce stă la baza comportamentul adictiv nu are aparent nici un fel de 
avantaj pentru subiect. Cu toate acestea, comportamentul adictiv (fumat, consum 
abuziv de alcool sau droguri) poate avea unele avantaje pe termen scurt 
(detensionare, reducerea stresului). 

Beneficiile ascunse care stau la baza acestor comportamente pot fi legate de 
evitarea frustrării, disconfortului, anxietății sau depresiei. 

Astfel de clienţi trebuie dirijați să analizeze beneficiile şi costurile gândurilor 
iraționale şi ale comportamentelor disfuncționale pe termen scurt şi pe termen lung. 


3. Verificarea dovezilor 

Odată ce gândurile negative iraționale şi convingerile disfuncționale au fost 
identificate, clientul va fi ajutat să adune dovezi în favoarea sau împotriva 
veridicităţii lor, 

Pentru exemplificare vom examina gândul negativ automat: „sunt o ratată“ 


Argumente pro Argumente contra 


Am căzut la ultimul examen Am mulți prieteni care mă apreciază 
Nu am reușit să-mi găsesc Am note mai bune decât majoritatea 
un serviciu „part-time“ colegilor mei de facultate 

Prietena mea a câştigat concursul Am fost olimpică la matematică în 
de dans timpul liceului 


Am avut grijă de frații mei mai mici 


30% Argumente pro 70% argumente contra 

Gândurile şi convingerile care vor fi supuse testării trebuie să se refere la 
fapte concrete şi nu la trăiri emoţionale sau la întrebări cu caracter retoric: „nu-i aşa 
că această situaţie este îngrozitoare?“. 

De asemenea, enunțurile de tipul „dacă-atunci“ trebuie transformate în 
afirmaţii clare pentru a putea fi aduse dovezi în favoarea sau împotriva. lor. 

Astfel, întrebarea „ce se va întâmpla dacă voi face un atac de panică?“ ar 
trebui reformulată astfel: „va fi îngrozitor dacă voi face un atac de panică“. 


4. Analizarea calităţii dovezilor (Leahy, 2003, p. 46) 

Terapeutul îi va: adresa clientului următorul instructaj: „ai adus până acum 
argumente pro şi contra gândurilor şi convingerilor tale negative. şi ai ajuns. la 
concluzia că ți-ar fi mai bine în absența acestora, dar în acelaşi timp ai identificat şi 
unele motive care te determină să continui să gândești astfel. 

la să vedem dacă ai fi în stare să-i convingi şi pe alții de faptul că acel gând 
sau convingere negativă pe care o nutreşti este adevărată. 

„Sunt o ratată“. 

Argumentele pe care le-ai adus în favoarea faptului că această convingere este 
adevărată sunt următoarele; 

- „mă simt o ratată“; 

- „prietena mea crede că este mai inteligentă decât mine“; 

- „am căzut la examenul de licență“; 

- „nu am fost selecționată pentru un post pentru care am depus un C.V.“. 

Imaginează-ţi. că prezinți aceste argumente în fața unei comisii căreia i te 
adresezi astfel: „faptul că eu mă simt ca o ratată dovedeşte că sunt o ratată“ sau: 
„Sunt o ratată pentru că prietena mea se crede mai inteligentă decât mine“ etc. 

Crezi oare că respectiva comisie va accepta argumentele pe care le aduci? 

Clientului i. se. cere apoi să noteze în jurnalul său punctele slabe ale 
argumentelor pe care le-a adus în favoarea gândului negativ automat. 

Gând negativ: „Sunt o ratată“. 


Argumente pro Puncte slabe ale argumentării 
Mă simt o ratată. Stările mele afective nu dovedesc nimic. 
Prietena mea crede că este mai Prietena mea are dreptul să creadă orice, 
inteligentă decât mine: aceasta este părerea ei. Nu am nici un motiv să 


consider că opinia altei persoane mă determină 
să devin ceea ce crede aceasta. 
Am căzut la examenul de A trece sau a cădea la un examen nu face ca 
licenţă. cineva să devină un ratat; mai mult de jumătate 
dintre colegii mei au căzut şi ei la licență. Am 
luat nota zece la majoritatea examenelor, dar 
acest lucru nu înseamnă că sunt supradotată. 

Nu am fost selecționată pentru Mulţi candidați care au depus C.V.-uri au fost 

postul de asistent manager. respinşi, asta face parte din regula jocului. 
Oricine poate să nu fie selecționat la un moment 
dat pentru un post. Chiar şi colega mea care a 
ieşit şefă de promoție nu a fost selecționată. 


5. Jocul de rol: „avocatul apărării“ (Leahy, 2003, p. 49) 

Clientului i se cere să joace rolul „avocatului apărării“ care va lupta cu 
argumente împotriva procurorului, rol jucat de gândurile negative automate care îl 
acuza pe clientul în cauză că este o persoană rea, incompetentă, un „ratat“, „un 
prost“. 

Întrebarea şi îndemnul adresate de terapeut clientului vor îmbrăca forma 
următoare: „dacă ar trebui să joci rolul propriului tău avocat ce ai spune în apărarea 


ta? “, „caută să te comporţi ca şi cum ai fi cel mai bun avocat care îți apără cauza. 


Prezentăm mai jos un fragment din cadrul dialogului terapeutic. 

Terapeutul: Petre, tu îţi adresezi permenent critici şi îţi pui etichete cum ar fi: 
ratat, lipsit de valoare, leneş. Aș dori să-ți imaginezi că ai fost angajat să aperi cauza 
lui Petre împotriva acestor atacuri. Nu este neapărat nevoie să crezi în nevinovăția 
clientului tău şi nici măcar să-l simpatizezi. Trebuie doar să-ți practici bine meseria. 
Eu voi juca rolul procurorului şi îţi voi spune ce persoană rea este Petre. 

Petre: Să încercăm. 

T. Petre este un ratat care nu a reuşit nimic în viață. 

P: Nu este adevărat. El a absolvit facultatea cu media 9,80, a reuşit să-şi 
găsească un serviciu destul de bine plătit, s-a căsătorit, are un copil reuşit, este 
propus pentru avansare. 

7. Cu toate acestea eu simt că Petre este un ratat. 

P: Stările afective nu reprezintă probe în instanțe. Faptele dovedesc că Petre 
nu este un ratat. 

T: EI nu este un om perfect, deci este un ratat. 

P: Dacă acest lucru ar fi adevărat, orice om ar fi un ratat. 

Pentru ca jocul de rol să fie cât mai autentic, terapeutul îl va instrui pe client 
să-şi adreseze întrebări de tipul următor (Leahy 2003, p. 50): 

— „de ce fapte se face vinovat inculpatul?**; 

— „există dovezi de necontestat împotriva acestuia?*“; 

— „mai există şi alte explicaţii pentru faptele inculpatului?*; 

— „a acționat inculpatul astfel cu bună ştiință?“; 

— a procedat inculpatul la fel cum ar fi judecat orice altă persoană 
obișnuită?“; 

— „este altcineva vinovat?'“; 

— „este cumva vorba de o responsabilitate împărțită?“; 
— „ar putea fi aplicate aceleaşi legi oricărei alte persoane?“ etc. 


6. Joc de rol: gândirea realistă — gândirea negativă 

Terapeutul va exprima afirmații specifice gândirii realiste, alternative, în timp 
ce clientul va fi purtătorul de cuvânt al gândirii negative. Acesta din urmă va trebui 
să facă eforturi pentru a-l convinge pe terapeut de faptul că afirmaţiile sale sunt 
adevărate. 


Dialogul terapeutic se va desfăşura astfel: 

Terapeutul: Vom realiza acum un joc de rol. Tu vei juca rolul negativ de 
persoană ratată iar eu voi juca rolul tău de persoană echilibrată. 

Cornel: Marina te-a părăsit, eşti un ratat. 

T: Acesta reprezintă un model de gândire de tipul „totul sau nimic“. Crezi că 
tot ceea ce mi se întâmplă mă defineşte ca pe un ratat? 

C: Nu, dar ai avut un eşec. 

T: Vrei să spui că nu am reuşit într-un domeniu? 

C: Nu, vreau să spun că eşti ratat ca persoană. 

T: Nu înţeleg ce înseamnă să fii ratat ca persoană. Cum poți să deduci aceasta 
analizând faptele şi comportamentele mele. 

C: Am constatat faptul că ţi-ai ratat relaţia de cuplu. 

T: Te referi doar la unele dintre comportamentele mele. 

C: Da. 

T: Care ar fi în mod concret aceste comportamente? 

C: Ai fost prea exigent şi prea critic cu ea. 

T: Deci tu consideri că acest comportament al meu nu a dat rezultate. Ai 
identificat şi unele dintre comportamentele mele neutre sau pozitive? 

C: Da, ai făcut şi unele lucruri bune: ai discutat cu ea, i-ai oferit daruri, i-ai 
plătit taxa la facultate. 

T: Cu alte cuvinte, unele dintre comportamentele mele au fost negative, altele 
pozitive. Atunci cum pot fi un ratat dacă am făcut şi lucruri bune? 

C: Cred că se pot spune şi bune şi rele despre tine. 

T: Înseamnă că sunt la fel ca toți ceilalți oameni. 

C: Trebuie să admit că da. 


7. Strategia realizării distincției dintre comportamentele particulare şi 
persoana ca atare 
„ Strategia îl va ajuta pe client să renunţe mai uşor la tendința de apreciere 
globală a propriei persoane şi a celorlalți, recurgând într-o mai mică măsură la 
distorsionări cognitive cum ar fi: personalizarea, etichetarea, suprageneralizarea, sau 
gândirea dihotomică de tipul „totul sau nimic“. 

Dialogul terapeutic se va desfăşura astfel: 

Terapeutul: După ce ai căzut la examenul de licenţă ai început să gândeşti că 
eşti o ratată. Ar trebui să analizăm diferența dintre a avea un eşec într-un domeniu 
oarecare şi a fi o persoană ratată, 

Geta: Dar eu mă simt ca o ratată. 

T: Ei bine, aceasta este o judecată afectivă. Tu afirmi faptul că stările tale 
emoţionale, reprezintă dovezi ale faptului că eşti o persoană ratată, nu-i aşa? 

G: Aveţi dreptate, nu sunt prea rațională. 

T: Să examinăm noțiunea de „ratată“. Există unele Jucruri pe care le-ai făcut 
bine în viaţă? 

G: Am luat note bune la examenele din timpul facultății, am mulți amici, am 
un prieten cu care mă înțeleg foarte bine. 

T: Aşadar ai avut multe succese. Chiar şi la licenţă ai scris foarte bine la trei 
subiecte; iar pe celelalte nu le-ai învăţat pentru că nu ai găsit cartea care îţi trebuia. 

G: Da, aşa este, dar faptul că am căzut este totuşi o realitate. 

T: Succesele avute până acum, cât şi faptul că ai scris foarte bine la subiectele 
pentru care ai avut materialul bibliografic reprezintă argumente suficiente pentru a 
te considera o persoană ratată sau poate ar fi mai aproape de adevăr să consideri că 
eşti o persoană care face uneori greşeli. 

G: Da, am greşit că nu am parcurs întreaga bibliografie. 


8. Strategia monitorizării comportamentelor în diverse situaţii 

Aşa cum am mai subliniat, o distorsionare cognitivă frecvent întâlnită constă 
în focalizarea atenţiei asupra unui comportament singular şi generalizarea acestuia 
asupra persoanei privite ca întreg. Astfel dacă cineva a avut o izbucnire de mânie 
într-o împrejurare oarecare, adesea avem tendința de a-l eticheta drept „certăreț'. 
Terapeutul va trebui să-l ajute pe client să-şi focalizeze atenţia asupra unor factori 
de natură situațională care au condus la comportamentul respectiv, astfel încât acesta 
să poată fi interpretat contextual. 

Instructajul adresat clientului va îmbrăca următoarea formă: 

„Atunci când etichetăm pe cineva avem tendinţa de a gândi „totul sau nimic“, 
ignorând foarte multe date ale realităţii. Ce ar fi dacă am încerca să ne concentrăm 
asupra modului în care se modifică unele comportamente în diverse situaţii. Astfel, 
dacă te etichetezi ca „certăreț“, caută să evaluezi cât eşti de certăreţ în diferite 
momente ale zilei sau ale săptămânii, notând intensitatea comportamentului agresiv 
pe o scală de la 0 la 100, în care 0 înseamnă foarte conciliant şi înțelegător şi 100 
extrem de agresiv. 

Poţi nota, de asemenea și frecvența comportamentelor agresive care s-au 
manifestat timp de o săptămână.“ 

Dialogul terapeutic va îmbrăca următoarea formă: 

Terapeutul: Ai afirmat faptul că ai rezultate slabe la învățătură pentru că eşti 
un leneş. Notează pe o scală de la 0 la 100 cât de leneş ai fost săptămâna trecută, 
unde 0 înseamnă foarte activ, iar 100% ai zăcut nemişcat în pat. 

Boby: Cred că mi-aş acorda în medie cam 85%. 

T: Au existat momente în care ai fost activ? 

B: Da, am fost la sala de forță, la bibliotecă, am făcut un referat, am aplicat 
nişte teste pe elevi, am ajutat-o pe prietena mea la curăţenie, am căutat materiale pe 
INTERNET pentru lucrarea de licență. 

T: Cât de leneş ai fost atunci când ai redactat referatul sau ai fost la sala de 
forță? 

B: 0% presupun. 

T: Mergi la facultate la cursuri de zi şi ai o jumătate de normă ca educator la 
un centru de plasament pentru copiii abandonaţi; cam câte ore lucrezi pe zi? 

B: Cam 10-12 ore pe zi. 

T: Atunci cum poți să te consideri leneş dacă faci față acestui program? 

B: Nu sunt chiar atât de leneş, dar aş fi dorit să obţin note mai bune. 

T: Şi o mai şi ajuţi pe prietena ta la treburile casnice, cât de leneş eşti atunci? 

B: Atunci nu sunt de loc leneş. 

T: lată deci că nu eşti leneş majoritatea timpului; şi atunci de ce consideri că 
eşti leneş dacă nu ai obținut rezultatele dorite la facultate? 

B: Poate nu m-am concentrat destul pentru că am obosit la serviciu. 


9. Utilizarea unor strategii comportamentale pentru a face faţă situaţiei în 
care gândurile negative automate se dovedesc adevărate 

Terapeutul va adresa clientului următorul instructaj: 

„În cazul în care gândurile tale negative automate se vor dovedi adevărate, ce 
ai putea întreprinde pentru a îmbunătăți situația? 

Există cumva posibilitatea de a-mi îmbunătăți deprinderile de comunicare, de 
rezolvare de probleme sau poate că se poate modifica situația externă?“ 


Prezentăm în cele ce urmează un fragment din cadrul dialogului terapeutic: 

Terapeutul: Te simţi descurajat de modul în care au decurs interviurilor de 
ocupare a unor locuri de muncă. 

Alexandru: Nimeni nu doreşte să mă angajeze. Cad la toate interviurile. 

T: Hai să facem un joc de rol. Eu voi juca rolul angajatorului, iar tu îţi vei juca 
propriul rol, aşa cum te-ai prezentat la interviu. 

Clientul, în timpul interviului, se laudă excesiv de mult şi îi critică pe ceilalți 
posibili angajatori. 

A: Ei bine, cum a mers? 

T. Ai avut dreptate. Gândul tău negativ că ratezi toate interviurile s-a dovedit 
a fi adevărat. 

A: Chiar aşa? Acum chiar că mi-am pierdut orice speranță. 

T. În nici un caz! Am obținut anumite informaţii foarte utile. Cred că a sosit 
momentul să te pregăteşti pentru a face față unor interviuri de angajare. Să analizăm 
la început ce anume caută o persoană care dorește să angajeze pe cineva. 

A: Sunteţi sigur de faptul că acele gânduri negative sunt adevărate. 

T: În acest caz, s-a dovedit că da. Este însă foarte bine pentru că am descoperit 
care este problema şi acum vom putea focaliza terapia asupra dobândirii unor 
abilități de a face față cu succes unor interviuri de angajare. 


Evaluarea supozițiilor şi convingerilor de bază 


Chiar dacă gândurile negative automate ar fi adevărate, se pune întrebarea de 
ce acest lucru îi crează subiectului un disconfort atât de mare. 

Astfel, de pildă, dacă am întreba un client de ce îl deranjează atât de mult 
faptul că o persoană îl respinge acesta ar răspunde, probabil că acest lucru îl 
determină să se simtă lipsit de valoare. 

La o analiză mai atentă rezultă faptul că tulburările emoţionale (depresie, 
anxietate, iritabilitate etc.) sunt în mare măsură generate şi amplificate de reguli şi 
convingeri rigide şi absolutiste. În etapele de viaţă în care lucrurile merg relativ 
bine, aceste supoziții şi convingeri nu ies la iveală, ele fiind însă activate atunci când 
apare un eveniment negativ. (Un client care consideră că este o persoană valoroasă 
dacă are o parteneră de viaţă se va simți bine atâta timp cât se află într-o relaţie de 
cuplu satisfăcătoare. Amenințarea cu întreruperea relaţiei sau terminarea acesteia va 
declanşa o stare depresivă pentru că persoana nutreşte convingerea că nu poate fi 
fericită dacă este singură, convingere bazată pe schema cognitivă „sunt O persoană 
care nu merită să fie iubită”). 

Leahy (2003) prezintă mai multe strategii de accesare a convingerilor 
negative de bază. 


1. Strategia săgeţii verticale 

Aceasta permite relativ uşor accesul la convingerile şi supozițiile de bază care 
îmbracă forma „dacă-atunci“, sau a imperativelor categorice „trebuie neapărat“, ca 
în exemplul de mai jos. 

„Dacă nu iau nota 10 la examen înseamnă că sunt o ratată“. 

Supoziţia disfuncțională de bază care se află în spatele acestui gând poate 
îmbrăca următoarele forme: 

„Trebuie totdeauna să fac totul perfect“. 

„Trebuie să am performanţe mai bune decât toți ceilalți“. 
„Este îngrozitor să ai un eşec“. 

„Dacă fac o greşeală, înseamnă că sunt un ratat“. 


Prezentăm în cele ce urmează un fragment din cadrul dialogului terapeutic: 

Terapeutul: Mi-ai spus că te-ai simţit extrem de deprimată atunci când ai fost 
trecută pe lista de disponibilizări. Mă întreb: oare ce anume ţi-a trecut prin minte? 
Ca să ne lămurim mai bine, completează propoziţia neterminată: „Pierderea 
serviciului mă deprimă pentru că ...“ 

Despina: Mă face să mă simt o ratată“, 

T: Şi dacă te simți o ratată, ce înseamnă asta pentru tine? 

D: Înseamnă că sunt într-adevăr o ratată; 


2.. Adresarea de provocări afirmațiilor categorice de. tipul: „trebuie 
totdeauna să fiu o persoană perfectă “, sau , trebuie cu orice preț Să am totdeauna 
Succes etc. 

Ellis (1994) a subliniat faptul că majoritatea acestor afirmaţii au un caracter 
absolutist, suprageneralizat şi lipsit de logică. 

Întrebările care trebuie adresate clientului îmbracă forma următoare: 

„Care este rațiunea pentru care cineva trebuie neapărat să întreprindă 
acțiunea X?“ 

„Care este originea acestei reguli? 

„De ce trebuie ca această regulă să se aplice tuturor oamenilor?“ etc. 

Presupunând că imperativul categoric ar fi: 

„Eu trebuie să fiu totdeauna perfect“, întrebările adresate vor fi de tipul: 

„„Care este motivul pentru care trebuie să fii totdeauna perfect?“ 

„De unde a apărut această regulă? 

„Ce autoritate din lume ţi-a impus acest deziderat? 

„Este necesar ca toți ceilalți să fie perfecţi?“ 

„De ce îţi impui alte standarde de viață comparativ cu ceilalți?“ 

„Nu ar fi mai realist din partea ta să-ţi spui că vrei să faci un lucru mai bine 
decât să doreşti o perfecţiune imposibil de atins?“ 


Dialogul dintre client şi terapeut va îmbrăca forma următoare: 
Terapeutul: Tu afirmi că ar fi trebuit neapărat să obţii o notă mai mare la 
examen. De ce crezi asta? 


Gabriela: Pentru că am capacități şi pentru că ar fi trebuit să dau totul din 
mine. 

T: Ce înţelegi prin asta? 

G: Să am numai 10 pe linie, să fiu olimpică la toate materiile... 

T: Dar până în prezent nu ai luat numai nota 10 la examene şi nu ai devenit 
olimpică decât la o materie şi într-un. singur an. Să deduc de aici că nu eşti chiar 
perfectă? 

G: Ar fi trebuit să mă străduiesc mai mult. 

7: Care sunt beneficiile şi costurile menţinerii unei astfel de convingeri? 

G: Costurile sunt că mă simt dezamăgită, dacă ceva nu îmi iese cum trebuie 
şi că lucrez totdeauna sub presiune. Beneficiul este că mă străduiesc din răsputeri să 
fac totul cât mai bine. 

T: Şi cum te simţi? 

G: Îngrozitor! De asta mă aflu aici în cabinet. 

T: Ce ar fi dacă ţi-ai spune că doreşti să realizezi lucruri de bună calitate? Care 
ar fi avantajul unei astfel de concepții comparativ. cu cea care te. îndeamnă să 
urmăreşti perfecțiunea? 

G: Poate că nu m-aş mai simţi atât de încordată şi depăşită de evenimente. 

T: Oare prietenii tăi au numai note de 10? 

G: Nu. Unii au note medii, alții ceva mai bune. Nimeni dintre cunoscuți nu 
are 10 pe linie. 

T: Şi ce crezi despre ei? 

G: Că se descurcă bine la învățătură. Poate că sunt prea exigentă cu mine. 

T: Cum ar fi dacă ţi-ai aplica aceleaşi standarde ca şi celorlalți? 

G: Cred că m-aş simţi mult mai bine. 


Leahy (2001 b) subliniază faptul că imperativele categorice cu caracter 
absolut e necesar să fie distinse de regulile morale care reprezintă imperative ce 
trebuie respectate de toată lumea (de exemplu, nu trebuie să furi bunul altuia). 


3. Identificarea supozițiilor de tip condiționat („dacă-atunci ') 

Să examinăm supoziţia „dacă o persoană nu mă agrează, atunci înseamnă că 
sunt lipsit de valoare“. 

Pentru a împiedica respingerea şi evaluările negative din partea celorlalți, 
clientul va. dezvolta un sistem de strategii şi supoziţii condiţionale care îl vor ajuta 
să evite respingerea. 

Acestea pot îmbrăca formele următoare: 

„dacă voi face totdeauna ceea ce doresc ceilalți, ei nu mă vor respinge; dacă 
voi veni în întâmpinarea nevoilor celorlalți, aceştia nu mă vor respinge“. 

Aceste supoziţii disfuncționale cu caracter condițional îi ajută pe clienți să-şi 
depăşească temerile şi sentimentele de inadecvare prin strategii de tip compensator 

(evită compania celorlalți pentru a nu fi respinşi sau depun eforturi exagerate pentru 
a realiza lucruri de calitate), împiedicându-i, însă, să infirme convingerile negative 
de bază aflate în spatele lor. 

Supoziția „dacă fac pe placul celorlalți, voi fi agreat şi nu voi mai fi o 
persoană lipsită de valoare“ va face dificilă combaterea convingerii „sunt lipsit de 
valoare dacă cineva nu mă agrează“. 

În acelaşi mod, supoziţia unui alcoolic „nu pot trăi fără băutură“ este greu de 
combătut pentru că pacientul nu stopează consumul de alcool. 


Studiu de caz 


Marcela, o juristă de 36 de ani, cu standarde perfecționiste, se teme să intre în 
avocatură unde ar câştiga mai bine, dar se va confrunta cu riscul unor eşecuri, 
mulțumindu-se să fie juristă într-un minister unde salariul e foarte mic. 


Terapeutul: Te plângi de actualul loc de muncă, dar eziți să-ți găseşti ceva ca 
avocat sau jurist în sectorul privat. De ce ai tendința de a evita provocările? 

Marcela: Mă tem că voi eşua. 

T: Şi ce ar însemna acest lucru pentru tine? 

M: Că sunt o ratată. 

T: Mai sunt şi alte lucruri pe care eziți să le faci de teama eşecului? 

M: Nu am plecat la specializare în Elveţia, deşi am primit o bursă. 

T: Să înțeleg faptul că regula după care te conduci este să eviţi situațiile în 
care ai putea înregistra un eşec? 

M: Da. Nu vreau să descopăr faptul că sunt o incapabilă. 

T: Să vedem dacă putem să verificăm adevărul afirmației că eşti o incapabilă. 
Cum ai învățat la şcoală? * 

„M: Am fost premiantă, dar nu am avut numai note de 10. 

T: La facultate ce rezultate ai avut? 

M: Am terminat ca şefă de promoție. 

T: Mai ai şi alte performanţe academice? 

M: Am terminat masteratul cu 10 şi sunt înscrisă la doctorat. 

T: Aceste realizări dovedesc cumva faptul că eşti incapabilă sau ratată? 

M: Nu, nu sunt chiar proastă, dar nici cea mai inteligentă. 

T: Tu presupui că trebuie să fii obligatoriu cea mai inteligentă pentru a nu te 
considera proastă? 

M: Cred că da. 

T: Mă întreb care ar fi consecinţele unei astfel de convingeri. 

4. Evaluarea sistemului de valori 

Clarificarea sistemului de valori poate fi utilă pentru reexaminarea din 
perspectiva acestuia, a unor judecăţi cu caracter depreciativ pe care le face subiectul 
cu privire la propria persoană. 

Un subiect care pune un accent deosebit pe valoarea personală evidențiată 
prin intermediul realizărilor obținute, poate fi solicitat să examineze şi alte valori 
cum ar fi: generozitatea, curiozitatea, creativitatea sau simțul umorului. 

Întrebările care presupun alegerea dintre două alternative, pot fi utile în aceste 
situaţii („dacă ar fi să alegi între realizarea personală şi oferirea afecțiunii către cei 
dragi pentru ce ai opta?”). 

Clientului i se va cere să ierarhizeze valorile după care se conduce, precizând 
care anume sunt mai importante pentru el. O întrebare utilă ar putea fi aceea legată 
de valorile pe care le-ar aprecia la partenerul său de viață. 


Instructajul administrat subiectului poate îmbrăca forma următoare: 

Terapeutul: Să examinăm valorile pe care le consideri importante în viața ta, 
cum ar fi: dragostea, generozitatea, blândețea, capacitatea de a ierta, curiozitatea, 
umorul, stima de sine, valorile religioase, culturale, realizările în plan profesional, 
aprobarea din partea celorlalți, aspectul fizic etc. 

Se pare că, în momentul de faţă, te nemulțumeşte faptul că nu ai obținut mai 
multe realizări la locul de muncă. Dacă ar fi să alegi între realizările profesionale pe 
care ți le doreşri-şi mai multă afecțiune din partea soției şi prietenilor, pentru ce ai opta? 

Matei: Toate aceste valori mi se par importante. Poate dragostea Mariei este 
lucrul pe care mi-l doresc cel mai mult. 

T: Ce-ar fi să încerci să fi, la rândul tău, iubitor şi tolerant cu'cei dragi şi cu 
tine însuţi, în loc să te străduieşti excesiv să-ţi îndeplineşti planurile ambițioase? 

Matei: Dacă aş reuşi să fac asta, cred că m-aş simţi mult mai bine. 


5. Utilizarea recăderilor pentru a desprinde anumite învățăminte 

O modalitate de stopare a- convingerilor de tip perfecționist constă în 
transformarea recăderilor în experiențe de învăţare. 

Astfel, de pildă, o clientă alcoolică a redus consumul la un pahar pe seară, dar 
înte-un moment de recădere a consumat 10 sticle de vin. Aceasta a devenit excesiv 
de autocritică, considerând că este un caz lipsit de speranță. 

Terapeutul a ajutat-o să conştientizeze ce anume să învețe din această 
experiență: 

- faptul că a doua zi se simte rău după ce a băut prea mult; 

- faptul că prietenii cărora încerca să le facă pe plac, nu au apreciat-o pentru 
acest gest. 

6. Strategia conceptualizării cazurilor 

Identificarea convingerilor. disfuncționale. de bază. este utilă în 
conceptualizarea fiecărui caz în parte (Beck, 1995, Needleman, 1999, Persons şi 
Miranda, 1992, Tompkins, 1996), permiţând stabilirea conexiunilor dintre gândurile 
negative automate, convingerile disfuncționale, supozițiile cu caracter condițional şi 
schemele cognitive de bază. 

Un subiect a cărui schemă cognitivă de bază postulează faptul că este o 
persoană care nu merită să fie iubită şi că ceilalți o vor critica şi o vor respinge, va 
nutri următoarele gânduri negative automate: 

„Ea crede că sunt un ratat“; 

„Sunt un ratat“; 

„Dacă îi voi cere o întâlnire, ea mă va refuza“; 

„Este îngrozitor să fii refuzat“; 

„Voi rămâne singur pentru totdeauna“. 

Convingerile disfuncţionale care stau în spatele acestor gânduri negative sunt: 

„Nu trebuie să-i laşi pe ceilalți să afle ceea ce gândeşti“; 

„Ai nevoie de aprecierea celorlalți pentru a fi fericit“; 

„Persoanele pe care te bazezi vor sfârși prin a te abandona“. 

Supoziţiile cu caracter condițional vor îmbrăca forme de tipul următor: 

„Dacă voi fi foarte amabil şi voi lăsa totul de la mine, ceilalți mă voi aprecia“; 

„Dacă vin în întâmpinarea dorințelor celor din jur, aceştia nu mă vor 
abandona“. 

Clientul va încerca să lupte împotriva temerii de a fi respins, fie prin 
intermediul unor strategii de evitare (nu se apropie de ceilalți, evită să intre în 
dialog, evită autodezvăluirile) sau prin cele cu caracter compensator (exagerat de 
binevoitor, zâmbeşte în permanență şi încuviințează ceea ce spun alții). 

Convingerea disfuncțională de bază constă în aceea că subiectul nu se 
consideră o persoană valoroasă care merită să fie iubită. 

Datele de anamneză pun în evidență faptul că în copilărie subiectul a fost 
criticat frecvent de părinți, mama amenințând mereu că va părăsi familia. 


Prezentăm, mai jos, schema conceptualizării acestui caz după Leahy (2003, 
p. 80). 

Istoria vieții 
Tată hipercritic: nimic din ceea ce făcea 
subiectul nu era suficient de bun. 
Mama: amenință că îl va părăsi. 
Colegii: îl critică şi râd de el. 


Schemă referitoare la 
ceilalți Critici, respingere, 
abandon. 


Schemă personală 
Singur, nu merită să fie 
iubit, perdant. 


Gânduri negative automate 
„Ea crede că sunt un ratat“. 
„Sunt un ratat“. 

„Dacă îi voi cere o întâlnire, ea nu va accepta“. 
„Este îngrozitor să fii respins“. 

„Nimic nu-mi iese cum trebuie“. 

„Voi sfârşi în singurătate“. 


Convingeri cu caracter dezadaptativ 
„Dacă ceilalți mă resping, înseamnă că sunt o persoană care nu 
merită să fie iubită“. 

„Ceilalţi vor sfârşi prin a mă abandona“. 

„Dacă ceilalți mă vor cunoaşte cu adevărat, ei nu mă vor agrea“. 
„Am nevoie de aprobarea celorlalți pentru a fi fericit“. 


Supoziţii cu caracter condiţional 
„Dacă sunt amabil şi îndatoritor, 
oamenii mă vor iubi“. 

„Dacă vin în întâmpinarea nevoilor 
celorlalți, ei nu mă vor părăsi“. 
„Trebuie să detectez semnalele timpurii 
care exprimă respingerea“. 


Strategii 
Evită compania celorlalți, 
comportament exagerat 
de prevenitor, neasertiv 


(nu îşi exprimă 
dorinţele). 

7. Strategia dezvoltării curiozității şi tendinței de autoperfecțiune 

Expectaţiile exagerate, de tip perfecţionist, nu fac decât să demobilizeze subiec- 
tul deoarece acesta se descurajează în cazul în care rezultatele nu sunt cele așteptate. 

Dweck, Davidson, Nelson şi Enna (1978) au demonstrat experimental faptul 
că subiecții obțin performanțe superioare în cazul în care li se stimulează 
curiozitatea, sarcinile nemaifiind privite ca nişte situații cu caracter evaluativ. 

Aceste constatări pot fi aplicate şi în demersul terapeutic în cadrul căruia se 
va urmări provocarea şi stimularea spiritului investigativ al clientului. 


Prezentăm în cele ce urmează, un fragment din dialogul dintre terapeut şi 
client: 

Terapeutul: Te simţi descurajat pentru că nu ai luat nota dorită la examenul de 
fiziologie? 

Corina: Da, aş fi dorit să iau 10, dar abia am reuşit să obțin un 6. 

T: La care întrebări din cadrul grilei ai răspuns bine şi la care nu ai ştiut? 

C: Am reuşit să rezolv bine problemele de gândire, dar am greşit acolo unde 
era vorba de date precise. 

T: Ce ar fi dacă am pune la punct o strategie care te-ar ajuta să memorezi mai 
bine? Nu ţi s-ar părea interesant? 

C: Nu m-am gândit la asta. Încerc să memorez mecanic şi nu prea am 
rezultate. 

T: Încearcă să subliniezi datele importante cu culori diferite. 

C: E o idee! Poate ar fi bine să le notez pe nişte fişe. 

T: De unde vei şti că de data aceasta te-ai pregătit mai temeinic? 

C: Pentru că mi-am însuşit o nouă tehnică de învăţare. 

T: Presupun că ai câştigat ceva de pe urma acestei experiențe. 


Terapeutul îl va ghida pe client să renunţe la obiectivele utopice, nerealiste, 
transformând învățarea sau munca într-un fel de joc, în cadrul căreia gândurile 
negative disfuncţionale vor fi înlocuite cu unele menite să stimuleze curiozitatea şi 
provocarea la noi experienţe, ca în exemplul de mai jos: 


Comportamentul sau performanţa care generează gânduri negative. 
„Să obțin nota 10 la examenul de fiziologie“. 


Gânduri negative Gânduri cu caracter provocativ care stimulează 
curiozitatea 

„Voi obţine o notă slabă“. „Ar fi bine să găsesc o metodă mai atractivă de a 
învăţa“. 

„Nu sunt bună la fiziologie“. „Ce ar putea fi interesant la această materie?“ 

„Sunt multe noţiuni pe care nu „Îmi place provocarea. Mă voi simţi mulțumită 

le stăpânesc“. dacă voi obține o mărire de notă“. 


„Am mari dificultăți când mi se „Am dat până acum numeroase examene şi am 
cere să memorez ceva“. obținut note foarte bine“. 

8. Formarea şi dezvoltarea unor noi convingeri şi supoziții cu caracter 
adaptativ 
Supoziţiile şi convingerile cu caracter disfuncţional au un caracter rigid, 
generalizat, implică judecăţi de tipul „totul sau nimic“ şi conduc la autocritică 
exagerată sau la evaluarea celorlalţi după standarde nerealiste. 

Noile convingeri. care le vor înlocui trebuie să fie flexibile, diferențiate, 
orientate spre acțiune şi să stimuleze învăţarea, autoperfecționarea şi acceptarea 
propriei persoane şi a celorlalți şi nu critica, respingerea şi devalorizarea. 

Aceste noi convingeri vor fi examinate în termenii costurilor şi beneficiilor pe 
care le va obţine clientul de pe urma lor, ca în exemplul următor: 


Terapeutul: Eşti foarte stresată datorită faptului că ai obținut doar nota 6 la 
examenul de fiziologie. Regula de bază după care te conduci este; „eu trebuie să 
obţin totdeauna note mari“. 

Să căutăm.o nouă regulă de viață care să te ajute să progresezi, dezvoltându- 
ți curiozitatea, acceptarea de sine şi dorința de autoperfecționare. 

Corina: Cred că pot spune că învăţ din greşelile mele şi că îmi acord un credit 
pentru ceea ce am făcut bine. 

T. Care ar fi beneficiile şi costurile învățării din propriile greşeli? 

C: Costurile ar fi că pot deveni leneşă şi să nu mă mai străduiesc să obțin note 
mari. Beneficiul ar consta în aceea. că aş rămâne motivată şi atunci când lucrurile 
merg, mai prost şi nu m-aş mai crițica atâta. 

T: Cum apreciezi această nouă regulă de viață? 

C: Cred că mă simt mai bine dacă o pun în aplicare. 

Ț: Ce comportamente ar putea rezulta în urma aplicării acestei reguli? 

Ce vei face în mod concret săptămâna viitoare? 

C: Îmi voi face un plan de studiu şi voi analiza ce anume am făcut bine şi unde 
mai am de insistat. Voi încerca şi noile strategii de memorare despre care am discutat 
înainte, 

Ț: Să înţeleg că te-ai decis să progresezi în paşi mici: în loc să cauţi 
perfecțiunea? 

C: Da, e mult mai bine aşa. 


O altă strategie eficientă pentru a identifica noi convingeri cu caracter 
adaptativ constă în a cere clientului să identifice o persoană cunoscută care nu are 
dificultăţi în domeniul respectiv şi a-l întreba ce ar gândi acea persoană în situația 
dată. 

Astfel, un tânăr timid, care se temea că va fi respins dacă va cere întâlnire unei 
fete, a fost întrebat ce crede că şi-ar spune în gând colegul său, sigur pe sine şi cu 
succes la femei. Convingerea-identificată a fost: „mai bine să încerci decât să ratezi 
din start ocazia de a te întâlni cu persoana care te interesează”. 

Evaluarea tendințelor de îngrijorare 


Îngrijorarea permanentă are un efect activ asupra stării psihice şi 
randamentului subiecţilor, fiind caracteristică persoanelor care suferă de anxietate 
generalizată, tulburare obsesiv-compulsivă, fobie socială, atacuri de panică şi 
tulburare depresiv-anxioasă. 

Sfătuirea clienților să nu îşi mai facă griji sau strategia „opririi gândurilor“ nu 
au, în general, efectul scontat. 

Modelul cognitiv al tendințelor de îngrijorare a fost pus la punct de Borkovec 
şi Hu, 1990, Borcove și luz, 1990, Rheaume, Latarte şi Dugas, 1994, şi Wells, 2000, 
2002. 

Îngrijorarea reprezintă o componentă de bază a tuturor tulburărilor anxioase. 
Conform modelului cognitiv-comportamental, îngrijorarea presupune prevederea 
unor consecințe negative, ignorarea informaţiilor şi datelor realității, subestimarea 
capacității subiectului de a face față situațiilor stresante, stabilirea unor cerințe şi 
standarde perfecționiste şi absurde, o nevoie exagerată de aprobare, precum şi 
intoleranţă față de incertitudine şi ambiguitate. 

Persoanele îngrijorate nutresc, pe de o parte, convingerea eronată că 
îngrijorarea le protejează, le pregăteşte şi previne producerea unor evenimente, iar 
pe de altă parte, convingerea, la fel de absurdă, că îngrijorarea are consecințe 
concrete în plan fizic şi psihic, (produce îmbolnăviri organice sau mentale) şi că din 
acest motiv aceasta trebuie controlată şi eliminată. (Wells, 2000, 2002). 

În cele de urmează, vom prezenta câteva strategii de reducere a îngrijorării şi 
a impactului negativ al acesteia (după Leahy 2003). 


1. Identificarea îngrijorărilor 

Terapeutul va identifica modalitatea prin intermediul căreia clientului îşi 
exprimă îngrijorările. Acestea pot lua forma unor gânduri („mă tem că voi rămâne 
singur toată viața“) sau imagini (subiectul se vede pe sine abandonat de ceilalți; 
singur i în casă). 

Întrebările adresate clientului vor îmbrăca forma următoare: 

„Poţi să-mi spui ce îţi trece prin minte atunci când te îngrijorezi? Ai imagini 
vizuale sau auzi o voce interioară care îți vorbeşte despre toate lucrurile rele care se 
pot întâmpla?“ 


Dialogul terapeutic se va desfăşura astfel: 

Terapeutul: Mi-ai spus că te simți foarte speriată şi îngrijorată atunci când 
mergi la o petrecere. Poţi să-mi spui ce anume îţi trece prin minte? 

Claudia: Îmi spun în gând că nu voi fi în stare să scot nici un cuvânt. Colegii 
mă vor crede o proastă şi vor râde de mine. 

T. Ai cumva şi anumite imagini care să reprezinte modul în care se vor 
desfăşura lucrurile la ziua prietenei tale? 
C: Da! Îmi imaginez cum colegii încep să râdă de mine iar eu izbucnesc în 
lacrimi şi fug de acolo. 


2. Analiza costurilor şi beneficiilor îngrijorării 

Mulţi clienţi consideră că îngrijorările reprezintă o modalitate de a rezolva 
problema, de a se pregăti pentru situaţia periculoasă sau sunt de părere că 
îngrijorarea previne pericolul (Papageorgiu şi Wells, 2000, Wells, 1997 a). 

Deşi este cunoscut faptul că un anumit nivel nu prea ridicat de anxietate poate 
motiva subiectul să se pregătească mai bine pentru o situaţie de evaluare, de cele mai 
multe ori îngrijorarea dezorganizează subiectul, scăzând simţitor randamentul în 
activitate. 

Terapeutul va solicita clientul să analizeze beneficiile şi costurile îngrijorării 
excesive. 


Terapeutul: Să examinăm avantajele şi dezavantajele faptului că te temi foarte 
tare de examenul la fundamentele psihologiei. 

Liviu: Dezavantajele sunt că mă simt tot timpul speriat şi încordat, nu mă pot 
relaxa de loc, concentrarea atenţiei este slabă şi dorm prost noaptea, Avantajul este 
că mă mobilizez să învăţ cât mai mult. 

7: Dacă ar fi să exprimi avantajele şi dezavantajele în procente, ce ar rezulta? 

L: 25% avantaje şi 75% dezavantaje. 

T: Să înţeleg că ţi-ar fi mai bine dacă te-ai îngrijora mai puţin? Ce crezi că s- 
ar întâmpla dacă ai reduce procentul îngrijorării tale cu 40%? 

L: Nu ştiu. Cred că m-aş îngrijora pentru că nu mă îngrijorez suficient. 

T: Şi ce ar însemna aceasta pentru tine? 

L: Poate că nu m-aş pregăti suficient pentru examen. 


3. Transformarea îngrijorărilor în predicţie 

Marea majoritate a clienților îşi exprimă îngrijorarea sub forma „ce ar fi 
dacă...“, fiind dificil ca acestea să poată fi testate în practică. 

Din acest motiv, terapeutul îl va ghida pe client să reformuleze conținutul 
îngrijorării sub forma unei predicții. 

Întrebările adresate clientului sunt de tipul următor: 

„Ce crezi că se va întâmpla de fapt?“ 

„Caută să precizezi exact ce se va întâmpla în mod concret pentru ca noi să 
putem verifica în practică dacă acel lucru de care te temi se va produce sau nu“ 


4. Verificarea predicțiilor negative 
Terapeutul îi va cere clientului să formuleze un gând negativ („sunt un ratat“) 
şi să precizeze consecinţele pe care crede că le poate avea acesta: 

„hu voi fi niciodată fericit“; 
„prietenii nu vor mai vorbi cu mine“; 
„Elena nu va accepta să ne întâlnim“; 
„Voi fi concediat“. 


În continuare, terapeutul se va adresa clientului său astfel: 

„Desigur, s-ar putea să ai dreptate, dar acum predicțiile tale sunt clar 
formulate şi putem verifica în practică dacă eşti sau nu un ratat. În cazul în care 
acesta nu se vor dovedi adevărate, va trebui să-ți revizuieşti gândul negativ. 

Mulţi clienți care nutresc gânduri negative prevăd consecințe care sunt 
valabile aproape pentru oricine: 

„voi fi nefericit“; 

„cineva nu o să mă placă“; 

„voi avea probleme la serviciu“. 

A afirma pe baza unor astfel de predicții, faptul că cineva este un ratat ar însem- 
na să fii de acord că toți oamenii sunt ratați. Pentru a putea fi testată în practică, o 
predicție trebuie să aibă un caracter specific diferenţiind subiectul de alte persoane. Un 
alt aspect important pe care trebuie să-l avem în vedere în testarea predicțiilor nega- 
tive se referă la faptul că trebuie acordat un timp rezonabil pentru a realiza testarea, 

Astfel, de exemplu, predicția „voi fi concediat“, trebuie urmată şi de o dată 
aproximativă la care subiectul crede că se va produce evenimentul, deoarece, pe 
termen lung, foarte multe persoane îşi pot pierde serviciul. 


5. Evaluarea predicţiilor trecute 

Clientului i se cere să reevalueze predicțiile negative realizate în trecut, dintre 
care cea mai mare parte s-au dovedit neadevărate. Acest lucru demonstrează faptul 
că a realiza o predicție nu înseamnă neapărat că acesta se va adeveri. 

Marina, o clientă care suferea de atacuri de panică, a prevăzut timp de 2 ani 
că i se va face rău în metrou sau în autobuz, va face un atac de cord Şi va muri. 


Dialogul terapeutic îmbracă forma următoare: 

Terapeutul: De câte ori ai mers cu metroul sau cu autobuzul în ultimii doi ani? 

Marina: Încerc să evit pe cât posibil acest lucru, dar cred că am mers totuşi 
de vreo 20 de ori. 

T: Şi de câte ori ai prevăzut că vei leşina şi apoi voi muri? 

M: De fiecare dată. 

T: Şi de câte ori s-a întâmplat acel lucru? 

M: (râde) Niciodată. 

T: Se pare că previziunile tale nu s-au îndeplinit. Ce concluzie tragi din aceste 
date? 

M: Că previziunile mele nu sunt adevărate. 


STRATEGIILE PSIHOTERAPIEI COGNITIV-COMPORTAMENTALE 83 


DN a a 


6. Analizarea modului în care clientul a făcut faţă în trecut evenimentelor 
negative 

Pentru a reconstitui încrederea în sine a clientului, terapeutul îl va ajuta să 
treacă în revistă situaţiile negative trecute şi modalitatea în care a făcut față acestora. 

Instructajul administrat subiectului va fi următorul: 

„Persoanele depresive sau anxioase au tendința de a prevedea consecințe 
negative ale unor evenimente, multe dintre aceste previziuni dovedindu-se false, 
însă unele pot fi adevărate, pentru că în viață se întâmplă şi lucruri rele. Întrebarea 
care se pune este cum ați reuşit să faceţi față acestor situații?“ 

Studiile clinice au evidenţiat faptul că subiecții cu tulburări emoționale s-au 
descurcat în situații stresante de-a lungul timpului, mult mai bine decât şi-ar fi 
închipuit. 

Această constatare este foarte importantă pentru că subiecţii înclinați spre 
îngrijorare au tendința de a-și subaprecia abilitățile adaptative. 


7. Extragerea unor învățăminte în urma analizării predicţiilor neconfirmate 

Unii clienți, deşi recunosc faptul că previziunile lor nu s-au confirmat, 
continuă să nutrească gânduri negative pentru că acestea nu Je dau garanții legate de 
faptul că evenimentele de care se tem nu se vor produce în viitor („Chiar dacă nu 
am leşinat niciodată în trecut, acest lucru s-ar putea întâmpla oricând“). 

Un alt motiv pentru care clienții au dificultăți să învețe din experiențele trecute 
constă într-o particularitate a proceselor memoriei care ne determină să ne reamintim 
cu precădere acele evenimente care au avut loc şi nu cele care nu s-au produs. 

De asemenea, faptul că subiecții nu învaţă suficient din experiențele trecute 
se datorează puternicei investiţii afective în credinţele lor negative, speranţei că 
acestea îi protejează de rele sau dificultăților de a-şi recunoaşte eroarea în fața 
terapeutului. 


Dialogului terapeutic va decurge astfel: 

Terapeutul: Eşti convins de faptul că paloarea ta reprezintă un simpton de 
leucemie. Ai mai nutrit astfel de credințe în trecut? 

Mihai: Da, anul trecut am avut o relație sexuală neprotejată şi am crezut că 
m-am îmbolnăvit de SIDA. Acum câteva luni am suferit de dureri de cap şi am 
crezut că am tumoră cerebrală. 

T: Ai previzionat o serie de lucruri negative care nu s-au adeverit. Care este 
dovada că nu ai leucemie? 

M: Am făcut toate analizele şi medicul mi-a spus că nu am de ce să mă tem. 

T: Ce părere ai despre concluzia medicului? 

M: Se poate înşela; analizele pot fi greşite. 

T: Este adevărat! Ce s-ar întâmpla dacă medicul s-ar înşela? 

M: Nu ar trebui să cred ceea ce spune acesta sau un alt medic până când nu 
obțin o certitudine. 

T: Dar dacă ai accepta cu verdictul medicului fără a avea certitudinea că este 
adevărat? 

M: Ar fi regretabil dacă aş avea'cu adevărat leucemie. 

T: Aşadar, gândul tău negativ va îmbrăca. forma: „Voi continua să mă 
îngrijorez şi să fac analize până când nu voi fi sigur că sunt sănătos“. 


În continuare, terapeutul îl va ghida pe client să identifice gânduri alternative 
raționale prin intermediul cărora să le combată pe cele negative, după modelul: 


Gânduri negative automate 


Aş putea avea lucemie 
[Nu poţi fi niciodată. sigur 
că nu te poţi îmbolnăvi 


Analizele de laborator au ieşit 
foarte bine 

Nu poţi fi. sigur de nimic dar 
probabilitatea să fiu bolnav este 
foarte redusă 


8. Realizarea unei. distincții între . îngrijorările productive şi. cele 
neproductive, iraționale (Leahy, 2003). 

* Terapeutul îl va-ajuta pe client să realizeze distincția dintre îngrijorările cu 
caracter adaptativ şi cele inutile. Această distincţie poate fi realizată prin intermediul 
unei exemplificări. 

„Să, presupunem că trebuie să pleci. în. călătorie. la Cluj. Îngrijorările 
productive. vor. fi legate- de detalii tehnice cum ar fi: „am rezervorul plin? am 
anvelope de iarnă? am suficient timp să ajung la destinaţie la ora stabilită“ etc. Astfel 
de preocupări vor. conduce la o conduită prudentă. care va face-să crească 
probalitatea unei călătorii reuşite. Îngrijorări cu caracter neproductiv ar putea fi: „ce 
va fi dacă voi face un atac de cord în timp ce conduc?“, „ce va fi dacă prietena mea 
se va întâlni cu alt bărbat în timp ce eu lipsesc?“, „ce va fi dacă mă vor ataca hoţii 
atunci când opresc?“ etc. Astfel de îngrijorări se referă la evenimente posibile, dar 
cu un grad redus de probabilitate, descrise în termeni catastrofizanţi şi care prezintă 
şituaţii asupra cărora ai un control foarte redus. 

* Ar fi bine să elaborezi două liste, dintre care una să cuprindă ce este de 
făcut, iar cealaltă situaţii de genul „ce ar fi dacă?“. Prima listă va cuprinde acțiuni 
care dovedesc prudența: alimentarea cu combustibil, achiziţionarea. unor pneuri 
adecvate sezonului etc., în timp ce a doua va include situaţii care nu pot fi rezolvate 
şi care nu fac decât să crească sentimentele de neajutorare şi teamă, 

* Ruminaţiile neproductive conduc la depresie şi anxietate. Aşa cum am mai 
subliniat, ele sunt formulate în termeni care sugerează catastrofe: „ce va fi dacă voi 
face un atac cerebral?“ 

* Se sugerează clientului să reformuleze aceste întrebări în termenii unui 
demers centrat pe rezolvare de probleme: „care ar fi problema de rezolvat?*, „ce aş 
putea face pentru a evita situația de care mă tem?“ etc. Leahy (2003). 


9. Strategia limitării perioadei în care clientul este îngrijorat 

Subiecţii anxioşi se îngrijorează aproape tot timpul la' serviciu, la şcoală, 
acasă şi mai ales înainte de a adormi, fapt ce le reduce semnificativ randamentul şi 
le crează, în afara stării afective negative, tulburări de somn. 

Terapeutul va recomanda acestora să stabilească o perioadă — şi nu un loc 
anume — când trebuie să se îngrijoreze. În cazul în care gândurile legate de 
îngrijorări apar în alte perioade ale zilei, clientul va trebui să le noteze pe o foaie de 
hârtie şi să le păstreze pentru perioada special alocată. : 

Instrumentajul administrat clientului va îmbrăca următoarea formă: 

„Adesea simţi că temerile şi îngrijorările îţi scapă de sub control: Ar fi bine să 
stabileşti o perioadă din zi în care trebuie să te îngrijorezi cât poţi de mult, timp de 
30 de minute. Notează toate îngrijorările tale pe o foaie de hârtie. Dacă îţi mai apar 
astfel de gânduri în alte etape ale zilei, notează-le pe un caiet şi păstrează-le pentru 
perioada special dedicată îngrijorări.“ 


10. Analizarea tendinţelor către profeția autoîndeplinită 

Subiecții care încearcă să explice cauzele care conduc la producerea unor 
evenimente negative, ignoră adesea rolul pe care îl-joacă ei în producerea acestora. 
Astfel, de pildă, o persoană evitantă sau agresivă va fi, la rândul ei, evitată sau 
respinsă de ceilalți. 

Instructajul adresat subiectului va fi următorul: 

„Nu cumva problema ta reprezintă rezultatul modului în care te-ai comportat? 
Ai presupus că nimeni nu te agrează şi nu ai interacționat cu ceilalți sau ai plecat de 
la petrecere după un sfert de oră?“ 


Prezentare de caz 


Laura, o profesoară de engleză de 27 de ani, cu-un fizic atrăgător, era convinsă 
de faptul că nu va întâlni un tânăr potrivit. Ea afirma că merge frecvent la petreceri, 
dar bărbaţii nu-i acordă atenție. 


Prezentăm, în cele ce urmează, un fragment din cadrul dialogului terapeutic. 

Terapeutul: Ce gânduri îţi trec prin minte atunci când mergi la o petrecere? 

Laura: Mă gândesc că nu voi întâlni niciodată bărbatul potrivit. 

T: În cazul în care o tânără femeie este interesată să cunoască un bărbat, cum 
crezi că îşi va manifesta acest interes? 

L: Nu înţeleg întrebarea. 

T: Crezi că îl va privi în ochi, îi va zâmbi, îi va pune întrebări şi îi va face 
complimente? 

L: Ei bine, eu nu pot să fac asta! 

T: Dacă ai proceda astfel în loc să priveşti în jos şi să te retragi imediat, ce 
crezi că s-ar întâmpla? 

L: Poate că nu aş mai fi respinsă. 

T: Ar fi chiar posibil ca bărbatul respectiv să-ți zâmbească, să se închege o 
conversaţie şi chiar să-ţi ceară o întâlnire. 


11. Stabilirea probabilității de producere a unui anumit eveniment 

Terapeutul îl va ghida pe client să stabilească probabilitatea de producere a 
unui eveniment negativ pe baza analizei unor informații din viața reală. 

De exemplu, este posibil ca un avion să se prăbușească, dar este puțin probabil, 
după cum demonstrează statisticile care monitorizează accidentele aviatice. 


12. Schimbarea perspectivei 

Adesea considerăm că problemele care ne deranjează în momentul de față vor 
continua să ne tulbure la nesfârşit. Din acest motiv, este necesară. decentrarea 
clientului prin schimbarea perspectivei temporale. 

Aflat în stare de relaxare, clientul îşi va imagina că se deplasează în trecut, 
rememorând toate experiențele agreabile, sau în viitor, căutând să-şi reprezinte cât 
de mult îl va mai deranja problema actuală peste câteva luni, un an etc. 

Instructajul administrat subiectului este următorul: 

„Închide ochii, aşează-te comod şi relaxează-te după metoda învățată. 

Imaginează-ţi asuma că faci o călătorie în viitor... te deplasezi în dna peste 6 
luni, un an, doi ani.. 

„Mă întreb cât de mult te va mai tulbura faptul că nu ai obținut nota maximă 
la licenţă?“ 


13. Prescrierea paradoxală a imaginii vizuale cu conţinut negativ 

Mulţi clienți îşi accentuează trăirile emoţionale disfuncționale încercând să 
oprească gândurile şi imaginile cu conținut negativ. 

În astfel de cazuri, terapeutul va da indicația cu caracter paradoxal ca 
pacientul să-şi imagineze cât mai multe scene negative, realizându-se astfel un 
proces de desensibilizare. 

Instructajul administrat subiectului este următorul: 

„Adesea pierdem mult timp îngrijorându-ne de faptul că se poate întâmpla 
ceva rău. Te poți îngrijora că nu vei reuşi să adormi în următoarele ore, că nu vei 
adormi de loc şi că a doua zi te vei simţi epuizat. Aş dori să-ți reprezinți cel mai rău 
lucru care se poate întâmpla şi să repeţi această imagine de cât mai multe ori până 
ce te vei plictisi de ea“. 

Pentru a ajuta clientul să-şi reprezinte cel mai rău lucru posibil terapeutul va 
aplica tehnica săgeții verticale. 


14. Restructurarea atitudinală: încurajarea atitudinii de acceptare a unor 
evenimente şi situații 

Terapeutul se va adresa clientului astfel: 

„În loc să încerci să controlezi şi să schimbi totul poate că ar fi mai bine să 
accepţi unele lucruri şi să te bucuri de partea bună a lor. Învață să accepți cu detaşare 
situaţiile, comportându-te ca un observator neimplicat afectiv, fără să judeci sau să 
întreprinzi neapărat ceva, lăsând evenimentele să se deruleze de la sine“. 


Procesarea informației şi erorile de logică 


Aşa cum am mai subliniat, terapeuţii cognitivişti sunt de părere că tulburările 
emoţionale cum ar fi depresia şi anxietatea sunt generate, menținute şi amplificate 
de distorsionările cognitive care apar în timpul procesării informaţiilor. Aceste 
distorsionări se referă la recepționarea selectivă a acelor date care vin-să confirme 
gândurile negative şi convingerile disfuncționale. 

Leahy (2003, p. 158) ne prezintă principalele strategii de identificare şi 
corectare a erorilor de logică. 


1. Căutarea selectivă (limitată) 

Clienţii care suferă de depresie sau anxietate au tendinţa de a selecta acele 
informaţii care vin să confirme gândurile şi convingerile negative ignorându-le pe 
cele care le infirmă. 

Psihologii cognitivişti numesc acest proces „eroarea de confirmare“. 

Terapeutul va adresa clientului următorul instructaj: 

Vom. investiga acum procesul denumit căutare selectivă (limitată) care te 
determină să acorzi atenţie mai ales acelor date şi fapte care vin să confirme temerile 
sau gândurile triste. Să presupunem că nutreşti gândul: „sunt un ratat“. Acest lucru 
te determină să te concentrezi doar asupra eşecurilor şi să ignori toate situaţiile în 
care ai avut succes. Pentru a verifica dacă ai tendința de a gândi astfel, ar fi bine să- 
ţi adresezi următoarele întrebări: 

Care sunt informaţiile care vin în sprijinul gândirii mele negative şi care sunt 
cele care o contrazic? Cum ar evalua ceilalți această situație? Care ar fi avantajele 
şi costurile procesării selective a informaţiei? Ce consecinţe neutre sau pozitive mai 
pot să prevăd? etc. 


Dialogul dintre client şi terapeut va decurge astfel: 
Terapeutul: Afirmi că te simţi foarte deprimată pentru că nu. te-ai prezentat 
bine la examenul de informatică. Ce notă ai luat? 

Ana: Am luat nota şapte şi aceasta reprezintă un mare eşec pentru mine. 

T: Ce concluzie tragi din asta? 

A: Că sunt o proastă! 

T: Ce note ai luat până acum? 

A: Un singur nouă şi restul 10. 

T: Îţi concentrezi atenţia doar asupra rezultatului slab? 

A: Da. 

T: Cu ce medie ai terminat liceul? 

A: 9,85. 

T: Din câte înţeleg acorzi o atenție specială doar examenului la care nu te-ai 
prezentat prea bine, ignorând toate succesele tale trecute. Dacă ar fi să analizezi 
rezultatele pe care le-ai avut până acum şi rezultatele colegilor tăi ce ai putea spune? 

A: Pot spune că sunt printre primii trei studenți din seria mea. 


2. Desconsiderarea datelor care indică probabilitatea de producere a unui 
eveniment negativ 

Kahneman (1995) şi Kahneman şi Trersky (1979) au demonstrat experimental 
faptul că marea majoritate a oamenilor pun accentul pe informaţiile de dată recentă, 
relevante pentru persoana în cauză şi care au tendința de a „sări în ochi“, ignorându- 
le pe cele referitoare la frecvența ce indică probabilitatea de producere a unui 
eveniment. 

Astfel, de exemplu, un client cu fobie de zbor cu avionul va considera că este 
foarte periculos să zbori cu avionul, bazându-şi temerile pe ştirea care a apărut la 
televizor despre un avion care tocmai s-a prăbuşit, ştire însoțită de imaginile epavei 
în flăcări. Subiectul în cauză va fi convins de faptul că avionul cu care urmează să 
se deplaseze se va prăbuşi în mod cert, ignorând statisticile care demonstrează că 
avionul este cel mai sigur mijloc de locomoție. 

În astfel de situaţii, terapeutul va adresa clientului următorul instructaj: 

„Atunci când are loc un eveniment neplăcut, avem tendința de a ne concentra 
asupra celor petrecute, ignorând cât de des se produce acel eveniment în viața reală. 
Astfel, de pildă, o persoană se poate teme că are o tumoră cerebrală dacă suferă de 
dureri de cap, fără a se întreba ce procent din populaţie cu dureri de cap are şi tumoră 
cerebrală. Să examinăm acum natura îngrijorărilor tale şi să vedem cât de frecvent 
au loc accidente aviatice.“ 


3. Examinarea caracterului absurd al unor afirmaţii 

Mulţi clienţi depresivi sau anxioşi au tendința de a trage concluzii cu caracter 
absurd, lipsit de logică: 

„Am căzut la examen, înseamnă că sunt un ratat“; 

„Dacă este posibil să se întâmple lucruri rele, atunci ele se vor întâmpla cu 
siguranță“; 

„Dacă Maria nu mă place înseamnă că nu merit să fiu iubit“; 

„Dacă nu s-au întâmplat unele lucruri pozitive, înseamnă că va urma ceva 
rău“. 

Aşa cum am mai subliniat cele mâi frecvent întâlnite erori de logică sunt; 
- suprageneralizarea (se trag concluzii cu caracter general pornindu-se de la 
un eveniment singular); 

_ identificarea individului ca persoană cu un comportament particular; 

. confundarea posibilității de producere a unui eveniment cu necesitatea sau 
probabilitatea; 

- opinia conform căreia toate evenimentele sunt legate unele de altele etc. 

Strategiile de combatere a gândirii lipsite de logică sunt următoarele: 

1. Identificarea contradicțiilor în termeni: nu cumva nutreşti gânduri care vin 
în contradicție unul cu altul ca de pildă: 

„aş dori să cunosc cât mai mulți oameni, dar nu suport să fiu respins în nici o 
situație“. 

2. Reducerea la absurd: caută să sesizezi absurditatea raționamentelor „dacă 
sunt singură înseamnă că nu merit să fiu-'iubită; toți oamenii căsătoriți au fost înainte 
singuri, deci toţi oamenii căsătoriţi nu merită să fie iubiți.“ 

3. Identificarea cercului vicios: fii atent dacă nu cumva te învârteşti într-un 
cerc vicios din care nu poţi scăpa — „cred că sunt un ratat pentru că sunt depresiv şi 
sunt depresiv pentru că mă simt un ratat.“ 

Terapeutul va adresa clientului întrebări de tipul următor: 

„Date fiind faptele, ce concluzii poți să tragi?“ 

„Mai pot fi trase şi alte concluzii?; Este posibil să-ți imaginezi” şi un alt 
final?“ 

„Poate o altă persoană să prevadă un alt final?” 

„Nu cumva confunzi posibilitatea cu necesitatea producerii unui eveniment?“ 

„Atunci când prevezi că un eveniment va produce un altul pe ce te bazezi?; 
Ce fel de legături crezi că există între evenimente?“ etc. 


Prezentăm, în cele-ce urmează, un fragment din dialogul terapeutic: 

Terapeutul: Ai afirmat că „dacă este posibil ca liftul să cadă, atunci probabil 
că va cădea“. 

Iulia: Chiar dacă pare absurd, chiar aşa cred. 

T: Este posibil să intri în contact cu un spirit? 

[: Cred că da, deşi nu am văzut nici unul! 

7. Nu ai văzut nici un lift prăbuşindu-se. 

Ambele situații sunt posibile, dar mă întreb cât sunt de probabile? 

[Nu ştiu. Să văd o fantomă este foarte puţin probabil, dar nu sunt sigură în 
privința ascensoarelor. : 

T: Ei bine, de câte ori ai auzit că ar fi căzut vreun lift? 

I: Niciodată. 
T: Nu ar fi mai logic să consideri că este vorba de un eveniment improbabil? 
I: Cred că da. 
T: Ce s-ar întâmpla dacă ai considera că toate evenimentele posibile sunt 
probabile? A 
I: Cred că aş fi în permanenţă speriată. 


4. Combaterea gândirii magice 

Fiecare dintre noi a realizat măcar o dată în viață o relație cauzală între două 
evenimente care nu au nici o legătură unul cu celălalt. 

Acest tip de gândire mai poartă şi denumirea de gândire superstițioasă și are 
la bază tendinţa de a găsi cauzele unor evenimente care ne scapă de sub control. 

Clienţii depresivi sau anxioşi utilizează acest mecanism pentru a găsi 
argumente în favoarea gândurilor şi convingerilor lor negative. 

În astfel de cazuri, sarcina terapeutului va fi să aducă contraargumente la 
aceste false corelaţii sau scheme cognitive. 

Adesea se consideră că două evenimente au legătură unul cu celălalt pur şi 
simplu pentru că se succed în timp. 

Gândirea magică poate îmbrăca forme de tipul următor: 

„Am fost îmbrăcată cu rochia verde atunci când am căzut la examenul de 
licență, asta înseamnă că rochia respectivă îmi poartă ghinion“. 

„Când mă urc în metrou trebuie să păşesc cu piciorul drept şi nici una dintre 
garniturile de metrou cu care am călătorit nu a luat foc“, 

Terapeutul va administra clientului care prezintă -un astfel de model de 
gândire, următorul instructaj: „Ai tendința să consideri că, dacă două evenimente au 
loc în acelaşi timp sau se succed, aceasta înseamnă că au o legătură unul cu celălalt. 
Dacă s-a prăbuşit un avion pe un aeroport, înseamnă că pe acel aeroport se vor 
prăbuşi multe avioane. Pentru a verifica dacă un eveniment reprezintă cauza altui 
eveniment ar trebui să verifici de câte ori nu s-a produs al doilea eveniment, atunci 
când a avut loc primul. Astfel, dacă afirmi că este periculos să zbori cu avionul 
pentru că ai citit de curând un articol despre o catastrofă aeriană, ar trebui să verifici 
de câte milioane de ori oamenii au efectuat zboruri fără să se întâmple nimic.“ 


5. Combaterea falselor alegeri cu caracter dihotomic 

Mulţi pacienți depresivi consideră că nu au decât două alternative, ambele 
indezirabile, şi că se află prinși într-o capcană, trăind un sentiment de neajutorare. 

Maria, o tânără în vârstă de 28 de ani, cu o căsnicie nefericită şi aflată într-o 
relație cu un bărbat căsătorit, era convinsă că nu are altă variantă decât alegerea între 
cele două relaţii, ambele indezirabile. Clientei nu-i trecea prin minte că mai are şi 
alte alternative pentru a se simţi bine: să găsească un bărbat liber, să-şi petreacă 
timpul cu prietenii sau să se înscrie la un curs post-universitar. 

Terapeutul va ajuta clientul să analizeze alte alternative, explicându-i 
avantajele renunțării la stilul de gândire „totul sau nimic“ şi precizându-i beneficiile 
şi costurile fiecărei variante. 

Termenii în care se exprimă falsele alternative sunt următorii: 

„Trebuie neapărat să aleg între două locuri de muncă, doi parteneri, două 
facultăți ...etc“. 

„Trebuie să realizez acest lucru acum sau niciodată“. 

„Trebuie neapărat să păstrez acest serviciu pentru că nu voi mai găsi niciodată 
altul“ etc. 


6. Strategia reducerii la absurd 

Una dintre cele mai eficiente tehnici de contraargumentare. este strategia 
reducerii la absurd, ca în exemplu de mai jos. 

Unii oameni care comit erori sunt proşti. 

Eu am comis 0 eroare. 

Înseamnă că sunt un prost! 


Prezentăm în cele ce urmează un fragment din cadrul dialogului terapeutic. 

Terapeutul: Ai afirmat că doreşti să mori pentru că te simţi lipsită de valoare. 

Marta: Nimic nu îmi iese cum trebuie. 

T: Ce înţelegi prin persoană lipsită de valoare? 

M. Cineva care nu a avut prea multe realizări. 

T: Ce înţelegi prin asta? 

M. Este vorba de o persoană care nu a avut prea multe succese şi nu a 
acumulat averi. 

T: Consideri că persoanele care nu au succese şi nu sunt bogate sunt lipsite de 
valoare? 

M: Cred că da. 

T: Mergând mai departe pe linia raționamentului tău putem considera că 
persoanele lipsite de valoare nu merită să trăiască? 

M: Da; pare cam dură afirmația. 

T: Atunci am putea concluziona că cei care nu au succes şi nu sunt bogați ar 
trebui ucişi? 

M: Nu aş merge atât de departe. 

T: De ce nu? Spartanii îi ucideau pe cei bolnavi sau handicapați. 

M: Ar fi inuman să procedăm astfel. 

T: Atunci de ce nutreşti o atitudine atât de inumană față de propria persoană? 


7. Combaterea logicii afective 
O trăsătură caracteristică a pacienților. depresivi şi anxioşi o reprezintă 
evaluarea realității prin prisma propriilor trăiri emoționale, după modelul: 

„dacă mă simt speriat, înseamnă că situația prezintă pericol“. 

Finucane, Alhakami, Slovie şi Johnson (2000) au demonstrat experimental 
faptul că o creştere a activării anxioase conduce la o supraestimare a pericolelor. 


Dialogul dintre terapeut şi client se desfăşoară astfel: 

Terapeutul: Ai afirmat că te simţi foarte speriat că trebuie să zbori cu avionul 
până la Viena. Descrie sentimentele pe care le trăieşti. 

Lucian: Tremur tot timpul, nu mă gândesc decât la faptul că mâine voi călători 
cu avionul şi că acesta se poate prăbuşi. Mă simt încordat, transpir şi nu pot să dorim. 

T: Ce îţi spui în gând atunci când te simți atât de încordat? 

L: Îmi spun că trebuie să fie foarte periculos să zbori cu avionul. 

T: Se pare că utilizezi teama şi supraîncordarea ta drept dovezi ale faptului că 
este periculos să zbori cu avionul. 

L: Da, atunci când mă simt speriat sau încordat, cred că se va întâmpla ceva 
rău. 

T: Chiar crezi că temerile tale sunt dovezi ale faptului că vei trăi o experiență 
negativă? 

L: Nu, dar așa simt. 

T: Ce ar fi să ignori modul în care te simți şi să te întrebi care sunt dovezile 
incontestabile că zborul de mâine va fi extrem de periculos. 

L: De fapt nu am nici o dovadă reală. 


8. Combaterea argumentărilor bazate pe autorităte 

Frecvent oamenii argumentează un anumit lucru invocând fie autoritatea 
(„mama mea spunea...“; „şeful spunea...*), convențiile sociale („toată lumea face 
aşa“) sau particularitățile unei persoane („el spune asta pentru că este un 
mizerabil!*). 

Astfel de argumentări nu demonstrează faptul că un anumit lucru este 
adevărat, logic, dezirabil, practic sau moral. 


Prezentăm, mai jos, un fragment din cadrul dialogului terapeutic: 

Terapeutul: Afirmi că îţi este ruşine pentru că eşti prea grasă; de ce? 

Andreea: Celorlalți nu le plac oamenii graşi! 

T: Tuturor? 

A: Nu chiar, dar mama mea mă critica tot timpul, băieţilor le plac fetele foarte 
slabe, fotomodelele sunt slabe. 

T: Să înţeleg că îţi bazezi argumentarea pe autoritatea mamei, pe ceea ce spun 
colegele sau pe clişeele lansate în media. Ai auzit cumva de Galileo Galilei? 

A: Evident, a fost un savant. 

T: Ela fost condamnat de Biserica Catolică pentru că a spus că pământul nu 
se află în centrul sistemului solar, este rotund şi se învârteşte. Cine a avut dreptate? 


STRATEGIILE PSIHOTERAPIEI COGNITIV-COMPORTAMENTALE 93 

e 

A: Evident, Galileo Galilei, dar acest lucru nu este valabil pentru mine. Eu 
chiar sunt supraponderală. 

T: Ce greutate ai? 

A: 64 de kilograme la 1,73 înălțime. 

T: Din punct de vedere medical te situezi în limite normale. Te simți ruşinată 
pentru că ai fost criticată de mama ta şi ai dorit neapărat să arăţi ca un manechin. 

Viaţa reală a dovedit că nu totdeauna manechinele sunt cele mai apreciate şi 
dorite femei. 

Poate ar fi mai bine să fii tu însăţi, să-ți elaborezi un stil personal care să te 
avantajeze. 


Alte strategii cognitiv-comportamentale 


Gândurile negative automate pot fi parțial adevărate. O persoană poate face 
greşeli sau poate să nu obțină note suficient de mari, iar aceste situații sunt privite 
de subiect ca fiind mari catastrofe. 

Strategiile cognitive utilizate în astfel de cazuri au rolul de a contribui la 
schimbarea perspectivei din care sunt privite evenimentele. 


1. Tehnica diagramelor 

Atunci când se produce un eveniment negativ, clienţii înclinați spre depresie 
au tendința de a se învinovăți în proporție de 100%, de apariția situaţiei respective, 
având tendinţa de a personaliza cauzele evenimentului şi de a-l aborda în termenii 
„totul. sau nimic“. O clientă care a divorțat consideră că numai ea poartă, vina 
separării, iar un tânăr ce nu reuşea să-şi găsească un serviciu se învinovăţea în 
totalitate de acest lucru. 

Strategia terapeutică presupune alcătuirea unei diagrame în care clientul 
trebuie să stabilească — în procente — diferitele cauze sau responsabilități pentru 
producerea unui eveniment. 

O femeie care se considera pe deplin vinovată de divorț a fost sfătuită să 
stabilească şi alte cauze posibile pentru situația creată. 

* Intervenţia soacrei 30% 

* Interese şi preocupări diferite 10% 

+ Gelozia nejustificată a soțului 20% 

* Solicitările materiale exagerate ale primei soții 20% 

* Lipsa de diplomaţie a clientei 20%. 

Lipsa de 
diplomație 
a clientei 20%. 


Intervenția 
soacrei 


diferite 10% 


nejustificată 
a soțului 20% 


În cazul clienţilor care se învinovăţesc exagerat de mult, terapeutul le poate 
cere să joace rolul avocatului apărării care trebuie să identifice motive pentru care 
subiectul este mai puțin vinovat (Leahy, 2003, p. 192). 


2. Tehnica scalei gradate 

Clienţii depresivi au o manieră de gândire dihotomică de tipul „totul sau 
nimic“. 

O clientă care era convinsă de faptul că nimeni nu o agrează a fost solicitată 
să-şi plaseze rudele, cunoştinţele şi prietenii pe o scală de la 0 la 100 în care: 
0 10 20 30 40 50 60 70 80 90 100 
Mă urăsc Mă iubesc 
din tot sufletul foarte mult 


Instructajul administrat clientului poate îmbrăca următoarea formă: 

„Ai afirmat că faptul că ai căzut la licență este un eveniment îngrozitor. Te rog 
să plasezi evenimentul pe o scală de la 0 la 100, în care 0 înseamnă că nu s-a 
întâmplat nimic rău, iar 100 un eveniment extrem de rău, cum ar fi, de exemplu, 
războiul din Irak. 


n pemditaneele Beal Aoeidi Ia 100 


Nici un eveniment negativ Eşecul la licență Războiul din Irak 


3. Tehnica standardelor duble (Leahy, 2003, p. 195) 

Majoritatea oamenilor tind să fie mai raționali şi mai obiectivi atunci când îi 
evaluează pe ceilalți. 

În astfel de cazuri, terapeutul va trebui să solicite clientul să examineze 
implicațiile aplicării propriilor standarde asupra altor persoane. 

Astfel, de pildă, o clientă care se considera o ratată pentru că relaţia ei de 
cuplu nu a funcționat a fost întrebată dacă ar spune acelaşi lucru şi despre prietena 
ei în cazul în care ar avea probleme similare. 

Întrebările pe care trebuie să i le adreseze terapeutul sunt: „de ce trebuie să fii 

mai severă cu tine decât cu ceilalți?“ sau „cum te-ar judeca prietena ta în situația 
dată“? 


4. Modificarea perspectivei 

Clientului i se cere să examineze situaţia în care se află şi în care se simte 
prins într-o capcană, dintr-o altă perspectivă, ca şi cum ar privi-o de undeva de sus. 

Exerciţiul dă rezultate foarte bune dacă se realizează în stare de relaxare. 

(Se presupune faptul că subiectul stăpâneşte deja o tehnică de relaxare cum ar 
fi antrenamentul autogen al lui Schultz sau relaxarea progresivă a lui Jackobson). 


Prezentare de caz 


Marian şi Camelia, economişti cu funcţii de răspundere la două mari bănci, 
căsătoriți de curând, au început să se certe pornind de la treburile gospodăreşti. 

Terapeutul: Tu şi soţia ta lucraţi foarte mult la serviciu şi sunteți de acord să 
vă ajutați unul pe celălalt în gospodărie. Să examinăm de ce te-ai enervat atât de tare 
când Camelia te-a rugat să duci gunoiul. 

Marian: Nu m-a rugat, ci mi-a dat ordin! 

T: Ce ţi-a trecut prin minte atunci? 

M: Că nu mă iubeşte şi nu mă respectă. 

T: Şi cum ai reacționat? 

M: Am făcut o criză de nervi, am țipat la ea. 

T: Uneori suntem prinşi de situaţie ca într-o capcană şi ne este greu să vedem 
lucrurile din altă perspectivă. Închide ochii, ia o poziţie comodă şi lasă corpul foarte 
relaxat, aşa cum ai învățat. Relaxează toți muşchii începând cu muşchii frunții, 
obrajii, maxilarele... gâtul, ceafa, umerii. Relaxează brațele, toracele, abdomenul, 
spatele, picioarele. Simţi tot corpul relaxat şi liniştit. Braţele tale devin grele, tot mai 
grele, grele ca de plumb... picioarele devin şi ele grele, foarte grele, grele ca de 
plumb... Întregul corp este relaxat destins şi liniştit... Caută să-ți imaginezi acum că 
priveşti situația de undeva de sus, ca de la un balcon şi te vezi în bucătărie împreună 
cu Camelia. Observi şi auzi totul cât se poate de bine. 

Descrie evenimentele pe care le observi. 

M: Camelia a pregătit cina, a pus rufele în maşina de spălat, a făcut curat în 
bucătărie. Eu stăteam pe un fotoliu și păream cam prost dispus. 

T: Ce s-a întâmplat mai departe? 

M: Camelia a terminat de strâns în bucătărie, a pus masa şi mi-a spus: sper că 
nu uiţi să duci gunoiul! 

T: De acolo de sus cum apreciezi situaţia? 

M: Cred că s-a comportat normal. Oricum, ea a muncit mult mai mult decât 
mine. Cred că reacția mea a fost disproporționată. 

5. Evaluarea experienţei altora 
Clientului i se va cere să analizeze maniera în care alte persoane au făcut față 
unor traume similare (pierdere, conflict, despărțire etc.) şi să „descopere secretul 
acestora“. 
Se poate sugera clienţilor perfecționişti să observe alți subiecți care au obținut 
performanțe inferioare lor şi care se simt liniștiți şi mulțumiți. 


Prezentăm, mai jos, un fragment din cadrul dialogului terapeutic: 

Terapeutul: Te simţi deprimat şi lipsit de valoare pentru că nu ai câștigat atât 
cât ţi-ai propus. Ai colegi sau prieteni care câştigă mai puţin? 

Matei: Mulţi economişti câştigă mai puțin decât mine, dar eu îmi propun să 
câştig şi mai mult decât câştig acum. 

T: Cam câţi specialişti din domeniul tău câştigă mai puţin decât tine. 

M: Aproape toți colegii mei. 

T: Poţi să-mi spui ceva despre ei? Par ei deprimaţi sau au şi experienţe 
pozitive în viață? 

M: Vasile câştigă jumătate din cât câştig eu, deşi a terminat facultatea-cu mult 
înaintea mea. Este vesel, face sport, are o soție frumoasă, doi copii reuşiţi, şi un 
apartament cochet. Are un tonus bun şi nu se plânge de nimic. 

T: Cum reuşeşte el aceste lucruri, dacă câştigă mult mai puţin. 

M: Nu are aşteptări atât de înalte. 

T: Poate că ai avea de învăţat de la Vasile cum poţi să-ți trăieşti viața. 

M: Cred că ar trebui să am mai mult umor şi să mă bucur mai mult de ceea 
ce am. 


6. Strategia diversificării criteriilor (Leahy 2003, p. 206) 

Majoritatea oamenilor au tendința de a se aprecia pe ei înşişi sau pe ceilalți 
după un singur criteriu, neglijând celelalte aspecte. 

Terapeutul îl va ghida pe client să diversifice criteriile după care evaluează o 
anumită situaţie. 

Cosmin, manager la o mare firmă, a devenit foarte deprimat deoarece nu a 
vorbit suficient de bine în cursul unei ședințe. 


Dialogul terapeutic va decurge astfel: 

Terapeutul: Ai afirmat că te-ai simţit un ratat pentru că ai avut unele ezitări 
când ţi-ai prezentat raportul. Cât a durat şedinţa? 

Cosmin: Aproape două ore. 

T: De câte ori ai luat cuvântul? 

C: Cred că de 5 ori. 

T: Care crezi că ar fi criteriile după care am putea evalua performanța unui 
vorbitor în timpul unei şedinţe? 

C: Să nu întârzie, să dispună de informaţiile necesare, să se facă înţeles, să-i 
convingă pe ceilalţi, să obţină semnarea unui contract etc. 

T: Crezi că ai îndeplinit toate aceste criterii? 

C: Cred că da. 

Ț: Se pare că atunci când te-ai concentrat pe micile ezitări în vorbire, nu ai 
avut în vedere şi celelalte criterii după care îți poți evalua performanța. Ar fi bine să 
extinzi aria criteriilor după care te apreciezi pe tine şi pe ceilalți. 


7. Reetichetarea 

(Identificarea unor aspecte pozitive şi a unor noi sensuri care pot fi desprinse 
în urma trăirii unor experienţe traumatizante.) 

Conflictele, eșecurile şi pierderile reprezintă experienţe de viață cu caracter 
inevitabil. 

Deşi acestea sunt trăite dramatic de către subiecți, ele presupun activarea unor 
resurse adaptative, semnificative şi pot fi privite ca noi posibilități în urma cărora 
subiectul câştigă experienţă şi evoluează în plan spiritual. 

O clientă care tocmai a divorțat se poate simţi deprimată pentru că a pierdut 
o relaţie apropiată şi stabilitatea în viață, dar noua situație îi poate deschide noi 
perspective: 

- îşi poate redefini un nou sistem de norme şi valori; 

- poate progresa în plan profesional; 

- poate găsi un nou partener mai potrivit; 

- poate petrece mai mult timp împreună cu prietenii etc. 


Prezentăm mai jos un fragment din cadrul dialogului terapeutic. 

Terapeutul: Andreea, te simţi tristă şi sfâşiată pe dinăuntru de când te-ai 
despărțit de Alexandru? 

Andreea: Mă gândesc că nu voi mai fi în stare să iubesc pe nimeni. 

T: Se pare că pentru tine este important să ai o relație de dragoste profundă şi 
autentică. 

A: Da, deşi am mulți prieteni şi îmi merge foarte bine la serviciu. Mă simt însă 
mult mai bine atunci când am pe cineva drag alături. 

T: Este greu să nu mai ai acele lucruri pe care ţi le doreşti. Durerea pe care o 
încerci trebuie să-ţi spună multe despre cine eşti tu ca persoană. Ce crezi că îţi 
spune? 

A: Îmi spune că am nevoie de multă dragoste în viață. 

T: Ce ar fi să vedem ce este bun în asta, chiar dacă experienţa este dureroasă? 

A: Îmi doresc o relație semnificativă cu o persoană deosebită pe care să o 
iubesc. 

T: Faptul că eşti capabilă de dragoste şi de dăruire reprezintă o parte bună a 
ființei tale pe care nu dorim să o schimbăm. 

A: Desigur, dar cum voi mai putea găsi pe cineva dacă mă simt atât de 
deprimată? 

T: Poate că nu este momentul acum, dar nu trebuie să uiţi că a avea o relaţie 
autentică şi caldă cu o persoană deosebită reprezintă o valoare importantă pentru 
tine. 

A: Dar mă simt atât de singură! 

T: Probabil că această singurătate îţi va reaminti că ai foarte multe de dăruit. 
Poate că dragostea şi generozitatea ta ar putea fi îndreptată pentru un timp şi către 
propria ta persoană. 

A: Da, nu m-am gândit la asta. 


Abordarea terapeutică a schemelor cognitive 


Beck a explicat tulburările psihopatologice prin prisma schemelor cognitive 
care reprezintă modele de gândire, habituale, generalizate, formate în copilărie şi 
care sunt factori de vulnerabilitate față de evenimentele existenței (Beck, 1976, 
Beck et al, 1978). 

Schemele de tip depresiv se referă o pierdere, eşec, respingere, cele anxioase 
conţin elemente legate de pericole posibile, pe când cele bazate pe ostilitate includ 
concepte referitoare la umilință şi dominare. 

Beck, Freeman şi colaboratorii (1990) şi Young şi Flanangan (1998), stabilesc 
scheme cognitive specifice fiecărui tip de tulburare de. personalitate. Astfel, 
tulburarea de personalitate evitantă cuprinde scheme referitoare la inadecvare, iar 
personalitatea narcisică are la bază scheme care îndeamnă subiectul să dorească 
onoruri şi un statut special. 

Strategiile de, evidenţiere şi modificare a. schemelor cognitive sunt 
următoarele (Leahy, 2003, p. 224): 


1. Identificarea schemelor cognitive 

Vulnerabilitatea față de depresie, anxietate sau ostilitate are la bază 
convingerile disfuncţionale pe care le nutreşte individul în legătură cu propria 
persoană, cu lumea înconjurătoare şi cu ceilalți. 

Aceste convingeri se referă la credința că subiectul este vulnerabil, inadecvat 
în plan social, incompetent, neajutorat, cu nevoie de ajutor, sau dimpotrivă, special 
sau suficient lui însuşi. 

Young (1990) identifică următoarele modele de scheme cognitive: 

- de dependenţă; 

- supunere; 

- vulnerabilitate; 

- de teamă de pierdere a autocontrolului; 

- de deprivare emoțională; 

- de abandon; 

- de neîncredere; 

- de incapacitate; 

- de indezirabilitate socială; 

- de vinovăţie; 

- de ruşine; 

- de standarde nerealiste; 

- de investitură. 

Modalitatea de identificare a schemei cognitive de bază presupune fie 
utilizarea strategiei săgeții verticale, fie observarea constantelor în maniera în care 
individul se vede pe sine şi pe ceilalți. 


Dialogul terapeutic va îmbrăca următoarea formă în cazul utilizării strategiei 
săgeţii verticale: 

Terapeutul: Afirmi că nu arăţi aşa cum ţi-ai dori şi că îţi găseşti tot felul de 
imperfecțiuni. 

Ioana: Am riduri, cred că arăt mai în vârstă decât sunt. 

T: Şi ce înseamnă pentru tine faptul că arăţi mai în vârstă? 

I: Înseamnă că nu sunt atrăgătoare. 

T: Şi dacă acest lucru ar fi adevărat, ce ar fi? 

I. Prietenul meu nu mă va mai iubi. 

T: Şi dacă se va întâmpla acest lucru, ce ar însemna asta pentru tine? 

1: Că voi rămâne singură şi că viața mea ar deveni de nesuportat. 

T: Tu gândeşti că dacă arăţi mai în vârstă vei fi neatrăgătoare, vei fi 
abandonată de prieten şi vei sfârşi în singurătate? 

I: Da, chiar aşa cred. 

T: De ce te vei simţi îngrozitor dacă nu vei avea un partener? 

I: Nu cred că pot fi fericită de una singură. 

T: Asta înseamnă că tu consideri că existența nu poate fi satisfăcătoare în 
singurătate. 

I: Da. 

Clienta îşi formase scheme cognitive legate de faptul că este neatrăgătoare, că 
va fi abandonată, că nu va putea fi fericită în singurătate şi că bărbaţii nu valorizează 
decât aspectul fizic. 

Urmărirea constantelor în maniera în care clientul se percepe pe sine şi pe 
ceilalți: 


Terapeutul: Mi-ai spus că în relaţiile cu bărbații te-ai situat totdeauna pe o 
poziție inferioară; fostul soț te-a tratat ca pe o servitoare şi nu ţi-a arătat niciodată că 
ţine la tine, actualul prieten profită de pe urma ta, iar tatăl tău te maltratează fizic. 

Marina: Da, bărbaţii se poartă cu mine de parcă aş fi un nimic! 

T: Dar cum te vezi tu pe tine în cadrul acestor relaţii? 

M: Cred că sunt o persoană căreia nimeni nu-i satisface nevoile. 

T: Ce îţi trece prin minte atunci când gândeşti astfel? 

M: Consider că sunt o persoană ale cărei nevoi nu sunt importante. 

T: Dar despre tine ce crezi? 

M: Că nu sunt o persoană importantă. 

T: De ce crezi că nu eşti o persoană importantă? 

M: Pentru că sunt grasă şi nu am fost la fel de frumoasă ca sora mea mai mare. 
Cine ar putea iubi o ființă grasă şi urâtă? 

T: Consideri că nu meriţi să fii iubită şi poate din acest motiv intri în relații 
cu bărbaţi care nu îţi satisfac dorințele. 

M: Da, parcă se potriveşte cu mine ceea ce îmi spuneți. 

T: Se potriveşte cu convingerile negative pe care le ai despre tine: „sunt grasă, 
urâtă, nu merit să fiu iubită; dorințele mele nu contează, bărbaţii nu țin seama de ele 
şi acest lucru îmi confirmă convingerile“. Nu crezi că este vorba de o profeție 
autoîndeplinită? 

M: Da, se întâmplă mereu acelaşi lucru. 

T: Părerea ta despre tine că eşti urâtă, grasă şi că nu meriți să fii iubită, face 
parte din schema ta cognitivă referitoare la imaginea de sine. Această schemă este 
întărită de alegerile bărbaţilor pe care îi iei ca parteneri de viaţă. 


2. Explicarea manierei în care funcționează schemele cognitive de bază 

Terapeutul va explica pacientului maniera în care se structurează şi se mențin 
schemele cognitive prin intermediul recepționării selective a informaţiei, cât şi prin 
evitarea cognitivă sau uitarea datelor care vin în contradicție cu schema cognitivă. 

Persoanele preocupate de eşec se vor concentra cu precădere asupra 
dificultăţilor, greşelilor, comparându-se permanent - cu ceilalți şi „uitându-şi“ 
succesele. 


Dialogul terapeutic decurge astfel: 

Terapeutul: Vom încerca să aflăm astăzi care este schema cognitivă care te 
determină să vezi lucrurile într-un anumit fel şi să te comporţi aşa cum te comporți. 

Flaviu: Care credeţi că este schema mea cognitivă? 

T: Înainte de a o identifica, să vedem dacă ai înțeles corect modalitatea în care 
funcționează schemele cognitive. Să presupunem că schema ta ar fi bazată pe nevoia 
de apreciere, de tratament special; pe ce anume te-ai concentra? 

F: Aş încerca să fac lucrurile mai bine decât ceilalți. 

T: De acord, dar cum îţi vei aprecia performanțele? 

F. Cred mi-aş face griji că nu sunt totdeauna primul, m-aş teme de eşec. 

T: Ţi-ai spune în gând lucruri de genul următor: „fac oare ceilalți lucrurile mai 
bine decât mine?*; „ce va fi dacă voi greşi?“ etc. 

F: Cred că da. 

T: Te vei concentra, deci, pe performanţe înalte şi vei face mereu comparații. 
Ţi-ai spune în gând şi că „aş fi putut face lucrurile mai bine, aşa că aceasta nu 
contează! 

F: Da, nu m-aş preţui pentru realizările mele. 

T: Vei prevedea mereu că vei greşi şi, dacă nu vei face un lucru extraordinar, 
te vei considera un ratat. 

F: Da, aș fi un perfecționist. 

T: Analizându-ţi existența încă din copilărie îţi vei aminti cu precădere 
situaţiile în care nu ai fost cel mai bun, în care nu ai realizat lucruri deosebite; nu ai 
lua în considerare succesele obţinute şi ar prevedea faptul că nu vei reuşi aşa cum 
ţi-ai dorit. 

Astfel funcționează schemele cognitive. 


3. [dentificarea schemelor de compensare şi evitare. 
Strategiile şi comportamentele compensatorii au în spatele lor scheme 
cognitive de tip negativ, cum ar fi: 


Schemă cognitivă Strategie compensatorie 

Slab sub aspect fizic; lipsit de Sport de performanță; „body-building“. 
masculinitate. 

Neajutorare. „Agăţarea“ într-o relație neadecvată. 


Eşec, persoana se consideră lipsită de  Acumulare de bunuri materiale. 
valoare. 

Lipsă de atractivitate, consideră că nu Comportament seductiv. 

merită să fie iubit. 


Schemele de evitare îl determină pe individ să nu se expună acelor situaţii în 
care schemele cognitive ar putea fi activate. Astfel, un individ care. se consideră 
neatrăgător şi crede că nu merită să fie iubit, va evita să se angajeze în relaţii cu 
sexul opus, iar o persoană cu teamă de eşec, va evita competiţiile. 


Prezentăm, în cele ce urmează, un fragment din cadrul dialogului terapeutic. 

Terapeutul: Ai afirmat că te preocupă faptul că nu mai arăţi la fel de bine ca 
la 25 de ani. Ce anume te îngrijorează? 

Veronica (45 de ani): Am început să îmbătrânesc şi cum procesul va continua, 
voi deveni tot mai puţin atrăgătoare. Mi-au apărut riduri, am început să albesc: 

T: Când te uiţi în oglindă observi unele imperfecţiuni. Din cauza lor te crezi 
neatrăgătoare? 

V: Da, nu mai arăt ca înainte. 

T: Te comporți cumva diferit din cauza aceasta? 

V: Da, pierd foarte mult timp cu machiajul şi chiar m-am gândit să consult un 
specialist în chirurgie plastică pentru o eventuală intervenție. 

T: Ai tendința de a evita unele situaţii din cauza faptului că te consideri 
neatrăgătoare? 

V: Evit să stau la lumină puternică pentru a nu mi se vedea ridurile, evit să 
merg la petreceri unde vin femei mai tinere decât mine. 

T: Dacă nu mergi la petreceri, eviţi să te simți neatrăgătoare? 

V: Da. 

T: Când ţi-a venit pentru prima oară gândul că nu eşti atrăgătoare? 

V: În adolescenţă, când eram prea grasă şi colegii râdeau de mine. 

T: Cum ai procedat atunci? 

V: M-am înscris la gimnastică aerobică, am ținut regim, m-am îmbrăcat 
frumos şi băieții au început să-mi facă curte, dar cu toate acestea m-am Simţit 
totdeauna „urâtă pe dinăuntru“. 

T: Acest sentiment care te făcea să te simți „urâtă pe dinăuntru“ te-a 
determinat să te comporţi într-un anumit fel? 

V: Da, deşi nu am mai povestit asta nimănui. Am fost solistă în cadrul unui 
ansamblu de dansuri moderne şi asta mă ajuta să mă simt frumoasă, puternică şi 
admirată de bărbați. 


4. Motivarea clientului pentru modificarea schemelor cognitive de bază 

Schemele cognitive timpurii sunt foarte rezistente la schimbare (Beck, 1976, 
Beck et al, 1990, Leahy 2001 b, Young, 1990), clienţii punând în funcţiune o serie 
de mecanisme pentru evitarea acesteia, cum ar fi evitarea cognitivă şi emoțională, 
compensarea sau comportamentul de evitare a activării schemei. 

Registrele de schimbare se pot manifesta sub forma incapacității de a-şi 
reaminti date importante, disociere, evitarea terapiei, lipsa de complianță faţă de 
temele pentru acasă, sau provocarea terapeutului. 

Aşa cum am mai subliniat, aceste scheme cognitive sunt rigide, persistente, 
generalizate şi au fost întărite de-a lungul timpului prin expunerea şi procesarea 
selectivă a informaţiilor. 

Unii pacienți sunt de părere că schemele lor cognitive referitoare la propria 
persoană şi la ceilalți sunt corecte, deşi le crează multă suferință şi că tentativa de a 
le modifica îi va lăsa descoperiţi, fără strategii adaptative. Alți pacienți consideră că 
procesul modificării schemelor cognitive va fi dureros şi îndelungat şi nu va avea 
nici un rezultat. 

Terapeutul cognitivist va trebui să-i asigure de faptul că nu este vorba de un 
demers psihanalitic de sondare a inconştientului, ci de unul simplificat, pragmatic, 
de scurtă durată, în cadrul căruia schemele cognitive vor fi abordate la fel ca şi 
gândurile negative automate, fiind verificat în practică gradul lor de veridicitate. 

Motivația pacientului pentru schimbarea schemelor cognitive va fi discutată 
deschis cu acesta. : 

Vor fi examinate beneficiile şi costurile procesului de modificare a schemelor 
cognitive, clientul fiind dirijat să-şi adreseze întrebări de tipul următor: 

„Cum va arăta existența ta după modificarea acestor scheme cognitive?“, 

„Cum se vor ameliora relaţiile tale cu ceilalţi, activitatea profesională, 
încrederea în sine, sau alte aspecte ale vieții tale după ce nu vei mai nutri aceste 
convingeri disfuncționale cu privire la tine şi la ceilalți?“ 


5. Identificarea amintirilor trecute care reprezintă surse. ale schemelor 
cognitive timpurii 

Pentru a reuși să se detaşeze de schemele disfuncționale timpurii, clienții 
vor fi ajutaţi de către terapeut să examineze originile acestora în cadrul interacțiu- 
nilor cu persoane semnificative, interacțiuni care au avut loc în copilărie şi 
adolescenţă. 

De exemplu, clienta care se considera grasă şi urâtă va trebui să-şi amintească 
de unde a învățat să se evalueze negativ: a fost criticată de mama sa, a fost 
ridiculizată de fraţi, sau de colegii de clasă, au existat discuţii exagerate legate de 
aspectul fizic în familia de origine etc. 

Amintirile uitate vor fi actualizate cu ajutorul unor întrebări de tipul următor: 

„Faptul că te etichetezi într-un anumit fel (prost, lipsit de valoare, urât) îți 
aminteşte de ceva care s-a petrecut în copilărie?“ 

De asemenea, clientul poate fi solicitat să evoce o stare afectivă (depresie, 
culpabilitate) şi să identifice imaginile legate de starea respectivă. 

„Poţi să-ți aminteşti când ai trăit pentru prima oară starea respectivă?, Ce 
imagini îţi vin în minte?“ 

Pe măsură ce clientul îşi aminteşte diverse scene, terapeutul va solicita detalii 
suplimentare referitoare la gânduri şi stările afective trăite. 


Dialogul dintre terapeut şi client va decurge astfel: 

Torapeutul: Nutreşti gândul că eşti o persoană neajutorată. Aceasta pare să 
reprezinte una din schemele tale cognitive de bază. Închide ochii, relaxează-te şi 
caută să te concentrezi asupra gândului: „Sunt o ființă neajutorată, care nu este în 
stare de nimic“ şi observă ce stare emoțională te cuprinde. 

Liliana (relaxată şi cu ochii închişi): Parcă sunt paralizată, nu-mi pot mişca 
trupul. 

T: Poţi identifica vreo imagine care îți apare în minte atunci când te simți 
neajutorată şi parcă paralizată. 

L: Îmi aduc aminte că eram mică, de vreo patru ani, şi am traversat sufrageria 
unde era lumina stinsă şi dintr-o dată m-am oprit împietrită de spaimă şi mi-am spus 
în gând că nu găsesc ieşirea şi că trebuie să vină mama să mă ia. 

O modalitate eficientă de reducere a efectelor negative a situațiilor stresante 
din copilărie o reprezintă retrăirea acestora în stare de transă hipnotică, sub 

îndrumarea terapeutului, urmată de strategia reetichetării, prin intermediul căreia 
clientul va identifica aspectele pozitive (învățămintele) care pot fi identificate. în 
experienţa respectivă. 


6. Combaterea şi modificarea convingerilor disfuncționale de bază (scheme 
cognitive) 

Odată identificată schema cognitivă de bază, terapeutul îl va dirija pe client 
să o combată utilizând. toate strategiile specifice. terapiei cognitive, cum ar fi: 
identificarea distorsionărilor cognitive, definirea termenilor, analiza beneficiilor şi 
costurilor, verificarea dovezilor, strategia „avocatului apărării“, strategia 'săgeții 
verticale, experimentele în sfera comportamentală etc. 


Prezentăm mai jos, un fragment din cadrul dialogului terapeutic: 

Terapeutul: Monica, schema cognitivă de bază se referă. la faptul ca eşti 
proastă şi incompetentă. Nu reprezintă oare acestea cuvintele mamei tale? 

Monica: Da, ea mă eticheta totdeauna ca fiind o proastă. 

T: Să analizăm termenul de „prost“; ce înseamnă aceasta pentru tine. 

M: Ori de câte ori trebuia să dau un examen, mă temeam că nu o să-l iau. 

T: Mai ai de dat vreun examen? 

M: Da, peste câteva zile dau licenţa. 

T: Ce gânduri îţi vin în minte în legătură cu aceasta? 

M: Cred că voi cădea pentru că nu am parcurs toată materia. 

T: Şi dacă nu stăpâneşti toată materia atunci... 

M: Voi cădea. 

T: Şi ce va însemna acest lucru pentru tine? 

M: Că este adevărat că sunt o proastă! 

T: Apreciază pe o scală gradată de la 0 la 100. Cât de mult crezi în acest gând? 

M: Cred în proporţie de 85% 

T. Ce simţi atunci când îţi trece prin cap gândul: „este posibil să cad la 
examen şi asta înseamnă că sunt o proastă?“ 

M: Mă simt foarte speriată şi ruşinată. 

T: Cât de speriată? Apreciază pe scala de la 0 la 100. 

M: 90%. 

T: Bine, dar care crezi că ar fi costurile aprecierii tale că eşti o proastă? 

M: Sunt foarte tensionată înainte de examen, nu mă pot concentra şi nu pot 
dormi. 

T: Prezintă acest gând şi unele avantaje pentru tine? 

M: Cred că da. Mă străduiesc mai mult să învăţ. 

T: Ai vreo dovadă a faptului că te străduieşti mai mult să te pregăteşti? 

M: Uneori, dar de cele mai multe ori, nu mă pot concentra şi amân învățatul 
sau chiar renunţ să mă prezint la examen. 

T: După câte înţeleg mai apar şi alte dezanvantaje sau costuri ale gândului că 
eşti proastă. Ai mai afirmat şi că nu ai parcurs toată materia şi asta reprezintă o 
dovadă a faptului că vei cădea la examen, nu-i aşa? 

M: Da, aşa cred. 

T: Ceilalţi colegi au parcurs întreg materialul bibliografic? 

M. Nu cred. Mulţi dintre colegii mei nu au învăţat aproape nimic. 

T: Convingerea ta care sună astfel: „dacă nu ştiu totul, voi cădea la examen“, 
nu este cumva una de tip perfecţionist? 

M: Ba da, dar de cele mai multe ori aşa cred. 

7. Mă întreb dacă nu există vreo dovadă că poţi promova examenul fără să ştii 
chiar totul. Să analizăm acum mai bine termenul de „prost“; cum îl defineşti? 

M: O persoană care nu ştie multe lucruri, care nu are rezultate bune. 

T: Care este opusul termenului „prost“? 

M.: Strălucit, cineva care ştie totul. 

Ț: Se pare că nu identifici decât doi poli pe un continuu care este reprezentat 
de inteligență: prost şi strălucit. 

M: Da, cred că gândesc în termenii „tot sau nimic“. 

T: Nu ai putea identifica şi alte nivele ale inteligenţei în cadrul acestui continuu? 

M: Inteligență inferioară, medie, ridicată şi foarte ridicată. 

T; Şi se potrivesc aceste aprecieri cumva? 

M: Depinde de ceea ce mi se cere să fac. La unele sarcini sunt medie, la altele 
peste medie şi uneori sunt chiar isteață. 

T: Şi cum rămâne cu ideea că eşti o proastă dacă nu ştii totul la examen? 

M: Cred că am exagerat. Nu trebuie să ştiu chiar totul, nimeni nu este în stare 
de asta, 

T: Dacă prietena ta Andra ți-ar spune că va pica examenul pentru că nu 
cunoaşte absolut toată materia ce i-ai spune? 

M. (râde) l-aş spune că este inteligentă, că a luat majoritatea examenelor cu 9 
şi LO, că nimeni nu ştie totul şi că un examen reprezintă doar o treaptă în pregătirea 
profesională. 

T. Ce motive ai să-ți aplici ţie un anumit standard şi prietenei tale un altul? 

M; Aşa am procedat totdeauna, dar nu cred că este corect. 

T: Mai consideri că eşti „o proastă“? 

M: Nu. 

T: De unde ştii că nu eşti? 

M- Am terminat liceul ca şefă de promoţie şi în trei ani de facultate am avut 
doar patru note de 9, restul 10. Nu sunt genială, dar nici proastă. 


1. Formarea unor noi scheme cognitive cu caracter adaptativ 
Realitatea clinică a demonstrat faptul că majoritatea clienţilor dispun de mai 
multe scheme cognitive disfuncționale şi, din acest motiv, noua schemă adaptativă 

trebuie să țină seama de toate aceste aspecte, având în acelaşi timp un caracter flexibil. 
Termenii în care va fi formulată aceasta trebuie să fie de tipul: uneori, adesea etc. 


Dialogul terapeutic va arăta astfel: 

Terapeutul: Te-ai considerat proastă sau incapabilă pentru că mama ta te-a 
critica adesea în copilărie, folosind aceşti termeni. În urma discuțiilor noastre, ce 
schemă ţi-ai format în legătură cu tine? 

Monica: Sunt o fată inteligentă, cu multe realizări. 

T: Care este dovada faptului că eşti inteligentă? 

M: Am terminat liceul ca şefă de promoție am numai note bune în facultate 
(doar câteva note de 9, restul 10) lucrez în vacanțe ca interpretă de limba engleză, 
ştiu bine să lucrez la calculator şi sunt instructoare de gimnastică aerobică. 

T: Ce anume vei face de-acum înainte având această nouă părere despre tine? 

M: Voi aplica la o bursă pentru doctorat în Statele Unite, voi fi şi mai atentă 
la modul în care mă îmbrac şi voi renunța la prietenia cu Relu care nu are studii 
superioare şi care mă „trage“ în jos. 

8. Strategia „scaunului gol“ 

Inspirată din terapiile de orientare experienţială, tehnica „scanului gol“ poate 
fi utilizată pentru a-l ajuta pe client să se detaşeze emoțional de amintirile 
psihotraumatizante care au contribuit la apariția schemelor cognitive disfuncționale. 
Tehnica presupune un joc de rol în care clientul va combate argumentele sursei care 
a produs schema cognitivă, ca în exemplul de mâi jos: 


Terapeutul: Aminteşte-ţi cum mama ta te făcea egoistă atunci când plângeai 
şi îți doreai ceva. . 

Diana: Da, ea m-a făcut să cred că dorințele mele nu contează. 

T: Închide 'ochii, relaxează-te şi imaginează-ți că mama ta se află aşezată pe 
acest scaun. Spune-i ce crezi acum că ţi-a făcut. Desigur nu poți să dai timpul înapoi, 
dar explică-i faptul că a greşit. 

D: Tu ai fost egoistă, nu eu. Dacă ai fi fost o mamă adevărată, ar fi trebuit să- 
mi arăţi că sunt iubită, în timp ce tu ai fost atât de preocupată de problemele tale 
profesionale încât nu mi-ai dat nici o atenție. 

T: Spune-i mamei de ce nu eşti egoistă. 

D: Nu sunt de loc egoistă. În primul rând am avut grijă de tine când te-ai 
îmbolnăvit. Când eram mică te ajutam în gospodărie, aveam grijă de Raluca, sora 
mea mai mică. Acum am grijă de soț şi de copil, dau meditații la un preţ foarte mic 
elevilor săraci şi am grijă şi de mătuşa Valentina la care merg, o dată pe săptămână 
să-i duc mâncare şi să-i fac curăţenie. 

T: Spune-i mamei ce ai simțit față de ea. 

D: M-am simțit frustrată şi lovită. Nu am avut nici un sprijin din partea ta! 

T: Spune-i ce crezi că se va petrece în viitor. 
D: Nu vei mai putea să mă loveşti de-acum încolo, pentru că nu voi mai pune 
nici un preţ pe ceea ce spui despre mine. 


Tehnici de procesare emoțională 


Deşi terapia cognitiv-comportamentală accentuează importanța gândurilor şi 
convingerilor în apariţia stărilor afective negative, autori de dată mai recentă au 
început să acorde o atenţie sporită şi tehnicilor de procesare emoțională (Gaspar et 
al, 2000, Greenberg şi Paivio, 1997, Greenberg şi Safran, 1987, Greenberg, Watson 
şi Goldman, 1998 şi Leahy, 2002,-2003). 

Exerciţiile de procesare emoțională îşi au originea în terapiile de orientare 
umanistă. 

Leahy (2003) ne prezintă câteva dintre acestea: 


1. Accesarea stărilor emoționale 

Greenberg, (2001) a pus la punct terapia focalizată pe emoții pe care le 
consideră punct de plecare în cadrul demersului terapeutic şi despre care afirmă că 
ar avea un anumit conținut cognitiv la care se referă specialiştii în terapie cognitiv- 
comportamentală. Autorul realizează distincţia dintre emoția primară şi cea 
secundară care are un caracter manifest. 

În cazul unui subiect emoția secundară poate fi cea de mânie, în timp ce cea 
primară ar implica sentimente de frustrare. Acestui subiect îi este mai uşor să-şi 
exprime mânia, pentru că frustrarea exprimată deschis ar putea fi interpretată ca un 
semn de slăbiciune. 

Acelaşi autor se referă la emoţiile cu caracter instrumental care au rolul de a 
declanşa anumite reacţii la ceilalţi (de pildă, o pacientă poate să plângă pentru a-i 
culpabiliza pe alții în timp ce emoția primară care stă la baza acestui comportament 
poate fi anxietatea). 

Terapeutul va trebui să-l ajute pe client să identifice toate aceste nivele la care 
se desfăşoară reacții emoționale. 

Aşa cum am mai subliniat, terapeutul cognitivist va fi interesat de accesarea 
emoțiilor pentru că acestea conţin în ele componente de natură cognitivă. 

De asemenea, strategiile de identificare a emoţiilor pot fi utile şi pentru a 
facilita accesul la schemele cognitive disfuncționale de bază care sunt puternic 
încărcate afectiv. 


Studiu de caz 


George, un jurist în vârstă de 28 de ani, tocmai s-a despărțit de prietena sa cu 
care a stat împreună aproape cinci ani. 


108 IRINA HOLDEVICI 
i N i pa tii ii a 

Terapeutul: Afirmi că te simţi foarte deprimat. Mai ai şi alte stări emoționale? 

George: Nu ştiu exact, nu cred că pot să le definesc. 

T: Ai cumva unele reacţii în plan somatic? 

G: Simt o greutate în piept şi parcă îmi vine să plâng. Mai simt o presiune în 
zona abdominală şi am palpitaţii. 

T: Închide ochii şi concentrează-te asupra zonei toracice. Spune-mi ce simţi? 

G: O greutate insuportabilă, inima mea bate cu putere, parcă vrea să iasă din 
piept, îmi vine să plâng dar, evident, mă stăpânesc. 

T: Simţi că îţi vine să plângi dar te stăpâneşti. Ce se întâmplă atunci? 

G: Inima mea începe să bată tot mai tare. 

T: Dacă ai plânge, cum te-ai simţi şi ce ai gândi? 

G: Cred că m-aş simți eliberat, dar aş gândi că îmi voi pierde controlul şi mă 
voi face de ruşine. 

T: Şi ce vor însemna toate acestea pentru tine? 

G: Voi avea o părere proastă despre mine. 

T: Concentrează-te din nou asupra greutății din piept şi asupra senzaţiei că vei 
izbucni în plâns. Ce ar fi dacă nu te-ai mai controla şi ai-lăsa emoțiile să se manifeste. 

G: (îi dau lacrimile): Mă simt îngrozitor, vă rog să mă scuzați. 

T: Îmi este clar ce simți. Spune-mi ce gânduri îţi trec prin minte când te simţi 
astfel. 

G: Nu pot trăi fără ea. Niciodată nu voi mai găsi o fată ca ea, voi rămâne 
Singur toată viața. Aş dori ca ea să revină la mine. 

T: Ce altceva mai simţi? 

G: Pulsul foarte accelerat şi un puternic sentiment de jenă. Aş vrea să dispar, 
să mă ascund undeva. 

T: De ce te simţi ruşinat? 

G: Pentru că sunt atât de patetic, trist şi nu mă comport ca un bărbat adevărat. 

T: Închide ochii şi concentrează-te din. nou asupra sentimentului de tristeţe, 
asupra greutăţii din piept şi a dorinței de a plânge. Imaginează-ţi un ecran alb şi 
observă ce formă îmbracă tristeţea ta. 

G: Mă văd pe mine în cameră, întins în pat, singur, în întuneric şi nu-mi pot 
stăpâni lacrimile. 

T: Ce stare trăieşti şi ce gânduri îţi vin în minte atunci când vizualizezi această 
imagine? 

G: Voi rămâne pentru totdeauna singur şi „mi se rupe inima“. 


2. Descărcarea grafică (ventilarea în scris) 

Pennebaker (1993) şi Pennebaker şi Beall (1986) au propus ca tehnică pentru 
descărcarea emoţională să i se sugereze pacientului să scrie în legătură cu 
evenimentele traumatizante care l-au afectat, acordând o atenţie deosebită 
semnificației acestora, precum şi stărilor emoționale pe care le-a trăit. 

Deşi la început se constată o accentuare a trăirilor afective negative, treptat 
intensitatea acestora tinde să scadă. 


3. Identificarea schemelor emoționale 

Clienţii au maniere diferite de a-şi conceptualiza emoțiile şi de a le face față. 
Astfel, un individ anxios poate nutri gânduri în legătură cu pericole potențiale, în 
timp ce altul se poate simți vinovat de faptul că simte anxietate. 


Dialogul terapeutic va îmbrăca următoarea formă: 

Terapeutul: Am observat faptul că eşti necăjit pentru că trăieşti o stare de 
teamă, Atunci când inima ta începe să bată foarte repede şi ai senzaţia că te sufoci, 
ce îţi trece prin minte? 

Boby: Că îmi voi pierde controlul. 

T: Ce faci pentru a evita pierderea controlului? 

B: Îmi ţin respiraţia şi apoi inspir profund. 

T: Nu cumva oprirea respirației urmată de o inspirație profundă îți produc o 
hiperventilație lăsându-i impresia că nu mai ai aer? 

B: Nu ştiu, este posibil să se întâmple aşa? 

7: O să verificăm asta mai târziu. Să revenim la emoțiile pe care le trăieşti. Ai 
afirmat că eşti supărat pentru că simți teamă. Ce altceva îţi mai trece prin minte? 

B: Că nu ar trebui să mă simt aşa. Sunt un bărbat rațional, care îşi doreşte să 
reuşească în viață. 

T: Consideri că ar trebui să fii logic şi rațional, nu afectiv? 

B: Da, nu chiar ca un robot, dar nici atât de emotiv. 

7: Când te simţi astfel, ce alte gânduri îți mai trec prin minte? 

B: Ceea ce mi se întâmplă nu are sens. Nu mă amenință nimic, mă împac bine 
cu prietena mea şi am ajuns la o poziție socială bună pentru vârsta mea. N-ar trebui 
să mă simt aşa. 

T: Aşadar aceste emoții nu au nici un sens pentru tine. Ce simţi atunci când 
vorbeşti despre ele? 

B: Nu cred că mă poate înțelege cineva. Toţi cred că sunt un om puternic şi ar 
fi foarte surprinşi de asta. Poate ar crede că mi-am ieşit din minți. 

T: Tu crezi că trebuie să te debarasezi imediat de aceste emoţii şi de aceea îţi ţii 
respiraţia şi apoi inspiri profund. Consideri, de asemenea, că trebuie să fii rațional 
pentru că ceilalți cred asta despre tine, că emoţiile tale nu au nici un sens atâta timp 
cât nu ți se întâmplă nimic rău şi că ceilalţi te vor aprecia mai puţin dacă ar şti ce simți. 
Se pare că te ruşinezi de stările afective trăite şi crezi că nimeni nu te-ar putea înțelege. 


4. Declanșarea procesării emoționale 
Leahy (2000) ne prezintă o strategie prin intermediul căreia pot fi utilizate în 
scop terapeutic toate comportamentele schemelor emoţionale. De exemplu, un client 

care afirmă că nu şi-ar putea accepta stările emoționale, va fi dirijat de terapeut să 
examineze ce va fi dacă le va accepta. 

Credinţele eronate legate de faptul că emoțiile trebuie reprimate nu fac decât 
să sporească natura intruzivă a acestora. 


Prezentăm mai jos, un fragment din cadrul dialogului terapeutic. 

Terapeutul: Paula, ai spus că te simți ruşinată că te-ai îndrăgostit de Victor. De 
ce simţi asta? 

Paula: Pentru că sunt prietenă de trei ani cu Gelu şi o femeie serioasă nu ar 
trebui să simţă aşa ceva. 

3 Îţi spui în gând că o femeie serioasă nu ar trebui să aibă fantezii erotice față 
de alți bărbaţi. Atunci când trăieşti astfel de stări, ce faci? 

P: Îmi spun în gând că nu ar trebui să am astfel de sentimente, caut să nu mă 
gândesc la el, dar atunci devin agitată şi nu mi-l pot scoate din minte. Ştiu că nu este 
băiatul potrivit pentru mine. Mi-e teamă să mă las cuprinsă de jocul imaginativ 
pentru a nu trece la fapte! Nu sunt sigură, dar cred că nu o să o fac. 

T: Te simţi ruşinată şi vinovată şi încerci să-ţi reprimi sentimentele, dar cu cât 
încerci mai mult, cu atât acestea devin mai puternice. Ce ar fi dacă ai lua act de 
aceste sentimente și nu ai mai încerca să le reprimi? 

P: Poate că ar deveni şi mai puternice. 

T: Crezi că persoanele care au o relație stabilă nu visează la alte persoane, sau 
crezi că eşti unică? 

P: Sunt sigură că aproape toți oamenii visează. 

T: Crezi că există vreo diferență între a-ţi imagina ceva şi a face în mod real 
acel lucru? 

P: Desigur, lucrurile se petrec doar în imaginaţie. Nu voi încerca niciodată să 
am relații intime cu acel băiat. 

T: Se pare că tu consideri că trebuie să ai tot timpul sentimente de dragoste şi 
fidelitate pentru prietenul tău. Ce îţi trece prin minte atunci când ai îndoieli sau 
visezi la alți băieți? 

P: O parte din mine spune că sunt o persoană rea, iar cealaltă parte că este 
ceva omenesc ceea ce mi se întâmplă. 

T: Dacă te-ai raporta la sentimentele tale ca la ceva omenesc, ce ar fi? 

P: M-aş simţi mai puţin vinovată şi probabil nici nu aș visa atâta cu ochii 
deschişi. 


Alte strategii terapeutice de tip comportamental 


1. Controlul respirației 
Helen Kennerly (1997) subliniază faptul că, deşi respirația reprezintă un 
proces fiziologic natural, există modalități corecte și greşite de a respira. 

Respirația incorectă este accelerată şi se produce în zona claviculară a cutiei 
toracice şi presupune acumularea unei cantități sporite de oxigen. Acest tip de 
respiraţie apare după un efort fizic intens sau ca reacție la stres şi poartă denumirea 
de hiperventilaţie. Rolul acestui tip de ventilație constă în creşterea aportului de 
oxigen în muşchii care sunt pregătiți pentru acțiune (reacție de fugă sau luptă, alte 
tipuri de efort fizic). 

Pe termen scurt, acest tip de ventilaţie are un caracter adaptativ, dar dacă se 
prelungeşte în mod nejustificat produce efecte anxiogene, aşa cum se întâmplă în 
cazul atacurilor de panică, echilibrul dintre cantitatea de oxigen şi bioxid de carbon 
fiind. perturbat. Reacţiile fiziologice pe care Je trăieşte subiectul sunt de tipul 
următor: 

- tremor al extremităților; 

- furnicături; 

„- senzaţie de ameţeală şi vedere ca prin ceaţă; 

- dificultăţi de respiraţie; 

- senzaţie de oboseală; 

- puls accelerat; 

- senzaţie dezagreabilă la nivelul toracelui şi stomacului etc. 

Aceste senzaţii, a căror natură nu o înțelege, produc teamă subiectului, starea 
de anxietate accentuând hiperventilaţia, care, la rândul său, poate genera un adevărat 
atac de panică. 

Respirația claviculară, accelerată şi incorectă, poate fi controlată cu ajutorul 
unor. exerciţii speciale, unele dintre acestea fiind inspirate din cultura orientală 
(Hatha-Yoga). 

Terapeutul îi va explica clientului diferenţa dintre cele trei tipuri de respirație: 
superioară (claviculară), medie (costală) şi inferioară (abdominală). 

Pentru învăţarea respirației corecte, clientul va trebui să adopte o poziţie 
comodă, cu coloana vertebrală dreaptă: Odată învățată respiraţia corectă, ea va putea 
fi utilizată şi în timpul activităţilor cotidiene. 


Instructajul adresat subiectului va fi de tipul următor: 

„Relaxează corpul şi plasează palma în zona inferioară a abdomenului. Expiră 
lent, controlând uşor diafragma, în timp ce muşchii abdominali coboară fiind uşor 
apăsaţi de palma plasată în zona respectivă. Inspiră apoi lent şi liniştit, umflând uşor 
abdomenul. Toracele nu se mişcă de loc sau aproape de loc. Expiraţia se realizează 
pe gură şi este ceva mai lungă decât inspiraţia care se face pe nas. Pe măsură ce 
exersezi, caută să menţii un ritm constant de 1<2 (1 sau multipli — inspirație; 2 sau 
multipli — expirație)“. 

Clientul va fi instruit să practice acest exercițiu de mai multe ori pe zi, la 
început în stare de relaxare şi apoi în mers sau atunci când desfăşoară diverse 
activități. 

Tehnica este deosebit de simplă: odată însuşită, poate stopa declanşarea 
atacului de panică. Acei clienți care afirmă că nu au obținut nici un rezultat, nu au 
exersat suficient. 

Exercițiul poate fi combinat şi cu autosugestii de reglare a stărilor psihice, 
formulele pronunțate în limbaj interior urmând timpii respirației după modelul: 

Expiraţie: „Elimin oboseală, încordare, teamă“. 

Inspiraţie: „,Calmul mă inundă“ etc. ' 


2. Relaxarea 

Peveler şi Johnston (1986) au demonstrat şi faptul că relaxarea creşte gradul 
de accesibilitate a informaţiilor pozitive în memoria pacientului şi facilitează găsirea 
unor alternative la gândurile anxiogene. 

Relaxarea se realizează prin: realizarea planficată a unor activităţi care îi fac 
plăcere subiectului, prin pauze planificate în cadrul unor programe încărcate sau 
prin practicarea unor tehnici standardizate de relaxare. 

Indiferent ce tehnică de relaxare se alege, aceasta trebuie practicată până când 
devine deprindere utilizată nu doar acasă, în fotoliu, ci şi în situaţiile de viață. 

Majoritatea pacienților cu anxietate răspund favorabil la relaxare. Există însă 
un număr limitat de pacienți care devin anxioşi în timpul practicării relaxării (Heide 
și Borkovec, 1984). Printre aceştia se numără pacienţii care se tem de pierderea 
autocontrolului. Nu este însă suficient ca subiectul să aibă abilitatea de a se relaxa. 
Acesta trebuie “să fie capabil să se relaxeze în mod deliberat, mai exact să 
stăpânească tehnica de relaxare şi s-o utilizeze şi în situațiile specifice care îi sperie. 

Metoda relaxării progresive diferă de alte metode de relaxare cu caracter 
global prin aceea că subiectul învaţă să se relaxeze pornind, în mod deliberat, de la 
un nivel ridicat de încordare musculară. Tehnica implică învățarea unor exerciţii 
alternative de'relaxare şi încordare musculară. 

În felul acesta, subiectul devine mai repede conştient de ceea ce înseamnă 
încordare şi relaxare, precum şi de modul în care îşi trăieşte tensiunile. Această 
conștientizare poate servi ca punct de plecare pentru utilizarea deliberată a relaxării 
în situaţii de viaţă. Pe măsură ce subiectul îşi însuşeşte acest tip de relaxare 
musculară, el devine capabil să-şi calmeze sistemul neurovegetativ (ca o consecință, 
tensiunea arterială va scădea, bătăile inimii se vor linişti etc.), înlocuind starea 
subiectivă de anxietate cu starea de linişte interioară. 

Prezentăm mai jos un model de exercițiu de relaxare adaptat după 
Fensternheim şi Jean Baer (1977). Facem precizarea că autorii recomandă — pentru 
prima parte a relaxării — ca exerciţiile de încordare musculară să dureze 7 sec., iar 
pauzele dintre respectivele exerciţii să dureze 5 sec. În partea a doua a tehnicii de 
relaxare se acordă câte 15 sec. pentru destinderea fiecărei zone a corpului, iar în 
ultima fază se acordă câte 5 sec. pentru relaxarea fiecărei părți a corpului. Întregul 
exercițiu trebuie să dureze în medie între 20 şi 25 minute. 

Textul este următorul: 

Întindeți-vă comod pe saltea sau pe pat. Aşezaţi-vă cât mai confortabil, cu 
braţele pe lângă corp şi degetele desfăcute. Închideți ochii. Dacă vă vin în minte 
nişte gânduri care vă agită, spuneți-vă în gând cu calm: stop! Alungați gândurile 
negative şi concentrați-vă la ceea ce aveți de făcut. 

Prima parte a exerciţiului este dedicată încordării unor grupe musculare 
mari. Trebuie să vă concentrați asupra tensiunii musculare, să simțiți încordarea şi 
apoi să vă relaxaţi. 

Începeți cu partea de jos a corpului. Întindeţi vârfurile picioarelor încordând 
degetele, încordaţi gleznele, gambele, coapsele, fesele. Vă concentrați asupra 
musculaturii încordate, menţineţi încordarea şi apoi relaxaţi-vă. 

Simțiți cum tensiunea dispare din corp. Acum relaxaţi degetele de la picioare, 
labele picioarelor, gleznele, gambele, coapsele, fesele. Totul se relaxează. Pe 
măsură ce musculatura se relaxează, vă cuprinde o senzație plăcută de greutate 
care cuprinde întreaga musculatură a picioarelor. 

Încordaţi acum musculatura abdominală. Menţineți încordarea. Concentraţi- 
vă asupra tensiunii. Relaxaţi apoi musculatura abdominală, relaxaţi-o tot mai mult. 
Lăsați tensiunea şi încordarea să iasă din corp. Relaxaţi tot mai mult musculatura 
abdominală în profunzime. Încordați acum musculatura spatelui, care parcă se 
arcuieşte uşor. Menţineţi încordarea, concentrați-vă asupra ei şi apoi relaxaţi 
muşchii spatelui. Relaxaţi-i cât mai mult, până aveți impresia că spatele 
dumneavoastră se contopeşte cu canapeaua sau cu salteaua pe care staţi întins. 

Vă concentrați acum asupra muşchilor toracelui. Inspiraţi profund şi ţineţi 
respirația. În timp ce menţineţi aerul în plămâni, vă concentrați asupra musculaturii 
toracelui. Expiraţi apoi lent şi prelungit şi relaxaţi toracele. Atunci când expirația 
se încheie, vă simţiți calmi, destinşi şi liniştiți, ca atunci când vă pregătiți să 
adormiţi. Relaxaţi tot mai mult muşchii toracelui. 

Concentraţi-vă din nou asupra fiecărei zone menţionate: abdomenul este 
relaxat, spatele este relaxat, contopit cu salteaua, pieptul este relaxat. Respirația 
este calmă, liniştită, odihnitoare. Acum vă concentrați asupra musculaturii brațelor 
şi umerilor. Strângeţi pe rând fiecare pumn, încordaţi ambele brațe, umerii. 
Menţineţi încordarea, mențineţi-o cât mai mult şi apoi relaxaţi-vă. Braţele se 
destind, degetele se desfac, simţiți cum tensiunea iese din corp. Relaxaţi degetele, 
antebraţele, braţele, umerii. Simţiţi braţele grele, foarte grele, cuprinse de o 
greutate plăcută. Braţele sunt tot mai relaxate. Încordați muşchii cefei şi gâtului, 
arcuind uşor gâtul. Simţiţi tensiunea şi încordarea din zona gâtului şi. cefei. 
Menţineţi încordărea şi apoi relaxaţi gâtul şi ceafa. Încordarea şi tensiunea din zona 
gâtului dispar treptat. Gâtul este atât de relaxat încât parcă se cufundă în perna pe 
care se sprijină. 

Acum vă concentrați asupra mușchilor. feței. Încordați muşchii frunții 
(încruntăți-vă), strângeți pleoapele. Încordaţi musculatura nasului. Menţineţi 

încordarea, vă concentrați asupra ei şi apoi relaxaţi musculatura părții superioare 
a feței. Relaxați fruntea, sprâncenele, pleoapele, nasul. Ochii se relaxează tot mai 
mult, pleoapele devin grele, tot mai grele, ca atunci când vă pregătiți de somn. Vă 
cuprinde o senzație plăcută de somnolență, dar nu adormiţi. Menţineţi trupul 
relaxat şi mintea activă şi trează. 

Încordați apoi musculatura obrajilor. maxilarele, limba, strângeți dinții. 
Mențineţi maxilarele încordate. Apăsaţi cu limba pe dinţii din faţă. Încordaţi cât mai 
puternic obrajii, maxilarele, limba, bărbia şi apoi relaxaţi-le cât mai mult. Relaxaţi 
obrajii, maxilarele, limba, bărbia. Dinţii se depărtează uşor. Maxilarele sunt tot mai 
relaxate. Bărbia şi limba sunt foarte relaxate, tot mai relaxate. Întreaga 
musculatură a feței este relaxată, destinsă, liniştită. 

Acum, în partea a doua a exerciţiului, căutați să verificaţi cât de relaxate sunt 
părțile corpului dumneavoastră. Chiar dacă le simțiţi relaxate, căutaţi să le relaxaţi 
şi mai mult. Dacă vă vin în minte alte gânduri, le spuneți: stop! şi continuaţi să vă 
concentrați asupra a ceea ce faceți. 

Întrebaţi-vă: mai există oare vreo tensiune în labele picioarelor, glezne, 
gambe, coapse sau fese? 

Dacă există, identificaţi-o şi relaxaţi acea zonă. Lăsaţi tensiunea să se ducă. 
Chiar dacă musculatura respectivă este relaxată, relaxaţi-o şi mai mult, tot mai mult. 

Vă întrebaţi în continuare: mai există oare vreo tensiune în zona abdomenului 
sau pieptului? Dacă da, îndepărtați acea tensiune expirând uşor şi calm, aşa cum 
faceți când vă pregătiți să adormiţi. 

Vă întrebaţi: mai este vreo tensiune în degetele mele, în braţe sau în umeri? 
Dacă da, înlăturaţi-o, lăsând braţele să devină din ce în ce mai grele, tot mai grele, 
părând că se confundă cu salteaua. 

Vă întrebaţi: mai există vreo încordarea în zona cefei şi a gâtului? Dacă da, 
înlăturaţi-o, lăsând capul să cadă greu, confundându-se cu perna. Vă întrebaţi: mai 
există vreo tensiune în zona feței, obrajilor, maxilarelor, frunţii? Dacă da, lăsaţi 
tensiunea şi încordarea să părăsească zona respectivă şi relaxaţi tot mai mult 
muşchii feţei. 

Corpul dumneavoastră este perfect relaxat și liniştit. Imaginaţi-vă acum o 
scenă plăcută, relativ neutră, fără o încărcătură deosebită. Imaginaţi-vă, de pildă, 
că sunteți la mare, pe plajă, că vă plimbaţi pe o pajiște însorită etc. Dacă aveți 
dificultăți să vă imaginaţi aceste lucruri, repetaţi în gând, de mai multe ori, cuvântul 
„calm. Dacă mintea tinde să vagabondeze, o aduceți încet înapoi la scena plăcută 
sau la cuvântul „calm “. În timp ce menţineţi pe ecranul minții imaginea plăcută, 
relaxaţi tot mai mult muşchii gleznelor, gambelor, coapselor, feselor. 

Vă concentrați pasiv asupra imaginii plăcute sau asupra cuvântului „calm 
şi relaxaţi musculatura abdominală, spatele, toracele. Spatele este atât de relaxat 
încât se confundă cu salteaua. Respirația este calmă, liniştită, relaxată. Vă simțiţi 
tot mai calm şi mai confortabil. 

Imaginaţi-vă în continuare scena plăcută sau cuvântul „calm, relaxaţi 
degetele de la mâini, palmele, antebrațele, brațele, umerii, gâtul, ceafa. Vă simțiți 
tot mai calmi şi mai liniștiți. Capul se cufundă plăcut în pernă. 

Continuaţi să vizualizați scena plăcută. sau să vă concentrați asupra 
cuvântului. „calm“ şi în timpul acesta relaxaţi fruntea, sprâncenele, pleoapele. 
Pleoapele devin grele, ochii se odihnesc tot mai mult. Relaxaţi nasul, obrajii, 
maxilarele, musculatura gurii, limba, bărbia. Musculatura. feței este complet 
relaxată şi liniştită. Continuând să vă concentrați asupra scenei plăcute sau asupra 
cuvântului „calm“, mai treceţi o dată în revistă întreaga musculatură a corpului şi 
dacă mai identificaţi vreo urmă de tensiune, îndepărtați-o treptat, relaxând şi mai 
mult întregul corp. Lăsaţi-vă purtat de senzaţia plăcută de calm şi relaxare. Întregul 
corp este calm şi relaxat, calm şi relaxat, calm şi relaxat. Acum veți număra de la 3 
la 1 şi când veți ajunge cu numărătoarea la 1, veţi deschide ochii şi vă veți ridica, 
odihnit, vioi şi alert. 3... 2... 1. Reveniți la starea normală! Vă simţiţi odihnit, vioi, 
alert. 

Dacă subiectul ajunge să-şi poată controla gândurile şi imaginile, anxietatea 
sa anticipatorie va descreşte simțitor şi acesta va fi capabil să facă față mai bine 
situaţiilor care îl sperie. 

Acest lucru se poate realiza prin trei metode (Fensterheim şi Jean Baer, 1977): 

* Oprirea gândurilor; 

* Comutarea gândurilor; 

+ Repetarea mentală încununată de succes. 


Oprirea gândurilor 


Gândurile specifice anxietății anticipatorii sunt deosebit de persistente, 
detaşate parcă de situaţia însăşi, şi se caracterizează printr-o creativitate deosebită, 
desigur în sens negativ, ele fiind capabile să creeze o adevărată profeție 
autoîmplinită. 

Dacă subiectul îşi spune mereu dacă voi zbura cu avionul voi face o criză de 
isterie în timpul zborului, acest lucru se poate întâmpla. Pentru a sparge acest cerc 
vicios, subiectul trebuie să fie capabil să oprească fluxul gândurilor sale. 

lată un exercițiu de oprire a gândurilor. 

Aşezaţi-vă confortabil într-un fotoliu şi închideţi ochii. Evocaţi în minte unul 
dintre gândurile pe care doriți să le controlaţi. Faceţi că respectivul gând să apară. 
Aceasta reprezintă deja o formă de autocontrol. Îndată ce gândul apare (sub formă 
de imagine sau formulă verbală), opriți-l administrându-vă autocomanda: STOP! 

Pronunțați apoi mental cuvântul. „calm“, relaxaţi în mod. deliberat 
musculatura întregului corp şi vă îndreptaţi atenția spre ceva plăcut. Comanda 
mentală trebuie să fie autoadministrată pe un ton ferm. Ea devine eficientă atunci 
când se produce cu adevărat oprirea gândului negativ asupra căruia se lucrează. 

Pentru a spori efectul, comanda respectivă poate fi însoțită de lovirea uşoară a 
mesei sau a unei zone a corpului. Subiectul îşi poate reprezenta mintal cuvântul 
„STOP!“ scris cu litere roşii sau un polițist care ridică brațul. Realizaţi mai multe 
şedinţe de autocontrol în cadrul cărora repetați mintal de 5 ori secvența: GÂND 
NEGATIV - STOP - CALM - RELAXARE MUSCULARĂ = GÂNDURI 
REALISTE ALTERNATIVE. 

Acest procedeu durează între 30 de secunde şi un minut. Numărul de şedinţe 
necesar va depinde de intensitatea anxietății anticipatorii. Unele persoane pot învăța 
relativ repede să-şi controleze gândurile, în timp ce altele au nevoie de săptămâni 
pentru a atinge acest obiectiv. 

Subiectul trebuie să utilizeze metoda în situaţiile de viață ori de câte ori apare 
anxietatea anticipatorie. Pentru ca metoda să dea rezultate, trebuie respectate două 
reguli: regula „de îndată ce“ şi regula „de fiecare dată“. Astfel, de îndată ce apare un 
gând negativ care tinde să declanşeze anxietatea anticipatorie, subiectul trebuie să 
declanşeze secvența: STOP - CALM - RELAXARE - GÂNDURI AGREABILE. 
Dacă se oferă gândului negativ şansa să câştige teren, acesta va fi mult mai dificil 
de controlat. De fiecare dată, fără excepție, când se iveşte un gând negativ, acesta 
trebuie oprit. 


Comutarea gândurilor 


Atunci când gândim, ne. imaginăm, visăm cu. ochii deschişi, ne 
autoadministrăm adesea instrucțiuni care ne determină să reacţionăm într-o manieră 
fobică şi acest mod de a reacționa se transformă în deprindere. Pentru a scăpa de o 
deprindere, trebuie să formăm o contradeprindere mai puternică. În cazul comutării, 
contradeprinderea constă în aceea că subiectul se autoprogramează să nu se mai 
teamă, declanșând o serie de gânduri contrare care trebuie întărite atât de mult încât 
ajung să sufoce sau să înlocuiască gândurile negative iniţiale. 

Prezentăm mai jos un exercițiu aparținând psihologului american Homme 
(1973). Obiectivul este înlocuirea autocomenzilor care produc teamă cu 
autocomenzi care declanşează comportamentul eficient şi adaptativ. 


1. Evocaţi o situație anxiogenă împreună cu anxietatea anticipatorie care o 
însoţeşte. Elaboraţi o listă de instrucțiuni pe care vi le autoadministraţi (atât pe cele 
mărunte, referitoare la detalii, cât şi pe cele mari, care vă copleşesc). lată, de pildă, 
autocomenzile pe care şi le administrează un subiect care se teme să meargă cu 
ascensorul:. 

- De îndată ce intru în bloc voi începe să mă gândesc la lucrurile îngrozitoare 
care mi se pot întâmpla în lift. 

- Când intru în clădire, mă voi uita dacă sunt oameni care să urce împreună 
cu mine. 

- Voi începe să mă gândesc ce va fi dacă liftul se va opri între etaje şi nu voi 
putea ieşi. 

- Când mă aflu în lift, voi sta într-un colţ, voi încorda muşchii şi voi începe să 
mă gândesc la toate lucrurile rele care se pot întâmpla. 

- Voi fi atent la orice sunet sau vibraţie şi mă voi gândi că sunt semne că ceva 
nu este în regulă. 


2. Pentru fiecare din aceste autocomenzi elaborați o listă alternativă de 
instrucțiuni care să ajute subiectul să facă față situației după modelul: 

- De îndată ce intru în clădire, dacă încep să mă gândesc la lucrurile 
îngrozitoare care se pot întâmpla, îmi voi spune că există o probabilitate foarte mică 
să se întâmple ceva rău. 

- Dacă mă surprind uitându-mă să văd dacă nu vin alți oameni să se urce cu 
mine în lift, îmi voi spune în gând că nu are nici o importanță dacă mai sunt şi alți 
oameni în lift sau nu. 

- Voi căuta să-mi spun că există puține şanse să se întâmple vreo catastrofă. 

- Când mă voi afla în lift, voi relaxa în mod deliberat musculatura şi mă voi 
gândi la ceva plăcut. 

- Dacă aud un sunet neobişnuit, îmi voi spune că şi dacă ceva s-a defectat este 
probabil o neregulă minoră. 


3. Notaţi noile comenzi elaborate pe o cartelă care fie că o purtați asupra 
dumneavoastră fie o plasați într-un loc vizibil: lângă telefon, pe noptieră etc. 


4. Alegeţi o serie de acțiuni familiare pe care le faceţi în fiecare zi: băutul 
cafelei, schimbarea canalelor la televizor, pieptănatul, spălatul pe mâini, utilizarea 
telefonului etc. Înaintea fiecăreia dintre aceste acțiuni uzuale şi frecvente recitiți 
instrucţiunile, repetaţi-le în gând şi apoi realizați acţiunea respectivă. 

Se poate proceda și altfel: pronunțaţi noile instrucțiuni înainte de a face ceva 
care vă place (de pildă, înainte să mâncaţi o prăjitură sau să beţi ceva). 


5. Atunci când vă aflaţi într-o situație de viaţă care vă produce teamă repetaţi- 
vă în gând instrucțiunile elaborate şi căutați să le urmați. In câteva săptămâni, 
gândurile negative o să dispară şi anxietatea anticipatorie va scădea. 


6. După ce aţi utilizat autocomenzile cu caracter reglator un anumit timp, 
puteți elabora şi alte formule mai bune. Cu toate acestea, instrucțiunile nu trebuie 
schimbate prea des, până nu aveţi suficientă practică în domeniul tehnicii 
respective. 

Repetarea (modelarea) mentală încununată cu succes 


Anxietatea anticipatorie îl face pe pacient să-şi imagineze că va fi copleşit de 
teamă în situațiile critice. Acest gen de subiecți nu fac altceva decât să repete în gând 
cum se vor speria. Exercițiul propus de Alan Kazdin (1973) contribuie, prin 
intermediul antrenamentului mintal, la stăpânirea fricii. 

Metoda constă în aceea că subiectul îşi imaginează în plan mintal că face față 
cu bine situației anxiogene. 

Obiectivul îl reprezintă modificarea anticipării sentimentului de neajutorare, 
înlocuind „antrenamentele “ prin care subiectul învață să se teamă cu antrenamente 
prin intermediul cărora acestea se descurcă în situaţiile respective. Pacientului i se 
cere să elaboreze 12-14 scene în cadrul cărora un subiect model se află în situații 
anxiogene. Fiecare scenă trebuie să aibă un caracter realist, să fie relativ simplă şi 
uşor de imaginat. 

Modelul trebuie să fie un subiect de aceeaşi vârstă şi sex cu persoana în cauză. 
În cadrul fiecărei scene, subiectul model trebuie reprezentat în aşa fel încât să facă față 
anxietății, scena având un final pozitiv. Este mai indicat ca pacientul să descrie în scris 
scenele înainte de a practica antrenamentul mintal. lată un exemplu de astfel de scenă. 

Modelul se îndreaptă spre fereastra de la etajul 5 a unui magazin universal şi 
spune în gând: mă voi simți puțin amețită şi încordată, dar voi izbuti să mă relaxez 
imediat. Pacientul trebuie să-şi imagineze modelul ca fiind la început încordat, apoi, 
după o expirație prelungită, acesta se relaxează. Este necesar să se obțină 
reprezentarea detaliată a persoanei model care devine relaxată. Apoi subiectul în 
cauză îşi imaginează persoana model mulțumită de sine şi spunându-şi: am reuşit 
foarte bine. 

În realizarea acestui tip de exerciţii, pacientul trebuie să aleagă astfel de scene 
care se potrivesc cu fricile sale specifice. 

Una din regulile de bază ale acestui tip de exercițiu constă în aceea că primele 
10 secunde (din cele 12 sau 14) trebuie să reprezinte modelul etalon făcând față 
situației şi nu stăpânind-o perfect deoarece acesta este un obiectiv uşor de atins de 
pacient. Ultimile scene pot să se refere la un model care face față situației complexe 
lipsit de anxietate (de exemplu, se apleacă peste balustrada balconului de la etajul 9 
fără nici o problemă). O altă caracteristică a antrenamentului mintal constă în aceea că 
pacientul vizualizează modelul administrându-şi instrucțiuni cu caracter reglatoriu, 
acestea fiind încununate de succes, ceea ce trebuie să facă şi subiectul în cauză. 

Într-o etapă ulterioară, subiectul, aflat în stare de relaxare, trebuie să-şi 
imagineze scena respectivă exact aşa cum a conceput-o în scris şi să mențină fiecare 
imagine pe ecranul mintal aproximativ 15 secunde. 

Imaginea respectivă trebuie percepută cu maximum de claritate de care este 
capabil subiectul şi abia apoi se poate trece la imaginea următoare. 

Întregul exercițiu durează 5-10 minute. 

Fiecare scenă trebuie repetată mintal o dată pe zi, timp de o săptămână. Apoi 
scenele pot fi modificate în funcţie de ceea ce crede subiectul că i-ar folosi mai mult, 
noile scene îmbunătăţite fiind repetate, de asemenea, o dată pe zi, timp dealte două 
săptămâni. 

Pacientului fobic sau anxios i se cere să se plaseze în mod real în situația 
anxiogenă (de pildă, să călătorească cu metroul) şi să acționeze deliberat şi în plan 
imaginar. EL trebuie să-şi autoadministreze aceleaşi instrucţiuni pe care şi le-a 
administrat mintal. Pacientul trebuie să continue practica atât în plan imaginar, cât 
şi în plan real. De regulă, cu cât se îmbunătăţeşte autocontrolul, cu atât se reduce 
anxietatea anticipatorie. 


Autohipnoza 


Dacă hipnoza reprezintă o stare modificată de conştiinţă indusă de către o altă 
persoană. (hipnotizator, hipnoterapeut), autohipnoza este o stare asemănătoare pe 
care subiectul învață să şi-o inducă singur. Starea trăită de subiect nu. este altceva 
decât o relaxare mai profundă. 

Pentru a încuraja independenţa şi autonomia pacientului. se recomandă astăzi 
tot mai mult practicarea autohipnozei, mai ales după ce subiectul a realizat câteva 
şedinţe de hipnoză sub îndrumarea unui terapeut calificat, care are şi menirea de a- 
1 învăţa principiile şi tehnica autohipnozei. 

Autohipnoza este considerată, alături de relaxare, o metodă de autoterapie, 
autoreglare a stărilor psihice ale omului şi o modalitate de explorare creativă a eului, 
în care subiectul îşi poate cunoaşte mai bine propriile problemele şi le poate rezolva 
supunându-se propriilor sale  autosugestii. În autohipnoză, subiectul . îşi 
investighează lumea subiectivă, gândurile, amintirile, fanteziile, pentru a afla mai 
precis cine este el de fapt. Odată cunoscute dificultățile şi particularitățile 
individului, se poate trece la depăşirea acestora şi la autoperfecţionarea propriilor 
posibilități. 

Concret, ce putem realiza prin autohipnoză? 

- să ne cunoaştem mai bine şi mai profund; 

- să ne relaxăm după o zi încordată; 

--să realizăm. un inventar al. propriilor noastre probleme şi să stabilim o 
strategie de rezolvare a lor; 

- să ne eliberăm, prin utilizarea autosugestilor, de anxietate, tristețe, 
irascibilitate, insomnii, dureri de cap (de natură psihogenă), de fluctuații ale 
dispoziției şi randamentului, de gânduri negative şi complexe de inferioritate; 

- să ne îmbunătăţim capacitatea de concentrare a atenției, memoria, voința, să 
gândim mai lucid şi să ne autoprogramăm psihicul pentru o viață mai sănătoasă şi 
eficientă; 

- să ne debarasăm de unele deprinderi negative, cum ar fi fumatul, consumul 
abuziv de alcool sau medicamente. 


Ce trebuie să ştim înainte de a face autohipnoza? 


Psihicul omului nu se reduce doar la elementele conştiente, de care ne dăm 
seama, ci el cuprinde şi zone inconștiente, la care nu avem acces cu ajutorul gândirii 
raţionale şi care conțin atât resurse şi disponibilități creative nebănuite, cât şi 
conflicte şi psihotraume reprimate care se pot aa pi în simptome nevrotice sau 
psihosomatice. 

Inconştientul poate lucra în favoarea individului sau împotriva lui, îl poate 
face un creator fericit şi eficient sau dimpotrivă, un om nefericit sau chiar bolnav. 

Observațiile empirice şi practica clinică au arătat că, de cele mai multe ori 
când apare un conflict între conştient sau inconştient, inconştientul este cel care 
câştigă bătălia. Mulţi psihologi spun chiar că inconştientul este un fel de „şef“, care 
ne conduce fără ca noi să ne dăm seama. În acelaşi timp însă, la nivel inconştient nu 
se poate face deosebirea dintre adevărul sau falsul unei informaţii, neexistând 
posibilitatea de testare a realităţii. Dacă, dintr-un motiv oarecare s-a fixat informaţia: 
„Când Ana traversează o stradă sau o piaţă largă i se face rău“, atunci când Ana se 
apropie de locul cu pricina, criza se declanşează ca şi cum ar fi apăsat pe un buton 
de comandă. În mod inconştient se activează programul şi se declanşează 
simptomul. 

Programarea „inconştientului“ se poate realiza în stare de relaxare sau, şi mai 
eficient, în stâre de autohipnoză prin autosugestii de tip afirmativ şi prin tehnica 
imaginaţiei dirijate (vizualizare) şi prin practicarea gândirii cu conținut optimist. 
Autosugestiile sunt informații prin care subiectul îşi pune în gând cum doreşte el să 
fie sau ce doreşte să realizeze. 


Construirea autosugestiilor 


Pentru ca aceste autosugestii să fie eficiente, ele trebuie să îndeplinească 
unele condiţii: 

- să se utilizeze doar informații cu conţinut pozitiv (de exemplu, în loc de „nu- 
mi va mai fi niciodată teamă“, trebuie să spunem: „sunt deja calm, puternic, 
echilibrat“); 

- autosugestiile se combină cu tehnica vizualizării; 

- după ce am practicat un timp autohipnoza sau relaxarea, putem utiliza şi 
autosugestii în stare de veghe, atunci când ne simțim nervoşi; 

- autosugestiile administrate în stare: de relaxare trebuie să fie utilizate 
anticipat, atunci când ne pregătim să facem față unei situaţii dificile sau care ne 
crează teamă. 

Persoana care doreşte să practice autohipnoza trebuie să înveţe să-şi creeze 
propriile autosugestii pentru a-şi rezolva problemele personale. Acestea trebuie 
construite pornind de la conținutul problemelor şi gândurilor negative care îi vin în 
minte. 

De pildă, pentru o persoană cu gânduri suicidare se poate construi sugestia: 
„Viaţa mea conţine multe lucruri pozitive“, „Vreau să trăiesc până mă bucur de toate 
lucrurile pozitive din viața mea“. 

lată, pentru exemplificare, câteva modele de autosugestii pentru 
îmbunătăţirea imaginii de sine (Handley şi Neff, 1985): 

- sunt o persoană echilibrată, eficientă şi generoasă, care merită să aibă 
succes; 

- zi de zi, pe toate căile, eu devin persoana care doresc să fiu; 

- sunt perfect calm, fericit, cu încredere în mine; 

- corpul meu este perfect sănătos şi normal; 

- mintea mea funcționează perfect şi găsesc în mine noi posibilități creative 
de a trăi. 


Tehnica vizualizării 


Vizualizarea („a te vedea în minte“), o altă tehnică de autoprogramare a 
inconştientului, constă în reprezentarea mentală a modului în care dorim să ne 
comportăm. Ea se deosebeşte de simpla reverie sau visare diurnă prin aceea că se 
realizează numai în stare de relaxare sau autohipnoză şi are un caracter dirijat şi 
planificat. 

Pentru ca vizualizarea să aibă efectele dorite, trebuie să -respectăm, de 
asemenea, câteva reguli elementare: 

- imaginile să aibă un conţinut pozitiv; 

- să se folosească imagini detaliate, vii; 

- imaginea “să fie asociată cu autosugestia şi cu starea afectivă 
corespunzătoare; 

_- să se lucreze cu această tehnică suficient de mult timp (cel puţin 30 de zile 
pentru a rezolva „0 problemă“). 


Gândirea optimistă 


Unii oameni sunt stresaţi datorită personalității de bază. Ei fac probabil parte 
din cadrul tipului A de personalitate, care munceşte zi şi noapte fără odihnă, fără să- 
şi acorde timp de relaxare sau distracţii. Pentru persoanele astfel structurate, orice 
mic eşec este o catastrofă. Alte persoane au o imagine negativă despre sine datorită 
psihotraumelor. suferite. în copilărie, iar o. a treia categorie se văd pe sine în culori 
negative pentru că nu pot face faţă aşteptărilor exagerate, iraționale pe care alţii le 

pun în fața lor (de exemplu, părinții care nu concep că fiul lor să nu fie premiant, 
care îl silesc “să cânte pian şi să învețe matematică, deşi nu are aptitudini sau 
copilului i-ar plăcea altceva). 

Oamenii pot atinge performânţe extraordinare când aleg corect lentilele prin 
care să-şi privească propriile limitări-Acestea se realizează prin concentrarea asupra 
calităților pe care le avem şi nu asupra defectelor noastre. Inconştientul persoanelor 
care au succes în viață e programat în mod spontan pe ideea că ei pot face lucruri 
mari. O astfel de programare se poate realiza însă şi deliberat. 

Odată ce am adm = taptul că noi nu gândim clar şi că gândirea „negativă“ este 
o parte a propriului psihic, putem încerca să o modificăm prin intermediul 
strategiilor cognitiv-comportamentale descrise anterior. 

Cum putem opri cursul gândirii negative atunci când am identificat-o? 

O metodă simplă este să rugăm pe cineva apropiat să ne atragă atenția ori de 
câte ori gândirea noastră negativă este exprimată cu voce tare. 

Când gândirea negativă se exprimă în limbaj inferior, putem utiliza metoda 
opririi bruşte (ne spunem în gând: „opreşte!“*), fie pe cea a încetinirii vocii interioare 
cu conținut negativ (Unestahl, 1988). Aceasta constă în identificarea respectivei 
voci interioare şi încercarea de a o face să ne răsune în minte tot mai încet, până când 
nu se mai aude aproape de loc. 

Gândurile şi convingerile alternative realiste rezultate în urma restructurării 
cognitive vor fi transformate în sugestii administrate în transă hipnotică. 

Acţiunea cea mai eficientă o realizează gândirea optimistă în stare de relaxare 
sau autohipnoză. Pentru pacienta care se teme să iasă singură pe stradă pentru că va 
avea un atac de panică, se recomandă ca în starea de relaxare să îşi spună: „Ori de 
câte ori voi ieşi pe stradă corpul şi mintea mea vor fi perfect relaxate. Mă voi simţi 
calmă, echilibrată, destinsă. Mă bucur să ies pe stradă şi să îmi rezolv singură 
problemele“. 

În acelaşi timp, ea se va vedea cu ochii minții pe sine mergând peste tot, cu o 
figură zâmbitoare, făcând lucruri interesante, care îi fac plăcere. 

Primul pas în includerea autohipnozei este învățarea unei tehnici simple de 
relaxare, după modelul următor: 

Luaţi o poziție comodă, culcat pe spate, cu capul uşor ridicat (este indicat să 
se utilizeze o pernă mică) şi braţele uşor depărtate de corp, palmele în sus şi 
picioarele, de asemenea, uşor depărtate. Puteţi, la nevoie, să vă aşezaţi. într-un 
fotoliu, cu capul sprijinit şi braţele apese comod pe braţele fotoliului sau pe 
coapse. 

La început, încordați de câteva ori toți muşchii şi apoi căutaţi să-l destindeți, 
închideți ochii şi căutaţi să vă imaginaţi că destindeți muşchii frunţii, obrajii, 
maxilarele. Căutaţi să simţiți pleoapele grele, grele ca atunci când sunteți pe cale 
să adormiţi. Relaxaţi apoi muşchii cefei şi gâtului, apoi umerii şi braţele de sus 
până în vârfurile “degetelor. Destindeţi musculatura pieptului, abdomenului, 

spatelui. Căutaţi să vă imaginați cum coloana vertebrală parcă se destinde pe 
dinăuntru, parcă vertebrele se depărtează unele de altele ca verigile unui lanț care 
se întinde. Relaxaţi picioarele pornind cu coapsele, gambele şi ajungând până la 
degete. Expiraţi de câteva ori profund şi lent; imaginaţi-vă că, odată cu fiecare 
expirație, corpul devine tot mai moale, mai destins, mai liniştit. Apoi spuneți-vă în 
gând că braţele devin grele, tot mai grele; parcă ar fi de plumb. Imaginaţi-vă în 
acelaşi timp că două greutăți (cărți groase, săculeți de nisip) sunt aşezate pe brațe 
şi le apasă, făcându-le tot mai grele, grele ca de plumb. Vizualizaţi greutăţile care 
apasă pe picioare şi le fac din ce în ce mai grele. 

Spuneți-vă apoi că tot corpul devine tot mai greu, tot mai greu, mai destins, 
mai liniştit, căutând să creați imaginea propriului corp care stă întins, liniştit, pe O 
pajişte însorită sau pe O plajă la mare. 

Căutați să menţineţi imaginea plăcută în care vă vedeți: odihnindu-vă în 
mijlocul naturii şi spuneți-vă că vă cuprinde o stare de calin, de linişte, de pace 
interioară 

Semnul că relaxarea a reuşit este că vă simţiţi destinşi, liniștiți şi parcă vă 
vine greu să ieşiţi din starea pe care singuri ați creat-o. j 

Când doriți să reveniţi, vă spuneți în gând că reveniți la normal, vizualizați 
corpul care revine la tonusul firesc, inspirați de câteva ori profund, expirați scuri, 
mişcați degetele de la mâini şi de la picioare. Strângeţi de câteva ori pumnii, 
inspirați şi expirați şi apoi vă ridicaţi vioi, fără însă a brusca organismul. 

Dacă relaxarea nu a reuşit, nu fiți demobilizaţi, încercați de multe ori. Până la 
urmă inconştientul dumneavoastră va găsi singur soluţia de a se pune în starea 
agreabilă în care poate lucra atât de bine. 

Dar relaxarea nu este decât prima fază a autohipnozei pe care mulți autori au 
denumit-o relaxare profundă. 

După ce subiectul a parcurs câteva şedinţe de hipnoză sub îndrumarea unui 
specialist sau a practicat cu succes relaxarea, modalitățile de a intra în autohipnoză 
i'se vor părea destul de simple. 

Hunter (1987, cit. Holdevici şi Vasilescu, 1991) afirmă că se poate intra uşor 
în autohipnoză prin următoarele tehnici, care trebuie aplicate doar după ce s-a 
instalat o stare de relaxare uşoară: 

- numărați în gând, rar, până ajungeţi la o cifră mare (peste o sută); tehnica 
este mai eficientă dacă în timp ce numărați căutați să vizualizați cifrele scrise cu 
cretă pe o tablă; 

- repetați de mai multe ori mintal o serie de numere; 

- reperați de mai multe ori literele alfabetului; 

- imaginaţi-vă că vă urcați pe o scară, treaptă cu treaptă, spre terasa unui castel 
aflat într-o grădină frumoasă; | 

- ascultați în gând zgomotul plăcut produs de un râu de munte care curge 
lovindu-se de pietre şi lăsaţi-vă purtat de sunetul respectiv; d 

- utilizaţi orice alt vis treaz (cu conținut optimist) cu care v-aţi obişnuit; Aa 

- bucuraţi-vă de stimulii care vă sunt familiari (tic-tac-ul unui ceasornic, 
sunetul valurilor mării, o piesă muzicală favorită sau propriul ritm respirator), pentru 
a aprofunda starea de relaxare în care vă aflaţi. 

Desigur, pentru o inducţie nu este nevoie de toate aceste tehnici deodată. 
Căutaţi să vedeți care dintre ele vă convine cel mai mult. 

Veţi recunoaște cu siguranță starea de autohipnoză după profunzimea ei, după 
senzația plăcută de plutire, de linişte, parcă de pierdere a percepției propriului corp, 
cât şi după starea afectivă agreabilă de linişte, calm şi încredere. 

Odată starea instalată, putem investiga inconştientul în legătură cu propriile 
probleme şi apoi îl putem reprograma schimbându-ne întreaga existență, devenind 
mai sănătoşi, mai echilibrați, mai fericiți, mai eficienți. 

Reprogramarea se realizează prin utilizarea autosugestiilor afirmative, a 
vizualizării, a cultivării gândirii optimiste şi prin stabilirea unor scopuri precise 
legate de modul în care doriți să vă transformați. 

A dori şi a spera nu atrag automat după sine nici o schimbare. În schimb 
stabilirea unor scopuri o poate aduce, ele reprezentând trepte de urmat pentru a face 
ca o schimbare să devină realitate. Fie că ne place, fie că nu, dorințele noastre devin 
scopuri pentru inconştient, se fixează sub forma unor programe care ne dirijează 
existenţa. Din păcate, adesea aceste scopuri se exprimă în sens negativ, blocându-ne 
activitatea. 

Pentru ca scopurile propuse să ne ajute să ne dezvoltăm, trebuie să fim 
animați de dorinţa fierbinte de a reuşi să le atingem. Scopul propus trebuie să fie 
suficient de important pentru individ, astfel încât să-l facă să-şi mobilizeze forțele 
pentru a-l atinge. 

În acelaşi timp, scopurile trebuie să fie realiste. Nu ne putem transforma peste 
noapte dintr-o persoană grasă într-una slabă, dar un scop bine stabilit pe termen lung 
poate să ne ajute să slăbim. Ca şi celelalte autosugestii, scopurile trebuie exprimate 
în termeni pozitivi. Înlocuiți formularea: „nu mai vreau să fiu grasă“ cu formularea 
„mă văd suplă“. 

=» Unii autori consideră că ceea ce s-a prelucrat în stare de autohipnoză se va 
întări în stare de veghe prin practicarea comportamentului „ca şi cum“ ceea ce 
înseamnă: „comportați-vă ca şi cum ați fi deja persoana care doriţi să deveniți“. 


VI. Conceptualizarea cazurilor în psihoterapia 
cognitiv-comportamentală 


Jacqueline Persons şi Joan Davidon (2003) subliniază faptul că formularea 
cazului se referă la partea teoretică ce se află în spatele fiecărui caz clinic propus 
pentru psihoterapie. 

Astfel, de exemplu, conceptualizarea unui anumit caz se poate baza pe teoria 
psihopatologică a lui Beck (Beck şi colab. 1979) care postulează faptul că eveni- 
mentele externe activează schemele cognitive care, la rândul lor, generează simptome. 

Se precizează ce evenimente şi ce schemă cognitivă specifică este activată 
pentru a produce nişte simptome şi probleme concrete la un anumit client. 

Conceptualizarea cazului îl ajută pe terapeut să alcătuiască un plan eficient de 
terapie (Hayes, Nelson şi Jarrett, 1987). 

Conceptualizarea individualizată a cazurilor are o istorie lungă în terapia 
psihodinamică. şi comportamentală, aceasta pătrunzând relativ recent, în terapia 
cognitivă. 

Autorii de orientare cognitivă şi cognitiv-comportamentală mai reprezentativi 
sunt Persons (1989), Persons şi Thompkin (1997), Nezu, Nezu, Friedman şi Heynes 
(1997), Koerner şi Linihan (1997) şi Ellis (1997). Persons şi Davidson (2003) se 
referă la trei nivele de conceptualizare: conceptualizarea la nivel de caz, la nivel de 
sindrom şi la nivel de situaţie. 


1. Conceptualizarea la nivel de caz se referă la formularea cazului în 
ansamblu, insistând-se asupra interrelațiilor dintre problemele clientului (Haynes, 
1992). e 
Acest nivel îi este util terapeutului pentru selecționarea obiectivelor 
intervenţiei, acesta focalizându-se la început asupra acelor probleme care au un rol 
cauzal în raport cu celelalte. 

Astfel, depresia poate reprezenta o cauză pentru dificultăţile maritale sau 
pentru tulburările de comportament ale copilului care consumă droguri. 

Persons şi Davidson (2003) realizează o formulare inițială a cazului după 
primele trei-patru şedinţe de psihoterapie. 

Conceptualizarea la nivel de caz se realizează, de regulă, pe baza 
informaţiilor obținute de la nivelul situațional, precum şi de la cel bazat pe problemă 
(sindrom). 

Person şi Davidson (2003, p. 89) subliniază faptul că o formulare de caz de 
tip cognitiv — comportamentul include următoarele capitole: lista problemelor, 
diagnosticul, ipoteza de lucru, resursele şi planul de tratament. 

Lista de- probleme include o listă a dificultăților clientului formulate în 
termeni concreți, comportamentali şi care vizează următoarele domenii: simptome 
psihiatrice sau psihopatologice, sfera interpersonală, probleme somatice, financiare, 
gospodăreşti, cu legea şi legate de petrecerea timpul liber. 

Persons şi Davidson (2003) recomandă realizarea unei liste cât mai 
exhaustive pentru a nu omite vreo problemă şi pentru a sesiza conexiunile şi relațiile 
cauzale dintre acestea. 

Atunci când terapeutul observă faptul că pacientul are tendința de a ascunde 
unele probleme, el va decide dacă acestea vor trebui incluse în listă imediat, sau 
dacă discutarea lor trebuie amânată. 

Linehan (1993) sugerează faptul că acele probleme care se referă la 
comportamente suicidare sau parasuicidare, precum şi cele care interferă cu 
tratamentul (non-complianță la terapie), sau cu calitatea vieţii (abuz de substanțe 
psihotrope, lipsa unei locuinţe etc.) trebuie abordate prioritar pentru că astfel vor 
interfera cu celelalte probleme ale clientului. 

Uneori este dificil de plasat o anumită problemă într-o rubrică sau în alta. De 
exemplu, tendința spre tergiversare poate fi o problemă profesională, dar şi 
interpersonală. În astfel de cazuri terapeutul va discuta deschis cu clientul său şi va 
plasa problema respectivă acolo unde o plasează acesta. 

Prezentăm mai jos lista cu problemele Anei adaptată după Persons şi 
Davidson (2003, p. 92-93. Ana este o femeie atrăgătoare în vârsta de 35 de ani, care 
locuieşte singură şi lucrează ca profesoară de engleză. Aceasta a solicitat terapia 
pentru că se simte descurajată şi nemulțumită de existența ei actuală şi nu întrevede 
nici un viitor care să fie satisfăcător. 


2. Conceptualizarea la nivel de sindrom sau de problemă se referă la 
nozografia psihiatrică şi include sindroame şi simptome cum ar fi depresie, 
anxietate, insomnii, tulburări ale conduitei alimentare etc. 

Planul de tratament pentru un anumit sindrom depinde de modul în care este 
formulată problema. 

De pildă, în cazul unui pacient care suferă de oboseală cronică, formularea 
cazului ar putea merge pe mai multe direcții: consum excesiv de tranchilizante, 
gânduri negative sau ambele. 

Conceptualizările diferite implică strategii terapeutice diferite cum ar fi 
schimbarea medicaţiei sau combaterea gândurilor şi convingerilor negative. 


3. Conceptualizarea la nivel de situație se referă la reacțiile clientului într-o 
conjunctură dată, intervenţia terapeutică referindu-se strict la situația respectivă; 
terapeutul notează situația, comportamentele, emoțiile gândurile disfuncționale ale 
clientului şi reacțiile fiziologice. 

Maria s-a prezentat la o şedinţă de terapie afirmând că s-a simțit foarte 
speriată când se afla în metrou; gândul ei negativ a fost: „voi leşina şi mă voi face 
de râs“. Pentru a evita acest lucru, clienta s-a aşezat pe un scaun foarte aproape de 
uşă şi a coborât la prima stație. Reacţiile fiziologice ale clientei au inclus puls 
accelerat, amețeli, dificultăți de respirație, tremur şi transpirație abundentă. 

În cursul şedinţei de psihoterapie s-a lucrat asupra elementelor evidențiate de 
clientă. 

Autoarele realizează următoarea listă de probleme: 

1. Depresie, insatisfacție, apatie. 

Scorul la Inventarul de depresie Beck este de 15 puncte. 

Gânduri automate: „Serviciul meu este plictisitor“; „Nu voi găsi niciodată un 
partener potrivit“; „Sunt nefericită şi probabil că aşa voi fi totdeauna“. 
Comportamente: tendință de amânare, nu-şi finalizează acţiunile (se înscrie la 
gimnastică, iese cu prietenii, caută un alt serviciu, iese la întâlniri, dar nu duce nimic 
la bun sfârşit). 

2. Dezorganizată, cu slabă capacitate de concentrare, neproductivă; atât la 
şcoală, cât şi acasă (nu-şi pregăteşte atent planurile de lecţie, lucrează superficial 
pentru examenele de grad, evită să facă reparații sau curățenie generală). Se simte 
depăşită, are dificultăți de concentrare şi îşi spune în gând: „nu pot să rezolv asta, 
mai bine fac altceva“. Clienta trece de la o activitate la alta fără vreo planificare şi 
fără a avea obiective precise. 

La sfârşitul unei zile ea a reuşit să facă mult mai puțin decât şi-a propus şi se 
simte tristă şi descurajată. 

3. Insatisfacții în plan profesional. | | 

„Mă plictisesc la şcoală“; „copiii de azi nu mai învaţă nimic“; „sunt prost 
plătită“; „nu-mi place ceea ce fac“. 

Ana descrie mediul profesional ca fiind stresant şi nesigur. („colegele sunt 
rele şi bârfitoare““). Clienta are multe sarcini, dar nu se bucură de autoritate nici în 
rândul colegilor, nici în al elevilor. Ea ar dori să lucreze ca translator, dar nu face 
nimic pentru a căuta un astfel de loc de muncă. 

4. Izolare în plan social. 

Ana are mulți prieteni, dar îşi petrece relativ puțin timp în compania acestora. 
Vine acasă de la şcoală, corectează lucrările, se pregăteşte pentru lecţiile de a doua 
zi, se uită la televizor şi se culcă. Se simte deprimată şi lipsită de speranță. 

Gânduri: „sunt prea obosită ca să mă mai duc să văd pe cineva“; „vreau să 
merg acasă şi să zac în pat“; „oricum am-de lucru“. La sfârşit de săptămână invită la 
masă una sau două prietene cărora le oferă semipreparate, dar are prieteni pe care nu 
i-a mai văzut de luni de zile. Ana şi-ar dori să meargă la diverse evenimente şi să 
cunoască oameni noi, dar nu face acest lucru. În week-end se scoală târziu, are 
dificultăţi să se concentreze asupra lucrărilor elevilor care îi ocupă mult timp şi din 
acest motiv refuză să se mai ducă undeva. 

5. Lipsa unei relaţii intime. 

Ana îşi spune în gând că ar dori să se căsătorească şi să aibă copii, dar nu 
crede că va întâlni un bărbat potrivit. Se simte descurajată și lipsită de speranță. Îşi 
face planuri să meargă în locuri unde ar putea întâlni un bărbat, dar nu întreprinde 
nimic. 

Are uneori întâlniri sporadice cu tineri care nu sunt interesați de relații de 
lungă durată. Adesea îşi spune în gând: „oricum nu va merge, de ce să mai obosesc“; 
„oricum nu voi întâlni un bărbat potrivit“. 

6. Lipsă de asertivitate. 

Frecvent Ana se supără pe colegi şi prieteni pentru că nu îi respectă dorințele 
pe care însă nu şi le exprimă. 

Gândurile care îi vin în minte sunt de tipul următor: „nu merită să spun nimic, 
pentru că oricum nu voi obține ceea ce doresc“, „voi intra cu siguranță în conflict şi 
mă voi simți mai rău decât dacă nu aş fi spus nimic“. De curând, o prietenă a rugat- 
o să-i mediteze fetița la engleză fără bani, iar o colegă o roagă mereu s-o 
suplinească. Ana acceptă astfel de solicitări, dar se simte furioasă și plină de 
resentimente. 

Diagnosticul psihiatric nu face parte integrantă din terapia cognitiv- 
comportamentală. Cu toate acestea Persons şi David (2003) sunt de părere că 
introducerea acestuia este utilă demersului terapeutic putând ajuta la o formulare 
preliminară a unor ipoteze de lucru cu clientul. 

În cazul Anei, diagnosticul după D.S.M.I.V.R (Manualul Diagnostic şi 
Statistic al Asociaţiei Psihiatrilor Americani) ar fi următorul: 

Axa I.: Tulburare distimică. 

Axa II: - 

Axa III: - 

Axa IV: Izolare socială, probleme ocupaţionale. 

Axa V: Nivelul global de funcționare 60. 


Ipoteza de lucru 

Reprezintă nucleul conceptualizării cazului, terapeutul elaborând o mică 
teorie asupra acestuia care va cuprinde interrelațiile dintre diverse probleme. 

Unele dintre problemele clientului nu îşi au originea în activarea schemelor 
cognitive timpurii, ci sunt generate de alte probleme. 

Astfel, problemele maritale ale unei cliente depresive nu rezultă din activarea 
schemei cognitive, ci din simptomele depresiei care o determină să se izoleze de soț 
şi fiică. 

De asemenea, alte probleme pot fi generate de aspecte de ordin medical sau 
de mediu social, ca în situaţia unei afecţiuni cronice sau a şomajului. 

Conform teoriei psihopatologice cognitive a lui Beck, evenimentele externe 
activează schemele cognitive care, la rândul lor generează probleme şi simptome. 

Ipoteza de lucru descrie aceste evenimente precum şi schema cognitivă care 
este operațională în acest caz, evidențiind şi interrelaţiile dintre aceste componente 
şi dintre problemele clientului. 

Terapeutul va formula 0 ipoteză cu privire la schema cognitivă sau la 
convingerile cognitive de bază care par să genereze şi să mențină problemele din 
cadrul listei. Schema cognitivă cuprinde convingerile clientului cu privire la propria 
persoană, la ceilalți, lume şi la viitor. 

Este indicată şi evidenţierea unor convingeri cu caracter condițional („dacă, 
atunci“*) de tipul următor: „dacă îmi voi spune părerea ceilalți se vor supăra pe 
mine“. 

Factorii precipitatori şi situaţiile activatoare se referă la acele evenimente de 
importanță mai mare sau mai mică ce facilitează apariția stărilor afective negative şi 
a comportamentelor disfuncţionale. 

Persons şi Davidson denumesc evenimentele majore — factori precipitatori şi 
cele minore — situaţii activatoare. 

Astfel, concedierea poate fi considerată factor precipitator pentru declanşarea 
unei depresii, în timp ce o ceartă cu soţia este o situaţie activatoare. 

Examinarea evenimentelor activatoare prezintă importanță şi pentru 
identificarea schemelor cognitive de bază ale clienţilor, deoarece se va observa la ce 
tip de evenimente externe reacționează aceştia. De exemplu, un subiect cu schema 
„trebuie să obţii totdeauna succese în orice împrejurare pentru a fi o persoană 
valoroasă“, va fi vulnerabil la eşecuri putând dezvolta-o tulburare depresivă. 

Informaţiile referitoare la situaţiile problematice importante pentru un anumit 
individ sunt necesare şi pentru stabilirea strategiilor specifice gestionării acelor 
situaţii. Terapeutul cognitivist va ajuta clientul să facă față mai bine unor situații de 
viață şi să le modifice atunci când acest lucru este posibil. 

În cazul ipotezei de lucru, terapeutul va trebui să identifice şi câteva aspecte 
din copilăria clientului, despre care crede că au contribuit la structurarea schemelor 
cognitive sau la instalarea unor deficite în repertoriul abilităților de viață. 

După ce a obținut toate aceste informaţii, terapeutul va trage o concluzie din 
care să rezulte interacțiunile dintre componentele ipotezei de lucru, precum şi dintre 
acestea şi problemele clientului. Aceasta va fi prezentată clientului verbal şi sub 
forma unei scheme. 

ipotezele de lucru în cazul Anei: 

* Schemele cognitive de bază: 

„Nu merit afecțiune, sunt dezechilibrată emoţional, incapabilă să obțin 
succese“; 

„Ceilalţi sunt egoişti, nu mă sprijină, nu mă ajută'“; 

„Ceilalţi sunt agresivi, hipercritici sau dimpotrivă pasivi, slabi, neajutorați“; 

„Lumea este periculoasă, solicitantă şi nu oferă recompense“; 

„Viitorul nu aduce nimic bun“. 

* Evenimente precipitatoare și activatoare. 

Evenimentele precipitatoare se referă la realizările celor din jur: se căsătoresc 
sunt promovați, schimbă locurile de muncă, au copii. 

Participarea la botezul copilului prietenei celei mai bune a determinat-o pe 
Ana să se prezinte la psihoterapie. 

Situaţiile activatoare se referă la acele împrejurări în care clienta s-a simțit 
blocată şi nu a reuşit să-şi atingă obiectivele sau când a nutrit resentimente şi s-a 
simţit împovărată de solicitările celorlalți pe care nu îndrăzena să le refuze datorită 
lipsei asertivității (atunci când i se cerea să suplinească pe cineva şi accepta, deşi nu 
dorea acest lucru). 

* Cauzele tulburării: tatăl Anei era alcoolic şi agresiv, lovindu-şi adesea 
copilul şi soţia. Acesta o ironiza pe Ana spunându-i că e „proastă şi nebună“, mai 
ales când aceasta încerca să-și afirme punctul de vedere. 

Mama Anei părea neajutorată şi fragilă, dând dovadă de un comportament 
evitant. 

* Concluzia: Ipoteza de lucru postulează faptul că atunci când era pusă în 
situația de a întreprinde 'o acțiune pentru a-şi atinge obiectivele, Anei i se activa 
schema cognitivă de bază că este incapabilă şi dezechilibrată emoțional. Ea a învăţat 
din comportamentul pasiv al mamei şi din cel abuziv-al tatălui că nu este capabilă 
să acționeze. Atunci “când'se activau aceste scheme cognitive, clienta devenea 
pasivă, nu îşi atingea obiectivele şi se simțea deprimată şi descurajată. Acest model 
de comportament se repeta atât la serviciu, cât şi în alte situaţii psihosociale, 
generând dificultățile şi problemele de care se plângea clienta. 


Prezentăm mai jos schema ipotezei de lucru pentru cazul Anei (adaptat după 
Persons şi Davidson, 2003, p. 98). 

Gânduri negative automate: 
* Dacă întreprind vreo acțiune, voi eşua 

* Ceilalţi vor fi critici şi mă vor dezamăgi 
* Este inutil să mai încerc 

* Ar fi mult prea dureros dacă aș încerca să 
fac ceva 


Evenimente 
activatoare: 
Posibilităţi de a 
acționa pentru 
atingerea 
obiectivelor 
personale 


Stări afective: 
* Depresivă 
* Descurajată 


Scheme cognitive: 
Sunt incapabilă 
Nu merit nimic 
Ceilalţi sunt critici şi nu 
mă susțin 


Comportament: Eşec în îndeplinirea 


* Pasivitate obiectivelor personale: 
* Retragere * Insatisfacţii profesionale 
* Amânare * Izolare socială 


* Lipsa unei relații intime 
Disponibilități şi resurse 


Se referă la abilităţi sociale, simțul umorului, resurse financiare, un loc de 
muncă bun, o rețea formată din persoane de sprijin, inteligență, aspect fizic agreabil, 
deprinderi de exercițiu fizic, stil de viață sănătos etc. 

Cunoaşterea disponibilităților şi resurselor este utilă pentru formularea 
ipotezei de lucru (faptul că Ana dispune de abilități de comunicare de nivel ridicat 
exclude ipoteza că tendinţa ei de retragere ar fi datorată deficitului în această zonă), 
precum şi pentru elaborarea planului de tratament, terapeutul sprijinindu-şi 


demersul pe resursele de care dispune clientul. 


Planul de psihoterapie 

Se bazează pe concluzia rezultată în urma stabilirii ipotezei de lucru. 

Astfel, dacă terapeutul presupune că izolarea socială a clientului are la bază 
un deficit de abilități de comunicare, în planul de tratament vor fi incluse exerciții 

de dezvoltare a abilităților sociale, iar în cazul în care anxietatea socială rezultă din 
activarea schemei cognitive („dacă îmi voi exprima părerea, ceilalți se vor supăra şi 
mă vor ataca“), demersul psihoterapeutic se va baza pe restructurare cognitivă, 
expunere şi experimente în sfera comportamentală pentru a. verifica gradul de 
veridicitate al schemei cognitive şi al gândurilor negative automate. 


acesto 


Obiectivele terapiei 

Sunt generate de lista de probleme şi apar ca modalități de soluţionare ale 
ra. 

Odată ce clientul şi terapeutul au căzut de acord asupra obiectivelor terapiei, 


se pune problema cum vor fi evaluate progresele terapiei. In unele cazuri se recurge 


pur şi 


simplu la măsurarea frecvenței de producere a unui anumit eveniment (număr 


de atacuri de panică într-o săptămână). Alteori se recurge la scalele de autoevaluare 
(notaţi pe o scală gradată de la 0 la 100 starea afectivă negativă care vă tulbură) sau 
la consacratele inventare de depresie, anxietate, tendințe obsesiv-compulsive (Beck, 
Hamilton, Burns). 


Barierele şi obstacolele care apar în calea terapiei 


Analizând lista de probleme, schemele, cognitive şi ipoteza de lucru, 


terapeutul va trebui să anticipeze şi să includă în planul de tratament şi eventualele 
dificultăți care pot.să apară pe parcursul demersului terapeutic. 


Exemple de astfel de dificultăți pot fi: şomajul, problemele financiare, boala 


gravă a unui membru al familiei, conflictele interpersonale ample etc. 


partener potrivit; 


Planul de terapie în cazul Anei 

* Obiective: 

- Reducerea simptomelor depresive; 

- Dezvoltarea capacităţii de organizare şi de stabilire a priorităților; 

- Găsirea unui loc de muncă de la care să obțină mai multe satisfacţii; 

- Creşterea frecvenţei întâlnirilor cu prietenii; 

- Acceptarea unor întâlniri cu tineri pentru sporirea şanselor de a găsi un 


- Dezvoltarea deprinderilor de comportament asertiv. 

* Modalitatea în care se realizează psihoterapia: 

- şedinţe individuale de 40-50 de minute, de două ori pe săptămână. 
* Intervenţii (strategii) terapeutice: 

- Explicarea motivației şi structurii intervenţiei terapeutice; 

- Învăţarea unei tehnici simple de relaxare; 

- Monitorizarea activităților şi trăirilor; 

- Restructurare cognitivă: identificarea, combaterea şi înlocuirea gândurilor 
negative automate cu unele mai raționale, alternative, experimentele în sfera 
comportamentală. 

* Antrenament asertiv. 

Antrenament mental: tehnica imaginaţiei dirijate cu concentrare asupra 
imaginii de sine ideale; 

- Intervenţii de modificare a schemelor cognitive de bază. 

+ Tratamente adiționale: fitoterapia, presopunctură, exerciţii fizice (dans mo- 
dern). 

* Dificultăţi în calea realizării demersului terapeutic: 

- Tendinţa “de tergiversare: clienta va evita adesea să ducă la bun sfârşit 
sarcinile pentru acasă; 

- Lipsa asertivităţii: clienta va avea dificultăți să-i spună terapeutului ce teme 
pentru acasă nu doreşte să îndeplinească. 


În urma aplicării acestei scheme de terapie timp de 30 de ședințe au fost 
obţinute următoarele rezultate: 

- Tendinţele depresive măsurate cu ajutorul inventarului de depresie Beck 
s-au redus simţitor, de la 16 la 7 puncte; 

: Clienta a devenit mai organizată şi mai eficientă în activitate şi şi-a găsit un 
loc de traducător într-o instituție militară; 

- Ea a reluat relaţiile cu grupul de prieteni cu care se vedea o dată pe săptămână; 

- S-a înscris la un curs de dans latino; 

- A început să se întâlnească frecvent cu un coleg de la noul loc de muncă 
(după un an cei doi s-au căsătorit). 

Clienta a relatat faptul că se simte mai mulțumită şi vede viitorul ca fiind 
promițător. 

După încheierea seriei de 30 de şedinţe, clienta s-a mai întâlnit cu terapeutul 
de câteva ori, aproximativ o dată la două luni. 

La doi ani de la terminarea terapiei, clienta a mai solicitat o serie de şedinţe 
pentru a depăşi reacția de doliu după moartea mamei sale. 

Conceptualizarea cazului a contribuit la succesul terapiei în următoarele 
moduri: 

* Alcătuirea listei de probleme a condus la clarificarea obiectivelor terapiei. 

La interviul iniţial, Ana şi-a descris problemele în termeni vagi: deprimată, 
nemulțumită de viață, „prinsă ca într-o capcană.“ 

Lipsa de claritate în formularea problemelor a făcut ca Anei să-i fie foarte 
dificil să găsească soluții pentru acestea. Pe măsură ce terapeutul a obținut 
informaţii referitoare la starea emoţională, comportament, gânduri şi convingeri 
negative a devenit posibilă alcătuirea listei de probleme care, la rândul ei, a stat la 
baza stabilirii obiectivelor terapiei. 

* Ipoteza terapeutică l-a ajutat pe terapeut să menţină focalizarea demersului 
curativ, deoarece clienta a prezentat un amalgam de probleme: depresie, apatic, 
insatisfacție profesională, relații interpersonale ineficiente, tendință de tergiversare, 
randament scăzut şi absența unei relaţii intime. 

Ipoteza terapeutică a postulat faptul că, în momentul în care Ana se confruntă 
cu situaţii în care ar fi trebuit să acționeze pentru a-şi atinge obiectivele, se activa 
schema ei cognitivă de bază: „sunt o incapabilă, dezechilibrată emoțional şi nu voi 
reuși niciodată nimic“, schemă care o îndemna la pasivitate, fapt care la rândul său 
o împiedica să-şi atingă obiectivele de viaţă. Acest lucru genera insatisfacție şi îi 
producea clientei o dispoziţie depresivă. 

Acest model de comportament funcționa atât la locul de muncă, cât şi în 
relaţiile interpersonale. 

În loc să abordeze separat problemele clientei, terapeutul s-a folosit de această 
ipoteză pentru a acționa — prin intermediul unor strategii diverse — în vederea 
depăşirii acestui model dezadaptativ de comportament. Mai precis, terapeutul a 
ajutat-o pe clientă să întreprindă diverse acțiuni pentru atingerea obiectivelor 
personale şi să persevereze în aceste demersuri, chiar dacă simte un anumit 
disconfort sau este lipsită de speranță. 

* Conceptualizarea cazului a ajutat clienta să joace un rol activ şi colaborativ 
în cursul terapiei, lista de probleme şi ipoteza terapeutică fiind formulate în urma 
unor discuţii deschise, purtate între client şi terapeut. 

Clienta a înțeles faptul că tendința ei de a renunța şi de a se simți descurajată 
are la bază o schemă cognitivă formată în copilărie şi a colaborat activ pentru a testa 
în practică validitatea ipotezei de lucru. 

Clienta a căpătat mai multă încredere în sine atunci când a realizat faptul că 
poate identifica şi modifica modelele dezadaptative de comportament. 

Conceptualizarea cazului i-a permis terapeutului să prevadă şi să gestioneze 
obstacolele şi blocajele care: apar pe parcursul demersului terapeutic. Astfel, de 
pildă, acesta nu s-a lăsat surprins de faptul că Ana avea dificultăți în îndeplinirea 
sarcinilor pentru acasă, aceste dificultăți fiind din aceeaşi categorie cu problemele 
cu care se confruntă clienta. 


VII. Obstacole care stau în calea unei 
psihoterapii eficiente 


Psihanaliştii definesc rezistenţele ca fiind modalităţile prin: care pacientul 
luptă împotriva ideilor, imaginilor şi impulsurilor inacceptabile generatoare de 
anxietate. 

Refularea acestora de către instanțele ego-ului şi depozitarea în zone 
inconștiente ale personalității reprezintă cauza tulburărilor psihopatologice. 

Conceptul de rezistență a fost introdus pentru prima oară de Freud în anul 
1890. 

Iniţial, conceptul de rezistență a primit o conotaţie negativă, aceasta 
contribuind la menţinerea cu orice preţ a stării psihopatologice (Menninger, 1958, 
Stark, 1994). 

De-a lungul timpului, viziunea asupra rezistenţelor a suferit modificări, 
acestea nemaifiind considerate în întregime un fenomen negativ care ţine doar de 
variabila pacient. 

O serie de autori (Deaton, 1985, Gerber şi Nehemkis, 1986, Adelman şi 
Taylor, 1986, Ellis, 1985, Meichenbaum şi Gilmore, 1982) au sesizat natura 
adaptativă a rezistențelor. 

Astfel, rezistența la psihoterapie reprezintă o încercare a clientului de a 
recâştiga autocontrolul asupra unei părți a existenţei sale (Adelman şi Taylor, 1986). 

Nefiind de acord cu rolul pe care i-l propune terapeutul, clientul îşi exercită 
într-un fel autocontrolul (Leahy, 2001). 

Un alt exemplu de rezistență de tip adaptativ o reprezintă situaţia în care 
clientul se opune autorității terapeutului despre care crede că nu a înțeles suficient 
de bine problema sa, ori nu l-a receptat sub aspect emoțional supunându-l doar la o 
serie de strategii de intervenţie terapeutică (Leahy, 2001). 

Până în jurul anilor 1980, în ciuda caracterului contradictoriu, majoritatea 
autorilor au continuat să pună absența progresului terapiei pe seama unor atitudini 
sau particularități ale clientului (Davis, 1966, Gordis, 1976, Becker şi Rosenstock, 
1984). 

Mulţi terapeuţi, mai ales de orientare psihodinamică, se aşteaptă ca pacientul 
să progreseze atunci când a obținut un „insight“ (iluminare) asupra problemelor sale 
(Basch, 1982). Când acest progres se lasă aşteptat, terapeutul frustrat îşi poate 
eticheta clientul ca fiind rezistent. Acelaşi autor denumeşte acest tip de rezistențe 
„pseudorezistenţe“. 

Lazarus şi Fay (1982) consideră că ceea ce terapeuţii denumesc prin 
intermediul termenului de rezistență poate fi doar o raționalizare a eşecului în 
terapie. Ei sunt de părere că termenul de rezistență nu trebuie generalizat, terapeutul 
trebuind să realizeze diferența dintre rezistența clientului, rezistența problemei şi 
factorii situaționali care o mențin. 

Caracteristici mai recente au evidenţiat faptul că variabilele ce țin de client 
reprezintă doar unul din aspectele multiple care influențează rezistenţa la terapie, pe 
lângă acestea, procesul fiind determinat şi de variabile ce țin de terapeut, de relația 
dintre client şi terapeut, precum şi de cele situaționale. 

Psihoterapeuţii de orientare cognitiv comportamentală au accentuat rolul 
distorsionărilor cognitive ale clientului în apariția şi menţinerea rezistențelor la 
terapie (Burns, 1989) sau a stilului evitant de a face față problemelor (Beck, 
Freeman şi colaboratorii, 1990). 

Freeman şi McCloskey (2003) propun în locul termenului de rezistență 
“ihanalitic) sau non-complianță (comportamental), pe cel de obstacol sau barieră 
in calea demersului terapeutic, autorii identificând 41 de surse ale acestor obstacole, 
surse care țin de client, de terapeut, de mediul înconjurător sau de patologia 
clientului. 

Sarcina terapeutului este să identifice aceste obstacole, să-l determine pe 
client să le conştientizeze şi să includă în cadrul planului de terapie strategii 
specifice de contracarare a lor în vederea progresului terapiei. 


Factori care țin de client (pacient) 


|. Absența abilităților de a se integra în cadrul demersului psihoterapeutic şi 
de a se conforma expectațiilor ce derivă din acestea. | 

Se presupune adesea ca fiind de la sine înțeles că un client depresiv ştie cum 
trebuie să procedeze pentru a-și face mici bucurii sau unul anxios înțelege exact ce 
trebuie să întreprindă pentru a'se calma. 

Beck, Freeman şi colaboratorii (1990) consideră că persoanele cu tulburări de 
personalitate nu au dobândit. niciodată deprinderea de-a pune în funcțiune 
comportamente adaptative. 


2. Convingerile negative formate în urma eşecului altor tratamente. 
Medicamentele care nu au avut efectele scontate, terapiile încercate. fără 
succes, banii cheltuiţi sau timpul pierdut fără ca problema să se rezolve contribuie 

la crearea unui set de expectaţii negative referitoare la eficiența terapiei. Chiar dacă 
se obțin progrese și simptomele se ameliorează, mulți pacienți continuă să considere 
că terapia a eşuat pentru că, dacă aceasta ar fi funcţionat, ei nu s-ar mai afla în 
cabinet. 


3. Convingerile negative referitoare la efectele pe care le vor avea asupra 
celorlalţi, modificarea modului lor de comportament. 

Perspectiva sistemică în psihoterapie postulează faptul că pacientul identificat 
reprezintă adesea un exponent al unei patologii a familiei. 

Ținând seama de acest lucru, orice modificare în sensul ameliorărilor 
tulburărilor acestuia va avea repercusiuni asupra celorlalți membrii ai sistemului 
familial. Din acest motiv, clientul se poate teme de faptul că orice schimbare ar 
putea avea un efect dezastruos asupra celorlalţi, cum s-ar putea întâmpla în cazul 
tulburării obsesiv-compulsive. 


4, Beneficiile secundare. 

Mulţi subiecţi învață repede că invaliditatea în ciuda costurilor ridicate, le 
poate aduce şi anumite avantaje cum ar fi: puterea exercitată asupra celorlalți, lipsa 
unor responsabilități sau stimulentul de a fi protejat sau iubit. 

Aceste beneficii pot să provină de la persoane apropiate sau de la instituții sau 
constau pur şi simplu în' reducerea anxietății. 


5. Teama de schimbare a comportamentului, gândurilor sau stărilor afective, 
Unii clienţi sunt deprimați, anxioşi sau nefericiţi, dar s-au obişnuit cu stările 
lor şi consideră orice schimbare un potenţial pericol. 


6. Absența motivaţiei pentru schimbare. 

Lipsa energiei care să-l determine pe individ să urmărească anumite obiective 
îl poate determina pe acesta să se menţină în aceeaşi stare. 

În unele cazuri acționează factori care îl demotivează pe client, în altele, 
acesta nu este motivat să facă lucrurile în mod diferit. 

Aşa cum am mai subliniat, Freeman şi Dolan (2002) descriu câteva stadii ale 
motivaţiei schimbărilor - terapeutice: faza de noncontemplare,  anticontemplare, 
precontemplare, contemplare, planificare a acțiunii, acţiune, prerecădere, recădere şi 
menționarea noilor achiziţii. 

Terapeutul va trebui să evalueze atent clientul, pentru a stabili în ce fază se 
află sub aspectul motivaţiei schimbării. 

Astfel, clientul aflat în faza noncontemplării, nu ştie că schimbarea este 
necesară sau utilă, rezistențele sale având la bază lipsa de informare. 

Subiectul, aflat în faza anticontemplativă se va strădui din răsputeri să evite 
schimbarea pe care nu şi-o doreşte. 

7. Montajul negativ. 

Clientul are tendința de 'a reacționa la orice intervenție terapeutică printr-un 
„nu“ evident sau printr-o reacţie de tipul „da, dar...“. 

Nu există o cauzalitate clară a acestui set negativ, putând fi vorba de o reacție 
de apărare, de provocare, de un răspuns habitual sau negativismul face parte din 
patologia persoanei. 

Setul de reacții negative se poate generaliza de la un terapeut: anume, la 
psihoterapie în general sau la orice tip de relaţie apropiată. 

Un astfel de stil poate fi identificat la unii clienţi care suferă de tulburare post- 
traumatică de stres şi care sunt predispuşi să reacționeze stereotip la orice situație 
care are unele elemente comune cu psihotrauma. tr 


8. Deficiențe sau limite în ceea ce priveşte: automonitorizarea sau 
monitorizarea celorlalți. 

Psihoterapia presupune o anumită capacitate a subiectului de a-şi autoevalua 
gândurile, acțiunile şi emoţiile. Unii indivizi dispun' de un vocabular emoțional 
limitat sau de un repertoriu limitat de comportamente. Aceştia au dificultăți de a-şi 
accesa gândurile sau de a înțelege cum şi de ce trebuie să realizeze acest lucru. 

Aceste limitări pot să ţină şi de concepția lor despre sine care nu le permite să 
accepte că trebuie să monitorizeze ceea ce spun sau întreprind. 

Conceptul de „alexithimie“ caracterizează acele persoane care au dificultăți 
de a-și recunoaşte, denumi sau descrie stările emoționale. 

Punctul esențial în cadrul demersului terapeutic îl reprezintă autocunoaşterea 
care reprezintă primul pas în direcția schimbării. 


9. Frustrările legate de absența progresului în terapie precum şi perceperea 
statutului de pacient ca fiind un semn de inferioritate. 

Mulţi pacienți vin la un cabinet după ce au consultat numeroşi specialiști ani de- 
a rândul, aşteptând o soluţie pentru problemele lor emoționale. Acestora li s-a promis 
că dacă își conştientizează trăirile, îşi modifică stilul de gândire, iau medicamente, 
evită interacțiunile negative sau se relaxează, probleme lor se vor rezolva. 

Aceştia împreună cu terapeuţii sau persoanele semnificative vor simţi un acut 
sentiment de frustrare atunci când nu s-au obținut rezultate. 

Un astfel de client îşi va proiecta sentimentul de frustrare asupra noului 
terapeut, la acesta adăugându-se frustrările datorate faptului că nu progresează 
suficient în cadrul noii terapii. 

Tabloul clinic este completat cu prejudecata că dacă un subiect se află în 
terapie, înseamnă că este ceva în neregulă cu el. 


10. Deficitul în sfera resurselor personale. (fizice, cognitive şi/sau 
intelectuale). 

Clienţii intră în terapie având, resurse diferite sub aspect fizic, cognitiv sau 
intelectual. 

Astfel, pe unii subiecți cele mai mici provocări ale vieţii îi pot dezorganiza în 
mod sever, în timp ce alţii nu vor fi perturbaţi aproape de loc. Provocările şi limitele 
pacienţilor trebuie luate. în considerare şi în planificarea. strategiilor de intervenție 
terapeutică. 

O problemă care este adesea neglijată ţine de deficitul cognitiv care nu-i 
permite individului un nivel mai sofisticat de procesare a informaţiei care. este 
solicitat de exigenţele demersului terapeutic. 

Din acest motiv este de dorit să se lucreze cu unii pacienți la nivel mai concret 
decât să ne aşteptăm ca toţi clienții să aibă dezvoltată capacitatea de abstractizare şi 
generalizare. 


Factori care țin de psihoterapeut 


1. Lipsa experienţei sau lipsa unor abilități. 

Un terapeut începător poate avea calitățile şi abilitățile necesare dar lipsa de 
experiență poate conduce la activarea rezistențelor clientului. 

Abilitățile pentru terapie se formează în cursul dezvoltării personale şi se 
rafinează, datorită experienței, elementul central fiind reprezentat de abilitățile de 
comunicare. 


2. Congruența dintre distorsionările cognitive ale clientului şi cele ale 
terapeutului. 

Terapeutul, în calitate de ființă omenească, nu este scutit de prezența unor 
distorsionări cognitive. Acesta trebuie însă să înveţe să se cunoască şi să-şi identifice 
distorsionările cognitive. În, cazul în care acestea sunt congruente cu ale clientului 
pot să apară blocaje în terapie. 


Mai mult, tulburările psihopatologice ale clientului pot fi accentuate datorită 
acestei congruenţe. 


3. Insuficienta informare a clientului cu privire la specificul tratamentului 
psihoterapeutic. 

Clienţii pot afla unele informații cu privire la psihoterapie din mai multe 
surse: experiențe anterioare cu astfel de tratamente, mass-media, filmul, literatură, 
familie, prieteni, alți pacienți şi terapeut. 

Această ultimă sursă nu este suficient de bine utilizată în toate cazurile. 

Clientul trebuie informat de către terapeut în detaliu despre durata terapiei, me- 
canismele acesteia, strategiile aplicate, precum şi despre ce anume se aşteaptă de la el. 

Faptul că un client a mai urmat alte forme de terapie nu este relevant pentru 
ultimul demers deoarece dacă acesta ar fi obținut rezultate s-ar fi adresat acelui 
terapeut la care a mai fost. 

4. Lipsa colaborării şi alianței terapeutice. 

Alianţa terapeutică reprezintă punctul central al oricărei psihoterapii. Pentru 
ca aceasta să funcționeze terapeutul şi clientul trebuie să lucreze în echipă. 

Această colaborare nu solicită totdeauna în mod echilibrat cele două părți. 

Cu cât clientul este mai depresiv, cu atât mai puţină energie şi eforturi va 
depune acesta în timpul şedinţelor de psihoterapie. 

De asemenea, în cazul clienților care nu se află de bună voie în cabinet sau a 
adolescenților, colaborarea dintre terapeut şi client va fi construită pas cu pas. 

Focalizarea terapeutică trebuie să fie centrată pe ajutarea clientului să-și 
utilizeze la maximum potențialul energetic, să atingă un nivel mai înalt de energie 
şi să se implice cât mai activ în colaborare. 


5. Lipsa unor informaţii. 

Unii terapeuţi se concentrează asupra diagnosticului şi aplică strategiile 
învăţate fără a se strădui să obțină date suplimentare legate de severitatea afecțiunii, 
variabile situaționale sau particularități individuale ale clientului. În absenţa acestor 
date, tehnicile aplicate vor avea un caracter general, obiectivele terapiei putând fi 
atinse după un timp mult mai îndelungat. 


6. Narcisismul terapeutic. 

Acesta îmbracă multe forme. Unii terapeuți se mândresc în legătură cu 
dăruirea pe care o manifestă față de clienţii lor, considerând că aceştia nu s-ar putea 
descurca fără ei. 

O altă formă a narcisismului terapeutic îi caracterizează pe acei specialişti 
care se consideră mai inteligenţi şi mai pricepuţi decât sunt de fapt. 

Aceştia dau impresia că un profil carismatic poate ţine loc de o fundamentare 
teoretică solidă şi de un model psihoterapeutic. 

Aceştia consideră că ceea ce întreprind ei trebuie acceptat ca atare şi se aplică 
tuturor pacienților, iar dacă unii nu acceptă acest mod de abordare, sunt considerați 
rezistenți. h, 

Narcisismul terapeutic poate îmbrăca şi forma convingerii că terapiile de 
lungă durată sunt neapărat mai eficiente sau aceea în care terapeuţii îşi 
supraapreciază eficienţa şi evită să trimită clientul la alt specialist atunci când acest 
lucru este necesar. 


7. Alegerea nepotrivită a perioadei în care are loc intervenția. 

O intervenţie bine gândită care nu este plasată în momentul potrivit nu va 
avea rezultatele scontate, 

Nu este vorba numai de abilitatea terapeutului de a interveni, ci şi de 
capacitatea clientului de a înțelege ceea ce i se spune. 

Problema perioadei când trebuie realizată intervenţia își are originea în 
anxietatea terapeutului, narcisismul acestuia, absenţa unor abilități şi cunoştinţe, sau 
insuficienta înțelegere a problemelor clientului. 

Astfel, în loc să aştepte derularea firească a demersului terapeutic, terapeutul 
poate simți impulsul de a aplica o strategie imediat ce aceasta îi vine în minte. Dacă 
din întâmplare momentul este potrivit, intervenția 'va fi bine venită, dar dacă clientul nu 
este pregătit, acesta o va ignora, o va refuza, sau va fi tentat să rupă alianța terapeutică. 


8. Absența obiectivelor terapeutice, obiective terapeutice vagi, nerealiste sau 
neacceptarea de către client a acestora. 

Unul dintre cele mai importante elemente ale unei terapii eficiente îl 
reprezintă stabilirea unor obiective clare ale psihoterapiei. În absența acestei 
clarificări, terapeutul şi clientul vor puteă acționa pentru atingerea unor obiective 
diferite. 

Obiectivul terapiei trebuie să fie posibil de atins, realist, iar clientul trebuie să 
fie de acord cu acesta. 

Terapeutul, la rândul său, îl va informa pe client în cazul în care acesta 
formulează obiective nerealiste, utopice. 


9, Neluarea în considerare a perspectivei evoluționiste. 

În absenţa înțelegerii proceselor de dezvoltare cognitivă, emoțională, morală 
sau fizică, terapeutul va presupune că o persoană va funcţiona în acelaşi mod în toate 
situațiile. 

Ținând seama de perspectiva dezvoltării, terapeutul îşi va ajusta intervențiile 
în funcţie de etapele prin care trece clientul său. 


10. Convingerile negative generalizate asupra tulburărilor psihopatologice. 

Convingerile negative ale terapeutului cu privire la boala psihică vor influența 
conceptualizarea cazului precum şi alegerea strategiilor terapeutice. 

Astfel, dacă acesta consideră că unele afecțiuni cum ar fi schizofrenia, 
tulburarea afectivă bipolară sau abuzul de substanțe psihotrope sunt netratabile, 
acesta va abandona clientul înainte de a începe terapia. Mai mult, o conceptualizare 
negativă a cazului va stabili limite nejustificate cu privire la ceea ce trebuie să facă, 
la ceea ce trebuie să aştepte de la client sau la tratamentele ajutătoare. 


11. Lipsa de creativitate şi flexibilitate în elaborarea planurilor de terapie. 

Un tratament eficient nu presupune numai cunoştinţe, abilități şi experiență 
din partea terapeutului, ci şi un nivel înalt de creativitate şi flexibilitate. 

Aceste particularități permit ca planul de intervenție să fie mai flexibil şi să 
fie adaptat nevoilor clientului. 

Un terapeut rigid va trata afecțiunea şi nu pe client ca persoană. 

Factori ce țin de ambianţă 


“1. Factorii stresanți care împiedică schimbarea. 
Nu de puţine ori clienţii au dificultăți să urmeze un tratament psihoterapeutic 
datorită prezenței unor factori stresanți din mediul înconjurător. 
În astfel de situații terapeutul va trebui să-l înarmeze pe client cu tehnici de 
rezolvare de probleme şi de a face față stresului înainte de a-l determina să se 
angajeze în direcţia schimbării. 


2.. Persoanele semnificative care sabotează în mod activ sau pasiv 
psihoterapia. 

Acestea pot descuraja în mod activ sau pasiv schimbarea, pot interveni în 
desfăşurarea demersului terapeutic sau chiar pot lupta deschis cu gândurile, stările 
emoționale sau cu noile modalități de comportament ale clientului. 

În cazul pacienţilor minori, implicarea părinților în psihoterapie - este 
obligatorie, dar, cu toate acestea, părintele poate sabota terapia neaducând copilul la 
cabinet, neadministrând medicaţia prescrisă “sau împiedicându-l să-şi ducă la 
îndeplinire sarcinile pentru acasă. 

Ţinând seama de aceste constatări, obiectivele trebuie să includă şi atragerea 
persoanelor semnificative sau, dimpotrivă, anihilarea influenţei negative a acestora. 


3. Menţinerea şi întărirea patologiei datorită beneficiilor acordate de instituţii: 
pensie medicală, despăgubiri etc., ceea ce înseamnă că dacă pacientul se vindecă, 
acesta îşi va pierde suportul financiar. 


4. Contextul cultural şi atitudinea familiei față de situaţia de a solicita sprijin. 

S-a constatat faptul că în unele medii culturale sau în unele familii a solicita 
ajutor echivalează cu acceptarea stării de slăbiciune. 

De asemenea, pot exista îngrijorări legate de faptul că terapeutul ar putea afla 
unele secrete ale familiei pe care aceasta preferă să le țină ascunse. 

În acelaşi timp, terapeutul sau clientul pot resimți un oarecare disconfort dacă 
celălalt aparține altui grup cultural (Aponte, Rivers şi Wohl, 1995, Dana, 1993). 


5. Psihopatologia familială. 

O serie de afecțiuni psihice cu un caracter ereditar, cum ar fi schizofrenia, 
depresia sau boala afectivă bipolară. În alte cazuri, tulburările psihice îşi au originea 
în conflictele şi abuzurile care au loc în familie. 

Starea de haos sau patologie familială poate reprezenta un obstacol serios în 
calea schimbării terapeutice, unii clienți nereuşind să se elibereze de sub influența 
familiei decât dacă părăsesc locuința. 

Patologia familială îl poate împiedica pe client să frecventeze şedinţele de 
terapie, să-şi îndeplinească sarcinile pentru acasă, poată să contribuie la menținerea 
unei atitudini negative față de terapie sau poate îngreuna menținerea achizițiilor 
terapeutice. 


6. Cerinţele conflictuale sau nerealiste ale membrilor familiei sau persoanelor 
semnificative. 

Clienţii pot să nu fie edificaţi cu privire la obiectivele lor personale, aceştia 
lăsându-se adesea pradă frământărilor interioare legate de imposibilitatea schimbării 
sau de existența unor sentimente de neajutorare. Dacă la aceste frământări se adaugă 
şi opiniile unor persoane apropiate, clienţii pot rămâne blocaţi sau, dimpotrivă, pot 
acţiona exact invers decât li se cere, ba chiar în detrimentul terapiei. 

Mai mult, terapeutul poate fi asimilat cu celelalte persoane care îl solicită pe 
client să se comporte într-un anumit fel. 


7. Cerinţele nerealiste sau conflictuale ale unor instituții. 

Casele de asigurări sunt cele care transmit astfel de mesaje cu caracter 
nerealist sau contradictoriu: pe de o parte schimbarea este dorită, dar pe de altă parte 
aceasta trebuie să aibă loc într-un interval limitat pentru care se asigură finanțarea. 


8. Factori de natură financiară. 

Mai ales în ţara noastră, unde sistemul de asigurări de sănătate nu acoperă — 
până în prezent — costurile psihoterapiei, includerea în astfel de programe devine 
prohibitivă pentru un număr însemnat de clienți. 

De asemenea, problemele financiare pot determina un client să rămână în 
cadrul unei relații abuzive de teamă că şi-ar putea pierde resursele de subzistență. 


9. Homeostazia sistemului. 

Perspectiva sistemică postulează faptul că sistemele familiale, la fel ca cele 
fizice, au tendința de a-şi menţine o stare de homeostazie. 

Aceasta implică faptul că atunci când se întreprinde o acțiune care poate 
perii echilibrul sistemului, acesta va avea tendința de a-şi recăpăta echilibrul. 

De pildă, dacă un pacient se află într-o poziție de putere în cadrul sistemului 
familial, orice acţiune care l-ar putea situa într-o poziție inferioară va fi considerată 
amenințătoare, subiectul depunând eforturi pentru a-şi recăpăta supremația. 


10. Rețelele suportive ineficiente sau limitate. 

Mulţi clienți consideră că terapeutul reprezintă principalul lor “suport 
psihologic, aceştia neavând sau având foarte puţine persoane de încredere care să-i 
accepte şi să-i înțeleagă. 

În. aceste. condiţii, întreaga responsabilitate va fi plasată pe umerii 
terapeutului. 

O soluţie a acestei probleme ar fi includerea în cadrul obiectivelor terapeutice 
a demersului de construire sau activare a unor rețele suportive. 

Acest lucru se poate realiza prin includerea clientului în cadrul unor grupuri 
terapeutice cum ar fi de pildă cel al Alcoolicilor Anonimi. 


Factori psihopatologici 


1. Rigiditatea pacientului. 

Unii pacienţi se cantonează în mod rigid în situaţii familiare, preferând 
predictibilul chiar dacă acesta le face existența dureroasă şi problematică. 

Rigiditatea cognitivă şi emoțională îi împiedică pe clienți să-şi modifice 
gândurile şi convingerile sau să achiziționeze noi modele de comportament. 
Pacienţii rigizi au dificultăţi de învățare în timpul terapiei şi nu reuşesc decât rareori 
să-şi formuleze stiluri adaptative mai sănătoase. 


2. Dificultatea stabilirii unei relaţii terapeutice bazate pe încredere. 

Există mai multe motive pentru care clienţii pot avea dificultăți de a acorda 
încredere terapeutului: maniera în care s-au realizat ataşamentele de-a lungul istoriei 
vieţii clientului, nepotrivirea dintre client şi terapeut sub aspectul unor trăsături de 
personalitate, calificarea şi competența terapeutului sau expectaţiile nerealiste ale 
acestuia din urmă. 

De asemenea, mulţi clienți au idei preconcepute cu privire la calitățile pe care 
trebuie să le aibă terapeutul, începând cu vârstă, sex, origine etnică sau opțiuni 
politice. 


3. Autodevalorizarea. 

Concepţie negativă despre sine a clientului ce poate conduce la activarea 
rezistențelor la terapie. 

Pacienţii cu stimă de sine scăzută consideră că ei sunt răspunzători de 
eventualele eşecuri ale terapiei şi nu factorii de natură conjuncturală, 

Clienţii consideră că nu sunt suficient de buni şi că nu merită să se schimbe. 
Aceste convingeri le crează sentimente de lipsă de speranţă şi disperare care, la 
rândul lor, alimentează comportamentele autodistructive. 

Uneori clienţii se tem să-şi etaleze părțile negative în faţa terapeutului; se 
scuză pentru că nutresc anumite dorințe şi orice discuţie legată de acestea le produce 
depresie şi anxietate. 


4. Lipsa de energie a clientului. 
Clienţii depresivi nu au puterea de a acționa şi, uneori, nici de a gândi, 
afirmând adesea că îşi simt mintea goală de conținut. 

În aceste cazuri terapeutul va trebui să acționeze asupra depresiei, uneori cu 

ajutor medicamentuos şi să elaboreze planuri de acțiune care să cuprindă paşii ce 
trebuie urmaţi în direcția schimbării. 


5. Impulsivitatea. 

Persoanele impulsive iau decizii pripite şi, de regulă nu acționează, ci 
reacționează. În acelaşi timp acestea sunt caractrizate prin nerăbdare; duc o existență 
haotică pentru că nu anticipează consecinţele acţiunilor lor înainte de a reacționa. 
Deoarece ei nu reflectează asupra experienţelor trecute, nu pot învăța cu uşurinţă din 
acestea. 

De asemenea, le vine greu să renunțe la gratificaţiile imediate, fapt ce 
îngreunează punerea în aplicare a celor învățate în timpul terapiei. 

Impulsivitatea, precum şi lipsa progresului în terapie vor crea terapeutului 
frustrări, activându-i convingerile negative cu privire la succesul terapiei, element 
ce va afecta relația terapeutică. 


6. Nevoia exagerată de autonomie. 

Unii clienți au dificulțăți să accepte ajutor din afară. Aceştia consideră că au 
un stil autonom şi nu permit celorlalți să pătrundă în intimitatea lor. Ei se simt ratați 
dacă apelează la membrii familiei, la prieteni sau la psihoterapeut, temându-se de 
faptul că îşi vor pierde autostima dacă se vor angaja într-o relație psihoterapeutică. 

Nevoia de autonomie va împiedica formarea unei alianțe terapeutice 
eficiente. 


7. Dependenţa. 

Clienţii dependenţi caută la ceilalți soluții pentru rezolvarea problemelor lor. 
Ei adoptă o atitudine de supunere față de terapeut cu speranța că vor obține 
aprobare şi suport, sperând că terapeutul le va rezolva toate problemele şi le va 
conduce viaţa. 

Aceşti clienţi sunt excesiv de sensibili la critică şi dezaprobare, ei preferând 
confortul pe care îl obțin în urma ajutorului celorlalți, decât să lucreze asupra 
propriilor probleme. 

Ei vor avea tendinţa să prelungească în mod nejustificat terapia, fără să pună 
în aplicare cele învățate. 


8. Complexitatea. 

Rareori clienţii se prezintă la psihoterapie pentru o singură problemă. Mulţi 
dintre aceştia evită să prezinte toate problemele lor fie pentru că le consideră prea 
complicate şi îi depăşesc, fie pentru că se jenează de acestea. Cele mai frecvente 
probleme care prezintă motive de solicitare a ajutorului terapeutic sunt depresia, 
atacurile de panică, anxietatea generalizată sau problemele maritale. 

Cu toate acestea, practica a dovedit -că pacienții au şi multe alte probleme. 

Să presupunem că o clientă în vârstă de 39 de ani suferă de depresie severă, 
pe fondul unei personalități de tip dependent, este diagnosticată cu neoplasm 
mamar, a fost disponibilizată de la serviciu, i-a murit mama de curând, soțul a 
părăsit-o, iar fiul în vârstă de 14 ani are tulburări de comportament. 

Chiar şi un terapeut experimentat se va simți depăşit în cazul unei astfel de 
situații, având dificultăți să decidă de unde să înceapă. 

„ Deoarece progresele nu sunt suficient de rapide şi evidente, este posibil ca un 

pacient cu probleme complexe să-și piardă răbdarea şi să abandoneze terapia. 


9. Dificultăţile de înțelegerea datorate unor abilități cognitive limitate. 

Planul de terapie are mult mai multe şanse de a fi eficient în cazul în care 
clientul înțelege ceea ce se întâmplă şi participă în mod activ la acesta. 

În cazul în care terapeutul nu prezintă problemele în termeni simpli iar 
clientul are dificultăți de înțelegere, acesta nu numai că nu va beneficia de pe urma 
terapiei, dar se va simţi şi frustrat de materialul complicat pe care nu este capabil să- 
| asimileze. 

De asemenea, tulburările în sfera memoriei sau în ceea ce priveşte 
concentrarea atenției îl vor împiedica pe pacient să înveţe şi să utilizeze cele învățate 
în viața de zi cu zi. 


10. Probleme de ordin medical. 

Clienţii care au probleme somatice pot considera că acestea sunt prioritare şi 
sunt mai concrete decât cele emoţionale, acestea din urmă fiind considerate un lux. 

Problemele medicale îl pot împiedica şi în mod obiectiv pe client să se 
angajeze în terapie. 


VIII. Rolul conceptualizării cazului în prevenirea 
şi abordarea dificultăților care apar în timpul 
terapiei 


Needleman (2003) precizează faptul că formularea sau conceptualizarea 
cazului joacă un rol deosebit de important în cadrul terapiei cognitive. Aceasta se 
referă, aşa cum am mai subliniat, la elaborarea unei scheme explicative asupra 
problemelor clientului care să servească drept ghid pentru demersul terapeutic. 
Acesta se realizează integrând informațiile din cadrul interviului inițial cu cele ale 
modelului cognitiv elaborat de Beck. 

Terapeutul va modifica şi va rafina schema prin integrarea noilor date care 
rezultă în urma evaluărilor ulterioare precum şi a modului în care clientul răspunde 
la intervenţiile terapeutice aplicate. 

Se poate spune că formularea sau conceptualizarea cazului reprezintă un 
model de lucru care implică mai multe ipoteze interdependente unele de altele şi 
care trebuie verificate. 

Aşa cum am mai arătat mai sus, modelul cognitiv al lui Beck postulează 
faptul că procesele şi conținuturile cognitive reprezintă cauza majoră a reacțiilor 
emoţionale şi comportamentale pe care le are individul în situaţiile de viaţă, 
determinând şi modelele adaptative sau dezaptative de comportament pe termen 
lung (Beck et al, 1990) 

Din acest motiv, pentru a asigura succesul demersului terapeutic, terapeutul 
va trebui să înțeleagă în profunzime modul de gândire şi sistemul de credințe şi 
convingeri ale clientului. 

Conform. concepţiei lui Beck (Beck et al, 1990) conţinutul cognitiv este 
organizat ierarhic. Cele mai puţin durabile şi generale cogniții sunt reprezentate de 
gândurile negative automate care reprezintă idei şi imagini legate de modul în care 
subiectul simte şi acționează într-o situație particulară („sunt sigur că voi cădea la 
examenul de licență“). 

În cadrul conceptualizării cazului este important ca terapeutul să identifice 
acele situaţii care declanşează gânduri negative automate şi care, la rândul lor, 
generează stări afective disfuncționale şi comportamente dezadaptative. 

La celălalt capăt al continuum-ului se află convingerile de bază care 
reprezintă categoria centrală şi profundă a cogniţiilor subiectului („trebuie totdeauna 
să fac totul perfect pentru a mă considera o persoană valoroasă'“). Convingerile de 
bază se formează în copilărie, îl însoțesc pe individ de-a lungul vieții, fiind activate 
în diverse situații. Acestea determină modul în care oamenii se apreciază pe ei înşişi, 
evaluează situațiile şi lumea în ansamblul ei. 

Pentru a preveni blocajele din timpul terapiei, terapeutul împreună cu clientul 
va trebui să identifice şi să combată aceste convingeri de bază cu caracter implicit, 
care contribuie la apariția unor comportamente dezadaptative şi care pot avea 
influență asupra progreselor terapeutice. 

Atunci când încearcă să identifice convingerile disfuncționale de bază, terapeu- 
tul va putea face apel la anumite teme majore la care se referă literatura de specialitate. 

Astfel, Beck se referea la aşa-numita triadă cognitivă care cuprinde 
convingeri referitoare la propria persoană („niciodată nu voi face destul pentru a-i 
mulțumi pe cei dragi“), lume în general („pericolele mişună pretutindeni“) şi viitor 
(„nu voi reuşi să realizez niciodată nimic“). 

„Au mai fost identificate şi alte tipuri de convingeri disfuncționale de bază: 

- convingeri legate de starea de sănătate (în cazul atacului de panică — „voi 
suferi o catastrofă fizică sau mentală“; „voi muri“; „voi înnebuni“”); 

- convingeri cu conținut socio-cultural („este inacceptabil pentru un bărbat să 
aibă probleme emoționale“); 

- convingerea referitoare la valorizarea socială („dacă nu obțin performanţe 
înalte, înseamnă că sunt un ratat“). 

Unele dintre aceste convingeri influențează reacţia clientului la psihoterapie. 
Menţionăm câteva dintre acestea: 

- convingeri legate de neîncrederea în oameni („ceilalți îmi vor face rău“); 

- convingeri referitoare la lipsa de speranţă („orice aş face nu mă va putea 
ajuta“); 

- convingeri referitoare la stima de sine scăzută („nu sunt capabil să fac nimic 
pentru a-mi îmbunătăți existența“); 

- convingeri legate de teama pierderii libertăţii interioare care pot îmbrăca 
următoarea formă: „nimeni nu are dreptul să-mi spună ce trebuie să fac“. 

A treia categorie de conţinuturi cognitive o reprezintă convingerile de tip 
intermediar care nu au un caracter central ca cele de bază, dar nici situațional. 

Acestea pot îmbrăca forma unor convingeri condiționale („dacă nu voi reuşi 
să obțin performanţe deosebite la locul de muncă, înseamnă că sunt un ratat“), sau 
se pot referi la sistemul de valori („„să fii o persoană bună“; „să-i domini pe ceilalți“ 
etc.) sau la'reguli cu caracter implicit („nu trebuie niciodată să le arăt celorlalți 
stările mele emoţionale negative“). 

O altă categorie de convingeri intermediare se referă la cele implicate în 
procesul schimbării. 

Prochaska şi Di Clemente (1992) se referă la convingerile intermediare 
specifice modelului etapelor „transteoretice“ ale „schimbării care postulează faptul 
că oamenii parcurg nişte stadii predictibile în cadrul demersului terapeutic, eficiența 
terapiei crescând atunci când terapeutul îşi adecvează intervențiile etapelor pe care 
le parcurge clientul său (Prochaska et. al, 1994). 

Primul stadiu este denumit stadiul precontemplării caracterizat prin faptul 
că subiectul nu conştientizează problema sa şi nu se gândeşte la schimbare. 
Acesta manifestă rezistență față de orice informație care îi sugerează faptul că ar 
avea o problemă („eu nu beau prea mult; problema mea este că mă cicăleşte 
soția“). i 
Aflat în al doilea stadiu, cel al contemplării, clientul realizează faptul că are 
o problemă şi se gândeşte să o rezolve în viitor, dar nu se angajează încă în mod 
concret să o rezolve, manifestând încă o atitudine ambivalentă față de renunțarea la 
comportamentul problematic („ştiu că băutura îmi crează conflicte cu familia şi îmi 
strică sănătatea, dar trebuie să mă relaxez şi eu într-un fel“*). 

Blocajele care pot să apară în calea demersului de' angajare în direcția 
schimbării pot să țină de sentimentul ineficienţei personale. 

În etapa de preparație, subiectul este pregătit să acţioneze în viitorul apropiat 
şi îşi face planuri în vederea modificării comportamentului problematic. 

Urmează etapa acțiunii în cadrul căreia indivizii au realizat modificări 
evidente în plan comportamental, precum şi în împrejurările externe, astfel încât 
modificările comportamentale să fie susținute. 

În etapa de menţinere, clientul se străduieşte să păstreze achizițiile dobândite 
şi să prevină recăderile. 

Freeman şi Dolan (2001) propun întregirea modelului cu etapele de 
prerecădere şi recădere şi sugerează intervenţii speciale specifice acestora. 

Un alt element important al modelului cognitiv şi al conceptualizării 
cognitive a cazului îl reprezintă strategiile compensatorii. Acestea sunt strategii 
interne sau externe (de „coping'“) care îl ajută pe client să facă faţă sistemului şi 
provocărilor provenite din mediul înconjurător. 

Strategiile compensatorii reprezintă mecanismele de apărare ale ego-ului, 
evitarea situaţiilor, retragerea socială, păstrarea aparenţelor, sacrificiul de sine, 
tendința de a face pe plac celorlalți, inactivitatea, exploatarea şi manipularea 
celorlalți, comportamentele adictive şi tendința de refugiere în hiperactivitate. 

Aceste strategii îi pot crea clientului diverse probleme existențiale şi, dacă nu 
sunt bine gestionate, devin obstacole în calea progresului terapeutic. 

Considerarea unei strategii de acest tip ca fiind adaptativă sau dezadaptativă 
trebuie să țină seama de nivelul de materializare al acesteia, de adecvare la situaţie 
şi de flexibilitatea ei (Vaillant, 2000). 

Beck şi colaboratorii (1990) subliniază faptul că, la subiecţii cu tulburări de 
personalitate, unele strategii compensatorii sunt subdezvoltate, în timp ce altele sunt 
supradezvoltate. 

Astfel, subiecții cu tulburare de personalitate schizoidă îşi supradezvoltă 
capacitatea de a acționa autonom şi independent şi îşi subdezvoltă abilitatea de 
cooperare şi de a avea relații de tip intim. 

Strategiile cu caracter dezadaptativ menţin tulburările emoţionale. şi 
comportamentale dezadaptative. Neacordarea unei atenţii suficiente factorilor care 
le menţin contribuie adesea la eşecul tratamentului. 

Young şi colaboratorii afirmă că subiecții aleg una din trei strategii rigide care 
îi determină să menţine simptomele psihopatologice (McGinn şi Young, 1996, 
Young, 1990): 

- accesează şi activează schemele dezadaptative (de exemplu un subiect 
dependent îşi alege parteneri dominanți); 

- evită orice acțiune care ar putea avea legătură cu schemele cognitive 
(disociere, evitare sau abuz de substanțe psihotrope); 

- supracompensare (o schemă referitoare la incapacitate poate genera un 
comportament de superioritate în raport cu ceilalți). 

Aceste strategii diferite ne explică faptul 'că unii subiecți care au aceleaşi 
convingeri disfuncționale de bază acționează în mod diferit. 

În acelaşi timp, terapeutul va trebui să ia în considerație şi alți factori care pot 
să contribuie la menținerea problemei clientului: 

- evaluarea situațiilor sau reamintirea unor evenimente în concordanță cu 
schemele cognitive; 

- lipsa unor cunoştinţe sau abilități referitoare la strategii cu un caracter mai 
adaptativ; 

- un nivel înalt de activare fiziologică ce interferează cu procesul de rezolvare 
de probleme; 

- soliditatea unor modele comportamentale care sunt întărite periodic; 

- întăririle imediate care depăşesc ca forță sancțiunile pe termen lung; 

- evitarea care împiedică infirmarea convingerilor de tip catastrofizant; 

- ineficiența autopercepută care sabotează imaginea de sine a clientului („dacă 
nu aş bea, aş avansa la serviciu“); 

- profețiile autoîmplinite; 

- anxietatea legată de schimbare („nu voi mai fi eu însumi“); 

- sentimentul lipsei de speranță; 

- mediul social care întăreşte comportamentele dezadaptative; 

- cercul vicios. 

Obiectivul major al conceptualizării cazului constă în alegerea celor mai 
eficiente metode de intervenție terapeutică în acord cu particularitățile individuale 
ale fiecărui client. 

Aşa cum am subliniat mai sus, un element important în: cadrul 
conceptualizării cazului îl reprezintă stadiul în care se află clientul în cadrul 
demersului de schimbare. 

De pildă, clienţii aflaţi în stadiul de contemplare beneficiază de strategii de 
intervenţie care au menirea să încline balanța în direcţia schimbării, intervenții care 
subliniază îngrijorările. clientului referitoare. la comportamentul problematic care 
întăresc motivaţia schimbării, întăresc eficiența personală, crese nivelul de activism 
al subiectului sau îi ajută să se reevalueze corect (clarificarea. valorilor, strategii 
imaginative €etc.). 

Atunci când selectează strategii de intervenţie pentru persoane care suferă de 
o singură tulburare pentru care există strategii de tratament validate empiric, 
terapeutul poate face apel la manuale specializate. 

Astfel de tehnici, validate empiric, au fost alcătuite pentru depresie (Beck, 
Rush şi Emery, 1979) tulburare afectivă bipolară (Newman, Leahy, Beck, Reilly- 
Harrington şi Gyulai, 2002), tulburări ale personalității (Beck et al, 1990), abuzul de 
substanțe psihotrope (Beck, Wright, Newman şi Liese, 1993) sau fobia socială 
(Chamblless şi Hope, 1996). E 

Chiar în cazul unor reţete standardizate de terapie, conceptualizarea cazului 
prezintă importanță pentru individualizarea strategiilor de intervenție. 

Marian şi Roxana sunt doi studenți care suferă de atacuri de panică, 
convingerea lor disfuncţională de bază postulând faptul că se va produce o catastrofă 
în organismul lor. În timpul atacului de panică Marian trăia o senzație de ameţeală şi 
de irealitate şi nutrea gândul că va înnebuni, în timp ce Roxana avea tahicardie şi 
dureri în zona toracelui, gândul negativ automat fiind că va face un infarct. Deşi 
ambii clienţi au urmat aceeaşi paşi în cadrul tratamentului, acesta-a fost individualizat 
în funcţie de particularităţile fiecărui caz în parte. Restructurarea cognitivă a vizat 
gândurile negative specifice iar metodele de inducere controlată a stării de panică au 
fost diferite: Marian a fost expus senzaţiei de amețeală indusă într-un scaun rotitor, în 
timp ce realiza hiperventilaţie (respiraţie accelerată), în timp ce Roxana a fost 
solcitată să practice exerciţii fizice în forță. În felul acesta, primul a constatat că nu 
va înnebuni, în timp ce a doua clientă s-a convins de faptul că are o inimă sănătoasă. 

În cazul clienţilor cu probleme multiple, terapeutul va trebui să se convingă 
dacă este cazul să fie abordaţi prin intermediul terapiei cognitiv=comportamentale: 
Dacă răspunsul este afirmativ, se pune problema stabilirii obiectivelor terapeutului : 
şi a priorităţilor intervenției. Decizia referitoare la acestea va trebui să ţină seama de 
următoarele aspecte: 

- importanța obiectivelor terapeutice (simptomul prezintă riscuri pentru viața şi 
integritatea clientului, îl împiedică să funcționeze în domenii esențiale ale existenței); 

- caracterul primar al anumitor probleme în raport cu altele; 

- accesibilitatea abordării anumitor obiective în raport cu altele; 

- preferinţele clientului. 

Studiu de caz 


Cornelia, o studentă în vârstă de 21 de ani, subponderală, prezenta fobie de a 
mânca, scădere masivă în greutate, depresie, anxietate şi deficit în funcționarea 
socială. 

Ea a fost îndrumată către psihoterapeut în urma eșecului de a lua în greutate, 
fapt ce reprezintă un risc major pentru sănătatea şi viaţa clientei. 

Deşi clienta era foarte slabă (42 Kg la 1,72 cm) şi cu fobia de a mânca, ea avea 
o imagine corporală normală şi dorea mult să câştige în greutate. Simptomatologia 
fobică interacționa cu tulburări obsesiv-compulsive, panică şi depresie. 

Conceptualizarea cazului (adaptat după Leahy, 2003, p. 9): 


Stimul declanşator: 
„Trebuie să mănânc“ 
Incearcă să mănânce 


Gânduri automate Convingeri catastrofizante » Atac de 
intruzive (interpretarea eronată a panică 
intruziunilor) 


Palpitații 
Hiperventilaţie 
Transpiraţii 
Diaree 

Teamă că va face 
un atac de cord 
Teamă că va 
înnebuni 


„Pentru că îmi vine acest 
gând înseamnă că trebuie 
să existe un pericol real să 
fiu otrăvită“. 

„Mă voi îmbolnăvi“. 


„Poate că cineva mi-a 
pus ceva în mâncare" 


Comportamente de igirare 
Depresie: care mențin tulburarea 
ategii compensatorii - a 
(et aisg p ) Pierdere în 
greutate 


Lipsă de speranță 
Nivel scăzut de 
energie 


Pierde mult timp încercând să 
se calmeze; stă în pat, stă în Evită să se 
casă, nu iese decât în compania. alimenteze 
unor persoane de încredere; ia 
medicamente. 

Modelul de  conceptualizare a cazului postulează faptul că atunci când 
Cornelia încearcă să mănânce îi vin în minte gânduri automate intruzive legate de 
faptul că cineva îi pune ceva în mâncare. Clienta interpretează în mod catastrofic 
aceste gânduri considerând că ele reflectă realitatea (cineva vrea să o otrăvească și 
dacă mănâncă se va îmbolnăvi sau va muri). Alimentaţia şi cogniţiile asociate cu 
aceasta vor declanşa un atac de panică cu palpitații, hiperventilație, diaree (care 
contribuie la scăderea în greutate) şi teama că va înnebuni, se va îmbolnăvi grav 
datorită otrăvirii, sau va face un infarct. 

Clienta prezintă mai multe atacuri de panică pe zi şi ca reacție la acestea 
declanşează nişte comportamente de asigurare care nu fac decât să mențină 
simptomele (strategii compensatorii); se izolează aproape tot timpul într-o cameră 
întunecoasă, stă în pat, îşi ia pulsul, respiră adânc şi evită să mănânce. Atunci când 
mănâncă totuşi este hipervigilentă, față de orice fel de simptom gastrointestinal. Nu 
iese din casă decât foarte rar şi atunci însoțită de unul din părinți. 

Conform modelului cognitiv, comportamentele de asigurare o împiedică pe 
clientă să infirme convingerile sale cu caracter catastrofic. 

Anxietatea accentuată nu-i permite să se adapteze stimulilor declanşatorii 
(situaţia de a se alimenta). 

De asemenea, absența unor activități care să o satisfacă, izolarea socială şi 
absenţa progreselor în urma tratamentului îi accentuează depresia, clienta simțindu- 
se lipsită de speranță, apatică, resemnată şi în acelaşi timp furioasă pe ea însăşi, 
elemente care contribuie la dificultăţile de a se alimenta. Lipsa alimentaţiei 
contribuie, la rândul ei, la depresie. 

Interviul clinic evidențiază faptul că Cornelia a fost un copil bolnăvicios care 
a petrecut mult timp în spitale în primii trei ani de viață. La intrarea în şcoală a avut 
un episod de scurtă durată caracterizat prin anxietate accentuată, plâns facil, fobie 
de întuneric şi pavor nocturn. Părinții, ingineri de profesie, nu erau excesiv de 
protectori şi nu prezentau tulburări psihopatologice. În familie nu au fost semnalate 
conflicte majore, deşi în ultimul timp părinții se simțeau depășiți de problemă. 

Terapeutul a propus — într-o primă etapă — ca şedinţele să aibă loc de trei ori 
pe săptămână cu o durată de 35-40 de minute. Ținând seama de gravitatea cazului, 
Cornelia a fost informată că dacă va mai pierde în greutate o jumătate de kilogram 
va fi internată în spital pentru perfuzii. 

Obiectivul iniţial al terapiei l-au constituit atacurile de panică, ideile obsesive 
legate de otrăvire şi anxietatea referitoare la alimentaţie. 

Clientei i-a fost explicat modelul cognitiv al anxietății. Cu acordul medicului 
de familie a fost utilizată metoda hiperventilaţiei pentru a induce atacul de panică şi 
pentru a o înarma pe clientă cu strategii de contracarare a acestora. 

În următoarele trei săptămâni atacurile de panică s-au redus aproape la jumătate. 

Încă: de la începutul terapiei s-a lucrat asupra restructurării cognitive a 
gândurilor obsesive referitoare la otrăvire. Pentru 'a o desensibiliza pe clientă la 

stimuli legaţie de alimentație a fost alcătuită o ierarhie a unor alimente pe care 
clienta a fost dirijată să le consume treptat în cantități mici. Treptat, pierderea în 
greutate a fost stopată, frecvența scaunelor diareice scăzând foarte mult. 

După aproximativ şase săptămâni s-a produs o creştere uşoară şi gradată în 
greutate, până la 47 de kilograme. În acest moment, medicul psihiatru a prescris o 
doză mică de antidepresiv (Prozac). 

Terapia splina ep a fost asociată cu hipnoza clinică timp de 
un an de zile. 

Clienta a ajuns la o greutate aproape normală (59 kilograme), s-a mutat 
singură într-o garsonieră şi s-a înscris la facultatea de psihologie. 

Conceptualizarea cazului îl ajută pe terapeut să depăşească eventualele 
blocaje apărute în timpul terapiei. 

Astfel, Diana, o doctoriță în vârstă de 27 de ani, nutrea convingerea disfuncți- 
onală de bază că nu merită să fie fericită pentru că este atât de multă suferință în lume. 
Clienta se simțea vinovată atunci când nu era deprimată sau epuizată. Datorită acestei 
convingeri, Diana ajuta pe toată lumea care avea nevoie, fapt ce a condus-o la 
epuizare fizică şi psihică şi la deteriorarea relației cu prietenul ei. 

Nedleman (2003) ne prezintă modalitatea prin care conceptualizarea cazului 
poate contribui la prevenirea şi contracararea a trei forme de blocaje care apar pe 
percursul terapiei. 


1. Perfecționismul. 

Ramona, studentă la arhitectură în vârstă de 24 de ani, nutrea convingerea 
disfuncțională de bază: „dacă fac vreo greşeală sunt o ratată“. Din acest motiv, ea evita 
toate sarcinile care puteau constitui o provocare. Această tendință de evitare o împie- 
dica să se prezinte la examene, deşi era bine pregătită, şi să-şi găsească un partener. 

Ținând seama de conceptualizarea cazului, terapeutul a prevăzut faptul că 
perfecționismul -o expunea pe Ramona riscului de a nu-şi duce la îndeplinire 
sarcinile pentru acasă şi de a se descuraja dacă încerca să îndeplinească o sarcină şi 
nu reuşea s-o facă perfect. 

Aceste predicții au ajutat-o pe: clientă să realizeze faptul că terapeutul îi 
înțelege problemele. Terapeutul i-a explicat faptul că terapia reprezintă un proces de 
învăţare în cadrul căruia greşelile sunt inevitabile şi chiar acestea pot fi benefice 
până la un anumit punct, deoarece favorizează învățarea. 

În cadrul sarcinilor pentru acasă i s-a cerut elientei să facă greşeli în mod 
deliberat. Metoda dialogului socratic a fost utilizată pentru a-i demonstra clientei că 
este inevitabil ca un om să nu comită erori şi că este bine ca unele activități să fie 
realizate imperfect pentru că -astfel se poate economisi timp pentru. activități 
agreabile. 

Analiza beneficiilor şi costurilor a fost la rândul ei folosită pentru a analiza 
avantajele şi: dezavantajele menţinerii unor convingeri de tip perfecționist, 

evidenţiindu-se faptul că, pe termen lung, predomină dezavantajele care o fac pe 
clientă să evite o serie de activități importante. 

Terapeutul a utilizat şi o serie de strategii adiționale pentru a diminua riscul 
ca tendinţele perfecționiste să împiedice progresul terapiei. Acesta a învățat-o pe 
Ramona. să-şi monitorizeze stările afective negative, să recunoască gândurile 
automate de tip perfecționist şi să le eticheteze ca atare. 

Au fost trasate astfel de sarcini pentru acasă în îndeplinirea cărora clienta să 
nu eşueze (i s-a dat următorul instructaj: „dacă ai tendința de a evita să notezi 
reacțiile tale, caută să sesizezi în plan mental gândurile şi stările tale afective care te 
împiedică să faci acest lucru şi descrie-mi-le în cursul şedinţei următoare“). 

În ciuda acestor, strategii, au existat situaţii în care Ramona a evitat să-şi 
îndeplinească sarcinile şi s-a simţit vinovată şi descurajată. Terpeutul a etichetat 
aceste situații ca fiind utile, pentru că realizau o modelare a comportamentului €i în 
viața reală şi ofereau material de lucru pentru şedinţele de psihoterapie. 

Pentru. a reduce sentimentele de. culpabilitate şi ruşine, terapeutul i-a 
povestit Ramonei cum a făcut anumite greşeli minore, care nu i-au adus prejudicii 
prea mari. 

Demersul terapeutic a contribuit la reducerea perfecționismului, fapt ce a 
contribuit la reducerea anxietății, ameliorarea dispoziţiei şi a permis abordarea altor 
obiective terapeutice. 


2. Neîncrederea. 

Daniel, un inginer în vârstă de 39 de ani; a evidenţiat în cursul celei de-a doua 
şedinţe de terapie convingerea disfuncţională de bază: „nu trebuie să mă dezvălui în 
fața celorlalți şi să dau dovadă de slăbiciune, pentru că voi fi lipsit de apărare, la 
cheremul oamenilor care mă vor judeca sau mă vor trata prost”. 

Datorită acestei convingeri Daniel se “simțea anxios în anumite situaţii 
psihosociale şi încerca să prezinte celorlalți o mimică de fațadă. 

Terapeutul a presupus că aceste gânduri legate de neîncredere, precum şi 
strategiile sale compensatorii, vor reprezenta obstacole în calea terapiei. 

Din acest motiv, terapeutul a abordat acest aspect încă de la începutul terapiei 
asigurându-l pe client de faptul că, dat fiind experienţele sale de viață şi sentimentul 
de neîncredere care s-a instalat, este pefect normal ca el'să fie neîncrezător față de 
terapeut şi terapie. 

În continuare, terapeutul i-a spus că, deşi speră că Daniel îi va acorda în cele 
din urmă încrederea sa, el trebuie să lupte pentru a câştiga. De asemenea, i-a 
comunicat: faptul că, deşi îi-va sugera aplicarea unor strategii cognitiv- 
comportamentale pe care să le lucreze împreună, clientul va fi cel care va decide ce 
anume vor realiza şi ce anume îi va dezvălui. 

Terapeutul i-a atras atenţia să nu-i dezvăluie prea multe lucruri şi prea repede, 
pentru că astfel va trăi sentimente de culpabilitate şi vulnerabilitate. 

În acelaşi timp, acesta i-a spus că, chiar în cazul în care nu-i acordă încrederea 
deplină, îl poate învăța anumite strategii de autoreglare a stărilor emoționale şi de 
ameliorare a condiţiilor de viață. 

Terapeutul a insistat asupra faptului că apreciază colaborarea clientului în 
timpul terapeiei. EI a confirmat că atitudinea de neîncredere din partea pacientului 
ar putea reprezenta un aspect asupra căruia se va putea lucra în cadrul şedinţelor de 
terapie. Clientul a fost încurajat să-şi exprime deschis toate îndoielile a căror 
veridicitate va trebui verificată. 

Daniel a fost rugat să-şi anunțe terapeutul dacă intenționează să abandoneze 
terapia sau să se adreseze altui specialist. În timpul celei de-a patra şedinţe: de 

terapie, Daniel a fost pe punctul de a-i împărtăşi terapeutului un secret, moment în 

care acesta din urmă a frânat reacția adresându-i întrebări de tipul: „oare eşti pregătit 
să faci acest lucru?“, „oare nu este prea devreme pentru a-mi împărtăşi lucruri 
delicate?“ etc. 

Daniel a decis că a sosit momentul autodezvăluirilor, iar terapeutul s-a 
comportat empatic, adresându-i complimente pentru curajul de care a dat dovadă. 

Treptat, clientul a căpătat mai multă încredere în terapeutul său, terapia 
progresând în mod evident. 

La finalul acesteia, Daniel a reuşit, printre altele, să facă unele confesiuni 
prietenilor apropiați, depăşind disconfortul produs de teama de autodezvăluire. 


3. Reactanța sau rezistența la psihoterapie. 

Identificarea precoce a rezistențelor față de demersul terapeutic şi 
încorporarea acestora în cadrul schemei de conceptualizare a cazului îl poate ajuta 
pe terapeut să prevină posibilele blocaje ale terapiei. 

Seibel şi Dowd (1999) au demonstrat experimental faptul că reactanța 
(rezistența) autoevaluată corelează negativ cu progresul terapiei şi pozitiv cu 
tendinţa de distanțare şi de terminare precoce a terapiei. 

Luptele de putere cu clienții rezistenți s-au dovedit a fi contraproductive. 
Astfel, dacă subiecţii rezistenți sunt ambivalenţi față de terapie şi terapeutul forțează 
demersul în direcția schimbării, clienții se vor situa imediat pe poziția inversă şi se 
vor opune acesteia. 

Pentru a contracara aceste efecte se. dtitibează aşa numitul interviu 
motivaţional în cadrul căruia clientul va trebui convins de necesitatea schimbării 
(Miller şi Rollnick, 1991). Autorii sintetizează motivele ambivalenţei şi îi 
încurajează pe clienți să-şi adreseze sugestii de automotivare. Sunt utilizate, de 
asemenea, întrebări deschise cu caracter de dezvăluire. Acestea au următoarele 
funcţii: 

- să-i ajute pe clienți să-şi recunoască problemele („ce te determină să 
consideri că ai o problemă“); 

- evidențiază îngrijorările clienţilor („în ce mod te îngrijorează acest lucru?“); 

- evidenţiază tendințele de schimbare („care crezi că va fi etapa următoare?“*); 

- stimulează optimismul în legătură cu schimbarea („ce anume îţi dă speranța 
că poţi să te schimbi dacă doreşti acest lucru?*). 

Beutler, Harwood şi Caldwell (2001) prezintă câteva îndrumări de care 
trebuie să țină seama terapeuții care lucrează cu clienții rezistenți: să adopte o 
intervenție nondirectivă cu întrebări deschise, să manifeste o atitudine empatică, să 
parafiazeze cele afirmate de client şi să-l angreneze în selectarea sarcinilor pentru 
acasă. 

În cazul în care aceste strategii nu dau rezultate se pot trasa sarcini paradoxale 
de prescriere a simptomului. 

Pentru a evita suspiciunea pacientului față de aceste sarcini, terapeutul va 
trebui să găsească o motivaţie adecvată („aş dori să nu vă comportați unul față de 
celălalt în mod diferit de până acum pentru a putea obține mai multe informaţii în 
legătură cu ceea ce se întâmplă; ar fi o greşeală să schimbaţi ceva şi să suferiți un 
eşec'*). 

Spre deosebire de clienții rezistenți, cei complianți răspund bine la intervenţii 
mai directive: sugestii directe, sarcini propuse de terapeut, şedinţe de psihoterapie 
clar structurate etc. 

O altă modalitate de prevenire a blocajelor la terapie o reprezintă 
monitorizarea pas cu pas a experienţelor clientului în timpul psihoterapiei 
(Needleman, 2003). Acest demers presupune o abordare empatică, clientul 
simțindu-se înțeles de către terapeutul său. Pe baza informaţiilor obţinute se pot 
aduce unele modificări schemei conceptualizării cazului. 

Conştientizarea de către terapeut a experienţelor clientului îl ajută să înțeleagă 
gândurile şi stările emoţionale legate de terapie şi terapeut, acestea jucând un rol 
important în motivarea clientului de a se angaja în psihoterapie. 

De asemenea, analizarea reacțiilor clientului previne. apariţia unor 
neînțelegeri care ar putea bloca terapia. 

Ioana, o absolventă de liceu care s-a prezentat la examenul de admitere la 
arhitectură, i-a împărtăşit terapeutului îngrijorarea cu privire la performanţa ce ar 
putea să o obțină la ultimul examen. 

Terapeutul i-a adresat următoarele întrebări: „care ar fi cel mai rău lucru care 
crezi că s-ar putea întâmpla?; dacă acel lucru se va produce, crezi -că vei 
supraviețui?; ce se va întâmpla în viitor?; care crezi că este probabilitatea ca acel 
lucru negativ să se întâmple?; care este cel mai bun lucru care crezi că s-ar putea 
întâmpla?; ce este mai probabil să se întâmple?“. 

Terapeutul a constatat faptul că Ioana a devenit brusc foarte încordată când i- 
au fost adresate întrebările respective. 

Întrebată fiind ce anume i-a trecut prin minte, loana a spus că a crezut că 
terapeutul este convins de faptul că ea va cădea la examen şi că nu va reuşi niciodată 
să intre la arhitectură. 

După clarificarea acestei neînțelegeri, terapeutul i-a explicat motivele pentru 
care i-a adresat respectivele întrebări, încurajând-o că are toate şansele să intre la 
facultate. 

În acel moment, Ioana s-a relaxat și demersul terapeutic a putut progresa în 
mod nestingherit, terapeutul şi clienta lucrând asupra gândurilor negative 
generatoare de anxietate. 

Dacă reacţiile observabile ale clientului sunt în concordanță cu 
conceptualizarea cazului, noile informaţii vor veni să întărească modelul stabilit în 
timp; dacă acestea vin în contradicție cu cele stabilite inițial, conceptualizarea 
cazului va suferi modificări. 

Un element important în cadrul monitorizării reacțiilor clientului în cadrul 
terapiei îl reprezintă conştientizarea de către terapeut a nivelului de tulburare 
emoţională şi de activare psihologică. 

Frank şi Frank (1991) au constatat faptul că pacienţii beneficiază cel mai mult 
de pe urma şedinţelor de terapie atunci când sunt moderat perturbaţi, această stare 
fiind propice învăţării. 

Un nivel prea ridicat de activare emoțională este contraproductiv, pentru că va 
contribui — prin condiționare — la perceperea şedinţelor de terapie ca fiind aversive. 
Clientul va începe să asocieze psihoterapia şi terapeutul cu o experiență negativă şi 
va avea tendința să abandoneze tratamentul. Chiar în cazul în care terapia nu este 
abandonată, clientul îşi va pierde încrederea în terapeutul său în compania căruia se 
simte rău. 

Un nivel scăzut de activare emoțională este contraproductiv, la rândul său, din 
două motive: 

- pentru că demersul terapeutic nu se va putea focaliza pe cele mai importante 
cogniţii, emoţii, comportamente şi probleme; 

- pentru că subiecții pot declanşa strategii compensatorii în vederea evitării 
contactului cu problemele cele mai arzătoare (intelectualizare, disociere, discuții pe 
teme banale etc.). 

În cazul în care clientul evidenţiază un nivel redus de activare emoțională 
negativă terapeutul va întreprinde demersuri pentru creşterea încărcăturii 
emoționale prin activarea schemelor cognitive disfuncţionale de bază, prin 
intermediul imaginaţiei dirijate, jocului de rol sau expunerii în plan real. 

Vasile s-a prezentat la terapie pentru că se simţea foarte anxios la serviciu 
(lucra la o bancă foarte importantă) şi din acest motiv nu putea progresa în plan 
profesional. Anxietatea clientului avea la bază sentimente de inferioritate față de 
figurile investite cu autoritate. 

În timpul şedinţelor de terapie clientul vorbea cu detaşare despre 
problemele pe care le avea cu şeful său ierarhic. Nici în cadrul jocului de rol 
clientul nu se implica emoţional, iar terapia nu progresa, acesta fiind în continuare 
timorat de şef. 

Ţinând seama de această situaţie, terapeutul i-a sugerat în stare de relaxare să- 
şi imagineze că şeful ţipă la el. Clientul a devenit brusc foarte anxios (a început să 
tremure, a transpirat). Discuţiile ulterioare au evidenţiat faptul că imaginile 
respective au declanşat amintiri legate de tatăl său alcoolic care îl bătea. Odată 
activate schemele cognitive, terapeutul l-a ajutat să modifice cogniţiile cu conținut 
negativ şi să pună în funcțiune strategii pentru a face faţă situaţiei. 

În urma şedinţelor de terapie, nivelul anxietății clientului s-a redus simțitor, 
acesta reuşind să fie asertiv cu şeful căruia i-a solicitat o mărire de salariu acceptată 
de conducerea băncii. 

Terapeutul va trebui să-l interogheze în mod periodic pe client dacă a înţeles 
esenţa intervențiilor aplicate, cerându-i să realizeze un rezumat al celor discutate. 

La sfârşitul fiecărei şedinţe de terapie vor fi solicitate clientului în scris sau 
verbal impresiile referitoare la ceea ce s-a lucrat pentru a oferi terapeutului un feed- 
back asupra şedinţei. Întrebările adresate vor fi de genul următor (Needleman, 2003, 
p.18): „ce anume v-a fost de folos în timpul şedinţei de astăzi? ce anume v-a supărat 
sau v-a creat nedumerire ?; cât de mult v-aţi dezvăluit?; cât de mult v-aţi implicat în 
soluționarea propriilor probleme?; cât de mult timp aţi acordat temelor pentru 
acasă?; ce gândeşti sau simți în legătură cu direcția în care se îndreaptă terapia?; este 
ceva în comportamentul terapeutului care vă ajută în mod special sau vă 
nemulțumeşte?; dacă da, atunci ce anume?; în ce mod aţi dori să se modifice 
demersul terapeutic pentru a vă fi mai folositor?”. 

Pentru creşterea eficienţei terapiei este bine ca terapeutul să-şi adreseze lui 
însuşi anumite întrebări: 

- „înțelege oare acest client modelul cognitiv şi rațiunea pentru care sunt 
aplicate aceste strategii?“; 

- „cât de încrezător este clientul în faptul că acesta este demersul cel mai 
potrivit pentru €l?*; 

- „ce simte şi ce gândeşte clientul în momentul de față?; 

- „ce simt şi ce gândesc eu despre acest client?*. 

Deşi terapeutul şi-a luat toate măsurile, totuşi blocajele din cadrul terapiei pot 
să se instaleze. Cele mai frecvente cazuri apar atunci când se lucrează cu clienți 
ostili sau cu cei care nu răspund la terapie. 

Poate că unul dintre cele mai complexe obstacole ce apar în timpul terapiei 
ține de agresivitatea sau ostilitatea pe care o direcționează clientul împotriva 
terapeutului. Acesta din urmă poate cădea cu uşurinţă în capcana de a-i răspunde 
clientului la fel cum o fac cei din jur, cu mânie, defensivitate, blamare, etichetare, 
respingere sau evitare. Aceste forme specific umane de reacție sunt contraindicate în 
psihoterapie deoarece întăresc convingerile disfuncţionale ale clientului („oamenii 
vor căuta să mă lovească dacă nu stau pe propriile mele picioare”). 

Pentru a lucra eficient cu clienţii ostili, terapeutul va trebui să lucreze asupra 
propriilor sale cogniții şi emoții (Layden et al, 1993). 

Conceptualizarea cazului poate scoate în evidență pentru terapeut faptul că în 
spatele ostilității clientului se ascunde multă suferință, teamă, ruşine sau trebuințe 
nesatisfăcute. 

De asemenea, terapeutul trebuie să facă față şi elementelor de adevăr incluse 
în criticile clienților. 

Mai ales clienţii cu tulburări de personalitate sunt foarte sensibili la cele mai 
mici semne de critică sau respingere, detectând astfel de reacții chiar înainte ca 
terapeutul să o facă. 

Un element important pentru terapia cu clienți ostili ține de capacitatea 
empatică şi de abilitățile de ascultare activă ale terapeutului care va trebui să-i 
încurajeze pe aceştia să-şi exprime gândurile şi sentimentele încărcate de ostilitate 
şi să lucreze asupra lor, precum şi asupra celor aflate în spatele lor (suferință, teamă, 
culpabilitate etc.). 

Ca rezultat al ascultării empatice active, ostilitatea clientului se va descărca, 
iar alianța terapeutică se va consolida pentru că subiectul se simte acceptat şi înțeles. 

După reducerea ostilităţii, terapeutul va putea utiliza şi alte strategii pentru 
optimizarea comunicării interpersonale (Needleman, 2003, p. 20): 

- învățarea clientului să combată gândurile distorsionate generatoare de 
ostilitate; 

- stabilirea unor limite clare (ce are şi ce nu are voie să spună sau să facă 
clientul); 

- examinarea faptului dacă un anumit comportament serveşte sau nu 
obiectivului pentru care a fost declanşat; 

- învățarea unor tehnici mai eficiente prin intermediul cărora clientul să obțină 
ceea ce doreşte (de pildă, antrenament asertiv); 

- furnizarea unor materiale audiovizuale prin care clientul să primească un 
feed-back, în legătură cu maniera în care se comportă. 

O altă problemă în care conceptualizarea cazului îl poate ajuta pe terapeut să 
depăşească dificultățile o reprezintă aceea a clienţilor cooperanţi care, însă, nu se 
ameliorează. ) 

Kendell Kipnis şi Otto-Salaj (1992) au constatat faptul că foarte puțin 
terapeuți au planuri suplimentare de intervenţie pentru clienții care nu fac progrese. 

De Shaezer (1979) spunea frecvent că „dacă ceva nu merge, încearcă 
altceva“. 

Deoarece conceptualizarea cazului reprezintă un demers sistematic de 
organizare a informaţiilor şi de stabilirea priorităților, terapeutul poate, uneori, să 
omită unele aspecte sau să omită să accentueze altele care apar pe parcurs. 

În cazul clienţilor cooperanți care nu progresează în urma. terapiei, 
terapeutul va trebui să analizeze schema conceptualizării cazului pentru a 
descoperi dacă nu cumva există convingeri negative („sunt incapabil să fac ceva 
pentru a-mi ameliora starea“), strategii (evitarea emoţiilor neplăcute) sau factori 

conjuncturali (circumstanțe de viață adverse) care pot constitui blocaje în calea 
terapiei. 
Denisa, o profesoară care suferea de depresie moderată, nu progresa, deşi 
frecventa cu regularitate şedinţele de terapie şi îşi făcea cu conştiinciozitate temele 
pentru acasă. 

Analizând cu mai multă atenție schema conceptualizării cazului, terapeutul a 
descoperit convingerea disfuncțională: („am nevoie de o persoană puternică pentru 
a-mi oferi sprijin“). În urma discuţiilor purtate cu clienta a rezultat faptul că aceasta 
se temea de terminarea terapiei pentru că în felul acesta rămânea singură, fără 
sprijin. După ce aceste aspecte au fost procesate terapeutic, clienta a început să 
progreseze rapid. 

În cazul în care lipsa de responsivitate nu îşi găseşte explicaţia în 
conceptualizarea cazului, este necesară aprofundarea interviului inițial. 

Costin, un economist în vârstă de 32 de ani care suferea de atacuri de panică, 
nu a obţinut nici o ameliorare după zece şedinţe de terapie. 

Interviul suplimentar a evidențiat faptul că subiectul se simţea vinovat că a 
întreținut în studenție relații de tip homosexual şi că Dumnezeu îl pedepseşte pentru 
asta prin atacurile de panică şi că nu merită să se vindece. 

În urma procesării terapeutice a acestor informații clientul a realizat progrese 
însemnate în terapie. 


IX. Schemele emoţionale şi rezistențele 


Leahy (2003) subliniază faptul că una dintre criticile aduse terapiei cognitive 
se referă la faptul că aceasta nu acordă suficientă importanță emoțiilor în cadrului 
demersului terapeutic. 

Modelele cognitiv-comportamentale iau în considerare emoțiile doar ca 
efecte ale gândurilor şi convingerilor negative. | 

Leahy (2003) ne prezintă un model al schemelor emoționale care influențează 
accesarea emoțiilor, autodezvăluirea, schimbarea emoțională şi relația terapeutică. 

Modelul postulează faptul că unele emoții cum ar fi teama, depresia, 
anxietatea, sentimentul de singurătate reprezintă experiențe general umane, indivizii 
diferenţiindu-se în ceea ce priveşte conceptualizarea acestora, precum şi a 
strategiilor de a reacționa la ele. 

Modelul „social-cognitiv“ în cadrul căruia emoţiile reprezintă obiect al 
cunoaşterii se referă la conceptualizarea gândurilor intruzive şi activării emoționale 
(Papageorgiou şi Wells, 1999, Purdon şi Clark, 1993, Salkovskis şi Campbell, 1994, 
Sookman şi Pinard, 2002, Wells şi Carter, 2001). 

Indivizii care suferă de tulburari obsesiv-compulsive îşi interpretează 
gândurile intruzive ca fiind indicatori ai pierderii autocontrolului, simțului 
responsabilității, precum şi al unor tulburări psihopatologice. Încercările de a 
reprima aceste gânduri conduc la sentimente şi mai accentuate de jenă, anxietate, 
lipsa controlului care, la rândul lor, vor conduce la exacerbarea gândurilor pe care 
clientul a încercat să le elimine. 

În acelaşi mod, modelul metacognitiv al îngrijorării postulează faptul că 
subiectul consideră că îngrijorările sunt necesare pentru a rezolva problema sau pentru 
a preveni apariția acesteia, iar aceste îngrijorări conduc la pierderea controlului sau îi 
vor produce subiectului un rău în plan fizic sau psihic (Walls şi Carter, 2001). 

Modelul schemelor emoţionale propus de Leahy (2002) postulează 
următoarele: 

- Emoţiile negative cum ar fi tristețea, sentimentul de singurătate, teama, 
anxietate şi mânia reprezintă fenomene general umane; 

- Subiecţii se deosebesc unii de alții prin modalitatea în care interpretează 
semnificația acestor emoții; 

- Aceste interpretări se referă la convingeri legate de durata, caracterul 
controlabil, intensitatea, complexitatea, caracterul patologic şi coloratura morală a 
emoțiilor pe care le încearcă subiectul; 

. Schemele emoţionale negative referitoare la interpretările respective 
amplifică intensitatea şi durata emoțiilor negative; 

- Interpretările negative inhibă exprimarea, validarea şi procesarea emoțiilor. 

Pennebaker a definit „procesarea emoțională” ca fiind reducerea inhibiţiei 
emoționale, accentuarea înțelegerii propriilor trăiri, precum şi a autoreflecției 
pozitive (Pennebaker, Mayne şi Francis, 1997). Procesarea emoțională implică 
recunoașterea. şi etichetarea emoțiilor, încercările de a le amplifica sau inhiba, 
hipervigilenţa, strategiile de rezolvare de probleme, ventilarea, exprimarea emoțiilor 
în faţa unui auditoriu suportiv, distragerea şi examinarea propriilor distorsionări 
cognitive. 

După cum se ştie, puţin clienți se adresează terapeutului pentru că nutresc 
gânduri lipsite de logică sau procesează în mod inadecvat informaţiile, motivele 
prezentării la cabinet ținând de tulburările emoționale. 

Evenimentele negative de viață activează strategiile cognitive şi emoționale 
care interacționează reciproc. 

Astfel, de exemplu, o pacientă care revine acasă şi găseşte apartamentul gol 
după plecarea soțului, începe să conştientizeze emoţiile negative şi consideră că 
trebuie să se debaraseze imediat de ele înainte de a o copleşi. Clienta se refugiază în 
alcool şi mâncat compulsiv, strategii care vin să confirme convingerea ei că emoțiile 
negative nu pot fi tolerate. 

O altă clientă aflată în aceeaşi situaţie consideră că nu trebuie să aibă 
niciodată. dificultăți emoționale, se simte jenată şi vinovată şi optează pentru 
strategia izolării în loc să-şi exprime şi să-şi clarifice emoțiile. Izolarea şi lipsa de 
comunicare vor confirma sentimentele de culpabilitate şi ruşine care, la rândul lor, 
vor accentua depresia. 

Leahy (2002) realizează o delimitare între procesarea emoţională 
problematică şi cea cu caracter adaptativ. 

Să presupunem că doi tineri Cornel şi Mihai au fost părăsiţi de prietenele lor. 

Cornel, frustrat de faptul că nu a reuşit să trăiască o iubire perfectă, trăieşte o 
stare depresivă. 

Subiectul recunoaşte că nu se simte bine, dar nu îşi conştientizează 
sentimentele. Observând că este iritabil şi supărat, Cornel consideră că nu are 
dreptul să se supere pe persoana iubită şi că, dacă şi-ar exprima sentimentele, nu va 
mai avea nici o şansă de împăcare. 

Clientul este de părere că dacă îşi va împărtăşi depresia şi mânia, ceilalți îl vor 
considera o povară. Lui Cornel în vine greu să înțeleagă de ce este atât de trist pentru 

că el a fostprieten cu Daniela doar câteva luni şi se simte jenat de faptul că este atât de 
dependent de ea. În mintea lui domneşte o stare de confuzie pentru că nu îşi poate pune 
de acord emoțiile conflictuale datorită convingerii „ori iubeşti pe cineva, ori îl urăşti“, 

Clientul se teme de faptul că ostilitatea lui va scăpa de sub. control, se 
consideră vinovat de nefericirea sa şi crede că dorința lui ca Daniela să se întoarcă, 
reprezintă un semn de slăbiciune. 

Cornel stă închis în casă, consumă alcool şi ruminează gânduri negative. 
Clientul nutreşte convingerea că trebuie să. fie rațional („doar a terminat 
psihologia!“), este de părere -că nefericirea sava dura veşnic şi refuză să 
împărtășească cuiva trăirile sale. 

Spre deosebire de Cornel, Mihai este conştient de faptul că este furios şi 
deprimat, considerând că trăirile sale nu sunt nici bune nici rele, ci doar omeneşti. 
Mihai iese frecvent cu prietenii la o terasă şi discută mult -cu' prietenul său: de 
încredere despre ceea ce i s-a întâmplat. 

Subiectul simte că exprimarea deschisă îl va ajuta să-şi clarifice sentimentele, 
este de acord ca şi alții pot simţi același lucru şi consideră că au dreptul'să trăiască 
astfel de stări: tristețe pentru că a pierdut o prietenă, furie pentru că s-a înşelat în 
privinţa ei şi uşurare pentru că a scăpat de o relație nepotrivită pe termen lung. 

„Deşi trăieşte stări afective, Mihai este convins că acestea nu-l vor copleşi şi 
nu vor dura la infinit, putând fi ţinute sub control, fără să-şi înece amarul în băutură. 

În loc să se închidă în casă, Mihai iese cu prietenii, adună bibliografie pentru 
lucrarea de licență şi merge la teatru cu o colegă de facultate. 

Modelul schemelor emoționale (Leahy, 2003) postulează faptul că există mai 
multe scheme emoționale care sunt relevante pentru procesarea emoțională. Aceste 
scheme nu au un caracter exhaustiv, elemente din cadrul acestora suprapunându-se 
unele cu altele. Schemele emoţionale joacă un rol important în menţinerea procesării 
emoționale negative creind, în acelaşi timp, blocaje în cadrul demersului terapeutic. 
Prin intermediul acestor scheme individul îşi conceptualizează emoțiile ca fiind: 
incomprehensibile,. diferite de ale altor persoane, având durata mai lungă, fiind 
scăpate de sub control, fără legătură cu un sistem superior de valori şi generatoare 
de sentimente de culpabilitate sau rușine. 

Subiecţii consideră că nu trebuie să-şi accepte şi să-şi exprime sentimentele şi 
că nu vor fi apreciaţi pozitiv dacă o făc. Aceştia se gândesc permanent la cât de rău 
se simt, acordă o atenție sporită raționalității şi îşi neglijează 'sentimentele. Mulţi 
dintre ei chiar îi blamează pe ceilalți pentru că nutresc astfel de sentimente. 

Schemele emoționale. negative îngreunează procesarea emoţională 
contribuind la accentuarea tulburărilor emoționale. 

Leahy (2003) prezintă o schemă din care rezultă trei modalități de procesare 
a unei stări emoționale negative. 

O modalitate de procesare constă. în conştientizarea “emoției. (tristețe), 
exprimarea şi validarea acestuia fapt ce contribuie la reducerea ei... 

O altă manieră de procesare constă în evitarea emoțională şi cognitivă. 
Individul se: refugiază în consumul de: substanțe psihotrope, mănâncă în mod 
compulsiv! saw declanşează comportamente de. tip disociativ, elemente care 
contribuie la. întărirea convingerii că emoţiile negative nu pot fi tolerate sau 
controlate. Acest tip de procesare conduce la ruminații negative şi îngrijorări. 

A treia modalitate de procesare emoţională implică abordarea emoțiilor ca 
incomprehensibile, jenante, diferite de ale celorlalți şi care trebuie minimalizate. Şi 
acest gen de procesare va contribui la ruminații cu conţinut negativ, îngrijorare şi 
escaladarea stărilor afective negative. 

Prezentăm mai jos schema metacognitivă a emoțiilor (după Leahy, 2003, p. 98). 


Emoţii negative: 
* mânie 

* anxietate 
* tristețe 


Focalizarea atenţiei 
asupra emoțiilor 


Interpretări negative: 

* culpabilitate 

* emoția considerată diferită 
de a celorlalți 

* apreciere simplistă 

* lipsă de comprehensibilitate 

* nu îşi acceptă emoțiile 

* exces de raționalitate 


Evitare 
cognitivă 


Emoţia este 
considerată 
normală 


Disociere: 
Mâncat compulsiv 
Alcool 
Droguri 
Anestezie 
emoțională 


Emoţia e considerată 
problematică 


Acceptare 
Exprimare 
Validare 

Se învaţă din 
experiența trăită 


Pierderea 
controlului 
Durată prelungită 


Ruminaţii 
Îngrijorări 
Evitarea situațiilor care 
activează emoțiile 

Blamarea celorlalți 

Aşa cum am mai subliniat, terapia cognitiv-comportamentală îl ajută pe client 
să sesizeze diferența dintre gânduri şi sentimente, să examineze avantajele şi 
dezavantajele menţinerii anumitor gânduri şi stări afective, să adune dovezi împotriva 
gândurilor negative şi să-şi formeze noi modele de gândire şi comportament. 

Se porneşte de la supoziţia că subiectul este motivat şi capabil să se detaşeze 
în suficientă măsură de stările sale afective, astfel încât să-şi poată modifica stilul 
negativ de gândire. 

Cu toate acestea, practica a demonstrat faptul că rareori gândurile şi 
convingerile singure reprezintă nucleul situației problematice. Modelul schemelor 
emoționale (Leahy, 2002) îl ajută pe terapeut să identifice teoria pe care o are 
clientul asupra stărilor sale afective în acelaşi mod în care modelele metacognitive 
ajută la înțelegerea gândirilor intruzive, imaginaţiei cu conținut disfuncțional, 
naturii îngrijorării sau semnificației atacurilor de panică (Resick, 2001, Wells, 2002, 
Wells, Clark şi Ahmad, 1998). 

O teorie individuală referitoare la emoţii contribuie la exacerbarea emoțiilor 
negative. 

Astfel, un individ care consideră că reacţiile sale emoționale sunt 
incompreheasibile („„depresia mea nu are sens“, „nu ar trebui să fiu deprimat““) se va 
considera un neajutorat. Gândurile cu conţinut depresiv vor atrage după sine gânduri 
legate de jenă („„voi arăta ca un ratat în ochii lui“) sau culpabilitate („sunt egoist, de 
asta mă simt deprimat“) generând dificultăți în cadrul demersului terapeutic. 

Teoriile asupra emoţiilor care pornesc de la metafora deschiderii „cutiei 
Pandorei“, care consideră conştientizarea, acceptarea şi exprimarea emoțiilor ca 
fiind fenomene negative, vor bloca demersul de procesare psihoterapeutică. 

O clientă suferind de anorexie, care consideră exprimarea liberă a 
sentimentelor sale ca pe un semn de slăbiciune iar lipsa alimentaţiei ca pe unul de 
evoluţie în plan spiritual, va fi foarte puțin motivată să-și corecteze dieta. 

Leahy (2003) supune atenţiei şi conceptul de socializare emoțională care se 
referă la achiziționarea unor convingeri şi abilități referitoare la viața emoţională. 

Aceasta: implică reflectarea de către părinte a experienței emoţionale a 
copilului, etichetarea şi reacțiile de tip empatic (Kohul, 1977). O altă componentă a 
socializării emoționale are în vedere şi măsura în care părintele va răspunde stărilor 
emoționale negative ale copilului după perioade scurte de separare. 

Gottman şi colaboratorii (1996) au identificat mai multe stiluri de interacțiune 
emoțională între părinte şi copil sau în cadrul cuplurilor maritale: ghidare emoțională, 
acceptare semnificativă — ghidare defectuoasă, negare, dezaprobare şi dereglare. 

Stilul bazat pe ghidare emoțională îi ajută pe copil să vorbească despre 
emoțiile sale, să le recunoască, să-şi însuşească regulile de management al stărilor 
afective, precum şi modalități de rezolvare de probleme. Stilul acceptare 
semnificativă — ghidare defectuoasă permite copilului să-şi exprime sentimentele, 
dar nu îl ajută să le identifice sau să rezolve problemele. 

Negarea presupune  neluarea în - consideraţie a emoţiilor: infantile, 
dezaprobarea implică un control excesiv şi critici la adresa emoțiilor, în timp ce 
stilul bazat pe-dereglare îi caracterizează pe părinți depăşiţi de propriile stări 
afective care le resping pe cele ale copilului. 

Ghidarea emoțională îl ajută pe copil să-şi autoregleze stările emoționale. 

Părinţii sunt cei care facilitează sau inhibă reglarea emoţiilor: acceptarea, 
conştientizarea, exprimarea sau gestionarea emoțiilor conflictuale. 

De asemenea, factorii temperamentali (înclinaţie: spre activare sau inhibiție) 
vor avea, la rândul lor, o influență puternică asupra socializării emoționale. 

Astfel, un copil cu un nivel de activare ridicat îi va activa în mod indirect pe 
părinți să fie mai critici şi să-l controleze mai ferm, ceea ce poate conduce la 
convingerea că exprimarea emoțiilor nu este acceptabilă pentru ceilalți. 

Trebuie subliniat faptul: că socializarea emoțională nu se încheie la vârsta 
copilăriei sau adolescenței, evenimentele din perioada vieţii adulte contribuind şi ele 
la conceptualizarea emoțiilor şi la strategiile de raportare la acestea. 

De exemplu, o pacientă cu un soț alcoolic şi paranoid poate conchide că 
stările ei afective nu au sens pentru ceilalți pentru că soțul le consideră atacuri 
directe împotriva lui. 

În evaluarea blocajelor care apar în cadrul demersului este necesar să se țină 
seama de modul în care evenimentele de viață timpurii şi actuale au contribuit la 
exprimarea emoţională. Terapeutul va adresa întrebări de tipul următor: 

„Când erai copil cum reacționau părinții atunci când îţi exprimai emoțiile?, Te 
întrebau ce. simţi, te criticau, te determinau să simți că emoţiile tale nu sunt 
importante sau păreau depăşiţi de acestea?, Simţeai nevoia să fii ocrotit sau 
mângâiat, ezitai să te apropii de părinții tăi?“ 

Întrebări asemănătoare pot fi adresate şi altor persoane semnificative din 
anturajul clientului. 

Schemele emoţionale blochează demersul terapeutic prin intermediul 
următoarelor mecanisme (Leahy, 2003): 

* Teama de autodezvăluire. 

Relaţia terapeutică reprezintă adesea o experiență unică pentru clienți cu 
scheme emoționale deficitare, deoarece presupune focalizarea asupra emoțiilor într- 
un mediu suportiv. 

Această experiență poate genera confuzii sau îl poate dezamăgi ori intimida 
pe client. 

Intimidarea reprezintă efectul convingerii că subiectul va fi expus, umilit sau 
judecat: „dacă îţi voi spune cu adevărat ceea ce simt mă vei considera o persoană 
dezgustătoare“? 

Dezamăgirea poate apare datorită faptului că subiectul nu se simte înțeles 
sau ajutat în suficientă măsură, în timp ce: confuzia poate rezulta din faptul că 
pacientul crede că psihoterapia reprezintă doar un proces de descărcare emoțională 

nu şi de schimbare atitudinală („credeam că vin aici doar'să vorbim despre ceea ce 
simt eu“). 

Mariana, o clientă prezentând comportamente de tip bulimic şi conflicte 
maritale, a avut dificultăţi să vorbească în timpul şedintelor de terapie despre nevoia 
ei de sprijin şi afecțiune din partea soțului. Imediat ce erau abordate aceste subiecte, 
clienta schimba vorba. Întrebată fiind de terapeut ce a simțit înainte de a reacționa 
astfel, ea a afirmat că prezența ei la terapie reprezintă un semn de egoism deoarece 
nu face decât să se plângă mereu. 

Investigaţiile ulterioare au evidențiat faptul că pacienta se simţea vinovată de 
nevoia ei de afecțiune, deoarece părinții îi spuneau că este egoistă atunci când îşi 
exprimă astfel de dorințe şi că nimeni nu va înțelege astfel de solicitări. Drept 
consecință, clienta şi-a format convingerea că exprimarea nevoilor sale nu are nici 
un sens şi că dacă „îşi va da voie“ să se simtă frustrată în relația de cuplu, îşi va 
pierde controlul şi se va lăsa pradă depresiei şi anxietății. 

În acest caz, conceptualizarea emoţională a cazului. s-a dovedit utilă. 
Terapeutul a ajutat-o să examineze evenimentele din copilărie precum şi pe cele 
actuale. 

Mama clientei era o persoană depresivă şi anxioasă căsătorită cu un bărbat 
rece şi distant. 

Când pacienta încerca să se apropie de mamă din nevoia ei de afecțiune, 
aceasta o îndepărta spunându-i că este egoistă pentru că nu observă cât de grea este 
viața mamei, aceasta din urmă inversând relația de sprijin. Când mama clientei a fost 
spitalizată timp de trei luni pentru depresie, Mariana, atunci în vârsta de 8 ani s-a 
considerat vinovată de boala mamei pentru că nu a avut grijă de ea, nevoile sale 
reprezentând o povară pentru mamă. j 

Modelul sacrificiului de sine a fost întărit în viața adultă de comportamentul 
soțului (cu performanțe sexuale slabe datorate abuzului de alcool) precum. şi 
refugiului în hiperactivitate. 

Conceptualizarea emoţională a ajutat-o să înțeleagă faptul că unul dintre 
obstacolele în calea terapiei era reprezentat de negarea trebuințelor sale, precum şi 
de dorința de a încheia terapia. Clienta a fost capabilă să recunoască faptul că 
exprimarea deschisă a emoțiilor în familia de origine şi în cea actuală au reprezentat 
experiențe dezamăgitoare şi chiar primitive. Ea a coştientizat şi faptul că şi-a format 

“un stil de a face față propriilor. nevoi emoționale centrându-se pe trebuințele 
celorlalți în speranța că aceştia nu o vor abandona. 

* Teama de a accesa şi descrie stările afective. 

Deşi majoritatea pacienţilor solicită psihoterapia din dorința de a-şi modifica 
reacțiile afective, schemele lor emoționale negative împiedică acest proces. 

O persoană care nutreşte convingerea că emoțiile negative puternice sunt 
jenante, nu sunt împărtăşite de ceilalți sau sunt de neînțeles, va avea dificultăți să-şi 
dezvăluie emoțiile în fața terapeutului. 


STRATEGIILE PSIHOTERAPIEI COGNITIV-COMPORTAMENTALE 169 
N NI i RN ti 

O clientă se simţea jenată să-şi dezvăluie în fața terapeutului sentimentele de 
ostilitate faţă de fiica ei, considerând că terapeutul o va respinge dacă va afla astfel 
de lucruri despre ea. 

Schemele emoționale pun adesea probleme şi terapeuților cognitivişti care 
sunt formaţi să pună accent pe aspectele raționale ale psihoterapiei. 

Din păcate, terapia cognitiv-comportamentală va fi pe placul acelor terapeuți 
cărora emoțiile puternice li se par inacceptabile. 

Accentul pus pe contraargumentarea raţională îi va bloca pe acei clienți cu 
scheme emoţionale de tip problematic (Leahy, 2001). 

Cu toate acestea, exprimarea emoţională, empatia şi validarea stărilor afective 
este foarte importantă şi în cadrul terapiei cognitiv-comportamentale, mai ales în 
fazele incipiente ale tratamentului. 

Leahy (2003, p: 102) este de părerea că terapeutul să se adreseze direct 
clientului cu următorul instructaj: 

„Cel mai important element în cadrul terapiei îl reprezintă stările tale afective, 
modul în care. te simţi. Trebuie să fii convins de faptul că aici vei fi înțeles, că 
emoţiile tale vor putea fi exprimate: într-un. mediu securizant şi că aceste trăiri 
emoționale ne vor furniza informaţii despre problemele tale.“ 

Greenberg (2002) a pus la punct demersul terapeutic de „focalizare 
condițională“ care utilizează tehnici  experienţiale cum ar fi imaginaţia dirijată, 
retrăirea amintirilor trecute sau inducerea deliberată a unor stări emoționale. 

Luarea în consideraţie a schemelor emoționale este importantă şi în formarea 
şi menţinerea alianței terapeutice. Destrămarea acesteia se aaa mai ales atunci 
când sunt activate schemele emoționale negative. 

Analizarea unei experiențe emoționale terapeutice poate activa convingeri 
legate de faptul că dezvăluirile nu fac decât să producă un stres suplimentar sau pe 
cele referitoare la calităţile empatice, credibilitatea şi spiritul protector al 
terapeutului. 

Schemele emoţionale ale terapeutului interferă, la cântul lor, cu procesarea şi 
exprimarea emoțională. 

Leahy (2001) a identificat un număr de scheme personale întâlnite frecvent la 
terapeuţi: schema bazată pe solicitări-standard, a persoanei speciale (unice), de 
respingere, abandon, autonomie şi control. 

De pildă, un terapeut la care funcționează schema bazată pe abăhdon şi 
respingere va evita să chestioneze clientul în legătură cu convingerile negative 
legate de emoții puternice cum ar fi mânia, pentru ca pacientul să nu abandoneze 
terapia. La rândul său, clientul va interpreta această evitare în termenii următori: 
„reacţiile mele emoționale îi sperie pe ceilalţi; îi pot intimida pe oameni datorită 
trăirilor mele; pot să-i fac să se simtă vinovaţi“. 

Schemele emoționale pot crea dificultăți şi în realizarea sarcinilor de 
expunere. Convingerea că expunerea la stimulii anxiogeni va conduce la pierderea 

controlului şi la accentuarea stărilor afective negative îl va împiedica pe client să se 
angajeze în astfel de sarcini. 

Leahy (2003, p. 104-105), identifică o serie de scheme emoționale negative 
care stau la baza apariției depresiei şi anxietății. Acestea pot fi evidențiate cu 
ajutorul scalei schemelor emoționale elaborate de autor. Acestea reprezintă 
întrebările pe care va trebui să le adreseze terapeutul clientului pentru a identifica 
schemele emoţionale centrate în jurul câtorva concepte, precum şi unele strategii de 
contracarare a lor. 


1. Comprehensibilitatea: 

„Au aceste trăiri emoționale vreo semnificație pentru tine?**; 

„Care ar fi motivele pentru care te simţi trist, speriat sau mânios?*; 

„La ce te gândeşti (ce imagini îți vine în minte) atunci când te simți trist, 
speriat, furios?*; 

„Ce situaţii declanşează aceste stări emoționale?“; 

„Dacă aceste stări afective nu au nici un sens pentru tine, ce crezi despre astea?; 

„Crezi că vei înnebuni sau îţi vei pierde controlul ?**; 

„Crezi că unele lucruri petrecute în copilărie te fac să te simți astfel acum?“. 


2. Viziune simplistă asupra vieții afective: 

„Consideri că a avea emoții contradictorii reprezintă un fenomen normal sau 
anormal?**; 

„Ce crezi că înseamnă să ai sentimente contradictorii față de cineva?'; 

„Care este dezavantajul convingerii că trebuie să simţi un singur fel de emoții?“. 


3. Culpabilitatea: 

„Care sunt motivele pentru care crezi că emoțiile tale nu se justifică?**; 

„De ce crezi că nu trebuie să nutreşti aceste sentimente?“; 

„Crezi că alţii ar putea avea stări afective similare într-o astfel de situații ?*; 

„Observi că există diferenţe între a simți mânie şi a acționa în consecință?; 

„De ce crezi că unele emoții sunt pozitive și altele negative?“; 

„Dacă o altă persoană ar încerca aceste prea: ă ai avea o părere mai proastă 
despre ea?“; 

„De unde ştii că o emoție este negativă?“; 

„Ce ar fi dacă ai privi emoțiile pe care le trăieşti ca pe nişte experienţe care îţi 
dau un semnal că ceva nu este în regulă?“; 

„Cum ar putea stările afective pe care le trăieşti să rănească pe sinea 


4. Caracterul controlabil: 
„Consideraţi că trebuie să vă controlați emoțiile şi să vă eliberați de stări 
afective negative?*; 

„Ce credeţi că se va întâmpla dacă nu reuşiţi să vă eliberați complet de o 
anumită stare afectivă?“; 

„Nu cumva încercările de a vă elibera de o stare afectivă nu fac decât să o 
intensifice?**; 

„Vă temeţi de faptul că a trăi o stare afectivă intensă reprezintă un semn că se 
va întâmpla ceva mai rău?“; 

„Credeţi că veţi înnebuni sau că vă veţi pierde controlul?*; 

„Credeţi că există vreo diferenţă între autocontrolul acțiunilor şi autocontrolul 
emoțiilor?“. 


* 

5. Consensul: 

„Ce stări afective aveţi, despre care credeţi că nu le au şi ceilalți?“; 

„Dacă altcineva trăieşte o astfel de stare afectivă ce credeți despre persoana 
respectivă?“; 

„De ce credeţi că filmele sau romanele cu încărcătură emoțională sunt 
apreciate de mulți oameni?; 

„Credeţi că oamenilor le pare bine să afle că şi alții trăiesc aceleaşi 
sentimente?“*; 

„Credeţi că este normal să fiți supărat, să aveți fantezii, să vă temeți?“; 

„Dacă vă jenați să vă exprimaţi sentimentele, credeți că acest lucru vă 
împiedică să constatați că alții trăiesc aceleaşi stări?“. 


6. Ruminaţiile interioare: 

„Care sunt avantajele şi dezavantajele concentrării asupra a cât de rău vă 
simțiți?“; . 
„Credeţi că dacă veţi continua să vă gândiţi la acel lucru veți găsi şi o 
soluție?“*; 

„Credeţi că îngrijorările vă fac să vă temeţi că nu vă puteți controla tendința 
de îngrijorare?*“; | 

„Îngrijoraţi-vă cât mai mult, timp de jumătate de oră în fiecare zi, iar în restul 
timpului lăsaţi grijile la o parte“; 

„Reformulaţi îngrijorările în termeni comportamentali, astfel încât să puteți 
acţiona pentru a rezolva problema“; 

„Distrageţi-vă atenţia realizând o acţiune sau întâlnindu-vă cu un prieten cu 
care să discutați despre altceva decât despre motivele de îngrijorare?“; 

„Există oare ceva real ce nu doriţi să acceptați?““; 

„Ce credeţi că se va întâmpla dacă vă veţi permite să acceptați o anumită 
emoție?“; | 

„Credeţi că veți acționa în consecință“? 

„Credeţi că dacă veţi accepta o emoție aceasta va persista în permanenţă?““; 

„Credeţi că neacceparea emoţiilor vă va motiva să vă schimbaţi?“; 

„Care sunt consecințele negative ale reprimării stărilor emoționale, risipirea 
energiei, atenție excesivă, efecte inverse?“; 
„Dacă negați faptul că ceva vă sufocă atunci cum mai puteţi: rezolva 
problema?“; 
„Nu ar fi mai bine să vă dați voie să trăiţi o stare emoțională şi să o observați 
pur şi simplu în loc să o judecaţi sau să încercaţi să o modificaţi?“ 


Studiu de caz (după modelul elaborat de Leahy, 2003) 


Denisa, o profesoară în vârstă de 39 de ani, divorțată, s-a adresat cabinetului 
de psihoterapie pentru anxietate generalizată, depresie, stimă de sine scăzută şi 
consum abuziv de alcool. Clienta a urmat tratament cu Prozac, dar a întrerupt acest 
tratament în urmă cu trei săptămâni deoarece nu a obținut nici un rezultat. La 
chestionarele de depresie (BDI) şi anxietate (BALI elaborate de Beck a obținut 24 şi 
respectiv 25 de puncte. 

Clienta obişnuia să consume Pit zilnic. 

La interviul clinic, pacienta şi-a exprimat următoarele tăprijotări: „Voi fi 
oarece: „voi rămâne singură pentru totdeauna“; „fiica mea este supărată pe 
mine“; „o să rămân fără nici un ban şi o să sfârşesc în sărăcie“; „şeful meu este 
supărat pe mine“; „mă voi îmbolnăvi şi nimeni nu va avea grijă de mine“. 

Problemele emoționale ale clientei se refereau la neacceptarea stărilor afective, 
lipsa validării, abordare simplistă, pierderea controlului şi ruminaţii cu conţinut negativ. 

Ambii părinţi ai clientei sufereau de depresie. Tatăl a fost diagnosticat cu 
tulburare afectivă bipolară, alcoolism şi idei cu conținut suicidar, Acesta o agresa 
fizic sau refuza să-i vorbească. Mama evita să abordeze orice problemă legată de 
viața emoțională. - 

Lecţia pe care a învăţat-o clienta încă de apti i a fost aceea că nu trebuie 
să aibă nici un fel de stări'afective. 

Socializarea ei emoţională s-a a bazat pe respingere, dezaprobare şi dereglare 
emoțională. 

Clienta a relatat faptul că de-a lungul timpului a avut mai multe episoade în 
care a mâncat compulsiv, a ținut regim şi a abuzat de alcool. 

Ea a afirmat că s-a temut totdeauna să-şi manifeste mânia pentru a nu fi bătută 
de tatăl ei, BIȚri3 
Denisa se temea şi de multe alte lucruri şi atunci când se simţea singură şi 
speriată, consuma alcool sau mânca în mod compulsiv pentru a se elibera de stările 
afective negative. 


Conceptualizarea cazului 
Denisa a fost diagnosticată inițial cu depresie majoră, anxietate generalizată 
şi abuz de alcool. 


STRATEGIILE PSIHOTERAPIEI COGNITIV-COMPORTAMENTALE 173 
a iii iii ii ai di iai 

Schema ei cognitivă era centrată în jurul lipsei valorii personale iar schema 
interpersonală postula faptul că oamenii o vor evalua negativ şi o vor respinge. 

Schema emoţională se referea la ideea că stările emoționale -reprezintă un 
semn de deficientă personală şi că trebuia să se elibereze imediat de ele mâncând sau 
consumând alcool, în caz contrar, stările afective ar copleşi-o şi ar aduce-o la spitalul 
de psihiatrie (la fel ca tatăl său). ale 

Deoarece considera că trăirile emoţionale reprezentau o deficiență, clienta 
evita să le împărtăşească altora pentru a nu fi respinsă. 

Denisa credea că dacă va plânge în fața terapeutul acesta o va considera slabă 

şi că îşi va pierde total controlul. 

Gândurile negative automate aveau următorul conținut: 

„Ei cred că sunt o ratată“ (Citirea gândurilor); 

„Voi sfârşi în mizerie“ (Prevestirea catastrofizantă a viitorului); 

„Sunt o proastă“ (Etichetare); 

„Mi-am distrus întreaga viață“ (Gândire de tipul totul sau nimic); 

„Nimic din ceea ce fac nu-mi reuşeşte“ (Desconsiderarea pozitivului); 

ÎL orările sale se refereau la bani, activitate profesională şi singurătate; 

„Mă gândesc tot timpul la asta, poate voi găsi/o soluție“; 

„Voi fi pregătită“; 

„Dacă sunt pesimistă nu voi fi dezamăgită“; 

„Îngrijorările mă copleşesc; nu am nici un control asupra lor“. 

Denisa nu conştientiza aproape de loc stările sale afective, Ea se simţea 
vinovată şi jenată, considerând că ceilalți nu nutresc astfel de sentimente, că acestea 
nu au nici un sens şi că nu trebuie să aibă sentimente contradictorii. 

Clienta rumina în permanență gânduri şi imagini cu conținut negativ fiind de 
părere că nu are nici un fel de control asupra acestora şi că stările sale afective 
disfuncţionale vor dura la nesfârşit. 

Denisei îi era greu să-şi exprime aceste sentimente şi nu se aştepta ca ceilalți 
să o înțeleagă. 

Strategiile ei de a face faţă stresului aveau un puternic conţinut patologic 
incluzând: izolare, abuz de alcool, mâncat compulsiv şi lipsă de aseritivate în familie 
şi la serviciu. 

PR 


Schema conceptualizării emoționale a cazului (după Leahy, 2003, p. 108). 


Conştientizare slabă: nu este 
conştientă de stările sale 

afective, recurge la alcool 
pentru a se anestezia. 


Jenă/Culpabilitate: „Ceilalţi nu mă vor 
respecta. Nu ar trebui să am astfel de 
sentimente“. 

Lipsa consensului: „Nimeni nu mai are 
astfel de stări.“ 


Inconprehesibilitate: „Sentimentele sunt 
lipsite de sens“. 

Evaluare simplistă: „Nu ar trebui să am 
sentimente contradictorii față de mine 
sau de ceilalţi“. 

Ruminaţii interioare: Nevoia de a se 
concentra asupra negativului pentru a-i 
conferi un sens. 


Autocontrol diminuat: „Dacă 
voi lăsa aceste sentimente să 
mă cuprindă ele mă vor 
copleşi“. 

Durata prelungită: 

„Aceste stări afective 
negative vor dura la 
nesfârşit.“ 


Incapacitate de exprimare emoţională: 
„Nu pot să le spun celorlalți ce simt“. 
Absența validări din partea celorlalți: 
„Ei nu vor înțelege“. 


Mecanisme patologice de 
gestionare a stresului: 
izolare, 

abuz de alcool, 
mâncat compulsiv, 
lipsă de asertivitate. 


Simptome: 

autocritică, lipsă de 
speranță, tristețe, apatie, 
absenţa sentimentului 


plăcerii, ideație suicidară, 
dificultăţi de concentrare 
a atenţiei. 

Aşa cum a rezultat în urma evaluării inițiale, Denisa avea dificultăți să-şi 
accepte stările emoționale. Întrebată fiind de către terapeut ce stări emoționale nu 
acceptă, clienta a relatat următoarele: 

„Anxietatea şi mânia. Trebuie să mă eliberez imediat de aceste sentimente. 
Nu trebuie să fiu tristă, doar am o viață bună!“ 

Denisa considera că reacțiile sale emoţionale sunt de neînțeles și că nu le 
poate controla decât dacă abuzează de alcool. Clienta se simțea neajutorată şi 
incapabilă să schimbe ceva în existența ei. 

„Dacă nu beau mă simt din ce în ce mai rău.“ Datorită modalității simpliste 
de a evalua propriile stări afective, Denisa considera că nu trebuie să nutrească 
sentimente contradictorii față de propria persoană sau față de ceilalți („Lucrurile 
trebuie să fie clare: ori sunt fericită, ori sunt deprimată“). 

Terapeutul a ajutat-o să examineze convingerea conform căreia dacă îşi va 
exprima emoțiile va suferi o decompensare psihică. 


Redăm mai jos, un fragment din cadrul dialogului terapeutic: 

Terapeutul: Denisa, ai plâns la întâlnirea noastră de astăzi. Ce ai crezut că voi 
gândi eu despre tine? 

Denisa: M-am temut că mă veți considera patetică. 

T: Dar acum ce crezi? 

D: Cred că mă înţelegeți. Păreți o persoană caldă. 

T: Ai crezut şi faptul că dacă îţi exprimi emoțiile vei pierde controlul şi te vei 
îmbolnăvi psihic? 

D: Da, dar nu s-a întâmplat asta. 

T: Când stai singură în casă îţi spui în gând: „Trebuie să mă eliberez imediat 
de aceste stări pentru că altfel mă vor copleşi.“ Ce ar fi dacă ai încerca să nu îți mai 
„îneci amarul“ în alcool? Ce faci dacă încerci să nu mai bei? 

D: Citesc o carte, mă uit la televizor sau fac gimnasitcă. 

T: lată că există mai multe strategii de a face faţă stărilor afective negative. 
Una dintre ele este abuzul de alcool. Să examinăm acum avantajele şi costurile 
diferitelor modalități de a face față emoțiilor. 

Pentru a o ajuta pe Denisa să-și înțeleagă stările afective, terapeutul a analizat 
împreună cu ea fondul genetic al familiei: părinții şi bunica paternă au suferit de 
depresie, iar o mătuşă a fost bolnavă de schizofrenie. Vulnerabilitatea biologică şi 
mediul familial unde a predominat critica, retragerea şi  disimularea stărilor 
emoționale au fost oferite drept explicaţii pentru starea actuală a clientei. 

Modelul cognitiv a ajutat-o, de asemenea, să conştientizeze faptul că, 
deoarece nutrea convingerea că are o deficiență, clienta filtra acele informaţii care 
veneau în sprijinul convingerii respective, prognozând respingere, abandon Şi eşec. 

Aceste intervenții terapeutice au contribuit la diminuarea sentimentelor de 
culpabilitate. 

În continuare, au fost puse în discuţie convingerile conform cărora Denisa 
trebuia să aibă numai sentimente pozitive față de fiica ei Mirela. A fost aplicată 
strategia analizei beneficiilor şi costurilor (costul constă în faptul că această 
convingere avea un caracter nerealist, Mirela fiind diagnosticată cu tulburări de 
comportament). 

Terapeutul a aplicat şi tehnica standardelor duble, întrebând-o ce ar spune o 
prietenă a cărei fiică lipseşte de la şcoală şi fură bani din casă. Răspunsul clientei a 
fost: „Există unele lucruri pe care le apreciez la fiica mea, dar sunt şi multe care nu 
îmi plac.“ 

Această strategie a ajutat-o pe clientă prea revizuiască viziunea simplistă 
asupra oamenilor şi emoțiilor. 

Terapeutul a apreciat faptul-că Denisa avea motive; să fie. tristă datorită 
comportamentului fiicei sale, fapt ce a ajutat-o aul înțeleagă mai bine stările 
afective 

Deoarece Denisa abuza de alcool pentru a-şi înlătura anxietatea, terapeutul a 
pus accent pe reducerea-consumului între ședințele de terapie, pentru că atâta timp 
cât obişnuieşte să bea, clienta nu va avea acces la gândurile negative automate şi nu 
le va putea înlocui cu unele raţionale. 

Schemele sale emoţionale disfuncționale joacă un rol însemnat în menţinerea 
strategiei patologice de a face față stresului (Convingerea negativă că stările 
emoționale o vor copleşi, sentimentele de culpabilitate şi neînțelegere a propriilor 
trăiri, precum şi aceea că băutura reprezintă o alternativă față de ruminaţiile 
interioare). 

Sarcinile pentru acasă au fost următoarele: 

- Denumirea stărilor afective: tristețe, anxietate, mânie, sentiment de vid 
interior, curiozitate etc. 

- Acceptarea stărilor emoționale ca fiind omenești: „Trebuie să fiu puternică“ 
versus „trebuie să accept că sunt o ființă omenească“; 

- Acceptarea ambivalenței: „Nu este realist să mai aştept să am numai 
sentimente pozitive sau negative față de o persoană sau față de mine însămi. A avea 
sentimente contradictorii înseamnă a fi o persoană complexă“; 

- Normalizarea sentimentelor: „Este normal să mă simt uneori singură sau 
supărată“; 

- Autocontrolul stărilor emoţionale: „„Aşează-te într-un fotoliu şi acordă-ți 20 
de minute pe zi pentru a-ţi face griji“; „Atunci când te simți deprimată, fă 
gimnastică, fă o plimbare, citeşte o carte, vizitează o prietenă, fă cumpărături''; 

- Reducerea culpabilității: „Nu ai decis tu să ai o problemă“; „Există o serie 
de factori genetici şi din copilărie, care te-au determinat să fii vulnerabilă“; „A fi 
deprimat nu reprezintă un lucru ruşinos“; 

- Reducerea -ruminaţiilor: „Ce lucruri plăcute sau utile aş putea face în 
următoarele zile în loc să mă gândesc la problemele mele?“. 

În vederea înlăturării îngrijorărilor au fost-realizate următoarele strategii: 

- Realizarea distincției dintre îngrijorările productive şi neproductive: 
îngrijorările productive reprezintă paşi în direcția rezolvării problemei, în timp ce 
cele neproductive nu duc nicăieri şi îmbracă forma: „ce va fi dacă...“ şi „scapă de 
sub control“; 

- Raţionalizare: „Faptul că te simţi anxioasă nu înseamnă că lucrul rău de care 
te temi se va întâmpla cu adevărat“; 

- Înlăturarea conxiunilor întâmplătoare: „Tu crezi că acel eveniment negativ nu 
s-a petrecut pentru că îngrijorările tale l-au preîntâmpinat. Există multe lucruri rele 
care nu se întâmplă şi altele care se întâmplă, deşi nu te-ai îngrijorat din Cauza lor“; 

- Reducerea tendinței de izolare prin intermediul planificării activităților pe 
termen scurt şi pe termen lung. 


Treptat, Denisa şi-a recâștigat autocontrolul şi a realizat faptul că stările sale 
afective pot fi modificate prin intermediul următoarelor strategii: 

- stabilirea unor perioade scurte în care să se lase în voia stărilor afective; 

- observarea acestora fără a le judeca; 

- modificarea gândurilor şi convingerilor negative; 

- planificarea unor activități pozitive; 

_ utilizarea unor metode de rezolvare de probleme care să o ajute să-şi 
găsească un alt loc de muncă şi să gestioneze corect conduita fiicei; 

_ stabilirea de contacte cu persoane suportive (prieteni) cărora să le poată 
împărtăşi trăirile. 

După două luni de terapie cu şedinţe de două ori pe săptămână, clienta a reuşit 
să reducă, apoi să stopeze complet consumul de alcool. 

Scorurile la inventarele de depresie şi anxietate s-au redus la 9 şi respectiv 8 
puncte. 

Denisa a reluat legăturile cu o prietenă din liceu cu care a început să se 
întâlnească la sfârşit de săptămână. | 

La şcoală, Denisa a devenit mai asertivă, şi-a ameliorat relaţia cu directoarea 
şi s-a înscris la examenul pentru gradul didactic 1. 

De asemenea, ea a adoptat o atitudine mai fermă cu fiica ei cu care a acceptat 
discuţii deschise. 

Aceasta din urmă a încetat să mai lipsească de la şcoală şi s-a înscris la un 
curs de dans modern. 

Psihoterapia a durat 6 luni, după care clienta a mai fost văzută de câteva ori 
de terapeut. 

Conştient de vulnerabilitatea acesteia, terapeutul i-a atras atenția că există 
posibilitatea unor recăderi, precum şi a reluării consumului de alcool dacă apar 
evenimente de viaţă traumatizante. Acesta i-a explicat că nu există o terapie perfectă 
şi a învăţat-o să se accepte şi să facă eforturi să evolueze. 

Prezentăm mai jos schema intervențiilor terapeutice (după Leahy, 2003, 
p. Il): 


Accentuarea conştientizării: 
Practică recunoaşterea şi 
expunerea liberă a emoțiilor în 
şedinţele de terapie şi acasă. 


Reducerea sentimentelor de jenă şi 
culpabilitate: îşi exprimă emoțiile față 
de prieteni şi observă ce se întâmplă. 
Normalizează sentimentele. 
Realizarea consensului: îi întreabă pe 
alții dacă trăiesc stări afective 
asemănătoare şi dacă au probleme. 


Mai multă comprehensibilitate: 
Observă că deprimarea şi sentimentul de 
singurătate sunt justificate. Examinează 
legătura dintre gândurile negative şi 
stările afective. 

Complexitate: Observă cum oamenii 
(inclusiv tu) au trăiri complexe, chiar 
contradictorii. 

Evitarea ruminării: Planifică activități 
atunci când eşti singur. Stabileşte 
perioade pentru îngrijorări. 


Autocontrol mai bun: 
Dă-ţi voie să simți stări 
emoționale; 

Observă dacă sunt probleme 
practice de rezolvat. 
Scurtarea duratei unei stări 
afective: 

Observă cât de mult durează 
o stare emoțională; 
Modifică gândurile negative 
şi angajează-te în 
comportamente pozitive. 


Expresivitate sporită: Spune-le celorlalți 
cum te simţi. Exprimă sentimente 
pozitive, cere-le celorlalți să exprime ce 
simt. 

Acceptare: Nu împărtăşi sentimentele 
persoanelor critice. Observă cum se 
raportează ceilalți la tine. 
Recompensează-i pe cei care te ascultă. 


Strategii pozitive de 

gestionarea stresului: 

* Socializare; 

* Reducerea consumului de 

alcool; 

* Reglarea comportamentului 
alimentar; 

* Dezvoltarea asertivității; 

* Dezvoltarea capacităţii de 

rezolvare de probleme. 


Reducerea simptomelor: 
stimă de sine mai ridicată; speranța mai 
multă, mulţumire; relaxare, 
conştientizarea sentimentelor, satisfacție, 
absenţa ideilor suicidare, capacitate de 
concentrare ridicată. 


X. Eficienţa sarcinilor pentru acasă 


Sarcinile pentru acasă au reprezentat o componentă importantă. în cadrul 
terapiei cognitiv-comportamentale încă de la începuturile acesteia (Beck, Rush, 
Shaw și Emery, 1979). Observațiile clinice evidențiază faptul că îndeplinirea 
sarcinilor pentru acasă îl ajută pe client să se amelioreze mai repede şi să se mențină 
în stare bună un timp mai îndelungat, complianța față de acestea reprezentând un 
predictor important pentru succesul terapiei. 

Cu toate acestea, terapeuții practicieni ştiu că adesea clienții nu îşi îndeplinesc 
sarcinile pentru acasă sau nu le realizează cum trebuie. 

Detweiler şi Whisman (1999) consideră că există trei categorii de factori care 
împiedică realizare cu succes a temelor pentru acasă în cadrul terapiei cognitive: fac- 
tori ce ţin de specificul sarcinii, factori care țin de terapeut şi factori care ţin de client. 

Factorii specifici conținutului sarcinii se referă la claritatea şi corectitudinea 
temelor care trebuie îndeplinite de client. 

Factorii care țin de terapeut implică abilităţile acestuia de a motiva clientul 
pentru realizarea sarcinilor şi ţin de alianța terapeutică şi de maniera în care se 
realizează întărirea pozitivă a complianţei faţă de temele pentru acasă. 

Factorii specifici clientului reprezintă variabile psihologice şi dispoziționale 
cum ar fi perfecționismul sau sensibilitatea față de respingere. 

Terapeutul va trebui să realizeze unele ajustări în cadrul sarcinilor trasate 
clientului, astfel încât acestea să corespundă nivelului abilităților clientului. şi 
particularităților personalității sale. 

Deşi toți acești factori pot genera blocaje în cadrul terapiei, Tompkins (2003) 
recomandă terapeuţilor să se focalizeze în primul rând asupra primelor două 
categorii de factori pe care îi pot controla mai bine, înainte de a presupune că 
noncomplianța la terapia s-ar datora unor trăsături psihopatologice ale clientului. 

Acelaşi autor (Tompkins, 2003) subliniază faptul că există o serie de factori 
care vor influența modul de îndeplinire al temelor pentru acasă: 

1. Concepţia clientului cu privire la afecțiunea sa şi la teatament; 

2. Nivelul de dezvoltare a cunoştinţelor şi deprinderilor clientului; 

3. Istoria unor fenomene de non-complianță de-a lungul vieţii clientului; 
4. Factori de mediu (partener nesuportiv, dificultăți de deplasare etc.). 


1. Concepţia clientului cu privire la boală şi terapie. 

Terapeuţii care înțeleg modelul explicativ al clientului asupra bolii pot 
implementa o strategie de intervenţie în acord cu acesta contribuind la sporirea 
complianței la tratament (Kleinman, 1977, Sue şi Zane, 1987). 

Cu alte cuvinte, dacă pacientul nu crede că temele pentru acasă sunt menite 
să-l ajute să-şi rezolve problema, acesta nu le va duce la îndeplinire. 

Astfel, este puțin probabil că o femeie singură dintr-un oraş de provincie, în 
căutarea unui partener portivit, ar accepta cu uşurinţă să meargă singură la o 
petrecere şi să intre în vorbă cu bărbaţi necunoscuți. 

Terapeutul va trebui să culeagă informații în legătură cu convingerile 
clientului referitoare la problema sa, la terapie în general şi la temele pentru acasă 
în mod special. Acesta îl va întreba direct pe client: 

„De ce doreşti să fii ajutat să-ți rezolvi problema?“; 

„Cum crezi că va decurge terapia?“; 

„Ce crezi că te va ajuta cel mai mult, dar cel mai puţin?“; 

„Care crezi că este rolul meu şi rolul tău în cursul terapiei?“ 

Răspunsurile la aceste întrebări îl vor ajuta pe terapeut să formuleze ipoteze 
referitoare la o posibilă noncompliață şi la forma acesteia. 

Cristina, o studentă cu agorafobie s-a speriat: foarte tare când terapeutul i-a 
comunicat că va trebui, în cadrul temelor pentru acasă, să iasă singură pe stradă. 

Terapeutul i-a explicat faptul că este vorba de sarcini gradate în paşi mici care 
vor începe după ce clienta a practicat exerciţii de relaxare şi antrenament mental 
numite să o ajute să-şi stăpânească temerile. Aceste explicații au determinat-o pe 
Cristina să accepte începerea tratamentului. 


2. Nivelul de cunoştinţe şi abilități al clientului. 

Adesea terapeutul va propune sarcini pentru acasă considerând de la sine 
înțeles faptul că pacientul poate să le îndeplinească, pierzând din vedere faptul că 
acesta poate să nu aibă abilitățile de a stabili priorități, de a rezolva probleme, de a 
comunica, sau de a se exprima asertiv. 

Este indicat: ca terapeutul să inventarieze. repertoriul de abilități al 
clientului, precum şi flexibilitatea de a le aplica în diverse situații (un client care 
se comporta asertiv în calitate de director de firmă avea dificultăți să se comporte 
la fel cu soţia). 

„Abilităţile clientului de a duce la îndeplinire temele pentru acasă pot fi 
verificate în timpul şedinţei de psihoterapie, sub forma jocului de rol. 

Astfel, Laura, o secretară cu fobie socială, izolată şi depresivă, a convenit cu 
terapeutul că va telefona unei prietene pentru a o invita la o cafea. 

Jocul de rol a evidenţiat faptul că invitaţia a fost făcută pe un ton rigid şi 
glacial care conducea automat la un refuz. 

Terapeutul'a realizat faptul că înainte de a trasa o astfel de sarcină ar trebui să 
o înveţe pe clientă cum să întrețină convorbiri telefonice degajate şi pline de 
amabilitate. 


3. Istoria de non-complianță a clientului. 

Clienţii care evită să îndeplinească sarcinile pentru acasă sau cei care le 
realizează incomplet au avut adesea în antecedente o istorie de non-complianță la 
alte tipuri de sarcini pe care au fost de acord să le completeze, cum ar fi, de pildă, 
temele şcolare. 

"Mulţi dintre aceştia relatează faptul că -au avut şi dificultăți de a urma 
prescripțiile medicilor de familie sau pe cele ale altor psihoterapeuți. 

Întrebările care ar trebui adresate unor astfel de clienţi ar putea fi: 

„Cum reacționaţi atunci când cineva vă dă un sfat sau vă sugerează să 
modificaţi ceva în comportamentul vostru?“, „Aţi avut dificultăți să vă faceți lecţiile 
când erați la şcoală?“. 

Observațiile clinice au evidențiat faptul că unele convingeri negative 
disfuncționale reprezintă cauza principală a blocajelor în realizarea temelor pentru 
acasă (Russo, 1987). sta 

Astfel, unii clienţi nu îşi îndeplinesc sarcinile trasate pentru că sunt convinşi 
de faptul că nu sunt capabili să o facă, temându-se că dacă încearcă, vor eşua şi 
terapeutul îi va respinge sau îi va critica. 

Clienţii perfecționişti au expectaţii nerealiste în legătură cu modul în care 
trebuie îndeplinită o sarcină, ceea ce îi determină să amâne realizarea acesteia sau 
să renunţe imediat ce au început, considerând că au ratat acțiunea. 

Convingerile lor negative sunt de tipul: „dacă nu realizez ceva perfect sunt un 
ratat“. 

Există şi unii clienţi care se tem de pierderea autocontrolului sau autonomiei 
(Dowd şi Sanders, 1994), în timp, ce alţii sunt instabili sub aspect emoţional şi pot 
deveni iritabili dacă li se sugerează să întreprindă ceva. 

Conceptualizarea cazului îl va ajuta pe terapeut să înțeleagă modul în, care 
convingerile disfuncționale şi problemele comportamentale şi interpersonale 
contribuie la non-complianță precum şi la apariția altor comportamente 
simptomatice (Ellis, 1997, Person, 1989, Tompkins, 1999). 

Tompkins (2002) ne prezintă cele mai frecvente tipuri de blocaje care apar la 
îndeplinirea temelor pentru acasă, precum şi strategiile de contracarare a acestora. 

Strategiile sunt centrate mai curând asupra modificării structurii sarcinii sau a 
manierei terapeutului de a o administra, decât pe variabila client. 

4. Factorii de mediu. 

Eşecul de a îndeplini sarcinile pentru acasă poate avea la bază şi atitudinea 
unor persoane din anturaj care, nu numai că nu îl sprijină pe client în îndeplinirea 
acestora, dar pot chiar să-l sancționeze. O clientă depresivă nu va putea duce la 
îndeplinire sarcina de a desfăşura activități agreabile dacă soțul o ceartă că 
telefonează unei prietene sau refuză să meargă cu ea la un spectacol. 

O altă clientă care locuia cu soțul, doi copii şi soacră, într-un apartament de 
două camere nu găsea timpul şi locul liniştit pentru a practica exerciţiile de relaxare. 

Întrebările adresate clientului vor fi următoarele: 

„Crezi că există ceva care te-ar putea determina să nu progresezi în terapie?'“; 

„Cine din anturajul tău este mai suportiv şi cine ar sabota terapia?*; 

„Pe cine ar trebui să sun dacă apare vreo problemă pe parcursul terapiei?*; 

„Ai mai încercat şi în trecut să rezolvi problema care te frământă? Dacă da, 
ce anume te-a împiedicat să o faci?“. 

* „Nu mi-am îndeplinit sarcinile pentru că nu sunt convins că mă vor ajuta“. 

Clienţii acceptă să-şi îndeplinească sarcinile mai ales atunci când cred că 
acestea i-ar putea ajuta să-şi rezolve problemele pentru care s-au adresat 
terapeutului. 

Studiile au evidenţiat faptul că pacienţii care acceptă explicațiile referitoare la 
tratament au tendința de a progresa mult mai repede (Addis şi Jacobson, 199%, 
Fennell şi Teasdale 1987). 

Atunci când prezintă principiile terapiei şi motivele pentru care trebuie 
realizate temele, psihoterapeutul va trebui să sublinieze legătura dintre acestea şi 
obiectivele clientului. 

„Marina, cred că două sau trei ieşiri în oraş săptămâna viitoare ar putea 
reprezenta o foarte bună sarcină pentru tine. Aş dori să-ți amintesc faptul că în cursul 
ultimelor şedinţe de terapie ai conştientizat faptul că te simți mult mai deprimată 
atunci când stai în casă singură. 

Deoarece, obiectivul tău este să nu mai fi deprimată, consider că această 
sarcină ţi-ar oferi un bun prilej ca să pui în aplicare o strategie care te va ajuta acum 
şi în viitor să-ți ameliorezi dispoziția atunci când te simți tristă“. 

Terapeutul nu trebuie să recomande niciodată o temă a cărei rațiune nu a fost 
înțeleasă şi acceptată de client (Persons, Davidson şi Thompkins, 2001). 

* „Nu mi-am făcut temele pentru acasă pentru că nu mi-a fost clar ce anume 
trebuie să fac.“ 

Clienţii au dificultăți să realizeze sarcinile pentru acasă care par prea vagi. 

O sarcină clară şi concret formulată trebuie să cuprindă următoarele informații: 

Când, unde, cu cine, cât de mult şi ce acţiuni vor fi realizate. 

O sarcină concretă poate să sune astfel: 

„Invit-o pe Sanda mâine seară la ora opt la restaurantul „Select“, în scai ce 
una vagă ar fi: „invită un prieten sau o prietenă să vă petreceți timpul împreună“. 

* „Am uitat să-mi îndeplinesc-sarcinile“. 

Pentru a evita această situație sunt indicate însemnările care au menirea de a 
reaminti clientului ce anume trebuie să facă. 

Acestea pot îmbrăca forma unor instrucţiuni scrise sau înregistrate. 

Tompkim (2003) sugerează următoarele elemente de care trebuie să țină 
seama terapeutul care formulează instrucțiuni (după modelul ABCDE adaptat după 
Shelton şi Ackerman (1974), în care: 

A = action (acțiune) 

B = bring (a aduce) 

C= chart (diagrame) 

D =-do / do not (se referă la recompense şi sancțiuni pentru îndeplinirea, 
respectiv neîndeplinirea temei). 

E = extra (ce vor. întreprinde. clienții dacă vor întâmpina dificultăți pe 
parcursul realizării temelor pentru acasă). 


A. Se va descrie în detaliu ce va trebui să facă subiectul sau celelalte persoane 
implicate în realizarea temelor pentru acasă (să noteze, să observe, să exerseze, să 
spună etc., precum şi frecvența acţiunilor respective). De exemplu: „adresează un 
salut la patru trecători în drum spre firmă“. 

B. Descrie ce anume va trebui să aducă pacientul la următoarea şedinţă de 
psihoterapie (un eseu, un jurnal, monitorizarea stărilor emoționale etc.). 

C. Precizează forma în care clientul va nota rezultatele îndeplinirii sarcinilor 
pentru acasă (diagrame, grafice, liste, etc.). 

D. Se precizează ce se va întâmpla dacă clientul realizează sau nu tema 
propusă: 

„Spune-ţi în gând că ai făcut o treabă bună!“; 

„Cumpără-ţi o ciocolată“; 

„Dacă nu ai realizat tema pentru acasă o să ne ocupăm în timpul şedinţei de 
psihoterapie, de ce anume nu a mers“. 

E. Se precizează ce anume va face clientul dacă va întâmpina dificultăți în 
realizarea sarcinilor propuse. 

Deoarece nu este posibil să se anticipeze toate situaţiile care pot apărea, 
terapeutul îl va îndruma pe client să elaboreze aşa-numitele planuri de rezervă. 

„Dacă Monica nu răspunde la telefon, telefonează-i Anei sau Ruxandrei şi 
invită-le la un spectacol“. 

„Dacă Monica nu poate veni sâmbătă la întâlnire, întreab-o dacă nu este 
disponibilă în cursul săptămânii viitoare“. 

* „Nu mi-am îndeplinit sarcina pentru că mi s-a părut prea dificilă“. 

De regulă, atunci când clienții afirmă faptul că sarcinile pentru acasă sunt mai 
dificile, ei consideră fie că acestea le depăşesc posibilităţile actuale, fie că au apărut 
probleme pe parcursul rezolvării lor. 

Din acest motiv este indicat ca terapeutul' să înceapă cu sarcini simple, 
gradate, pe care clientul să le poată îndeplini. 

O sarcină mai uşoară pentru un subiect cu fobie socială ar fi să-şi salute colegul 
de serviciu dimineața, în timp ce una mai dificilă ar fi să invite o colegă la cină. 

O sarcină mai puțin solicitantă administrată la început va creşte încrederea 
clientului în terapeut şi terapie, va contribui la consolidarea alianței terapeutice, 
motivându-l să se străduiască mai mult. 

Tompkins (2003) recomandă ca primele teme pentru acasă să cuprindă acțiuni 
pe care clientul le realizează deja. 

Elena, o economistă timidă, a solicitat psihoterapie pentru 'a deveni mai 
asertivă în cadrul firmei. După realizarea unor jocuri de rol în cadrul terapiei, clientei 
i s-a cerut să realizeze o ierarhie a persoanelor cu care avea dificultăți de exprimare 
şi să noteze în procente de câte ori s-a comportat asertiv cu fiecare dintre acestea. 

Clienta a fost de acord că prima persoană cu care va trebui să se comporte 
asertiv va fi o tânără nou angajată care îi era simpatică şi căreia trebuia să-i prezinte 
activitatea biroului. 

Unii clienți cad de acord să îndeplinească sarcinile pentru acasă, dar se opresc 
imediat ce apare cel mai mic obstacol. 

Pentru a preîntâmpina astfel de situaţii, terapeutul îl va ajuta să anticipeze 
eventuale dificultăți şi să elaboreze planuri alternative sau va exersa împreună cu 
clientul tema propusă în timpul şedinţei de psihoterapie. 

Terapeutul va trebui să exploreze împreună cu clientul eventualele iBtacole 
despre care acesta din urmă crede că îl vor împiedica să-şi realizeze temele şi să 
propună alte tipuri de sarcini (cum ar fi să monitorizeze situația pe care clientul nu 
crede că o va putea gestiona). 

Repetarea. sarcinii pentru acasă poate fi realizată în timpul şedinţei de 
psihoterapie sub forma jocului de rol sau a imaginaţiei ditjate în cadrul căreia 
clientul repetă cu voce tare ce anume are de îndeplinit: 

* „Nu mi-am îndeplinit sarcina pentru că nu mi s-a părut importantă“. 

Adesea, clienţii nu-şi îndeplinesc sarcinile pentru acasă pentru că au impresia 
că acestea nu sunt importante fie datorită faptului că terapeutul nu insistă asupra 
necesității îndeplinirii lor, fie pentru că nu are timp să le analizeze. 

Pentru a facilita realizarea temelor, terapeutul trebuie să îndeplinească 
următoarele condiții (Tompkins 2003): 

1. Să manifeste consecvență. 

Temele sau sarcinile pentru acasă trebuie revizuite în cadrul fiecărei şedinţe, 
terapeutul apreciind pozitiv îndeplinirea lor sau discutând motivele neîndeplinirii. 

În caz contrar, clientul va considera că acestea sunt lipsite de importanță. 

Trebuie să se discute cu clientul şi măsura în care acesta a modificat din 
proprie inițiativă tema propusă deoarece i s-a părut prea dificilă sau deoarece au 
apărut factori neprăvăzuți pe parcursul realizării ei. 

Aceste informaţii vor fi utilizate de către terapeut atunci când va formula 
următoarele teme. 

2. Să manifeste curiozitate. 

Clienţii au mai multe informaţii în legătură cu factorii care i-au împiedicat să 
realizeze temele, un terapeut curios beneficiind de pe urma acestora în structurarea 
demersurilor viitoare. 

De asemenea, un terapeut curios îl va influenţa pe client, la rândul său curios, 
în legătură cu posibilele blocaje care stau în calea realizării temelor. 

Un astfel de terapeut va stimula creativitatea! clientului ajutându-l să 
formuleze singur noile şarcini în loc să le prescrie-ca atare, 

3. Să dea dovadă de spirit de colaborare. 

Demersul terapeutic este mai eficient dacă terapeutul şi clientul colaborează 
la alcătuirea sarcinilor pentru acasă. 

În felul acesta, clientul va avea un autocontrol sporit asupra a ceea ce se 
petrece şi va înțelege mai bine care sunt dificultățile şi în ce măsură sarcinile trasate 
îi sunt utile. | 

Mai mult, dacă cei doi colaborează cu succes în depăşirea dificultăților, 
alianța terapeutică va avea de câştigat. 

Adesea, este indicat ca terapeutul să negocieze cu clientul o sarcină care este 
agreată de ambele părți. , 

"4. Să manifeste grijă față de client. 

Terapeutul trebuie să fie atent la maniera în care îi răspunde clientului atunci 
când au loc discuții referitoare la sarcinile trasate. 

Astfel, va evita să întărească noncomplianța clientului care nu şi-a realizat 
temele prin formulări de age „lasă că nu este nici o problemă“; „altădată ai să faci 
mai bine“ etc. 

De asemenea, terapeutul va adresa căi clienților care au îndeplinit 
cu succes sarcinile trasate. 

În cazul în care clientul nu a realizat tema propusă, terapeutul va trebui să 
reacționeze într-o manieră neutră, dar să pară interesat de ceea ce se întâmplă, 
concentrându-se asupra problemelor care au general noncomplianţă. 

Întrebările adresate clientului trebuie să fie de tipul următor: „oare sarcina a 
fost prea dificilă?“; „au fost instrucțiunile insuficient .. eeoali iat „au apărut cumva 
unii factori neprevăzuţi?“. 

În cazul în care clientul realizează parţial sarcina MAP terapeutul va întări 
pozitiv aspectele îndeplinite şi va negocia în continuare cu clientul temele viitoare, 
astfel încât să poată fi îndeplinite într-o măsură mai mare. 

Dacă subiectul nu îndeplineşte de mai multe ori sarcinile trasate, acestea vor 
fi fragmentate în paşi mici, mai uşor de realizat. 


XI. Aspecte ale psihoterapiei cognitiv- 
comportamentale a tulburărilor anxioase 


Terapia cognitivă a tulburărilor anxioase este limitată în timp, focalizată. pe 
problemă şi bazată pe modelul cognitiv al anxietăţii. Tratamentul implică o 
colaborare între terapeut şi client, ambii fiind angajați în procesul rezolvării de 
probleme. 

Pe parcursul terapiei se realizează evaluări permanente, precum şi 0 serie de 
experimente în plan comportamental pentru a se verifica în ce măsură simptomele 
s-au ameliorat sau au dispărut și pentru a adresa provocări gândurilor negative dis- 
funcţionale. 

Un rol important îl au şi temele pentru acasă, teme în cadrul cărora clientului 
i se cere să îndeplinească anumite sarcini între şedinţele de lucru cu terapeutul. 

Metodele sau strategiile utilizate sunt atât cognitive, cât şi comportamentale. 
Cele cognitive se referă la identificarea gândurilor şi convingerilor negative 
automate prin intermediul rememorării unor situații, a analizei comutărilor în sfera 
emoţională, a jocului de rol, a tehnicii imaginaţiei dirijate, a sarcinilor de expunere 
la situaţii anxiogene, a jurnalelor şi chestionarelor. 

Se utilizează şi metoda descoperirii dirijate pentru a determina semnificaţia şi 
natura gândurilor automate disfuncționale care stau în spatele acestora. 

Se procedează apoi la verificarea veridicității gândurilor negative, a 
convingerilor şi supoziţiilor disfuncționale prin tehnici de contraargumentare şi 
verificare a dovezilor, procesul încheindu-se cu înlocuirea acestora cu gânduri mai 
realiste. 

Tehnicile comportamentale sunt îndreptate mai ales în direcția reducerii 
simptomelor, printre acestea numărându-se relaxarea, hipnoza, tehnicile. de 
expunere la stimuli anxiogeni, tehnicile de distragere etc. 

De asemenea, aceste tehnici se utilizează şi pentru testarea gradului de 
veridicitate a gândurilor şi convingerilor negative şi, în acest context, ele îmbracă 
forma unor mici experimente în sfera comportamentului. 

Trebuie subliniat însă faptul că metodele comportamentale nu vor da 
rezultatul scontat dacă nu se va reuşi restructurarea stilului de gândire care 
generează tulburările anxioase. 5 

Durata totală a terapiei este între 10 şi 15 şedinţe, care se desfăşoară 
săptămânal cu o durată cuprinsă între 45 şi 60 de minute fiecare. 

În cazul unor situații mai complexe, cum ar fi, de pildă, probleme multiple — 
anxietate combinată cu tulburări de personalitate sau cu depresie majoră — este 
necesar un număr mai mare de şedinţă, precum şi tratament psihiatric adecvat. 

După remiterea simptomelor, terapia se încheie prin intermediul şedinţelor 
săptămânale, pacienții fiind invitaţi să se prezinte la control de 2-3 ori la interval de 
5-6 luni. 


Structură unei şedinţe de psihoterapie implică (Wells, 1999): 
1. Revederea datelor obținute prin intermediul metodelor de autoevaluare şi 
verificarea reacției pacientului faţă de şedinţa anterioară de psihoterapie. 
2. Stabilirea planului sau agendei de lucru. 
2.1 Verificarea îndeplinirii temelor pentru acasă: 
* reacţii la lectura bibliografiei pe teme de psihoterapie cognitivă; 
* feedback-uri legate de monitorizarea gândurilor; 
* rezultatele miniexperimentelor din sfera comportamentală; 
* probleme care au apărut la îndeplinirea temelor pentru acasă. 
2.2 Identificarea gândurilor negative automate şi a supoziţiilor disfuncționale 
şi testarea gradului lor de veridicitate: 
* reamintirea unui episod recent când subiectul s-a simțit anxios; 
* întrebări cu caracter provocator adresate gândurilor negative şi aducerea 
de contraargumente împotriva acestora; | 
e experimente în sfera comportamentală; 
. identificarea distorsiunilor cognitive. 
2.3 Discutarea unor probleme legate de gândurile negative, simptomele şi 
comportamentele de evitare: 
* efectele comportamentale de evitare asupra simptomelor; 
* rolul comportamentelor de evitare care împiedică procesul de infirmare 
a gândurilor negative; 
* influenţa evaluării pericolului asupra comportamentului; 
* efectele gândurilor negative asupra stărilor emoționale. 
2.4 Trasarea unor noi sarcini pentru acasă: 
* notarea unor noi sarcini pentru acasă; 
* expunere cu renunțarea la comportamentele de asigurare. 
3. Solicitarea unor feedback-uri legate de modul de îndeplinire a temelor 


pentru acasă. 

4. Implementarea în practică a unor strategii specifice terapiei cognitiv- 
comportamentale. 

5. Trasarea efectivă a noilor teme pentru acasă; 

6. Rezumatul şedinţei de psihoterapiei şi Xa sa unor feedback-uri de la 
pacient. 


Stabilirea listei de probleme şi a obiectivelor psihoterapiei 


În cazul în care lista de probleme a rezultat în urma aplicării tehnicilor de 
evaluare, aceasta trebuie revăzută împreună cu pacientul. Dacă aceasta nu a putut fi 
realizată, atunci elaborarea listei de probleme se va face în cursul şedinţei efective 
de psihoterapie. 

Lista este utilă mai ales atunci când pacientul prezintă mai multe probleme. 
Aşa-cum-am mai subliniat, după stabilirea, listei de probleme urmează Mahilirea 
priorităților, avându-se în vedere următoarele criterii: . 

- opinia pacientului în legătură cu problema cea mai. invalidantă care îl 
deranjează cel mai tare; 

- opinia terapeutului cu privire la priorități, opinie bazată pe ipoteza acestuia 
cu privire la interrelaţiile dintre problemele-simptom........ 

După stabilirea priorităților, problemele trebuie. transformate în obiective 
terapeutice. 

„Wells (1999) arată că problemele răspund la întrebarea „Ce anume nu este în 
regulă?“, în timp ce obiectivele trebuie să aibă un caracter operațional şi să se refere 
în mod concret la ce anume ar dori clientul să se întâmple, 

Obiectivele vagi, cum ar fi: „Aş dori să mă simt mai bine“; „Aş dori să am 
relații mai bune cu ceilalți“ etc. trebuie operaţionalizate şi acest lucru se realizează 
adresând pacientului întrebări de tipul următor: „Ce înţelegi prin a te simți mai 
bine?“. Urmează apoi concretizarea obiectivelor care trebuie sa implice transfor- 
marea lor în elemente observabile şi măsurabile. 
| “ Întrebările adresate subiectului pot îmbrăca forma următoare: "Ce vei putea 
face atunci când vei avea relații mai bune cu ceilalți şi nu poți face acum?“ 

Rezultatele mai slabe în urma terapiei cognitiv-comportamentale se pot 
datora următoarelor cauze: 

- definirea insuficient de riguroasă a obiectivelor terapiei; 

- dezacordul dintre terapeut şi client referitor la expectaţiile acestuia din urmă 
față de terapie; 

- insuficienta focalizare a demersului terapeutic; 

- beneficiile secundare şi evitarea cognitivă şi afectivă. 

Metodele terapiei cognitiv-comportamentale 


Metoda dialogului socratic 


Această metodă se referă la utilizarea unor întrebări atent dirijate de către 
terapeut ce au drept scop descoperirea semnificaţiilor pe care le conferă pacientul 
unor trăiri sau simptome, precum şi adresarea de provocări gândurilor negative şi 
convingerilor disfuncționale pentru infirmarea. veridicităţii lor, fapt ce conduce la 
modificarea stilului de gândire şi apoi a stărilor afective .şi a comportamentului. 
Pentru ca aceste întrebări să-şi atingă scopul, ele trebuie să fie cât mai fireşti, să se 
refere la lucruri precise, iar pacientul nu trebuie să aibă impresia că se află la un 
interogatoriu. Unele dintre întrebări au un; caracter. general, altele sunt specifice, 
având menirea de a furniza terapeutului detalii suplimentare, 

Prezentăm, în cele ce urmează, câteva exemple de întrebări generale (Wells, 
1999); 

„Când te-ai simţit ultima dată speriat?“ 

„Ce simptome au apărut?“ 

„Ce gânduri ți-au trecut prin minte?“ 

„Ce imagini ți-au- apărut? 

„Care este cel mai rău lucru care s-ar putea întâmpla? : 


Întrebări cu caracter specific: 

„Dacă-nu ai fi făcut aceasta (comportamentul de asigurare), care ar fi fost cel 
mai rău lucru care s-ar fi putut întâmpla?“ 

„Ce ar însemna pentru tine dacă dezastrul se va produce? 

„Cum va fi atunci când îţi vei pierde controlul?“ 

În cursul dialogului terapeutul trebuie să parafrazeze din când î în când cele 
afirmate de subiect pentru a menţine continuitatea acestuia şi pentru a se asigura, că 
a înțeles bine despre ce este vorba. 


Prezentăm un fragment din cadrul dialogului terapeutic realizat cu Elena, o 
tânără de 26 de ani, absolventă a facultăţii de drept şi care suferă de fobie socială. 

Terapeutul: îţi aminteşti cea mai recentă întâmplare când ai simţit anxietate 
într-o situaţie socială? 

Elena: Da, ieri când a trebuit să merg în oraş să-mi cumpăr o rochie. 

T: Cum te-ai simţit? 

E: Încordată, nervoasă şi speriată că va trebui să merg singură. 

T: Faptul că trebuia să mergi singură pare să fie problema, nu-i aşa? Ce este 
rău în asta? 

E: Nu este în regulă să mergi singură. 

T: Ce înţelegi prin asta? 

E: Majoritatea oamenilor care merg la târguieli sunt însoțiți de cineva. 

T. Care ar fi cel mai rău lucru care s-ar putea întâmpla dacă vei merge 
singură? - 

E: Ceilalţi vor observa şi vor crede că este ceva în neregulă cu mine. 

T: Şi dacă ceilalți vor -observa, ce va fi? 

E: Mă voi simți jenată şi intimidată. 

T: Şi ce va fi atât de rău în asta? 

E: Nu înţeleg ce vreți să spuneți, dar mă voi simți rău. 

T: Ce s-a întâmplat până la urmă atunci când ai fost la cumpărături? 

E: De fapt nici nu am făcut-o până la urmă. 

T: Cum aşa? 

E: M-am învârtit prin magazine, dar nu am încercat nici o rochie. 

T. Ce s-ar fi întâmplat dacă ai fi încercat vreuna? 

E: De fapt, nu s-ar fi întâmplat nimic. 

T: Nu pari prea convinsă de acest lucru. Care ar fi fost cel mai rău lucru care 
s-ar fi putut întâmpla? 

E: Aş fi făcut un atac de panică şi m-aş fi făcut de râs. 


Metode de evidenţiere a gândurilor negative automate 


În cazul tulburărilor anxioase se înregistrează două tipuri de gânduri 
automate: primare, direct legate de pericol şi secundare, referitoare la fuga din 
situație, la evitare şi la neutralizarea situaţiei. Un astfel de gând secundar ar putea fi, 

de pildă, „trebuie cu orice preţ să ies de aici“. 

Wells (1999) prezintă zece modalități de evidenţiere a gândurilor automate 


iată câteva exemple: 


* Scenariul celor mai „rele“ consecințe posibile 
Terapeutul va adresa clientului întrebări de tipul următor: 
„Care ar fi cel mai rău lucru care s-ar putea întâmpla dacă ...“ 


Prezentăm un exemplu de dialog realizat cu pacienta care suferă de fobie 
socială. 

Elena: Mă simt foarte stingherită atunci când mă aflu într-un grup. 

Terapeutul: Ce gânduri îţi Vin în minte atunci când te simți astfel? 

E: Nu mi-e clar dacă este vorba de gânduri, sau este doar o stare. 

Ţ: De ce eşti conştientă atunci când te simţi stingherită? Este vorba de o trăire? 

E: Mi se goleşte mintea şi nu ştiu ce să spun. 

T: Care este cel mai rău lucru care s-ar putea întâmpla dacă nu ai nimicde 
spus şi mintea ta pare goală? | 

E: Ceilalţi vor crede că este ceva în neregulă cu mine. 


| 
| 

7: Care este cel mai rău lucru pe care l-ar putea gândi ei? 

E: Vor crede că sunt proastă şi plicticoasă (gând negativ automat primar). 

7: Atunci când te afli în grup îţi dai seama de faptul că gândeşti astfel? 

E: Aceasta este teama mea cea mai mare. 

+ Relatarea unor episoade când s-a manifestat anxietate 

Terapeutul va discuta în detaliu cu pacientul despre episoadele recente când 
acesta s-a simțit speriat, îngrijorat sau a avut un atac de panică. 

Este de dorit să se aleagă un episod cât mai concret, de dată recentă şi să nu 
se adreseze întrebări cu caracter prea general. Se constată că, la început „clientul se 
va referi la stările sale afective şi abia apoi va ajunge la gândurile negative automate. 


Prezentăm mai jos un dialog realizat cu Adrian, inginer de 37 de ani, aflat în 
terapie pentru agorafobie. 

T. Când te-ai simţit ultima oară rău atunci când te aflai în afara casei? 

A: Am avut o zi proastă la sfârşitul săptămânii. 

T: Povesteşte-mi. Unde te aflai? 

A: Mă pregăteam să ies la plimbare cu soția. Era duminică. 

T: Ce ai simţit atunci? (terapeutul îl ajută pe pacient să conştientizeze stările 
afective). 

A: M-am simţit groaznic. Am simțit o slăbiciune în picioare şi o senzaţie de 
pierdere a echilibrului. 

Ț: Ce gânduri ți-au venit în minte când te-ai simțit astfel? 

A: Am gândit că n-aş vrea să merg la plimbare (gânduri automate secundare). 

T: Ţi-a fost teamă că se va întâmpla ceva rău dacă vei ieşi din casă în starea asta? 

A: Adesea mă simt aşa. Nu aş mai dori niciodată să mă simt astfel. 

T. Trebuie să fie foarte neplăcut. Ai ieșit până la urmă în oraş? 

A: Am condus maşina până la Universitate, în centru, şi atunci am făcut criza. 

T: Ce ţi s-a întâmplat de fapt? 

A: Am simţit o senzaţie de slăbiciune, am transpirat şi au început să-mi 
tremure picioarele. | 

7: Când te-ai simţit astfel ce gânduri ți-au trecut prin minte? 

A: Că vreau să mă urc în maşină şi să mă întorc acasă (gând automat secundar). 

T. Atunci când au apărut simptomele te-ai gândit că s-ar putea întâmpla ceva 
rău? 

A: Mi-am spus că nu mă voi putea ține pe picioare şi voi leşina (gând negativ 
primar). 

T: Cât de mult ai crezut în acest gând atunci? 


+ Comutarea emoțională 
Terapeutul va observa cu atenție comportamentul nonverbal al clientului 
pentru a detecta orice modificare a stării afective a acestuia. Modificările emoționale 

se pot manifesta în timpul discuţiilor cu privire la simptome şi stări, cât şi în timpul 
experimentelor de expunere sau de provocare deliberată a simptomelor. 

Pornind de la evidențierea acestor modificări în plan afectiv, terapeutul va 
conduce discuția pentru a evidenția gândurile negative automate. Din păcate, mulți 
pacienți au tendința să dirijeze astfel conversaţia încât să nu fie abordate aspecte 
anxiogene. Acest fenomen este denumit în literatura de specialitate evitare cognitiv- 
afectivă (Wells, 1999) şi se manifestă, de regulă, în acelaşi timp cu tendința 
pacientului de a prezenta situația cu foarte multe detalii, tendință combinată cu un 
fel de incapacitate de a răspunde clar la întrebările terapeutului. 

Prezentăm un fragment dintr-un dialog purtat de terapeut cu Laura, 30 de 
ani, casnică, diagnosticată cu atacuri de panică. 

L: Nu pot să vă descriu senzațiile; este ca şi cum lucrurile s-ar modifica în 
jurul meu. 

T: Ce vrei să spui de fapt când afirmi că lucrurile se schimbă? 

L: Totul devine ireal, parcă lucrurile se mişcă şi se depărtează de mine. 

T: Simţi că lucrurile se depărtează de tine? Parcă te simți detaşată de ele, nu-i 
aşa? 

L: Da, este ca şi cum m-aş afla într-o lume ireală; este înspăimântător. Mi se 
întâmplă chiar acum, când vorbesc despre asta. (Pacienta îşi acoperă ochii cu 
palmele şi clatină capul.) 

T: Mi se pare că te simți speriată chiar în acest moment. 

L: O, Doamne! Intru în panică! Aş vrea ca totul să se oprească. 

T: Ce gânduri îţi trec prin minte acum? 

L: Este îngrozitor! Simt că voi înnebuni. 

T: Este într-adevăr un lucru înspăimântător să gândeşti astfel. Cât de mult 
crezi că vei înnebuni cu adevărat? 


e Notarea gândurilor disfuncţionale 
Acest lucru se realizează pe baza unor formulare de tipul următor (Wells, 
1999); 


Data | Situația Emoţii Gânduri Gânduri Rezultat final 
negative alternative 
automate 


Notaţi 1. Notaţi tipul |1 . Notaţi 1. Ce alt mod de |1. Notaţi tipul de emoție. 
situația sau. |de stare gândurile a interpreta 2. Reevaluaţi inten 
gândurile emoțională negative situația ar mai sitatea emoțiilor 

(pentru (trist, anxios,  |automate. putea exista? resimţite (0-100) 
pacienții furios etc.). 2. Notaţi cât  |2. Reevaluaţi cât |3. Ce alte lucruri ați mai 
obsesivi) care | 1. Evaluaţi de mult de mult mai putea întreprinde pentru 
vă produc intensitatea credeți în credeți în gândul |a rezolva problema. 

stări afective. |emoţiei acestea. automat 
negative. (0-100). (0-100) 

Aceste fişe de evaluare se utilizează la începutul tratamentului pentru a nota 
gândurile negative automate asociate cu stările afective negative. Ele furnizează 
informaţii referitoare la conținutul acestor gânduri şi îl ajută pe pacient să sesizeze 
legătura dintre acestea şi stările afective. 


* Sarcinile de expunere la situații anxiogene 

Sub aspect cognitiv, acestea au rolul de a activa temerile pacienţilor prin expu- 
nere la situaţii stresante reale sau modelate de către terapeut. Prin intermediul sarcini- 
lor de expunere terapeutul capătă acces la gândurile negative automate ale pacientului. 

Terapeutul îi va cere acestuia să evalueze pe o scală gradată cât de mult crede 
în aceste gânduri negative în timpul expunerii şi după încheierea acesteia. 


În cele ce urmează, prezentăm un model de dialog terapeutic realizat cu o 
pacientă agorafobică în timpul unei sarcini de expunere pentru a identifica gândurile 
negative automate. 

Maria, o studentă în vârstă de 20 de ani, suferind de agorafobie, nu reuşeşte 
să identifice în cabinetul de terapie gândurile care îi vin în minte atunci când se 
simte speriată. În această, situație terapeutul se decide să o expună în plan real la o 
situație anxiogenă. 

Terapeutul: Te-aş ruga să te plimbi singură prin acest magazin timp de cinci 
minute şi apoi să te întorci la mine şi să-mi spui ce ai simţit. 

Maria: Mă simt deja foarte înspăimântată. Nu cred că voi fi în stare să fac 
ceea ce-mi cereţi. 

T: Cum se manifestă teama ta? 

M. Simt că nu mai am aer şi că îmi tremură picioarele. 

T: Ce gânduri îți trec prin minte? 

M: Nu-mi trece nici un gând. Mi-e frică şi atât. 

T: Poţi totuşi să te plimbi puţin singură? 

M: Am să încerc. 

T: Ce simţi acum? 

M: Sunt foarte nervoasă şi încordată. Mă simt tare rău. 

7. Crezi că se va întâmpla ceva rău dacă simptomele se vor înrăutăți? 

M: Mi se pare că sunt caraghioasă pentru că mă simt astfel. 

: ă vei apărea drept 


7: Atunci când afirmi că te simți caraghioasă vrei să spui c 
caraghioasă în ochii celorlalți? i 

M: Ceilalţi îşi vor da seama că este ceva în neregulă cu mine. 

7: Care ar fi cel mai rău lucru pe care l-ar putea observa? 

M. Ei ar putea remarca faptul că merg într-un mod curios. 

7: Ce înseamnă pentru tine faptul că mergi într-un fel curios? 

M. Ei bine, ceilalți ar putea remarca faptul că mă împiedic şi ar crede că 
sunt beată sau drogată. 

T: Cu alte cuvinte, unul dintre gândurile care te sperie ar fi că vei merge 
într-un fel ciudat şi oamenii vor crede că eşti beată sau drogată. Cât de mult crezi 
că acest lucru s-ar putea întâmpla chiar acum? 

M: După modul în care mă simt, cred că ar fi posibil să se întâmple. 

T: Apreciază pe o scală de la 0 la 100 cât de mult crezi că lucrul de care te 
temi să va întâmpla chiar acum. 

M: Cred în proporție de 80%. 

T: Bine. Plimbă-te acum singură şi să vedem ce se Va întâmpla. 

În acest caz este vorba despre gânduri legate de evaluările negative ah 
celorlalți. Sarcinile de expunere sunt utile şi pentru a evidenția comportamentele 
subtile de asigurare, comportamente care o dată puse în funcțiune împiedică 
procesul de infirmare a gândurilor negative automate. 


Jocurile de rol 


Jocurile de.rol reprezintă exerciţii de expunere. utilizate în cazul: anxietăţii 
sociâle şi au avantajul că variabilele pot fi controlate de către terapeut mai apr decât 
în situaţiile reale. 

În timpul jocurilor de rol pacientul va fi invitat să-semnaleze nivelul anxietății 
şi, în cazul în care această creşte, se opreşte exercițiul şi se poartă eva referitoare 
la gândurile automate negative. SQ. 

Aşa cum am mai subliniat, terapeutul va stntipăila scenariul Jocul ti de rol 
pentru a declanşa stări emoționale pacientului. 

De exemplu, el poate să se adreseze pacientului pe un ton cald, rece, critic sau 
îi poate adresa o serie de întrebări cu caracter personal. 


Administrarea de feedback-uri audio-vizuale 


Se realizează prin intermediul înregistrărilor făcute în timpul şedinţelor de 
psihotrapie. Aceste înregistrări vor fi vizionate împreună cu pacientul şi, în 
momentul în care pacientul prezintă semnele unei stări afective negative, caseta se 
opreşte şi se discută, pe tema respectivă pentru a surprinde conţinutul gândurilor 
negative automate, care, la rândul lor, vor fi înregistrate. 

Avantajul acestei metode constă în aceea că ea permite o anumită iaiasare a 
individului de situația anxiogenă şi se dovedeşte utilă mai ales atunci când stările 
afective trăite de pacient sunt prea intense: i 

Înregistrările audiovizuale se utilizează şi în cazurile de anxietate socială 
legată de aspectul fizic şi de performanţele realizate în public. 

Manipularea comportamentelor de asigurare 


“Specialiştii în; psihoterapie cognitivă consideră că subiecţii utilizează 
comportamentele de asigurare pentru a preîntâmpina producerea aşa-ziselor pericole 
de care se tem. Rezultă, în mod logic, că dacă se vor elimina aceste comportamente 
de asigurare în timpul sarcinilor de expunere la situații anxiogene, anxietatea şi 
gândurile negative legate de pericolele posibile se vor amplifica. Unui pacient 
obsesiv i s-a cerut să nu-şi mai controleze gândurile atunci când acestea se manifestă. 
Răspunsul lui a fost că dacă nu-și va mai controla gândurile, îşi va pierde controlul. 

Terapeutul a dedus că gândurile negative automate ale acestui pacient sunt 
legate de teama de pierdere a controlului fizic şi mental. 


Tehnica inducerii simptomelor 


Reprezintă o variantă de expunere: persoana este expusă la propriile sale 
simptome psihice sau somatice. 

Unul dintre pacienții noştri, Paul, suferind de nevroză obsesivă, nu putea să- 
şi exprime în timpul psihoterapiei gândurile negative automate legate de obsesiile 
sale. ( 

Temerile sale au devenit mai evidente atunci când terapeutul i-a cerut să se 
concentreze în mod deliberat asupra gândurilor şi imaginilor care îl obsedau. 
Pacientul a refuzat să realizeze acest lucru, moment în care terapeutul 1-a întrebat 
care ar fi cel mai rău lucru ce s-ar putea întâmpla dacă el va face ceea ce i se cere. 
În acel moment au apărut, în mod evident, gânduri negative legate de faptul că 
pacientul ar putea face rău familiei sale prin intermediul obsesiilor sale. 

În cazul atacurilor de panică şi al tulburărilor hipocondriace se utilizează în mod 
frecvent şi metoda hiperventilaţiei, prin intermediul căreia se declanşează pacienților 
simptome fiziologice asemănătoare celor care apar în cursul tulburărilor anxioase. 

Există şi situații când terapeutul are dificultăți să acceseze gândurile negative 
automate ale pacientului sub forma unor exprimări verbale; în acest caz, terapeutul 
va solicita pacientului să-şi prezinte evaluările negative sub formă de imagini, 
deducând, pe baza acestora, conținutul gândurilor negative. De asemenea, imaginile 
unor posibile catastrofe pot fi manipulate de către terapeut pentru a declanşa reacții 
de comutare emoțională, precum şi o serie de evaluări negative. 


Strategii cognitive de reatribuire 


Psihoterapia cognitivă îşi propune nu numai identificarea, ci şi modificarea 
gândurilor automate şi schemelor cognitive cu conținut negativ. In acest scop se 
utilizează strategiile de reatribuire, „care reprezintă combinaţii între mai multe 
tehnici de restructurare cognitivă. 

Wells (1999) face distincția între tehnicile: de reatribuire- verbale şi cele 
realizate în plan comportamental. : 

Tehnicile de reatribuire verbale se bazează pe discuții purtate cu pacientul şi 
se centrează în jurul metodei dialogului socratic. 

Autorul prezintă câteva astfel de tehnici. 


Definirea şi operaţionalizarea. termenilor. Primul pas ce trebuie realizat 
înainte de a adresa întrebări cu caracter provocativ. gândurilor negative automate 
constă în definirea exactă a conceptelor cu care operează pacientul. Astfel, dacă un 
subiect afirmă că îşi va pierde controlul, terapeutul va trebui să afle ce anume 
înseamnă acest lucru pentru el (este vorba de controlul asupra organismului, de con- 
trolul emoțional, de ambele, de consecinţele acestora etc.). 

Întrebările utile pentru a realiza aceste precizări ar fi următoarele: 

e Ce înţelegi prin aceasta? (că îţi vei pierde controlul, că nu vei putea face 
față, că nu vei putea suporta etc.). 

e Dacă nu vei putea face față, care va fi cel mai rău lucru care s-ar putea 
întâmpla? 

e Ce înseamnă pentru tine că nu vei putea face față? 

e Dacă acest lucru ar fi adevărat, ce ar însemna pentru tine? 

e Dacă acest lucru ar fi adevărat, de ce ar fi atât de rău? 

e Dacă ai putea face față, în ce măsură situația ar fi diferită de cea de acum? etc. 

Verificarea dovezilor. Constă în adresarea de întrebări în legătură cu 
veridicitatea gândurilor negative. Pacientul va fi ghidat în direcția reinterpretării 
dovezilor în favoarea gândurilor negative, acesta ajungând să se convingă de faptul 
că nu are suficiente argumente pentru a crede în ele. 

Terapeutul va adresa întrebări de tipul următor: 

* Care este dovada că dezastrul la care te aştepţi se va peterece? 

e Ce anume te face să crezi aceasta? 

e De unde ştii că acel lucru se va întâmpla? etc. 

Se constată faptul că, în absenţa dovezilor, gândurile şi convingerile negative 
au tendința de a-și reduce forța de acțiune. 


Trecerea în revistă a contraargumentelor. 

Întrebările specifice adresate de către terapeut sunt: 

e Ce alt mod de a privi problema mai întrevezi? 

e S-a întâmplat deja catastrofa? De ce nu s-a întâmplat? 

e Care ar fi dovezile că dezastrul nu va avea loc? 

e Ce argumente puteți aduce în favoarea celuilalt mod de a privi problema? 

Wells (1999) propune utilizarea unui set de întrebări menite să-l determine 
pe pacient să-şi echilibreze modul catastrofic de gândire. Acesta va fi solicitat mai 
întâi să descrie cel mai rău lucru care s-ar putea petrece, apoi cea mai bună 

alternativă, dialogul încheindu-se cu un accent pe ceea ce este mai probabil să se 
petreacă. 


Prezentăm, în cele ce urmează, un dialog purtat de terapeut cu un subiect cu 


fobie socială (după Wells, 1999): 


T: Atunci când afirmi că te vei purta „nebuneşte“, ce înţelegi prin aceasta? 
P: Că oamenii vor gândi că sunt „nebun“. 

T: Ce îi determină pe ceilalți să gândească aşa? 

P: Voi face ceva deplasat şi voi atrage atenţia asupra mea. 

T: Ce anume vei face? 

P: Nu-mi voi găsi cuvintele şi nu voi şti ce să spun. 

T: Aşadar, gândurile tale negative se referă la faptul că nu-ţi vei găsi 


cuvintele şi ceilalți vor crede că eşti nebun? 


P: Nu aş dori ca ei să creadă acest lucru. 
T: Ce dovezi ai că se va petrece aşa ceva? 
P: Mi s-a mai întâmplat aşa ceva atunci când m-am simțit speriat. Mintea 


mi s-a golit şi nu am mai ştiu ce să spun. 


T: Este adevărat că poți avea uneori senzația că ţi se goleşte mintea, dar ce te 


face să crezi că ceilalți te vor considera nebun? 


P: Ei bine, nu ştiu sigur. 


"T: Cum s-ar purta oamenii cu tine dacă ar crede că eşti nebun? 


P: Presupun că nu ar vorbi cu mine şi că şi-ar bate joc de mine. 

T: Ai vreo dovadă că ceilalți fac acest lucru? 

P: Nu. Poate unii oameni, dar marea majoritate nu se comportă aşa. 

T: Se pare că există unele dovezi că oamenii nu te consideră nebun? 
P: Da, dacă privim lucrurile din această perspectivă. 

T: Care sunt dovezile că oamenii nu te consideră nebun? * 

P: Am mai mulţi prieteni buni şi am relații bune cu colegii de serviciu. 
T: Ce înţelegi prin relații bune cu colegii de serviciu? 

P: Mulţi dintre ei îmi cer sfatul la lucrările pe care le fac. 

T: Reprezintă aceasta o dovadă a faptului că te consideră nebun? 

P: Nu, dimpotrivă. 

T: Se pare că uneori nu ştii ce să spui atunci când ești anxios, dar se pare că 


oamenii nu te consideră nebun. Dacă ei nu cred că ești nebun, atunci ce anume 


cred? 


P: Probabil că nici nu bagă de seamă faptul că nu spun nimic. 

T: Chiar dacă ar observa acest lucru, ce ar putea gândi? 

P: Ei ar putea crede că sunt tăcut sau că stau pe gânduri. 

T: După cele discutate, cât de mult mai crezi în ideea că oamenii te vor 


considera nebun? 

Identificarea distorsionărilor cognitive 


Se referă la descoperirea erorilor de logică, erori ce stau la baza modului 
distorsionat de gândire. 

Bums (1989) propune utilizarea tehnicii celor trei: coloane în cadrul căreia 
pacienții sunt solicitați să noteze în prima coloană gândurile negative, în a doua 
coloană tipul de distorsionare cognitivă (gândire de genul „alb-negru“, 
personalizare, catastrofizare etc.), iar în a treia coloană să substituie fiecărui gând 
negativ câte un gând mai rațional. 

Pacientul va evalua pe o scală de la 0 la 100 cât de mult crede în adevărul 
gândului negativ automat, precum şi în cel alternativ, mai rațional. 

În final, se apreciază şi cât de mult mai crede acesta în gândul automat negativ 
inițial. 


Identificarea distorsionaţilor cognitive 


Gânduri negative Gânduri realiste Cât de mult mai credeți în 
automate alternative adevărul gândului negativ inițial? 
0 — 100 0 — 100 0 — 100 


Această tehnică se utilizează pentru combaterea gândurilor negative 
automate, deoarece îi ajută pe pacienţi să sesizeze erorile de logică din propria lor 
gândire şi apoi să renunţe la acestea. Se lucrează, la început, în timpul şedinţei de 
psihoterapie şi, ulterior, individual, în timpul realizării sarcinilor pentru acasă. 

Terapeutul trebuie să fie atent ca răspunsurile raționale alternative să nu se 
transforme, în anumite cazuri, în comportamente de asigurare. Pacienţii care se tem 
de gândurile obsesive intruzive pot considera, în mod eronat, că a le controla prin 
înlocuirea lor cu gânduri raţionale alternative poate opri producerea catastrofei de 
care se tem. Dacă acest fenomen se produce, va fi blocat accesul pacientului la 
modificarea mai profundă care trebuie să aibă loc la nivelul convingerilor şi credin- 
ţelor disfuncționale ce stau la baza apariţiei gândurilor negative. 


Analiza costurilor şi beneficiilor 


Această analiză are în vedere avantajele şi dezavantajele menţinerii stilului 
negativ de gândire. Terapeutul împreună cu pacientul vor selecta o situaţie în care se 
manifestă un mod negativ de gândire. 

În continuare, se împarte o foaie în două coloane; în prima coloană se trec 
avantajele menţinerii gândului negativ, iar în cea de-a doua dezavantejele. 

Terapeutul va lucra apoi împreună cu pacientul asupra avantajelor pe care le 
identifică acesta pentru menţinerea. gândurilor negative „care stau la baza 
comportamentului disfuncţional. Cogniţiile de acest tip vor fi combătute, fapt ce va 
creşte complianța pacientului față de tratament. 

O pacientă cu tulburare anxioasă generalizată nu s-a dovedit cooperantă în 
realizarea unor experimente terapeutice. în cadrul cărora să înceteze să se mai 
îngrijoreze, deoarece îngrijorările aveau conotaţie pozitivă. Pentru ea, avântajele 
acestor îngrijorări constau în aceea că ea credea că dacă îşi va face griji în legătură 
cu sănătatea copiilor ei aceştia nu se vor îmbolnăvi şi, în acelaşi timp, a's€ îngrijora 
însemna pentru ea că este o mamă bună. 

Într-o etapă ulterioară, terapeutul -şi pacientul: se vor. concentra asupra 
dezavantejelor menţinerii gândului disfuncţional, cei doi străduindu-se să genereze 
un număr cât mai mare de dezavantaje. 

Se va evalua apoi numeric fiecare avantaj şi dezavantaj şi se va compara 
cifra totală care reflectă avantajele cu cea care reflectă dezavantajele. Atunci când 
cifra care reprezintă rezultatul evaluării dezavantajelor o depăşeşte pe cea a 
avantajelor, pacientul devine mai motivat să se modifice. Terapeutul va explora îm- 
preună cu pacientul şi alte modalităţi, mai puţin disfuncționale, de a obține 
avantajele dorite. 


Descoperirea unor cauze alternative pentru diverse evenimente 


Constă în identificarea situaţiei problematice şi a evaluării pe care o 
realizează pacientul în legătură cu cauzele acesteia. Terapeutul îl va ghida apoi pe 
pacient să găsească şi alte explicaţii posibile pentru situaţia respectivă. Astfel, de 
exemplu, un subiect hipocondriac considera că durerea sa de cap reprezintă simp- 
tomul unei tumori cerebrale; în urma discuţiilor cu terapeutul, pacientul va ajunge 
la concluzia că o durere de cap se poate datora şi altor cauze, cum ar fi o gripă, o 
stare de anxietate, un proces de deshidratare, o migrenă, o supraîncordare 
musculară, o afecțiune oftalmologică şi, în ultimul rând, o tumoră cerebrală. 

Se realizează apoi o diagramă circulară în cadrul căreia se alocă sectoare de cerc 
ce vor exprima probabilitatea ca una dintre cauze să stea la baza situației aflate în 
discuţie. .ă 7 ză 

Terapeutul va începe cu explicaţiile cele mai benigne şi va lăsa pe ultimul loc 
explicația catastrofizantă a pacientului. 


Prezentăm mai jos diagrama realizată pentru un pacient cu fobie socială, care 
nutreşte gândul negativ: „şeful meu consideră că sunt un prost!“ (Wells, 1999). 

Terapeutul: Ce anume te determină să crezi aceasta? 

Pacientul: Şeful a părut agasat atunci când i-am cerut o adresă. 

Ț: Se comportă el de obicei în felul acesta? 

P: Nu, de regulă lucrăm bine împreună. 

T: Cât de mult crezi în faptul că modul lui de a se purta cu tine reflectă ideea 
că te consideră un prost? 

P: Ar fi trebuit să ştiu unde să găsesc adresa respectivă. 

T: Aş dori să trecem în revistă şi alte motive pentru care şeful tău ar putea fi 
supărat. 

P: Pentru că nu mă agreează. 

T: Crezi că acest lucru este adevărat? 

P: Nu prea cred. 

T: Poţi să mai găseşti şi alte motive? 

P: Poate că şeful a avut o zi proastă! 

T: Acest lucru pare plauzibil. Mai există şi alte explicaţii? 

P: Este posibil ca el să nu se simtă bine. 

T: Da, posibil. Te-ai mai gândit la altceva? 

P: Probabil că este stresat etc. 

În cele din urmă va rezulta diagrama cauzelor posibile pentru care şeful s-a 
purtat mai rece cu subalternul său. 


Crede că subalternul este prost 


Oboseală 


A avut o zi proastă 


Nu se simte bine 


Stres 


Metoda informării 


Pacientului îi sunt furnizate anumite informaţii menite să corecteze gândurile, 
convingerile şi schemele cognitive negative. 

Aceste informaţii sunt utile mai ales atunci când pacienţii suferă de anxietate 
legată de interpretarea eronată a unor simptome somatice. De pildă, se pot furniza 
date ştiinţifice legate de mecanismele tensiunii arteriale, ale actului respirator sau 
ale efectelor hiperventilaţiei. 


Contraargumentarea în cadrul jocului de rol 


Terapeutul şi pacientul vor prezenta pe rând gândurile negative automate şi 
contraargumentele aduse împotriva acestora. 

Terapeutul va începe cu prezentarea gândurilor negative ale pacientului, iar 
acesta din urmă va fi solicitat să aducă argumente împotriva acestora; în cazul în 
care pacientul se va bloca, rolurile se vor inversa şi terapeutul va fi cel care va aduce 
contraargumente pentru combaterea gândurilor negative automate. 
Ambii parteneri de dialog vor utiliza afirmaţii realizate la persoana întâia 
(„Eu consider că...*). 


Tehnica manipulării imaginilor 


Gândurile negative automate pot fi exprimate atât în plan verbal, cât şi în plan 
imaginativ, 

În cazul tulburărilor anxioase, subiecţii dezvoltă frecvent imagini legate de 
dezastre posibile, imagini care sunt, de cele mai multe ori, stopate de către subiect 
înainte de a atinge punctul culminant, deoarece acestea sunt prea anxiogene. 

Terapeutul va explora semnificația acestor imagini pentru pacient, care le 
consideră adesea periculoase, ca reprezentând semnele Iietiniă autocontrolului sau 
ale unei boli psihice. 

Gândurile negative automate legate de aceste imagini trebuie scoase e iveală 
şi apoi combătute prin tehnicile contraargumentării. În continuare, pacientul este 
solicitat să ducă până la capăt imaginile respective pentru a reduce anxietatea care 
le acompaniază. : 


Prezentăm mai jos un dialog purtat cu Elena, o farmacistă de 42 de ani, care 
se spăla în mod compulsiv pe mâini de 10-20 de ori pe zi pentru că se teama de 
faptul că va lua microbi, se va îmbolnăvi şi va muri. 

Pacienta prezenta un fragment de imagine obsesivă că a decedat şi că va fi 
prizonieră în propriul corp, dar se temea să ducă imaginea până la capăt. 

Terapeutul: Te rog, să închizi ochii şi să formezi imaginea care te sperie pe 
ecranul tău mental. Atunci când ai reuşit acest lucru, ridică degetul arătător drept, 

„ Pacienta reacționează. 

Terapeutul: Te rog să-mi descrii imaginea respectivă, 

Elena: Da. Am murit şi este întuneric în jurul meu. 

T: Unde te afli acuma? 

E: Sunt în sicriu pentru că am fost îngropată deja. 

“T: Ce se întâmplă în continuare? 

E: Nimic. Mă simt prinsă într-o capcană. 

i „AŞ dori să-ți imaginezi acum că au trecut câteva săptămâni, apoi câteva 
luni... Ce ți se întâmplă acum? 

E: Nimic, trupul meu începe să se descompună. 

T: Derulează imaginea în continuare, gândindu-te că au mai trecut câteva luni, 
poate chiar ani, şi că trupul tău s-a descompus şi mai mult. Ce simți acum? 

E: Mă simt eliberată pentru că nu mai sunt neate în capcana Pg putea meu 
trup, care nici nu mai există. 

T: Menţine imaginea care te face să te simți liberă. Cum este acum? 

E: Mă simt mult mai bine. Nu mă voi lăsa niciodată prinsă în capcane false. 

Psihoterapeutul poate solicita pacientului să mențină imaginea spui sau 
s-o modifice sub aspectul formei şi conținutului. 

În unele cazuri, după confruntarea cu băga negativă, aceasta poate fi 
înlocuită cu o imagine mai realistă. 


Antrenamentul mental 


“ “Terapeutul îl va înarma pe pacient cu o serie de strategii de a face față 
diverselor situații dificile, strategii ale căror planuri de lucru vor fi elaborate în 
detaliu. Strategiile vor fi exersate la început în plan mental, în stare de relaxare sau 
hipnoză, şi abia ulterior vor fi puse în practică în plan real, 


Strategii de reatribuire în plan comportamental 


Strategiile comportamentale oferă cel mai propice cadru pentru realizarea 
modificărilor în plan cognitiv. 

În majoritatea variantelor eclectice de terapie cognitiv-cdizgiostaritentali, 
tehnicile comportamentale sunt preluate ca atare, fără modificări. 

Wells (1999) nu este de acord cu o astfel de abordare, autorul fiind de părere 
că tehnicile comportamentale sunt utile doar în măsura în care pr fm la 
modificarea variabilelor care mențin tulburările anxioase. 

Astfel, dacă se utilizează relaxarea doar pentru a linişti subiectul şi pentru a 
rezolva temerile legate de anumite gânduri negative specifice, fără a se aborda 
convingerile şi schemele cognitive funcţionale de bază, obiectivul terapiei nu va fi 
atins pentru că restructurarea mentală nu va putea avea loc. Mai mult, subiectul “va 
considera că anxietatea este controlabilă, dar convingerea primară că anxietatea este 
periculoasă nu va putea fi modificată. În felul acesta, relaxarea sau distragerea se pot 
transforma din tehnici de terapie a anxietăţii în comportamente de asigurare. Acest 
lucru nu înseamnă însă că nu se pot utiliza tehnicile de relaxare în tratamentul 
tulburărilor anxioase, cu condiţia ca demersul terapeutic să nu se oprească aici, ci să 
atingă esența modului negativ de gândire al pacientului. 


Tehnica expunerii 


Psihoterapia cognitivă a anxietății utilizează două tipuri de expunere: 
expunerea la stimuli anxiogeni de natură externă şi de natură internă. 

Expunerea poate fi utilizată nu numai în scop terapeutic, ci şi în scop-de 
evaluare, pentru a evidenția gândurile negative automate, gânduri mai greu de 
exprimat de către unii subiecți (Wells, 1999). 

Marea majoritatea a autorilor utilizează tehnica expunerii împreună cu alte 
tehnici de combatere a gândurilor negative şi acest lucru se realizează sub forma 
experimentelor; în sfera comportamentală, al- căror “scop. final este modificarea 
schemelor cognitive de bază. Ba 

Experimentele. în: sfera comportamentală îşi propun să-l familiarizeze pe 
pacient cu conceptele terapiei cognitive prin intermediul demonstrării modului în 
care funcționează schemele cognitive disfuncționale. 

Terapeutul poarte modifica unele comportamente de asigurare, pacientul fiind 
instruit să observe modul în care variază şi senzațiile fiziologice. Astfel, în cazul 
subiecților cu atacuri de panică, terapeutul le poate cere să-şi concentreze atenția 
asupra unei anumite zone a corpului pentru a demonstra efectele gândurilor asupra 
percepției anumitor simptome. 

Un alt tip de experiment în. sfera comportamentală este lectura în. faţa 
subiectului a unor liste de perechi; de cuvinte care; se referă la: diverse dezastre 
(durere în piept — atac de cord; amețeli — leşin; dificultăți de respiraţie — sufocare; 
senzaţie: de irealitate — nebunie; palpitaţii — moarte), terapeutul urmărind efectul 
acestei lecturi asupra anxietății degajate de pacient. | 

Experimentele în sfera comportamentală se utilizează şi pentru a verifica 
veridicitatea gândurilor şi convingerilor negative prin strângerea de dovezi care să 
conducă la infirmarea lor. i € 

Un alt rol pe care îl joacă experimentele în sfera comportamentală constă în 
demonstrarea, pentru subiect, a unor posibile modificări în sfera afectivă. 

De exemplu, la pacienţii depresivi se poate recomanda. monitorizarea 
riguroasă a activităților pentru a-i convinge că abaterea atenţiei de la gândurile 
negative le poate ameliora dispoziţia. 


Experimentele de infirmare a gândurilor şi convingerilor 
negative Moni 


Aceste experimente; urmăresc să. infirme predicțiile pacientului legate de 
diverse pericole în plan fizic, social sau psihologic. 

Se utilizează tehnica expunerii la stimuli anxiogeni, combinată cu diverse 
procedee care să conducă la infirmarea gândurilor şi convingerilor negative. 

O categorie aparte a acestor tehnici o constituie culegerea unor date pe bază 
de observaţie directă sau pe bază de interviu. Astfel, un pacient hipocondriac care 
consideră că oscilaţiile ritmului cardiac reprezintă semnele unei boli grave, a fost 
instruit să intervieveze zece persoane cunoscute cu privire la modificările cardiace 
pe care le prezintă. Rezultatul a fost că cinci din cele zece persoane au relatat că au 

frecvent modificări ale ritmului cardiac. Această „descoperire“ a condus la 
reducerea convingerii sale disfuncționale. 

Experimentele propriu-zise, care au drept scop infirmarea gândurilor şi 
convingerilor negative, implică mai multe etape (Wells, 1999): 

1. Concentrarea atenției asupra unor gânduri „cheie“ şi discutarea împreună 
cu pacientul a motivelor care îl determină să creadă în acestea, pentru ca terapeutul 
să poată afla ce variabile trebuie manipulate în cursul experimentului. 

2. Identificarea situaţiilor care provoacă anxietate, precum şi a 
comportamentelor sau variabilelor care împiedică infirmarea convingerii negative 
(comportamente de evitare, fugă din situație sau comportamente de verificare). 

3. Elaborarea unui set cognitiv propice schimbării atitudinale prin intermediul 
explicării rațiunilor pentru care se realizează experimentul terapeutic. (Terapeutul îi 
va explica pacientului modul în care anumite comportamente nu fac decât să 
mențină simptomul, precum şi necesitatea modificării acestora pentru a verifica cum 
anume variază anxietatea.) 

4. Expunerea pacientului la situațiile sau stimulii: anxiogeni şi: dirijarea 
acesteia astfel încât să se infirme gândul sau steiner că se va produce o 
catastrofă. 

În cazul în care stimulul anxiogen este o senzație corporală, expunerea va 
însemna provocarea deliberată a acelei senzaţii de care se teme subiectul. 

5. Discutarea împreună cu pacientul a rezultatelor experimentului în termenii 
terapiei cognitive şi instruirea acestuia să realizeze experimente care să vizeze şi alte 
gânduri negative, atât în timpul şedinţelor de eat per cât şi în cursul realizării 
temelor pentru acasă: 

Terapeutul îi va cere pacientului să evalueze pe o scală de la 0 la 100 cât de 
mult crede în gândul negativ asupra-căruia s-a lucrat şi acest lucru se va realiza atât 
la începutul, cât şi la sfârşitul şedinţei de psihoterapie în cadrul căreia a avut loc 
experimentul. 

În cazul în care gândul sau convingerea negativă se menține, terapeutul va 
explora motivele pentru care se petrece acest lucru şi va iniția noi experimente în 
sfera comportamentală, până la reducerea cvasitotală a credibilităţii acestora. 


Tehnici de modificare a schemelor cognitive 


Demersurile. terapeutice inițiale se centrează mai ales asupra abordării 
gândurilor negative automate, urmând ca mai târziu să fie atacate convingerile și 
supoziţiile disfuncționale care stau la baza apariției şi menţinerii simptomelor. 

Wells (1999). prezintă câteva “exemple de convingeri şi  supoziţii 
disfuncționale specifice pacienţilor cu tulburări anxioase. 

Fobie socială Dacă nu găsesc ceva de spus,  |Sunt plictisitor/neintegrat. Sunt 
ceilalți vor crede că sunt diferit de ceilalți. Nu mă pot 
plicticos. Dacă voi tremura, adapta. 

oamenii vor observa şi vor 

crede că e ceva în neregulă cu 

mine. 


” Tulburarea 


Anxietate generalizată Dacă îmi voi face griji, voi fi |Ingrijorările mă ajută să mă 
capabil să fac față. Trebuie să- |descurc. Nu pot face față 
mi controlez îngrijorările sau  |situaţiilor, îngrijorările mele 
voi înceta să acționez cum sunt incontrolabile (îmi voi 
trebuie. pierde minţile). 


Panică Dacă fac un atac de panică, Sunt vulnerabil. (Anxietatea 
respirația mea se va opri. Dacă |este ceva periculos.) Am un 
sufăr de atacuri de panică, psihic slab. (S-a defectat ceva 


înseamnă că am un psihic slab. |în psihicul meu.) 


Tulburare obsesiv-compulsivă |Dacă nu fac mereu verificări, Stările mele afective mă 

nu mă voi putea relaxa. Dacă  |depăşesc. Gândurile mele rele 
cred că am rănit pe cineva, sunt adevărate. 

probabil că am rănit persoana 
respectivă. 


Tulburare hipocondriacă Dacă am simptome fizice Voi fi pedepsit prin intermediul 


neaşteptate, înseamnă că am o |bolii. Merit ceea ce mi se 
boală somatică gravă. Dacă mă |întâmplă. 

voi îmbolnăvi, înseamnă că sunt 
o persoană lipsită de valoare. 


Conţinutul schemelor cognitive poate fi evidenţiat prin intermediul unor 
chestionare, cum ar fi: Chestionarul pentru scheme cognitive (Young, 1990), Scala 
de atitudini disfuncționale (Weissman şi Beck, 1978), Chestionarul de metacogniţii 
(Cart- Wright, Hatton şi Wells, 1997). 

O altă metodă de evidenţiere a conţinutului schemelor cognitive o reprezintă 
analiza, conținutului gândurilor negative automate ale pacientului. Dacă gândurile 
negative automate se referă la evaluări negative în plan social, ca în cazul fobiei 
sociale, schemele cognitive vor cuprinde reguli referitoare la performanţele sociale, 
supoziții condiționale referitoare la implicaţiile sociale ale anumitor evenimente sau 
convingeri disfuncționale referitoare la funcționarea socială a ego-ului. 

În cazul în care. gândurile negative. se centrează. în. jurul, interpretării 
catastrofice a unor senzaţii. fiziologice (la pacienții hipocondriaci), supozițiile. şi 
convingerile se vor referi la semnificația unor simptome psihice sau somatice. : 

O modalitatea foarte eficientă de evidenţiere a conţinutului schemelor 
cognitive disfuncționale este metoda „săgeții verticale“ a lui Burns (1980) şi constă 
în adresarea unui şir de întrebări până când se ajunge la convingerile bazale. 

Întrebările adresate sunt de tipul următor: „Dacă acel lucru se va întâmpla, ce va 
însemna aceasta pentru tine?“ sau „Dacă acest lucru ar fi adevărat, de ce ar fi atât de 
rău?“. 


Prezentăm un model de utilizare a acestei tehnici în cazul lui Horaţiu, student 
la drept şi care suferă de fobie socială. Gândul automat este următorul: „Ce va fi 
dacă mă voi bâlbâi sau voi vorbi ciudat?“ 


Gând negativ automat: 
„Ce se va întâmpla dacă mă voi bâlbâi 
sau mă voi exprima ciudat?“ 
„Ceilalţi vor observa.“ 


„Ei vor râde de mine.“ 


„Ei nu mă vor lua în serios.“ 


„Ei vor crede că sunt un prost.“ 


Supoziţie: „Dacă mă bâlbâi sau mă expirm ciudat şi ceilalți vor crede că sunt 
un prost, înseamnă că sunt un prost.“ 

Convingere: „Eu sunt un prost.“ 

Regulă (ipoteză): „Trebuie să articulez totdeauna perfect.“ 

O dată ce terapeutul și pacientul au ajuns la capătul demersului cognitiv 
realizat prin intermediul seriei de întrebări, conținutul dominant identificat 
trebuie reformulat în aşa fel încât să rezulte supoziții, convingeri şi reguli după 
care să se conducă pacientul. Tehnica terapiei cognitive de contraargumentare se 
vă aplica şi acestora din urmă. Una dintre cele mai utilizate strategii constă în 
restructurarea demersului „săgeţii verticale“. Terapeutul va desena „săgeata 
verticală“, va nota afirmaţiile pacientului şi apoi va aplica metodele de reatribuire 
pentru a infirma legăturile existente între fiecare nivel al analizei cognitive rea- 
lizate; în continuare pacientul va fi ghidat să genereze gânduri alternative mai 
realiste. 

Restructurarea cognitivă în cadrul fiii „săgeții verticale“ 
(adaptat după Wells, 1999) 


Analiza iniţială: 
„Eu mă voi bâlbâi şi mă voi 
exprima într-un mod 
neobişnuit.“ 


Y 
SEL 
Y 


„Ceilalţi vor'remarca acest 


Rezultatul restructurării cognitive: 
„Eu mă voi bâlbâi şi mă voi 
exprima într-un mod neobişnuit.“ 


Y 
P Şi 
Y 


„Ceilalţi nu-mi Vor acorda n nici O 
atenție.“ 


„Ce dovadă ai că se va 
petrece aşa ceva?“ 


„Ce erori de logică 
(distorsionări cognitive) apar 
aici?“ 


Cura ai Jezificata acest 
lucru? 


lucru.“ Y 
Y „Ce s-a petrecut de fapt?“ şi“ 
Si „Care ar putea fi gândul mai Y 


Y 


„Ei vor râde de mine.“ 


„Ei nu vor întreprinde nimic 
pentru că nici nu vor observa 
modul meu de a mă exprima.“ 


realist:pe care ai putea să-l 
pui în loc?* 


Înainte de a ataca nivelul schemelor cognitive disfuncționale, terapeutul va 
trebui să ofere pacientului explicaţii în legătură cu modul de funcționare a acestora. 

Instructajul administrat poate fi cel de tipul următor (Wells, 1999); 

„Supozițiile şi convingerile influențează modul în care interpretați diverse 
evenimente şi acest lucru vă” vă influența, la rândul său, starea afectivă şi 
comportamentul. Unele convingeri reprezintă rodul unor experimente timpurii, în 
timp ce altele se formează mai târziu, de-a lungul vieții, în urma confruntării cu 
anumite situații anxiogene. Pentru a înțelege modul în care a apărut vulnerabilitatea 
la aceste situații, cât şi pentru a o reduce, este util să identificăm aceste supoziții şi 
convingeri şi apoi să le modificăm; în termenii terapiei pe care o realizăm împreună, 
aceste convingeri şi supoziţii poartă numele de „scheme cognitive de bază“. 


XII. Psihoterapia cognitiv-comportamentală 
a agorafobiei şi a atacurilor de panică 


Atacurile de panică sunt definite ca reprezentând apariţii bruşte sau 
intensificări bruşte ale anxietăţii, acompaniate de cel puţin 4 până la 13 simptome 
somatice şi/sau psihice (Manualul Diagnostic şi Statistic D.S.M. IV, A.P.A. 1994). 

Simptomele somatice mai frecvent întâlnite sunt: palpitaţii, amețeli, 
transpiraţii abundente, senzație de. sufocare, dificultăţi. în „respiraţie, tremor şi 
senzaţie de. derealizare, iar simptomele. psihice se referă mai ales la teama 
subiectului că va muri, că va face un atac de cord sau un atac cerebral, că se va 
sufoca, va leşina sau va muri. 

Există şi situaţii în care se manifestă mai puţin de 4 simptome şi, în acest caz, 
avem de-a face cu atacuri cu simptome limitate (Wells, 1999). 

Observațiile clinice au evidenţiat atacuri care apar în anumite situaţii, în timp 
ce altele au un caracter spontan, declanşându-se din senin. 

Pentru a putea diagnostica tulburarea de tip atac de panică în conformitate cu 
criteriile D.S.M. IV (A.P.A. 1994) este necesar ca subiectul să fi suferit cel puțin 
două atacuri de panică recurente şi neaşteptate, urmate de o perioadă de aproximativ 
o lună în care acesta să-şi fi făcut griji permanente în legătură cu posibilitatea 
apariției unui nou atac sau în care s-au produs modificări evidente în sfera 
comportamentală legate de apariția atacurilor respective. 

În terapia atacurilor de panică este necesar să se aibă în vedere şi excluderea 
unor factori organici, care se referă la consumul de cofeină sau amfetamine, stări de 
intoxicație sau hipertiroidie. 

Subliniem, de asemenea, faptul că fenomene asemănătoare cu atacul de 
panică pot apărea şi în cursul altor tulburări anxioase, cum ar fi fobia socială sau 
claustrofobia, atunci când pacientul se confruntă cu situaţiile anxiogene. 

În unele cazuri, atacurile de panică se manifestă noaptea, când subiectul se 
trezeşte brusc din somn şi este cuprins de o stare de anxietate intensă. 

Există şi o strânsă interrelaţie între agorafobie şi atacurile de panică: mulți 
agorafobici prezintă şi atacuri de panică, după cum unii subiecți cu atacuri de panică 

dezvoltă un comportament de tip agorafobie evitând situaţiile în care cred că s-ar 
putea produce un atac de panică, fapt ce contribuie la o limitare serioasă a stilului 
lor de viaţă. 

Agorafobia este definită, conform Manualului Diagnostic şi Statistic (D.S.M. 
IV) ca reprezentând anxietatea resimţită de subiect atunci când se află în locuri sau 
situaţii din care ar fi dificil sau jenant să iasă sau în care nu dispune de un ajutor din 
afară în cazul producerii unui atac de panică situaţional sau neaşteptat. 

Lena, o profesoară în vârstă de 26 de ani, a suferit primul atac de panică. Ea 
stătea la coadă şi dintr-o dată i s-au muiat picioarele, inima a început să-i bată cu 
putere şi a avut o puternică senzație de ameţeală. Din acel moment viața Lenei s-a 
schimbat, ea fiind mereu frământată de două întrebări: „Oare mi se va face rău?“ şi 
„Ce pot să fac pentru a evita ca situația să se mai repete?“ Ea a început să evite toate 
situaţiile din care nu putea ieşi foarte repede: să călătorească cu mijloace de 
transport aglomerate, cu metroul, cu avionul, să meargă la spectacole şi, în cele din 
urmă, Chiar să meargă singură pe stradă. 

Datorită problemelor sale ea a trebuit să renunţe la o bursă în străinătate și, în 
cele din urmă, chiar la serviciu, fapt ce a făcut-o să se simtă şi mai nefericită. 

Diagnosticul pus de psihiatru în acest caz este cel de agorafobie cu atacuri de 
panică şi se caracterizează prin frica invalidantă pe care o simte subiectul ori de câte 
ori se află în afara casei, unde se simte în siguranţă. Frica se declanşează mai ales când 
aceasta se află în locuri de unde nu poate ieşi repede sau unde nu poate primi imediat 
un ajutor. Această frică este atât de puternică încât ia forma unui atac de panică. 

Agorafobia este considerată de specialişti ca fiind cea mai răspândită şi mai 
invalidantă fobie (Marks, citat de Fensterheim şi Baer, 1977). 

Fensterheim şi Baer (1977) subliniază faptul că un pacient suferind de atacuri 
de panică trebuie să afle următoarele: 

1. Primul atac de panică atinge intensitatea maximă. Aceasta înseamnă că 
subiectul nu trebuie să se aştepte că atacurile sale vor creşte în intensitate şi că el se 
va simți din ce în ce mai rău. Următoarele atacuri pot să fluctueze în jurul celui de 
amplitudine maximă. 

2. Subiectului trebuie să i se explice clar şi cu argumente că nu are o boală de 
inimă, o tumoră cerebrală sau epilepsie. 

3. Teama cea mai teribilă a pacientului este că va face un atac de panică. Din 
acest motiv, mulți autori au tendința de a înlocui termenul de agorafobie cu cel de 
stare anxioasă cu caracter fobic. 

„ Agorafobicii se simt mai în siguranță atunci când se află aproape de ieşirea 
dintr-o clădire (magazin, cinematograf), când există un telefon la îndemână sau când 
apartamentul în care locuiesc sau pe care-l vizitează se află la parter. 

De asemenea, ei preferă străzile mai puţin aglomerate, mijloacele de transport 
cu opriri frecvente (deşi unii dintre ei nu pot călători deloc cu mijloace de transport 
în comun), se simt mai în siguranță în apropierea unor unități sanitare, secții de 

poliţie sau locuinţei unor cunoscuți, locuri în care ei sunt convinşi că pot primi ajutor 
şi sunt dependenți de anumite persoane cărora le cer să-i însoțească pretutindeni, 
ceea ce creează mari dificultăți familiei. 

Aceşti pacienți pun în acțiune mecanismele de evitare, asociind producerea 
atacului de panică cu situaţia în care acesta s-a produs, fapt ce are drept consecință 
evitarea respectivelor locuri sau situații. Deoarece atacul de panică se poate produce 
în multe locuri sau situații, subiecții ajung să extindă din ce în ce mai mult 
comportamentul de evitare, unii dintre ei fiind în situația de a nu mai părăsi locuința. 

4. Agorafobicii cu sau fără atacuri de panică se tem să ia medicamente pentru 
că acestea au efecte secundare (senzaţie de oboseală, transpiraţii etc.), iar subiecții 
sunt atât de sensibili la orice senzație corporală încât refuză orice medicament, 
inclusiv aspirina. Există şi situația inversă, unii agorafobiei devenind dependenți de 
tranchilizante şi/sau alcool. 

5. Persoana suferă de dispoziție depresivă, care poate avea originea atât în 
situația de agorafobie, situație ce conduce la un stil de viață restrictiv, cât şi în 
sentimentul de pierdere a autostimei. Subiectul trăiește tensional faptul că ceilalți 
oameni pot face o serie de lucruri pe care el nu le poate face. 

6. Pacientul se simte epuizat, lipsit de energie, incapabil să se mobilizeze 
pentru a întreprinde ceva important. El elaborează planuri de viitor, la care renunță 
însă foarte repede. „Nu pot să-mi planific nimic dinainte — spunea o agorafobică. 
Dacă mă voi simţi rău în ziua respectivă, nu mă voi duce acolo unde mi-am propus.“ 

7. Agorafobicul se simte neînțeles de cei din jur. 

O altă agorafobică relata: „soțul meu mă ajută și are grijă de mine, dar el s-a 
săturat de toată situația asta“. 

De regulă, partenerul de viaţă al agorafobicului ajunge, în cele din urmă, fie 
să se sature sau să se enerveze din cauza solicitărilor exagerate ale pacientului, fie 
dezvoltă un comportament excesiv de protector față de acesta. Trebuie subliniat însă 
că, şi în acest din urmă caz, în spatele comportamentului protector se poate ascunde 
un resentiment mascat. 

Există şi cazuri, foarte rare, când soțul obține mari satisfacţii de pe urma 
dependenţei soției agorafobice; în momentul în care aceasta îşi ameliorează starea 
în urma psihoterapiei, el manifestă tendința de a căuta altă femeie dependentă. 

8. Stilul de viață al subiectului devine foarte restrictiv, în sensul că nu poate 
merge la serviciu, la cumpărături, la teatru, la petreceri. 

9. Mulţi agorafobici manifestă tendința de a-şi disimula simptomele. Aurelia, o 
încântătoare artistă plastică, soție de demnitar, nu a mai ieşit din casă singură de 10 
ani. Ea a pus la punct un întreg sistem de scuze şi minciuni pentru a-i face pe prieteni 
s-o însoțească („tocmai mi s-a stricat maşina, nu vii să mă iei?“), astfel încât nici unul 
dintre cunoscuțţii ei nu este la curent cu problemele şi dificultățile pe care le întâmpină. 

10. Agorafobicul îşi pune în permanenţă întrebări de genul: „Ce se va întâmpla 
dacă fac un atac de panică?“ sau „De ce mi se întâmplă aceasta tocmai mie?“ etc. 

Din acest motiv, psihoterapiile de profunzime, centrate pe cauzele care au produs 
tulburarea, sunt foarte căutate de aceşti pacienți. 


Modelul cognitiv al atacului de panică 


Beck şi colaboratorii (1985) şi Clark (1986) sunt de părere că pacienţii care 
suferă de atacuri de panică se tem de anumite senzații corporale sau anumite stări 
psihice. Modelul cognitiv propus de Clark (1986, 1988) postulează faptul că la baza 
atacului de panică se află o secvenţă de evenimente care formează un cerc vicios şi 
care presupune interpretarea catastrofizantă a unor simptome fiziologice sau psihice, 
considerate ca semne ale unei catastrofe iminente. De pildă, palpitaţiile vor fi inter- 
pretate de subiect ca fiind simptomele unui atac de cord, ameţelile ca semn că su- 
biectul va leşina, iar dificultăţile de concentrare a atenţiei ca simptome ale unui 
acces de nebunie. ; 


Declanşator extern/intern 


Y 


Ameninţare percepută 


Y 


Anxietate 


Interpretare ar sina oare SEE mafie mad Simptome fizio- 


eronată E logice/cognitive 
| | Comportamente de evitare/asigurare | A 
(Inclusiv atenţia selectivă) 
Modelul cognitiv al atacului de panică 
(după Clark, 1986 şi Wells, 1999) 


În cadrul acestui model, o serie de stimuli de natură internă sau externă care 
sunt percepuți de subiect ca fiind ameninţători vor conduce la declanșarea anxietății 
cu simptomele fiziologice specifice acesteia. Dacă simptomele respective vor fi 
interpretate de subiect ca fiind semnele unui posibil dezastru, se va produce o 
accentuare a anxietăţii şi acesta va fi prins într-un cerc vicios, care va culmina cu 
atacul de panică. 

O dată declanşat, acesta va fi menţinut de cel puţin trei elemente: atenţia 
selectivă îndreptată asupra senzațiilor fiziologice, comportamentele de asigurare şi 
comportamentele de evitare (Clark, 1988, Salkovskis, 1991, Wells, 1990). 

Atenţia selectivă față de anumite senzaţii corporale poate scădea. pragul 
perceperii acestui tip de senzaţii, accentuând intensitatea lor subiectivă. Din acest 
motiv pacientul va fi mai înclinat să interpreteze în mod eronat aceste fenomene şi 
va intensifica acțiunile de asigurare pentru a preîntâmpina producerea aşa-ziselor 

catastrofe. Aceste conduite îl vor împiedica să infirme convingerile legate de 
producerea evenimentelor negative de care se teme şi vor intensifica, la rândul lor, 
senzațiile fiziologice anxiogene. 

De exemplu, pacienţii care interpretează slăbiciunea din picioare ca pe un 
semn de leşin, vor avea tendința să se aşeze pe scaun, să se sprijine de ziduri, să se 
întindă pe jos sau să încordeze muşchii pentru a preveni producerea leşinului. 

Efectul negativ al conduitelor de asigurare este şi mai evident la subiecţii care in- 
terpretează unele dificultăți respiratorii ca pe un semn că se vor sufoca, încercând să-şi 
controleze respirația, aceştia vor genera simptome specifice hiperventilației: amețeli, 
senzație de disociere şi în cele din urmă o îngreunare şi mai accentuată a respirației. 

Putem afirma că aceste comportamente de asigurare menţin atacul de panică 
prin intermediul următoarelor mecanisme: 

- împiedică infirmarea gândurilor legate de interpretările eronate ale unor 
senzații fiziologice pentru că nonapariția catastrofei de care se teme bolnavul este 
pusă pe seama acestor comportamente şi nu pe seama faptului că anxietatea nu 
produce nici un fel de dezastru în plan fizic; 

- anumite comportamente de asigurare chiar exacerbează anumite simptome 
fizice şi psihice; 

- evitarea situațiilor anxiogene menţine tulburarea de tip atac de panică pentru 
singur că aceasta nu produce nici un fel de catastrofă. 

Evaluarea din cadrul terapiei cognitiv-comportamentale a atacului de panică 
urmăreşte obținerea unor informaţii referitoare la natura interpretărilor 
catastrofizante, descrierea în detaliu a senzaţiilor corporale de care se teme subiectul, 
precum şi precizarea naturii comportamentelor de evitare-asigurare. 

Trasarea modelului cognitiv al atacului de panică se realizează după 
identificarea secvenței de evenimente care apar în cazul unui atac specific de panică 
de dată recentă, care va fi analizat de către terapeut împreună cu pacientul. 

Prezentăm mai jos modelul atacului de panică realizat pentru Laura, ingineră 
în vârstă de 32 de ani: 

„Mă simt amețită.“ 
„Parcă plutesc.“ 


Y 


„Ce se va întâmpla dacă voi face un atac de panică?“ 


Y 


„Mă simt speriată“ 


„Voi face un „Încep să tremur. Inima mea 
atac de panică“. ——————————————————— bate tot mai repede. Respir 
greu. Senzaţie de irealitate.“ 

e 


Dialogul purtat de terapeut cu pacienta poate îmbrăca forma următoare: 

Terapeutul: Când a avut loc ultimul tău atac de panică? 

Laura: leri dimineață. Mi-a fost foarte rău. 

T: Aş dori să-mi povesteşti cu lux de amănunte ce i s-a întâmplat. Cele 
petrdcute îţi sunt clare în minte? 

L: Cred că da. 

T: A fost vorba de un atac de panică obişnuit? 

L: Da, dar am avut stări şi mai rele în trecut. 

T: Hai să analizăm împreună cele întâmplate. Unde te aflai şi ce făceai înainte 
ca atacul de panică să se producă? 

L: Mă aflam la .. şi vorbeam la telefon-cu un client când mi s-a făcut rău 
dintr-o dată. 

T: Care a fost poiipnul lucru pe care l-ai remarcat ? di simţit vreo senzaţie sau 
ţi-a venit în minte vreun gând? 

L: M-am simţit puţin amețită; parcă pluteam şi parcă eram desprinsă de 
realitate. 

T: Atunci când ai remarcat faptul că trăieşti o senzație de irealitate, ce gânduri 
ți-au venit în minte? 

L:: M-am întrebat ce va fi dacă voi face un atac de panică. 

T: Când ţi-a trecut prin minte acel gând ce ai'simțit? 

L: M-am simţit fnerte speriată de faptul că voi declanşa un atac puternic de 
panică. 

T: Te-ai simţit foarte anxioasă, nu-i aşa? 

L: Da, m-am gândit că ar putea fi un atac putemie de panică şi mi-am dorit 
să ies din situaţie. 

T: Ce senzaţii ai trăit atunci dd te-ai simțit speriată? 

L: Am început să tremur şi inima a început să bată tot mai tare. 

T: Ai remarcat şi alte senzații? Ce s-a întâmplat cu senzația de irealitate? 

L: A fost mult mai rău, am început să am şi dificultăți de repirație. 

T. Atunci când ai simțit toate acele senzaţii — tremurături, puls accelarat, 
senzație de irealitate şi senzație de sufocare — ce gânduri ţi-au trecut prin minte? 

L: Am gândit că începe atacul de panică şi că nu mă pot controla. 

T: Te-ai gândit că s-ar putea întâmpla ceva foarte rău? 

L: Da, am gândit că voi muri. 

T: Şi cum ai crezut că vei muri? 

L: Am gândit că voi face un atac de cord. 

T: Ce s-a petrecut cu anxietatea ta atunci când ai gândit toate acesta? 

L: A fost şi mai rău, chiar am intrat în panică. 

T: În plin atac de panică; evaluează pe o scală de la 0 la 100, cât de mult 
credeai că vei face un atac de cord. 

L: Credeam în proporție de 80%. 

Dialogul prezentat mai sus permite pacientului şi terapeutului să identifice 
comportamentele ciclului prin intermediul căruia se formează și se menține atacul 
de panică; în acest caz, declanşatorul a fost trăirea unui sentiment de irealitate, 
moment în care a apărut gândul negativ automat: „Ce se'va întâmpla dacă voi face 
un atac de panică?“ 

În acest moment se declanşează anxietatea cu senzațiile asociate (tahicardie), 
urmate de interpretarea catastrofizantă („O 'să fac un atac de cord!”), fapt ce 
contribuie la o creştere şi mai accentuată a anxietății. 

Punctul de pornire al terapiei este adresarea de provocări şi înlăturarea 
interpretărilor eronate ale fenomenelor fiziologice trăite de subiect. 

O dată evidenţiat cercul vicios specific atacului de panică, urmează 
identificarea comportamentelor de asigurare puse în acțiune de pacient. Aceste 
comportamente pot să fie explicite, ca în cazul agorafobiei, când persoana renunță 
să iasă din casă, sau implicite, ca în cazul celor care evită să practice exerciții fizice 
deoarece se tem că vor face un atac de cord. 

În cele mai multe cazuri simpla întrebare „Ce tipuri de comportamente eviți 
atunci când te cuprinde teama?“ este suficientă pentru a evidenția conduitele de 
asigurare. Terapeutul va adresa apoi şi alte întrebări pentru a obține mai multe detalii 
cu privire la comportamentele de evitare puse în acțiune de pacient. 


Prezentăm mai jos un exemplu de dialog terapeutic menit să arce 
comportamentele de asigurare. 

T: Atunci când te simți anxioasă şi eşti convinsă că vei face un atac de cord, 
întreprinzi ceva pentru a te proteja, pentru a preveni producerea atacului de cord? 

P: Încerc să mă relaxez şi să-mi liniştesc bătăile inimii. 

T: Ce faci pentru a te relaxa şi pentru a-ți calma bătăile inimii? 

P: Îmi spun în gând că trebuie să mă destind şi încerc să respir adânc şi mai 
rar. 

T: Se pare că ţi-ai pus la punct o anumită strategie pentru a-ţi controla 
anxietatea. Cât de mult crezi că dacă nu vei aplica strategia ta se va întâmpla ceva 
îngrozitor, ca de pildă declanşarea unui infarct? 

P: Cred că voi face un atac de cord sau voi leşina: 

T: Apreciază pe o scală de la 0 la 100 cât de mult crezi că vei leşina sau vei 
face un atac de cord. 

P: Cam în proporție de 60%. 


În continuare, terapeutul îl va ajuta pe pacient să includă şi comportamentele 
de asigurare în cadrul cercului vicios al formării atacului de panică. 

Senzaţie de irealitate (ameţeală) 


Y 


Ce se va întâmpla dacă voi face un atac de panică? 


Y 


Mă simt speriat (anxios) 
carii 
Tremor. 


Voi race un “Tahicardie. 
atac de cord. Dificultăţi în respiraţie. 
Senzaţie de irealitate. 


Respir adânc şi rar. | 
Incerc să mă relaxez: 


Cercul vicios al atacului de panică (adaptat după Wells, 1999) 


Terapeutul va oferi în continuare explicaţii referitoare la modul în care 
atacurile de panică se datorează interpretărilor catastrofizante ale senzațiilor 
fiziologice fireşti, precum şi modului în care comportamentele de asigurare nu fac 
decât să menţină tulburarea. 

Acelaşi autor (Wells, 1999) ne prezintă câteva exemple de senzații fiziologice, 
interpretări catastrofizante şi comportamente de asigurare/evitare. 


Senzaţii Interpretări eronate Comportamente de asigurare 
Palpitații. Atac de cord. Relaxare. 
Durere în piept. Moarte. Reducerea ritmului cardiac. 
Subiectul se aşază. 
Evită efortul fizic. 
Senzaţia de irealitate Pierderea controlului. Face eforturi să-şi păstreze controlul. 
(de disociere). Nebunie. Verifică memoria. 


Caută să-şi controleze gândurile. 
Caută posibilități de a ieşi 
din locul respectiv. + 


Dificultăţi de respiraţie. Sufocare. Respiră adânc. 
Se plasează lângă un geam deschis. 
lese la aer. 
Utilizează tablete mentolate. 


Ameţeli. Leşin. Controlează respirația. 
Se aşează. 
Se sprijină de cineva sau de ceva. 
Evită să iasă singur. 

Terapeutul va insista asupra faptului că interpretările catastrofizante conduc la 
o descărcare de adrenalină care va exacerba anxietatea. 


Tehnici psihoterapeutice utilizate 
|. Strategii de conştientizare 


1. Metoda cuvintelor pereche (Clark şi alţii, 1988) are menirea de a evidenția 
efectul gândurilor asupra anxietății şi senzațiilor fiziologice specifice acesteia. Ideea 
de la care se porneşte este că simplul gând legat de o posibilă catastrofă poate 
declanşa reacții fiziologice şi anxietate accentuată. Sarcina se prezintă pacientului 
fără a i se oferi explicații referitoare la ce anume se urmăreşte. 

Acesta este solicitat să citească perechi de cuvinte cu voce tare și să se 
concentreze asupra semnificaţiilor acestora. Perechile de cuvinte se prezintă la un 
interval de 5-10 secunde şi sunt de tipul următor: 

Ameţeală — Leşin 

Palpitații — Atac de cord 

Senzaţie de irealitate — Nebunie 
Slăbiciune — Leșin 

Dificultăţi de respirație — Sufocare 
etc. 

După ce a citit perechile de cuvinte timp de câteva minute, pacientul este 
întrebat dacă a simțit ceva deosebit în timpul desfăşurării experimentului; în cele 
mai multe cazuri, pacienții relatează că au perceput o anxietate difuză însoțită de 
anumite senzații fiziologice, mai rar înregistrându-se apariția unei anxietăți mai 
accentuate. | se cere apoi pacientului să interpreteze aceste fenomene în termenii 
modelului cognitiv specific al atacului de panică. 

În cazul în care exercițiul nu dă rezultate, terapeutul va renunța la acesta, 
oferind explicaţia că a dorit să testeze reacția pacientului la lectura unor materiale 
anxiogene şi afirmând că lipsa reacției este un semn pozitiv că terapie va da rezultatul 
scontat. 


2. Concentrarea atenției asupra senzaţiilor corporale. Obiectivul acestei 
metode constă în a demonstra că atenția selectivă îndreptată spre interior contribuie 
la o conştientizare mai accentuată a senzațiilor fiziologice, fapt ce are drept con- 
secință exacerbarea acestora. Subiectului i se poate cere, de pildă, să se concentreze 
asupra bătăilor - inimii. La majoritatea persoanelor anxioase se va constata o 
accelerare a ritmului cardiac. 


3. Exerciţii de accentuare a comportamentelor de asigurare. Terapeutul va 
manipula în timpul şedinţei de psihoterapie unele comportamente de asigurare 

utilizate de pacient pentru a-i demonstra modul în care acestea contribuie la 
menținerea şi chiar la intensificarea senzațiilor fiziologice secifice anxietății. Se va 
atinge şi problematica modului în care aceste conduite împiedică și infirmarea 
veridicității gândurilor catastrofizante. 

Unui pacient suferind de atacuri de panică şi care atilizeaiaă respiraţie 
profundă controlată pentru a preîntâmpina o presupusă sufocare i se poate cere să 
respire mult mai profund şi mai amplu, efectul fiind apariția ameţelii, palpitațiilor, 
senzaţiei de leşin, dificultăților de vedere şi senzației de slăbiciune. : 

Terapeutul va explica faptul că, deşi pacientul nu va respira atât de amplu 
pentru a preîntâmpina producerea catastrofei de care se teme, exercițiul a fost 
utilizat pentru a demonstra ce anume se poate întâmpla: unele modificări minore la 
nivel fiziologic produse de oscilații ale ritmului respirator devin mai evidente în 
timpul unui atac de panică atunci când anxietatea este activată. 


4. Utilizarea unor metafore menite să-i determine pe:pacienţi să renunțe la 
comportamentele de asigurare. Prezentăm în cele ce urmează un exemplu de 
metaforă de acest tip (Wells, 1999): „Există unii oameni care se tem de vampiri şi 
care devin foarte speriați atunci când se apropie noaptea. Pentru a se proteja, ei țin 
prin preajma lor căţei de usturoi. Desigur că nimeni nu a văzut până acum vreun 
vampir, aşa că probabil usturoiul lucrează. Ce credeți că ar trebuie să întreprindă 
astfel de oameni pentru a se convinge de faptul că nu există vampiri?" 


"IL. Strategiile de reatribuire au rolul de a construi un set cognitiv care să 
faciliteze realizarea experimentelor de infirmare a gândurilor şi convingerilor 
negative generatoare de anxietate, cunoscut fiind faptul că obiectivul terapiei 
cognitive în cazul atacurilor de panică rezidă în reducerea interpretărilor eronate ale 
senzaţiilor fiziologice, precum şi în eliminarea comportamentelor de 
evitare/asigurare. 


Experimente în sfera comportamentală 


Acestea implică producerea voluntară a unor senzații fiziologice asociate cu 
anxietatea în vederea infirmării convingerilor negative în legătură cu producerea 
unor posibile catastrofe. 

Wells (1999) este de părere că utilizarea unor tehnici de reducere a 
simptomelor, cum ar. fi, de exemplu, relaxarea sau hipnoza, nu sunt indicate în 
cadrul acestui tip de psihoterapie, deoarece acestea se pot transforma în 
comportamente de asigurare. | 

Cu toate acestea, experiența noastră clinică (Holdevici, 1999, 2000) a 
demonstrat că aceste tehnici s-au dovedit utile, fiind aplicate independent de 
experimentele din sfera comportamentală; mai ales atunci când gândurile raționale 

alternative se utilizează în calitate de; sugestii. Mai mult, există cazuri în care 
pacienţii prezintă şi probleme somatice reale, situație în care provocarea voluntară a 
simptomelor este contraindicată. 

Exerciţiile de provocare a reacțiilor de panică se referă la inducerea — în cadrul 
cabinetului de psihoterapie — a unor senzații asemănătoare celor pe care pacienții au 
tendița de a le interpreta în mod catastrofizant. Pentru succesul demersului terapeutic, 
este necesară o cunoaştere în detaliu a senzațiilor de care se teme pacientul, precum 
şi a interpretărilor eronate pe care le conferă el acestor senzații. 

Aşa cum am mai sublinat, obiectivul acestor experimente constă în infirmarea 
credințelor absurde legate de faptul că s-ar putea produce anumite catastrofe de care 
se-teme subiectul. Pentru succesul terapiei, convingerile pacienților cu privire la 
posibilitatea producerii evenimentelor negative de care se tem trebuie testate înainte 
şi după aplicarea tehnicii. 

Trebuie să recunoaştem că experimentele de provocare a unui atac de panică 
declanşează anxietatea nu numai la pacient, ci şi la psihoterapeut, care poate avea 
rezerve în a-i provoca pacientul său o stare de disconfort, sau un atac de panică, atac 
ce nu va putea fi ținut sub control. 

Wells (1999) consideră că şi psihoteraputul, la rândul'său, trebuie să combată 
unele convingeri disfuncționale şi lipsite de logică, de tipul: „Trebuie ca totdeauna 
să-l fac pe pacientul meu să se simtă mai bine și nu mai rău“; „Dacă îi voi cere 
pacientului meu să facă un anumit lucru care nu îi este pe plac, acesta se va supăra 
pe mine“; „Dacă îi voi cere pacientului meu să facă un anumit lucru, acesta va 
abandona tratamentul“; „Dacă voi face în aşa fel încât pacientul meu să intre în 
panică, eu'nu voi putea ține situaţia sub control“; „Ce se va întâmpla dacă pacientul 
meu îşi va pierde controlul?*. 

Cel mai frecvent experiment de provocare voluntară a atacului de panică este 
hiperventilaţia. Prin intermediul acesteia se poate provoca subiectului senzaţie de 
ameţeală, de leşin, de disociere psihică, modificări în sfera vizuală, tahicardie şi 
chiar dificultăți respiratorii. 

Sarcina este administrată tocmai pentru a infirma interpretările - eronate 
conferite de subiect simptomelor respective. Pacientului i se cere să stea în picioare 
şi să realizeze un număr de inspirații forțate un timp suficient de lung pentru ca 
pacientul să se convingă de faptul că nu se va întâmpla nimic rău. 

Experimentul de hiperventilație poate fi combinat cu tehnici de contracarare a 
comportamentelor de evitare/asigurare. Astfel, dacă teama cea mai puternică a 
pacientului este legată de ideea că va înnebuni, iar comportamentele de evitare au 
drept obiectiv să-şi controleze mentalul, terapeutul îi poate cere să realizeze exerciţii 
de hiperventilație în acelaşi timp cu tentativa de pierdere a autocontrolului (să 
deruleze în minte gânduri nebuneşti). 

În cazul în care teama principală este legată de pierderea autocontrolului în 
sfera comportamentală, i se poate cere subiectului să realizeze manevre de 

hiperventilaţie în același timp cu o serie de acțiuni necontrolate, cum ar fi gesturi 
ciudate sau strigăte. 

Metoda hiperventilaţiei nu trebuie utilizată la pacienții cardiaci, hipertensivi, 
astmatici sau în situația de sarcină. 


Sarcinile comportamentale referitoare la exerciţii fizice sunt indicate mai ales 
atunci când efortul fizic este evitat de către pacient, care se teme că ar putea suferi 
un atac de cord. Se recomandă pacienţilor în cauză să practice alergarea, mersul vioi, 
urcatul scărilor, săritul corzii sau alte tipuri de exerciții asemănătoare pentru a 
infirma convingerile negative în legătură cu posibilitatea producerii unor accidente 
somatice grave (atac cerebral sau infarct). 

În unele cazuri, senzațiile care sunt interpretate greşit sunt cele legate de dureri 
în zona toracică. O modalitate de a le provoca în mod voluntar constă în a cere 
pacientului să inspire profund şi apoi să expire forțat, fără să lase tot aerul să iasă din 
plămâni. Dacă se practică acest exercițiu timp de câteva minute, pot să apară senzații 
de constricţie toracică, pacientul având posibilitatea să se convingă de faptul că 
acestea nu sunt periculoase. 


Tehnici verbale de modificare a gândurilor negative 
şi a convingerilor disfuncționale 


Psihoterapeutul trebuie să analizeze cu atenție acele situaţii în care pacienții 
suferind de atacuri de panică afirmă că fenomenele de care se tem au avut loc cu 
adevărat (au leşinat, au căzut etc.). În urma unor întrebări formulate atent rezultă că, 
în astfel de cazuri, nu era vorba de leşin sau de cădere, ci de comportamente de 
asigurare (s-au lăsat să cadă pe un fotoliu sau pe o canapea fără să-şi piardă 
cunoștința şi să se lovească). În vederea verificării faptului că interpretările lor sunt 
eronate, psihoterapeutul îl va ghida pe pacient să-şi adreseze o serie de întrebări 
menite să conducă la reatribuirea altor semnificaţii senzaţiilor fiziologice pe care le 
trăieşte: „De unde şti că atacul de panică va produce o catastrofă?“ „Ai trăit 
numeroase atacuri de panică. Cum de nu s-a produs încă acea catastrofă de care te 
temi aşa de mult?“; „Ce te determină să crezi că anxietatea va produce un 
dezastru?“; „Care sunt mecanismele prin care anxietatea îți va produce un rău atât de 
mare?“; „Cunoşti acele fenomene care pot declanşa catastrofe în plan fiziologic?*; 
„Crezi că anxietatea face parte dintre ele?. 

Terapeutul va discuta împreună cu pacientul despre erorile de logică ce apar 
în cursul atacurilor de panică: tendința spre catastrofizare şi inferenţele arbitrare, 
acestea funcționând pe fondul unei abilități reduse de testare a realităţii. Dacă 
pacienții care suferă de atacuri de panică sunt capabili să adreseze provocări 
convingerilor negative atunci când nu se află în plin atac, capacitatea lor este 
semnificativ diminuată când acesta are loc. Mulţi pacienţi afirmă chiar faptul că în 
ei parcă sălăşluiesc două persoane, una rațională, care realizează absurditatea 

gândurilor respective, şi cealaltă iraţională, care se simte covârşită de intensitatea 
trăirilor anxioase. Conştientizarea acestei situații trebuie utilizată pentru a întări 
necesitatea realizării experimentelor din sfera comportamentală pentru a se 
confrunta în mod deschis cu teama. 


Utilizarea jurnalelor pentru notarea gândurilor negative 
generatoare de panică 


Jurnalele cotidiene reprezintă principala sursă de informaţii referitoare la 
eficiența tratamentului sub aspectul reducerii frecvenţei şi, intensității atacurilor de 
panică. De asemenea, pe baza acestora se pot identifica mai precis, interpretările 
eronate ale senzaţiilor trăite de subiect. 


Prezentăm mai jos un model de jurnal pentru notarea fenomenelor specifice 
unui atac de panică. 


Data | Situaţia |Principalele senzaţii| Gânduri  |Răspunsuri| Numărul total 
fiziologice (ameţeli,| negative raționale | de atacuri de 
palpitaţii, dificultăți | (interpretări | alternative panică 


de respiraţie etc.) eronate) 


amic pe pacieţiui meu să se sinirăjenai bine și nuj 
st lene e tre im sata 


"Jurnalele trebuie completate de pacienți în cadrul temelor pentru acasă. În 
primele săptămâni de tratament i se cere pacientului să completeze doar primele patru 
coloane, urmând ca rubrica referitoare la gândurile raționale“ alternative să fie 
completată doar după ce pacientul a izbutit să găsească o serie de contraargumente 
prin intermediul unor tehnici verbale şi comportamentale. 


Identificarea contraargumentelor împotriva gândurilor 
negative şi convingerilor disfuncționale 


Convingerile disfuncţionale legate de efectele catastrofale ale senzațiilor 
fiziologice pot fi destructurate prin intermediul provocării cu ajutorul metodei 
descoperirii dirijate şi apoi înlocuite cu evaluări mai realiste. 

Aceste convingeri ale pacienţilor care suferă de atacuri de panică se referă la 
faptul că anxietatea poate ucide, poate conduce la nebunie, leşin, atacuri de cord etc. 
Contraargumentele împotriva lor se adună pe baza contabilizării experiențelor care 
infirmă aceste convingeri, cât şi pe baza experiențelor din sfera comportamentală. 


Prezentăm mai jos un dialog purtat de psihoterapeut cu Manuela, o arhitectă 
în vârstă de 36 de ani, diagnosticată cu atacuri de panică şi care se teme că va face 
un atac de cord: 

M: Atunci când intru în panică este îngrozitor pentru că îmi simt inima bătând 
cu putere, gata să-mi sară din piept. 

T: Ce gânduri îţi trec prin minte atunci când inima ta bate atât deputernic? 

M: Ei bine, vă voi spune ce gândesc. Mă simt atât de rău, încât mă tem că voi 
face un infarct. Nu este bine pentru inima mea să bată atât de puternic: 

T: Cu alte cuvinte, te temi de faptul că teama îţi va îmbolnăvi inima şi îți va 
provoca un infarct, 

M: Cred că îmi poate afecta inima. Am auzit că unii oameni au murit din 
cauza unui atac de cord produs de stres. 

T: Crezi că cu cât oamenii suferă mai multe stresuri în viață cu atât le cresc 
şansele: să moară de infarct? 

M: Cred că da. 

T: Cum ar fi viața dacă stresul ar conduce totdeauna la infarct? 

M: Probabil că stresul nu creează chiar totdeauna probleme, poate doar la unii 
oameni. 

T: Este adevărat, stresul le creează probleme unor oameni care au deja ceva 
la inimă. Mai mult, stresul nu este acelaşi lucru cu anxietatea sau cu panica apărute 
brusc. În momentul în care te cuprinde panica, organismul tău secretă adrenalină 
care, la rândul ei, face ca inima să bată mai repede, iar organismul tău să devină mai 
activ. Aceste fenomene te pregătesc să faci față mai bine unei eventuale primejdii. 
Dacă secreția de adrenalină ar produce vreun rău inimii sau organismului în general, 
cum crezi că ar fi supraviețuit oamenii de-a lungul timpului confruntându-se cu 
atâtea primejdii? Probabil că ei ar fi pierit demult. 

M: Da, cred că aveţi dreptate. 

T: Putem spune, deci, că panica în sine nu conduce la infarct. Pentru ca acesta 
să aibă loc trebuie să existe ceva patologic în plan somatic: Atunci când cineva face 
infarct, adesea se recurge la injectarea de adrenalină direct în inimă pentru a o face 
să pornească din nou. Crezi că medicii ar proceda astfel dacă adrenalina ar face şi 
mai mult rău inimii? 

M: Sigur că nu. 

T: Spune-mi acum cât de mult mai crezi că anxietatea şi panica îţi vor 
îmbolnăvi inima? 

Barbu, om de afaceri de 42 de ani, clinic sănătos, cu tensiunea arterială în 
limite normale, suferă de atacuri de panică. Principala lui teamă este că va face un 
atac cerebral. 

T: Cunoşti cauzele care produc un accident vascular cerebral? 

B: Cred că se petrece atunci când creierul încetează să mai funcționeze. 

T: Şi cum se poate opri creierul? 

B: Stresul poate conduce la oprirea creierului. 

T: În cazul în care stresul îți poate afecta creierul, cum se face că atacurile de 
panică nu l-au afectat încă? 

B: Dacă mai continuă aşa, probabil că se va întâmpla acest lucru. 

T: Se pare că îngrijorarea ta principală se referă la faptul că anxietatea îţi 
poate produce un accident vascular cerebral. Acesta are loc atunci când o parte a 
creierului nu mai este alimentată cu oxigen trensportat de sânge. În acest caz o parte 
a creierului moare. Afluxul de sânge este oprit atunci când arteriolele se contractă sau 
se blochează. Crezi că anxietatea poate produce aşa ceva? 

B: Nu prea cred, dar, totuşi, cum se produce accidentul vascular? 

T: Acesta se produce datorită unui cheag de sânge sau datorită spargerii unui 
vas. Anxietatea nu produce însă aşa ceva. Sper că ai înțeles de ce anxietatea nu-ți 
poate produce un atac cerebral. 

Astfel de dialoguri stau la baza procesului de descoperire dirijată şi au menirea 
de a prezenta pacientului noi informaţii care să-i spulbere convingerile eronate în 
legătură cu starea de sănătate. Procedeul începe cu identificarea precisă a temerii, re- 
latările pacientului furnizând informații în legătură cu concepțiile şi convingerile 
eronate ale acestuia. 

Aceste procedee de tip educaţional reprezintă un pas important în cadrul 
procesului de restructurare cognitivă, ele combinându-se cu demersul de strângere a 
dovezilor împotriva veridicității convingerilor negative disfuncționale. 


Tehnica contraargumentării 


Terapeutul îl va ghida pe pacient să adune dovezi care să infirme gândurile 
negative şi convingerile disfuncționale cu privire la producerea unor dezastre în plan 
somatic. Contraargumentele se adună în timpul discuţiilor cu pacientul, în urma 
experimentelor realizate în plan comportamental, precum şi a analizei altor 
experienţe trăite de persoana în cauză. 

Prezentăm mai jos o fişă de notare a argumentelor şi contraargumentelor 
întocmită de Diana, casnică, 38 de ani, care suferă de atacuri de panică, teama ei 
principală fiind că va face un infarct. 


Convingere eronată: „Datorită panicii voi face un infarct“ 
(adaptat după Wells, 1999) 


Contraargumente 


Argumente 


Stresul reprezintă o problemă doar pentru persoanele 
care sunt deja bolnave de inimă. 


Anxietatea îmi 
afecteazăinima. 
Persoanele vârstnice spun | Oamenii care sunt supuși unui stres foarte puternic nu 

că se poate muri de frică. |mor de frică (de exemplu, soldaţii pe câmpul de luptă). 
Simt furnicături în degete | Anxietatea şi panica sunt asociate cu o secreție sporită 
şi dureri în piept atunci |de adrenalină. Adrenalina se administrează ca inima să 
când intru în panică. pornească, nu să se oprească. 

Anxietatea conduce la 
creşterea tensiunii 

arteriale, iar aceasta este 
nocivă pentru inimă. 


Anxietatea reprezintă un mecanism de supraviețuire; ea 
nu face rău oamenilor. Inima mea a bătut atunci când 
m-am simțit speriată şi totuşi nu s-a întâmplat nimic 
rău. Atacul de panică produce o creştere temporară a 
tensiunii arteriale, ca şi exerciţiile fizice, care fac bine 
inimii. Doar atunci când tensiunea arterială este în mod 
constant prea ridicată, apar probleme medicale. 


Metoda comparării rezultatelor 


Se utilizează în cazul acelor pacienţi care au trăit experiențe cum ar fi, de pildă, 
cea de leşin, şi acestea au servit drept bază pentru interpretările eronate legate de 
anxietate. Metoda constă în realizarea unei liste complete a simptomelor reale şi com- 
pararea acestora cu cele ale panicii. Tehnica se bazează pe faptul că experiența 
subiectivă a stării de leşin diferă semnificativ de cea a atacului de panică (Wells, 1999). 


Dialogul purtat cu pacientul se prezintă astfel: 

T: Vom împărţi o coală de hârtie în două coloane. În partea stângă vom nota 
ceea ce ai simţit atunci când ai leşinat, iar în partea dreaptă simptomele atacului de 
panică. Povesteşte-mi cum a fost atunci când ai leşinat 

P: Eram bolnav de viroză şi aveam febră foarte mare. Am leşinat când m-am 
îndreptat spre baie. 

T: Te-ai simţit speriat? 

P: Nu, deloc. 

T: Ce senzaţii ai avut înainte să leşini? 

P: Totul parcă s-a întunecat şi am avut impresia că o să adorm. 

T: Ai mai observat vreo trăire? 

P: Da. Parcă timpul se derula mai încet. M-a cuprins şi un val de căldură. 

T: Să analizăm acum ce simți când te cuprinde atacul de panică. Ai senzaţia că 
totul se întunecă? 

P: Nu, dimporivă, parcă totul devine mai luminos. 

T: Ai cumva o stare de somnolență? 

P: Nu, îmi este chiar imposibil să mă relaxez şi totul se derulează parcă mult 
mai rapid. 28 

T: Ai cumva şi o senzaţie de căldură? 

P: Da, mă cuprind valuri de căldură. 

T: lată, în sfârşit, o senzaţie comună celor două tipuri de stări. O vom bifa pe 
foaia pe care lucrăm. Ce senzaţii mai ai în timpul atacului de panică şi care te duc 
cu gândul că vei leşina? 

P: Am 0 senzaţie de plutire şi îmi simt picioarele moi. 

T: Ce înţelegi prin senzaţie de plutire? 

P: Lucrurile din jurul meu par mai strălucitoare şi parcă le văd mai puțin 
Clar. 

Ț: Se pare că este, exact invers decât atunci când leşini, nu se mai întunecă 
totul, nu-i aşa? | 

P: Da, este vorba de altceva. 

Ț: Ce mai simţi atunci când te cuprinde atacul de panică? 

P: Inima mea începe să bată foarte puternic şi îmi simt gura uscată. 

T: Ai aceleaşi senzații şi atunci când eşti gata să leşini? 

P: Nu. 

T: Vom revedea acum împreună simptomele stării de leşin şi cele ale 
atacului de panică. Seamănă unele cu altele? 

P:'Nu, sunt chiar foarte diferite. 


Metoda interviului 


Pacientul suferind de atacuri de panică este solicitat să întrebe şi alte persoane 
(rude, prieteni) dacă au trăit simptome asemănătoare. Tipul de întrebări şi persoanele 
cărora li se adresează trebuie atent pregătite în timpul şedinţei de psihoterapie. 


Prevenirea recăderilor 


Ultimile 2-3 şedinţe de psihoterapie sunt dedicate. prevenirii recăderilor 
deoarece pacienţii mai prezintă convingeri negative disfuncționale cu caracter 
rezidual, convingeri care pot să creeze vulnerabilități în viitor. 

Terapeutul va lucra acum împreună cu pacientul asupra acestor gânduri 
negative şi convingeri reziduale, utilizând aceleaşi metode ca şi în cazul gândurilor 
şi convingerilor disfuncționale primare. 

O metodă eficientă pentru prevenirea recăderilor constă în notarea într-un 
jurnal a tuturor elementelor învăţate în cursul terapiei: cauzele atacului de panică, | 
factorii care îl menţin, precum şi modalităţile de rezolvare a problemei. 

Se reia problematica cercului vicios, a rolului negativ al comportamentelor de 
asigurare şi evitare şi se realizează o trecere în revistă a metodelor şi tehnicilor de 
combatere a gândurilor şi convingerilor negative disfuncționale. 

Solicitarea pacientului de a nota pe o scală de la O la 100 cât de tulburat se va 
simţi la apariția unui nou atac de panică reprezintă un indicator important pentru 
nivelul la care s-a ajuns în urma aplicării demersului  psihoterapeutic. Faptul că 
pacientul se mai teme că va declanşa atacuri de panică în viitor trebuie utilizat ca 
pretext pentru exersarea şi consolidarea deprinderilor achiziționate în timpul terapiei. 

Psihoterapia cognitivă a atacurilor de panică durează, în medie, 12 şedinţe. Se 
recomandă încă 2-3 şedinţe la interval de două-trei luni, pentru a verifica măsura în 
care achiziţiile terapeutice se mențin. 

PN E 


Abordări comportamentale ale agorafobiei şi atacurilor de panică 


În cazurile mai puţin severe se pot obține rezultate şi prin tehnici 
comportamentale mai simple, care nu necesită un terapeut calificat în abordări 
cognitive, în prima etapă i se cere pacientului să întocmească o listă cu obiectivele 
tratamentului, notând acele lucruri pe care doreşte să le facă, dar le evită. 

Elementele trecute pe listă trebuie să aibă un caracter concret: „să merg singură 
la cumpărături“ este o afirmaţie prea vagă, în timp ce „să merg la alimentara din colț“ 
reprezintă un obiectiv precis. 

Sarcinile iniţiale de la care se porneşte trebuie să fie foarte simple, chiar 
banale (de exemplu, „să se deplaseze pe jos o stație de troleibuz şi să stea pe o bancă 
timp de o oră”). 

Pentru fiecare agorafobie în parte trebuie alcătuit un plan personal de 
tratament. lată un model de obiective psihoterapeutice stabilite la începutul terapiei: 

- să stea în fața blocului 15 minute, 30 de minute, o oră, două ore; 

- să meargă până la colțul străzii şi să rămână acolo o jumătate de oră, o oră, 
două ore; să nu părăsească locul respectiv până când nu s-a scurs timpul stabilit; 
pacientul poate să stea pe o bancă să citească, să se uite la vitrine; 

- să alcătuiască un plan al cartierului şi să marcheze locurile unde se teme să 
se ducă; apoi i se cere să se deplaseze în diverse zone (la poştă, la alimentara, la 
biserică etc.) şi să marcheze cu roşu acele zone unde a avut curajul să se deplaseze. 
Se urmăreşte acoperirea întregii hărți a cartierului cu puncte roşii; 

- să stea singur în casă o oră, două ore, trei ore (se porneşte de la ideea că 
mulți agorafobiei nu vor să rămână singuri de teamă că vor avea un atac de panică 
şi nu va avea cine să-i ajute). 


Prezentare de caz (Fensterheim şi Baer, 1977) 

O tânără femeie, căsătorită, a cărei mamă locuia în blocul de vizavi, stătea 
singură în casă doar dacă putea să-și contacteze telefonic fie mama, fie soțul. Când 
soțul pleca de la serviciu, el trebuia să-i telefoneze, spunându-i unde se duce, cât de 
mult va rămâne în acel loc şi să-i lase numărul la care poate fi contactat. Acelaşi lucru 
trebuia să-l facă şi mama ei atunci când mergea la cumpărături, la coafor sau la o 
prietenă. Soţul şi mama trebuiau să-şi coordoneze astfel programul încât unul dintre 
ei să poată fi găsit la telefon, în timp ce celălalt se afla pe drum. 

Sarcina trasată pacientei a fost următoarea: pacienta trebuie să stea singură 
vinerea viitoare, când soțul avea o întâlnire de afaceri între orele 11 şi 13 şi nu putea 
fi contactat la telefon. 

La fel şi mama, care avea programul său. În acea perioadă şi psihoterapeutul 
trebuia să fie plecat din cabinet. Atât soțul, cât şi mama trebuiau s-o sune pe pacientă 
în jurul orei 13, iar aceasta trebuia să-l contacteze pe terapeut la 13 şi 15 minute. 

Pacienta a relatat că în timpul perioadei „fără telefoane“ ea a simțit de mai 
multe ori acele stări şi senzații care o făceau să dea fuga la telefon: teamă, palpitații, 
senzaţie de sufocare etc. Neavând cui să telefoneze, ea a constatat cu surpriză că 
atacul de panică nu s-a produs, iar senzațiile neplăcute au dispărut de la sine. 

Obiectivele intermediare ale psihoterapiei sunt următoarele: 

* Travesarea unei străzi largi cu ciculație în ambele sensuri (mulți agorafobiei 
îşi spun în gând: „Ce se va întâmpla dacă voi leşina în mijlocul străzii?**). Se cere 
subiectului să traverseze strada înainte şi înapoi de 6, 10, 20 de ori, la schimbarea 
culorii semaforului. 

* Pacientul trebuie să rămână la etajul I al unui magazin universal o jumătate 
de oră, o oră, două ore. 

* | se cere subiectului să rămână pe peronul stației de metrou, fără să se urce 
în el. Este indicat să se aleagă o perioadă când staţia nu este nici foarte aglomerată, 
nici pustie (o stație pustie poate să declanşeze alte tipuri de frici şi acestea pot să fie 
realiste!). 

* Să meargă cu liftul în jos şi în sus timp de o jumătate de oră. 

Obiectivele pentru un stadiu avansat al psihoterapiei sunt: 

* Plimbare pe strada comercială principală la ora prânzului. 

+ Să meargă la etajul cel mai de sus al unui supermagazin. 

* Să facă o excursie cu autobuzul sau cu trenul pe o distanță de 2 ore dus, 2 
ore întors. 

Să conducă mașina atunci când traficul este foarte intens. 

Pacientul trebuie să realizeze o listă cu itemii în ordinea gradului de 
dificultate şi să utilizeze situaţiile cele mai facile ca puncte de pornire. Aşa cum am 
mai subliniat, subiectul trebuie să rămână în situație întreaga perioadă stabilită, 
notând ceea ce face şi nu ceea ce simte el. 


Prezentare de caz 

Acest program a fost aplicat pacientei Cristina, de 27 de ani, căsătorită, cu 
studii superioare (filologie), care lucra ca traducătoare acasă deoarece nu putea 
merge singură pe stradă. 

Cristina s-a prezentat la cabinet pentru prima oară însoțită de sora ei, care a 
venit s-o ia de acasă. Cele două au călătorit cu autobuzul. La următoarea întâlnire 
sora nu a mai venit s-o ia de acasă, Cristina aşteptând-o în staţia de troleibuz, care 
era foarte aproape. Cu altă ocazie cele două s-au întâlnit în staţia de troleibuz, 
Cristina călătorind în spate şi având posibilitatea s-o vadă pe sora ei, care era în față. 
Apoi surorile au schimbat locurile, Cristina călătorind în față şi sora ei în spate, astfel 
încât pacienta nu o putea vedea cu uşurinţă pe aceasta din urmă. Sora Cristinei a 
coborât din autobuz cu o staţie înainte de a ajunge la destinație, iar Cristina a mers 
singură cu troleibuzul într-o perioadă când nu era aglomerat şi sora ei a aşteptat-o la 
sosire. De atunci Cristina a făcut mai multe călătorii în cursul cărora a avut relativ 

puţine atacuri de panică pe care le-a putut stăpâni fără să coboare din troleibuz; 
începând cu această perioadă, ea a început să vină singură la cabinetul de 
psihoterapie. Într-o etapă ulterioară a terapiei, Cristina a început să facă excursii 
lungi, iniţial însoțită de sora ei, apoi singură; în timpul acestora ea a suferit unele 
atacuri de panică, dar au existat şi perioade în care a uitat complet de faptul că suferă 
de agorafobie. În urma executării sarcinilor terapeutice propuse, ea-şi-a dat seama 
că poate controla atacurile de panică asistând pasivă la derularea acestora, fără să 
mai simtă nevoia imperioasă de a'cobori din tren sau autobuz. 


Un alt principiu al terapiei comportamentale constă în practicarea zilnică a 
exerciţiilor terapeutice, pentru că altfel se constată un regres în derularea terapiei. 

Agorafobicul trebuie să mai aibă în vedere următoarele: 

1. Să nu devină dependent de tranchilizante sau alcool, pentru că, în acest caz, 
atacurile de panică nu vor dispărea. Tranchilizantele nu trebuie utilizate decât cu 
avizul medicului psihiatru și ele trebuie reduse sau chiar întrerupte începând cu a 
treia expunere la situaţia anxiogenă. Medicația tranchilizantă şi antidepresivă poate 
opri “producerea atacurilor de panică, dar, dacă subiectul nu realizează 
desensibilizarea sistematică, acestea revin o dată cu oprirea tratamentului 
medicamentos. 

2. În cazul în care atacul de panică se declanşează în timpul practicării 
exerciţiilor de desensibilizare, subiectul trebuie să traverseze cu calm situația fără a 
încerca să oprească reacția de panică, ci dimpotrivă să conştientizeze faptul că nu va 
cădea, nu va muri şi nu va înnebuni. Odată ce învaţă acest lucru, atacurile de panică 
vor dispărea. 


10 sfaturi pe care trebuie să le țină minte subiectul în timpul unui atac de 
panică (Fensterheim şi Jean Baer, 1977) 


1. Nu contează dacă subiectul se simte îngrozit, nesigur sau are o senzaţie de 
realitatea. Aceste stări nu reprezintă altceva decât exagerarea unor reacții normale la 
stres. | 

2. Deşi trăieşte aceste stări, nu înseamnă că subiectul este foarte bolnav. 
Trăirile respective sunt foarte neplăcute, îl sperie pe individ, dar nu sunt periculoase, 
astfel încât nu i se poate întâmpla nimic mai rău de atât. 

3. Pacientul trebuie să lase trăirile respective să se deruleze; încercările de a 
Je reprima nu fac decât să le intensifice şi să le facă şi mai acute. În momentul în 
care se declanşează un atac de panică, subiectul trebuie să inspire adânc şi apoi să 
expire prelungit, spunându-şi că stările proaste îl părăsesc. Nu trebuie luptat 
împotriva atacului de panică, acesta trebuind să fie acceptat ca atare. 

4. Subiectul trebuie să facă tot posibilul pentru a se simți cât mai bine, fără a 
ieşi din situația psihotraumatizantă. Astfel, dacă el se află pe stradă, se poate sprijini 

de un zid, dacă se află într-un magazin aglomerat, se poate refugia într-un colț mai 
liniştit. 

5. Nu este indicat ca subiectul să adauge la panica sa gânduri negative cu 
privire la ceea ce se petrece („De ce nu sunt şi eu la fel ca alți oameni normali?“; „De 
ce trebuie să trec prin toate acestea?“ etc). Dacă subiectul acceptă situația ca atare, 
lucrul de care se teme cel mai mult nu se va mai întâmpla. 

6. Pacientul nu trebuie să-şi spună în gând faptul că se întâmplă ceva 
îngrozitor şi că trebuie să iasă imediat din situaţie, ci să-şi repete în gând: „Nu voi 
cădea, nu voi leşina, nu voi muri, nu-mi voi pierde controlul“. 

7. Trebuie să acordăm fricii noastre timpul necesar pentru a dispărea fără s-o 
luăm neapărat la fugă. 

8. Pacientul trebuie să privească situațiile anxiogene, precum şi trăirile sale ca 
pe nişte ocazii pentru a exersa autocontrolul. 

9. O metodă utilă constă în distragerea atenției de la ceea ce se petrece în 
corpul sau în psihicul subiectului. Este mult mai indicat ca acesta să privească în jur, 
să fie atent la clădire, la ceilalți oameni, la mașini etc. 

10. Când atacul de panică se produce, pacientul trebuie să relaxeze corpul, să 
inspire şi să expire profund, lăsând lucrurile să-şi urmeze cursul. 

Pe parcursul terapiei subiectul trebuie să se aştepte la faptul că pot apărea 
efecte secundare sau momente de cădere. Astfel, chiar după unele experienţe 
încununate de succes, pot să apară momente de depresie sau de slăbiciune, iar 
atacurile de panică mai pot reveni, chiar după ce subiectul este conştient de faptul 
că stăpâneşte situația. 

Aceste momente de recădere se produc mai ales când subiectul este obosit, 
stresat din alte motive decât cele legate de anxietate şi fobiile sale sau nu se simte 
bine sub aspect fizic. La femei, perioadele de recădere apar frecvent în timpul 
ciclului menstrual. 


Sfaturi pentru familiile pacienţilor agorafobiei 


+ Membrii familiei unui subiect agorafobie consideră de cele mai multe ori că 
acesta este foarte egoist. Ei manifestă resentimente față de solicitările absurde ale 
agorafobicului şi se simt adesea manipulați. Ceea ce trebuie să afle membrii unei ast- 
fel de familii este că suferința subiectului este reală. Chiar dacă subiectul 
dezorganizează serios viața de familie, el nu face acest lucru în mod intenționat, 
solicitările sale reprezentând încercări de a se elibera de stările neplăcute. 

Partenerul unei paciente agorafobice trebuie să o ajute, să se facă util, să-şi 
facă timp să iasă cu ea la plimbare sau la cumpărături. El trebuie să-i propună 
activități suplimentare (să meargă la teatru, la expoziţii etc.), fără însă a exercita 
presiuni asupra persoanei cu probleme. Partenerul de viață trebuie, de semenea, să 
încurajeze micile progrese ale pacientului şi să-i transmită în permanență un 

sentiment de încredere şi de siguranță. Astfel, dacă acesta şi-a dat întâlnire cu 
subiectul la o anumită oră, este indicat să nu întârzie (pentru că acest lucru poate 
declanşa o reacție de panică), ba chiar să vină cu puţin timp înainte de ora întâlnirii. 
Afirmațiile de tipul „poţi să lupţi cu stările tale“ sau „încetează o dată cu prostiile 
astea“ nu ajută la absolut nimic, pentru că dacă subiectul ar putea să lupte cu stările 
sale este clar că ar face-o. 

e Ests mult mai indicată o atitudine mai constructivă. Micile plăceri pe care 
un membru al familiei le poate face agoraficului vor contribui la diminuarea stărilor 
sale depresive şi astfel acesta va dispune de mai multă energie psihică pentru a 
realiza exercițiile de desensibilizare. 

* Psihoterapeuții comportamentalişti consideră că se obţin rezultate bune dacă 
se menține un echilibru între încurajări şi îndemnurile adresate subiectului să 
realizeze anumite lucruri. Dacă partenerul îşi întreabă soţia: „poţi să mergi astăzi 
singură până la colț?“ şi ea răspunde negativ, acesta poate insista la modul următor: 
„dar ce ai putea face astăzi şi nu ai mai făcut până acum?“. 

e Este important ca membrii familiei unor agorafobici să înțeleagă 
semnificațiile acelor lucruri mărunte care, dacă sunt realizate, reprezintă paşi 
importanți în direcția vindecării. Acestora trebuie să li se transmită sentimentul că 
sunt înțeleşi, că sunt înconjurați de înțelegere şi compasiune, precum şi ideea că par- 
tenerul sau ceilalți membri ai familiei sunt convinşi că dacă ei vor face eforturi 
situația se va ameliora. 

De multe ori traversarea unor situaţii psihotraumatizante severe îi poate ajuta 
pe agorafobici să-şi stăpânească tulburarea, pentru că în condiţii de catastrofă sau 
criză ființa umană pune în acţiune toate disponibilităţile sale latente. Astfel, în 
lagărele de concentrare naziste, simptomele fobice au dispărut complet (Fensterheim 
şi Jean Baer, 1977). 


XIII. Psihoterapia cognitiv-comportamentală 
în tulburările fobice 


Gillian Butler (1989) arată că fobia reprezintă o teamă exagerată şi persistentă 
faţă de un obiect sau de o situație care, de regulă, sunt nepericuloase. Aceste fobii 
produc dorința iraţională a subiectului de a evita situaţiile respective, deşi pacienții 
realizează caracterul irațional al fricii lor. Fobiile reprezintă frici cu carcater 
dezadaptativ care produc perturbări în viața obişnuită a subiecţilor. 

Literatura de specialitate distinge următoarele categorii de tulburări psihice: 

a) fobia simplă (de înălțime, insecte, sânge etc.). Subiectul este, de regulă, 
asimptomatic dacă nu anticipează că s-ar putea întâlni cu obiectul fobiei sale. 

b) fobia socială este mai complexă datorită faptului că subiectul se teme de 
lucruri inobservabile, cum ar fi evaluările negative, critica sau teama de a fi respins. 

Fobiile sociale se pot centra şi pe unele aspecte concrete, cum ar fi teama de 
a vorbi în public, de a mânca în public. In aceste cazuri, evitarea situației anxiogene 
este mai dificil de realizat decât în cazul fobiei simple. 

c) agorafobia: teama de a se afla în spaţii aglomerate (magazine, pieţe, 
cinematografe etc.), de a călători cu mijloace de transport în comun, de a se afla 
departe de casă. 

Simptomele implică teama de a se afla în situaţii de unde subiectului îi este 
dificil să iasă sau de unde nu poate primi ajutor în caz de urgenţă. 

Agorafobicii se simt, de regulă, în siguranță acasă (deşi acest lucru nu este 
valabil pentru toți subiecţii). De asemenea, ei trăiesc stări de panică şi teama că îşi 
vor pierde autocontrolul şi că vor leşina în acele locuri de unde li se pare că nu pot 
ieşi. Unii agorafobici sunt mai puțin anxioşi dacă sunt însoțiți de o persoană în care 
au încredere sau dacă poartă asupra lor anumite obiecte (un medicament, o umbrelă, 
o sticluță cu ceai etc.). 

Manualul Diagnostic şi Statistic D.S.M. III distinge două tipuri de agorafobie: 

a) cu atacuri de panică; 

b) fără atacuri de panică. 

Nu este clar dacă este vorba de două entități nozografice distincte, care necesită 
tratamente diferite, sau este vorba de manifestări mai grave sau mai puțin grave ale 
aceleiaşi afecţiuni. Peste 80% din pacienţii agorafobici sunt femei, în timp ce în cazul 
fobiei sociale proporția pe sexe este aproximativ egală. Deşi nu se cunoaşte exact 
originea fobiilor, majoritatea autorilor sunt de părere că acestea sunt frici dobândite 
prin condiționare. Cu toate acestea, rareori pacientul fobic poate descrie un eveniment 
psihotraumatizant despre care spune că stă la originea fobiei. Fobia se instalează, de 
regulă, gradat, ca' rezultat al repetării unor experienţe mai mult sau mai puţin 
anxiogene sau prin intermediul învățării sociale. Uneori, această condiționare se 
fixează în perioade de stres puternic sau în stări de supraactivare, când reacțiile 
caracterizate prin teamă se învaţă cu uşurinţă. Fobiile simple se pot dezvolta gradat pe 
baza fricilor din copilărie, în timp ce fobia socială debutează, de regulă, în adolescenţă. 
Agorafobia debutează în adolescența târzie, când fetele tind să devină mai 
independente, sau în jurul vârstei de 30 de ani (Marks şi Gelder, 1966). După Marks 
(1969), prezența şi natura factorilor precipitatori nu au o legătură directă cu tulbu- 
rarea fobică. 

Manualul D.S.M. IV a modificat denumirea de „fobii simple“ în „fobii 
specifice“. Particularităţile fobiilor specifice: 

1. Prezenţa unei frici accentuate şi persistente manifestate față de prezenţa sau 
anticiparea apariției unui obiect specific sau a unei situații care, pentru majoritatea 
oamenilor, nu are un caracter anxiogen. 

2. Expunerea la stimulul care reprezintă obiectul fobiei provoacă o stare de 
anxietate accentuată, care poate evolua până la intensitatea unui atac de panică. 

3. Subiectul recunoaşte faptul că teama sa este excesivă şi iraţională. 

4. Situaţia fobică este evitată sau suportată cu o anxietate şi un disconfort 
excesiv de puternic. 

5. Reacţiile de evitare a situației anxiogene, precum şi disconfortul resimţit de 
subiect prezintă o influență negativă asupra vieții cotidiene, sferei ocupaţionale, 
relaționale şi sociale a individului, care suferă datorită problemei sale. 

6. Anxietatea, atacurile de panică sau evitările de tip fobie nu reprezintă 
simptome în cadrul altor tulburări psihice, cum ar fi: tulburarea obsesiv-compulsivă, 
tulburarea de stres posttraumatic, anxietatea de separare, fobia socială, agorafobia 
cu atacuri de pabică sau agorafobia fără atacuri de panică (D.S.M. 1V, A.P.A., 1993). 


Fobia sau teama de obiecte concrete 


Persoanele care se tem de obiecte sau situații concrete (ascensoare, metrou, 
animale, insecte, înălțime, spaţii închise-etc.), care nu implică relaţii interpersonale, 
îşi dau seama foarte exact de acest lucru. 

Adesea, subiectului îi este foarte clar şi care este lucrul de care se teme cel 
mai mult („mă tem că liftul se va prăbuşi şi voi muri"). Chiar dacă acestuia nu-i este 

chiar foarte clar ce se poate întâmpla, el îşi dă totuşi seama, în mare, care este 
situația care îl 

sperie (liftul, metroul etc.) şi, din acest motiv, asemenea fobii sunt mai uşor 
de abordat sub aspect terapeutic. 


Claustrofobia 


Teama de a se afla în anumite locuri: ascensoare, tunele, camere mici, clădiri 
înalte, poduri etc. se înscrie în categoria mare a claustrofobiei. 

Oamenii pot trăi în mod diferit claustorfobia: unii nu pot suporta să se afle în 
situaţia respectivă, în timp ce alţii intră în panică numai atunci când se gândesc la 
acea situaţie. 

Persoana este cuprinsă de panică atunci când se află în spații închise, de mici 
dimensiuni, trăind senzaţia că este strivită sau prinsă ca într-o capacană. De regulă, 
atacurile anxioase ale claustrofobicilor se caracterizează prin presiune în zona 
toracelui, ceea ce face ca respiraţia să fie dificilă şi subiectul se teme că se va sufoca. 
Mulţi claustrofobiei nu se simt bine în camerele în care nu pot deschide fereastra, în 
încăperi care se află la subsol şi au probleme dacă hainele pe care le poartă sunt prea 
strâmte. 

Deşi unii claustrofobiei îşi pierd uneori autocontrolul, acest lucru se întâmplă 
destul de rar (extrem de rar se întâmplă ca subiectul să se sufoce sau să leşine cu 
adevărat). 

Persoanele care suferă de fobie de înălțime încep să se teamă imediat ce se 
află la câţiva metri de la nivelul solului. Reacția se caracterizează prin senzația de 
ameţeală, sentimentul că subiectul „va cădea“, că va fi cumva „absorbit în afară“, 
precum şi senzaţia de irealitate; în afara situaţiilor respective subiecţii se comportă 
normal. Fobia de înălțime poate îmbracă aspecte foarte. diferite, în sensul că unii 
oameni se tem când se află într-o clădire înaltă, dar nu şi în avion! Unii sunt cuprinşi 
de teamă doar atunci când se apleacă peste o balustradă, dar pot privi liniştiți printr- 
o fereastră închisă. 

Există şi unele situaţii când subiectul nu-şi identifică fobia corect. Astfel, cineva 
poate considera că se teme să folosească liftul, când, de fapt, se teme de înălțime. 

Există, de asemenea fobii față de diferite condiții exterioare (de întuneric, de 
foc, de fulgere, tunete, de căldură, de frig etc.). De pildă, o femeie în vârstă suferea 
de fobia de căldură, temându-se că va face o congestie cerebrală, fapt ce o făcea să 
refuze să iasă din casă în lunile de vară. 


Fobia de animale sau insecte 


Acest gen de fobii se instalează în copilărie şi persistă şi la vârsta adultă. Cele 
mai frecvente sunt fobiile de câini, pisici, şoareci, şerpi, păsări, păianjeni, albine, 

furnici; în cazul acestor fobii, teama se declanșează chiar la simpla vedere a 
animalului sau chiar a fotografiei acestuia. 

Fobiile de a călători cu mijloace de transport: avion, autobuz, tren, metrou 
implică elemente de claustrofobie, dar uneori ele au la bază o experienţă anterioară 
psihotraumatizantă, cum ar fi, de exemplu, un accident de circulaţie. Unii subiecți 
se tem să conducă maşina, alții se tem atunci când o altă persoană se află la volan. 
Reacţiile lor atunci când se află în situația respectivă constau în gânduri negre 
referitoaare la dezastre posibile, stare de irascibilitate şi nervozitate şi reacții 
psihosomaatice, cum ar fi greață sau vomă. 


Fobia de boli sau de proceduri medicale 


Există persoane care se tem de o boală anume, cum ar fi cancerul, S.I.D.A., 
bolile venerice, rabia sau bolile cardiace (infarct miocardic). Aceşti subiecți devin 
foarte atenţi la orice modificare corporală care ar putea reprezenta un semn al bolii 
de care se tem. Aceste fobii se deosebesc de hipocondrie pentru că se referă doar la 
o anumită boală specifică şi nu la mai multe. În spatele acestor fobii se ascunde une- 
ori teama de moarte, dar de cele mai multe ori este vorba de teama de durere fizică, 
de a deveni infirm şi neajutorat sau teama de diformități fizice. 

Unii subiecți prezintă fobie la injecții, la intervenții chirurgicale, la explorări 
funcționale, analize sau la sânge. Nu de puţine ori astfel de subiecți leşină atunci 
când se află într-un cabinet medical. 


Fobii cu caracter neobişnuit 


Psihologii clinicieni sunt de părere că aproape orice obiect sau situație poate 
declanşa o fobie. Astfel, am tratat cândva un tânăr care suferea de fobie de pene sau 
fulgi de pasăre. 2 

În literatură se citează cazuri de fobie de flori, copaci, de a scrie, de baloane, 
de luminile traficului, de a se privi în oglindă etc. 

Interesant este faptul că persoanele care suferă de fobii de obiecte sau situații 
pot fi, altfel, persoane puternice, independente şi creative. Faptul că cineva suferă de 
fobia de înălțime, de pisici sau injecții nu înseamnă că persoana respectivă este 
bolnavă psihic. | 

Literatura de specialitate citează cazuri de personalități marcante ale vieții 
culturale sau politice care au suferit de fobii diverse. Astfel, Spencer Tracy suferea 
de fobia de zbor cu avionul, Albert Camus avea fobia de a conduce maşina, Sigmund 
Freud fobia de a călători, iar Edgar Hoover (directorul F.B.1.), în urma unui accident 
rutier minor, a căpătat fobia de a sta pe scaunul din stânga al autoturismului 
(Fensterheim şi Jean Baer, 1977). 

Simptomatologia tulburărilor fobice 


Lang (1968) distinge: 

1. Simptome fiziologice: tahicardie, transpirații, tremor, respiraţie accelerată, 
tensiune sau, dimpotrivă, slăbiciune musculară, furnicături în stomac, senzație de 
greață, senzație de sufocare etc. Mai ales în agorafobie aceste simptome se asociază 
cu atacurile de panică (Barlow şi Craske, 1988). 

2. Simptome comportamentale: senzația că subiectul este „stană de piatră“ 
sau tendinţa de fugă. 

3. Simptomele subiective variază de la subiect la subiect şi includ gânduri de 
tipul: „ar fi putut să mă ucidă“, „oamenii sunt extrem de lipsiți de grijă“ şi stări 
afective ca jenă, ruşine, teamă şi furie. 

Simptomele fiziologice, comportamentale și subiective pot sau nu să fie 
asociate. 

Prin definiţie, fobia reprezintă o frică disproporționată față de sursa care o pro- 
duce, iar reacțiile — cum ar fi grija exagerată sau reacția de evitare — sunt inadecvate. 

Fobicii reacționează deci în plan fiziologic, comportamental şi subiectiv şi 
aceste reacții împiedică dispariția simptomelor. Mai exact, reacțiile mențin problema 
pentru că sporesc starea afectivă negativă inițială şi, chiar mai mult, produc noi 
simptome, cum ar fi anxietatea anticipativă, aprehensiunea unui pericol şi frustrarea. 

Reacţiile subiective includ gânduri de tipul: „O să-mi pierd controlul“; „O să 
leşin“; „Tremur şi toată lumea va observa“ etc. 

În cazul fobiilor persistente care perturbă activitatea cotidiană, subiectul 
poate dezvolta şi o reacţie depresivă. 

Cercul vicios al anxietăţii de tip fobic (Butler, 1989) 

Declanşator situațional 


Fiziologic: Comportamental: Subiectiv: 
Tahicardie; Reacţie de fugă; „O să cad“; 
Tremor; Reacţie „Stană de piatră“; „O'să leşin“; 
Transpirație Strigăt de ajutor „E îngrozitor“; 
etc. etc. Teamă, jenă etc. 


Simptome 


Reacţii 


Subiectiv: 
„Nu pot face față“; 
„Trebuie să ies de aici“; 
„Scăderea încrederii în sine 
Îngrijorare, frustrare, teamă. 


Comportamental: 
Evitare; 
Retragere şi evitarea unor 
activități agreabile. 


Fiziologic: 
Tahicardie; 
Oboseală. 

Evitarea menţine anxietatea pentru că subiectul nu mai învaţă că obiectul sau 
situația care îl sperie nu sunt deloc sau nu sunt atât de periculoase pe cât îşi 
închipuie. Alţi factori importanţi care întăresc simptomele sunt gândurile negative în 
legătură cu menţinerea anxietăţii („O să leşin“; „Ceva e în neregulă cu mine“) sau 
în legătură cu anticiparea consecințelor confruntării cu situația fobică („O să mă 
muşte“, „Nimeni nu o să vorbească cu mine“ etc.). 

Factorii externi, cum ar fi acțiunile celorlalți care fac anumite lucruri în locul 
pacienţilor pentru a-i scuti de confruntarea cu stimulii anxiogeni, menţin, la rândul 
lor, fobia. 

În absența tratamentului este necesară identificarea exactă a acelor factori 
(condiţii) care mențin simptomul. 


Bazele teoretice ale terapiei cognitiv-comportamentale în 
cazul comportamentului fobic 


Psihoterapia cognitiv-comportamentală a fobiilor îşi are originea în lucrările 
lui Wolpe (1958) referitoare la desensibilizarea sistematică şi: se bazează pe 
supoziţia că atât comportamentul normal, cât şi cel anormal sunt învăţate. Deci, dacă 
un comportament este învăţat, el poate fi şi dezvățat. 

Această dezvăţare se realizează prin metoda expunerii progresive la stimulii 
care produc teama (cu alte cuvinte, subiectul, în loc să evite situaţiile anxiogene, se 
confruntă cu ele în mod gradat). Astfel, subiectul se convinge că situația nu e chiar 
atât de periculoasă. 

Expunerea sparge cerul vicios care menţine simptomul şi facilitează învățarea 
noului comportament. 

Problema principală a terapeutului este să-l ajute pe pacient să intre în situaţii 
care, pentru el, sunt dezagreabile şi îi produc teamă. 

Expunerea este definită ca situația în cadrul căreia subiectul se confruntă cu 
un stimul pe care îl evita înainte pentru că îi producea teamă. 

Cercetările întreprinse de Marks, 1981, Emmelkamp, 1982, Mathews, Gelder 
şi Johnston, 1981, au demonstrat că, pentru a fi eficientă, expunerea trebuie să fie: 

"= gradată; 

- repetată; 

- prelungită; 

- sarcinile practice trebuie să fie clar precizate. 

Aceasta înseamnă că pacientul trebuie să identifice cu precizie toate situațiile 
pe care le evită şi să le ordoneze conform unei ierarhii gradate. Prima sarcină trebuie 
să fie suficient de facilă pentru a fi sigur că pacientul o va îndeplini, dar, în același 
timp, suficient de dificilă pentru a-i provoca oareacare anxietate. 

O sarcină trebuie repetată frecvent şi cu regularitate până ce va provoca foarte 
puţină anxietate sau nu va mai provoca deloc anxietate. Abia după aceasta se poate 
trece la o nouă sarcină de pe listă. 


236 IRINA HOLDEVICI 


Exemplu: un pacient cu fobie de păianjeni poate începe prin a examina un 
păianjen mort aflat într-un borcănel de sticlă. Apoi se poate trece la o sarcină mai 
dificilă ca, de plidă, să țină în mână un păianjen mort: 

Cu cât fobia este mai complexă, cu atât tratamentul va dura mai mult. 

De regulă, terapia durează în medie 8 şedinţe, după care se consideră că 
pacientul a învățat suficient pentru a practica singur metoda cu un ajutor minimal. 

În toate cazurile pacienţii trebuie învățați să treacă la o nouă sarcină imediate 
s-au acomodat cu cea anterioară (anxietatea s-a redus). Sarcinile anterioare mai 
trebuie repetate ocazional pe parcurs şi încorporate, pe cât posibil, în viaţa cotidiană. 


Interviul clinic , 

Începe la prima şedinţă şi se continuă pe parcursul tratamentului pentru a 
furniza informaţii în legătură cu o strategie eficientă şi flexibilă. 

Interviul de evaluare are 3 obiective (Butler, 1989): 

(1) să determine natura exactă a fobiei şi în ce măsură tratamentul este potrivit; 

(2) să definească scopurile tratamentului; 

(3) să evalueze nivelul corect al anxietății de tip fobic. 

Mulţi pacienți vorbesc cu dificultate despre fobiile lor pentru că: 

- acestea le trezesc anxietatea; 

- pentru că vizita la terapeut îi face să se confrunte cu situații anxiogene reale 
(a merge la clinică pentru un agorafobic sau a vorbi cu cineva pentru un subiect cu 
fobie socială); 

- pentru că fobiile lor li se par iraționale sau ridicole. 

Severitatea se pune în evidență interogând pacientul cu privire la măsura în 

care fobia sa îl împiedică să-și desfăşoare o existență normală. 

Se întreabă în felul acesta: 

„Ce anume te împiedică fobia ta să faci?“ 

„Dacă nu ai avea această fobie ce ai face în mod diferit sau cum ar fi viața 
ta? 

Nu este absolut necesară istoria detaliată a instalării comportamentului fobic, 
ci este mult mai important să fie cunoscuţi factorii care îl mențin. 

De asemenea, sunt importanţi factorii de natură cognitivă: 

- gândurile cu privire la situaţiile considerate periculoase, îndoielile cu privire 
la eficienţa tratamentului sau cu privire la posibilitatea pacientului de a-l urma; 

- interviul trebuie să pună în evidență şi dacă mai apar alte simptome, cum ar 
fi anxietatea generalizată sau depresia; 

- este important de ştiut dacă pentru pacient este mai comod să trăiască cu 

" fobia sa, decât să lupte împotriva ei. 

Întrebarea potrivită în acest caz este următoarea: „Dacă scapi de fobia ta, ce 

probleme vei mai avea?“. 

Terapeutul trebuie să se informeze şi cu privire la strategiile adaptative pe 
care le-a folosit înainte pacientul, pentru că unele din acestea pot avea un caracter 
adaptativ şi pot fi încorporate în cadrul tratamentului. (De exemplu, pacientul 
obişnuieşte să se gândească la altceva pentru a-şi calma anxietatea.) 

Frecvent, tabloul clinic se complică în cazul, abuzului de alcool şi 
tranchilizante, care sunt dificil de abandonat pentru că au efecte benefice pentru 
moment, dar produc dependenţă în perspectivă. Din acest motiv pacientul trebuie să 
achiziționeze strategii adaptative mai eficiente şi fără efecte nocive. 

Resursele. pacienţilor vor. reprezenta un factor important în. evoluția 
tratamentului. Aceste resurse pot fi: 

- tendința de a aborda situaţii dificile; 

- hobby-uri diverse; 

- aspecte ale existenței neafectate de comportamentul fobic; 

- existența unor rude sau prieteni care să-l ajute; 

- particularități ale personalităţii, cum ar fi perseverența şi simțul umorului. 

Aceşti factori pot fi uşor identificaţi dacă întrebăm pacientul cum a făcut față 
fobiei sale în trecut. 


Indicaţii nozografice 


Majoritatea fobiilor se ameliorează semnificativ în urma tratamentului. 

Pacienţii cu depresii severe sau cei dependenți de alcool nu vor fi complezenți la 
tratament decât dacă au primit înainte un tratament corespunzător, de regulă psihiatric. 

De asemenea, subiecții cu tulburări de personalitate ridică alt gen de 
probleme: fluctuații ale motivației, dependență exagerată sau ostilitate față de 
terapeut. Pentru aceştia tratamentul durează mai mult. 


Determinarea obiectivelor terapiei 


Deşi obiectivul general al terapiei este evident, este important să se discute cu 
pacientul obiectivele specifice, deoarece acestea pot să nu corespundă cu cele ale 
terapeutului. 

De exemplu, un obiectiv al pacientului care nu concordă cu al terapeutului îl 
reprezintă aşteptarea unor miracole (un pacient cu fobie socială își poate dori să nu 
mai simtă niciodată anxietate în situaţii sociale!). 

Acordul între pacient şi terapeut în privința scopurilor terapiei este absolut 
necesar pentru ca pacientul să se angajeze plenar în tratament. 


Evaluarea comportamentului fobic 
Evaluările sunt importante pentru că ne aduc informaţii cu privire la 


progresele din cursul tratamentului, ceea ce serveşte la planificarea, în continuare, a 
demersului terapeutic. 

Cel mai frecvent se utilizează drept măsură a comportamentului fobic scalele 
ierarhice gradate şi testele de comportament. 

O scală gradată reprezintă o listă a situaţiilor fobice care se utilizează pentru 
a realiza expuneri gradate. 

Fiecare item este evaluat de pacient pe o scală gradată de la 0 la 10 (sau de la 
0 la 100), în funcție de nivelul anxietății pe care îl produce. Construirea unei astfel 
de ierarhii este mai dificilă în practică decât în teorie pentru că nu totdeauna este 
uşor să gradezi fricile pe o scală cu trepte mici. 

Prezentăm mai jos ierarhizarea situațiilor anxiogene pentru fobia de înălțime 
(Butler, 1989): 


Scor 
1. Să priveşti pe fereastră de la jumătatea palierului. 5 
2. Să priveşti de la etajul I pe fereastra închisă. 7 
3. Să priveşti de Ia etajul I pe fereastra deschisă. 10 
4. Să priveşti pe fereastra apartamentului unor prieteni 
de la etajul II. 10-20 
5. Să priveşti pe fereastra biroului situat la etajul V. 30-40 
6. Să te urci pe o scară pentru a schimba un bec. 40 
7. Să mergi pe un pod înalt în apropierea parapetului. 50 
8. Să mergi pe o cărare printre prăpăstii. 80 
9. Să conduci pe o şosea muntoasă cu serpentine. 90 
10. Să mergi cu telecabina. 95 
11. Să cinezi în turnul Eiffel. 100 


Sarcinile comportamentale 


Un test comportamental constă în a face o acțiune care, de regulă, este evitată, 
notând nivelul anxietăţii tot pe o scală de la O la 100. 

Prezintă avantajul că se poate evalua separat anxietatea anticipatorie şi durata 
anxietăţii-simptom în timpul realizării acţiunii. Dezavantajul acestei tehnici constă 
în aceea că expunerea efectivă are, prin ea însăşi, rol terapeutic, fapt ce modifică 
evaluarea şi, din acest motiv, testele comportamentale nu pot fi aplicate prea 


frecvent în scop evaluativ. 
Automonitorizarea 


Ajută pacientul să-şi autoevalueze progresele în cursul terapiei, cât şi în 
cadrul temelor pentru acasă. 

Jurnalul unui pacient agorafobic (Butler, 1989) 


Numele: Ana M. Data: 12.1.1997 

Vârsta: 32 ani 

Ocupaţia: casnică 

Sarcină: Să merg în fiecare zi la cumpărături în apropiere. Să merg în oraş o dată, 
dacă este posibil: 


Sarcini zilnice Anx. Anx. - Tremorul  Medica- 
anticipatorie actuală picioarelor -- mente 
1. Să merg până la poştă în - 2 ki 0 
apropiere. 
2. Mers la cumpărături la un 5 2 0 0 


magazin mai îndepărtat; 
întoarcere cu autobuzul. 

3. Mers cu autobuzul în oraşulcel 5 p, ++ ) 
mai apropiat şi retur. (Am trăit o 
panică teribilă!) 

4. M-am simțit îngrozitor. Am stat 6 4 + 1 
acasă. Am luat o pastilă. Am 
mers la alimentara 10 minute. 

5. Am mers cu autobuzul în oraşul 6 3 0 0 
vecin împreună cu N. (2 ore). 


De dată mai recentă sunt evaluările de tip cognitivist, şi anume gândurile 
negative sau predicțiile în legătură cu ce crede că se va întâmpla dacă va fi în situația 
X. De pildă, anxietatea mea va creşte la 7, pe o scală de la 0 la 10, şi nu voi fi capabil 
să rămân acolo mai mult de un minut. 

Subiectul trebuie interogat şi după ce s-a confruntat cu situația propriu-zisă, 
pentru a vedea dacă expectanțele sale s-au confirmat, pentru că aceste expectații au 
un caracter catastrofizant („O să leşin“; „Toţi vor râde de mine“; „Am să 
înnebunesc““). 


Psihoterapia propriu-zisă (Butler, 1989) 


La începutul terapiei trebuie să li se explice pacienților modul în care se 
„formează simptomele şi cum se stabilizează cercul vicios. Astfel, unui pacient 
agorafobic i-a fost prea cald şi i s-a făcut rău în metroul care îl ducea la serviciu; în 
ziua următoare, când s-a urcat în metrou a fost cuprins de teama să nu i se facă rău 
din nou. A început să evite mersul cu metroul şi reacţia de evitare a contribuit la 
fixarea anxietăţii. Treptat, el a început să dezvolte anxietate anticipativă şi şi-a 

convins soţia (soțul) să-l ducă la serviciu cu maşina (anxietate anticipativă —> 
reacție de evitare şi feedback). 

În felul acesta, comportamentul celorlalți menţine reacția de evitare a pacien- 
tului. 1 se explică pacientului că scopul tratamentului este spargerea cercului vicios. 

Şedinţele de psihoterapie trebuie însoțite, de fiecare dată, de teme pentru 
acasă. Doar pacientul este cel care trece de la o treaptă la alta, iar terapeutul trebuie 
să-i reamintească faptul că, la început, se va înregistra o creştere a anxietății, iar 
pentru succesul terapiei este nevoie de perseverență şi curaj. Terapeutul trebuie, de 
asemenea, să adreseze încurajări pacientului. 

În practică nu este atât de simplu să realizezi o expunere gradată şi, din acest 
motiv, este nevoie de multă creativitate din partea terapeutului și a pacientului. 

1. Dacă fobia este clar delimitată (de exemplu: fobie de animale sau de o 
anumită boală), se pot utiliza diverse forme de comunicare: pacientul va fi solicitat 
să citească, să scrie sau să vorbească despre problema respectivă. 

2.0 altă strategie constă în a identifica factorii care tind să modereze nivelul 
anxietăţii trăite (de exemplu, trăirea unei situaţii sociale poate avea grade diferite de 
dificultate în funcție de numărul de persoane prezente, vârstă, sex. şi grad de 
autoritate în raport cu pacientul sau în funcție de factori situaționali, cum ar fi gradul 
de formalism al situaţiei, momentul din zi sau alte condiţii ale ambianţei). 

Practica expunerii progresive nu este numai anxiogenă, ci şi plicticoasă. O va- 
rietate mai largă de sarcini sporeşte motivaţia, încrederea, cât şi probabilitatea ca pro- 
gresele — în ceea ce priveşte un aspect al fobiei — să se generalizeze şi la alte aspecte. 

Terapeutul trebuie să-l ghideze pe pacient să găsească modalitatea de a se 
apropia de stimulii anxiogeni şi să depăşească manevrele subtile de evitare a 
acestora („Mai bine stau azi acasă pentru că poate veni instalatorul“*). În astfel de 
situaţii trebuie să-şi exprime clar punctul de vedere: „Fii atent la trăirile tale! Nu 
vezi că de fapt eviți să faci un anumit lucru? Mai bine încearcă să te gândeşti cum 
ai putea să faci ceea ce ţi se cere“. 

1. Sarcinile nu pot fi totdeauna clar specificate de la început, repetate sau 
gradate identic pentru că situaţiile fobice sunt variate şi uneori imprevizibile (nu 
putem şti totdeauna cine va veni la o petrecere). 

O modalitate de a depăşi această situație constă în a nu menţine o ierarhie 
rigidă şi în a practica o varietate de sarcini în aceeaşi săptămână. Aceasta le dă 
pacienților posibilitatea să opteze pentru exersarea anumitor situații asupra cărora ei 
pot exercita un autocontrol minimal, cum ar fi, de pildă, să pună întrebări, să asculte 
cu atenție sau să utilizeze semnale de comunicare nonverbală (pentru fobie socială). 

2. Unele situaţii, cum ar fi adresarea unei cereri sau semnarea unui cec, nu pot 
fi prelungite, pentru că pacientul nu poate rămâne în situație până ce anxietatea se 
reduce. Cu toate acestea, astfel de situații pot fi utile ca sarcini de expunere datorită 
efectelor cognitive: neconfirmarea expectaţiilor pacientului că va fi rejectat sau că 
va părea ridicol. 

3. Mulţi pacienți fobici afirmă că au încercat propria lor variantă de expunere 
la stimuli anxiogeni, dar fără succes. 

Trebuie să li se explice faptul că una din cauzele eșecului a constat în aceea 
că ei nu au fost pe deplin implicați în situaţie (un fel de neatenție datorată anxietății 
excesive). 

Pacienţilor trebuie să li atragă atenţia că e absolut necesar să se gândească la 
ceea ce fac atunci când realizează exercițiile propuse. 

Deşi terapia trebuie adaptată specificului pacientului, de regulă, fobicii sunt 
tratați individual în şedinţe de 45 de minute, în care se trec în revistă progresele şi 
se planifică sarcinile de expunere progresivă, care se realizează în afara şedinţelor. 

Antrenarea în terapie a unui prieten sau rudă care să încurajeze motivarea sau 
să sfătuiască pacientul s-a dovedit o metodă bună pentru agorafobiei (Mathews şi 
alții, 1981). 

Rezultate pozitive şi durabile au fost obținute în aproximativ cinci şedinţe de 
psihoterapie. 


a) Expunerea reală („in vivo“ 

Un obiectiv major al tratamentului este să furnizeze pacientului încrederea că 
poate face față unor situații pe care înainte le evita. Din acest motiv se pune un 
accent deosebit pe temele pentru acasă. Cu toate acestea, s-a dovedit util şi ca 
terapeutul să însoțească pacientul în momentul expunerii. Acest fapt contribuie la 
reducerea anxietății şi contribuie la parcurgerea mai rapidă a ierehiei stimulilor 
anxiogeni. 

Pericolul constă în aceea că pacientul se va baza mai mult pe terapeut decât 
pe sine însuşi. Din acest motiv, pacientul este sfătuit să lucreze şi independent şi să 
renunțe să mai fie însoțit de terapeut înainte de încheierea tratamentului. 

Terapeutul poate grada expunerea „in vivo“ împreună cu pacientul: la început 
îl poate însoți într-o călătorie cu metroul, apoi poate călători în vagonul vecin şi în 
cele din urmă îl poate aştepta la sosire în stație. 


b) Expunerea în plan imaginativ 

În unele cazuri, cum ar fi, de pildă, fobia de zbor cu avionul, este dificil de 
organizat expuneri „in vivo“. În astfel de cazuri, clientul va învăța o tehnică de 
relaxare sau de autohipnoză şi, după ce o va stăpâni foarte bine, se va confrunta în 
plan mental cu diverse situații anxiogene, a căror ierarhie a fost stabilită în prealabil 
împreună cu terapeutul. 


c) Terapia de grup 

Asemănările dintre diferiți pacienţi fobici îi fac pe aceştia potriviți şi pentru 
terapia de grup. Membrii grupului sunt adesea capabili să-şi împărtășească unul 
altuia ideile despre strategiile de a face față situațiilor anxiogene. 

Expunerea în grup se poate realiza sub forma unei ieşiri colective la 
cumpărături, pacienţii deplasându-se individual sau în perechi în conformitate cu 
nevoile lor. 

Se recomandă trei şedinţe pe săptămână, fiecare şedinţă durând o jumătate de 
zi, acestea fiind suficiente pentru a obține un progres vizibil pentru ca pacienții să 
dorească să lucreze în continuare singuri, cu sprijin minimal. 


Strategii utilizate de subiecţi pentru a face față existenţei, 
în ciuda fobiilor lor 


Marea majoritate a subiecților care suferă de asemenea probleme reuşesc să-şi 
aranjeze astfel viaţa încât să facă față acesteia, deşi suferă de fobia respectivă. 

De pildă, Marina, o femeie atrăgătoare, de aproximativ 40 de ani, patroana 
unei edituri, suferea de fobie de înălțime, a cărei origine nu o cunoştea. Ea spunea 
adesea că şi-a petrecut copilăria într-un orăşel de provincie şi că nu este obişnuită 
cu blocuri înalte. Firma la care este patroană se află la etajul 4 al unui bloc, iar ea 
şi-a aranjat astfel biroul încât să nu poată privi pe fereastră, care rămâne în 
permanenţă cu draperiile trase, încăperea fiind iluminată artificial. Marina are mari 
probleme când trebuie să meargă la „Casa Presei Libere“ sau la vreo bancă aflată 
într-o clădire înaltă. Ea este cuprinsă de panică mai ales dacă încăperile au gea- 
murile mari. Dacă merge în concediu sau în delegaţie, alege totdeauna o cameră 
care se află la etajul |. 

Recent, Marina a fost invitată în Statele Unite, în oraşul New York, unde a 
avut mari probleme cu camera de hotel şi mai ales.cu o recepție. care a avut loc pe 
terasa unui „zgârie-nori“. Deşi dorea din tot sufletul să întâlnească o anumită 
persoană care putea sponsoriza editura pe care o conducea, Marina nu a fost capabilă 
să rămână la recepţie mai mult.de 10 minute, pentru că se simţea ameţită, mâinile îi 
transpirau şi avea senzația că se prăbuşeşte. 

Această pacientă obişnuia să utilizeze următoarele strategii adaptative: 

1. Strategia creativă de evitare a situaţiilor anxiogene. 

Deoarece pacienta avea o orientare activă în raport cu existența, ea izbutea să 
se descurce astfel încât să evite să ajungă la etajele superioare ale unor clădiri: făcea 
rezervări la etajul | al unor hoteluri, organiza. întâlniri în restaurante sau cafenele 
care se află la parter, evita să viziteze prietenii care stăteau la etajul 9 sau 10. 

2. Abordarea directă a situaţiei care produce fobia. Atunci când se află în 
imposibilitatea de a evita să urce la etajele superioare ale unei clădiri, Marina găsea 
metode de a-şi minimiliza teama: ruga pe cineva s-o însoțească, utiliza alcool sau 
tranchilizante. 

3, Activarea relaţiei disconfort-dorință. 

Atunci când motivaţia este puternică, unii subiecţi de acest tip pot face o 
excepţie, depăşind disconfortul şi expunându-se situaţiei anxiogene. De exemplu, 


STRATEGIILE PSIHOTERAPIEI COGNITIV-COMPORTAMENTALE 243 


a ———— 


Marina a reuşit să urce la ultimul etaj al Spitalului Municipal atunci când mama ei 
se afla acolo. 

Înainte de a începe terapia, este de dorit ca subiectul să-şi analizeze propriul 
model de comportament de evitare şi de a face față fobiei sale, răspunzându-şi la 
următoarele întrebări: 

+ Ce acţiuni specifice aţi întreprins sau întreprindeți pentru a minimaliza 
expunerea la situațiile care vă sperie? 

* Atunci când vă aflați deja în situația respectivă ce anume faceți pentru a vă 
simţi mai: bine? Recurgeți cumva la strategii de „fugă“, cum ar fi alcoolul sau 
medicamentele? 

+ În ce condiţii sunteţi capabil să vă depășiți teama şi să vă expuneți situației 
care vă sperie? 

Mulţi oameni sunt conştienţi de natura fobiilor lor: au rămas în copilărie 
blocaţi în lift, au fost muşcaţi de câini sau au scăpat cu viață dintr-un incendiu. Cu 
toate acestea, terapeuții comportamentalişti sunt de părere că tratamentul poate fi 
încununat de succes şi în cazul în care natura exactă a fobiei rămâne necunoscută. 

Mai mult, aceşti terapeuţi consideră că, în unele cazuri, cunoaşterea cauzei 
declanşatoare a fobiei poate chiar s-o amplifice, deoarece subiectul evocă mereu în 
minte trauma la care a fost expus: 


Psihoterapia fobiei de obiecte şi situații concrete 


Studiile au arătat că metoda desensibilizării sistematice dă rezultate în acest 
tip de fobii în proprorţie de 80 — 90% din cazuri (Fensterheim şi Jean Baer, 1977), 


Desensibilizarea sistematică „in vivo“ (în realitate) 

Estemai indicat, atunci când acest lucru este posibil, să se înceapă cu 
exerciţiile reale de desensiblizare pentru fobiile de obiecte şi Situaţii. Acestea sunt atât 
de concrete încât este relativ facil de elaborat o ierarhie a situaţiilor anxiogene. În 
acelaşi timp, expunerea efectivă la situațiile care îl sperie pe subiect elimină o etapă 
a terapiei, pentru că în cazul în care se începe cu desensibilizarea în plan imaginativ 
se trece apoi la desensibilizarea în viața reală. Mai mult, stăpânirea unei situații reale 
îi conferă subiectului o satisfacție mai mare şi mai multă încredere în sine. 

Pentru a realiza o ierarhie corectă a situațiilor anxiogene este indicat ca 
terapeutul-să cunoască bine zonele în care se mișcă pacientul pentru a alege, pentru 
început, situații mai uşoare la care să se realizeze expunerea. 

Mihai, preparator la o catedră universitară, suferea de fobie de înălțime. 
Reacțiile sale de panică începeau chiar de la etajul trei al unui bloc, acesta având 
senzația că va cădea. 

La începutul terapiei i s-a recomandat să urce la etajul trei şi să rămână un 
timp acolo, terapeutul indicându-i se aleagă un bloc fără ferestre în zona scărilor; 

într-o etapă mai avansată i s-a cerut să rămână la etajul trei lângă fereastră şi să se 
relaxeze până când tensiunea dispare. Apoi el a avut sarcina să stea la etajul 5 lângă 
o fereastră deschisă, relaxându-se până la reducerea anxietăţii. Treptat, el a 
practicat aceleaşi sarcini la etajele 7, 8, 9 şi 10, până când a reuşit să se elibereze 
de fobia sa. 

În desensibilizarea reală se utilizează frecvent şi materiale auxiliare vizuale 
(poze cu câini, şerpi, păianjeni etc.), acestea putând fi intercalate în cadrul ierarhiei 
de stimuli la care trebuie să se expună subiectul. 

De asemenea, în cadrul acestui tip de desensiblizare se recomandă pacientului 
să facă apel la rude sau prieteni, care să-l susțină pe parcursul tratamentului. 

Aceştia pot ajuta la eficiența tratamentului în următoarele moduri: 

- pot contribui la procurarea unor obiecte de care pacientul se teme şi cu 
ajutorul cărora acesta va realiza exercițiile de desensibilizare (poze cu şerpi, ace de 
seringă etc.); 

- pot acompania pacientul în timpul exerciţiilor de expunere sistematică la 
situațiile de care se teme (de pildă, pot merge cu metroul împreună cu acesta); 

- pot încuraja pacientul realizând aprecieri pozitive în legătură cu modul în 
care acesta a depăşit o etapă sau alta a terapiei. 

Dezavantajul tehnicii desensibilizării „in vivo“ constă mai ales în faptul că 
aceasta consumă prea mult timp şi este costisitoare sub aspect financiar; uneori 
expunerea este chiar imposibilă (de pildă, nu putem „face rost“ de tunete şi fulgere 
atunci când dorim să desensibilizăm pe cineva de astfel de fobie.) De asemenea, unii 
autori au arătat că, pentru unii subiecți, această tehnică este prea anxiogenă, 
producând uneori reacții paradoxale. 


Desensiblizarea în plan imaginativ 

Acest tip de desensibilizare are avantajul că subiectul poate reproduce mental 
orice situaţie doreşte. Astfel, dacă acesta are fobia de a călători cu avionul, el nu va 
fi nevoit „să exerseze“, să călătorească efectiv, cheltuind o mulțime de bani. 

Mai mult, în situaţiile imaginare subiectul se pregăteşte pentru o situație reală, 
cu care nu se poate confrunta în mod frecvent. 

Expunerea în plan imaginativ trebuie să fie tot gradată, ca şi expunerea reală, 
iar cele două strategii trebuie combinate, pe cât posibil. 

Un pacient cu fobie de zbor cu avionul trebuie să repete secvența de zbor în 
imaginaţie, dar el va avea de câştigat dacă va vorbi şi va citi despre zborul cu 
avionul, va face vizite la aeroport şi, bineînțeles, dacă va putea efectua o călătorie 
cu avionul. 

Expunerea în plan imaginativ este relativ dificil de realizat de pacient singur, 
acesta trebuind să fie ghidat de terapeut. 

Procedura standard constă în a solicita pacientul să-şi imagineze, în stare de 
relaxare, unul din itemii ierarhiei de stimuli anxiogeni. Pacientul trebuie să realizeze 

o imagine suficient de vie pentru a-i produce anxietate, să-şi imagineze respectiva 
situație cu cât mai multe detalii până când anxietatea dispare. 

Itemii trebuie repetați în plan imaginativ până când provoacă puţină anxietate 
şi abia atunci se poate trece la itemul următor. 


Metoda combinată (desensibilizarea în plan imaginativ şi apoi în realitate) 

1. Elaboraţi ierarhia de situaţii care vă produc teamă, de la cea mai puţin 
anxiogenă până la cea mai anxiogenă. 

Vă veţi antrena pentru a vă familiariza cu ele întâi în plan imaginativ şi apoi 
în plan real. 

2. Dacă în lista cu situații tot mai anxiogene există unele goluri, respectiv 
există situații pe care nu le puteți găsi uşor în realitate, uilizați scene imaginare. 

Astfel, dacă un subiect suferă de fobia de a călători cu mijloacele de transport 
în comun, el poate exersa în plan real călătoria cu autobuzul sau metroul, dar îi va 
fi ceva mai greu să exerseze călătorii cu trenul şi, mai ales, cu avionul. 

3. Exersaţi fiecare item din ierarhie întâi în imaginație şi abia după ce 
anxietatea dispare atunci când se realizează evocarea în plan mental a expunerii la 
situaţiile care vă sperie, treceţi la abordarea lor în plan real. 

Exerciţiile de desensibilizare în plan real trebuie să se situeze cu 2 — 3 trepte 
în urma celor realizate la nivel de antrenament mental. Dacă subiectul are dificultăți 
să realizeze expunerea reală, el trebuie să reia situaţia respectivă şi să lucreze mai 
mult asupra ei în imaginaţie. 

Terapeutul trebuie să aibă în vedere următorii factori care afectează progresul 
terapiei: 

a) Factori care au avut influență în trecut: 

- criticile frecvente; 

- şocurile emoționale (subiectul era cât pe ce să cadă de pe o stâncă). 

Atâta timp cât evenimentele trecute nu afectează îndeplinirea sarcinilor 
prezente, ele pot fi ignorate (poate merge la magazin pentru cumpărături.) 

Problemele trecute menţin focalizarea pe simptom și reduc şansele de reuşită; 
în astfel de cazuri terapeutul trebuie să pună accentul în discuţiile cu pacientul pe 
succesele acestuia şi să sublinieze aspectele pozitive ale diverselor situaţii. 

Este, de asemenea, util să ceară pacientului să scrie despre succesele sale. 

b) Factori care afectează starea prezentă: 

- hipervigilența: anxioşii au un prag scăzut de percepere a amenințării. 
Hipervigilenţa este neproductivă şi menţine simptomul (un subiect cu fobie de zbor 
cu avionul va detecta toate ştirile referitoare la catastrofele aeriene), în astfel de 
cazuri este utilă relaxarea sau o tehnică de distragere; 

- interpretările greşite: anxioşii au tendinţa de a interpreta evenimentele, mai 
ales cele ambigue, într-un mod amenințător (Butler şi Mathews, 1983). De pildă, 
când un agorafobic simte că i se moaie picioarele, el crede că va leşina sau când un 

prieten nu-i răspunde la telefon, un subiect cu fobie socială consideră că a fost 
respins. 

În asemenea situații, aceste interpretări trebuie identificate şi găsite explicații 
alternative, care urmează să fie testate în timpul expunerii. 

Astfel, o agorafobică nu mai simte că i se moaie picioarele când vorbeşte cu 
o prietenă. Deci ea poate ajunge la concluzia că această senzaţie este mai curând un 
semn de anxietate decât un indicator că își va pierde cunoștința. 

Este important ca pacienţii să ajungă să-şi găsească singuri explicații 
alternative pentru a învăța cum se realizează acest lucru, deşi în fazele inițiale ale 
psihoterapiei e bine ca terapeutul să ofere sugestii. 

c) Factori care afectează starea viitoare: 

Pacienţii fobiei prezintă frecvent modele de gândire produse de anxietatea 
anticipatorie: „Nu numai că voi rămâne închis în lift, dar nu se va găsi nici o 
persoană care să mă scoată“. 

Acest model cognitiv afectează şi evoluţia terapiei: „Nu numai că tratamentul 
va fi dificil, dar nici măcar nu mă va ajuta“. 

Factorul perturbator trebuie identificat, formulat în termenii pacientului şi 
destructurat prin intermediul testării în sfera comportamentală. 


Aspecte cognitive specifice fobiilor 


Mai ales fobiile sociale implică numeroase elemente cognitive, respectiv 
gânduri legate de faptul că subiectul este criticat, evaluat, rejectat. 

În cazul agorafobiei apar mai ales gânduri legate de faptul că subiectul va 
leşina sau că îşi va pierde autocontrolul. Se pun pacientului întrebări de tipul: „Când 
te simţi speriat, la ce te gândeşti?; „Care este cel mai rău lucru care crezi că se poate 
întâmpla?*, 

Nu întotdeauna este indicată expunerea la situaţia cu aspectul cel mai negativ. 
În cazul unui pacient cu fobie socială, expunerea la o evaluare negativă este dificil 
de aranjat şi traumatizantă. 

Mai utilă este găsirea unei situaţii în cadrul căreia poate apărea o evaluare 
negativă a subiectului, dar în cadrul căreia frica de cel mai rău lucru care se poate 
întâmpla să fie infirmată. 

Factorii cognitivi pot împiedica pacientul şi să se implice în tratament, nu 
numai să întârzie evoluţia acestuia. 


Metode adiționale de tratament 


Tehnici privind controlul anxietății. 

În general, pentru a fi eficiente, tehnicile de expunere trebuie să producă 
anxietate. Cu toate acestea, reducerea anxietăţii în anumite limite contribuie la 
formarea deprinderilor de autocontrol la pacienții fobiei. 

N RER => 

Pacienţii care îşi pot controla până la un anumit nivel simptomul vor progresa 

mai rapid în ierarhia stimulilor tot mai anxiogeni, vor fi mai capabili să facă faţă 

anxietății anticipatorii” şi să aplice deprinderile achiziționate când se vor simți 
anxioşi în viitor. Aceste metode sunt: 

a) Relaxarea — se potriveşte cu precădere pacienților cu simptome somatice 
ale anxietății (dar nu numai acestora); 

b) Încordarea dirijată este recomandată mai ales subiecților cu fobie de pese 
care înregistrează un model particular de simptome. Iniţial se înregistrează o creştere 
a tensiunii arteriale, urmate de o scădere rapidă, care se încheie frecvent cu leşin. 

În astfel de situații, o încordare voluntară a mușchilor braţelor, picioarelor şi 
toracelui va preveni căderea de tensiune şi leşinul. 

Ost şi Sterner (1987) propun următoarea schemă de tratament: la început, 
subiecții învață prin metoda modelării şi prin practică să-şi încordeze voluntar 
musculatura pentru 10-15 secunde şi apoi să revină la starea normală. Apoi ei sunt 
expuşi gradat la o serie de stimuli: pot urmări accidente unde se vede sânge. Ei sunt 
învăţaţi să detecteze primele semne de scădere a tensiunii şi să le oprească prin 
intermediul încordării musculare. 

c) Tehnica distragerii. A acorda atenţie simptomelor produse de anxietate nu 
face decât să perpetueze cercul vicios. Distragerea poate inversa acest proces. 

Tehnica este utilă ca strategie pe termen scurt, dar este nefolositoare pe 
termen lung, mai ales când subiectul o foloseşte ca să evite simptomele sau 
angajarea în cadrul tehnicii expunerii. Distragerea implică îndreptarea atenției spre 
stimuli exteriori (de exemplu, să descrie mobilierul din cameră). 

d) Identificarea gândurilor negative şi găsirea unor gânduri alternative. 

€) Jocul de rol se foloseşte mai frecvent în tratamentul fobiilor sociale, acesta 
putând fi considerat ca o tehnică de expunere (de exemplu, tehnicile psihoterapiei 
asertive pentru pacienții care au dificultăți să-i refuze pe ceilalți). 

Problema, în aceste cazuri, este că pacientul nu poate fi asertiv fără să fie 
agresiv; se repetă diverse variante de răspuns până când pacientul descoperă 
comportamentul adecvat. 

Tehnica se aplică simplu, după modelul: „Să presupunem că eu sunt şeful tău. 
Arată-mi cum i te-ai adresa dacă i-ai cere să-ți schimbe programul". 

Inversarea rolurilor îl poate face pe pacient conştient de efectele 
comportamentului nonasertiv al altora şi de avantajele de a fi mai asertiv. 

A privi caseta video pe care este înregistrat comportamentul pacientului îi 
poate demonstra acestuia faptul că starea sa subiectivă este mai rea decât 
comportamentul vizibil în exterior. 

f) Tehnica repetiției (antrenamentului) reprezintă un mod prin care subiectul 
se pregăteşte pentru expunere. 

Mulţi fobici susţin că în mintea lor se face un gol când sunt confruntaţi cu 
obiectul fobiei lor sau când sunt cuprinși de panică. 

Tehnicile pentru a face faţă anxietăţii intense trebuie repetate mental. 
Subiectul este învăţat să repete întrebările pe care le va adresa sau subiectele despre 
care va vorbi într-o situaţie socială. Se poate face repetiţia, de pildă, pentru vorbitul 
în public. 

g) Modelarea este o tehnică indirectă prin intermediul căreia. terapeutul 
demonstrează pacientului cum să se apropie de obiectul fobiei sale (de exemplu, un 
şarpe). 

h) Medicația anxiolitică. Efectul benefic al expunerii este redus de medicaţia 
anxiolitică pentru că pacientul pune starea de calm care se instalează în prezența 
obiectului fobiei pe seama tratamentului şi nu pe seama propriilor sale acțiuni. 

Cu toate acestea, sunt cazuri în care medieația anxiolitică este utilă când se 
ivesc situaţii pentru care pacientul nu a avut timp să se pregătească. 

Utilizarea sistematică a tranchilizantelor trebuie însă descurajată, pe cât 
posibil. 


Fobiile sociale 


Fobiile sociale reprezintă cele mai mascate și cele mai dificil de identificat 
tipuri de fobii. Aceste fobii pot să guverneze şi chiar să distrugă viața unei persoane. 

Adesea, suntem conştienţi de faptul că viaţa este plină de dificultăți şi 
obstacole, că trebuie să luptăm cu acestea, să fim fermecători, asertivi, luptători şi, 
deşi ştim bine aceste lucruri, suntem timizi, nesiguri, permanent depășiți de ceilalți, 
iar existența noastră este lipsită de relații calde şi apropiate. 

De cele mai multe ori punem aceste probleme pe seama unor conflicte de 
natură inconştientă nerezolvate, conflicte care îşi au originea în copilărie (probabil 
sub influenţa lecturilor de psihanaliză) sau pe seama defectelor altor persoane, 

Cu toate acestea, multe din problemele menţionate (desigur, nu toate) nu sunt 
altceva decât forme mascate de fobii sociale. 


Prezentări de cazuri 

Nelu este un bărbat singuratic, cu foarte puţini prieteni şi cu foarte puţine 
întâlniri. Rareori este invitat undeva, dar, de regulă, nu acceptă invitaţia. La primele 
petreceri la care a participat totuşi a fost capabil să susțină o conversaţie interesantă, 
dar numai atunci când o altă persoană a inițiat discuţia. 

Nelu recunoaște sincer că nu se duce la întâlniri şi refuză invitaţiile pentru că 
îi este teamă că ar putea fi respins de ceilalți. 

Această situație nu reprezintă altceva decât un caz de fobie socială, subiectul 
evitând sistematic orice situaţie în care ar putea să apară pericolul de a fi respins de 
ceilalți. 

Mariana are, în schimb, o viaţă socială foarte activă. Problema ei este că nu 
poate realiza o relație satisfăcătoare cu un bărbat. Modelul ei de comportament este 

următorul: întâlneşte un bărbat liber, se întâlneşte frecvent cu acesta şi, la scurt timp, 
cei doi ajung să trăiască împreună, dar în 2-3 luni relația se deteriorează şi se rupe. 
Mariana suferă câteva, săptămâni de tulburări depresive şi anxietate, după care 
începe o nouă relaţie şi ciclul se repetă. Mariana este conştientă de faptul că atunci 
când este singură este foarte nervoasă şi tristă. Ea îşi aminteşte mereu de 
singurătatea ei de copil unic, de care părinţii nu se interesau. 

Problema Marianei este fobia de singurătate, care o determină să ducă o viață 
instabilă şi o aruncă în relaţii nefericite cu bărbaţii. Aceste relaţii se termină prost, 
deoarece pentru ea bărbaţii nu reprezintă parteneri, prieteni sau iubiți, ci doar 
mijloace de a scăpa de singurătate; pe o astfel de bază nu se poate construi o relație 
solidă. 

Fobiile sociale, ca şi celelalte tipuri de fobii, declanşează modelul automat al 
comportamentului de evitare. Dacă respectiva situație nu poate fi evitată, subiectul 
devine supraîncordat şi anxios. 

Există însă şi unele diferenţe între fobiile obişnuite şi fobiile sociale. 

* Astfel, aşa cum am mai subliniat, fobiile sociale sunt mascate şi, de regulă, 
mai dificil de identificat. 

* Fobiile sociale produc, în afară de reacția specifică de teamă, şi o serie de 
stări afective supraadăugate, cum ar fi: culpabilitate, furie, resentimente sau 
depresie. Toate aceste trăiri afective produc reacţii de evitare, fugă sau uneori chiar 
reacții agresive. 

* Pentru că obiectul fobiei sociale sunt oameni şi nu obiecte sau situații, 
aceștia vor reacționa, la rândul lor, la comportamentul subiectului, fapt ce complică 
şi mai mult situația, conducând la fenomenul „profeției împlinite“. 

De exemplu, o persoană care se teme să fie respinsă nu interacționează cu cei- 
lalţi, iar aceştia încetează să fie interesați de ea; rezultatul este că persoana respectivă 
este respinsă. Starea de disconfort pe care o trăieşte subiectul cu fobie socială se 
transmite şi celorlalți, care ajung să nu se mai simtă bine în compania acestuia. 

Caracteristica esențială a fobiei sociale constă, aşadar, în teama subiectului de 
a fi evaluat negativ de ceilalți, care îi vor critica performanțele. Termenul de 
performanţă are aici un sens foarte larg şi se referă la autocontrolul emoțional sau la 
executarea unor sarcini de rutină, cum ar fi mâncatul, vorbitul în public sau chiar 
semnarea unor documente în prezența altor persoane. 

Pacientul care suferă de fobie socială este convins că se va comporta într-un 
mod inacceptabil şi că acest lucru va atrage respingerea din air celorlalți şi 
diminuarea stimei de sine. 

Fobia socială este definită în cadrul Manualului D.S.M. IV ca fiind teama 
puternică şi persistentă de situații sociale sau care presupun realizarea unor 
performanţe şi în care persoana se poate simți stânjenită. 

Diagnosticul de fobie socială se acordă doar atunci când expunerea 
subiectului la situaţia respectivă provoacă apariția imediată a unei anxietăți 

puternice, care perturbă în mod semnificativ desfăşurarea activităților cotidiene, 
sfera ocupațională şi viața socială şi creează persoanei un puternic disconfort psihic. 

Subiectul în cauză va avea tendința să evite situațiile sociale, iar dacă acest 
lucru nu este posibil, le va suporta cu mare dificultate. La mulți subiecți cu fobie 
socială pot să apară şi atacuri de panică în cazul expunerii la situația socială sau la 
anticiparea acesteia. 

Aflaţi în situaţiile sociale de care se tem, subiecții respectivi se vor simți 
stânjeniţi, se vor comporta ciudat, iar ceilalți îi vor aprecia ca fiind anxioşi, slabi, 
nebuni sau proşti. 

Pacienţii se pot teme să mănânce în public pentru a nu le tremura mâinile, se 
tem că se vor bâlbâi sau că se vor înroşi şi cei din jur vor observa acest lucru. 

Manualele D.S.M. III şi D.S.M. IV descriu o variantă specială de fobie 
socială, caracterizată prin extinderea fricilor la majoritatea situațiilor sociale, 
subiecții din această categorie fiind caracterizați printr-un accentuat deficit la nivelul 
abilităţilor sociale şi printr-o dezadaptare mult mai accentuată. 

Nu se acordă diagnosticul de fobie socială în cazul în care problemele 
respective au la bază o infirmitate fizică sau o afecţiune psihică (de pildă, teama de 
a mânca în public a pacienţilor cu anorexie nervoasă). 


Principalele tipuri de fobii sociale (Fensterheim şi Baer, 1977) 


1. Fobia de a fi privit. Subiecţii care suferă de această fobie au impresia 
(adesea, fără o bază reală) că ceilalți îi privesc insistent şi aceasta le provoacă teama. 

De pildă, în timpul unei conversații într-un grup, persoana respectivă face o 
remarcă, ceilalți o privesc şi aceasta se simte stânjenită şi încetează să mai 
vorbească. Într-o etapă ulterioară se instalează reacția de evitare, în cadrul căreia 
subiectul caută să minimalizeze posibilitatea de a fi privit şi, din acest motiv, nu mai 
participă la conversaţie; în forme mai avansate, subiectul se ascunde prin colțuri sau 
în spatele unui ziar. Acest gen de fobie are drept consecință teama de a vorbi în 
public. 

2. Teama legată de faptul că ceilalți îşi vor da seama că individul este nervos. 

De regulă, această fobie are un conținut precis pentru că subiectul îşi 
manifestă nervozitatea prin manifestări  neurofiziologice, cum ar fi tremorul 
mâinilor sau al vocii, paloare sau roşeață. De teama că ceilalți vor observa acest 
lucru, individul refuză mai ales invitaţiile unde se serveşte ceva de băut pentru că 
este convins că ceilalți vor remarca faptul că îi tremură mâinile când ia ceaşca de 
cafea şi că inevitabilul se va produce: cineva îl va întreba de ce este atât de nervos. 

3. Teama că subiectul va fi „prins“ într-o relație apropiată. 

Persoanele care suferă de această fobie raționalizează frecvent situația lor, 
spunându-şi „nu doresc să-mi asum vreo responsabilitate“ sau „dacă mi se întâmplă 
aceasta nu voi mai putea face ceea ce vreau eu să fac“ etc. 

Fensterheim şi Jean Baer (1977) consideră că aceasta reprezintă un fel de 
generalizare a claustrofobiei la relaţiile sociale, în sensul că subiectul generalizează 
teama de a fi prins în capcană şi la situaţiile sociale. 

4. Teama (fobia) de a fi „descoperit“. 

Persoana se teme de faptul că, dacă ceilalți îşi vor da seama de particularitățile 
personalității sale (vor ghici cum este el cu adevărat), îl vor respinge. Unii indivizi 
nici măcar nu sunt conştienţi de acele particularități care i-ar putea face pe ceilalți 
să nu-i agreeze, în -timp "ce altora, respectivele trăsături le sunt clare („ei vor 
descoperi că sunt prost, incult, plictisitor sau rău“) Acest gen de fobie conduce la 
evitarea relaţiilor apropiate cu ceilalți. 

5. Fobia de sentimente negative. 

În această categorie intră tot felul de fobii care pot influenţa întregul stil de 
viață al subiectului. Cel mai frecvent se întâlneşte teama de reacția de furie sau 
critică. Subiectul se teme să exprime astfel de sentimente sau/şi de faptul că alții ar 
putea exprima astfel de sentimente față de el. Acest gen de fobie poate îmbrăca un 
aspect generâl sau particular, incluzând figuri învestite cu autoritate, reprezentanți ai 
sexului opus sau persoane apropiate. 

6. Teama (fobia) de singurătate (de a întreprinde o acțiune singur). 

Această fobie este asociată frecvent cu tendința de izolare şi cu dispoziția 
depresivă. Frecvent, ea îmbracă forma unei stări de disconfort, fără a se ajunge la o 
stare afectivă intensă. De pildă, persoana ardori să iasă undeva la sfârşit de 
săptămână, dar nu găseşte pe nimeni s-o însoțească, fapt ce îi produce o stare de dis- 
confort difuz; în loc să iasă singur, individul preferă să rămână acasă şi acest lucru 
îi accentuează depresia. 

7. Fobia (teama) subiectului că nu va putea comunica cu ceilalți include: 

+ Fobia că ceilalți nu îl agreează pe subiect. Aceasta este poate cea mai 
răspândită fobie cu caracter interpersonal şi are un caracter deosebit de destructiv. 
Adesea, când ceilalţi nu ne plac, avem tendinţa să reacționăm prin intermediul unor 
sentimente de culpabilitate exprimate astfel: „Probabil că am făcut ceva rău“ sau 
„Este ceva în neregulă cu mine“. 

Pentru a evita astfel de situaţii subiectul se străduieşte permanent să fie o 
persoană drăguță şi amabilă, renunțând să mai fie el însuşi, el îşi reprimă dorinţele 
şi tendinţele, nu luptă pentru drepturile sale şi ajunge uneori chiar să renunţe la 
demnitatea sa. Consecințe foarte asemănătoare le produce şi teama de a nu-i lovi pe 
ceilalți. 4 

* Teama de a părea ridicol. 

Unii subiecţi sunt cuprinși de panică la gândul că ar putea face un lucru pe 
care ceilalţi l-ar putea considera ridicol şi, adesea, persoana în cauză se judecă mult 
mai aspru decât o fac cei din jur. Pentru că orice ar putea spune sau face un individ 
poate părea ridicol pentru cineva, acesta va tinde să evite tot mai mult să se ma- 
nifeste în public, devenind tot mai inhibat. Astfel, acesta îşi va inhiba orice pornire 

creativă, se va refugia în convențional, transformându-se într-o persoană plată și 
plicticoasă. pri 

Foarte apropiată de această fobie este şi teama de a nu greşi, consecinţele ei 
fiind asemănătoarea cu ale fobiei de ridicol. 

* Teama de a fi rejectat (respins). 

Această fobie împiedică subiectul să intre în relații adecvate cu ceilalți, având 
efecte asemănătoare cu cele ale fricii că ceilalți nu îl agreează. Subiectul devine 
excesiv de sensibil la reacţiile celor din jur şi ajunge adesea să-şi sacrifice propriile 
interese şi obiective. Acesta interpretează cel mai mic semn de dezaprobare din 
partea altei persoane ca pe un semn de respingere, iar respingerea reprezintă o 
adevărată catastrofa pentru el. 

Fobiile sociale sunt deosebit de subtile, cel mai adesea mascate şi pot conduce 
la un comportament hipervigilent de repetare „contrafobică“ a anumitor modele de 
reacţie. - 

Datorită hipervigilenţei, subiectul devine atât de sensibil la stimulii din zona 
care îi produce teamă, încât el percepe amenințări şi acolo unde acestea nu există 
(poate considera o remarcă oarecare ca pe un semn de critică.) 

Repetarea de tip contrafobic îl determină pe subiect să se plaseze mereu în 
situațiile care îi produc teamă și cărora, bineînțeles, nu le face față. Astfel, un bărbat 
se poate teme de femei agresive („castratoare“), dar intră mereu în relaţii cu astfel 
de persoane şi relaţiile respective sessfârşesc prost. 

Modelul cognitiv al fobiei sociale 

(Clark şi Wells, 1995, Wells şi Clark, 1997, Wells, 1999) 


Situaţia socială 
Activarea convingerilor 
disfuncţionale 
Perceperea pericolului social 
(gânduri negative automate) 


Considerarea (procesarea) 
ego-ului ca obiect social 


-................................... d 


Simptome somatice 
şi cognitive 


Comportament 
e de asigurare 

Trăsătura esențială a fobiei sociale constă în dorința puternică a subiectului de 
a produce o impresie favorabilă asupra celorlalți, dorință acompaniată de teama 
subiectului că nu va reuşi acest lucru. O dată intrat într-o situație socială, pacientul 
va avea tendința de a o evalua ca fiind periculoasă. Acesta va nutri convingerea că 
se află în pericol de a acționa într-un mod stupid şi inacceptabil, comportament ce 
are urmări catastrofale, cum ar fi pierderea statutului social, respingerea şi umilirea 
din partea celorlalți. Teama pierderii statutului social nu se referă doar la modul în 
care subiectul este perceput de ceilalți, ci şi la aoutostima şi imaginea de sine. 

Evaluarea pericolului va activa convingerile negative de bază referitoare la 
natura şi consecințele unor evaluări realizate în cadrul interacțiunilor psihosociale 
(de exemplu, „Dacă ceilalți îşi vor face o impresie proastă despre mine, va fi un 
dezastru, viața mea nu va mai avea sens“). 

Situaţia considerată periculoasă va activa şi programul de declanşarea 
anxietății, cu mecanismele sale fiziologice, cognitive, afective şi comportamentale. 
Aceste mecanisme, care în filogeneză ajutau subiectul să facă față unor ameniţări 
reale, devin, la rândul lor, surse de amenințări la adresa imaginii de sine a persoanei. 
Aceste fenomene conduc la escaladarea anxietăţii şi la menţinerea problemei. 

Fobicul social devine preocupat de reacţiile sale psihosomatice, de gândurile 
negative legate de evaluările realizate de către ceilalți, precum şi de autoevaluări. 

Aceste preocupări abat atenţia subiectului de la informaţiile esenţiale 
provenite din mediul extern, fapt ce contribuie la creşterea probabilității ca 
performanțele să se reducă. Astfel, fobicul social îşi va concentra atenţia spre 
interior, spre autoperceperea propriilor performanțe şi presupune în mod eronat 
faptul că acestea reflectă modul în care el este perceput de către ceilalți. Fobicul 
social poate nutri teama că este plictisitor pentru cei din jur, dar în acelaşi timp, el 
este centrat pe sine şi acordă o atenție redusă celorlalți. 

Pentru a preîntâmpina așa-zisele catastrofe în plan social, fobicii declanşează 
comportamentele de evitare şi asigurare (de pildă, un fobic ce se teme că se va bâlbâi 
va repeta în gând ceea ce doreşte să spună, fapt ce îi sporeşte şansele de a nu se 
exprima “cum trebuie). Din nefericire, aceste comportamente de asigurare vor 
accentua gândurile negative şi anxietatea legată de evaluarea din partea celorlalți. 

În primul rând, unele dintre comportamentele de asigurare nu fac decât să 
exacerbeze simptomele (a ţine în mână prea strâns o cană pentru ca ceilalți să nu 
observe tremurul va perturba mişcările fireşti) sau să reducă performanțele 
(repetarea în gând a celor ce trebuie spuse perturbă concentrarea asupra subiectului 
conversaţiei)). 

În al doilea rând, anumite comportamente de evitare pot să-l facă pe fobicul 
„social să pară mai puţin degajat şi prietenos în ochii celorlalți, fapt ce va declanşa o 
contrareacție din partea acestora. 

În al treilea rând, faptul că presupusa catastrofă nu se produce este atribuit de 
fobic declanşării comportamentelor de asigurare şi nu faptului că evaluările sale au 

un. caracter -distorsionat. Un aspect important al acestui model. se referă la 
procesările psihologice legate de modul în care subiectul apare în ochii celorlalți. 
Aceste elemente contribuie la aprecierea gradului de pericol perceput subiectiv în 
situațiile psihosociale. 

Fobicul social este permanent motivat de dorința de a crea o impresie favorabilă 
asupra celor din jur, în timp ce imaginea de sine şi autostima acestuia au un caracter 
fluctuant, menţinut prin intermediul a două mecanisme psihologice care produc 
centrarea exagerată pe sine însuşi: procesarea anticipatorie (cum va apărea subiectul 
în situația dată) şi procesarea posteveniment' (își face probleme şi îşi adresează 
autocritici legate de modul în care s-a comportat într-o situație psihosocială). 

Anticipând confruntarea cu situația socială, fobicul tinde să realizeze ruminaţii 
în legătură cu situația. Acestea se referă la planificarea şi la repetarea mentală a ceca 
ce va trebui să spună, conținutul acestor ruminații fiind totdeauna negativ. 

În această etapă anticipatorie este activat conceptul de ego social şi 
stabilitatea acestuia începe să fie amenințată. 

O dată părăsită situația socială, ruminarea aspectelor negative legate de 
aceasta are tendința să continue, pacientul analizând critic propriul său 
comportament în situația socială. 

Această analiză „post-mortem nu face decât să accentueze aspectele 
negative ale comportamentului subiectului în situația socială, fapt ce va contribui la 
întărirea evaluărilor şi convingerilor disfuncționale. În momentul în care un pacient 
cu fobie socială se expune unei situaţii de care se teme, acesta începe să se 
concențreze imediat asupra propriei persoane, pe care începe să 0 analizeze din 
perspectiva unui observator extern (Wells, Clark şi Ahmad, 1995). Informaţiile 
interne venite de la propriul organism oferă, de regulă, o imagine eronată în legătură 
cu modul în care subiectul apare în ochii celorlalți. 

De exemplu, un fobic căruia îi tremură uşor mâinile se poate percepe pe sine 
ca tremurând din tot corpul, în timp ce unul care transpiră percepe „râuri“ de sudoare 
reci care îi curg pe frunte. 

Spre deosebire de atacurile de panică, unde „catastrofa“ nu se produce 
niciodată, în cazul fobiei sociale evenimentele negative de care se teme subiectul 
chiar se pot întâmpla: oamenii pot să-l privească în mod ciudat, el poate fi umilit sau 
poate fi considerat de către ceilalţi ca fiind neinteresant. 

Problema principală nu constă în aceea că aceste evenimente au loc, deoarece 
ele li se întâmplă şi altor oameni, ci în semnificația pe care le-o acordă subiectul 
fobic, precum şi în evoluțiile negative la care se aşteaptă acesta, mai ales în ceea ce 
priveşte imaginea de sine. 

Modelul cognitiv elaborat de Clark şi Wells (1995) pentru fobia socială 
postulează faptul că aceasta este menţinută de o serie de factori: 

1) Convingerile de bază legate de autoevaluarea propriei persoane („Sunt o 


PITE 


persoană plicticoasă'*; „Nimeni nu mă agreează“). 

2) Supoziţii cu caracter condițional („Dacă le voi arăta celorlalți ce simt, ei 
vor considera că sunt incompetent“; „Dacă nu mă voi exprima corect, ceilalți vor 
crede că sunt nebun“). 

3) Prezenţa unor reguli rigide Pie pet la performanţele personale („Trebuie 
totdeauna şi cu orice preț să par inteligent“; „Nu trebuie niciodată să manifest vreun 
semn de anxietate“). 

În concluzie, putem afirma că modelul cognitiv al fobiei sociale implică 
următoarea secvență de evenimente: situaţia socială. activează convingerile. şi 
supoziţiile disfuncționale. legate. de posibilitatea unui eșec în ceea ce priveşte 
manifestarea unor. performanţe potenţiale, iar. implicaţiile eşecului anticipat. de 
subiect generează o puternică stare de anxietate. Aceasta va conduce la perceperea 
situației sociale ca pe-o ameninţare care, la rândul ei, va genera gânduri automate 
negative şi anxietate legată de acestea. 

Prezentăm mai jos câteva exemple de gânduri negative automate, urmate de 
procesări psihologice în legătură cu imaginea de sine şi de comportamente de 


asigurare (Wells, 1999): 


Gânduri negative 
automate 


1. Nu ştiu ce să spun. 
Oamenii vor crede că 
sunt un prost, 


2. Voi începe să tremur 
şi îmi voi pierde 
controlul. 


3. Ce se va întâmpla 
dacă voi deveni anxios? 
Ceilalţi vor observa şi 
nu mă vor lua în serios. 


4. Ce se va întâmpla 
dacă voi transpira? Ei 
vor crede că sunt 
anormal. 


5. Mă voi bâlbâi şi mă 
voi exprima greşit. 
Oamenii vor crede că 
sunt prost. 


Procesări psihologice legate de 
imaginea de sine 


Imagine de sine: persoană urâtă, 
proastă, neinteresantă. 


Subiectul este concentrat asupra 
lui însuşi; îşi spune în gând: "mă 
simt atât de rău când tremur 
încât trebuie să arăt îngrozitor”. 
Imaginea propriei persoane care 
şi-a pierdut controlul. 


Subiectul îşi pierde controlul 
asupra propriei persoane. 
Imagine de sine în care se vede 
roşu de emoție şi tremurând din 
toate încheieturile. 


Concentrare asupra propriei 
persoane; se vede pe sine şiroind 
de sudoare. 


Concentrare asupra propriei 
persoane; se percepe pe sine ca 
fiind timid şi caraghios, îşi aude 
propria voce. 


Comportamente de asigurare 


Evită contactele vizuale; evită să atragă 
atenţia asupra sa; vorbeşte puțin, lasă 
partenerul să vorbească; îşi planifică ce 
vrea să spună. 


Evită să ţină în mână căni sau pahare; 
ține obiectele prea strâns; încordează 
muşchii; conștientizează respirația; 
evită să-i privească pe ceilalți; ţine cana 
cu ambele mâini. 


Ține mâinile încleştate; priveşte lateral; 
îşi acoperă fața cu părul; se machiază 
excesiv. 


Poartă maicuri pe sub cămaşă; 
utilizează deodorante în exces; rămâne 
cu haina pe el; utilizează mai multe 
batiste; nu depărtează braţele de corp; 
poartă haine prea lejere. 


Îşi monitorizează discursurile; caută să 
pronunţe cuvintele cât mai corect; 
repetă propoziţiile în plan mental 
înainte de a le pronunța; vorbeşte prea 
repede; vorbeşte prea puțin despre sine. 


256 IRINA HOLDEVICI 
n N d dd n N a 

Gândurile negative automate activează anxietatea care, la rândul său, va 
genera simptome somatice şi cognitive. Aceste simptome vor deveni şi ele obiectul 
unor evaluări negative, fiind interpretate ca semne ale unor eşecuri și umilințe în 
plan social. Aprehensiunea pericolului este urmată de concentrarea atenției asupra 
propriei persoane, fobicul începând să se autoobserve şi să-şi monitorizeze 
senzațiile, imaginile, trăirile şi gândurile. 

Informaţiile cu caracter interoceptiv vor fi utilizate de subiect pentru a trage 
concluzii în legătură cu modul în care apare în ochii celorlalți care îl evaluează; 
încercând să evite producerea „catastrofei“ sociale, subiectul va pune în acțiune 
comportamentele de asigurare, care nu fac decât să menţină problema. Aceste 
comportamente contribuie la: accentuarea concentrării asupra propriei persoane, dar şi 
împiedică infirmarea convingerilor negative referitoare la modul în care subiectul 
apare în ochii celorlalți; pe de altă parte, ele accentuează simptomele fiziologice 
(tremor, transpiraţie, senzaţie de vid mental etc.); în acelaşi timp, atrag atenția asupra 
persoanei în cauză şi îl fac pe subiectul fobic să para rece şi neprietenos față de ceilalți. 

În multe cazuri, situaţiile psihosociale sunt evitate, ceea ce-l împiedică pe 
subiect să-şi infirme evaluările negative. Procesările (îngrijorările) anticipatorii, 
precum şi cele realizate după producerea evenimentului contribuie la menţinerea 
problemei, întărind şi preocupările pacientului îndreptate în direcția respectivă. 

Pe baza modelului cognitiv general al fobiei sociale, terapeutul împreună cu 
pacientul vor realiza schematizarea cazului concret pentru care acesta din urmă se 
prezintă la psihoterapie. O importanță majoră în conceptualizarea cazului o au identi- 
ficarea comportamentelor de asigurare, evitare, a componentelor somatice şi cognitive 
ale anxietăţii, precum şi natura procesărilor interioare legate de imaginea de sine. 

Teodora, o traducătoare în vârstă de 42 de ani, diagnosticată cu fobie socială, 
se teme să mănânce şi să bea în public, deoarece crede că-i vor tremura foarte tare 
mâinile (vezi schema de la pagina alăturată). 

Datele necesare terapeutului pentru schematizarea problemei se obțin atât pe 
baza descrierii de către pacient a unor episoade recente în care s-a manifestat 
anxietatea socială, cât și prin intermediul unor întrebări directe realizate după o 
expunere reală la o situație anxiogenă sau, dacă este posibil, chiar în timpul 
expunerii; în cazul în care pacientul evită situațiile psihosociale se poate construi în 
cadrul şedinţei de psihoterapie o situație asemănătoare cu cele de care acesta se 
teme. Pot fi implicate chiar alte persoane în prezența cărora subiectul va fi solicitat 
să vorbească, să bea apă sau să se adreseze unei persoane învestite cu autoritate. 

În vederea alcătuirii modelului sunt necesare date referitoare la: 

- gândurile negative automate; 

- comportamentele de asigurare; 

- simptomele anxietăţii; 

- conţinutul imaginilor şi ruminaţiilor interioare legate de imaginea de sine. 


STRATEGIILE PSIHOTERAPIEI COGNITIV-COMPORTAMENTALE 257 


Gândurile negative automate 
Terapeutul va proceda astfel încât să aibă acces atât la gândurile automate 
care anticipează intrarea în situaţie, cât şi la cele care se manifestă chiar în timpul 
expunerii la situație. De regulă, aceste gânduri au o tematică asemănătoare. 
Situaţia: 
Trebuie să merg la o petrecere unde voi fi obligată 
să beau o cupă de şampanie. 


| 


Gânduri negative automate: 
„Ce va fi dacă îmi vor tremura mâinile şi voi 
scăpa paharul? 


A 


Concentrarea atenţiei 
asupra propriei persoane: 
imaginea sa tremurând din tot corpul, 
pierzându-și controlul 
şi scăpând cupa de şampanie. 


A A 


Comportamente de asigurare: Anxietate: 
Ține cupa de şampanie foarte strâns. Tremor; valuri de căldură; se simte 
Încordează braţele. Inspiră adânc. ca paralizată; senzaţie de lipsă de 
Se mişcă foarte încet. aer; mintea parcă o "ia la fugă”. 


[eiteso2 un zaflq iioov genazaile. aaluoziuai arobh 


Este de dorit ca terapeutul să adreseze întrebări cu conţinut precis, legate chiar 
de momentul în care se manifestă gândurile negative respective, ca de exemplu: 

„Atunci când au început să-ţi tremure mâinile, ce gânduri ţi-au trecut prin 
minte?“ 


Prezentăm. dialogul purtat cu Petru, profesor de matematică, 29 de ani, 

diagnosticat cu fobie socială. 

T: Când te-ai simţit ultima oară jenat şi speriat într-o situaţie psihosocială? 

P; Joia trecută. leşisem la o bere cu şeful catedrei şi cu câţiva colegi. 

T: Îţi voi pune câteva întrebări despre gândurile şi stările emoționale pe care 
le-ai avut atunci. Crezi că ţi le poți reaminti? 

P: Cred că da. 

T: Înainte de a ieşi în grup te-ai simţit speriat? 

P: Da, de fapt nici nu doream să merg, dar nu am vrut să-l refuz pe şeful catedrei. 

T. În ce au constat temerile şi gândurile tale? 

P: M-am temut că nu voi face față conversaţiei şi că voi tăcea toată seara. 

T: Cu alte cuvinte, gândurile tale au sunat cam aşa: „Ce va fi dacă nu-mi va 
trece nimic prin minte şi nu voi avea ce să discut?“ 

P: Da. Colegii vor crede că sunt prost şi plicticos şi se vor întreba de ce am 
fost oprit preparator la catedră. 

T. Când te-ai aflat în situaţia respectivă, cum te-ai simţit? 

P: M-am simţit speriat. Am încercat să par interesant, dar nu am spus mare 
lucru. 

T: Atunci când te-ai simțit speriat, ce gânduri ţi-au trecut prin minte? 

P: M-am gândit că nu am nimic de spus şi chiar dacă aş spune ceva ar fi, 
probabil, ceva banal şi stupid. 

Conţinutul gândurilor negative automate nu este totdeauna explicit. Mai ales 
atunci când apar gânduri de tipul: „Ce va fi dacă voi transpira?“; „Ce se va întâmpla 
dacă mă voi înroşi?*; „Ce va fi dacă mă voi bâlbâi?* etc., terapeutul trebuie să 
surprindă semnificaţia care se ascunde în spatele acestor simptome, semnificație care 
se referă, pe de-o parte, la cum vor aprecia ceilalți simptomele respective, iar pe de altă 
parte la autoevaluările realizate de subiectul în cauză în raport cu imaginea de sine. 


Simptomele specifice anxietăţii 

În cazul fobiei sociale, simptomele anxietăţii sunt rezultatul evaluărilor 
negative şi sunt menținute de către acestea; ele se pot manifesta atât în plan cognitiv, 
cât şi în plan somatic. 

Simptomele cele mai deranjante pentru subiectul cu fobie socială sunt cele 
care sunt mai uşor observabile de către ceilalți: tremor, transpiraţii abundente, 
bâ:bâială, spasme musculare, alterarea vocii, plâns sau senzaţia de „golire a minții“. 

Pentru a surprinde cât mai multe detalii, terapeutul va trebui să adreseze 
pacientului întrebări de tipul următor: „Atunci când te-ai simțit speriat în situația 
respectivă, ce simptome ai observat?“; „Care au fost acele simptome care te-au 
supărat cel mai mult?*; „Dacă ceilalți ar observa simptomele tale, ce ar însemna 
acestea pentru tine?*. 


Evidenţierea conținutului procesărilor interioare referitoare la imaginea de 
sine 

Elementul esențial al modelului cognitiv al fobiei sociale îl reprezintă 
ruminaţiile şi imaginile legate de concepţia despre sine ca obiect social. Primul pas 
în direcția evidenţierii acestor procesări interioare îl reprezintă faptul că subiectul îşi 
îndreaptă atenţia asupra propriei persoane şi devine excesiv de conştient de sine. 

Întrebările adresate de terapeut sunt următoarele: „Atunci când ai devenit 
dintr-o dată conştient de propria persoană, care au fost elementele pe care le-ai 
conştientizat mai mult?*; „Ţi-ai făcut vreo idee despre modul în care arătai în 


STRATEGIILE PSIHOTERAPIEI COGNITIV-COMPORTAMENTALE 259 


situația respectivă?“; „Atunci când te-ai simțit speriat, care au fost simptomele pe 
care le-ai conştientizat mai mult?“; „Ai realizat cât de evidente erau simptomele tale 
pentru ceilalți?“. 

Conţinutul procesărilor psihologice legate de imaginea de sine poate fi 
evidențiat şi prin intermediul analizei comportamentelor de asigurare. Astfel un 
fobic social care îşi ascunde fața este probabil îngrijorat de faptul că semnele an- 
Xietății sale ar putea fi percepute de către ceilalți. 

De foarte multe ori preocupările şi temerile fobicului în legătură cu modul în 
care apare în ochii celorlalți iau forma unei imagini pe care o construieşte din 
perspectiva unor observatori externi. În astfel de cazuri, terapeutul trebuie să-i ceară 
să descrie în detaliu imaginea pe care crede că o au ceilalți în legătură cu el („Poţi 
să-mi descrii imaginea pe care crezi că ai avut-o în situația respectivă?“; „Poţi să 
descrii modul în care crezi că arătai atunci când te aflai în situația dată?**). 


Identificarea comportamentelor de asigurare 

Aceste comportamente pot avea un caracter deschis, observabil de către 
ceilalți, sau mascat, cum ar fi repetarea mentală a unor fraze înainte de a fi 
pronunțate cu voce tare. 

Prezentăm în continuare câteva tipuri de întrebări pe care va trebui să le 
adreseze terapeutul pentru a evidenția natura comportamentelor de asigurare. 

„Atunci când eşti convins că evenimentul de care te temi se va produce, 
întreprinzi ceva pentru a preveni catastrofa?“; „Dacă nu ţi-ai luat măsuri 
(comportamente de asigurare), cât de mult crezi că evenimentul se va produce?“; 
„Întreprinzi ceva pentru a-ţi controla simptomele, pentru a-ţi ameliora performanțele 
sau pentru a masca problema ta?*; „Întreprinzi ceva pentru a abate atenţia celorlalți 
de la persoana ta?“ etc. 


Utilizarea unor teste în sfera comportamentală pentru a obține mai multe 
informații de la pacientul cu fobie socială 

Terapeutul va simula în cabinet anumite situații psihosociale cu care trebuie 
să se confrunte pacientul în prezența sa. 

Marina, studentă la ştiinţe politice, în vârstă de 21 de ani, se teme foarte tare 
să vorbească în public. Terapeutul a invitat în cabinet asistenta medicală şi 3 pacienţi 
şi i-a cerut Marinei să povestească, timp de 10 minute, ce a văzut în timpul unei 
excursii în Grecia. 

În urma dialogului purtat între pacient şi terapeut a rezultat o schematizare a 
problemei (vezi figura alăturată). 

În cadrul acestui exemplu, la perceperea situației amenințătoare apare gândul 
negativ automat: „Ce se va întâmpla dacă voi înlemni şi nu voi putea scoate o 
vorbă?” Acest gând este însoțit de simptome cum ar fi: supraîncordarea, tremorul, 
valuri de căldură şi dificultăți de concentrare a atenţiei. 

Situaţia: 
Să vorbesc în faţa unui grup. 


| 


„Ce se va întâmpla dacă nu voi putea 
scoate o vorbă? 


ea 


Procesări psihologice legate de 
imaginea şi concepția despre sine: 
se vede pe sine rigidă, roşie 
transpirată, tremurând. 


Supraîncordare; 
Tremor; 
“ Valuri de căldură; 


Adresează întrebări: 
Evită să-i privească pe 
interlocutori în ochi; Ține mâinile 


Dificultăţi de concentrare a 
atenției. 


strâns împreunate; Repetă frazele 
în gând. 


Pacienta caută să reducă şansa de producere a dezastrului adresând cât mai 
multe întrebări pentru a amâna expunerea, evită să-i privesacă pe ceilalţi în ochi, ține 
mâinile împreunate şi repetă în gând ceea ce urmează să relateze în faţa grupului. 


Tehnicile psihoterapeutice propriu-zise 


Explicarea naturii modelului cognitiv al fobiei sociale 

Terapeutul va utiliza tehnica descoperirii dirijate pentru a-l determina pe 
pacient să înțeleagă esența modelului cognitiv al fobiei sociale. Se va insista mai 
ales asupra comportamentelor de asigurare şi a efectului concentrării atenţiei pe 
simptome şi performanţe în cadrul cercului vicios care contribuie la menţinerea 
tulburării. 

O serie de întrebări adresate de către terapeut au rolul de a demonstra faptul 
că majoritatea autoevaluărilor negative. realizate de către pacient au la bază 
informaţii cu conţinut interceptiv. 

Prezentăm în cele ce urmează câteva întrebări de acest tip: 

1) Ce dovezi ai că ceilalţi se uită la tine? 

- De unde ştii că ceilalți cred aceasta despre tine? Ce dovezi ai? 

- Ce gânduri îţi trec.prin minte atunci? 

2) Întreprinzi ceva pentru a schimba situaţia? (modul în care ceilalți gândesc 
despre tine). 

- Faci ceva pentru a-ţi controla anxietatea sau simptomele? 

- Ce s-ar întâmpla dacă nu ai face aceste lucruri? De unde şti că se va 
întâmpla ceva rău? 

3) Ce se întâmplă cu performanţele tale atunci când declanşezi 
comportamentele de asigurare? 

- Ce se întâmplă cu preocupările tale în legătură cu propria persoană atunci 
când pui în acțiune aceste comportamente? 

- Crezi că vei fi capabil să afli ce se petrece cu adevărat atâta timp cât eviți 
situaţiile sau întreprinzi anumite acțiuni pentru a te proteja? 

4) Dacă te-ai concentra mai puţin asupra propriei persoane. în situaţiile 
sociale, crezi că acest lucru te-ar ajuta mai mult? În ce mod crezi că te-ar ajuta? 

Tehnica descoperirii dirijate este preferabilă metodei didactice prin 
intermediul căreia terapeutul încearcă să-i explice pacientului natura fobiei sale, 
deoarece acesta din urmă este convins că are argumente suficiente pentru a susține 
că temerile sale de evaluare negativă sunt întemeiate. 


Prezentăm mai jos un dialog terapeutic în cadrul căruia sunt abordate 
tendinţele pacientului de a realiza ruminaţii interioare referitoare la imaginea de 
sine. 

Pacientul este Vlad, de 24 de ani, student la conservator, care se teme foarte 
tare de impresia pe care o lasă arunci când se află la o petrecere. 

P: Mă simt stânjenit atunci când mă aflu între oameni. Parcă toată lumea nu 
face altceva decât să se uite la mine. 

T: Ai impresia că toți se uită la tine? 

P: Da, este îngrozitor. Mă simt atât de stingherit încât nu aş dori să mă aflu 
acolo. 

T: Ce te face să crezi că toți te privesc? 

P: Este normal să mă privească. Oare este normal să tremuri aşa? 

T: De unde ştii că te privesc? Ce dovezi ai? 

P; Ei trebuie să mă privească; este evident că este ceva în neregulă cu mine. 

T: Ai privit în jur pentru a verifica dacă oamenii te privesc? 

P: Nu. Evit să-i privesc, la rândul meu. Dacă observ că cineva mă priveşte, 
mă simt şi mai rău. 

T: Atunci dacă nu te uiţi la ceilalți oameni, de unde ştii că îți acordă atenție? 

P: Mă simt cumva ciudat şi oamenii mă privesc. 

T: lată că am făcut o descoperire interesantă. Afirmi faptul că pentru că te simți 
ciudat şi excesiv de conştient de modul în care te comporți, ceilalți te privesc cu 
atenţie. Se pare că afirmaţiile tale se bazează mai mult pe trăiri decât pe fapte reale. 

Acest dialog este urmat de o discuţie legată de rolul concentrării atenției 
spre interior în accentuarea conştientizării diverselor trăiri subiective şi în 
interpretarea eronată a faptului că aceste trăiri sunt de natură să atragă atenția 

celorlalți asupra subiectului în cauză. Se pare că pacientul şi-a construit o imagine 
de sine ca fiind o persoană care tremură în mod necontrolat, imagine despre care 
crede că o au ceilalți despre el. Testele obiective, cum ar fi, de pildă, filmarea pe o 
casetă video, demonstrează că simptomele nu sunt atât de evidente pe cât şi-a 
imaginat pacientul. 


Utilizarea experimentelor în sfera comportamentală pentru a ilustra diversele 
componente ale modelului cognitiv al fobiei sociale. Aceste experimente sunt 
utilizate de către terapeut pentru a-i demonstra pacientului rolul comportamentelor 
de asigurare asupra simptomelor fizice, performanţelor în sfera socială, precum şi 
asupra centrării excesive pe propria persoană. 

Terapeutul va solicita pacientului să se expună situației psihosociale de care 
se teme în două variante: cu declanşarea comportamentelor de' asigurare şi în 
absența acestora. 

De asemenea, i se poate cere să realizeze o performanță socială menținând 
atenția concentrată asupra propriei lui persoane şi fără a se concentra excesiv asupra 
sa, ci mai mult asupra mediului înconjurător. 

Efectele concentrării atenției asupra intensității simptomelor şi asupra 
nivelului performanţelor vor fi astfel demonstrate. 

Patricia, de 21 de ani, studentă la drept, s-a adresat psihoterapeutului pentru 
că se temea să poarte discuţii în grup. Acest lucru o stresa foarte puternic mai ales 
pentru că tânăra îşi dorea să devină avocat. Ea se temea că nu-și va găsi cuvintele 
potrivite şi că prietenii şi colegii vor crede că este o proastă. 

Comportamentele ei de asigurare erau următoarele: să vorbească foarte 
repede, să stea pe marginea scaunului, să se joace cu brățările, să repete în gând ce 
ar dori să spună şi să evite contactele vizuale. 

Terapeutul a aranjat cu câteva persoane (studenți aflați în practică) să formeze 
un mic grup de conversaţie. 

Atunci când a pus în acțiune comportamentele sale de asigurare, Patricia a 
găsit conversaţia care a durat aproximativ 10 minute foarte dificilă şi stresantă. În 
cadrul celei de-a doua variante i s-a cerut să stea aşezată comod într-un fotoliu, să 
observe cu atenție, să asculte ceea ce spun ceilalți şi să dea replici fără a le repeta în 
gând înainte de a le pronunţa cu voce tare. În aceste condiţii, ea a făcut mult mai 
bine față situaţiei, deşi încă mai era convinsă de faptul că s-a prezentat ca o persoană 

plictisitoare şi neinteresantă. 

În cadrul şedinţelor următoare de psihoterapie, înregistrările pe casete video 
au fost utilizate pentru a corecta imaginea de sine eronată pe care şi-o făurise 
pacienta. 

Specialiştii în terapia cognitiv-comportamentală a fobiei sociale sunt de 
părere că, la aceşti pacienți, sunt importante achiziționarea unor deprinderi de 
comutare a atenției spre exterior, renunțarea la comportamentele de asigurare înainte 

de a trece la tehnicile de expunere, precum şi modificarea convingerilor negative, 
disfuncționale. 


Modificarea procesării interioare referitoare la concepția şi 
imaginea de sine 


După ce pacientul a fost familiarizat cu principiile modelului cognitiv al 
fobiei sociale, urmează modificarea conținutului ruminațiilor interioare legate de 
concepția şi imaginea de sine. 

Conţinutul acestor ruminații este utilizat de către fobicul social ca material 
pentru a trage concluzii despre modul în care acesta este evaluat de către alte 
persoane. 

Principala strategie de abordare a acestei probleme constă în a-l confrunta pe 
fobic cu ego-ul său observabil; acest lucru se realizează prin intermediul unor 
înregistrări video şi audio. 

O dificultate poate să apară mai ales la acei fobici care neagă veridicitatea 
feedback-urilor auditive şi vizuale; în ciuda evidenţei aceştia afirmă fie că 
înregistrările nu sunt suficient de sensibile, fie că simptomele înregistrate nu au fost 
atât de severe ca de obicei. 

Pentru a depăşi aceste dificultăți, terapeutul poate solicita pacientul să 
realizeze un antrenament mental în cadrul căruia să-şi conştientizeze şi să-şi 
operaţionalizeze simptomele şi comportamentele în termeni observabili. 


Prezentăm mai jos dialogul dintre psihoterapeut şi Andreea, elevă în clasa a 
XII-a, care se teme să vorbească în public. Terapeutul i-a cerut în prealabil pacientei 
să povestească ceva în prezența câtorva studenți aflați în practică. 

T: Aş dori să-ți aminteşti de imaginea ta din timpul conversaţiei pe care 
tocmai ai avut-o. Descrie-mi cum crezi că arătai? 

A: Mă bâlbâiam, îmi căutam cuvintele, îmi tremurau mâinile şi mă înroşisem 
toată. Aveam pete roşii chiar şi pe gât. 

T: Cât de observabile crezi că au fost aceste simptome? 

A: Cât se poate de vizibile; îmi tremurau puternic mâinile şi eram toată roşie. 

T: Poţi să-mi arăţi cât de tare îţi tremurau mâinile? (Andreea face 
demonstrația.) 

T: Am aici nişte cartonașe colorate. Poţi să-mi arăţi cât de roşie crezi că ai 
fost? 

A: Cred că am avut culoarea aceasta (indică unul din cartonaşe). 

T: Bine. Vom vedea acum înregistrarea video pentru a te convinge cât de 
observabile au fost simptomele tale. 

Pacienta descoperă că simptomele sale au fost mult mai puţin vizibile decât 
şi-a imaginat ea. 

Într-o etapă ulterioară a terapiei i s-a cerut să repete conversaţia încercând să- 
şi exacerbeze în mod voluntar simptomele (intervenţie paradoxală). Chiar şi în 
această situaţie înregistrarea a demonstrat că simptomele au fost mai puţin evidente 
decât cele descrise inițial de pacientă. 

Practica a dovedit că este eficientă şi utilizarea. unor formule -sugestive 
utilizate în stare de relaxare, formule ce au menirea să destructureze convingerile 
negative pe care le nutreşte fobicul social în legătură cu propria persoană: „Chiar 
dacă îmi tremură mâinile, acest lucru este mai dificil de observat de către ceilalți“; 
„Eu par calm, chiar dacă nu mă simt astfel“ etc. 


Tehnici de restructurare a convingerilor şi gândurilor 
negative (tehnici de reatribuire verbală) 


Gândurile negative şi autoevaluările cu conținut negativ trebuie provocate 
pentru a se infirma gradul lor de veridicitate. Strategia de combatere a gândurilor şi 
convingerilor negative constă în strângerea dovezilor împotriva acestora. 

Pacientul trebuie astfel ghidat încât să se convingă de faptul că dovezile pe 
care le are în legătură cu adevărul evaluărilor sale negative referitoare la propria 
persoană provin mai curând din informaţii cu caracter subiectiv, decât din informaţii 
ce țin de realitatea exterioară. 

Cu toate acestea, se înregistrează şi situații când există şi unele temeiuri 
obiective, sau aparent obiective, care stau la baza gândurilor negative ale fobicului. 
În astfel de cazuri, terapeutul împreună cu pacientul vor analiza veridicitatea 
acestora, le vor formula în termeni mai realişti (poate există şi o altă explicație 
pentru faptul că ceilalți se uită cu atenție la pacient), vor analiza distorsionările 
cognitive care stau la baza unor interpretări eronate. 

În cazul în care interpretările pacientului se vor dovedi reale, acesta îşi va 
însuşi în timpul şedinţelor de psihoterapie o serie de strategii pentru a face față unor 
situaţii sociale. 


Prezentăm un exemplu de combatere a gândurilor negative automate şi de 
înlocuire a acestora cu gânduri pozitive, mai realiste (Wells, 1999): 


Gând negativ automat: „Ei consideră că sunt plictisitor“. 


Intrebări: Ce dovezi ai că acest lucru este afevărat? Supoziţia ta este bazată pe fapte 
reale sau citeşti cumva gândurile celorlalți? Dacă unele persoane consideră că 
tu eşti plictisitor şi alte persoane nu, cine crezi că are dreptate? Care sunt 
particularităţile psihice care fac ca cineva să fie plictisitor? Crezi că deții 
aceste caracteristici? Dacă cineva crede că eşti plictisitor, înseamnă că acest 
lucru este şi adevărat? 


Gânduri alternative „Dacă cineva crede că sunt plictisitor, nu înseamnă neapărat că are dreptate“; 
raționale: „Uneori este bine să fi plictisitor, pentru că te lasă toată lumea în pace“. 

Metoda celor trei coloane. Pentru a. facilita procesul de infirmare a 
convingerilor şi gândurilor negative automate i se poate cere subiectului să împartă 
o foaie în trei coloane: în prima va nota dovezile bazate pe informaţii interioare, în 
a doua dovezile bazate pe. date exterioare în sprijinul gândurilor negative, iar în 
coloana a treia contraargumentele împotriva acestor gânduri. În cadrul primelor 
şedinţe de psihoterapie aceste formulare vor fi completate împreună cu terapeutul, 
care va explica pacientului ce înseamnă dovezi interioare („mă simt în centrul 
atenţiei“) sau exterioare („unii oameni mă privesc“). 

Fişa. respectivă va fi utilizată de către terapeut pentru a demonstra rolul 
procesărilor interioare ale subiectului cu privire la propria persoană în desprinderea 
unor concluzii legate de situaţiile sociale. 

Pe măsură ce terapia progresează, se va acorda o atenție sporită informațiilor 
externe, care pot să infirme convingerile negative. 


Identificarea şi analizarea distorsionărilor cognitive 
Cele mai frecvent întâlnite distorsionaţi cognitive în cazul fobiei sociale sunt: 
- citirea gândurilor („ei cred că sunt o persoană plictisitoare“); 
- ghicirea viitorului („nu voi fi capabil să iau cuvântul în public”); 
- catastrofizarea („voi scăpa paharul din mână şi mă voi face de râs“); 
- personalizarea („ei nu mi se adresează, înseamnă că am spus ceva ce nu 
trebuie“). : 
Pacienţii suferind de fobie socială au şi tendința de a proiecta asupra celorlalți 
propriile lor evaluări negative, considerând că dacă ei cred un anumit lucru despre 
persoana lor este obligatoriu ca şi ceilalți să creadă acelaşi lucru („Eu cred că sunt 
un prost şi asta înseamnă că şi ceilalți cred același lucru“). 


Formulele sugestive de autoîncurajare 

O dată identificate şi validate gândurile şi convingerile raționale alternative, 
acestea pot fi transformate în sugestii şi autosugestii care pot fi utilizate de către 
pacientul cu fobie socială pentru a preveni activarea concentrării atenției spre 
interior, precum şi a ruminațiilor cu conținut negativ legate de propria persoană. 

Aceste formule vor contribui la reducerea anxietății şi la menținerea ei în 
nişte limite care nu afectează viaţa şi performanţele subiectului. 

Aşa cum am mai subliniat, aceste formule sunt mult mai eficiente dacă se 
administrează în stare de relaxare sau hipnoză. 

Dacă se abuzează de astfel de formule sugestive şi acestea încep să fie utilizate 
pentru a preveni producerea unor catastrofe posibile, ele se pot transforma în noi 
comportamente de asigurare care pot să împiedice infirmarea convingerilor negative. 

Terapeutul va trebui să-l ghideze pe pacient să utilizeze aceste formule 
sugestive pentru a-şi spori încrederea în forțele proprii şi pentru a realiza cu mai 
multă uşurinţă experimentările în sfera comportamentală şi nu pentru a 
preîntâmpina producerea unor potenţiale dezastre. 

Formulele sugestive reprezintă un mijloc eficient de a stopa îngrijorările 
anticipatorii legate de expunerea la situațiile anxiogene, precum şi de a bloca 
focalizarea atenției asupra propriei persoane. 
Mai mult, unele dintre acestea pot fi utilizate în stare de veghe chiar în timpul 
expunerii la situație sau în relaxare pentru contracarea ruminațţiilor cu conținut 
negativ legate de interpretarea celor petrecute. S 


Tehnica definirii precise a temerilor 

Multe dintre temerile pe care le nutresc pacienţii cu fobie socială au un 
caracter vag şi imprecis, ca de pildă teama de a se comporta stupid, de a-și pierde 
autocontrolul, de a nu se putea exprima corect etc. 

Terapeutul trebuie să-l ajute pe pacient să-şi definească exact natura acestor 
frici, pentru că, de pildă, teama că nu va putea vorbi poate îmbrăca forme foarte 
diferite, de la teama că nu va găsi cuvintele potrivite până la teama că va rămâne 
paralizat de groază la ideea că nu se va exprima coerent. 

Temerile precis formulate, în termeni concreţi, vor fi mult mai uşor de 
combătut prin intermediul diverselor metode de contraargumentare. 


Abordarea ruminaţiilor negative care au loc înainte şi după expunerea la 
situaţiile sociale anxiogene 

Ruminaţiile şi îngrijorările care se produc înainte de expunerea subiectului la 
situaţie se referă la posibilele consecințe negative ale acestei expuneri. De 
asemenea, ele pot reprezenta şi o componentă a comportamentelor de asigurare în 
cadrul cărora pacientul repetă mental anumite strategii adaptative (repetă în gând 
ceea ce intenționează să spună, derulează filmul unei întâlniri viitoare etc.). 

Terapeutul va trebui să discute împreună cu pacientul despre avantajele şi 
dezavantajele acestui tip de procesare psihologică. 

Unul dintre dezavantajele principale în reprezintă faptul că aceste repetări 
mentale au un caracter imprecis, care nu surprinde derularea evenimentelor aşa cum 
au ele loc în realitate. Atenţia subiectului fiind îndreptată în această direcție, tendința 
către ruminaţii anticipatorii se va reduce. 

Reevaluările realizate după ce evenimentul a avut loc nu fac decât să 
întărească ideea. subiectului cu privire la eşecul său social, datorită anxietăţii şi 
gândurilor negative legate de imaginea sa de sine. Şi în acest caz terapeutul va 
discuta cu pacientul despre aceste probleme, insistând asupra dezavantajelor acestui 
gen de postevaluări. 


Experimentele în sfera comportamentală 

Tehnicile verbale de combatere a gândurilor şi convingerilor negative au 
efecte limitate dacă nu sunt dublate de experimente în plan concret, deoarece 
situaţiile sociale oferă puţine posibilități de confruntare şi expunere la informații 

lipsite de ambiguitate, referitoare la reacțiile celorlalți față de fobicul social. Mai 
ales în cazul în care subiectul fobic va avea un comportament foarte controlat sau va 
întreprinde un număr limitat de acțiuni în situațiile sociale, acesta nu va putea să 
verifice consecințele faptului că îşi manifestă anxietatea sau că are performanțe 
reduse. Experimentele în plan comportamental trebuie să-i asigure posibilitatea de a 
verifica reacțiile celorlalți în raport cu el. 

Una dintre tehnicile frecvent utilizate constă în obținerea unor informaţii de 
la alte persoane în legătură cu problema subiectului, în vederea modificării temerilor 
acestuia referitoare la evaluările negative din partea celorlalți. 

Aceste informaţii pot fi obținute pe baza analizei comportamentului celorlalți 
(„Dacă cineva crede că eşti un prost, cum crezi că se va comporta faţă de tine?*; „Ce 
anume vei observa?), cât şi prin intervievarea lor directă. 

Pacientul care suferă de fobie socială va fi solicitat să manifeste 
comportametul inacceptabil în prezența altora şi apoi să observe reacția acestora. 
Astfel, de pildă, unui subiect care se teme că-i vor tremura mâinile şi va scăpa din 
mână paharul, i se cere să-l scape în mod deliberat. De cele mai multe ori, subiectul 
în cauză va constata cu surpriză că ceilalți nici nu observă ceea ce se petrece. 

La începutul tratamentului terapeutul va modela şi va controla aceste situații 
de expunere, iar, pe măsură ce pacientul capătă încredere, constatând că 
evenimentele de care se teme nu se produc, acesta va fi instruit să realizeze 
experimentele respective şi independent, sub forma unor sarcini pentru acasă. 

În etapele iniţiale ale terapiei este indicat ca terapeutul să-l însoțească pe 
pacient în diverse situații sociale pentru a se asigura că experimentele au finalitatea 
dorită. 


Depăşirea comportamentelor de evitare 

Evitarea anumitor situații sociale reprezintă o piedică serioasă în calea comba- 
terii gândurilor şi convingerilor negative disfuncționale. Din acest motiv, reducerea şi, 
în cele din urmă, eliminarea comportamentelor de evitare reprezintă un obiectiv major 
al terapiei cognitiv-comportamentale, terapeutul recomandând expunerea la situațiile 
sociale anxiogene odată cu renunțarea la comportamentele de asigurare. 


Modificarea convingerilor şi supozițiilor negative cu caracter condițional 

Aşa cum am mai subliniat, modelul cognitiv al fobiei sociale implică supoziţii 
şi convingeri de bază referitoare la propria persoană ca obiect social, supoziții cu 
caracter condițional, precum şi reguli rigide după care subiectul îşi conduce 
comportamentul. 

Tehnicile utilizate pentru modificarea gândurilor negative automate se 
utilizează şi pentru modificarea convingerilor şi supoziţiilor de tip condițional. 

Primul pas în realizarea acestor modificări constă în definirea şi clarificarea 
conceptelor pe care le presupun supoziţia şi operaționalizarea lor, astfel încât să 

poată fi combătute prin metoda contraargumentării şi infirmate prin intermediul 
unor experimente în plan comportamental. 

Adriana, în vârstă de 27 de ani, programator, era foarte timidă şi suferea de o 
puternică anxietate care o împiedica să stea de vorbă cu colegii de birou. Ea evita 
discuţiile din timpul pauzelor şi nu ieşea niciodată în oraș împreună cu colegii. 
Principala ei teamă era că mintea i se va goli şi nu va fi în stare să scoată o vorbă. 

În urma discuţiilor purtate cu terapeutul a rezultat că Adriana îşi formase de- 
a lungul timpului o serie de convingeri şi supoziţii negative de tip condițional: „Eu 
trebuie totdeauna să mă exprim logic şi cursiv, pentru că altfel ceilalți vor crede că 
sunt-o proastă.“; „Dacă ei vor observa faptul că sunt nervoasă, vor crede că sunt 
nebună.“ 

Într-o primă etapă a terapiei i s-a cerut pacientei să-şi definească termenii: ce 
înțelege prin logic şi cursiv, prin ce se caracterizează un discurs cursiv şi cum trebuie 
să fie acesta, ce înțelege prin faptul că va fi considerată o proastă sau o nebună. 

* „ Terapeutul i-a solicitat,: în continuare, să furnizeze exemple concrete de 
comportamente care să caracterizeze conceptele respective. Urmează apoi etapa 
operaţionalizării conceptelor astfel încât acestea să poată fi verificate în practică. De 
exemplu, afirmaţia „ei mă vor considera proastă“ va fi tradusă în termeni concreți: 
„Ei nu vor mai vorbi cu mine“; „Ei vor râde de mine“ ete. 

Într-o etapă mai avansată a terapiei, pacientei i-a fost trasată sarcina de a 
comite în mod deliberat anumite erori în conversaţie pentru a testa reacția colegilor 
față de afirmațiile sale. 

Convingerile pacienţilor care suferă de fobie socială reprezintă o combinaţie 
de distorsionări cognitive în cadrul cărora predomină „citirea gândurilor“ şi 
„prevederea viitorului“. 

O altă metodă pentru testarea veridicității gândurilor şi convingerilor negative 
constă în solicitarea partenerilor de discuţie (sub îndrumarea terapeutului) să 
comenteze modul în care s-a comportat pacientul într-o anumită situație socială. De 
exemplu: „Nu am vorbit prea mult în timpul şedinţei de psihoterapie de grup. Aţi 
remarcat ceva deosebit în comportamentul meu? 


Descoperirea unor contraargumente alternative 

Găsirea unor contraargumente la gândurile şi convingerile negative 
reprezintă un proces care nu este totdeauna lesne de realizat pentru pacientul cu 
fobie socială din cauza dificultăților pe care le are acesta de a recepționa informaţiile 
contrare opiniilor sale, datorită concentrării excesive asupra propriei persoane şi 
asupra autoevaluărilor negative. 

Terapeutul îl va ghida să găsească contraargumente în cadrul unor scenarii 
ipotetice în care este vorba de comportamentul altor persoane. Astfel, se poate utiliza 
dialogul socratic pentru a testa opiniile pacientului față de modul în care acesta crede 
că ar reacționa oamenii, în general, față de o persoană nervoasă (Wells, 1999). 

T: Dacă observi că o persoană pare nervoasă atunci când le vorbeşte celorlalți, 
începi să o priveşti fix şi insistent? 

P: Nu, dimpotrivă, o voi privi mai puţin. 

T: Cu alte cuvinte, îi vei acorda mai puțină atenţie? 

P: Da, pentru că altfel nu s-ar simți în largul ei. 

T: Să presupunem că cineva se comportă cu adevărat ciudat. Se plimbă pe 
stradă şi pronunță cuvinte fără şir. l-ai acorda o atenție deosebită? 

P: Poate, dacă persoana ar fi periculoasă. 

T: Chiar dacă ar fi vorba despre un bolnav psihic periculos, crezi că oamenii 
l-ar privi în mod insistent? 

P: Nu, nu cred. 

T: De ce nu? 

P: Pentru că ceilalți nu ar dori să aibă de-a face cu persoana respectivă. 

T: Atunci, dacă cineva pare nervos sau chiar se comportă ciudat, sunt oamenii 
înclinați să-i acorde mai multă sau mai puţină atenţie? 

P: Dacă puneţi astfel problema, probabil mai puțină atenţie. 

T: Dacă doreşti să nu ţi se acorde atenție, cum este de dorit să pari, nervos sau 
plin de încredere în sine? 

'O' altă metodă specifică terapiei cognitive pentru identificarea 
contraargumentelor- la gândurile şi convingerile negative: constă şi în trasarea 
diagramei cauzelor posibile care pot să stea la baza aplicării unui anumit fenomen. 

Prezentăm mai jos diagrama cauzelor care ar putea determina un subiect să 
tremure (Wells, 1999) 


Incordare musculară 


Boală somatică Anxietate 


Senzaţie de frig 


Glicemie scăzută 


Sevraj datorită 
stopării consumului 


de alcool pia 
Convingere: „Dacă mă voi exprima ezitant, ceilalți vor crede că 
sunt neadaptat.“ 
Strategie terapeutică: Notează toate particularițățile care fac ca o 


persoană să fie neadaptată. Câte astfel de 

PR 


caracteristici crezi că ai? Ce rol joacă exprimarea 
ezitantă în cadrul celorlalte caracteristici specifice 
dezadaptării? Realizează o mică anchetă printre 
prieteni referitoare la problema respectivă. 


Exerciţii de încălcare a regulilor excesiv de rigide de conduită 

Pacienţii cu fobie socială au, de regulă, norme excesiv de rigide în ceea ce 
priveşte comportamentele sociale. Aceste reguli au un caracter mai general, 
depăşind cadrul situaţiilor considerate anxiogene. Regulile respective se exprimă 
prin intermediul unor afirmaţii de tipul următor: „Trebuie să fiu totdeauna în 
formă“; „Trebuie totdeauna să mă comport cum trebuie“; „Nu trebuie, cu nici un 
preţ, să supăr pe nimeni“ etc. 

Subiecţii de acest tip consideră că dacă nu ies din cadrele rigide ale regulilor 
pe care singuri şi le-au stabilit, se vor simți în siguranță. 

Unul dintre obiectivele terapiei este să-l ajute pe pacient să-şi lărgească 
cadrele de referință în care se mişcă şi acest lucru se realizează prin intermediul 
recomandării practicării unor comportamente riscante sau considerate chiar 
ridicole. Aceste exerciţii pe care le recomandă terapeutul vor fi diferite de la caz 
la caz, scopul acestora fiind de a-i demonstra pacientului că încălcarea 
convențiilor este, în general, acceptată și nu înseamnă prea mare lucru pentru 
ceilalți. 

Exemple de astfel de exerciții pot fi: realizarea deliberată a unor erori de 
exprimare, declararea dezacordului față de alte persoane, răsturnarea intenționată a 
unor produse de pe rafturile unui magazin, adresarea unor remarci mai puţin amabile 
altor persoane etc. 


Modificarea convingerilor negative necondiționate 

Subiecţii cu fobie socială nutresc, la fel ca şi alți pacienți cu tulburări 
emoţionale, tot felul de convingeri negative referitoare la propria persoană. „Sunt 
diferit de ceilalți“; „Sunt plictisitor“; „Ceilalți oameni sunt mai buni decât mine“; 
„Sunt un prost“ etc. 

În afara metodelor cunoscute de luptă împotriva acestor convingeri, se mai 
pot utilza şi alte două metode (Wells, 1999): metoda jurnalului pentru notarea 
elementelor pozitive şi formarea şi exersarea unor strategii interpersonale. 


Jurnalul elementelor pozitive serveşte pentru acumularea de dovezi care să 
contribuie la combaterea, înlocuirea şi întărirea convingerilor negative. 

Pacientului i se cere să noteze într-un jurnal toate experienţele care contrazic 
convingerile negative şi le susţin pe cele pozitive. 

Astfel, de pildă, Maria nutrea convingerea negativă că este o persoană care nu 
poate fi agreată şi se baza în afirmația ei pe opinia că ceilalți păreau să o ignore. 

Terapeutul i-a trasat ca sarcină pentru acasă să noteze toate formele prin care 
ceilalți manifestau atenţie față de ea; zâmbete, gesturi, contacte vizuale, 
complimente, invitații etc. 

După patru zile, pacienta s-a oprit din realizarea sarcinii deoarece s-a convins 
de faptul că mulți oameni nu o ignoră. 


Strategii interpersonale. În cazul. fobiei sociale, convingerile eronate cu 
privire la sine şi la ceilalți influențează stilul subiectului de a interacţiona cu cei din 
jur şi acest stil, la rândul său, perpetuează convingerile negative. 

Mai mult, fobicii sociali dezvoltă strategii compensatorii (astfel, o persoană 
care crede că nu este inteligentă se străduieşte cu orice preţ să pară inteligentă), 
strategii care pot deveni supracompensatorii, şi care, până la urmă, au efecte 
contrare celor aşteptate (Young, 1990). 

Aceste strategii supracompensatorii nu numai că pot altera interacţiunile 
sociale, dar se pot transforma într-un fel de comportamente de asigurare şi, din acest 
motiv, pacientul trebuie determinat să le abandoneze. 

Mai ales când strategiile supracompensatorii s-au instalat de mult timp, 
terapeutul va trebui să-l ajute pe pacient să-şi pună la punct noi strategii, mai 
eficiente, de interacțiune socială. 

Acestea sunt explicate şi apoi exersate în timpul şedinţelor de psihoterapie 
sub forma unor jocuri de rol: iniţierea unei conversații, refuzul unor solicitări, 
acceptarea criticii, adresarea şi primirea de complimente, acceptarea unor discuţii în 
contradictoriu etc. 


Factori care complică tratamentul pacienților fobici (Butler, 1989) 

1. În tulburările afective, cum ar fi anxietatea, depresia, atacurile de panică 
(acestea din urmă sunt cel mai frecvent întâlnite la agorafobici), se recomandă o 
combinație de metode: respirația controlată, restructurarea cognitivă şi tehnica 
expunerii (este utilă mai ales pentru pacienții care suferă de atacuri de panică şi 
anxietate situațională). 

Depresia accentuată, asociată cu lipsa de energie, oboseală şi incapacitatea de 
concentrare a atenției, poate întârzia tratamentul pentru că subiectul nu are forța să- 
şi ducă la bun sfârşit temele pentru acasă. Din acest motiv este necesar ca depresia 
să fie tratată separat. 

Decizia privind tulburarea care trebuie tratată mai întâi poate fi luată după ce 
s-a stabilit dacă fobia reprezintă factorul primar care a generat depresia sau nu. Atât 
în cazul agorafobiei, cât şi fobiei sociale, depresia nu face decât să întrețină fobia, 
pentru că accentuează tendința de retragere a subiectului. Fobicii depresivi sunt uşor 
de descurajat. 

2. Tulburările de personalitate. Prezența unei tulburări de personalitate nu 
trebuie să constituie un motiv pentru a renunța la tratament, în astfel de cazuri 

progresul e mai lent pentru că ostilitatea, dependența sau imaginea de sine scăzută 
pot interfera cu demersul psihoterapeutic. 

3. Dependenţa de alcool sau droguri. Dacă dependenţa este severă, așa cum 
se întâmplă la aproximativ 7% din agorafobici şi 20% dintre subiecţii cu fobie 
socială (Amies, Gelder şi Shaw, 1983), trebuie început cu tratamentul dependenței, 
abia apoi trecându-se la terapia fobiei. 

În cazuri mai puţin grave se poate îmbina tehnica expunerii progresive cu cea 
a controlului simptomelor, astfel încât pacientul să substituie o formă de control cu 
alta, mai puţin nocivă. Majoritatea autorilor sunt de părere că medicaţia anxiolitică 
trebuie redusă progresiv. 

4. Problemele interpersonale sunt frecvente la agorafobici, unde teama legată 
de stabilitatea unei relaţii poate contribui la menţinerea fobiei. Este dificil să 
abandonezi pe cineva care nu se poate descurca singur, dar în acelaşi timp partenerul 
poate să considere dificil să manifeşti simpatie pentru fricile iraționale ale 
pacientului. Partenerul poate înțelege greşit problema sau poate să-și asume 
sarcinile dificile ale pacientului, împiedicând expunerea progresivă. 

Totuşi, în majoritatea cazurilor, prezenţa unui prieten sau a rudelor apropiate 
este utilă pentru succesul terapiei. Trebuie însă ca persoanei să-i fie clar explicate 
principiile psihoterapiei. 

Dificultăţile care apar în cursul terapiei, cum ar fi nerespectarea îndeplinirii 
temelor pentru acasă, pot fi abordate prin intermediul unor tehnici cognitive. 
Aceasta trebuie utilizată pentru a explora motivele eşecurilor, care pot implica atât 
dificultăţi practice de organizare a timpului, cât şi gânduri iraționale (că fobia este 
transmisă ereditar sau este nemodificabilă). 

Terapeutul trebuie să susţină speranța pacientului fără a-i garanta succesul în 
mod categoric, acesta depinzând de eforturile personale ale pacientului. Terapeutul 
trebuie să sublinieze succesele pacientului, aducându-l pe acesta la convingerea că, 
dacă va exersa mai mult, se va simţi mai bine. 

De. asemenea, trebuie discutate cu pacientul expectațiile. pentru. viitor, 
atrăgându-i-se atenţia că fluctuațiile anxietății în cazul fobiilor şi micile căderi sunt 
un fenomen obişnuit, dar şi faptul că recăderile ţin şi de unii factori situaționali 
(stres, îmbolnăvire etc.) şi că el va putea face. față situaţiei folosind strategiile 
învăţate în cursul psihoterapiei. 

Înainte ca tratamentul să se încheie, trebuie elaborat împreună cu pacientul un 
program pentru viitor, pentru ca acesta să poată face față dificultăților care pot să 
mai apară. Acesta trebuie exprimat cu cuvintele pacientului şi cuprinde strategiile 
folositoare în diverse situații. 

Acelaşi autor ne propune un model de plan pentru viitor (Butler, 1989): 

1. Nu te da în lături de la lucruri dificile. Fă-le repede, înainte de a avea timp 
să te îngrijorezi din cauza lor. 

2. Aminteşte-ţi de câte ori a trebuit să exersezi mersul la magazin înainte de 
a te simţi bine. Acum şi mersul la piață sau în oraş este în regulă. 

3. Fă exerciţii de relaxare măcar o dată pe săptămână. 

4. Nu te lăsa copleşit de grozăvia situației; este mai constructiv să te gândeşti 
la progresele realizate şi la ce ai de făcut în viitor. Notează paşii mici la orice ai de 
făcut. 

5. Revezi jurnalele trecute care îţi arată cum au progresat lucrurile şi cât de 
mult a trebuit să lucrezi asupra ta până când lucrurile s-au îmbunătățit. 

6. Mergi la magazin sau la piaţă şi singură, nu numai însoțită, deşi ţi-e mai 
comod aşa. 

7. Planifică-ţi să mergi la toate concertele lunii viitoare. 

8. Expiră lent atunci când te simți rău. 

9. Nu te gândi la ceea ce e mai rău. Cel mai rău lucru nu s-a întâmplat încă. 


Dacă lucrurile merg din nou prost: 

|. Aminteşte-ţi că toată lumea are recăderi. Nu poți trece prin viață fără şi-a ai 
şi perioade proaste. 

2. Planifică-ți depăşirea situației în etape. Notează fiecare etapă şi caută să le 
parcurgi pas cu pas. Notează de fiecare dată cum te simţi. 

3. Practică exerciţiile zilnic. 

4. Vorbeşte cu familia ta despre cele întâmplate. 

Unul din obiectivele tratamentului este ca pacientul să capete încrederea că va 
putea să-şi rezolve problemele singur. Terapeutul va accentua acest obiectiv, plasând 
gradat responsabilitatea pe umerii pacientului, devenind tot mai puțin diiocitix şi 
mărind intervalul dintre şedinţele de psihoterapie. 


XIV. Psihoterapia tulburării anxioase 
generalizate 


Manualul Diagnostic şi Statistic D.S.M. IV (A.P.A., 1994) postulează că inci- 
dența acestei tulburări în cadrul populației este de aproximativ 3%, iar 12% dintre pa- 
cienții care se prezintă la clinică pentru tulburări anxioase suferă de această afecțiune. 

Studiile clinice au demonstrat superioritatea abordării cognitiv-compor- 
tamentale față de alte tipuri de intervenție psihoterapeutică în tratamentul tulburării 
anxioase generalizate (Durham şi Turvey, 1987; Borcovec şi alții, 1987, Power, 
Jarrom, Simpson, Mitchell şi Swanson, 1989; Butler, Fennell, Robson și Gelder, 
1991). Aceleaşi studii au evidențiat faptul că se obțin rezultate pozitive la 
aproximativ jumătate din pacienți. 

Particularitatea principală a acestei tulburări constă în teama şi îngrijorarea 
excesivă a pacientului, care se manifestă aproape continuu şi durează mai mult de 
şase luni. Subiectul afirmă că nu-şi poate controla anxietatea şi prezintă cel puţin trei 
din următoarele simptome: nelinişte, senzația că se află la capătul puterilor, 
fatigabilitate, dificultăți de concentrare a atenţiei, senzație de vid mental, 
iritabilitate, încordare musculară şi tulburări de somn (dificultăți de adormire, treziri 
frecvente în timpul nopții sau somn superficial, neodihnitor, cu senzație de oboseală 
la sculare). Conţinutul temerilor şi îngrijorărilor nu este orientat precis, ca în cazul 
fobiei sociale sau al tulburării hipocondriace. 

Anxietatea permanentă îi provoacă subiectului un disconfort puternic, îi 
afectează viaţa şi activitatea şi nu este datorat abuzului de substanţe psihoactive sau 
unor probleme medicale somatice, cum ar fi hipertiroidia, sau psihice (anxietatea din 
cadrul unor psihoze, cum ar fi boala afectivă bipolară — episodul depresiv). 

Subiecţii suferind de tulburare anxioasă generalizată se simt permanent 
tensionaţi, încordaţi, incapabili să se relaxeze şi relatează că se află „la capătul 
puterilor“. Conţinutul îngrijorărilor poate fi mai mult sau mai puțin precizat. 

Trebuie subliniat că tendinţa spre îngrijorare este un fenomen normal, specific 
oamenilor în general, dar şi un fenomen patologic, care apare în calitate de simptom 
în cadrul altor tulburări, mai ales anxioase. 

Raple, Jackel şi Barlow (1989) subliniază că îngrijorările şi temerile 
subiecților cu tulburare anxioasă generalizată diferă puţin, sub aspectul conținutului, 
de cele ale oamenilor normali, deosebirea constând în aceea că ele sunt mai puţin 
controlabile, iar pacienții reuşesc într-o măsură mai mică să le reducă prin 
intermediul unor strategii adaptative adecvate. 

Pacienţii suferind de tulburare anxioasă generalizată relatează că au perioade 
relativ îndelungate caracterizate prin prezența unor temeri cu caracter cronic şi care 
îmbracă o tematică variată, începând de la sentimente difuze de îngrijorare până la 
episoade caracterizate prin ruminații anxioase, care durează de la aproximativ zece 
minute până la câteva ore. 

Aşa cum am mai subliniat, pacienții consideră aceste îngrijorări supărătoare 
şi necontrolabile, deși ei afirmă că acestea pot fi, de regulă, întrerupte de evenimente 
extene; îngrijorările pot fi declanşate spontan de un gând intruziv, dar pot fi inițiate 
de subiect şi în mod deliberat. 

Wells (1994) este de părere că trebuie să realizăm distincția între inițierea 
(apariţia) îngrijorărilor şi menţinerea acestora. Astfel, în timp ce apariția lor are 
de cele mai multe ori un caracter spontan, continuarea acestui proces poate fi 
supusă controlului voluntar. Acelaşi autor este de părere că deosebirea esenţială 
dintre subiecți normali şi subiecții suferind de tulburare anxioasă generalizată 
constă în faptul că pacienții apreciază activitatea respectivă ca fiind 
incontrolabilă. 


Modelul cognitiv al tulburării anxioase generalizate 


Wells (1994, 1995) realizează distincția între îngrijorări de tipul 1 şi 
îngrijorări de tipul II. Îngrijorările de tipul 1 se referă la evenimente cotidiene, cum 
ar fi situaţia materială, sănătatea sau bunăstarea familiei, situația profesională etc., 
în timp ce îngrijorările de tipul II se referă chiar la gândurile legate de îngrijorări (de 
pildă, teama că îngrijorările îl vor conduce pe subiect la nebunie); îngrijorările de 
tipul II reprezintă un fel de îngrijorări cauzate tocmai de faptul că subiectul 
manifestă îngrijorare. 

Modelul cognitiv al tulburării anxioase generalizate presupune că elementul 
patologic esenţial specific acestei tulburări se referă la incidența crescută a 
îngrijorărilor de tipul II. 

Evaluările negative realizate în raport cu fricile şi îngrijorările de tipul | 
reflectă convingerile negative pe care le nutreşte pacientul față de tendința sa de a 
se îngrijora: „îngrijorările mele sunt incontrolabile“; „îmi face rău faptul că îmi fac 
griji“; „aş putea să înnebunesc de atâtea griji“; „s-ar putea să încep să mă îngrijorez 
şi să nu mă mai opresc“; „grijile ar putea pune stăpânire pe mine“. 

În afara convingerilor negative legate de procesul de îngrijorare, pacienții. 
suferind de tulburare anxioasă generalizată nutresc şi convingeri pozitive referitoare 

la beneficiile ruminaţiilor interioare cu conţinut anxiogen, considerându-le un fel de 
strategii de a face faţă existenței. 

O dată ce temerile şi îngrijorările s-au declanşat, pacientul cu tulburare 
anxioasă generalizată va avea tendința să realizeze anumite raţionalizări, 
considerând că fricile sale îl ajută să preîntâmpine producerea unei catastrofe 
posibile. Acesta crede că este important să fii îngrijorat pentru a menţine un anumit 
nivel al securităţii subiective şi al vigilenței. Din nefericire, preocupările negative cu 
conţinut anxiogen nu fac decât să reducă vigilența subiectului care ar putea fi 
confruntat cu o primejdie reală. 

Prezentăm mai jos câteva exemple de convingeri pozitive legate de 
necesitatea prezenţei fricilor şi îngrijorărilor: 

* „Îngrijorările mă ajută să fac față situaţiilor periculoase“ („Dacă mă gândesc 
la ceea ce s-ar putea întâmpla mai rău, probabil voi face față mai bine în caz că s-ar 
putea întâmpla“); 

* „Dacă îmi fac griji, pot preveni producerea unor lucruri rele“; 

* „îngrijorările mă ajută să rezolv problemele“; 

* „Nu aş fi în stare să fac nimic dacă nu mi-aş face griji“; 

* „Dacă îmi fac griji, voi fi totdeauna pregătit“. 

Din păcate, utilizarea îngrijorărilor ca strategii de a face față diverselor situaţii 
produce, la rândul său, alte probleme. Astfel, tendința spre. îngrijorare 'va spori 
sensibilitatea față de informațiile amenințătoare, subiectul elaborând o serie de sce- 
narii anxiogene care nu vor face altceva decât să sporească intensitatea şi frecvența 
îngrijorărilor. 

Wells (1999) este de părere că majoritatea pacienților cu tulburare anxioasă 
generalizată au o istorie lungă în cursul căreia s-a format şi s-a structurat 
tulburarea. Mulţi pacienți au utilizat „strategia bazată pe îngrijorare” pentru a face 
față unor probleme de viață reale sau imaginare. Această strategie a fost construită 
pe baza influențelor educative, parentale, care i-au structurat subiectului 
convingerea că îngrijorările îl vor ajuta să facă față stresurilor diverse cu care ar 
putea fi confruntat. La un moment dat, în cursul existenței pacientului, aceste 
îngrijorări. au început să primească şi conotaţii negative. Astfel, de pildă, părintele 
care îl influența în direcția respectivă a început să aibă probleme psihice sau, pur şi 
simplu, pacientul s-a convins că acest tip de comportament influențează negativ 
performanţele. În aceste condiții au apărut îngrijorările de tipul II, respectiv 
îngrijorările față de îngrijorări, precum şi o serie de factori cum ar fi răspunsurile 
în plan comportamental încercările de controlare a gândurilor, precum şi reacţiile 
emoționale care s-au constituit în factori adiționali ce contribuie la escaladarea şi 
menţinerea tulburării. 

PR 


Declanşator extern 


| 


Convingeri pozitive referitoare la 
tendința de îngrijorare, activate 


Ingrijorări (temeri) de tipul II 


Comportamente Autocontrolul Reacții emoţionale 
gândurilor 


Modelul cognitiv al tulburării anxioase generalizate (Wells, 1995) 

Reacţiile comportamentale puse în acţiune de către pacient sunt conduitele de 
evitare şi căutare a asigurărilor. Pacienţii cu tulburare anxioasă generalizată tind să 
evite o serie de situaţii şi informaţii care au legătură cu îngrijorările de tipul 1 şi cu 
cele de tipul II. 

Astfel, aceşti pacienţi vor evita situaţiile sociale, confruntarea cu informaţii 
cu caracter dezagreabil sau situaţiile care ar putea presupune prezența unor pericole 
externe, aceste comportamente ținând de îngrijorările de tipul |..De asemenea, ei vor 
avea tendinţa să evite inclusiv apariția îngrijorărilor (caută să evite să fie îngrijoraţi), 
element ce se referă la îngrijorările de tipul II. 


Pentru ca aceste elemente să fie mai evidente, prezentăm un caz clinic. Gabriel, 
un arhitect de 35 de ani, s-a prezentat la psihoterapeut pentru atacuri de panică şi 
anxietate generalizată care durau de aproximativ şase ani. Problema atacurilor de pa- 
nică-a fost relativ uşor soluționată prin intermediul tehnicilor de psihoterapie cognitiv- 
comportamentală, în-timp ce îngrijorările sale permanente s-au dovedit mai rezistente 
la tratament. Pacientul afirma că este îngrijorat de tot felul de probleme: că nu ar putea 
obţine o poziție profesională superioară, că s-ar putea intoxica cu alimente alterate sau 
că prietena sa ar putea suferi un accident de circulație: 

Unul dintre-obiectivele. psihoterapiei a fost să-l determine pe pacient să se 
îngrijoreze mai puţin. Acesta a acceptat faptul că îngrijorările sale au un caracter 

absurd, dar a precizat că sunt incontrolabile. Pentru a le avea sub control, acesta a 
încercat să-şi restrângă activitatea profesională, să examineze produsele pe care le 
cumpăra pentru ca nu cumva să fie expirate şi să se întoarcă acasă după ce prietena 
lui a sosit, pentru a nu-şi mai face tot felul de griji. 

În acest caz, îngrijorările de tipul I au fost următoarele: 

- eşec profesional; 

- intoxicație cu alimente expirate; 

- partenera de viață ar putea suferi un accident. 

Îngrijorările de tipul II aveau ca obiect imposibilitatea de a-şi controla 

îngrijorările. Faptul că pacientul îşi aranja astfel treburile încât să sosească după ce 
prietena lui a ajuns acasă era un semn clar că acesta dorea să evite îngrijorarea. 


Alte exemple de evitare a tendinței de a-şi face griji pot fi: evitarea unor stări 
anxiogene, a unor emisiuni mass-media sau a unor informaţii care presupun un 
anumit nivel de ambiguitate. Pacienţii suferind de tulburare anxioasă generalizată se 
caracterizează şi prin punerea în acțiune a unor comportamente de căutare a unor 
asigurări menite să întrerupă cercul vicios al îngrijorărilor cu caracter cronic. Din 
păcate, această strategie este contraproductivă, deoarece conduce la sporirea 
ambiguităților legate de îngrijorările de tipul I, iar informaţiile primite de pacient pot 
avea un caracter contradictoriu. 

Mai mult, asigurările primite la anumite intervale de timp (cum ar fi, de 
exemplu, discuțiile purtate cu un prieten) pot stopa îngrijorările pentru o anumită 
perioadă de timp, dar pot accentua tendința spre îngrijorare dacă asigurările nu vin 
la momentul aşteptat. Mai precis, căutarea asigurărilor nu face decât să sporească 
incertitudinea în care se află subiectul şi să-i sporească tendința de a-şi face tot felul 
de eriji. 


Autocontrolul gândurilor 


Pacienţii care suferă de tulburare anxioasă generalizată manifestă un mod 
particular de a-şi controla gândurile negative; gândurile legate de îngrijorări — 
consideră ei — au atât un rol pozitiv, cât şi un rol negativ. Aceşti subiecți au tendința 
de a exploata aşa-zisele avantaje ale gândurilor negative şi de a evita consecințele 
lor periculoase. Astfel, pacienții pun în acțiune ruminații controlate cu conținut 
negativ menite să genereze şi să exerseze strategii de răspuns şi, în acelaşi timp, ei 
pot declanşa alte strategii pentru a contracara gândurile negative cu conținut 
anxiogen. 

În timp ce punerea în acțiune a temerilor de tip I poate fi ținută sub control de 
subiect pentru a-şi atinge unele obiective personale, încercările de a bloca tendințele 
de îngrijorare (avem în vedere nivelul îngrijorărilor de tipul II) nu fac decât să spo- 
rească intensitatea şi frecvența gândurilor nedorite, fapt ce va conduce, la rândul 

său, la întărirea convingerilor negative referitoare la incapacitatea subiectului de a- 
şi controla gândurile. Mai mult, există situaţii în care chiar fricile şi îngrijorările pot 
îndeplini funcția de comportamente de evitare. Astfel, unii subiecţi au tendinţa de a 
utiliza ruminaţiile interioare cu conținut anxiogen pentru a bloca apariția unor 
gânduri cu conținut şi mai amenințător (Borkovec şi Inz, 1990). În aceste cazuri, 
chiar îngrijorările devin strategii cognitiv-emoționale de evitare. 

Există şi pacienţi care. utilizează tehnicile de distragere. pentru a evita 
ruminaţiile cu conţinut anxiogen, aceştia refugiindu-se în activități profesionale sau 
hobby-uri. 

Problema care se ridică în cazul încercărilor de a bloca gândurile anxioase sau 
de a le evita prin intermediul unor tehnici de distragere a atenţiei constă în aceea că 
aceste strategii împiedică infirmarea conținutului negativ al gândurilor respective. 
Strategiile de controlare a gândurilor negative din cadrul tulburării anxioase 
generalizate nu reprezintă altceva decât comportamente de asigurare. 

Îngrijorările de tipul I pot deveni, la rândul lor, comportamente de asigurare 
pentru că ele sunt utilizate de subiecți în vederea prevenirii unor posibile catastrofe, 
acesta repetând în plan mental diverse strategii de abordare a unor posibile 
amenințări. 

Celelalte strategii şi tentative de reprimare sau controlare a tendinței 
subiectului de a-şi face griji au rolul de a preveni chiar pericolul producerii 
ruminaţiilor cu conţinut anxiogen, acestea reprezentând comportamente de asigurare 
de tipul II (îngrijorare pentru faptul că subiectul s-ar putea îngrijora). 

Temerile de tipul 1 şi II sunt asociate cu reacții emoționale corespunzătoare. 
Îngrijorările de tipul 1 sunt însoţite de creşterea anxietăţii şi supraîncordării sau de 
reducerea acestora dacă obiectivele îngrijorărilor au fost atinse. Odată cu activarea 
îngrijorărilor de tipul II se produce o escaladare a anxietăţii, simptomele emoţionale 
putând fi interpretate ca dovezi: în sprijinul îngrijorărilor de tipul II. Astfel, 
simptome cum ar fi incapacitatea de relaxare, dificultăţile de concentrare a atenției, 
fuga de idei pot fi considerate de subiectul anxios ca fiind simptome ale pierderii 
autocontrolului mental, ale producerii unei „catastrofe“ în plan psihic, fapt ce poate 
contribui la declanşarea unui atac de panică. 


Obţinerea unor informaţii în vederea conceptualizării modelului cognitiv al 
tulburării anxioase generalizate 

În unele situaţii de tulburare anxioasă generalizată, îngrijorările sau fricile de 
tipul II (denumite de către Wells, 1994, şi metaîngrijorări) sunt clar exprimate, în 
timp ce în alte cazuri sunt mai dificil de evidențiat. Terapeutul va trebui să pună în 
acțiune o serie de strategii de evidențiere a acestora deoarece succesul tratamentului 
depinde în mare măsură de aceste informații. 

Mai mult, asigurările. primite la anumite intervale de timp (cum ar fi, de 
exemplu, discuțiile purtate cu un prieten) pot stopa îngrijorările pentru o anumită 

perioadă de timp, dar pot şi accentua tendinţa spre îngrijorare dacă asigurările nu vin 
la momentul aşteptat. Mai precis, căutarea asigurărilor nu face decât să sporească 
incertitudinea în care se află subiectul şi să-i sporească tendința de a-şi face tot felul 
de griji. 


Tehnica întrebărilor dirijate 

Unul din obiectivele cele mai importante ale procesului de evaluare în cadrul 
psihoterapiei constă în obținerea unor date referitoare la semnificația pe care o are 
tendinţa la îngrijorare ca determinantă principală a problemei pacientului. 

Întrebările adresate pacientului sunt de tipul următor: 

„De ce te supără atât de mult faptul că te îngrijorezi?“; 

„Dacă îngrijorările şi temerile îţi creează disconfort, de ce nu încetezi să-ți 
faci griji?*; 

„Se poate întâmpla ceva rău dacă te laşi în voia îngrijorărilor?*; 

„Cât de mult poți să-ți controlezi tendința de a-ți face griji?*; 

„Ce ar reprezenta pentru tine faptul că nu ţi-ai mai face atâtea griji?*; 

„Crezi că este normal să te îngrijorezi atât de mult?**; 

„Care ar fi lucrul cel mai rău care s-ar putea întâmpla dacă nu ai mai încerca 
să-ți ţii îngrijorările sub control?“. 

În cadrul discuţiilor purtate cu pacientul, terapeutul trebuie să fie atent la 
afirmații de acest gen: 

„Problema mea este că îmi fac prea multe griji“; 

„Am perioade când mă îngrijorez din orice“; 

„Nu cred că voi fi vreodată capabil să nu-mi mai fac griji“; 

„Îmi fac griji tot timpul“. | 

Aceste afirmaţii cu caracter general oferă psihoterapeutu-lui acces la 
îngrijorările de tigul II, care se referă la însuşi procesul de a 'se simți îngrijorat. În 
continuare, terapeutul va trebui să analizeze implicațiile tendinței de îngrijorare, să 
afle care este cel mai rău lucru despre care pacientul crede că se poate întâmpla, 
precum şi care este motivul care-l împiedică pe acesta să înceteze să-şi mai facă 
atâtea griji. i 


Prezentăm mai jos un fragment de dialog realizat între psihoterapeut şi 
Georgeta, o profesoară de 34 de ani diagnosticată cu tulburare anxioasă generalizată. 

G: Nu pot să mă opresc din îngrijorare (o primă informaţie despre 
metaîngrijorări şi care se referă la caracterul incontrolabil al acestora): 

Ț: Ce se va întâmpla dacă nu te vei opri din acest proces de îngrijorare 
permanentă? 

G: Viaţa mea va deveni un coşmar. Mă voi simți rău în permanenţă. 

Ț: Ce înseamnă faptul că viața ta va deveni un coşmar? 

G: Aş dori să fiu o persoană normală. 

T: Crezi că nu eşti o persoană normală? 

G: Nu este normal să te temi şi să-ți faci griji tot timpul. 

T: Dacă înțeleg bine eşti îngrijorată de faptul că ai putea fi anormală. 

G: Am o mătuşă bolnavă de schizofrenie şi mă tem că acesta ar putea fi un 
debut al acestei boli şi la mine. 


Analiza avantajelor şi: dezavantajelor menţinerii 'metaiîngrij orărilor 
(îngrijorările de tipul Il) 


Prezentăm o listă a avantajelor şi  dezavantajelor menţinerii 
metaîngrijorărilor pentru Cristian, economist, în vârstă de 46 de ani, care suferă de 
9 ani de anxietăți legate de starea de sănătate, de faptul că nu va fi suficient de 
competent în plan profesional şi că vor avea loc accidente în care va fi implicat el 
însuşi sau apropiații lui. 


Avantajele menţinerii ruminaţiilor cu Dezavantajele menţinerii acestora 
conținut anxiogen (metaavantajelor şi 
dezavantajelor menţinerii 


metaîngrijorărilor) 


„Voi fi tot timpul anxios şi încordat. 

2. Capacitatea mea de concentrare se va 
reduce. 

3. Nu mă voi putea bisăifa de nimic. 

4. Voi avea un randament scăzut în 
activitate. 

5. Gândurile mă vor împiedica să 
întreprind ceea ce doresc. 

6. Este periculos să-ți faci atâtea griji. 

7. Gândurile şi fricile mele sunt 

incontrolabile. 


. Voi fi mai vigilent. 

2. Mă voi purta mai frumos cu 
subalternii. | 

„Voi fi mai atent atunci când predau 
lucrările. 

4. Voi fi pregătit să fac față unor 
dificultăți. 

„Voi face mai frecvent investigații 

medicale. 


(95) 


a 


Identificarea tendinței de a controla gândurile 


Existența unor comportamente prin intermediul cărora subiectul încearcă 
să-şi controleze gândurile reprezintă un semnal că acesta Pvaliitaiii negativ temerile 
şi îngrijorările sale. 

Terapeutul va conduce astfel dialogul încât să identifice metaîngrijorările 
(îngrijorările de tipul 11). 


Prezentăm în cele ce urmează un astfel de dialog terapeutic realizat cu Stelian, 
student la filosofie, în vârstă de 21 de ani. 

T: Atunci când te cuprind îngrijorările în weekend, cum procedezi? 

S: Îmi petrec ore în şir gândindu-mă că prietena mea care este din Braşov ar 
putea avea un accident şi eu nu aş putea face nimic pentru a-l preveni sau pentru a 
o ajuta. 

T: Se pare că nu faci altceva decât să te îngrijorezi. 

S: Încerc să întreprind câte ceva, de pildă să-mi spun că nu am nici un motiv 
de îngrijorare, dar acest lucru nu mă ajută prea mult. 

T: Crezi că nu ai nici un motiv de îngrijorare? 

S: Sunt conştient de faptul că îngrijorările mele nu sunt necesare. Alţi oameni 
nu procedează astfel, dar totuşi nu mă pot opri să nu-mi fac griji. 

T: Când spui că nu te poți opri, ce înţelegi prin asta? 

S: Odată ce încep să-mi fac griji, nu mă mai pot opri. Gândurile rele parcă nu 
vor să iasă din capul meu. 

T: Întreprinzi ceva pentru a-ți scoate din cap gândurile care te deranjează? 

S: Da, încerc să evaluez riscurile, încerc să mă încurajez singur, dar parcă este 
şi mai rău. 

T: Se pare că uneori încerci să nu te îngrijorezi, alteori încerci să găsești 
argumente pentru îngrijorările tale. De ce nu laşi pur şi simplu gândurile legate de 
temerile tale să se deruleze fără să faci nimic? 

S;: În acest caz, ele nu vor dispărea niciodată, îmi vor distruge ziua şi voi 
înnebuni. 

T: Ce înţelegi prin faptul că acele gânduri nu vor dispărea niciodată? 

S: Îmi voi ieşi din minți pentru că nu voi fi în stare să le opresc. 

T: Înseamnă că încerci să aduci argumente raţionale, să-ți spui că nu se va 
întâmpla nimic rău pentru a opri dezastrul care s-ar putea produce. 

S: Da, este îngrozitor atunci când încep să apară acele gânduri. 

T: Cât de mult apreciezi, pe o: scală de la 0 la 100, faptul că îţi vei pierde 
controlul sau că vei înnebuni? 

S: În cazul în care nu întreprind nimic, în proporție de 80%. 

T: Cât de mult crezi că ceea ce faci în weekend pentru a stopa procesul de 
îngrijorare care te-ar putea duce la pierderea minţilor este eficient? 

S: Ar fi mult mai rău dacă nu mi-aş oferi asigurări. Cred în proporţie de 60%. 

În urma dialogului purtat cu pacientul, terapeutul a izbutit să evidențieze 
temerile acestuia legate de ce anume s-ar putea întâmpla dacă acesta şi-ar pierde 
controlul. În acest caz, comportamentele de control presupun faptul că subiectul îşi 
repetă în gând să nu-şi facă griji şi îşi acordă asigurări, evaluând riscurile posibile 
ale producerii situației de care se teme. Metaîngrijorările lui Stelian se referă la 
faptul că tendința spre îngrijorare este necontrolabilă şi poate conduce la nebunie. 


Adesea, pacienţii ale căror metaîngrijorări se referă la pierderea 
autocontrolului, la anormalitate sau boală psihică, au rezerve în dezvăluirea unor 

astfel de date despre ei. Mai mult, aceştia se tem că psihoterapeutul va confirma 
faptul că aceste elemente chiar sunt simptomele unei boli psihice. În acest caz, 
terapeutul va trebui să utilizeze experimentele în plan comportamental pentru a 
surprinde în mod indirect acest tip de metaîngrijorări. Sunt utile, de asemenea, 
chestionarele de anxietate special elaborate pentru evaluarea subiecților propuşi 
pentru psihoterapia cognitiv-comportamentală. 


Conceptualizarea unui caz concret pe baza modelului cognitiv al tulburării 
anxioase generalizate (adaptat după Wells, 1999) 


Imaginea partenerei 
care a suferit un accident 


| 


„Imi voi pierde autocontrolul; voi 
e înnebuni“ 


Controlul gândurilor: 


Comportamente: Emoţii: 


Evită informaţiile legate Tehnici de Anxietate 

de accidente. Este distragere. Tentative Simptome: 
permanent informat de a gândi pozitiv. Supraîncordare. 

unde se află prietena sa. Tentative de a opri Nelinişte. 


Îi telefonează mereu pe 
telefonul celular. Evită 
să discute despre 
activitatea ei (este 
reporter şi face călătorii 
prin ţară). 


Dificultăţi de con- 
centrare a atenţiei. 
Senzaţie de vomă. 


gândurile negative. 

Un element central al modelului şi care nu este atât de ușor de surprins de către 
pacient constă în faptul că nu atât temerile față de evenimentele externe sau cele inter- 
ne (de pildă, teama în legătură cu starea de sănătate) reprezintă problema principală, 
ci mai ales îngrijorările față de îngrijorări (metaîngrijorările sau îngrijorările de tipul 10). 

Pentru ca pacientul să poată înțelege acest concept de metaîngrijorări, 
terapeutul trebuie să acorde o atenție” deosebită conținutului temerilor şi 
îngrijorărilor acestuia. Întrebarea specifică este, în general, aceasta: „Dacă ai înceta 
să-ţi faci griji în legătură cu problema X, ar rezolva acest lucru situația ta?“ De 
regulă, pacienţii care suferă de tulburare anxioasă generalizată afirmă că vor găsi 
imediat o altă temă de îngrijorare. În continuare, terapeutul ar putea adresa 
întrebarea următoare: „Atunci-consideri că este mai bine să ne ocupăm de temerile 
tale concrete sau de factorii care menţin tendinţa ta de a te îngrijora?“. 

O dată ajuns în acest punct, terapeutul va aborda problemele legate de 
opiniile subiectului cu privire la tendința sa generală de a se îngrijora. 


Fişa de notare a temerilor şi îngrijorărilor (Wells, 1 999) 
Aceasta reprezintă o fişă de autoevaluare în care pacientul este solicitat să- 
şi noteze temerile şi: îngrijorările şi. este utilă mai ales pentru conştientizarea 


5 raport cu 
Deserierea--|---———=: - ii . 
Factorul îngrijorarea Reacţii la  |Reevaluareastări 


temerii Ai aici S 
declanşator (metaîngrijorarea metaîngrijorări| loremoționale 
sau îngrijorarea de 


(îngrijorării) 


Într-o fază iniţială a psihoterapiei, multor pacienți le este dificil să identifice 
metaîngrijorările şi vor nota doar temerile şi îngrijorările cu Caracter primar. 
Terapeutul va “trebui să analizeze aceste răspunsuri şi să deducă natura 
metaîngrijorarilor prin intermediul unor întrebări special elaborate, 

“Odată identificată natura şi rolul metaîngrijorarilor, terapeutul va examina, 
prin intermediul dialogului şi experimentelor realizate în plan comportamental, 
efectul negativ al comportamentului caracterizat prin tendinţa spre îngrijorare. Cele 
mai frecvent utilizate experimente în sfera comportamentală sunt experimentul de 
blocare a gândurilor şi experimentele de tipul „ce ar fi dacă?“. (Wells, 1999). 


Blocarea gândurilor 
Observațiile clinice au arătat faptul că tentativele unui subiect de a nu se gândi 


la un anumit lucru produc efectul paradoxal prin care gândul respectiv devine şi mai 
intruziv, perturbând activitatea psihică a persoanei în cauză. Acest fenomen va fi 

utilizat de către terapeut pentru a demonstra pacientului ce se întâmplă dacă acesta 
încearcă să nu se gândească sau să-și controleze gândurile negative nedorite; în 
cazul în care acestuia i se cere să nu se gândească la ceva anume timp-de câteva 
minute, rezultatul va fi că acel gând va începe să-l obsedeze. Astfel, terapeutul îi va 
demonstra că orice încercare de a bloca gândurile anxiogene (îngrijorările) se va 
solda cu un eşec, de unde rezultă ineficienta tendinței acestuia de a exercita un 
control asupra gândurilor sale. 


Experimentul de tipul ,„, ce ar fi dacă? ,, 


Unii pacienți anxioşi afirmă că se îngrijorează foarte mult în tendinţa lor de 
a-şi rezolva problemele şi de a-şi optimiza capacitatea de a face față stresurilor. 
Experimentul: de tipul „ce ar fi dacă?** are menirea să demonstreze pacientului că 
stilul de gândire bazat pe îngrijorare excesivă nu face decât să exagereze 
dimensiunile problemelor. 

Experimentul se va realiza sub forma unui joc de rol în care terapeutul va 
provoca pacientului prin intermediul unor întrebări de tipul „ce s-ar întâmpla 
dacă?“. Pacientul va trebui să răspundă la fiecare întrebare de acest tip, după care 


duse 


terapeutul va adresa o nouă întrebare care să sugereze cele mai Ma pnă posibilități. 


Prezentăm mai jos următorul exemplu (Wells, 1999); 

T: Aş dori să încercăm un experiment pentru a-ți demonstra ce se întâmplă 
atunci când te gândeşti la toate posibilitățile care s-ar putea petrece în situația care 
te face să te îngrijorezi. Hai să începem cu îngrijorarea ta principală: „Ce va fi dacă 
soțul, meu va avea un accident de maşină?“. Eu voi personifica îngrijorările tale şi 
îţi voi adresa o serie de întrebări de tipul „ce ar fi dacă?“, în timp ce tu vei încerca 
să te gândeşti şi să găseşti o modalitate de a face față situaţiei. Hai să începem. Ce 
va fi dacă soțul meu va avea un accident de mașină? 

P: Depinde de cât de serios va fi acesta. 

T: Ce va fi dacă va fi ceva serios? 

P: EI va trebui transportat la spital. 

T: Şi ce va fi dacă va fi serios accidentat? 

P: Nu ştiu cum mă voi descurca. Va trebui să le spun copiilor, îl voi vedea 
zăcând în pat cu tot felul de perfuzii. 

T: Ce va fi dacă nu va fi sigur că va supraviețui? 

P: Voi rămâne singură cu copiii şi el îmi va lipsi mult. Voi cere ajutorul 
părinţilor mei. 

T: Ce va fi dacă soțul tău va deceda şi părinții vor fi prea în vârstă pentru a te 
ajuta? 

P: Viaţa mea ar fi foarte tristă. Voi suferi o cădere psihică. 

T: Ce va fi dacă îţi vei pierde minţile? 

P: Nu mă voi mai putea ocupa de copii. 

T: Ce va fi dacă nu te vei mai putea ocupa de copii? 

P: Copiii îmi vor fi luaţi. Viaţa lor va fi îngrozitoare şi mie nu-mi va mai 
rămâne nimic. Voi sfârşi probabil într-un ospiciu. 

T: Ei bine, hai să ne oprim aici. Ce se întâmplă dacă îţi faci griji? 

P: Mă gândesc la lucruri din ce în ce mai rele. 

T: Este adevărat, generezi alternative tot mai îngrozitoare. Cât de util este 
acest lucru în reducerea anxietății şi cât de mult te ajută să te descurci în viață? 

P: Nu mă ajută deloc, nu mă face decât să mă stresez tot mai mult. 


Într-o etapă mai avansată a psihoterapiei este necesar ca pacientul să 
conştientizeze faptul că utilizarea îngrijorărilor în scopul rezolvării unor probleme 
este susținută de convingerile pacienţilor în legătură cu aceste îngrijorări; în acest 
moment se pune problema modificării convingerilor cu conţinut disfuncțional. 


Tehnicile psihoterapeutice propriu-zise 


Psihoterapeutului trebuie să-i fie clar că, indiferent de tehnica. utilizată, 
aceasta trebuie să aibă drept obiectiv infirmarea metaîngrijorărilor, precum şi a 
convingerilor disfuncționale legate de acestea. 

Tratamentul propriu-zis constă în adresarea unor provocări în vederea 
infirmării convingerilor. legate de incontrolabilitatea gândurilor, a meta- 
îngrijorărilor, precum şi a convingerilor legate de acestea. 


Metode verbale de reatribuire 


Verificarea veridicității metaîngrijorărilor (sau îngrijorărilor de tipul ID). 
Terapeutul va adresa pacientului o serie de întrebări prin intermediul cărora acesta 
să se convingă de faptul că nu are suficiente argumente pentru a susține că 
îngrijorările i-ar putea face rău. 


Elvira, traducătoare, în vârstă de 36 de ani, suferă de tulburare anxioasă 
generalizată. Prezentăm un fragment de dialog între aceasta şi psihoterapeut. 7: Cât 
de mult crezi că fricile şi îngrijorările tale te vor face să înnebuneşti? 

E: Sunt sigură de acest lucru. Cred în proporție de 80%. 

T. Ce te face să crezi că temerile şi îngrijorările te vor face să-ţi pierzi minţile? 

E: Nu ştiu, dar mă simt foarte rău. 

7. Este neplăcut să-ți faci griji, dar reprezintă aceasta o dovadă a faptului că 
vei înnebuni? 

E: Presupun că ar putea fi, nu ştiu. Aţi putea să-mi spuneți cum este atunci 
când înnebuneşti? 

T: Depinde ce înţelegi prin termenul de nebunie. 

E: Să-ţi pierzi minţile, să ai tot felul de gânduri rele pe care nu le poți 
controla, aşa cum i s-a întâmplat mamei mele. 

T: Ce anume i s-a întâmplat mamei tale? 

E: Ea s-a simțit tot mai rău şi în cele din urmă a avut o cădere psihică şi a 
ajuns la o clinică de psihiatrie. 

T: Crezi că acest lucru ţi se va întâmpla şi ție? 

E: Ea şi-a făcut totdeauna o mulțime de griji şi, în cele din urmă, acestea au 
doborât-o. 

T: Din acest motiv crezi că grijile te-ar putea face să înnebunești? 

E: Da, cred că acest lucru ar putea să mi se întâmple şi mie. 

T: De unde şti că îngrijorările au adus-o pe mama ta în starea aceasta? 

Es Presupun că aşa au stat lucrurile. 

T: Au mai existat şi alte motive care i-au putut provoca boala psihică? 

E: Da, ea se simţea foarte deprimată. 

T: Bine. Atunci ai vreo dovadă clară a faptului că îngrijorările te pot face să 
înnebuneşti? 

E: Nu, nu am această dovadă, dar sunt sigură că fricile şi îngrijorările nu fac 
bine nimănui. 

T: Vom examina acum presupunerea ta că temerile sunt nocive. Ce anume te 
face să crezi acest lucru? 

Terapeutul va conduce în continuare dialogul astfel încât pacienta să se 
convingă de faptul că tendința de a fi îngrijorată este inofensivă. În unele cazuri este 
indicat ca terapeutul să dirijeze discuţia în aşa fel încât să abordeze mecanismele prin 
intermediul cărora pacientul crede că temerile şi îngrijorările pot produce o boală 
psihică. Dacă acesta consideră că stresul este cel care face ca temerile să provoace 
căderi psihice, discuţiile vor fi dirijate în vederea infirmării acestei ipoteze. 


Modificarea convingerilor legate de incontrolabilitatea gândurilor negative 
cu conținut anxiogen 


Deoarece îngrijorările şi temerile reprezintă procese atenționale complexe, 
acestea pot fi întrerupte în cazul în care subiectul desfăşoară alte activităţi mentale. 
Factorii modulatori ai îngrijorărilor reprezintă acele evenimente sau activităţi care 
stopează tendința subiectului de a-şi face griji. O dată identificată prezenţa acestor 
factori modulatori, experiența pacientului va fi utilizată pentru a-i demonstra că 
îngrijorările au un caracter controlabil. 


Angela, secretară, în vârstă de 31 de ani, suferind de tulburare anxioasă 
generalizată, este convinsă că nu-şi poate controla gândurile. Prezentăm un dialog 
purtat de către aceasta cu psihoterapeutul. 

T. Notează pe o scală de la O la 100 cât de mult crezi că nu-ţi poți controla 
tendința de a te îngrijora. 

A: Cred că nu o pot controla cam în proporție de 80%. 

T: Când a fost ultima dată când ai fost foarte serios îngrijorată? 

A: Azi dimineaţă m-am îngrijorat foarte tare pentru că fiica mea a plecat în 
excursie şi m-am temut că ar putea să răcească. 

T. Această îngrijorare a avut un caracter controlabil? 

A: Nu, nu m-am putut opri să mă gândesc la asta toată dimineaţa, 

T: Ai încercat să nu te mai gândeşti la ceea ce te-supăra? 

A: Da, mi-am spus în gând că totul va fi bine, dar acest lucru nu mi-a ajutat 
prea mult. 

T: Ce te-a oprit totuşi să continui să te îngrijojezi? 

4: A sunat o vecină la uşă şi pentru câteva momente am uitat, de problemele 
mele. După aceea parcă nu a mai fost atât de rău. 

7: Lată deci că, în unele situaţii, tendinţa ta de a-ţi face griji se opreşte. Dacă 
acest proces ar fi necontrolabil, crezi că s-ar întâmpla acest lucru? 

A: Nu, gândurile negative ar fi prezente în permanenţă. 

T: Corect. Îți mai aminteşti situații în care făceai ceva sau în care s-a petrecut 
ceva şi gândurile tale legate de îngrijorări-s-au oprit? 

A: Da, atunci când citesc sau fac ceva interesant nu îmi mai fac griji. 

T: Ce concluzie tragi de aici? 

A: Aceasta înseamnă că îmi pot controla gândurile. 

T. Cât de mult mai crezi că gândurile tale nu sunt controlabile? 


Pacienţii suferind de tulburare anxioasă generalizată consideră că a-ți face 
griji reprezintă un fenomen negativ şi periculos. Psihoterapeutul trebuie să le explice 
faptul că a te îngrijora este un fenomen normal, specific majorității oamenilor. 
Astfel, studiile au evidențiat că aproximativ. 79% dintre subiecții cărora li s-a cerut 
să completeze un jurnal timp de două săptămâni relatau că au manifestat îngrijorări 
frecvente (Wells şi Morrison, 1994). 

Psihoterapeutul va utiliza astfel de date pentru a combate. convingerile 
negative pe care le nutresc anxioşii în legătură cu efectul negativ al temerilor lor. 
(Dacă 79% din populaţie îşi face griji timp de două săptămâni, acest lucru înseamnă 
că ei sunt bolnavi psihici?) 


Tehnica disonanţei cognitive 


Existența unor convingeri negative şi pozitive în legătură. cu tendința de 
îngrijorare poate facilita inducerea tehnicii disonanţei cognitive care, la rândul ei, 
poate contribui la slăbirea sistemului de credinţe şi convingeri al subiectului şi poate 
întări motivaţia pentru schimbare. 11819 

O puternică disonanță cognitivă apare atunci când. două convingeri 
contradictorii sunt activate şi par să fie în acelaşi timp adevărate. De exemplu, 
convingerile că tendinţa de a-şi face griji este utilă şi în acelaşi timp nocivă nu pot 
fi adevărate în acelaşi timp, ele neputând coexista. 

Prezentăm mai jos un dialog purtat de către terapeut cu Marcela, o economistă 
în vârstă de 43 de ani, diagnosticată cu tulburare anxioasă generalizată. 

T: Ai afirmat că eşti convinsă că tendinţa ta de a avea permanent tot felul de 
frici şi temeri îți va face rău. Cât de mult crezi că acest lucru este adevărat? 

M: Dacă voi ccntinua să-mi fac tot felul de griji sunt sigură că voi avea atât 
probleme psihice, cât şi somatice. Cred acest lucru în proporție de 75%. 

T: Dacă crezi că este atât de periculos, de ce continui să-ți faci griji? 

M: Nu mă pot opri. Mereu găsesc un motiv de îngrijorare. O dată ce încep să 
mă îngrijorez, frământ gândurile respective în minte până când încep să mă simt 
ceva mai bine şi cred că voi putea face față mai bine unei nenorociri care s-ar putea 
întâmpla. 

T: Vrei să spui că îngrijorările te ajută să faci față unor stresuri viitoare? 

M: Cred că aşa stau lucrurile. 

T: Mi se pare că ai păreri contradictorii în legătură cu temerile şi tendinţele 
tale de a te îngrijora. Pe de o parte crezi că faptul de a fi îngrijorată te ajută să faci 
mai bine față situațiilor, iar pe de altă parte crezi că temerile şi îngrijorările ţi-ar 
putea face rău. Nu cred că ambele opinii sunt adevărate. Pe care o susții de fapt? 

M: Înţeleg ce vreţi să spuneți. Probabil că nu este chiar atât de periculos să te 
îngrijorezi. 

T: Cât de mult crezi acum că îngrijorările te-ar putea îmbolnăvi? 

M: În proporţie de 20%. 

T! Pe ce te bazezi când te referi la acest procent? 

M: Deşi a-ți face griji nu pare un fenomen atât de periculos cum am crezut la 
început, ar putea fi o problemă dacă îţi faci griji prea mult timp. 

T: Dar dacă îţi faci mai multe griji nu te ajută acest lucru să faci față mai bine 
diverselor situaţii? 

M: Chiar şi lucrurile bune pot fi nocive dacă le practici în exces. 

T: Poate că ar fi indicat să realizăm un mic experiment pentru a vedea în ce 
măsură îți poți face rău îngrijorându-te. 


În cadrul acestui dialog întrebările sunt astfel conduse pentru a produce 
slăbirea convingerii legate de efectul negativ al temerilor şi îngrijorărilor. Există şi 
posibilitatea de a zdruncină şi concepția opusă. Indiferent în ce direcție se merge, 
până la urmă efectul terapeutic va fi atins, pentru că obiectivul urmărit este 
zdruncinarea ambelor convingeri disfuncționale. O dată zdruncinată una dintre 
convingeri, terapeutul va conduce procesarea psihoterapeutică pentru a elimina şi 
convingerea opusă. 

Deşi îngrijorările şi temerile sunt exprimate predominant în termeni verbali, 
acestea pot fi declanşate sau însoțite de imagini care întruchipează diverse 
catastrofe. La majoritatea pacienților aceste imagini au un caracter static. În aceste 
situații, terapeutul trebuie să-l învețe pe pacient să realizeze un antrenament 
mental în stare de relaxare, în cadrul căruia să deruleze imagini cu caracter 

dinamic şi cu final pozitiv: acesta se vede pe sine făcând față cu bine situației de 
care se teme. 

Însă terapeutul trebuie să fie atent pentru ca pacientul să nu transforme aceste 
variante de antrenament mental în comportamente de asigurare care să împiedice 
infirmarea gândurilor şi convingerilor negative. Mai precis, antrenamentul mental 
nu va trebui utilizat pentru a stopa procesul de îngrijorare, ci abia după ce s-a realizat 
într-o măsură suficient de mare schimbarea atitudinală. 


Experimentele în sfera comportamentală 


Controlul activității de generare a unor gânduri cu conţinut anxiogen a fost 
pus la punct de Borkovec şi alții (1983) şi se bazează pe ipoteza conform căreia 
tendința subiectului de a se îngrijora reprezintă o reacție învățată de răspuns la o 
situație anxiogenă ce poate fi considerată ca un răspuns cognitiv al cărui obiectiv îl 
reprezintă evitarea unor traume viitoare. Tendința de a-şi face griji pare, pentru 
subiect, necontrolabilă şi, din acest motiv, tratamentul bazat pe controlul acesteia îi 
oferă posibilitatea de a stăpâni situația. Strategia propriu-zisă implică următoarele 
etape (Borkovec, 1983): 

1. Identificarea gândurilor anxiogene care reprezintă conţinutul îngrijorărilor; 

2. Stabilirea unei perioade de 30 de minute în care subiectul trebuie să se 
îngrijoreze. Este necesar ca activitatea respectivă să se desfăşoare la aceeaşi oră şi 
în acelaşi loc (este vorba de o tehnică de tip comportamentalist de control. al 
stimulilor, dar şi de o tehnică de psihoterapie prin intervenţie paradoxală, 
care presupune prescrierea simptomului); 

3. Pacientului i se cere să surprindă momentele în care se îngrijorează, să 
amâne această preocupare şi să se ocupe de alte activităţi care îi solicită atenţia; 

4. Utilizarea perioadei de 30 de minute pentru a-şi face griji în legătură cu 
problema care îl preocupă şi apoi angajarea într-un demers de rezolvare de probleme 
pentru a elimina motivele de îngrijorare. 

Wells (1999) este de părere că deşi această strategie dă unele rezultate în 
terapia tulburărilor anxioase, din perspectiva teoriei cognitiviste trebuie să ținem 
seama de câteva aspecte: 

* în primul rând, trebuie eliminată ideea referitoare la caracterul necontrolabil 
al îngrijorărilor, terapeutul punând accentul pe reducerea convingerilor negative în 
legătură cu imposibilitatea controlului gândurilor anxiogene, precum şi pe opiniile 
subiectului cu privire la aspectele pozitive şi negative ale îngrijorărilor; 

+ în al doilea rând, trebuie combătută considerarea tendinței de a-și face griji 
ca pe un proces de rezolvare de probleme, deoarece va întări convingerea negativă 
a acestuia cu privire la rolul benefic al ruminațiilor interioare cu conținut anxiogen; 

* în al treilea rând, strategiile de controlare a tendinței de a se îngrijora pot să 
împiedice expunerea subiectului la acele situații care vor forma metaîngrijorările sau 
îngrijorările de tipul II. 

Dacă un pacient anxios va nutri convingerea că dacă nu reuşeşte să-şi 
controleze îngrijorările, acest lucru îi va declanşa o boală psihică, el nu va putea să- 
şi modifice metaconvingerea că ruminaţiile anxiogene conduc la boli psihice. 
Ținând seama de aceste precizări, Wells (1999) consideră că strategia de controlare 
a tendinței subiectului de a-şi face griji trebuie să aib& ca obiectiv infirmarea 
convingerilor negative referitoare la metaîngrijorări. Astfel, strategia de controlare a 
îngrijorărilor devine un experiment, realizat în sfera comportamentală, experiment 
menit să infirme convingerea legată de faptul că îngrijorările. şi ruminațiile 
anxiogene au un caracter necontrolabil. 

Instructajul administrat subiectului este următorul (Wells, 1999); 

„Îngrijorarea reprezintă un proces cognitiv complex. Deşi tendinţa ta de a te 
îngrijora pare imposibil de controlat, acest lucru nu este adevărat; probabil că ţi-ai 
dat seama de asta atunci când ai încetat să-ți faci griji pentru că s-a petrecut ceva 
care ţi-a abătut atenţia de la temerile tale. 

Pentru a afla ceva mai mult despre modul în care funcționează acest proces 
de a-ţi face mereu griji, aş dori să procedezi astfel: 

1. Atunci când constaţi că începi să te îngrijorezi amână această activitate, 
spunându-ți în gând că îţi vei acorda mai târziu un timp special pentru a te gândi la 
problema ta; 

2. Alege un anumit moment al zilei când îţi vei da voie să te îngrijorezi timp 
de 15 minute; 

3. Atunci când vine momentul respectiv, permite-ţi să te îngrijorezi timp de 
15 minute, dar numai dacă simți că trebuie să o faci. Notează pe un caiet de ce ai 
simţit nevoia să te îngrijorezi. 

Majoritatea pacienţilor relatează că au fost capabili să amâne ruminaţiile 
interioare anxiogene şi adesea nu au utilizat perioadele special destinate 
îngrijorărilor. Nivelul credinței în caracterul necontrolat al îngrijorărilor trebuie 
evaluat înainte şi după realizarea experimentului. 


Instrucţiunile paradoxale 


Pacienţii sunt 'solicitați să se îngrijoreze cât mai mult, până la pierderea 
controlului asupra gândurilor lor. De asemenea, aceştia sunt instruiți să se 
străduiască din răsputeri să producă acele dezastre de care se tem cel mai mult. În 
mod paradoxal, cu cât subiectul încearcă mai mult să-şi piardă autocontrolul asupra 
temerilor sale, cu atât reuşeşte mai puţin, îngrijorările apărându-i mult mai 
controlabile decât şi-ar fi imaginat. În felul acesta, subiectul se va convinge că 
pierderea controlului mental nu este posibilă în cazul său. 


Suspendarea controlului gândurilor 


Strategiile de reprimare a gândurilor anxiogene, de distragere, precum. şi 
încercările de menţinere a autocontrolului mental reprezintă comportamente de 

asigurare pe care pacientul anxios le pune în acțiune pentru a evita consecințele. 
Terapeutul va recomanda acestuia să se îngrijoreze fără a pune în acţiune respectivele 
comportamente de asigurare pentru a infirma convingerile disfuncționale că 
ruminațiile interioare anxiogene i-ar putea produce o boală psihică. 


Metoda anchetei 


Se utilizează pentru a infirma metaîngrijorările, respectiv convingerea 
referitoare la caracterul nociv al îngrijorărilor. Pacientului i se cere să intervieveze 
prieteni, cunoscuţi şi rude pentru a afla dacă aceştia se îngrijorează şi cum ar 
reacționa €i față de o persoană care are tendința de a-şi face în permanență griji. 


Modificarea convingerilor pozitive referitoare la îngrijorări 


Se utilizează metodele cunoscute de reatribuire verbală în vederea modificării 
convingerii eronate că îngrijorările au un caracter necesar. Terapeutul va utiliza 
tehnica de contraargumentare pentru a infirma convingerea respectivă. Printre 
contraargumentele cele mai frecvent utilizate putem include următoarele: 
îngrijorarea creează o dispoziţie proastă, reprezintă o pierdere de timp, perturbă 
capacitatea de concentrare a persoanei, are un caracter nerealist şi nu oferă nici un 
avantaj în confruntarea cu problemele reale ale vieţii. Terapeutul va furniza exemple 
din care să rezulte că, în majoritatea situaţiilor, oamenii nu s-au îngrijorat, dar au 
făcut față foarte bine unor situaţii stresante. . 

Este necesară şi modificarea convingerii eronate conform . căreia 
îngrijorările — ca strategii de a face față situaţiilor stresante — reflectă în mod 
adecvat datele realităţii şi, din acest motiv, au un caracter adaptativ. Terapeutul îi 
poate cere pacientului să-şi amintească de un moment când a trebuit să facă față 
unei situații stresante şi şi-a făcut înainte foarte multe griji. Acesta va trebui să 
descrie conţinutul îngrijorărilor cu foarte multe detalii, incluzând gânduri, imagini 
şi, mai ales, finaluri cu conţinut negativ. În continuare, pacientul va trebui să 
descrie situația reală şi să compare datele scenariului anticipativ bazat pe anxietate 
şi îngrijorare cu datele. realiătții. Rezultatul comparaţiei este utilizat de. către 
terapeut pentru a-l convinge pe pacient de inutilitatea îngrijorărilor în calitate de 
strategii adaptative. 


Renunţarea la îngrijorări 


Reprezintă o altă tehnică de infirmare a convingerii disfuncționale legate de 
utilitatea şi caracterul pozitiv al acestora. Pacienţii cu tulburare anxioasă 
generalizată sunt solicitaţi să renunţe să-şi mai facă griji pentru a se convinge dacă 
evenimentul negativ de care se tem se produce sau nu. Astfel, convingerile 
referitoare la faptul că îngrijorarea îl împiedică pe subiect să fie pedepsit pot fi 


STRATEGIILE PSIHOTERAPIEI COGNITIV-COMPORTAMENTALE 293 


modificate solicitând subiectului să renunțe pentru o perioadă limitată la 
îngrijorările sale şi să observe dacă evenimentul de care se teme se produce sau nu. 


Modificarea grilei cognitive a subiecților anxioşi 


Pacienţii cu tulburare anxioasă generalizată sunt hipervigilenți față de 
amenințările externe, care se adresează îngrijorărilor de tipul I, precum şi față de 
sursele de informații cognitive, care se adresează metaîngrijorarilor. Hipervigilența 
față de sursele externe de amenințare include căutarea selectivă a unor informații 
care vin în sprijinul temerilor subiectului. De exemplu, o persoană care se teme că 
va fi jefuită va căuta în ziare sau va fi atentă la toate ştirile de la radio sau TV 
referitoare la tâlhării, petrecând apoi un timp îndelungat pentru a-şi face griji că ar 
putea fi, la rândul său, tâlhărită, precum şi la măsurile de precauție pe care şi le-ar 
putea lua. Terapeutul va trebui să-l ghideze pe pacient să culeagă şi să proceseze mai 
ales informaţiile care vin în contradicţie cu temerile şi îngrijorările sale. 

Această strategie nu trebuie însă să se transforme într-un comportament de 
evitare a îngrijorărilor, fapt ce ar împiedica procesul de infirmare a veridicității 
acestora. Terapeutul va căuta să demonstreze pacientului că modificarea stilului de 
gândire nu creşte probabilitatea producerii dezastrelor de care acesta se teme. 


Antrenamentul mental cu conținut pozitiv 


Pacienţii care suferă de tulburare anxioasă generalizată au o istorie lungă de 
antrenament mental bazat pe gândire negativă. Terapeutul va trebui să-i ghideze pe 
aceşti pacienţi să repete în plan mental scenarii cu conţinut pozitiv, având ca punct de 
pornire temerile inițiale. Tehnica dă rezultate mult mai bune dacă este aplicată în stare 
de relaxare sau hipnoză, cu condiția ca acest antrenament mental să fie aplicat după 
restructurarea cognitivă, pentru a nu se transforma într-un comportament de asigurare. 


Abandonarea pacientului în voia temerilor şi îngrijorărilor sale 


Abandonarea- reprezintă o metodă opusă controlului forțat al tendinței 
pacientului de a-şi face griji. Terapeutul va indica pacientului să identifice prezența 
temerilor, dar să nu întreprindă nimic împotriva acestora, ci pur şi simplu să le lase 
să se deruleze. Acest procedeu este facilitat dacă se utilizează şi formule 
autosugestive de tipul următor: „A apărut o nouă îngrijorare, dar ea nu înseamnă 
nimic pentru mine; o voi lăsa să treacă de la sine“; „Din nou îmi fac griji; acest lucru 
nu-mi foloseşte; le las să se ducă“. 

Esenţa acestui procedeu constă în a spori gradul de conştientizare a-temerilor în 
acelaşi timp cu abordarea lor dintr-o perspectivă mai puțin problematică. Şi această 
metodă trebuie introdusă într-o fază mai înaintată a terapiei, pentru a nu deveni o strate- 
gie care să împiedice modificarea convingerilor negative referitoare la metaîngrijorări. 


XV. Psihoterapia cognitiv-comportamentală 
în cazul tulburării obsesiv-compulsive 


Trăsătura esenţială a tulburării obsesiv-compulsive constă în apariția unor 
obsesii sau compulsii, care îl determină pe subiect să-şi piardă timpul cu ele — 
durează mai mult de o oră pe zi — şi îi produc acestuia un disconfort serios (D.S.M. 
IV; A.P.A., 1994). 

Obsesiile reprezintă gânduri, impulsiuni sau imagini cu caracter persistent, 
care sunt trăite de subiect ca având un caracter intruziv şi neadecvat. Astfel, o 
persoană respectabilă poate fi obsedată de ideea că va pălmui trecătorii sau le va 
adresa injurii. 

Cele mai răspândite obsesii sunt cele legate de contaminare (subiectul este 
obsedat că se va infecta dacă va atinge anumite obiecte sau va da mâna cu diverse 
persoane), obsesiile cu caracter dubitativ (se gândeşte în mod obsesiv dacă a închis 
sau nu gazele etc.), impulsiunile cu caracter agresiv sau neadecvat (obsesia că îşi va 
ucide copilul, că va striga în biserică etc.), precum şi imaginile cu conţinut sexual 
(imagini recurente de tip pornografic). 

Obsesiile trebuie diferenţiate de alte gânduri cu conținut intruziv, cum ar fi, 
de pildă, îngrijorările. (Wells, 1994, Wells şi. Morrison, 1994). Compulsiunile 
reprezintă comportamente repetitive cu caracter deschis sau mascat. Compulsiunile 
cu caracter deschis pot fi: spălatul pe mâini de un număr foarte mare de ori pe zi, 
verificările, ordonarea şi aranjarea unor obiecte etc. 

Compulsiunile mascate reprezintă- acte mentale cum ar. fi: rugăciunile, 
număratul sau repetarea unor cuvinte. 

Obiectivul acestor acțiuni îl reprezintă prevenirea sau reducerea anxietății. 
Din punctul de vedere al teoriei cognitive, ele au rolul de a neutraliza sau preveni 
producerea unor evenimente anxiogene. 

În unele cazuri, subiecţii realizează acțiuni stereotipe bazate pe reguli rigide, 
fără a putea explica de ce procedează astfel. 

Conform criteriilor Manualului D.S.M. IV, subiecţii care suferă de tulburare 
obsesiv-compulsivă trebuie să fi recunoscut faptul că, în anumite perioade, obsesiile 


STRATEGIILE PSIHOTERAPIEI COGNITIV-COMPORTAMENTALE 295 


PI 


şi compulsiunile lor au un caracter nerezonabil şi se manifestă în exces. Există şi 
cazuri când obsesiile ating o intensitate delirantă, pacienții fiind convinşi de realitatea 
lor, în- ciuda evidenţei care demonstrează contrariul. De exemplu, un pacient era 
obsedat de ideea că gândurile sale negative au produs decesul unei persoane. 

Ruminaţiile cu caracter depresiv sau anxios nu sunt considerate obsesii pentru 
că ideile respective nu sunt ego-distonice (nu vin în contradicţie cu sistemul ideativ 
general al persoanei). 

În cazul în care subiectul nutreşte gânduri şi temeri legate de faptul că ar putea 
avea o boală gravă, acesta va fi diagnosticat cu tulburare hipocondriacă. Cu toate 
acestea, dacă el prezintă şi ritualuri repetitive şi absurde (cum ar fi spălatul 
compulsiv pe mâini), i se poate adăuga şi diagnosticul suplimentar de tulburare 
obsesiv-compulsivă. O problematică uzuală a pacienţilor cu tulburare obsesiv- 
compulsivă se referă la tendința de a face rău cuiva, urmată de tendința de a preveni 
acest rău potențial. Obsesia spălatului seamănă mai mult cu o fobie, deoarece 
subiectul se teme de contaminare şi dezvoltă comportamente de evitare pentru a 
preveni contaminarea. 

Principalele tipuri de obsesii sunt: 

- de contaminare; 

- de violenţă fizică a propriei persoane sau a celorlalți (de exemplu: „îmi voi 
ucide copilul“. Pacienta nu rămâne singură cu copilul; caută asigurări; ascunde 
cuţitele, pungile de plastic etc.); 

- obsesia morții (are imaginea ființelor dragi moarte); 

- obsesia accidentelor; 

- obsesia unui comportament inacceptabil („0 să spun o obscenitate“; 
pacientul încearcă să-şi păstreze controlul; evită situaţiile sociale; îi întreabă pe 
ceilalți dacă comportamentul său a fost acceptabil într-o anumită situație); 

--obsesiile sexuale — preocupări pentru organele sexuale sau acte sexuale 
inacceptabile (voi comite un viol“; pacientul evită să stea singur cu o femeie; 
încearcă să-şi abată gândul de la problemele sexuale); 

- obsesiile religioase (îndoieli cu privire la religie; blasfemii); 

_- obsesia ordinii (lucrurile să fie la locul lor, acțiunile să se desfăşoare într-o 
anumită ordine); 

- obsesiile fără sens: fraze fără sens, imagini, melodii, numere (aude „în cap“ 
melodia de la actualități în timp ce citeşte şi din acest motiv repetă unele acțiuni 
până când reuşeşte să citească acelaşi pasaj fără să mai audă melodia). 


Modelul cognitiv al tulburării obsesiv-compulsive 
Numeroşi autori au căutat explicaţii teoretice de tip cognitivist pentru această 


tulburare. Astfel, McFall şi Wollersheim (1979) au subliniat rolul convingerilor de 
tip perfecționist în declanşarea afecțiunii, Rachman (1976) şi Salkovskis (1985) s-au 

referit la o exacerbare a sentimentului responsabilităţi, Reed (1985), Persons şi Foa 
(1984), Sher, Mann şi Frost (1984) au postulat ideea unei anormalități în cadrul 
procesului de luare de decizii, Rachman (1993) a afirmat că la aceşti subiecţi se pro- 
duce o fuziune între gândire şi acțiune, iar Clark şi Prudon (1993), precum şi Wells 
şi Matthews (1994) au pus în centrul modelului: tulburării obsesiv-compulsive 
conceptul de convingeri metacognitive. 

Psihoterapia de orientare comportamentală utilizează tehnica expunerii la 
stimulii “care -reprezintă obiectul obsesiei, precum şi tehnica Piehutâmpinării 
comportamentelor de tip ritualist. 

Modelul cognitiv al tulburării  obsesiv-complusive este mai complex şi 
abordează şi problematica gândurilor şi convingerilor negative, disfuncţionale. 


Modelul cognitiv elaborat de Salkovskis (1989) 


În conformitate cu acest model, pacienţii cu tulburare obsesiv-compulsivă 
interpretează apariția cogniţiilor cu conţinut intruziv ca fiind un indicator al faptului 
că ei ar putea fi responsabili de producerea unui eveniment negativ dacă nu 
întreprind anumite acțiuni pentru a-l preveni. 

Evaluarea semnificației gândurilor intruzive are la bază convingeri de tipul 
următor: „A nutri un gând legat de o anumită acțiune este același lucru cu realizarea 
efectivă a acțiunii; faptul de a nu neutraliza gândul intruziv echivalează cu dorința 
ca acel fenomen negativ să'se producă“. 

Evaluările cogniţiilor intruzive se manifestă sub forma gândurilor negative 
automate şi sunt amplificate de dispoziția depresivă a subiectului, care nu le poate 
controla. 

Odată declanşate evaluările negative legate de obsesii, începe să se manifeste 
şi a doua componentă a tulburării obsesiv-compulsive: inițierea: comportamentelor 
de neutralizare, care pot fi interne (subiectul se străduieşte să gândească pozitiv) sau 
externe (persoana se spală în mod compulsiv pe mâini ca reacţie la gândul obsesiv 
legat de contaminare). 

Reacţiile de neutralizare reduc disconfortul şi tendința subiectului de a-şi 
asuma responsabilități diverse, iar punerea în acţiune a acestor reacții nu va face 
decât să activeze cogniţiile cu caracter intruziv, asociația gând intruziv — 
comportament de neutralizare acționând sub forma unui cerc vicios. 

O explicaţie posibilă a acestui fenomen ar putea consta în faptul că, cu cât 
subiectul încearcă să înlăture gândurile nedorite, cu atât acestea devin mai puternice 
şi mai frecvente (Wegner, Schneider, Carter şi White, 1987). În cadrul acestui 
model, reacţiile deschise sau mascate de neutralizare sunt motivate de prezența 
convingerilor referitoare la asumarea responsabilităților. 

Conform modelului descris mai sus, psihoterapia cognitivă trebuie să se 
concentreze asupra modificării gândurilor negative automate şi convingerilor legate 

de asumarea responsabilităţii pentru producerea unui rău potenţial. Alţi teoreticieni 
sunt de părere că această abordare exagerează problema responsabilității. Wells şi 
Matthews (1994, 1997) consideră că o atenţie sporită trebuie acordată şi 
convingerilor de tip metacognitiv referitoare la nevoia de a controla gândurile, pre- 
cum şi la caracterul periculos al gândurilor intruzive. 

Acești autori postulează faptul că gândurile intruzive activează convingerile 
legate de semnificaţia acestora. Convingerile respective conţin informaţii referitoare 
la gândurile obsesive (intruzive), dar şi la reacțiile comportamentale. 

Până la lucrările acestor autori, convingerile cu privire la răspunsurile 
comportamentale nu au fost luate în consideraţie de către ceilalți teoreticieni. Aşa 
cum am arătat, conform: modelului: metacognitiv, convingerile referitoare la 
gândurile obsesive reprezintă elementul cel mai important în înțelegerea mecanis- 
mului tulburării obsesiv-compulsive. 

Rachman (1993) a introdus conceptul de fuziune dintre gând şi acţiune, 
concept care reprezintă de fapt convingerea de tip metacognitiv conform căreia 
gândurile reprezintă acelaşi lucru cu acțiunile propriu-zise (gândul că „îmi voi arun- 
ca copilul pe fereastră înseamnă că realmente o voi face“). 

Convingerile metacognitive se referă la consecințele posibile ale gândurilor (în 
sensul că pacientul: crede că gândurile pot provoca evenimente reale), precum şi la 
efectele acestora asupra unor acțiuni trecute („dacă gândesc că am făcut un lucru rău, 
probabil că l-am. făcut“). Aceste “convingeri referitoare la fuziunea dintre gând şi 
acțiune reprezintă sursa motivațională a unor reacții comportamentale, cum ar fi încer- 
cările de controlare a acțiunilor sau gândurilor. Dacă un pacient nutrește ideea că dacă 
îi trece prin minte un gând negativ, el chiar a făcut ceva rău, individul respectiv se va 
angaja în tot felul de acțiuni concrete sau mentale (ritualuri) de verificare pentru a in- 
valida gândul care îl obsedează. O pacientă obsedată de ideea că şi-a strangulat copilul 
sugar verifica de nenumărate ori camera unde dormea copilul pentru a se convinge că 
nu a făcut acest lucru. Convingerea care se află la baza unor astfel de comportamente 
este; „Dacă nutresc acest gând rău, probabil că am făcut sau voi face fapta respectivă“. 

În majoritatea cazurilor, pacienţii cu tulburare obsesiv-compulsivă:resping în 
plan intelectual astfel de gânduri, deşi în condiţiile apariției unor factori declanșatori 
apar dubiile cu privire la gândurile respective, precum şi necesitatea invalidării lor. 
Analizând acest model, putem presupune că la nivel supraordonat pacientul pret 
convingerea că gândurile obsesive (intruzive) reflectă realitatea. 

În timp ce unele răspunsuri comportamentale, cum ar. fi asirilivânile, cu 
caracter deschis sau tentativele de a-şi controla gândurile, sunt îndreptate în direcția 
prevenirii -aşa-ziselor consecinţe negative ale gândurilor obsesive, alte reacții 
comportamentale au drept scop eliberarea subiectului de: disconfort și anxietate. 
Astfel, pacienta care era obsedată de ideea că-şi va strangula copilul verifica 
încăperea unde se afla acesta pentru a se elibera de ruminaţiile sale interioare legate 
de faptul că-a făcut acea faptă şi nu pentru a o preveni. 

Reducerea disconfortului în urma acestui tip de comportament nu face decât 
să întărească reacțiile respective de verificare sau neutralizare. Pacientul obsesiv va 
crede că neutralizările au un caracter benefic, în timp ce absența neutralizărilor va 
avea consecințe negative, cel puţin în ceea ce priveşte perpetuarea anxietății şi 
disconfortului. 

În acelaşi timp, ritualurile de prevenire şi neutralizare devin, la rândul lor, o 
sursă de stres şi disconfort, pentru că îl determină pe subiect să consume foarte mult 
timp şi sunt apreciate de acesta ca necontrolabile şi periculoase. 

Următorul caz clinic ilustrează utilizarea comportamentelor de verificare 
pentru a stopa cercul vicios anxietate-ruminații interioare. 

Dorin, un profesor în vârstă de 32 de ani, nutrea gândul obsesiv că a accidentat 
pe cineva 'cu maşina în timp ce conducea. Pacientul se întorcea din drum de mai 
multe ori pentru a verifica dacă nu a accidentat vreo persoană sau nu a ucis vreun âni- 
mal până când se convingea că nu s-a întâmplat nimic. Pacientul era obsedat de 
imagini terifiante ale unor oameni sau animale strivite de autoturismul său, precum 
şi de gânduri intruzive de tipul: „Ce ar fi dacă aş călca pe cineva cu maşina?“. Întrebat 
de terapeut ce s-ar întâmpla dacă nu ar realiza verificările respective, pacientul a 
afirmat că nu şi-ar putea scoate din minte gândurile şi imaginile chinuitoare. 

Putem afirma, în urma analizei modelului de mai sus, că supoziţiile 
referitoare la fuziunea dintre gând şi acțiune, precum şi convingerile pozitive şi 
negative cu privire la ruminățiile obsesive şi strategiile de neutralizare reprezintă 
elementele esenţiale în explicarea mecanismelor tulburării obsesiv-compulsive. 

Odată ce un gând obsesiv a fost evaluat ca fiind periculos, pacientul va 
elabora o strategie proprie pentru depăşirea pericolului; în unele cazuri subiectul va 
continua să se gândească la nesfârşit la ideea sa obsesivă în speranța de a-i verifica 
validitatea. Această strategie nu va face decât să exagereze ruminaţiile anxiogene şi 
va conduce, în cele din urmă, la teama de tip II sau la îngrijorarea în raport cu 
procesul de îngrijorare. 

O altă posibilitate o reprezintă angajarea subiectului în comportamente. de 
neutralizare sau verificare care vor stopa ciclul ruminațiilor interioare prin 
mecanismele distragerii atenției, convingerilor superstițioase cu privire la faptul că 
ritualurile îndepărtează răul sau prin testarea validității gândurilor intruzive. 

În cadrul modelului elaborat de Wells şi Mathews (1994, 1997), 
comportamentele de neutralizare şi verificare au drept obiectiv reducerea pericolului 
asociat cu obsesia inițială sau a celui legat de ruminaţiile anxiogene referitoare la 
aceasta. 

Neutralizările cu caracter deschis sunt considerate de autorii respectivi ca 
fiind forme comportamentale concrete de ruminații care, la rândul lor, pot fi obiectul 
unor evaluări negative din partea subiectului. 

Se poate spune că în cazul acestui tip de tulburare acționează mai multe 
cicluri bazate pe conexiuni inverse, al căror efect îl reprezintă escaladarea anxietății, 

iritării şi dispoziției depresive, sporirea timpului şi eforturilor acordate evaluărilor 
negative, precum şi răspunsurilor disfuncționale față de acestea. 

Aceiaşi autori (Wells şi Matthews, 1994, 1997) consideră că şi anumite 
strategii de tip atențional menţin tulburarea. Pacienţii obsesivi îşi vor concentra 
atenţia mai ales asupra acelor gânduri sau imagini care nu fac decât să declanşeze 
derularea lanţului obsesional. Chiar dacă informațiile senzoriale confirmă faptul că 
un anumit comportament de neutralizare sau verificare a fost executat, mulți 
obsesivi continuă să se concentreze pe consecințele negative, despre care ei cred că 
s-ar putea: produce în cazul neexecutării acțiunii respective. Tendinţa de a se 
concentra asupra fanteziilor obsesive şi dubitaţiilor interioare contribuie la întărirea 
comportamentelor de verificare. 

Prezentăm, în cele ce urmează; modelul cognitiv al tulburării obsesiv- 
compulsive (după Wells şi Matthews, 1994, 1997, citat de Wells, 1999): 
Declanşator 


Activarea metaconvingerilor 


Evaluarea 
obsesiilor (gânduri intruzive) 


Convingeri referitoare 
la ritualuri 


Răspunsuri 
comportamentale 


În cadrul acestui model, factorul declanşator, care poate fi un gând intruziv, o 
îndoială, o stare afectivă intruzivă, activează convingeri legate de semnificația 
declanşatorului, care pot fi: credinţe legate de semnificaţia pericolului referitor la 
fuziunea gând-acțiune şi convingerile legate de consecințele stărilor afective 
negative. Aceste convingeri vor influența modul în care subiectul va evalua gândul 
intruziv. Evaluarea acestuia va depinde însă şi de repertoriul de ritualuri. de 
verificare şi contracarare pe care le deţine subiectul. Apar două tipuri de convingeri: 
pozitive („Dacă nu îndeplinesc ritualul meu, aceste gânduri chinuitoare nu se vor 
mai. sfârşi niciodată“) şi negative („Ritualurile mele îmi scapă de sub control“; 
„Ritualurile mă vor face să-mi pierd minţile“). 

Convingerile referitoare. la avantajele. şi dezavantajele comportamentelor 
ritualizate vor influenţa. selecția strategiilor comportamentale de verificare- 
contracarare, precum şi intensitatea reacțiilor emoționale. 

Reacţiile emoţionale ale pacientului pot acționa, la rândul lor, în calitate de 
declanşatori, astfel încât unii subiecţi vor fi convinşi de faptul că vor fi copleşiți de 
stări afective negative şi că acestea nu vor dispărea până când nu vor fi declanşate 
ritualurile de contracarare. 

Reacţiile comportamentale ale Sarbi obsesivi mențin problema-simptom 
prin intermediul unor conexiuni inverse. Astfel, ritualurile împiedică infirmarea 
convingerilor negative referitoare la evaluările negative ale gândurilor obsesive. 
Faptul că acţiunile catastrofale puse pe seama gândurilor obsesive (intruzive) nu se 
produc este considerat de subiect ca fiind rezultatul ritualurilor declanşate şi nu al 
faptului că temerile sale nu au nici un temei real. 

'Analizarea conexiunilor inverse evidențiază modul în care ritualurile nu fac 
decât să exacerbeze apariția gândurilor obsesive. În primul rând, încercările de a 
reprima gândurile nedorite nu fac decât să le exacerbeze; în al doilea rând, tendinţele 
de a realiza ruminaţii interioare referitoare la obsesii sau tendințele de a-le neutraliza 
prin intermediul unor practici mentale menţin preocupările referitoare la aceste 
gânduri cu caracter intruziv şi în al treilea rând, ritualurile cu caracter repetitiv 
contribuie la stabilirea unor asociații între obsesiile respective şi o categorie de 
stimuli care reprezintă elemente ale comportamentelor cu caracter ritualizat, cum ar 
fi verificările, repetările, ordonările, spălatul, ruminaţiile interioare, număratul, 
controlatul, comportamentele de distragere a atenției sau alte ritualuri diverse. 

Înainte de a aplica acest model teoretic la un caz particular, terapeutul va 
trebui să obțină informaţii referitoare la natura simptomelor obsesive şi compulsive, 
la factorii declanşatori, precum şi la evaluările şi semnificațiilr pe care le prezintă 
aceştia pentru pacient. 

Simptomele tulburării obsesiv-compulsive pot fi evaluate sub aspectul 
duratei, frecvenţei, conţinutului, precum şi gradului de disconfort pe care îl produc 
subiectului. Aceste date se obțin prin intermediul interviului clinic, al scalelor de 
autoevaluare, precum şi al jurnalelor zilnice completate de pacienţi şi servesc 
identificării pattern-ului (structurii) de simptome, respectiv relațiilor dintre stările 
afective, experiențele interzise şi factorii situaționali. 

Terapeutul va trebui să discute împreună cu pacientul ultimul episod obsesiv- 
compulsiv şi să încerce să condiționeze factorii declanșatori pentru 
comportamentele deschise şi mascate de neutralizare sau verificare. La începutul 
terapiei se va insista asupra conştientizării de către pacient a conținutului 
metacognițiilor, astfel încât acesta să fie capabil să identifice gândurile obsesive şi 
dubitaţiile sau stările afective care premerg punerea în acțiune a ritualurilor 
obsesive. 

Pentru surprinderea evaluărilor referitoare la obsesii (la gândurile cu caracter 
intruziv), terapeutul va adresa întrebări de tipul următor: „Atunci când îţi vine în 
minte un gând care te obsedează, ce simți: teamă, vinovăţie, tristețe, frică?“*; „Atunci 
când te simţi speriat, ce fel de gânduri îţi trec prin minte?“*; „Nutreşti vreun gând 

negativ referitor la obsesia ta?“; „Ce îţi spui în gând în legătură cu obsesiile şi 
acțiunile pe care le întreprinzi?*; „„Ţi se poate întâmpla ceva rău datorită faptului că 
eşti obsedat de un gând sau de o imagine?“; „Ce anume crezi că s-ar putea 
întâmpla?“ „Ce anume s-ar întâmpla dacă nu ai face eforturi să scapi de obsesiile 
tale?“ „„Consideri că este normal să te obsedeze astfel de gânduri?“ etc. 


Evaluarea reacţiilor comportamentale 


Aşa cum am mai subliniat, unii pacienţi obsesivi nu renunță la ritualurile lor 
obsesive de teama că li s-ar putea întâmpla ceva rău, aceştia nutrind convingeri 
pozitive.cu privire la necesitatea punerii în aplicare a ritualurilor; în alte cazuri, 
pacientul prezintă convingeri negative considerând că ritualurile i-ar putea face rău. 

Există şi situații în care ritualurile obsesive apar fără ca subiectul să 
conştientizeze apariţia unei obsesii inițiale, aceasta din urmă putând avea un caracter 
foarte discret; în aceste cazuri, declanşarea ritualului se referă mai mult la teama 
legată de consecințele emoționale ale neefectuării ritualului şi într-o mai mică 
măsură la obsesia inițială. 

O pacientă-(Anca, în vârstă de 22 de ani, studentă la drept) utiliza în mod 
compulsiv ritualul de a scutura praful de pe cărțile şi caietele pe care le utiliza la 
facultate, ritual declanşat de o stare de disconfort difuz pe care o percepea aceasta. 
Tânăra a relatat faptul că, dacă nu va duce la îndeplinire acel ritual, stările ei 
emoționale negative vor deveni atât de puternice încât ea nu le va putea suporta şi, 
mai mult, acestea chiar se vor permanentiza; în acelaşi timp, Anca evalua în mod 
negativ declanşarea ritualurilor respective, afirmând că acestea reprezintă un semn 
al pierderii autocontrolului. Evaluările negative contribuiau la starea ei afectivă 
negativă, aceasta, la rândul ei, contribuind la tendința compulsivă de a pune în 
acțiune ritualul. 

Pacienta era prinsă într-un cerc vicios, ea simțindu-se silită să declanşeze un 
ritual absurd pentru a-şi ameliora dispoziţia; în acelaşi timp, modul în care ea 
aprecia ritualul nu făcea decât să-i accentueze proasta dispoziţie. 

Utilizarea ritualurilor pentru a reduce pericolul generat de trăirea unor emoții 
negative prea puternice îl împiedică pe pacient să se expună la experiențe care ar 
putea infirma gândurile şi convingerile legate de caracterul periculos al obsesiilor. 

Pentru a evidenția modul în care pacientul evaluează ritualurile obsesive, 
terapeutul va adresa întrebări de tipul următor: 

„Întreprinzi ceva pentru a preveni nenorocirea pe care ar putea să ţi-o aducă 
apariția gândului sau imaginilor obsesive?“; 

„Ce s-ar putea întâmpla dacă nu ai pune în aplicare ritualurile tale?; Care ar 
fi lucrul cel mai rău care s-ar putea întâmpla?“; 

„S-ar putea întâmpla ceva rău dacă vei continua să pui în acțiune ritualurile 
tale?“; 

„Te deranjează faptul că verifici, numeri sau macini într-una tot felul de 
gânduri? Dacă aşa stau lucrurile, de ce nu te opreşti?“; 

„Cât de mult îţi pot controla tendința de a pune în acțiune comportamente cu 
caracter repetitiv (numărat, neutralizări, ruminații interioare etc.)?; 

„În ce fel te ajută ritualurile tale?*; 

„Ce s-ar întâmpla cu stările tale emoționale sau cu gândurile care te 
obsedează dacă ai fi împidicat să le neutralizezi?“ etc. 


Prezentăm schema unui caz concret de tulburare obsesiv-compulsivă realizată 
după un model propus de Wells, 1999. 

Pacientul se numeşte lonuţ, are 20 de ani şi este student în anul 1 la Facultatea 
de Arhitectură. Acesta a fost adus la cabinetul de psihoterapie de mama sa, disperată 
de faptul că tânărul era obsedat de gânduri și imagini legate de homosexualitate, el 
neştiind dacă este sau nu homosexual, deoarece nu avusese până atunci nici o 
experiență sexuală. 

Situație: 
remarcă prezența unui tânăr 
într-un autoturism. 
Imagine obsesivă: 
bărbaţi îmbrățişându-se 


| 


Convingere: 
„Dacă îmi trec prin minte gânduri şi imagini 

legate de homosexualitate, acestea mă pot 
face să devin homosexual“. 


„Sunt 
eu oare homosexual?“ 


„Dacă pot să-mi controlez gândurile, 
totul va fi foarte bine.“ 


Emoţii: 
anxietate; 
iritare; 
dispoziție depresivă. 


Comportament: 
tentative de a nu se gândi; 
generează gânduri cu caracter 
heterosexual; 
priveşte fete şi verifică dacă 
este activat în plan sexual. 

Imaginile care îl obsedau erau mai ales acelea ale unor bărbaţi care se 
îmbrăţişau şi, ori de câte ori vedea un bărbat tânăr, îi apăreau întrebări obsedante: 
„Oare îmi place acel bărbat?*; „Oare sunt şi eu homosexual?“ etc. 

Dialogul purtat de către terapeut cu lonuţ este următorul: 
/: Nu pot scăpa de aceste gânduri chinuitoare. Mă obsedează în fiecare zi. 
T: Când ai fost ultima oară torturat de aceste gânduri? 
I: Dimineaţa aceasta mi-a venit imaginea a doi bărbaţi care se îmbrățişau. 
M-am oprit la un stop şi am zărit un tânăr care oprise maşina lângă mine. Nu am vrut 
să mă uit la el, dar gândul mi-a venit din nou. 
T: Cum te-ai simţit atunci când ţi-a venit gândul? 
/: La început m-am simţit enervat, apoi speriat. 
T: De ce anume te-ai simţit enervat? 
/; M-am săturat să-mi tot vină astfel de gânduri absurde. Ştiu că nu sunt 
homosexual, doar am o prietenă. Nu înţeleg de ce îmi vin asemenea gânduri. 
T: Dacă ai fi fost cu adevărat homosexual, probabil că nu te-ai fi simţit atât de 
prost având astfel de gânduri. 
/: Da, nu-mi doresc să nutresc astfel de gânduri. 
T: Mi-ai spus că te-ai simţit speriat, în ce au constat temerile tale? 
/: Nu ştiu, Pur şi simplu nu doresc să-rni vină astfel de gânduri. 
T. Ce s-ar întâmpla dacă nu ai putea opri gândurile respective? 
/: Mi-e teamă să mă gândesc la așa ceva. Cred că ar fi îngrozitor. 
T: Ce ar fi atât de îngrozitor? 
/; Ar însemna că sunt de fapt homosexual şi că nu-mi dau seama de acest 
lucru. 
T: Şi ce altceva rău s-ar mai putea întâmpla? 
/: Ca să fiu sincer, mă tem că aceste gânduri care îmi vin în minte chiar mă 
pot transforma într-un homosexual. 
T: Dacă înţeleg bine te temi că gândurile obsesive te vor face să devii 
homosexual. 
/: Mă tot gândesc, oare sunt sau nu homosexual? 
T: Atunci când îţi trec astfel de gânduri prin minte întreprinzi ceva pentru a 
verifica dacă ele sunt adevărate sau pentru a preveni ca ceva rău să se întâmple? 
/,. Nu înțeleg ce vreţi să spuneți. 
T: Îţi iei vreo măsură pentru a nu deveni homosexual? 
/: Încerc să nu mă gândesc, îmi spun în gând că este o prostie să gândesc aşa 
ceva sau mă gândesc la prietena mea. 
T: Mai faci şi altceva? 
/;: Mă uit la fete pe stradă pentru a vedea dacă mă atrag. Verific dacă sunt atras 
de prietena mea, dar tot nu este suficient. 
T: Cum adică nu îţi este suficient? 
I: Gândurile obsesive mă asaltează şi mai tare. 

T: Dacă încerci să-ți controlezi gândurile şi să te concentrezi asupra sexului 
opus, acest lucru te poate opri să devii homosexual? 

/: În cazul în care reuşesc să-mi controlez gândurile este mai bine. 

T. Rezumând cele discutate până acum, se pare că în momentul în care eşti 
obsedat de gânduri de tip homosexual, acestea te sperie şi te tulbură pentru că tu 
crezi că ele chiar te-ar putea face să devii homosexual. Deoarece nu doreşti acest 
lucru, întreprinzi o serie de acțiuni pentru a te asigura că nu eşti homosexual, precum 
şi pentru a opri gândurile respective să te transforme în ceea ce nu doreşti. Am 
înțeles corect problema ta? 

/: Cred că da. 

T: Se pare că multe dintre lucrurile pe care le întreprinzi nu fac altceva decât 
să-ți menţină problema. 

/: Este adevărat, dar ce aş putea face? 

T. Dacă ai considera că este normal să nutreşti gânduri nedorite şi ai fi sigur 
că acestea nu ți-ar putea face nici un rău, probabil că ele nu te-ar deranja atât de 
mult. 

I: Da, cred că nu m-ar deranja. 

T: După cum observi, problema nu este doar aceea că îți vin în minte gânduri 
nedorite, ci şi faptul că te temi de ele şi îţi faci griji din cauza lor. Nutreşti convingeri 
negative în legătură cu ele (crezi că ele ți-ar putea face rău) şi pui în acțiune tot felul 
de strategii care nu fac decât să le întărească, şi în acelaşi timp, te împiedică să 
depăşeşti temerile legate de ele. Notează pe o scală de la 0 la 100 cât de mult crezi 
că gândurile legate de homosexualitate te vor face să devii cu adevărat homosexual. 

/: Cam în proporție de 80%. 

T. Ceea ce ar trebui să facem împreună ar fi'să modificăm atitudinea ta faţă 
de aceste gânduri şi să verificăm în ce măsură ele reflectă adevărul. 


Terapeutul va explica în continuare pacientului că aceste convingeri negative 
legate de obsesii, îngrijorările şi temerile față de ele, precum şi răspunsurile 
comportamentale reprezintă o problemă mult mai importantă decât însăşi 
declanşarea gândurilor şi imaginilor obsesive. Obiectivul general al psihoterapiei 
cognitive îl reprezintă modificarea evaluărilor şi convingerilor negative referitoare 
la gândurile cu caracter intruziv. 

Deşi noţiunea de asumare a responsabilității joacă un rol important în cadrul 
acestor, evaluări, o atenţie sporită trebuie acordată convingerilor referitoare la 
caracterul periculos al obsesiilor, la opiniile subiectului cu privire la fuziunea dintre 
gând şi acțiune, precum şi la cele legate de ritualurile cu caracter compulsiv. 

Una dintre strategiile utilizate în fazele incipiente ale terapiei constă în 
dirijarea pacientului spre stoparea ruminaţiilor cu conținut anxiogen. De asemenea, 
experimentele realizate în plan comportamental vor fi astfel conduse pentru a 
verifica veridicitatea evaluărilor negative ale gândurilor obsesive, precum şi ale 


STRATEGIILE PSIHOTERAPIEI COGNITIV-COMPORTAMENTALE 305 
ca a E ete pa 


convingerilor referitoare la consecinţele negative care se vor produce dacă subiectul 
nu va pune în acțiune ritualurile sale cu caracter compulsiv. În cele din urmă, 
pacientul va trebui să accepte cu detaşare gândurile sale obsesive, considerându-le 
irelevante. 


Tehnicile verbale de modificare a convingerilor disfuncționale 


În cadrul modelului cognitiv al tulburării obsesiv-compulsive, o atenţie 
deosebită este acordată evaluărilor obsesiilor şi comportamentelor compulsive 
ritualizate care le menţin. Aceste evaluări se manifestă sub forma unor temeri şi 
îngrijorări față de obsesii, obiectul modificării convingerilor negative fiind, într-o 
mai mare măsură aceste îngrijorări referitoare la obsesii şi, mai puţin, obsesiile ca 
atare. O tehnică de a controla aceste temeri și îngrijorări referitoare la apariția 
obsesiilor constă în amânarea lor. Wells şi Mathews (1994, 1997) solicită pacienţilor 
obsesivi să utilizeze metoda „detaşării mentale“, în cadrul căreia aceştia nu vor mai 
rumina mental gânduri referitoare la obsesii şi nu vor mai pune în acțiune strategii 
de neutralizare, ci, pur şi simplu, vor lăsa obsesiile să-şi urmeze cursul fără a 
interveni în nici un fel. Reducerea anxietăţii care rezultă în urma aplicării acestei 
tehnici. va. fi „utilizată de către terapeut pentru a demonstra că reacțiile la obsesii 
reprezintă o problemă mai importantă decât obsesiile. 

Mulţi pacienți prezintă rezistenţă în a se detaşa mental sau comportamental de 
obsesiile lor, aceştia nutrind convingeri referitoare la consecinţele negative care s-ar 
produce dacă nu ar acţiona în direcția contracarării obsesiilor. Astfel de convingeri 
trebuie explorate în detaliu şi modificate prin intermediul unor tehnici de reatribuire 
în plan verbal, fapt ce va spori şi complianța pacienţilor la realizarea unor 
experimente în plan comportamental (pacienţii se vor convinge că nu se întâmplă 
nimic dacă nu dau curs ritualurilor compulsive). : 

Odată stabilit rolul negativ al temerilor şi îngrijorărilor legate de obsesii, 
terapeutul va acţiona şi asupra obsesiilor ca atare. Pacienţii suferind de tulburări 
obsesiv-compulsive vor fi informaţi că obsesiile reprezintă un fenomen care se 
înscrie în limitele normalului şi care apare la aproximativ 90% din populaţie, în 
anumite condiţii. Pentru a se convinge de acest lucru, pacienții vor fi instruiți să 
realizeze mici interviuri cu prieteni sau cunoscuți, interogându-i pe aceştia dacă au 
trăit vreodată gânduri obsesive sau au fost stăpâniți de diverse tipuri de îngrijorări. 
Aceste strategii sunt urmate de notarea conţinutului gândurilor legate de 
îngrijorările referitoare la prezența. obsesiilor şi de utilizarea unor tehnici de 
verificare a veridicității acestora, în vederea înlocuirii cu gânduri alternative mai 
raționale. 

Prezentăm mai jos un model de fişă de notare a gândurilor disfuncționale 
specifice tulburării obsesiv-comportamentale (după Wells, 1999). 

Conştientizarea diferenței dintre obsesii şi îngrijorările (temerile) față de 
obsesii îl ajută pe pacient să sesizeze mai bine specificul diferitelor tipuri de gânduri 
şi permite terapeutului să-şi focalizeze demersul mai mult asupra temerilor legate de 
obsesii. Pentru modificarea conținutului acestora se vor utiliza tehnicile cunoscute 
de reatribuire în plan verbal, cum ar fi identificarea distorsionaţilor cognitive, 
adresarea de întrebări pentru a testa veridicitatea lor, tehnici urmate de generarea 
unor răspunsuri raționale alternative. 

„Metodele verbale de reatribuire nu trebuie să se transforme în activități 
repetitive de tip ruminativ (prin care subiectul macină în minte gânduri neproductive 
legate de obsesiile sale); în cazul în care apare o astfel de tendință, terapeutul va 
reorienta pacientul către strategiile de abandonare a îngrijorărilor şi va supune veri- 
ficărilor convingerile şi supoziţiile disfuncționale mai ales prin intermediul 
experimentelor realizate în plan comportamental. 

Utilizarea sistematică a fişelor de notare a gândurilor disfuncționale se va 


folosi mai ales pentru a spori gradul de conştientizare al pacientului față de propriile 


sale gânduri, precum şi pentru a evidenția modul în care acestea mențin problema- 
simptom. 


Modificarea convingerilor referitoare la fuziunea „ gând-acțiune “ şi „,gând.- 
eveniment 


Modificarea acestor convingeri se realizează, în primul, rând prin intermediul 
experimentelor în plan comportamental, care îl ajută pe pacient să se convingă de 
faptul că, dacă nu dă curs ritualurilor de contracare a gândurilor obsesive, 
evenimentele de care se teme nu se produc. Convingerile referitoare la fuziunea 
„gând — acțiune“ sau „gând — eveniment“ pot fi abordate şi prin intermediul unor 
tehnici verbale. Terapeutul va explica pacientului acest mecanism de tip gândire 
superstițioasă şi apoi îi va adresa întrebări de genul următor: „Cum îţi imaginezi că 
gândurile cuiva pot determina producerea unei acțiuni?“ sau „Ce fel de persoană este 


„cea care poate crede că propriile sale gânduri pot lovi pe cineva?“; „Faci parte din 


acea categorie de indivizi care pot să-şi influențeze propriile gânduri?“ În continuare, 
terapeutul va discuta cu pacientul despre acele situații în care acesta nu a fost capa- 
bil să neutralizeze gândurile sale obsesive, exemplele fiind utilizate drept dovezi ale 

faptului că gândurile nu pot determina acțiunile. De asemenea, terapeutul îi va 
solicita pacientului să noteze în fişele de evaluare situațiile în care se înregistrează 
confuzii între gând şi acţiune, cele două fiind identificate una cu cealaltă. 

Un fenomen similar, specific pacienţilor care suferă de tulburare obsesiv- 
compulsivă, îl reprezintă fuziunea dintre gând şi eveniment sau convingerea că 
obsesia este adevărată. Pacienţii care nutresc asemenea convingeri, de regulă tacite, 
cred că gândul lor obsesiv a produs un eveniment actual şi el declanşează 
comportamente de verificare pentru a se convinge că acel eveniment negativ nu s-a 
produs, comportamente (ritualuri) menite să-l elibereze de anxietate. Wells (1999) 
prezintă cazul unei paciente însărcinate care nutrea convingerea obsesivă că sarcina 
nu eră rezultatul relaţiei cu soţul ei, deşi ea nu mai avusese relații sexuale cu nici un 
alt bărbat. Această convingere tacită a fost evidenţiată în urma analizării ritualului 
ei obsesiv de a-şi trece în revistă amintirile pentru a verifica dacă nu cumva a avut 
vreo relaţie extraconjugală. Absența unor astfel de amintiri era interpretată de ea ca 
o dovadă a faptului că trebuie să fi avut relații cu vreun bărbat. Negăsind nici o 
amintire concretă, pacienta căuta să-şi imagineze tot felul de relații cu alți bărbați 
pentru a verifica dacă este adevărat. Mai mult, ea căuta să-şi imagineze detalii legate 
de lenjeria intimă purtată de respectivul partener. 

În cazul în care nu-şi amintea nimic acest lucru reprezenta dovada că nu s-a 
întâmplat nimic, dar, în acelaşi timp, faptul că ea putea să-şi imagineze că a avut 
relații sexuale cu alți bărbați reprezenta pentru ea o dovadă că totuşi s-a întâmplat 
ceva. Se constată faptul că supozițiile cu privire la adevărul gândurilor obsesive 
conduc la practicarea unor ritualuri compulsive patologice de verificare în plan 
mental. 

Tehnica terapeutică de infirmare a convingerilor presupune infirmarea prin 
diverse metode a adevărului acestora şi instruirea pacienţilor să utilizeze strategii 
alternative ca reacţie: de răspuns la gândurile obsesive. Pacientului i se explică 
existenţa și rolul acestor convingeri disfuncționale cu caracter tacit. 

Majoritatea pacienţilor se gândesc la dezastre care se vor petrece sau la cât de 
vinovaţi se vor simţi dacă gândurile lor obsesive ar fi adevărate, aceştia operând la 
nivelul evaluărilor de tip I. 

Wells (1995) consideră că terapeutul trebuie să-l ghideze pe pacient să 
opereze la nivel metacognitiv, respectiv la nivelul evaluărilor ce vizează prezența 
obsesiilor. Focalizarea terapiei trebuie centrată pe aprecierea validității evaluărilor 
față de obsesii, în acelaşi timp cu abandonarea 'strategiilor contraproductive de 
invalidare a acestora. 

Prezentăm mai jos o'serie de întrebări pentru abordarea acestei probleme: 

„Ce anume te: determină 'să practici comportamentele. tale concrete sau 
mentale de verificare?**; 

„În cazul în care nu ai crede că gândurile tale sunt reale, ai avea nevoie de 
atâtea verificări?*; 

„Te-ai simţi tot atât de responsabil dacă gândurile tale nu ar fi adevărate?“; 

„În ce măsură verificările pe care le faci permanent te împiedică să realizezi 
discriminarea între evenimentele reale şi cele imaginare? etc. 

: Terapeutul va trebui să insiste asupra rolului negativ al ritualurilor de 
verificare pentru rezolvarea problemei pe termen lung. Acest obiectiv va putea fi 
atins interogând pacientul de ce continuă să practice ritualurile de verificare când 
experiențele anterioare i-au demonstrat deja faptul că gândurile de care se teme nu 
sunt adevărate. 

Terapeutul îl va ghida pe pacient să verifice prin intermediul metodelor 
verbale veridiciatatea convingerilor legate de fuziunea (identitatea) gând-eveniment. 
Vor fi elaborate, în continuare, răspunsuri alternative, raționale, care vor substitui 
gândurile şi convingerile negative: „Este vorba doar de un gând, nu de un fenomen 
real“; „Nu este nevoie să intri în dialog cu produsele imaginaţiei tale; lasă-le să 
treacă de la sine“. 

Terapeutul va recomanda apoi pacientului să practice tehnica expunerii, în 
cadrul căreia acesta îşi va declanşa în mod deliberat obsesiile, fără a se angaja în 
ritualuri de contracarare. 

| Comportamentul de verificare este frecvent declanşat şi susținut de prezența 
unor imagini cu conținut obsesiv („am lăsat fierul de călcat în priză“). În astfel de 
cazuri, terapeutul va conduce dialogul pentru a verifica validitatea imaginilor. Dacă 
stările afective sunt aduse de subiect ca argumente în sprijinul faptului că imaginile 
sunt adevărate, terapeutul va trebui să poarte cu acesta un dialog pe tema „logicii 
afective“ şi să-l înveţe să utilizeze stările emoționale care apar tocmai în calitate de 
contraargumente care să invalideze imaginile obsesive. 

Se poate utiliza şi tehnica antrenamentului mental în stare de relaxare, în 
cadrul căreia subiectul să-şi imagineze că a îndeplinit corect acțiunea care îl 
obsedează (despre care crede că nu a realizat-o). Terapeuţii de orientare cognitivistă 
consideră că aceasta din urmă reprezintă doar o strategie provizorie menită să reducă 
încărcătura emoţională a imaginilor obsesive şi este utilă doar în cazul în care nu se 
transformă, la rândul său, într-un fel de ritual mental mascat. 


Tehnicile de reatribuire în plan comportamental 


Principiile pe care se bazează aceste tehnici sunt expunerea şi blocarea 
reacţiilor de prevenire în vederea infirmării convingerilor disfuncționale referitoare 
la gândurile obsesive şi la ritualurile cu caracter compulsiv. De asemenea, expunerea 
urmată de blocarea reacției de prevenire îl va ajuta pe pacient să exerseze metoda 
detaşării de obsesiile sale şi să accepte disconfortul produs de acestea. 

Abordările comportamentale au subliniat rolul ritualurilor şi reacțiilor de 
neutralizare în menţinerea tulburării obsesiv-compulsive. Perspectiva comporta- 
mentalistă se bazează pe ideea că acele acțiuni care îl eliberează pe subiect de 

temerile obsesive şi de disconfortul psihic, în general, reprezintă întăriri care nu fac 
decât să mențină simptomele inițiale. Deoarece ele reduc stările afective negative, 
ele împiedică expunerea şi obişnuirea cu stimulii anxiogeni (Dollard şi Miller, 1950, 
Mowrer, 1960). Pentru a depăşi anxietatea generată de ideile obsesive se recomandă 
expunerea subiecților la stimuli anxiogeni în absența ritualurilor de contracarare a 
anxietății; în aceasta constă de fapt tehnica expunerii şi blocării reacției 
comportamentale de tip compulsiv. De exemplu, unui subiect care nutreşte obsesia 


contaminării i se va cere să atingă obiectele pe care le consideră murdare (cont- 


aminate), acesta fiind oprit să se spele pe mâini până când se va obişnui cu trăirea 
anxietății. 

Terapia comportamentală simplă dă rezultate mai slabe în cazul obsesiilor 
simple, fără ritualuri, iar subiecţii cu tulburare obsesiv-compulsivă care nu obțin 
rezultatele scontate au un nivel mai ridicat al depresiei (Foa, 1979) şi au convingeri 
mai profunde în ceea ce privește caracterul real al ideilor lor. 

Obervaţia că obsesiile pure, fără comportamente compulsive, răspund mai 
slab la terapia comportamentală ar putea fi explicată prin aceea că, în cazul acestor 
obsesii, anxietatea ar putea fi menținută prin intermediul unor ritualuri mascate care 
se desfăşoară în plan mental. Din perspectiva cognitivistă, atât ritualurile manifeste, 
cât şi cele desfăşurate în plan mental împiedică expunerea subiectului la informaţii 
care pot modifica supoziţiile disfuncționale. Ritualurile desfăşurate în plan mental 
prelungesc durata ruminațiilor cu conținut anxiogen, menținând preocuparea pentru 
gândurile obsesive cu caracter intruziv. Mai mult, unele ritualuri mentale, precum şi 
unele strategii mentale de control şi verificare contribuie la accentuarea obsesiilor 
prin intermediul efectului paradoxal: încercările de a reprima gândurile nu fac decât 
să le exacerbeze. 

Ritualurile deschise, realizate în plan comportamental, sunt mai uşor de 
identificat şi de manipulat de către terapeut, blocarea lor fiind mult mai simplu de 
realizat. 

Abordarea cognitivistă presupune expunerea pacientului chiar la gândurile 
negative în vederea infirmării convingerilor negative referitoare la natura 
catastrofală a contactului cu acestea. Blocarea răspunsului reprezintă eliminarea 
comportamentelor de asigurare, fapt ce contribuie la modificarea ei 
eronate a subiectului cu privire la catastrofa care s-ar putea produce. 

Instructajul administrat subiectului poate îmbrăca următoarea formă: 
„Problema ta constă în aceea că tu nutreşti convingerea că dacă ai gânduri rele, 
acestea vor face să se petreacă lucruri rele. Este de înțeles că doreşti să preîntâmpini 
producerea acestor evenimente negative şi, din acest motiv, ţi-ai elaborat tot felul de 
strategii pe care le pui în aplicare pentru a ţine situația sub control. Este important 
pentru tine să înţelegi că majoritatea oamenilor care se consideră normali nutresc 
astfel de gânduri. Cu toate acestea, îți este imposibil să te convingi de faptul că 
gândurile tale sunt total lipsite de pericol, nu au nici o semnificație în plan real şi nu 


„ III 

e 
| 


izbuteşti să te convingi de acest lucru pentru că întreprinzi tot felul de lucruri pentru 
a preveni răul să se producă. Atâta timp cât vei acționa astfel, teama ta se va 
menţine. Din acest motiv este foarte important pentru tine să descoperi că gândurile 
tale nu sunt periculoase şi, pentru a te convinge, nu trebuie să-ți mai iei măsurile de 
precauție. Permiţându-ți să nutreşti gândurile respective fără a lua nici un fel de 
| măsură de precauție, vei constata faptul că gândurile tale nu sunt periculoase şi nu 
înseamnă de fapt nimic“ (adaptat după Wells, 1999). 


| | Experimente în plan comportamental 


Experimentele pentru infirmarea convingerilor disfuncționale referitoare la 
evaluările negative şi la previziunile care derivă în urma acestor convingeri includ 
fie prelungirea frecvenţei şi duratei expunerii la gândurile obsesive pentru a 
convinge pacientul de faptul că nu se va produce nici o catastrofa, fie prescrierea 
unor acțiuni comportamentale considerate de pacient ca fiind periculoase, dar care, 
de fapt, au un caracter inofensiv. Un pacient avea obsesia că va ataca orice vizitator 
cu un cuţit în momentul în care acesta va suna la uşă. Din acest motiv el ascundea 
cuţitele şi, dacă suna vreo persoană, verifica de mai multe ori dacă acestea sunt bine 
ascunse şi abia apoi deschidea uşa. 

Terapeutul a utilizat tehnica desensibilizării progresive, astfel încât pacientul 
a putut lăsa la început cuțţitele pe masa din bucătărie, apoi le-a luat în camera sa 
(închise într-o cutie) şi în cele din urmă le-a aşezat chiar pe noptieră. 

Pentru a demonstra faptul că gândurile negative nu conduc la acțiuni sau la 
producerea unor evenimente. catastrofale,  terapeutul va solicita pacientului să 
crească frecvența şi intensitatea gândurilor obsesive. De pildă, o pacientă era 
obsedată de ideea că gândurile ei referitoare la faptul că fiul său ar putea suferi un 
accident de circulație chiar ar putea determina accidentul. Într-o “primă etapă, 
terapeutul a solicitat-o să se gândească la faptul că el (terapeutul) ar putea avea un 
accident de circulație şi să constate ce se întâmplă. După o săptămână i s-a cerut să 
repete acelaşi experiment în care subiectul era soțul şi în cele din urmă fiul ei. 

Terapeutul trebuie să contracareze însă acele convingeri pe care le nutresc 
unii pacienţi legate de faptul că gândurile negative ar putea avea consecințe pe 
termen lung. De asemenea, pentru a avea succes, aceste experimente trebuie astfel 
conduse încât subiectul să nu se angajeze în ritualuri mentale mascate pentru a 
preîntâmpina ca răul să se producă. 

O atenţie desosebită trebuie acordată acelor pacienți cu tulburare obsesiv- 
compulsivă care pun în acțiune ritualuri repetitive ce le consumă foarte mult timp, 

| structurându-şi întreaga existență în jurul ritualurilor respective: 

Dacă terapeutul le cere să le elimine sau măcar să le reducă, aceşti subiecți 

| devin plictisiți şi parcă îşi pierd sensul existenţei cotidiene; în astfel de cazuri, 
| terapeutul va trebui: să elaboreze împreună cu pacientul un nou program zilnic, 

acesta fiind încurajat să-şi planifice activitățile şi să se sens în noi activități cu 
caracter atractiv (cum ar fi hobby-urile). 


Absența progresului între şedinţele de psihoterapie şi unele soluţii sugerate 
(după Salkovskis şi Kirk, 1989) | 
Motivul absenței progresului: Soluția sugerată: 

1. Noncomplianța la expunere * Evaluaţi şi discutați gândurile pe care le are | 
pacientulîn legătură cu expunerea la stimulii : | 
anxiogeni întimpul temelor pentru acasă. | 

2. Noncomplianța față de Terapeutul trebuie să fie sigur că pacientul a 

blocarea răspunsului înțelesrațiunea tratamentului. Terapeutul trebuie | 
săconducă pacientul în aşa fel încât să scoată la E 
ivealădificultățile acestuia, dificultăți ce apar în | 
timpulşedinţei de psihoterapie. | 
3. Şedinţele de expunere sunt « Se discută cu pacientul pentru a clarifica | 
prea scurte fricileacestuia în legătură cu eventuala prelungire 
aşedinţelor de expunere. Se dau teme pentru 
acasă cu o durată precisă. 

4. Neutralizarea mascată (în e Se discută pericolul neutralizării mascate şi 

gând) înlocuieşte ritualurile  seinstituie un model deschis de prevenire a 
manifeste răspunsului. | 

5. Căutarea asigurărilor Se explică pacientului faptul că această goană 

dupăasigurări nu este altceva decât o formă de 

comportament compulsiv. Se implică şi acele 

persoane de lacare subiectul solicită asigurări. 

Trebuie crescut nivelul responsabilități 


6. Transferarea 


responsabilități subiectului.Este bine să fie implicaţi şi cei asupra 
cărora subiectul tinde să transfere 
responsabilitatea. 

7. Expunerea şi blocarea * Trebuie realizate generalizări în timpul temelor 
răspunderii sunt prea pentru acasă, teme care trebuie să ocupe mai mult 
circumscrise timp în cursul unei zile. 

_8. Evitarea situaţiilor care + Extinderea temelor pentru acasă pentru a 
declanşează gândurile includeexpunerea la situaţiile anxiogene şi în. , 
obsesive | afara temelorpentru acasă. Se stabilesc obiective . i 


precise deexpunere la situațiile anxiogene. 

Se utilizează alte interviuri, se continuă 
expunerile şi autoevaluările atât în timpul Să 
şedinţelor, cât şi acasă, pentru a se obţine noi 
informaţii. 


9. Motive neclarificate 

Pentru pacienții rezistenți se mai indică şi repetarea în plan mental a situației 
anxiogene şi apoi a strategiilor care pot fi utilizate pentru a-i face față (exemplu: 
subiectul îşi imaginează că se apropie de chiuvetă pentru a se spăla şi apoi se 
întoarce şi merge la plimbare). În timpul exerciţiului imaginativ subiectul trebuie să- 
şi reprezinte şi creşterea anxietăţii cu toate componentele sale fiziologice şi apoi 
descreşterea acesteia. 

Pentru ca terapia să fie eficientă aceasta. trebuie adoptată nevoilor. şi 
particularităţilor „pacientului. Terapeutul are nevoie de creativitate şi simţ al 
umorului, dar sub nici o formă el nu trebuie să râdă de pacient. 


Program de terapie cognitiv-comportamentală pentru tulburările obsesiv- 
compulsive uşoare (după Fensterheim şi Jean Baer, 1977) 


a) Blocarea reacției compulsive. 

Subiectului i s-a format deprinderea de a avea anumite gânduri obsesive şi, în 
acelaşi timp, el devine anxios din cauza acestora. Ducerea la îndeplinire a ritualului 
îl eliberează de anxietate, ritualul acționând ca un fel de „fugă“ din situație; în 
același timp, ieşirea din situație prin intermediul ritualului nu face decât să 
întărească reacţia anxioasă pentru că nu îi permite subiectului să afle că lucrul de 
care el se teme cel mai mult nu se va petrece cu adevărat. Din acest motiv, este 
indicat ca pacientul să nu mai evadeze din situație prin intermediul ritualului 
obsesiv; în cazul în care ducerea la îndeplinire a ritualului este blocată, subiectul 
învățând să înfrunte gândurile obsesive cu calm, până când acestea se vor opri în 
cele din urmă. 

Prezentare de caz 

Amelia, casnică, de 35 de ani, îşi scotea soțul din minți făcând permanent 
curățenie în mod compulsiv. Imediat ce acesta intra în casă, Amelia lua o cârpă şi 
ştergea gresia din hol în urma paşilor soțului; în timp ce stăteau la masă, ea se ridica 
de mai multe ori să clătească farfuriile, să golească scrumiera sau să îndrepte 
ciucurii de la covor. Fiind preocupată de amănunte neesențiale, Ameliei i se 
întâmpla de multe ori să i se ardă mâncarea. 

De asemenea, ea refuza să iasă la plimbare duminica pentru că avea atât de 
multă „treabă în casă“ încât nu-şi putea permite nici un moment de relaxare. Soții 
au încetat să mai primească musafiri, pentru că înainte cu o săptămână de petrecerea 
planificată şi o săptămână după aceea Amelia curăța fiecare colțişor al locuinţei. 

'Terapeutul i-a cerut pacientei să realizeze o listă care să cuprindă 20 de sarcini 
cotidiene pe care să le evalueze pe o scală de la 1 la 3, 1 reprezentând sarcinile cele 
mai importante (spălatul vaselor, făcutul paturilor etc.), 2 — sarcini de importanță 
moderată, care ar fi fost bine să fie realizate, şi 3 — sarcini minore (curăţatul 
argintăriei, aranjatul dulapurilor, spălatul podelelor după fiecare persoană care intră 
în cameră sau curățatul oglinzilor). 

În prima etapă, pacienta a primit ca sârcină terapeutică să nu îndeplinească 
sarcinile minore. Acest lucru i s-a părut foarte dificil, ea a fost cuprinsă de o 
puternică anxietate şi a treia zi a realizat activităţile care i-au fost interzise. 

Terapeutul a decis să-i dea Ameliei o sarcină mai uşoară, şi anume să nu 
curețe argintăria timp de o săptămână, ceea ce ea a izbutit să realizeze. Apoi i s-a 
cerut să nu execute activitatea respectivă timp de încă o săptămână, ceea ce i s-a 
părut şi mai uşor. 

La fiecare două săptămâni, terapeutul a procedat la eliminarea gradată a altei 
sarcini lipsite de importanță. După aproximativ trei luni de psihoterapie, atmosfera 
din familie s-a îmbunătățit simţitor. 


b) Contractul de preîntâmpinare a comportamentului compulsiv. 

Acest contract are drept scop să ajute subiectul să blocheze reacțiile de tip 
compulsiv şi implică următoarele etape: 

- pacientul trebuie să-şi precizeze clar ce tip de comportament doreşte să blo- 
cheze (să verifice dacă uşile sunt încuiate, să se spele pe mâini de nenumărate ori etc.); 

- să precizeze ce recompensă ar dori să obțină de la partenerul său pentru că 
nu mai duce la îndeplinire secvența patologică de comportament (să primească un 
cadou, să meargă la restaurant etc.); 

- să specifice exact ce anume trebuie să facă pentru a primi recompensa (de 
pildă, să nu dea curs activităţii ritualiste timp de două zile). 

După ce subiectul a reuşit să câştige premiul dorit se poate trece la creşterea 
treptată a intervalului când acesta nu va îndeplini ritualul obsesiv: două zile, o 
săptămână, o lună etc., mărindu-se, eventual, şi valoarea recompensei. 


Prezentare de caz 

Cornel, profesor de biologie, un individ sociabil şi amator de petreceri, era 
permanent dominat de gânduri obsesive legate de moarte („mama va face un atac de 
cord“; „dacă fiul meu pleacă în Germania, precis că avionul se va prăbuşi“; „soția 
mea se va îmbolnăvi de cancer etc.*). Pentru „a preveni“ producerea nenorocirilor 
respective, Cornel şi-a pus la punct un ritual foarte complicat: obişnuia să se spele 
pe dinţi de patru ori pe zi, purtând pasta şi periuța de dinţi în buzunar, să se spele în 
mod compulsiv pe mâini; să numere şi să reaşeze hainele pe umeraşe în dulap. 

Contractul terapeutic utilizat în acest caz a fost următorul: Cornel trebuia să 
se abțină timp de o săptămână să verifice şi să reaşeze hainele în dulap; în cazul în 
care pacientul se ținea de cuvânt, soția trebuia să invite prieteni la masă; în caz 
contrar, soția nu invita pe nimeni. Dacă soțul reuşea să se abțină de la ritual timp de 
trei săptămâni, cei doi urmau să ia masa în oraş cu prietenii. 

Interesant este faptul că, pe măsură ce Cornel a reuşit să-şi controleze gândurile 
obsesive şi comportamentele ritualiste, a ieşit la iveală faptul că pacientul nutrea 
sentimente de ostilitate față de soţia sa, sentimente pe care era incapabil să le exprime. 

În această etapă a terapiei subiectul a fost învățat să-şi exprime: deschis 
sentimentele de nemulţumire. şi ostilitate, ceea ce a contribuit în final la 
îmbunătăţirea relației de cuplu. 


Destructurarea modelului patologic al gândirii necontrolate 


Un prim pas în realizarea acestui deziderat îl reprezintă achiziționarea 
deprinderilor de relaxare, deoarece cu cât subiectul este mai încordat, cu atât este 
mai stăpânit de gânduri producătoare de anxietate. De aceea, învățarea relaxării 
reprezintă o metodă indirectă de autocontrol al gândurilor negative. Din nefericire 
majoritatea pacienților obsesivi au dificultăți în însuşirea relaxării pentru că sunt 
permanent bombardaţi de gândurile perturbatoare referitoare la tot felul de 
nenorociri posibile (aceşti pacienți afirmă adesea: „îmi simt corpul relaxat, dar 
gândurile nu-mi dau pace“). 

Fensterheim şi Jean Baer (1977) propun pentru această categorie de subiecți 
următorul exercițiu menit să contribuie la obținerea unui mai bun autocontrol asupra 
gândurilor negative. 

Pacientului i se cere să se aşeze într-o poziție confortabilă pe un fotoliu sau 
întins pe o canapea, cu ochii închişi şi să răspundă — în limbaj interior — la întrebările 
adresate de terapeut (se poate utiliza şi o casetă). Răspunsul poate fi: da, nu, poate, 
uneori sau este posibil ca subiectul să nu dea nici un răspuns. 

„Poţi să faci în aşa fel încât pleoapele tale să devină tot mai grele, din ce în 
ce mai grele?“ 

„Poţi să faci ca brațul tău iese să devină mai relaxat decât brațul stâng?“ 

„Poţi să-ți imaginezi că priveşti un obiect în depărtare?“ 

„Îţi poți imagina că te afli pe malul unui lac şi că admiri un apus de soare?“ 

„Îţi poţi imagina cum ar arăta tabloul care oglindește apusul soarelui, realizat 
de un pictor celebru?“ 

„Poţi să-ți reprezinți mirosul de căpşuni proaspete?“ 

„Poţi să-ți aminteşti ce gust avea înghețata atunci când erai copil?“ 

„Îţi poţi imagina cum arată un lac primăvara?“ 

„Eşti capabil să numeri culorile curcubeului?** 

„Poţi să faci în aşa fel încât picioarele tale să devină tot mai grele şi mai 
relaxate? 

„Poţi să respiri calm şi liniştit aşa cum faci atunci când dormi?“ 

„Poţi să-ți imaginezi o scenă plăcută şi să te gândeşti la cuvântul calm?“ 

„Poţi să faci în aşa fel încât întregul tău corp să se simtă calm şi relaxat?“ 

„Calm şi relaxat...“ 

„Calm şi relaxat. 

Se acordă o pauză de 10 secunde, după care subiectul poate deschide ochii, 
continuând să rămână relaxat. Întregul exercițiu durează în jur de 5 minute și trebuie 

practicat până când subiectul învaţă întrebările şi devine capabil să şi le adreseze 
singur, în gând, chiar în situaţii de viață în care se'simte tensionat. 


Tehnica opririi gândurilor 


Pacientul este instruit ca, imediat ce îi vine în minte un gând obsesiv de care 
doreşte să se debaraseze, să-şi spună în limbaj interior „stop!“ şi apoi „calm“ şi să-şi 
relaxeze musculatura. 

Nicolae, un contabil de 32 de ani, era convins că va muri de o boală gravă, de 
pneumonie, ulcer, cancer sau de un atac de cord. El purta în permanență un 
termometru în buzunar şi îşi măsura pulsul de câteva ori pe zi. De mai multe ori pe 
săptămână mergea la medicul de familie, precum şi la alți specialişti (cardiolog, 
orelist etc.). Pacientul s-a prezentat la cabinetul de psihoterapie pentru că prietena lui 
era exasperată de faptul că se oprea pe stradă de mai multe ori şi îşi măsura pulsul. 

După aproximativ două luni: de “relaxare, combinată cu tehnica opririi 
gândurilor, comportamentul: subiectului s-a normalizat şi el a încetat să-şi mai 
controleze: mereu- starea de sănătate. Din păcate, psihoterapia a trebuit continuată, 
pentru că pacientului i-a apărut un alt gând obsesiv: Dacă mă voi îmbolnăvi cu 
adevărat, oare nu voi neglija boala?*; 


Tehnica exagerării gândurilor obsesive (Arnold Lazarus, 1976) 


În cazul în care tehnica blocării nu dă rezultatele scontate, se poate aplica 
tehnica inversă: gândurile negative sunt hiperbolizate până la ridicol. Astfel, o 
secretară era obsedată de gândul. că va fi concediată pentru că nu este suficient de 
conştiincioasă. Terapeutul i-a indicat să-şi spună în gând un text de tipul-următor: 

» Voi face o greşeală mică şi aceasta va duce la falimentul firmei. Voi fi dată 
afară şi voi ajunge la închisoare. Când mă voi elibera nu mă va mai angaja nimeni 
şi voi ajunge să cerşesc pe treptele bisericii etc“. 


Combaterea ;, neajutorării dobândite ,, 


Pacienţii obsesivi suferă de o teamă care izvorăşte din interiorul ființei lor, iar 
ritualurile obsesive-produc: doar o'uşurare de moment. Orice eliberare de gânduri 
negative are un caracter accidental şi nu este consecința autocontrolului exercitat de 
subiect asupra stărilor sale psihice. Această situație conduce la starea denumită 
„neajutorare dobândită“ care, le'rândul ei, induce depresia, care, de cele mai multe 
ori, evoluează în paralel cu gândurile şi comportamentele obsesive. 

Subiecţii care suferă de obsesii sunt permanent preocupaţi să se elibereze de 
teamă şi, din acest motiv, le rămân relativ puțin timp şi energie pentru activități 
agreabile, fapt ce conduce la accentuarea depresiei. 

Fensterheim şi Jean Baer (1977) propun pentru această categorie de subiecți 
un exerciţiu care să conducă la modificarea orientării pasive şi la înlocuirea ei cu 
sentimentul competenţei personale. Exercițiul are drept obiectiv combaterea 
sentimentului de neajutorare dobândită prin intermediul controlării unor întăriri 
pozitive. În prima săptămână pacientului i se cere ca în fiecare zi să realizeze o 
acțiune obişnuită care îi produce un sentiment de plăcere; în cazul în care a simtit 
satisfacție de pe urma acțiunii respective, el trebui să noteze acest lucru în jurnalul 
său personal. (Acţiunile respective pot fi extrem de simple: cumpărarea unui obiect 
pe care subiectul şi-l doreşte, o plimbare în oraş, lectura unei cărți bune sau 
ascultarea unei bucăți muzicale favorite.) În următoarele trei săptămâni sarcina 
subiectului este să realizeze câte două acțiuni agreabile pe zi, condiția fiind ca 
acestea să nu se repete. 

O variantă a exerciţiului constă în a solicita subiectul să realizeze, în prima 
săptămână, câte o acțiune şi, în următoarele trei săptămâni, câte două acțiuni menite 
să contribuie la îmbunătățirea imaginii de sine şi a autostimei. 

Ştefan, un economist în vârstă de 40 de ani, s-a prezentat la psihoterapie 
pentru o depresie moderată şi idei obsesive legate de ineficiența personală. Pacientul 
nu făcea altceva decât să-şi găsească permanent defecte şi neajunsuri. Se critica 
pentru modul în care lucra la firmă, pentru faptul că nu făcea suficient pentru gos- 
podărie, pentru că nu se ocupa de copii, el considerând chiar că nu este suficient de 
bun pentru soția sa. Datorită dispoziției depresive, nevoile şi performanţele sale 
sexuale s-au redus simţitor. Interesant este faptul că pacientul nu putea găsi nici un 
element pozitiv la propria persoană. 

Terapeutul i-a explicat că, dacă cineva i-ar spune de câte două sute de ori pe 
zi cât este de rău şi de ineficient, el (terapeutul) ar sfârși în cele din urmă prin a-l 
crede; or, acest lucru își făcea subiectul lui însuşi. 

În acest caz a fost utilizată tehnica relaxării, cu sugestii de întărire a eului, 
combinată cu tehnica opririi gândurilor negative şi cu cea a combaterii sentimentului 
de neajutorare dobândită. Ştefan a primit drept sarcină terapeutică să-şi facă mici 
plăceri. 

Pentru creşterea autostimei i s-a recomandat să cumpere, din când în când, 
câte un mic dar soţiei, deoarece pacientul se considera incompetent în calitate de soț. 
Pe măsură ce a izbutit să-şi controleze comportamentul prin care își oferea satisfacţii 
personale, el a început să-și cenzureze şi gândurile negative legate de propria 
persoană şi a devenit ceva mai asertiv şi mai puţin depresiv. 


Dificultăţile demersului terapeutic în tulburările obsesive (Salkovskis şi Jean 
Kirk, 1989) 


1) Pacientul poate avea probleme în imaginarea unor scene declanşatoare sau 
alternative. În astfel de cazuri este necesară o exersare preliminară a imaginației. 

2) Pot apărea dificultăți în înlăturarea gândurilor obsesive; în acest caz, 
terapeutul trebuie să se întoarcă la gândurile obsesive mai puţin perturbatoare pentru 
subiect. 

3) Pacientul poate opri efectuarea temelor pentru acasă. Acest lucru se 
„ întâmplă pentru că el a încercat în practică tehnica opririi gândurilor, dar n-a găsit-o 
eficientă. Când se întâmplă acest lucru înseamnă că pacientul nu a exersat destul. De 
asemenea, este posibil ca pacientul să fi considerat exercițiile de acasă prea stresante 
sau pentru că situaţia în care a exersat a fost neadecvată (a exersat dimineaţa, când 
dispoziția este mai proastă sau atunci când apar multe alte solicitări). 

În cazul în care pacientul a exersat procedura în modul recomandat, dar rata 
disconfortului nu s-a redus, atunci probabil că este vorba de continuarea neutralizării 
mascate sau a căutării de asigurare; în acest caz, terapeutul trebuie să obţină cu 
ajutorul unor întrebări informaţii suplimentare prin intermediul cărora să identifice 
neutralizările mascate şi să discute cu pacientul rolul lor în menţinerea simptomelor. 


XVI. Terapia cognitiv-comportamentală 
în depresii . 


Depresia este un fenomen atât de răspândit încât a fost, pe drept cuvânt, 
numită „guturaiul psihiatriei“ (Seligman, 1975). 15-20% din populaţia adultă 
a suferit de o simptomatologie depresivă şi peste 12% a trăit o depresie 
suficient de puternică pentru a necesita tratament (Melanie Fennell, 1989). 

În ţările vestice, rata depresiei este de 2/1 în favoarea femeilor (Brown 
şi Haris, 1978). 

Cauzele depresiei sunt multiple (Weissman, 1982); 

e tulburări la nivelul neurotransmițătorilor; 

e tulburări depresive sau alcoolism în familie; 

* pierderea timpurie a unui părinte; 

. neglijarea în copilăria timpurie; 

e evenimente de viață negative; 

e un partener ostil sau/şi critic; 

e lipsa unei relații apropiate; 

e absenţa unui suport social; 

e lipsa stimei de sine pe termen lung. 

În clinică există numeroase clasificări ale tulburării depresive: 

e tulburare afectivă bipolară şi unipolar-depresivă; 

e tulburare depresivă: 

+ endogenă (având cauze interne, încă insuficient cunoscute); 
e reactivă (nevrotică, produsă de acțiunea factorilor stresanți). 

În această lucrare termenul de depresie se va referi la depresia nevrotică 
(non-psihotică), pentru care se potriveşte psihoterapia cognitiv- 
comportamentală. Trebuie menţionat faptul că depresia nevrotică se deosebeşte 
de simpla reacţie firească de tristeţe la evenimente cu caracter negativ. 

Depresia se caracterizează prin: 

* trăirea sentimentului de tristeţe; 

* plâns frecvent; 

e sentimente de culpabilitate; 
iritabilitate; 
anxietate; 
tensiune psihică; 
subiectul nu se mai bucură de activităţile normale; 
nivelul energiei psihice e redus şi orice acţiune, cât de mică, 
presupune un efort; 

e tendinţă de retragere; 

e pacienții petrec mult timp în pat sau în fotoliu; 

e activități obişnuite şi agreabile, cum ar fi lectura ziarelor sau 
vizionarea unor programe TV, devin dificile şi plictisitoare, pentru că 
subiectul nu se mai poate concentra; 

* subiectul se preocupă de cât de rău se simte sau de dificultăţile 
insolubile care îl aşteaptă; 

e somnul este dificil; 

apetitul scade; 

nevoile sexuale se diminuează. 

In cazul depresiei psihotice apar sentimente puternice de inutilitate, 
culpabilitate, şi autodevalorizare, precum şi idei şi tentative de autoliză 
(șuicid), 15% dintre depresivi se sinucid (Coryell şi Winokur, 1982). 

În majoritatea cazurilor episodul depresiv este limitat în timp, durând 
3-6 luni. Cu toate acestea, recăderile sunt frecvente şi la 15-20%, dintre 
pacienții depresivi simptomele se cronicizează. 

Din acest motiv, terapia urmăreşte nu numai să grăbească revenirea, ci 
şi să mențină ameliorarea şi, dacă este posibil, să prevină recăderile. 

Terapia cognitiv-comportamentală în depresii a fost dezvoltată de Beck 
şi colaboratorii (Beck, Rush, Shaw şi Emery, 1979). 


>. 


Modelul cognitiv al depresiei 
(Beck, 1967, 1976) 


| 


Experienţe (timpurii) 


j 


Formarea unor convingeri disfuncționale 
Incidentul critic (S) 
Activarea convingerilor 


Gânduri negative automate 


AR 


Simptomele depresive 


> Somatice 
Cognitive 
Comportamentale Motivaţionale Afective 


Modelul de convingere disfuncțională este descris de Elis, părintele 
terapiei relațional-emotive: „dacă cineva gândeşte rău despre mine, eu nu pot 
fi fericit“ sau „trebuie să fac bine orice lucru de care mă apuc“. 

Convingerea disfuncțională nu produce simptomul prin ea însăşi, ci 
doar atunci când anumite incidente (evenimente externe) vin s-o întărească. 
Astfel, convingerea că valoarea personală depinde de succes poate conduce 
la tulburare depresivă în caz de eşec. Pe măsură ce tulburarea depresivă se 
dezvoltă, gândurile negative automate devin tot mai frecvente şi tot mai 
intense şi tind să estompeze gândurile raționale. Acestea produc simptomele 
depresiei, care, la rândul lor, întăresc modul negativ de gândire şi astfel se 
formează un cerc vicios. 

Psihoterapia cognitiv-comportamentală sparge cercul vicios, învățând 
pacientul să adreseze întrebări provocatoare gândurilor negative pentru a 
verifica dacă fundamentarea lor este corectă. 

Modelul cognitiv prezentat mai sus nu este valabil doar pentru 
depresie, ci se adresează oricărei tulburări afective (emoţionale). Trebuie 
subliniat faptul că distorsionarea unor informaţii conform unei grile 
preexistente nu este specifică doar depresivilor, ci tuturor oamenilor; ceea ce 

face depresivul nu este decât să intensifice procesul respectiv. 

De asemenea, faptul că cogniţia influențează starea afectivă nu 
înseamnă că o gândire negativă conduce obligatoriu la depresie. Depresia 
este rezultatul unui cumul de factori biologici, de dezvoltare ontogenetică, 
sociali, de predispoziţii psihologice şi de variabile precipitatoare. 

Cogniţia are însă o prioritate, în timp, în declanşarea depresiei şi poate 
acționa ca declanşator, factor de întărire şi menţinere a simptomelor. Din 
acest motiv, cogniția reprezintă un punct ideal de intervenţie 
psihoterapeutică. 


Caracteristicile psihoterapiei cognitiv-comportamentale (Beck şi 
alții 1979) 


|. Este bazată pe o concepție teoretică coerentă (modelul cognitiv al 
depresiei) şi nu este o simplă colecţie de tehnici. 

2. Este scurtă şi limitată în timp, încurajând pacientul să dezvolte 
abilități de autoreglare („self-help skils**). 

3. Este structurată şi directivă. 

4. Este orientată pe problemă şi pe factorii (cauze) care o menţin, mai 
mult decât pe originile acestora. 

5. Are la bază un proces de chestionare care să dirijeze descoperirea 
(„guided discovery“, Young şi Beck, 1982) şi nu atât pe persuasiune, 
prelegeri şi dezbateri. 

6. Se bazează pe metode inductive, astfel încât pacienţii învaţă să 
considere gândurile şi convingerile ca pe nişte ipoteze care trebuie verificate. 

7. Are un caracter educaţional, considerând tehnicile cognitiv-comporta- 
mentale ca pe nişte deprinderi care trebuie achiziționate de subiect prin 
exercițiu şi transferate în viața cotidiană prin intermediul temelor pentru acasă. 

Psihoterapia cognitiv-comportamentală poate fi definită ca un fel de 
rezolvare de probleme, depresia fiind ea însăşi o problemă. Scopul terapiei 
este să-l ajute pe pacient să găsească soluţii la problemele sale şi nu doar să- 
l ajute pe acesta să gândească mai raţional. Obiectivul imediat al terapiei este 
eliberarea de simptome, iar cel pe termen lung este rezolvarea problemelor 
de viaţă (cum ar fi, de pildă, dificultăţile relaţionale), prevenirea sau măcar 
atenuarea apariţiei unor episoade depresive viitoare. 

Psihoterapia implică un maximum de 20 de ore, în şedinţe de o oră, 
desfășurate de două ori pe săptămână, timp de 3-4 săptămâni (pentru a 
combate lipsa de speranță) şi o dată pe săptămână ulterior. În practică însă, 
numărul de şedinţe variază considerabil. 

Pentru subiecţii care au deprinderea de a se autoregla, formată înainte 
de instalarea depresiei, ajung 5-6 şedinţe. Pentru cei cu depresie mai severă 
este bine ca şedinţele să fie mai scurte (20 min.) pentru că aceştia au 
capacitatea de concentrare scăzută şi un nivel energetic, de asemenea, scăzut. 

Selecţia pacienților pentru psihoterapie (Melanie Fennell, 1 989) 


Factorii ce trebuie luaţi în consideraţie: 

1. Psihoterapia cognitiv-comportamentală este valabilă pentru pacienți 
non-psihotici (Rush şi Shaw, 1983). 

2. Cu toate acestea, nu există date suficiente de cercetare care să ateste 
faptul că pacienţii endogeni ar răspunde slab la acest gen de terapie 
(Blackburn, Bishop, Glen, Whaley şi Cristie, 1981, Kovacs, Rush, Beck şi 
Hollon, 1981). Este posibil ca metodele cognitiv comportamentale să dea 
rezultate dacă sunt folosite împreună cu o medicație antidepresivă. 

3. Este important de cunoscut gradul de severitate al depresiei pentru: 

a. a şti dacă trebuie combinată psihoterapia cu medicația psihiatrică; 
b. elaborarea strategiei psihoterapeutice. 
4. Trebuie identificat pattern-ul de gândire negativă. O atenţie 
deosebită trebuie acordată: 
a. lipsei de speranţă; 
b. intenţiilor suicidare; 
c. expectaţiilor negative în legătură cu tratamentul. 

5. Dorinţa de cooperare a pacientului. 

6. Capacitatea pacientului de a intra în relaţie de colaborare cu psiho- 
terapeutul. Apar dificultăți la pacienții care: 

a. se tem să-şi dezvăluie gândurile şi sentimentele; 
b. insistă asupra faptului că se pot descurca singuri; 
c. consideră, dimpotrivă, că terapeutul trebuie să facă totul singur. 

În astfel de cazuri, psihoterapia nu este contraindicată dar demersul 
terapeutic va fi mai lung, terapeutul dedicând primele şedinţe construirii 
relaţiei terapeutice. Terapeutul trebuie să-l ajute pe pacient să reevalueze 
acele gânduri şi convingeri care stau în calea unei colaborări active. 

Exemplu: „Dacă îi spun cum mă simt cu adevărat, mă va respinge“ sau 
„Este treaba lui să mă facă bine fără nici un fel de efort din partea mea“. 

7. Cât de extins este repertoriul de abilități de a face față vieții („coping 
skills“) pe care îl are pacientul? Pacienţii cu repertoriu mai bogat de 
deprinderi de a face față stresului vor răspunde mai repede şi mai bine la 
psihoterapia cognitiv-comportamentală (Simons, Lustman, Wetzel, Murphy, 

1985). 

Structura tratamentului (Melanie Fennell, 1989) | 


1. Interviul iniţial (1-1,5 ore) urmează după interviul de evaluare, care 
stabileşte dacă pacientul este potrivit pentru psihoterapie. 
Schema interviului iniţial 
a. Evaluarea dificultăților curente: 
i. simptome; 
ii. probleme de viață; 
iii. gânduri negative asociate; 
iv. debut, evoluţie şi contextul în care a apărut tulburarea depresivă; 
v. lipsa de speranță; 
vi. idei suicidare. 
b. Stabilirea scopurilor terapiei. 
c. Prezentarea programului de terapie: 
i. detalii practice; « 
ii. problema cercului vicios: gânduri negative-depresive; 
iii. posibilități de schimbare. 
d. Începerea tratamentului: 
i, specific: 
1. selecționarea primelor sarcini: 
2. acordul cu privire la temele pentru acasă. 
ii. general: 
1. pacientului i se furnizează cunoştinţe cu privire la arie: 
terapiei cognitiv-comportamentale. 
Obiective: 
e Stabilirea relaţiei psihoterapeutice. 
+ Trezirea speranței pacientului. 
e Pacientul trebuie făcut să înțeleagă, la nivel preliminar, esența 
modelului. 
+ Se obţine acordul pacientului că va testa în practică cele învățate. 
Dificultăţile şi problemele curente sunt schematizate şi apoi notate în 
lista de probleme, ca în exemplul următor: 


Experiențe timpurii traumatizante 
Comparaţii nefavorabile cu sora mea geamănă. 
Tatăl (suportul familiei) a decedat. 


Bg pe Sp zi 

Convingeri disfuncționale 
Sunt inferioară ca persoană. 
Valoarea mea depinde de ceea ce cred alții despre mine. 
Dacă nu fac ceva ce vor ceilalți oameni de la mine, 
ei mă vor respinge. 


Incidentul critic 
Căsătoria a eşuat. 


Gânduri negative automate 
Este vina mea: am stricat totul. 
Nu-mi pot conduce viața. 
Voi rămâne singură toată viaţa şi va fi îngrozitor. 
Sunt proastă. 


Simptom 

Comportamentale: tonus scăzut al activității; tendință de retragere. 

Motivaţionale: lipsa interesului şi a sentimentului plăcerii, totul se face cu 
efort. 

Afective: tristeţe, anxietate, culpabilitate, ruşine. 

Cognitive: slabă capacitate de concentrare, indecizie, ruminaţii interioare, 
autocritică, gânduri suicidare. 

Somatice: insomnii, inapetenţă. 


Lista de probleme 


1. Incapacitatea de a mă exprima: 

+ dificultatea de a spune „Nu; 

+ dificultatea de a contrazice; 

« dificultatea de a spune ce doresc dacă alţii doresc ceva diferit. 
2. Sentimente de inferioritate. 
3. Dificultatea de a mă adapta la faptul că a eşuat căsătoria: 

« nu voi fi capabilă să mă descurc singură cu lucrurile practice; 

+ nu voi găsi niciodată o relaţie satisfăcătoare pe termen lung. 
4. Depresie: 

+ mă simt depăşită de cerinţele zilnice; 

+ evitarea contactului cu oamenii; 

+ stau şi macin gânduri triste; 

e nu fac nimic; 

e nu mă pot concentra; 

+ nu mă bucură nimic etc. 

5. Sentimentul de deprimare pentru că sunt deprimată: 

+ Este vina mea că am stricat totul; 

e Merit să mă simt astfel. 

Lista de probleme trebuie să includă simptomele şi problemele de 

viaţă. Acestea din urmă se referă la: 
+ probleme practice (exemplu: dificultăţi în gospodărie, şomaj); 
+ probleme interpersonale (dificultăţi în formarea unor relaţii 
apropiate); 
+ probleme intrapersonale (lipsa încrederii în sine). 

Terapeutul prezintă un rezumat al celor spuse şi aşteaptă un feedback 
de la pacient. Lista de probleme realizează o oarecare ordine într-un haos 
pentru că un număr mare de experienţe negative sunt reduse la un număr de 
dificultăți specifice. Aceasta reprezintă procesul „reducerii problemelor“, 
care trezeşte speranța pacientului pentru că se întrevede posibilitatea unui 
control asupra acestora. 

Ideile suicidare trebuie puse în evidență de la primul interviu. Când 
acestea au fost evidențiate, terapeutul trebuie să afle dacă pacientul a elaborat 
planuri în acest sens şi ce anume l-a împiedicat să le pună în aplicare. 

Dacă lipsa de speranţă. şi ideile suicidare sunt serioase, atunci acestea 
trebuie să reprezinte obiectivul primelor intervenţii. Unii terapeuţi consideră 
că nu este bine să vorbească de suicid pentru a nu băga astfel de idei în capul 
pacienţilor lor. Dar observaţiile au arătat că, mai curând, discuţiile deschise 
pe această temă pot produce pacientului un sentiment de uşurare. Suicidul 
este reacția obişnuită la ideea că situaţia este intolerabilă şi nimic nu poate fi 
făcut pentru a o schimba. Autodistrugerea apare în acest caz ca un fel de 
rezolvare a problemei. În acest caz, discuţiile pot deschide perspectiva găsirii 
unei soluţii alternative. 


Stabilirea scopurilor 


Se realizează prin intermediul unor întrebări de genul: 

„Cum ai vrea să stea lucrurile în problema X?“ sau 

„Să presupunem că tratamentul va avea efect; cum vezi desfăşurarea 
diferită a lucrurilor în problema ta?“ 

nd d ddd 
Scopurile se modifică adesea pe parcursul tratamentului. Stabilirea 

scopurilor îl ajută pe terapeut să corecteze expectaţiile nerealiste cu privire la 

psihoterapie, furnizează câteva standarde în raport cu care se poate 

monitoriza progresul şi focalizează atenţia spre viitor. 


Prezentarea tratamentului 


Pacienţilor li se dau informaţii despre aspectele practice, cum ar fi 
numărul de şedinţe, durata şi frecvența acestora, cât şi despre temele pentru 
acasă. Li se explică clar că depresia trebuie înțeleasă în termenii cercului 
vicios pe care îl produc gândurile negative care, la rândul lor, produc o 
dispoziţie proastă ce generează, la rândul ei, gânduri negative. Trebuie să li 
se explice, de asemenea, că schimbarea este posibilă dacă pacientul învață să 
surprindă şi să testeze (verifice) gândurile negative pentru a sparge cercul 
vicios prin găsirea unor alternative mai realiste la gândurile negative. 

Pacientul este invitat să-şi exprime deschis îndoielile şi acestea sunt 
discutate cu psihoterapeutul. Acesta este solicitat să-şi monitorizeze 
activităţile, dispoziția şi gândurile negative automate într-o agendă personală. 
Agenda include: 

« trecerea în revistă a evenimentelor de la ultima şedinţă; 

+ feedback-uri referitoare la ultima şedinţă; 

e temele pentru acasă. 

Fiecare şedinţă este dedicată unei anumite probleme, denumită rema 
majoră, care este definită de pacient în colaborare cu terapeutul. Ea 
presupune lucrul cu o strategie cognitiv-comportamentală specifică, cum ar 
fi de pildă adresarea de întrebări de verificare a gândurilor negative, 
discutarea dificultăţilor care au apărut în ultima săptămână sau dezbaterea 
unor probleme pe termen lung (exemplu: dificultăți maritale). 

Temele pentru acasă au menirea de a ajuta pe pacient să-şi însușească 
tehnici de autoajutorare. 

Ele sunt utile dacă: 

« urmează logic ceea ce s-a petrecut în timpul şedinţei de psihoterapie; 

« sunt precis şi concret definite, astfel încât succesul este uşor de 
înregistrat; 

«au o bază logică, înțeleasă şi acceptată atât de terapeut, cât şi de 
pacient; 

« sunt definite ca situaţii din care nu se pierde nimic pentru că se învaţă 
chiar dacă scopul nu a fost atins. 

Pentru a evita orice neînțelegere, este util, atât pentru terapeut, cât şi 
pentru pacient, să noteze sarcina trasată şi ce anume trebuie obținut. 


Strategiile cognitiv-comportamentale de psihoterapie 
(Melanie Fennell, 1989) 


1. Strategii cognitive: 
e Tehnici de distragere 
e Numărarea gândurilor 

2. Strategii comportamentale: 

e Monitorizarea activităților, plăcerii şi autocontrolului; 
e Realizarea unor orare; 
e Stabilirea unor sarcini gradate. 
3. Strategii cognitiv-comportamentale: 
e Identificarea gândurilor negative automate; 
e Adresarea de întrebări gândurilor negative; 
e Experimente în sfera comportamentală. 

4. Strategii preventive: 
e Identificarea convingerilor; 
e Adresarea de provocări convingerilor; 
e Pregătirea pentru viitor. 

Pentru a încuraja speranţa şi angajarea pacientului în psihoterapie este 
important ca, în cadrul şedinţelor de psihoterapie, cât şi al temelor pentru 
acasă, aceştia să obţină unele succese, oricât de mici, pe care pacientul 
trebuie să şi le atribuie lui însuşi şi care să aducă o dovadă că depresia poate 
fi controlată prin efort personal. Acest lucru este cu atât mai important la 
începutul tratamentului. 


Etapa nr. 1. Strategii cognitive 


Sunt prezentate ca modalităţi de a stopa „ruminațiile“ depresive care nu 
fac decât să înrăutățească situaţia, în loc să contribuie la o rezolvare 
constructivă a problemei. 

Ele sunt utile mai ales la începutul tratamentului, înainte ca pacientul 
să capete abilitatea de a găsi alternative la gândurile negative automate. Ele 
nu produc o modificare cognitivă esenţială, dar, prin reducerea frecvenţei 
gândurilor depresive, contribuie la ameliorarea dispoziţiei care, la rândul ei, 
poate fi utilizată pentru a facilita rezolvarea de probleme. Unii pacienți 

utilizează spontan metoda distragerii pentru a evita să se gândească la lucruri 
dureroase („evitare cognitivă“). Acestora trebuie să li se explice avantajele 
(se simt bine pe termen scurt) şi dezavantajele (problemele rămân 
nerezolvate pe termen lung) aplicării acestei tehnici ca unică metodă. 


Tehnicile de distragere 

1. Concentrarea pe un obiect. 

Pacienţilor li se cere să se concentreze pe un obiect şi să-l descrie 
pentru ei înşişi cu cât mai multe detalii. 

2. Conştientizarea senzorială. 

Pacienţii sunt învăţaţi să se concentreze asupra mediului înconjurător 
ca un tot unitar, utilizând văzul, auzul, gustul, pipăitul şi mirosul. 
Concentrarea poate viza şi corpul propriu („Ce simți în interiorul corpului 
tău? Ce poţi atinge? Îţi simţi trupul pe scaun? Îți percepi hainele, ochelarii, 
părul? etc. Ce vezi în jurul tău? Şi ce mai vezi? Ce auzi?“ etc). 

3. Exerciţii mentale: 

e a număra de la 1000 Ia 1 din 7 în 7 (din 5 în 5); 
e a numi orașele al căror nume începe cu o anumită literă; 
e reamintirea în detaliu a unei vacanțe. 

4. Amintiri şi imagini plăcute: 

e amintirea unei situații plăcute, când subiectul a avut un mare 
succes; 
e ce ai face dacă ai câştiga o maşină sau o sumă mare de bani. 

Dezavantajul constă în faptul că la depresivi accesul la amintiri plăcute 
poate fi dificil de realizat, iar gândurile pozitive sunt repede sufocate de cele 
negative. 

5. Activităţi care îl absorb pe subiect. 

Este important să fie selectate astfel de activități care ocupă atât 
mintea, cât şi trupul: rebus, tenis, ascultă radioul în timp ce calcă etc. 

6. Numărarea gândurilor (Burns, 1980). 

" Are menirea să producă o anumită distanță față de gândurile negative. 
Subiectul este învăţat să noteze apariția gândurilor negative bifând câte un 
punct într-un tabel. Dezavantajul acestei tehnici constă în aceea că ea poate 
avea ca efect imediat intensificarea gândurilor negative, ceea ce duce la 
accentuarea depresiei, mai ales atâta timp cât pacientul nu are încă deprinderi 
de a le modifica. 

Etapa nr. 2. Strategii comportamentale 


Scopul unor activităţi — cum ar fi automonitorizarea, realizarea şi 
urmărirea unor programe (orare) şi a unor sarcini gradate — are drept scop 
angajarea subiectului în activități care să îmbunătăţească dispoziția. 

1. Monitorizarea activităţilor. 

Pacienţilor li se cere să noteze ce fac, oră de oră, şi să coteze activităţile 
în funcţie de doi parametri: 

. plăcere — P; 
. grad de realizare (măiestrie) — R. 

Aceste protocoale îl ajută pe pacient să verifice veridicitatea unor 
gânduri, cum ar fi „Eu nu am făcut nimic“. 

De asemenea, acest gen de înregistrări surprinde relaţia dintre 
dispoziţie şi activitate. 

Cotând diverse activităţi la indicatorul „plăcere“, aceasta poate ajuta la 
infirmarea unor gânduri negative de tipul „Orice aş face, mi-e indiferent“ 
(gând ce reflectă dificultatea de a percepe Papini pozitive). 

2. Realizarea unor orare (programe). 

Se utilizează pentru a planifica activitățile viitoare după acelaşi model 
(oră de oră). Scopul constă în a creşte nivelul de activism al subiectului şi de 
a maximiza eficienţa şi plăcerea. 

Avântajele tehnicii: 

e reduce numărul prea mare de sarcini la o listă posibil de 
îndeplinit; 

e înlătură nevoia unor decizii repetate („Ce voi face acum?*); 

e creşte sentimentul că activităţile respective pot fi îndeplinite; 

* creşte proporţia activităţilor de pe urma cărora subiectul obține 
satisfacție; 

* creşte nivelul sentimentului de autocontrol al subiectului asupra 
propriei sale existenţe. 

Sarcinile gradate se referă la realizarea unor exerciții în paşi mici, 
accesibili subiectului, fiecare pas fiind întărit prin feedback. 

Accesul la fiecare etapă este facilitat prin identificarea şi adresarea 
unor întrebări cu caracter provocativ fiecărui blocaj (blocajele sunt de tipul: 
„Nu voi fi capabil să fac aceasta“; „Este prea mult pentru mine“ etc.). 

Tehnica este utilă pentru a-l ajuta pe pacient să depăşească inerția şi să 
facă față unor situaţii care produc anxietate. Depresivii relatează faptul că de 
cele mai multe ori ei eşuează să îndeplinească sarcini pe care şi le-au trasat 

singuri şi folosesc aceste fapte ca pe o dovadă a inadecvării lor personale. 

Aceasta se întâmplă pentru că ei aşteaptă prea mult de la propria persoană, 

considerând că ar trebui să se comporte ca şi cum nu ar fi depresivi. 
Sarcinile gradate combat lipsa de speranță, încurajând pacientul să 

reducă sarcinile la proporţii rezonabile şi crescând frecvența recompenselor. 


Etapa nr. 3. Strategii cognitiv-comportamentale 


Şedinţele de psihoterapie şi temele pentru acasă au ca obiectiv să-l 
înveţe pe pacient să identifice, să adreseze întrebări şi să testeze autenticitatea 
gândurilor negative. 

Conţinutul gândurilor negative a fost clasificat în ceea ce Beck (1967) 
numea „triada cognitivă“: 

1. Ego-ul („sunt lipsit de valoare“); 

2. Experiențele curente („nimic din ceea ce fac nu este bine“); 

3. Viitorul („niciodată nu mă voi simți mai bine“). 

Gândurile depresive automate au o serie de particularităţi care 
influenţează psihoterapia şi afectează relația terapeut-pacient: 

e sunt habituale şi deci greu de identificat; 

e. sunt automate şi involuntare şi deci greu de controlat: 

e au un caracter plauzibil (mai ales atunci când sunt însoțite de 
emoţii puternice) şi deci este greu să li se adreseze o provocare; 

e se referă la o gamă largă de stimuli, incluzând chiar psihoterapia, 
iar tratamentul poate fi rejectat pentru că pacientul prevede eşecul 
acestuia. 

Aceste gânduri negative în legătură cu psihoterapia - trebuiesc 
identificate şi chestionate ca oricare alte gânduri. negative. Gândurile 
negative reprezintă rezultatul unor erori în procesul de percepere. şi 
interpretare a experienţelor vieţii. Aceste erori se referă la: 

+ Suprageneralizare: subiectul trage concluzii generale pornind de 
la situaţii particulare („tot ceea ce fac este greşit”); 

e Abstragere selectivă: se acordă atenție doar aspectelor negative 
ale vieţii („nu am avut nici o clipă plăcută astăzi“). Momentele 
agreabile nu au fost conştientizate; 

e Raţionamente dihotomice: subiectul gândeşte în extreme („dacă 
nu fac acest lucru perfect, mai bine nu-l fac deloc“); 

+ Personalizarea: subiectul îşi asumă responsabilități pentru lucruri 
care nu au sau au de-a face în mică măsură cu persoana lui 

(exemplu: dacă prietenul a trecut pe stradă fără să-l observe, din 
neatenţie, depresivul îşi spune: „probabil că am făcut ceva care I- 
a supărat“); 

e Inferenţe arbitrare: se trag concluzii pe baza unor raționamente 
neadecvate (cineva care nu a reuşit să ducă la bun sfârşit prima 
temă pentru acasă poate trage concluzia: „acest gen de 
psihoterapie nu mi se potriveşte“). 


Identificarea gândurilor negative automate 


Pacienţii învață să identifice aceste gânduri întâi împreună cu 
psihoterapeutul, iar apoi dezvoltă aceste capacități prin intermediul unor 
teme pentru acasă. Aceştia învaţă să: 

* identifice emoțiile neplăcute; 
e situaţiile în care acestea apar; 
. să identifice gândurile automate asociate. 

Modificarea dispoziţiei este un semnal că gândurile negative automate 
sunt prezente (este mai uşor ca la început pacientul să evalueze dispoziția 
decât gândurile negative). 

Pentru pacienţii care nu agreează evaluările numerice, pentru că au 
impresia că demersul terapeutic este prea mecanicist, se pot utiliza scale de 
evaluare calitativă (mă simt foarte rău, rău, aşa şi aşa, bine, foarte bine). 

Gândurile automate negative nu se referă numai la cuvinte, ci şi la 
imagini, care trebuie descrise în detaliu. 


Dificultăţi în identificarea gândurilor negative 


1. Pacienţii evită să-şi înregistreze gândurile. 

Depresia face ca la unii pacienţi să fie dificilă distanțarea de gândurile 
negative. Mai mult, concentrarea asupra gândurilor negative atâta timp cât 
subiectul nu este capabil să le controleze poate fi agresivă şi dureroasă. În 
astfel de cazuri este indicat să fie limitat timpul de concentrare asupra 
gândurilor negative pentru a realiza un oarecare control asupra acestora. 

2. Subiectul nu identifică gândurile negative. 

În aceste situaţii este bine să se adreseze întrebarea: 

„Ce semnificaţie are situaţia respectivă pentru dv.?* 

3. O eroare frecventă a terapeutului constă în a pune întrebări în 
legătură cu cauza unor stări afective negative (de ce?) şi nu cu ce gânduri îi 

vin în minte subiectului. In aceste situaţii, el pierde ocazia să obțină o 
înregistrare a gândurilor negative. 
Întrebarea corectă este: „Ce ţi-a trecut prin minte în momentul acesta?“ 


Testarea (verificarea) gândurilor negative automate 


1. Adresarea unor întrebări cu caracter provocativ. 

2. Experimentarea în sfera comportamentală. 

1. Întrebările cu caracter provocativ au drept scop să-l înveţe pe subiect 
să-şi reevalueze modul de gândire pentru el însuşi. Acest obiectiv nu va fi 
atins dacă terapeutul face toată treaba singur, în locul pacientului. Cu alte 
cuvinte, trebuie să se urmărească extragerea unor alternative de la subiect şi 
nu oferirea unor alternative. 

Întrebările uzuale sunt: 

e Pe ce te bazezi când afirmi că lucrurile stau aşa? 

e Ce puncte de vedere alternative pot fi găsite aici? 

e Care sunt avantajele şi dezavantajele acestui mod de gândire? 

e Ce erori de logică ai făcut? 

Întrebări pentru a pune în evidență punctele de vedere alternative: 

a) Ce ai fi gândit despre aceasta înainte de a fi deprimat? 

b) Ce ar fi gândit cineva în care ai încredere despre aceasta? 

c) Ce i-ai spune altei persoane care ar veni să-ți ceară sfatul într-o 
problemă asemănătoare? 

Întrebarea legată de avantajele şi dezavantajele modului negativ de a 
gândi se referă la acei pacienți care consideră că gândurile cu caracter 
autocritic sunt folositoare şi constructive. 

Întrebarea referitoare la „ce eroare logică fac“ se referă la pacienţii care 
fac în mod frecvent aceeaşi greşeală, cum ar fi suprageneralizarea, abstracţia 
selectivă sau altele. 

2. Experimentările în sfera comportamentală se referă la găsirea unor 
modalități mai eficiente de a reacționa la o situație externă care nu poate fi 
ameliorată. Uneori subiectul are în interiorul său modalitățile eficiente de 
acţiune, dar acestea sunt blocate de modul negativ de gândire. De pildă, un 
pacient ştie cum să-şi exprime dezacordul, dar îşi inhibă reacţia pin gânduri 
de tipul: „Dacă îmi voi exprima dezacordul, ei nu mă vor agrea“. 

În alte cazuri, pacientul chiar nu ştie cum ar putea acționa mai eficient. 
În astfel de cazuri el trebuie să-şi însușească noi modele de comportament, 

cum ar fi comportamentul asertiv, abilitățile sociale, rezolvarea de probleme 
sau deprinderi de studiu. 

Etapele experimentării în. sfera comportamentală: 

1. Predicția specifică va fi testată în practică (exemplu: „Îi voi spune 
soției mele ce rău mă simt şi ea se va supăra pe mine“). 

2. Trecerea în revistă a evidențelor pro şi contra gândului respectiv. 

3, Experimentarea practică pentru testarea validității ipotezei (predic- 
ției). Terapeutul şi pacientul trebuie să ştie foarte precis ce anume trebuie 
făcut. Mai mult, experimentarea trebuie astfel organizată pentru a maximiza 
şansele unui rezultat pozitiv (se poate repeta sub formă de role-playing ce 
anume va spune pacientul). 

4. Notarea rezultatelor. Ca şi temele pentru acasă, experimentările în 
plan comportamental trebuie astfel conduse încât să nu se piardă nimic, cu 
alte cuvinte pacientul să câştige chiar în cazul în care situaţia nu a luat 
întorsătura pe care o doreşte el. În aceste cazuri, câştigul constă în a învăţa 
ceva. Dacă soția nu s-a supărat, este cu atât mai bine. Dacă s-a supărat, se 
pot obţine noi informații: 

e Ce nu este în regulă? 

e A făcut pacientul ceva ce nu trebuia? etc. 

Odată ce problema a fost definită, se elaborează planuri pentru a face 
faţă situației mai bine data viitoare şi astfel rezultatele negative pot avea un 
caracter constructiv. 

4. Coneluziile. Este bine ca acestea să fie formulate sub forma unei 
reguli (exemplu: „nu face presupuneri în legătură cu modul în care se vor 
purta ceilalți cu tine, mai bine verifică singur”). 


Dificultăţi care apar în provocarea gândurilor negative automate 


1. Răspunsurile raţionale modifică emoţiile negative numai dacă 
pacientul crede în ele. Acesta este motivul pentru care ele trebuie extrase de 
la pacient şi nu furnizate de terapeut. 

Provocarea prin întrebări a gândurilor negative este o abilitate care se 
obţine prin practică. Când răspunsurile alternative aparent valide nu conduc 
la reducerea depresiei sau a credinţei în gândurile negative iniţiale, este un 
semn că pacientul are rezerve în legătură cu validitatea lor. În acest caz, 
acestor afirmaţii de tipul „da, dar...“ trebuie să [i se răspundă. 

2.Terapeutul se poate lăsa contaminat de modul de gândire al 

pacientului. Terapeutul poate cădea în capcana de a considera că pacientul are 
dreptate să se simtă deprimat, mai ales atunci când circumstanţele existenței 
sunt deosebit de dificile. Terapeutul trebuie să fie convins că schimbarea e 
posibilă pentru că nu toți oamenii devin deprimaţi în situații dificile. 

3. Provocarea este imposibilă. 

Faptele nu pot fi provocate! Ceea ce terapeutul interpretează ca fiind o 
distorsionare de tip depresiv, uneori este o realitate obiectivă. În acelaşi timp, 
întrebărilor nu li se pot adresa alte întrebări cu caracter provocatiy. În astfel 
de cazuri, terapeutul trebuie să transforme întrebarea în afirmaţie după 
modelul: 

„Ce va fi dacă nu pot face față?“ devine „Nu voi fi capabil să fac față“. 


= 


Etapa nr. 4. Strategii preventive 


Avantajul major pe care îl are psihoterapia (mai ales cea cognitiv- 
comportamentală) față de medicaţia antidepresivă este că reduce riscul de 
recădere. Aceasta se întâmplă pentru că subiectul își însuşeşte. o serie de 
deprinderi de a face față depresiei, ceea ce îi scade vulnerabilitatea față de 
episoadele viitoare, pentru că aceste. deprinderi zdruncină convingerile 
negative de bază pe care se fundamentează depresia. 


Identificarea şi adresarea de provocări convingerilor negative 


Odată ce pacientul şi-a însuşit abilitatea de a identifica gândurile 
negative automate, se poate trece la abordarea convingerilor negative. 
Acestea au următoarele caracteristici: 

1. Nu reflectă realitatea experenţială. De exemplu, convingerea „voi 
fi totdeauna puternic“ ignoră vulnerabilitatea umană.Din acest punct de 
vedere, aceste convingeri sunt iraționale. 

2. Sunt rigide, suprageneralizate şi extreme, pentru că nu țin seama 
de variaţia circumstanțelor. 

3. Ele mai curând stopează decât facilitează atingerea unor scopuri, 
pentru că standardele perfecționiste produc anxietate, care inhibă şi 
blochează performanţele. 

4. Încălcarea (violarea) lor este asociată cu emoții extreme şi 
excesive (depresie şi disperare), mai curând decât tristeţe şi regret. 

5. Sunt relativ nemodificabile sub influența experiențelor obişnuite. 
Aceasta se întâmplă pentru că subiectul acționează ca şi cum ele ar fi 

adevărate şi datorită faptului că ele nu sunt explicit formulate, acționând la 
nivel inconştient. 

Abandonarea lor are pentru subiect riscuri inacceptabile. Astfel, de 
exemplu: „Dacă voi înceta să-i pun pe ceilalți pe primul plan, nimeni nu o să 
mă mai placă“. 

Beck, Hollon, Young, Bedrosian şi Budenz (1985) au grupat 
convingerile disfuncționale in funcție de 3 domenii: 

e Realizate (nivel înalt de performanţe, nevoie de succes); 

e Acceptare (nevoia de a fi agreat, iubi); 

e Control (nevoia de a controla evenimentele, nevoia de a fi puternic). 

Beck, Epstein şi Harrison (1983) au grupat aceste convingeri şi în 
funcție de o dimensiune supraordonată în: 

* Sociotrofie — care pune accentul pe relaţiile interpersonale; 

e Autonomie — care pune accentul pe independenţă şi libertatea 
alegerii. 

Această clasificare poate ajuta demersul psihoterapeutic. Astfel, o 
persoană cu grad mare de autonomie va accepta cu dificultate sugestiile 
terapeutului şi va avea tendința să încheie în mod prematur psihoterapia 
pentru că este convinsă că se poate descurca şi singură. Dimpotrivă, o per- 
sonalitate  sociotropă poate avea dorința exagerată de a face pe plac 
terapeutului şi va avea dificultăți să acționeze independent între şedinţe. 

Ambele modalități habituale de răspuns pot fi speculate în avantajul 
psihoterapiei: 

e în primul caz, terapeutul pune accent pe aspectele de autoajutorare 
(self-help) ale tratamentului; 

e în al doilea caz, dorința pacientului de a-i fi pe plac terapeutului poate 
fi utilizată pentru a-l mobiliza pe pacient înainte de a 1 se încuraja 
independența. 

Identificarea convingerilor. disfuncționale este mai greu de realizat 
decât cea a gândurilor negative automate, pentru că ele reprezintă reguli 
generalizate care pot să nu fie niciodată formulate explicit. Ele trebuie mai 
curând extrase decât observate, utilizând următoarele surse de informaţii: 

1. Tematica ce rezultă din timpul discuțiilor cu terapeutul. Exemplu: 
pacientul este preocupat să facă lucrurile foarte bine sau să nu fie rejectat. 

2. Erorile de logică ce apar în cursul gândurilor negative automate pot 
fi identice şi la nivelul convingerilor. De exemplu, raționamentul dihotomic: 

a) gând negativ: „Dacă mai avem vreo dispută, eu plec“. 

b) convingere negativă: „Dacă nu poţi cădea de acord cu cineva, mai 
bine nu ai nici o relaţie cu nimeni“. 

3. Autoevaluarea globală: termeni ca „prost“, „infantil“, „slab“ pe care 
îi foloseşte subiectul în raport cu el însuşi pot reflecta standarde care nu sunt 
vizibile la prima vedere. Evaluarea globală a celorlalți poate îndeplini 
aceeaşi funcție. 

4. Amintiri, relatări ale familiei. Unii oameni au frecvent amintiri foarte 
vii din copilărie care pot furniza o informaţie intuitivă asupra credințelor 
subiectului. De exemplu, o femeie avea convingerea că trebuie să răspundă 
permanent dorințelor celorlalți. Ea conserva amintirea vie a mamei sale, care 
pleca de acasă amenințând-o că nu o va mai iubi dacă nu face ceea ce i s-a 
cerut. 

5. Buna dispoziție indică o convingere confirmată, iar proasta 
dispoziţie o regulă încălcată. Astfel, o persoană care consideră absolut 
necesar să fie agreată de toată lumea, va fi încântată dacă cineva o place (nu 
doar mulţumită). 


Adresarea de întrebări provocative convingerilor negative 


O dată identificate convingerile negative, disfuncționale, se procedează 
la întrebări cu caracter provocativ şi la experimentări în sfera 
comportamentală pentru ca subiectul să îşi elaboreze convingeri-reguli mai 
moderate şi mai realiste. 

Sunt utile întrebări de tipul următor: 

o În ce mod această convingere are un caracter irațional? Se potriveşte 
convingerea ta cu modul real în care funcţionează lumea? 

De pildă, este irațional să ceri ca viața să fie echitabilă, dacă remarci că 
faptele arată că acest lucru nu e posibil. 

e În ce mod această convingere este nefolositoare? 

Îi ajută ea pe pacienți să obțină ceea ce vor de la viață, sau, dimpotrivă, 
îi blochează? 

O strategie utilă într-o astfel de situație constă din realizarea unei liste 
cu avantajele şi dezavantajele menținerii convingerii respective. 

+ De unde provine convingerea respectivă? 

În psihoterapia cognitiv-comportamentală perspectiva istorică nu este 
uzuală. Cu toate acestea, în unele cazuri, înțelegerea modului cum s-a format 
convingerea disfuncțională îl ajută pe subiect să se distanțeze de ea. Ceea ce 

pentru copil constituia o regulă, nu mai reprezintă același lucru pentru adult. 
De pildă, pacientul, în calitate de copil, putea să creadă că supraviețuirea sa 
depinde de blocarea oricărei contraziceri a mamei. În calitate de adult, el 
trebuie să dezvăluie toate consecințele care rezultă din faptul de a-i 
contrazice pe ceilalți, ajungând la concluzia că a face pe plac celorlalți este 
rareori o problemă de viață şi de moarte. 

e Care ar fi alternativa unei convingeri cu caracter mai moderat, care să 
aibă doar avantajele, nu şi dezavantajele convingerii disfuncționale? 

Convingerile disfuncționale sunt formulate în termeni extremi, ca 
necesități absolute. Formularea unor alternative care să ţină seama şi de unele 
nuanțe de cenuşiu (nu numai de alb sau negru) ajută subiectul să facă față 
unor situații care până atunci conduceau la eşecuri şi, în consecință, la 
depresie. De exemplu, un pacient considera că a solicita ajutor este un semn 
de slăbiciune. Convingerea sa suna cam așa: „Totdeauna trebuie să te 
descurci singur, indiferent cât de rău te simţi!““. 

În timpul terapiei, el a fost ajutat să-şi construiască o convingere 
alternativă mai realistă: „Este bine să faci față problemelor tale în mod 
independent, dar nu este corect față de mine însumi să-mi pretind așa ceva în 
toate situaţiile. Nu sunt decât un om şi am uneori nevoie de ajutor ca oricine“. 

Alternativele la convingerile disfuncționale pot fi notate pe cartele, pe 
care pacientul le citeşte de mai multe ori până cînd modul de a acționa în 
acord cu acestea devine o a doua natură. 

Ca şi în cazul gândurilor negative automate, provocările verbale 
adresate convingerilor disfuncționale trebuie testate şi întărite prin modificări 
în plan comportamental. 

Experimentările în plan comportamental trebuie repetate perioade mult 
mai lungi decât cele care se referă doar la gânduri negative automate şi într- 
o gamă mai largă de situaţii. Aceste experimentări pot îmbrăca o varietate 
largă de forme: 

e strângerea de informaţii cu privire la regulile de viață, 
convingerile şi standardele celorlalți (şi nu considerarea 
standardelor personale ca fiind universale); 

e observarea modului în care se comportă alții (poate fi un indicator 
al unor norme diferite de viață); 

e acțiuni contrare convingerilor disfuncţionale şi observarea 
consecințelor; 

e testarea în practică a noilor reguli-convingeri. 


| 

Astfel, pacientul care credea că nu trebuie să solicite ajutor în nici-o 
situaţie a fost învăţat să-solicite respectivul ajutor la serviciu, acasă şi de la 
prieteni, chiar atunci când nu avea neapărat nevoie de acesta. EI a decoperit 
că nu se întâmplă nici o catastrofă; în plus, relațiile lui cu ceilalți s-au 
îmbunătăţit, pentru că oamenii au realizat că el nu este invulnerabil şi 1-au 
agreat mai mult aşa. 
Eventualele recăderi în timpul psihoterapiei sunt utilizate ca posibilități 
pentru noi exerciţii practice, demonstrându-se faptul că cele învăţate pot fi 
utilizate pentru a controla recăderile depresive. 


Pregătirea pentru viitor 


La sfârşitul terapiei, mulţi pacienți se tem de faptul că nu se-vor 
descurca singuri. Aceste temeri sunt abordate în acelaşi mod ca şi alte 
gânduri negative. Este important ca pacienții să fie încurajați să le exprime 
şi apoi să le testeze validitatea. Unui pacient i se pot da, ca teme pentru acasă, 
astfel de întrebări: 

„Ce dovezi ai că psihoterapia a acționat în cazul tău?“ 

„Ce ai învăţat de la aceste şedinţe de psihoterapie?“ 

„Cum poţi aplica cele învăţate pentru a deveni la sfârşitul tratamentului 
o persoană independentă şi încrezătoare în sine?“ 

„Presupunând că vor apărea probleme la un moment dat, care ar fi 
elementele care te-ar putea face să recazi?“ 

„Cum le-ai putea face față?“ 

„Cine te-ar putea ajuta la nevoie?“ 

„Ce motive te-ar putea face să te adresezi din nou poa tău dacă 
eciettinia tale cele mai intense nu dau rezultate? 

Dacă se întrevede un eveniment psihotraumatizant în viitor (de 
exemplu, decesul unui părinte sau faptul că un copil părăseşte familia), 
terapeutul şi pacientul pot elabora un plan de acțiune pentru o astfel de 
eventualitate. 

De asemenea, este bine să se facă un fel de rezumat al tehnicilor de 
autoajutorare sub forma unui ghid de „prim ajutor“, ghid care să conțină, pe 
de o parte, dificultăţile resimţite de pacient când a fost depresiv și, pe de altă 
parte, tehnicile specifice. care s-au dovedit utile în depăşirea situațiilor 
respective. (De exemplu, planificarea zilei pentru a maximiza plăcerea şi 
eficienţa, a fi mai tolerant cu propria persoană etc.). 

Ce se întâmplă dacă terapia cognitiv-comportamentală eşuează? 

Un număr relativ redus de pacienţi depresivi nu răspund la terapia 
cognitiv-comportamentală (Blackburn şi Bishop, 1983, Fennell şi Teasdale, 
1987). Din nefericire, este greu ca aceștia să fie identificaţi înainte de 
începerea tratamentului, deşi dificultățile de a lucra cu ei se manifestă încă 
din primele şedinţe. În astfel de cazuri, terapia se încheie cu eleganță, după 
5-6 şedinţe, şi se recomandă alt tip de tratament. 

În funcţie de factorii care produc rezistență la psihoterapia cognitiv- 
comportamentală, se poate recomanda: 

e o psihoterapie de lungă durată (nu există nici un motiv pentru 
care terapia cognitiv-comportamentală să nu poată fi extinsă); 

e psihoterapie de familie (dacă factorii care menţin simptomul sunt 
de natură interpersonală); 

* tratament psihiatric cu sau fără tehnici cognitiv-compor- 
tamentale. 


XVII. Psihoterapia cognitiv-comportamentală 
în tulburările de personalitate 


Tulburările de personalitate 


Putem vorbi despre tulburări ale personalității doar atunci când trăsăturile 
acesteia sunt caracterizate prin rigiditate, dezadaptabilitate şi stau fie la baza unei 
alterări a comportamentului, fie a unei suferințe subiective. 

Tulburarea personalității va fi diagnosticată în urma analizei comportamen- 
telor recente, precum şi a celor din trecutul pacientului. 

Pentru a diagnostica o tulburare a personalității trebuie evidențiate unele 
trăsături convergente care să determine o alterare semnificativă în sfera relațiilor 
sociale şi profesionale de care subiectul în cauză poate fi sau nu conştient. 


Definiții date tulburărilor de personalitate 


Schneider (1923) subliniază faptul că subiecții cu tulburări ale personalității 
se consumă din cauza caracterului lor anormal şi-i fac să sufere în consecință şi pe 
alți membri ai societăţii. 

Tyrer (1988), la rândul său, este de părere că tulburarea de personalitate 
reprezintă o anomalie persistentă a funcționării personale şi sociale, independentă de 
integritatea mentală. 

Conform definiţiei Organizatiei Mondiale a Sănătății (O.M.S., 1993): 

„Tulburările personalităţii reprezintă modele de comportament stabile şi 
profund înrădăcinate în structura psihică a persoanei, care se manifestă ca nişte 
răspunsuri rigide declanşate într-o serie de situatii sociale şi personale. Acestea 
constituie deviații extreme şi importante de la modul în care un individ mediu din 
cadrul unei culturi date percepe, simte, gândeşte şi stabileşte relații cu ceilalți. 
Respectivul model tinde să fie stabil şi să includă numeroase situații care implică 
funcționarea psihologică şi comportamentală“. 

Tulburările de personalitate sunt frecvent, dar nu totdeauna, asociate cu 
diverse grade de disconfort subiectiv şi cu probleme în ceea ce priveşte funcționarea 
socială a individului. 

Conform Manualului Diagnostic şi Statistic al Tulburărilor Mentale elaborat 
de. Asociaţia Psihiatrilor Americani (D.S.M. IV A.PA,, 1994), tulburările de 
personalitate reprezintă modele durabile de percepţie, relaționare şi gândire în raport 
cu propria persoană şi cu mediul înconjurător, care se manifestă în contexte sociale 
şi personale extrem de variate. 

Doar atunci când trăsăturile personalității sunt rigide şi dezadaptative şi 
cauzează o alterare în funcționarea individului sau o suferință subiectivă importantă, 
putem vorbi de tulburări de personalitate. 

Criteriile generale ale tulburărilor. de personalitate (după D.S.M. IV, 
A.P.A., 1994); 

Criteriul A: „Trăsăturile de personalitate reprezintă o deviaţie importantă față 
de ceea ce normele culturii căreia îi aparține individul aşteaptă de la acesta, ele 
manifestându-se în cel puțin două din următoarele patru domenii: cogniţie, 
afectivitate, relaţii interpersonale şi controlul impulsurilor. 

Criteriul B: Trăsăturile de prsonalitate trebuie să fie rigide şi să se manifeste 
în diverse situații. 

Criteriul C: Acestea conduc la perturbări în domeniul relaţiilor sociale şi 
profesionale. 

Criteriul D: Modelul de comportament este stabil şi poate fi identificat încă 
din adolescență sau în pragul vârstei adulte. 

Criteriul E: Trăsăturile nu rezultă în urma unei afectiuni psihiatrice. 

Criteriul F: Acestea nu sunt secundare unei dependențe sau unui abuz de 
substanțe psihotrope ori unei afecțiuni somatice. 

Tulburările de personalitate au prevalență mai mare în rândul bărbaţilor tineri 
din mediul urban. 

Studiile au demonstrat, de asemenea, şi faptul că tulburările de personalitate 
se asociază frecvent între ele, după cum există şi asocieri între acestea şi alcoolism, 
tulburări anxioase sau tentative de suicid. 

Tulburarea de personalitate „borderline“ se asociază frecvent cu tulburarea 
histrionică sau narcisică, cu alcoolismul, toxicomania, tabagismul, fobiile, 
tentativele de suicid şi chiar cu schizofrenia. 

Printre deținuții de drept comun găsim. aproximativ 20 până la 70% 
personalități antisociale. Trebuie subliniat însă faptul că doar personalitatea antiso- 
cială a fost asociată în mod evident cu factori de natură genetică (Tyrer şi Stein, 
1993). 


Clasificarea tulburărilor personalității 


Cele mai interesante sub aspect clinic sunt clasificările tulburărilor . de 
personalitate elaborate de Kurt Schneider şi cele cuprinse în D.S.M. IV (1994), 
precum şi în I.C.D.-10 (O.M.S., 1992). 

Aşa cum am mai precizat, Schneider (1923) considera drept personalități 
anormale sau psihopate acei subiecți care suferă din cauza caracterului lor anormal 
şi „fac să sufere şi societatea“. Autorul a propus prima tipologie modernă elaborată 
pe baza observaţiei clinice. 

Schneider era de părere că psihopatiile nu sunt boli psihice în adevăratul sens 
al cuvântului, acestea reprezentând doar devieri de la structura personalității 
normale, aceasta fiind raportată la normele şi valorile medii ale colectivități din 
care face parte subiectul. 

Prezentăm in continuare clasificarea personalitătilor psihopatice realizată de 
Kurt Schneider (după Cottraux şi Blackburn, 1995, p. 36). 


Psihopați 


1. Hipertimici 


Caracteristici principale 
Bună dispoziție exagerată; hipomanie 


Depresivi Dispoziţie tristă; distimie 
3... Îngrijoraţi (senzitivi sau |Sentimente de inferioritate 
obsesionali) 


Fanatici (paranoizi) Valorizarea exagerată a propriei persoane, a 
propriilor idei, agresivitate, egocentrism sau 
integrare în comunități marginalizate (secte, 
grupări teroriste) 

Nevoia exagerată de a face o impresie bună, 
asociată cu o insuficiență autopercepută 
Comportamente antisociale 

Violenţă; crize de furie 

Lipsă de afectivitate, amoralitate, retragere 
socială, schizoidie 

Lipsa voinţei, influenţabilitate 

Anxietate, ipohondrie, depresie, neurastenie 


Narcisici 


6. Instabili 
7... Explozivi 
8. Apatici 


9.  Abulici 
Astenici 


Domeniile clinice pe baza cărora pot fi apreciate tulburările personalității 
(după Milton, 1990) 


Acţiuni (acte) expresive 
Conduite interpersonale 
Stil cognitiv 

Mecanisme reglatorii 


Comportament observabil 
Modul de relaționare cu ceilalți 

Percepția, prelucrarea şi comunicarea informaţiilor 
Modalităţi interne conştiente sau inconștiente de 
autoreglare rezultate în urma unor experiențe 
timpurii 

Emoții 

Modalitatea în care persoana se percepe pe sine 


Dispoziţie/temperament 
Imagine de sine 

Reprezentările obiectuale Reminiscențe structurale ale amintirilor, 
atitudinilor şi imaginilor reminiscente care 
determină modul în care subiectul percepe şi 


reacționează la experiențele vieții curente 
Organizarea strategiilor de'a | Mecanisme psihologice de apărare şi adaptare 
face față solicitărilor 


Grila prezentată mai sus cuprinde opt domenii pe baza cărora se pot 
determina tipurile de personalitate şi explică modul de interpretare a axei II a 
manualului D.S.M. IV. 

Menţionăm faptul că respectivul manual este structurat pe mai multe axe: 

Axa | — sindroame; 

Axa II — tipuri. de personalitate; 

Axa III — boli psihice; 

Axa IV — probleme legate de stres; 

Axa V — probleme de adaptare 

Prezentăm în continuare cele 10 tipuri de tulburări ale personalității după 
D.S.M. IV (A.PA., 1994). 


Grupa A: personalităţi excentrice şi bizare 

Personalitatea. paranoidă: se caracterizează prin tendința generalizată şi 
nejustificată, care se manifestă în diverse contexte, de a interpreta acţiunile altor 
persoane ca fiind orientate în mod deliberat pentru a-l umili sau ameninţa pe cel în 
cauză. 

Personalitatea schizoidă: se remarcă prin detaşare exagerată de interacţiunile 
sociale şi printr-o limitare a experiențelor şi a exprimării afectivității. 

Personalitatea schizotipală: implică o inadecvare în relaţiile interpersonale, 
distorsionări cognitive şi perceptive, precum şi un comportament excentric, 


Grupa B: personalități emoţionale şi dramatice 

Personalitatea antisocială: se caracterizează prin disprețul şi încălcarea 
drepturilor celorlalţi, acte delictuale, sadice, violente, iritabilitate şi agresivitate, 
trăsături care se manifestă adesea înainte de vârsta de 15 ani. 

Personalitatea „borderline“ (sau marginală): se manifestă printr-o 
instabilitate a dispoziţiei, a relațiilor interpersonale, fluctuații la nivelul imaginii de 
sine şi stări afective cu caracter impulsiv. 

Personalitatea histrionică: se mai numeşte şi personalitate teatrală sau 
isterică şi se caracterizează prin reacții emoționale exagerate şi prin încercări 
permanente de a atrage atenția celor din jur. 

Personalitatea narcisică: subiectul are o nevoie patologică de admiraţie de la 
ceilalți şi este lipsit de calități empatice. 

Grupa C: personalități anxioase şi ineficiente 

Personalitatea evitantă: implică inhibiţie socială, sentimente de inferioritate, 
precum şi o sensibilitate exagerată la evaluările negative ale celorlalți. 

Personalitatea dependentă: se caracterizează prin tendința exagerată a 
subiectului de a se agăța de ceilalți, însoţită de supunere şi de o nevoie excesivă de 
a fi protejat de ceilalți. 

Personalitatea obsesiv-compulsivă: se caracterizează printr-un stil de conduită 
perfecționist, rigiditate, dependență exagerată de reguli şi valori cu caracter strict, 
Relaţiile interpersonale sunt dominate de răceală afectivă. 


Tulburări de personalitate non-specifice 


Acestea cuprind trăsături aparținând mai multor tipuri de personalități 
descrise mai sus, fără a fi însă suficiente pentru a permite diagnosticarea unui anume 
tip de tulburare de personalitate. Cu toate acestea, indivizii aparținând acestei 
categorii au probleme de adaptare socială şi prezintă trăiri subiective cu conținut 
negativ. 

În această categorie includem: 

Personalitatea depresivă: este definită ca o structură difuză de cogniţii şi 
comportamente depresive, care se manifestă în afara unui episod depresiv major şi 
nu poate fi explicată prin intermediul unei tulburări distimice. Există numeroase 
argumente clinice în favoarea acestui model de personalitate. Astfel, Akiskal (1995) 
este de părere că trebuie să avem în vedere trei tipuri temperamentale: ciclotimic, 
hipertimic (maniacal) şi depresiv. Autorul subliniază faptul că, adesea, subiecții 
aparținând celei de-a treia categorii sunt diagnosticați eronat ca fiind narcisici, 
pasiv-agresivi sau ineficienți. 

Personalitatea pasiv-agresivă sau negativistă 

Această tulburare de personalitate figurează în cadrul manualului D.S.M. III 
R (1987), dar a fost invalidată de studiile care au stat la baza alcătuirii manualului 
D.S.M. IV (A.PAA., 1994). Cu toate acestea, experienţa clinică evidențiază subiecți 
la care predomină trăsăturile specifice acestei categorii. 

Subiecţii din cadrul acestui grup manifestă permanent o rezistentă pasivă la 
orice solicitare socială sau profesională, fiind opoziţionişti, negativişti şi sabotori 
mascaţi. Acest model funcționează în afara episoadelor depresive majore şi nu poate 
fi explicat prin intermediul unei tulburări distimice. 

Personalitatea sadică şi personalitatea înclinată spre eşec 

Şi aceste tulburări de personalitate au fost eliminate din cadrul manualului 
D.S.M. IV (A.PA., 1994). 


Clasificarea tulburărilor de personalitate după I.C.D. 10 (Clasificarea 
Internaţională a maladiilor, O.M.S., 1992) 

Această clasificare se remarcă prin absența tulburărilor de personalitate 
schizotipală şi narcisică şi includerea tulburării de personalitate impulsivă, 
caracterizată prin incapacitatea individului de a-şi controla mânia, de a gândi şi-a 
planifica înainte de a acţiona, printr-o dispoziţie imprevizibilă şi prin comporta- 
mente conflictogene. 


Grupele de tulburăriale 
personalității după 
D.S.M. IV 
Excentrice şi bizare Paranoidă 
Schizoidă 
Schizotipală 


Tipuri de personalitate 
după D.S.M. IV(1994) 


Tipuri de personalitate după 
I.C.D. 10 (1992) 


Paranoidă 
Schizoidă 


Disocială 
Labilă „borderline“ 
Labilă impulsivă 

Histrionică 


Antisocială (marginală) 
Histrionică 
Narcisică 


Dramatice şiemoţionale 


Anxioasă (evitantă) 
Dependentă 
Anancastă 

Alte tulburări de personalitate 


Tulburări de personalitate non-specifice sau mixte | Tulburări mixte 


Categorii insuficient Personalitatea Tulburări non-specifice 
delimitate 


Evitantă 
Dependentă 
Obsesiv-compulsivă 


Anxioase şi ineficiente 


“](pasivagresivă) 


Cottraux şi Blackburn (1995, p. 40) prezintă un tabel comparativ al 
tulburărilor personalității după D.S.M. IV şi 1.C.D..10. 

Manualul D.S.M. IV (1994) conţine şi o categorie adițională de structuri de 
personalitate denumită personalități sau stiluri adaptative. care. afectează starea 
sănătății persoanei. Este vorba de tipurile de personalitate. A, B şi C, precum şi de 
alte structuri posibile. 

Tipurile A şi B au fost descrise de Friedman şi Rosenman (1959); persoanele 
aparţinând acestor tipuri sunt predispuse riscului de afecțiuni coronariene dacă se 
adaugă fumatul, consumul excesiv de grăsimi animale, absenţa activității fizice şi 
alimentaţia hipercalorică. 

Aceste tipuri de personalitate reprezintă modalități de a reacționa la stres. 
Tipul A caracterizează indivizii luptători cu maxilarele şi musculatura încordate, 
ostili față de cei din jur, nerăbdători, cu tonul vocii dur şi imperativ, cu ritmul 
vorbirii si mişcărilor accelerat. Subiecţii sunt agresivi, cinici, rareori anxioşi pentru 

că, datorită stilului lor perfecționist, reuşesc să țină sub control stresul şi anxietatea. 

Unele studii au confirmat legătura dintre acest tip de personalitate şi bolile 
cardiovasculare, altele au infirmat-o (Cottraux şi Blackburn, 1995, p. 41). 

Observațiile clinice au evidențiat faptul că tipurile de personalitate A şi B se 
găsesc la extremele unei curbe care reprezintă o distribuție normală, la unul dintre 
capete găsindu-se subiecţii angajaţi într-o luptă permanentă de a obține anumite 
lucruri (avantaje materiale, poziţii sociale) — personalităţile de tip A — iar la celălalt 
capăt subiecții relaxaţi, senini, care nu se află sub presiunea permanentă a timpului 
şi la care reacțiile la situaţiile incontrolabile sunt minimale (personalităţile de tip B). 

Numeroase studii au evidențiat existența unui alt tip de personalitate, 
predispus la cancer (tipul C), care se situează undeva între celelalte două — A şi B. 
Studiile efectuate de psihologi asupra persoanelor suferinde de cancer au evidenţiat 
următoarele particularități psihice: depresie, trăirea unor stări de disperare şi 
neputinţă, suporturi sociale slabe sau pierderea acestora, emotivitate cu conținut 
negativ slabă şi absenţa capacităţii de a-şi exprima emoțiile. 

Elementul central şi specific pentru acest tip de personalitate îl reprezintă 
incapacitatea subiectului de a-şi exprima furia şi sentimentele negative. Persoana nu 
manifestă decât sentimente pozitive, optimiste sau indiferente față de ceilalți şi față 
de lume în general, acest mod de a fi având la bază o depresie mascată care poate 
contribui la alterarea sistemului imunologic al organismului şi la instalarea bolii 
canceroase. 

Trebuie subliniat însă faptul că această maladie are o cauzalitate mai 
complexă, iar studiile care susțin teoria respectivă nu sunt încă suficient de 
concludente (Contrada et al., in Pervin, 1990). 


Teorii cognitive ale tulburărilor de personalitate 


Blackburn şi Cottraux (1995) realizează o trecere în revistă a principalelor 
modele cognitive care stau la baza explicării tulburărilor de personalitate. 

1. Modelul lui Beck (Beck, Freeman et al., 1990) reprezintă un model 
pragmatic, bazat pe studii clinice (Beck et al., 1979). 

Pornind de la conceptele analizei sinelui abordate în lucrările lui Adler şi 
Karen Horney, autorii au ajuns la concluzia că structurile cognitive fundamentale ale 
individului nu sunt total inaccesibile conştiinţei pacientului, rolul terapeutului 
constând în a-l învăţa pe acesta să identifice gândurile, afectele şi comportamentele 
pe care le generează şi, în cele din urmă, să modifice cognițiile disfuncționale care 
conduc la comportamente dezadaptative. 

Teoria lui Beck are la bază un punct de vedere evoluționist şi genetic asupra 
personalității, aceasta postulând faptul că tipurile de personalitate reprezintă 
strategii adaptative, selecționate în decursul evoluției individului, pentru a asigura 
supraviețuirea şi reproducerea speciei. 

Variante ale acestor strategii pot fi observate, într-o formă extremă, în cadrul 
sindroamelor anxioase sau depresive, dar şi la nivelul tulburărilor de personalitate. 

Maniera în care este evaluată o situație sub aspectul procesării informaţiei şi 
al reacțiilor afective determină activarea strategiilor ereditare sau dobândite, care 
pot avea un caracter adaptativ sau dezadaptativ. 

Cu alte cuvinte, evaluarea unei situații depinde, conform teoriei cognitiviste, 
de prezenţa unor constructe mentale relativ stabile, denumite scheme cognitive. 

Această abordare poate. fi reprezentată în cadrul schemei: cognitive a 
tulburărilor de personalitate: 

Situație 


| 


Evaluare (prin intermediul schemelor cognitive) 


| 


Reacţii afective şi motivaţionale 


! 


Selecţionarea şi aplicarea strategiilor adaptative dobândite filogenetic şi modificate 
în urma experienţelor personale 


iati 


Dependenţă Agresivitate Retragere Aroganţă 


Schema tulburărilor de personalitate ca strategii ereditare şi învățate (Beck, 
apud Cottraux şi Blackburn, 1995, p. 50) 


Trăsăturile de personalitate reprezintă, conform acestei teorii, expresiile 
vizibile ale unor constructe sau scheme cognitive. 

În cazul tulburărilor de personalitate, schemele disfuncționale şi strategiile 
dezadaptative determină vulnerabilitatea individului la o gamă largă de stimuli şi 
situații. Astfel, o personalitate dependentă va fi vulnerabilă la pierderea afecțiunii şi 
suportului din partea celorlalți, o personalitate narcisică va fi vulnerabilă la situațiile 
care conduc la diminuarea autostimei, în timp ce o personalitate evitantă se va simți 
traumatizată în toate situațiile sociale sau profesionale în care i se cere să se afirme 
sau să ia decizii. 

Beck şi colaboratorii (1979) sunt de părere că emoţiile, atitudinile şi 
comportamentele specifice personalităților normale şi patologice pot fi explicate 
mai bine dacă avem în vedere punctul de vedere susținut de etologi. 

Comportamentul animal este în cea mai mare parte programat, fiind 

determinat de interacțiunea structurilor genetice cu experiența individuală. 

Evoluţia a condus la selecția naturală a acestor comportamente programate 
care s-au dovedit a avea un caracter adaptativ superior. 

Se poate presupune că şi în cazul ființelor umane funcționează programe de 
lungă durată care au la bază procese cognitive afective şi motivaţionale, respectiv 
modul de a evalua situaţiile, modul de a simți şi de a acționa. 

Aceste procese automate au evoluat de-a lungul timpului pentru a asigura 
supraviețuirea şi reproducerea speciei. 

În acelaşi timp, anumite strategii care au fost adaptate unor perioade primitive 
nu mai sunt valabile pentru societatea modernă, iar punerea lor în acțiune 
declanșează comportamente pe care le putem cataloga drept tulburări de 
personalitate. 

Astfel de comportamente creează probleme fiindcă sunt nocive pentru individ 
şi pentru societate (un comportament de atac poate fi util într-o societate primitivă, 
dar este inacceptabil în societatea modernă, în care va fi considerat antisocial). 

Modelele de comportament care şi-au avut rostul de-a lungul evoluţiei speciei 
umane: atac, rivalitate, fugă din fața pericolului etc. devin surse de probleme atunci 
când individul adoptă o atitudine inflexibilă, exagerată şi necontrolată. 

Conform acestei concepții, tulburarea sau disfuncția sunt apreciate în termenii 
excesului, inflexibilităţii şi frecvenţei de manifestare. 

În opinia terapeuţilor cognitivişti;, termenul de strategie este utilizat pentru a 
desemna structurile comportamentale complexe şi stereotipe care au rolul de a 
satisface anumite trebuințe biologice. | 

În cazul tulburărilor de personalitate, strategiile au un caracter dezadaptativ 
pentru că acționează în detrimentul individului şi societății. 

Beck şi colaboratorii (1990) descriu principalele strategii comportamentale 
asociate tulburărilor de personalitate după D.S.M. IV (1994), precum şi schemele 
cognitive care stau la baza acestora. 

Tabelul tulburărilor personalității, 
strategiilor comportamentale şi schemelor cognitive 
(Beck et al., 1990, apud Cottraux şi Blackburn, 1995, p. 52) 


Strategie Schemă cognitivă 


A fi permanent în gardă |Toţi oamenii sunt adversari potenţiali. 
Izolare Am nevoie de mult spațiu personal. 
Comportament excentric |Lucrurile nu sunt ceea ce par să fie. 
Atac Ceilalţi se află aici pentru ca eu să profit 
de ei. 

Impulsivitate Nu pot să mă controlez. 

Comportament teatralist | Trebuie neapărat să fac impresie. 
Inflaţia ego-ului Sunt o persoană excepţională. 


Tulburarea 
personalităţii 


Paranoidă 
Schizoidă 
Schizotipală 
Antisocială 


„Borderline“ 
Histrionică 
Narcisică 


STRATEGIILE PSIHOTERAPIEI COGNITIV-COMPORTAMENTALE 349 


Evitantă Evitare 


Ceilalți ar putea să mă lovească. 
Nu pot să fac nimic de unul singur. 
Orice greşeală reprezintă o catastrofă. 


Obsesiv- 
compulsivă 


Perfecționism 


Personalitătile schizotipală şi „borderline“ nu sunt incluse în tabelul inițial al 
lui Beck şi colab. (1990), aceştia;considerând că pacienţii „borderline“ utilizează 
strategii şi scheme comune mai. multor tulburări de personalitate, în timp ce 
schizotipalii se caracterizează mai ales prin comportament bizar şi mai puţin prin 
prezenţa unor scheme cognitive. 

Un alt element caracteristic teoriei cognitive a lui Beck şi colab. (1990) se 
referă la influența mediului asupra comportamentului uman. 

Este, în general, acceptată ideea că există unele elemente înnăscute care 
acționează ca predispoziţii pentru comportamentele viitoare, şi care pot să fie 
accentuate sau diminuate sub influența experiențelor trăite în decursul vieţii. De 
pildă, un copil sensibil va reacționa mai puternic decât fraţii săi la situaţii curente 
cum ar fi să fie lăsat singur, să i se reprime dorințele sau să fie tachinat. Acesta va 
dezvolta o schemă cognitivă referitoare la sine ca o persoană nedemnă de afecţiune, 
precum şi un comportament evitant. 

Schemele disfuncţionale. elaborate. de copil pe baza interacțiunii. ereditate- 
mediu pot să se permanentizeze sau să se modifice sub influenţa experienţelor 
personale trăite de-a lungul vieții. 


Tulburările de personalitate şi convingerile disfuncționale 
Schemele cognitive 


Rolul atitudinilor şi convingerilor disfuncționale la subiecţii cu tulburări 
emoționale a fost evidențiat mai ales în cadrul studiilor asupra depresiei (Beck, 
1967, Blackburn şi Cottraux, 1988) şi anxietăţii (Beck şi colab., 1985). 

În cazul tulburărilor personalității acționează alte tipuri de scheme cognitive, 
comparativ cu cele care stau la baza tulburărilor emoţionale. 

Schemele cognitive reprezintă structuri cognitive profunde care înmagazinează 
cunoştinţele şi experiența individului într-un anumit domeniu şi sunt determinate 
genetic. 

Acestea se referă la ceea ce știe individul despre sine însuşi, despre ceilalți şi 
despre lume în general. 

Schemele cognitive pot avea un conținut general sau restrâns, pot fi flexibile 
sau rigide, active sau latente. 

Beck utilizează termenul de schemă într-un sens foarte larg, pentru a desemna 
atitudini şi credințe fundamentale, postulate şi reguli generale de conduită. 
Schemele cognitive se pot referi la aspecte legate. de propria persoană, de 
familie, cultură, religie, sex, roluri, profesie etc. 
Disfuncţionalitatea schemelor derivă, aşa cum am mai subliniat, din 
caracterul lor rigid, exclusivist şi absolutist. 
Cognitiviştii disting două tipuri de credințe şi supoziții, pe care Beck pare să 
nu le diferenţieze suficient de clar (Cottraux şi Blackburn, 1995); 
e Convingeri condiționale, exprimate sub forma „dacă, atunci“ („Dacă nu 
mă voi strădui permanent să le fac pe plac celorlalți, ei nu mă vor iubi.) 
e Convingeri necondiționale, care sunt riguros definite şi seamănă cu nişte 
imperative categorice („Nu sunt suficient de bun pentru a fi iubit.) 
Convingerile necondiționale reprezintă credințe cu caracter central şi stau la 
baza unui ansamblu complex de scheme cognitive, care au un caracter mai stabil 
decât cele care se întâlnesc în cazul tulburărilor emoţionale. 
Ele fac parte din structura obişnuită a subiectului şi pot fi activate cu uşurinţă 
de diverse situaţii specifice vieţii cotidiene. 


Constelaţiile de scheme cognitive 

Reprezintă grupări de scheme care orientează subiectul într-o anumită 
direcţie, în detrimentul alteia, determinându-l pe acesta să recurgă la opțiuni 
nefavorabile şi ilogice. 

Schemele cognitive prezintă următoarele funcții (după Cottraux şi Blackburn, 
1995, p. 55): 

e. funcţia. de cunoaştere: abstracție, . interpretare, - evocare, memorie 
semantică şi episodică; 
funcţia afectivă: generarea unor reacții emoționale; 
funcția motivaţională: declanşează trebuinţele; 
funcţia instrumentală: pregăteşte acțiunea; 
e. funcţia evaluativă: autoevaluarea, inhibare sau direcționare a acţiunii. 

Activarea constantă, datorată unor evenimente de viață care se repetă, va 
confirma validitatea schemelor cognitive, conducând la un mod rigid de manifestare 
a personalităţii. 

Aceste moduri pot să fie: narcisic, ostil, depresiv, dependent, temător, bazat 
pe supraevaluarea ego-ului sau teatral. 

Modurile de comportament reprezintă o modalitate de adaptare = realitate 
care este valabilă într-o anumită perioadă a existenţei, dar dacă persistă, devine 
dezadaptativă. Astfel, a depinde de ceilalți poate reprezenta un comportament 
adecvat pentru un copil, dar nu şi pentru un adult. 

În cazul în care adultul va continua să pună în practică această strategie într-o 
manieră persistentă şi rigidă („Sunt o persoană slabă, sunt ca un copil şi am tot 

timpul nevoie de protecţie“), se va constitui scenariul de viață al unei personalități 
dependente. 

Spre deosebire de tulburările dispoziţiei, schemele cognitive care stau la 
baza tulburărilor personalității au un caracter generalizat (se aplică la un număr 
mult mai mare de situații), permanent (sunt active aproape tot timpul), rigid 
(pacientul nu se îndoieşte nici un moment de validitatea lor) şi impenetrabil la 
contraargumentare. 

De asemenea, schemele cognitive au aproape totdeauna un conţinut negativ, 
indiferent de tulburarea de personalitate pe care o prezintă pacientul. 

Ceea ce diferențiază tulburările personalității una de alta sunt strategiile 
cognitive, emoționale şi comportamentale adoptate de pacient pentru a face față 
schemei sale. 

Schemele cognitive specifice. tulburărilor de personalitate sunt mult mai 
dificil de modificat decât cele din cazul tulburărilor emoţionale, deoarece sunt 
rigide, generalizate şi se formează foarte timpuriu, în copilărie, pe baza interacțiunii 
traumatizante cu părinții sau cu alte persoane adulte, ele reflectând imaginea de sine 
a subiectului, opinia despre ceilalți şi despre lume în general. 

În cadrul psihoterapiei cognitive este importantă nu numai identificarea 
credințelor şi supoziţiilor disfuncționale, ci şi a comportamentului. persoanei: ce 
face aceasta, cum solicită ajutor şi cum îşi controlează trebuințele şi interacțiunile 
cu cei din jur. 

Beck şi colaboratorii (1990) (apud Cottraux şi Blackburn, 1995) disting două 
forme de control: 

- controlul intern, care implică autoevaluare, supoziţii şi predicții legate de 
propria persoană; 

- controlul extern, care guvernează interacțiunile sociale. 

Un subiect cu tulburare de personalitate dependentă îşi va închipui că ceilalți 
nu doresc să-l ajute („lor nu le pasă de mine“; „ei mă consideră slab şi neajutorat“; 
„dacă le cer din nou să mă ajute, se vor sătura de mine“) -.control intern — şi va 
deveni tot mai închis în sine şi prost dispus — control extern. 

Beck, Freeman şi colaboratorii (1990), reluând studiile lui Karen Horney 
(1950), definesc tulburările personalităţii în termenii unor strategii interpersonale 
care au un caracter disfuncțional pentru că generează: 

* probleme care îl fac să sufere pe individul în cauză (ca în cazul 
personalității dependente); 

e dificultăţi în relaţiile cu ceilalți sau cu societatea în general 
(personalitatea antisocială). 

Aceste strategii interpersonale pot reprezenta comportamente 
supradezvoltate sau, dimpotrivă, subdezvoltate. 

N 


Grupa de tulburări alepersonalității Tulburarea personalității 
Personalităţi excentrice şi bizare 
Schizotipală 


„Borderline" 


Dependentă 
Obsesiv-compulsivă 


Strategiile interpersonale supradezvoltate şi subdezvoltate în cazul tulburărilor 
de personalitate (Beck et al, 1990, modificat de Cottraux şi Blackburn, 1995, p. 59) 


Comportamente supradezvoltate Comportamente subdezvoltate 


Hipervigilență Seninătate 
Neîncredere Încredere 
Suspiciune Acceptare 


Autonomie Intimitate 

Izolare Reciprocitate 

Evitare socială Conformism 
Comportament excentric Gândire logică 
Gândire magică Bunăvoinţă 
Empatie 
Reciprocitate 
Sensibilitate 


Autocontrol 
Ataşamente durabile 


Grupa B 
Personalităţi dramatice, emoţionale şi 
dezorganizate 


Grupa C 
Personalităţi anxioase şi ineficiente 


Agresivitate 
Exploatare 
Atacare 
Hiperreactivitate emoțională 
Impulsivitate 


Exhibiționism Controlul impulsurilor 
Impulsivitate Organizare 
'Expresivitate Comportament ponderat 
Inflaţia ego-ului Împărțirea bunurilor 


Competitivitate Identificare cu grupul 


Vulnerabilitate socială Asertivitate 
Evitarelnhibiție Spirit gregar 

Vulnerabilitate socială Asertivitate 
Evitarelnhibiţie Spirit gregar 
Nevoie de suport Autonomie 
Ataşament Mobilitate 


Control exagerat Spontaneitate 
Responsabilitate Frivolitate 


Perfecționism Comportament ludic 
Căldură afectivă 


Beck şi colaboratorii (1990) subliniază faptul că strategiile interpersonale pot 
fi puse în aplicare pentru a compensa o schemă cognitivă negativă. Astfel, o 
personalitate narcisică va dezvolta strategii de tip narcisic pentru a-şi reprima 
sentimentul de inferioritate, în timp ce obsesiv-compulsivul va dezvolta strategii de 
tip perfecționist pentru a combate regimul haotic în care a fost crescut. 

Prezentăm în continuare modelul lui Beck asupra tulburărilor personalității 
(Beck şi colab., 1990). 


Schema cognitiv centrală 
Convingeri şi supoziţii necondiţionale 
Convingeri şi supoziții condiţionale 


PAS 


FIN 


Moduri cognitive de abordare 
a realității 
Percepţii ale propriei persoane 
şi ale celorlalți 
Strategii supradezvoltate 
şi subdezvoltate 


o a în caci oara de SR 


Comportamente Emoţii Cogniţii 


Evenimente 
de viață 

Informaţii Informaţii Informaţii neutre sau 


negative pozitive pozitive transformate 
| în informații negative 
Blocate 


| 


Scheme 
negative 


Postulate fundamentale negative 
(Reguli; credințe fundamentale) 


Gânduri negative automate 
Stări afective negative 
Comportamente negative 


Modul de acțiune a schemelor cognitive 
(Cottraux şi Blackburn, 1995, p. 61) 


Schemele cognitive specifice tulburărilor de personalitate după D.S.M. 
IV (A.P.A. 1994) (Cottraux şi Blackburn, 1995) 


Personalitatea paranoidă 


Este caracterizată prin suspiciune şi neîncredere. 

Subiecţii se simt în permanenţă prost tratați, nu au încredere în ceilalți, pe care 
îi consideră surse de pericole, se simt insultaţi, atacați şi etichetează drept lipsă de 
loialitate fapte care n-au nici o legătură cu aceasta. 

Există circumstanțe (conflicte, războaie) în care neîncrederea reprezintă o 
atitudine dezirabilă, dar în cazul persoanelor paranoide, aceasta devine o strategie 
permanentă, rigidă şi globală care o determină să fie dezadaptativă. 


Credinţe fundamentale (Scheme necondiționale) 
Sunt vulnerabil. 
Nu poţi avea încredere în ceilalți. 
Atitudini de bază (Scheme condiţionale) 
Dacă nu sunt suspicios, ceilalți mă vor exploata. 
Dacă oamenii par amabili, înseamnă că doresc să mă păcălească. 

Inferenţe (Autocontrol) 
Să nu ai niciodată încredere în nimeni. 
Caută totdeauna motivele ascunse. 
Stări afective 
Mânie; anxietate. 
Gânduri automate 
„Ei încearcă să mă umilească“. 
„Ei cred că doresc să le fac confidențe pentru a profita de pe urma mea“. 
„Acest coleg este prea amabil; înseamnă că ascunde ceva“. 


Personalitatea schizoidă 


Principalele criterii de diagnostic sunt detaşarea față de ceilalți şi inhibiția 
emoțională. Schizoidul se teme de faptul că ceilalți îi vor invada teritoriul. 
Este indiferent față de relaţiile sociale, evită intimitatea şi nu admite încălcări 
ale libertăţii sale. 
Nivelul său de autonomie este excesiv de ridicat. 
Credinţe fundamentale (scheme necondiţionale) 
Nu sunt la fel ca ceilalți. 
Raporturile strânse cu alți oameni nu fac decât să-ți creeze probleme. 
Atitudini de bază (scheme condiţionale) 
Dacă îi las pe oameni să se apropie prea mult, viața mea va deveni 
insuportabilă. 
Inferenţe (Control) 
Fă toate lucrurile de unul singur. 
Păstrează distanța. 
Stări afective 
Lipsă de rezonanță emoţională; jenă socială. 
Gânduri automate 
„Nu mă simt bine împreună cu ceilalți“. 
„Oamenii trebuie să mă lase singur“. 
„Nu sunt interesat de ceilalți“. 
„Nu înţeleg de ce sunt atât de fericiţi atunci când se află împreună“. 


Personalitatea schizotipală 


Subiectul prezintă carenţe serioase în ceea ce priveşte relaţiile personale 
sociale, la fel ca şi în cazul schizoizilor, de care se deosebeşte prin distorsionări 
cognitive mai ample şi prin conduite excentrice. 

Emite adesea unele idei de tip paranoid. 

Întreaga lui concepție de viață are un caracter ciudat, el văzând permanent 
semne magice şi misterioase. 

Credinţe fundamentale (scheme necondiţionale) 
Sunt un telepat, am forțe paranormale. 
Trebuie să te îndoieşti de ceilalți. 
Atitudini de bază (scheme condiţionale) 
Dacă le spun oamenilor ceea ce gândesc, ei nu mă vor înțelege. 
Oamenii vor crede că sunt un monstru şi mă vor respinge. 
Inferenţe (Control) 
Fii atent la toate detaliile pentru că pot fi semne importante. 
Ceilalţi cred că sunt supersitiţii, dar eu ştiu mai mult decât ei. 
Evită această persoană pentru că poartă ghinion. 
Stări afective 
Anxietate în relaţiile sociale; inconsecvenţă. 
Gânduri automate 
„Oare ei. mă supraveghează?“ 
„Eu ştiu ce gândesc ei“, 
„Nu pot suporta să fiu împreună cu alți oameni“. 
„Nu trebuie să-i vorbesc pentru că mi se va întâmpla o nenorocire“. 
Personalitatea antisocială 
Se caracterizează prin lipsă totală de respect pentru drepturile. celorlalți, 
precum. şi printr-o. rezistență activă față de orice regulă socială. Subiectul este 
înclinat să trişeze şi să-i exploateze pe ceilalți. Este impulsiv şi incapabil să ducă la 
bun sfârşit proiecte pe termen lung. 
Credinţe fundamentale (scheme necondiţionale) 
Am dreptul să obțin ceea ce doresc. 
Oamenii sunt făcuți pentru a fi exploataţi de mine. 
Atitudini de bază (scheme condiţionale) 
Dacă nu profit de ei, vor profita ei de mine. 
Dacă doresc ceva, voi obține. 
Inferenţe (Control) 
Doreşti acel lucru, obține-l. 
Dacă el te supără, loveşte-l. 
Stări afective 
Irascibilitate; indiferență. 
Gânduri automate 
„Sunt foarte abil, ei nu vor şti niciodată ce intenţii am“. 
„Îmi bat joc de ceea ce gândesc ei“. 
„„O să vadă ei cine este mai puternic“. 
„Dacă sunt furios, trebuie să fac ceva“. 
Personalitatea „borderline“ 
Se caracterizează printr-o instabilitate extremă. a dispoziţiei, a relațiilor 
interpersonale şi a imaginii de sine. Subiecții sunt foarte impulsivi, declanşează 
reacții emoționale negative şi au rezistență foarte scăzută la frustrare. 

Credinţe fundamentale (scheme necondiționale) 
Nu deţin controlul asupra mea. 
Nimeni nu mă înţelege. 
Atitudini de bază (scheme condiţionale) 
Dacă nu voi face ceea ce doresc ceilalţi de la mine, ei mă vor abandona. 
Nimeni nu va dori să fie cu mine dacă mă va cunoaşte cu adevărat. 
Dacă nu îmi voi putea controla emoţiile se va declanşa o catastrofă. 
Inferenţe 
Fă-ţi un rău pentru a simţi ceva. 
Nu-ţi face prieteni, ei te vor lovi. 
Eşti o persoană rea, pedepseşte-te. 
Stări afective 
Anxietate; depresie; mânie. 
Gânduri automate 

„Voi fi totdeauna singur“. 

„Suferința pe care o resimt este intolerabilă“. 

„Am făcut rău că m-am încrezut în această persoană pentru că acum mă 

disprețuieşte“. 

Personalitatea histrionică 

Se caracterizează prin reacții emoţionale excesive şi tendința permanentă de 
a capta atenția celorlalți. Subiecţii sunt egocentrici şi îşi dramatizează relațiile. 
Aceşia au nevoie de ceilalți şi sunt foarte influențabili. 

Credinţe fundamentale (scheme necondiţionale) 

Sunt incapabil să-mi organizez existenţa. 

Ştiu să farmec oamenii pentru ca ei să mă ajute şi să mă iubească. 
Atitudini de bază (scheme condiţionale) 

Dacă nu mă voi face remarcat, nu voi plăcea. 

Pentru a obține ceea ce doresc, trebuie să-i fascinez sau să-i distrez pe ceilalți. 
Inferenţe 

Fă-te remarcat. 

Caută să placi, cochetează puțin. 

Poartă haine care ies din comun. 

Stări afective 

Se plictiseşte rapid; deprimare; veselie. 
Gânduri automate 

„Ceilalţi mă consideră irezistibil“. 

„Sunt o persoană fermecătoare şi amuzantă“. 

„Ceilalţi nu mă remarcă suficient“. 

„Această persoană este formidabilă, dar celelalte două sunt îngrozitoare“. 
Personalitatea narcisică : 
Particularitatea principală o constituie inflația ego-ului, nevoia de a fi admirat 

şi lipsa de empatie. 

Subiecţii narcisici îşi exagerează reuşitele şi talentele, “se consideră 
excepţionali şi solicită un tratament de excepție. 
Credinţe fundamentale (scheme necondiționale) 
Sunt o persoană excepțională. 
Ceilalţi îmi sunt inferiori şi îmi datorează respect. 
Atitudini de bază (scheme condiționale) 
Dacă sunt superior celorlalți, trebuie să fiu tratat ca atare. 
Dacă oameni nu îmi acordă respectul cuvenit, ei trebuie pedepsiți. 
Dacă nu sunt admirat şi nu mi se fac complimente înseamnă că nu sunt 
apreciat la justa mea valoare. 
Inferenţe 
Povesteşte-le tot ce ai realizat. 
Nu te preocupa de reguli, ele nu sunt pentru tine, 
Ceilalţi trebuie să-mi cedeze locul, pentru că le sunt superior. 
Stări afective 
Depresie; mânie. 
Gânduri automate 
„Ei nu ştiu cu cine au de-a face“. 
„Nevoile mele sunt mai importante decât ale celorlalți“. 
„Eu nu trebuie să stau la rând“. 
„Ceilalţi sunt nişte nulităţi“. 
Personalitatea evitantă 
Subiecţii sunt inhibaţi în relaţiile sociale, nu au încredere în ei şi sunt 
hipersensibili la critică sau la remarci care le sunt defavorabile. Se simt jenaţi în 
diferite situaţii sociale, sunt anxioşi dacă li se evaluează activităţile şi evită să-şi 
asume riscuri. 
Credinţe fundamentale (scheme necondiţionale) 
Sunt o persoană lipsită de valoare, nu pot să plac. 
Ceilalţi oameni îmi sunt superiori. 
Atitudini de bază (scheme condiţionale) 
Dacă ceilalți mă vor cunoaşte cu adevărat, ei mă vor respinge. 
Dacă voi întreprinde vreo acţiune, voi deveni ridicol. 
Inferenţe 
Nu trebuie să-ți asumi riscuri. 
Nu trebuie să trăieşti emoții puternice, pentru că nu le-ai putea suporta. 
Stări afective 
Anxietate; tensiune pishică; depresie 
Gânduri automate 
„Voi eşua cu siguranță“. 
„Ceilalţi nu mă iubesc“. 
„Sunt o persoană slabă“. 

Personalitatea dependentă 
Subiecţii se caracterizează printr-o nevoie exagerată de protecție, ajutor şi 
încurajare. Sunt supuşi, se agaţă de ceilalți şi trăiese permanent cu teama că vor fi 
abandonați. Au dificultăți în luarea deciziilor, sunt lipsiți de initiativă şi nu îşi asumă 
responsabilităţi. Se tem de singurătate şi ar face orice pentru a câştiga afecțiunea şi 
suportul celorlalți. 
Credinţe fundamentale (scheme necondiţionale) 
Sunt slab şi incapabil să mă descurc singur. 
Ceilalţi sunt mai puternici şi pot să mă ajute. 
Atitudini de bază (scheme condiţionale) 
Dacă nu voi fi iubit, mă voi simţi în permanenţă nefericit. 
Dacă nu va exista o persoană puternică să mă sprijine, voi fi pierdut, 
Dacă nu mă ajută cineva ori de câte ori am nevoie, mă voi prăbuşi. 
Inferenţe (Control) 
Nu contrazice pe nimeni, pentru că ai nevoie de oameni. 
Fă tot ce îţi cer ceilalți, chiar dacă este dificil. 
Nu lua niciodată decizii de unul singur. 
Stări afective 
Anxietate; depresie. 
Gânduri automate 
„Nu pot să fac nimic de unul singur „. 
„Nu pot suporta să fiu abandonat“. 
„Ceilalţi s-au plictisit de mine“. 
Personalitatea obsesiv-compulsivă 
Subiecţii se caracterizează printr-o dorință exagerată de ordine şi perfecțiune, 
prin rigiditatea autocontrolului şi a relaţiilor interpersonale. Persoanele aplică 
regulile ad-literam, fapt ce le reduce eficiența personală. Munca se află pentru ei pe 
primul loc comparativ cu toate celelalte sectoare ale vieţii. 
Credinţe fundamentale (scheme necondiţionale) 
Sunt responsabil pentru mine şi pentru ceilalți. 
Ceilalți oameni nu sunt demni de încredere. 
Atitudini de bază (scheme condiționale) 
Dacă nu voi reuşi în proporţie de 100%, va fi un eşec total. 
Dacă nu îmi voi îndeplini datoria în mod precis şi sistematic, se va întrona 
haosul. 
Ceilalţi oameni trebuie să fie punctuali şi să-şi ţină promisiunile. 
Inferenţe (Control) 
Trebuie să prevezi cele mai mici detalii. 
Realizează totul prefect, pentru că altfel nu are valoare. Trebuie să menții 
permanent cel mai înalt standard de performanță. 

Stări afective 
Anxietate; depresie. 
Gânduri automate 
„Nu trebuie să comit nici o eroare“. 
„Dacă greşesc, va fi o catastrofă“. 
„Trebuie să fac totul singur, pentru că altfel se va strecura o greşeală“. 
„Ar trebui să fac ceva util, în loc să citesc acest roman“. 


Modelul cognitiv al tulburărilor personalității realizat de 
Young (1990) 


Concepţia lui Young (1990) este centrată pe conceptul de schemă cognitivă 
dezadaptativă specifică perioadei copilăriei şi se deosebeşte de cea a lui Beck sub 
următoarele aspecte: 

- autorul acordă o importanță deosebită schemelor cognitive dezadaptative 
timpurii; 

- subliniază importanța proceselor care contribuie la menținerea rigidității 
schemelor; 

- nu ţine seama de criteriul de diagnostic stabilit de manualele D.S.M. III-R 
şi D.S.M. IV, examinând schemele cognitive dezadaptative oarecum independent de 
tulburările de personalitate pe care le determină; 

- analizează istoria vieții pacientului pentru a explica modul de formare a sche- 
melor disfuncționale şi utilizează datele obținute în cadrul demersului psihoterapeutic; 

- acordă un rol însemnat laturii afective în cursul terapiei. 

Plecând de la modelul cognitiv preconizat de Beck şi colaboratorii (1979), 
autorul insistă asupra a patru aspecte fundamentale: 

1. Schemele dezadaptative timpurii. 

2. Procesul de menţinere a schemelor prin intermediul distorsionărilor 
informaţiei. 

3. Procesul de evitare a schemelor disfuncționale. 

4. Procesul de compensare a acestora, 

Trebuie subliniat faptul că aceste probleme sunt atinse şi de Beck şi 
colaboratorii (1990), dar Young este cel care aduce unele precizări suplimentare. 
Autorul nu are pretenţia de a elabora o teorie completă asupra tulburărilor 
personalității, afirmând că teoretizările sale reprezintă rodul unor observaţii clinice, 
precum şi al experienţei terapeutice. 


Schemele dezadaptative timpurii 

Young (1990) acordă termenului de schemă cognitivă un sens asemănător cu 
cel atribuit de Beck şi Segal (1988). 

În concepția sa, schemele reprezintă structuri organizate de elemente formate 
în urma experiențelor şi reacțiilor trecute, care alcătuiesc un ansamblu coerent de 

cunoştinţe, relativ durabile, capabile să ghideze modul de percepere şi evaluare a 
datelor realităţii. 

Schemele dezadaptative timpurii reprezintă structuri profunde, formate înca 
din copilărie şi care vor servi drept cadru pentru interpretarea experienţelor 
ulterioare. 

În viziunea autorului, caracteristicile schemelor dezadaptative timpurii sunt 
următoarele: 

1. Ele reprezintă pentru individ realităţi incontestabile, esenţiale şi absolute. 
Modelul unei scheme condiționale este: „dacă, atunci”, iar pe baza acestora se 
formează imperative categorice: „eu va trebui“; „ei vor trebui“, care devin realități 
de necombătut. 

2. Schemele disfuncţionale au tendinta de a se perpetua şi sunt dificil de 
modificat. Formate la o vârstă timpurie, ele reprezintă adevăruri absolute referitoare 
la propria persoană, la ceilalți şi la lume în general, adevăruri care au un caracter 
habitual şi familiar. Orice modificare a acestor scheme constituie o ameninţare 
pentru subiect, care va face efortul de a proteja validitatea şi integritatea acestor 
constructe mentale. 

3. Schemele cognitive disfuncționale timpurii pot conduce la apariţia unor 
disfuncţii nevrotice, precum şi a unor tulburări de personalitate. 

4. Acestea sunt activate de evenimente de viață care au legătură cu conţinutul 
lor. Astfel, un eşec real sau perceput ca atare, ori criticile din partea celorlalți 
vor activa schema legată de competență, şi individul se va simți amenințat. De 
asemenea, o respingere posibilă sau estimată va activa schema de abandon. 

5. Activarea unei scheme cognitive timpurii în timpul psihoterapiei va 
declanşa o stare emoțională accentuată la pacient (mânie, ruşine, culpabilitate etc.) 

6. Schemele cognitive dezadaptative timpurii reprezintă rezultatul unor 
experiențe din copilărie, repetitive sau habituale. Părinții au un rol hotărâtor în 
formarea acestor scheme, deşi există şi alte persoane care pot contribui la acest 
proces: frați, alți copii, adulti semnificativi (învățători, profesori), atitudinile lor 
conducând la formarea şi dezvoltarea unor convingeri fundamentale ale subiectului 
referitoare la propria persoană. 

Schemele cognitive timpurii disfuncţionale sunt menținute prin intermediul a 
trei procese: 


]. Distorsionarea informaţiilor 


În tendinţa sa de a-şi conserva schemele cognitive timpurii, subiectul va 
distorsiona informaţiile provenite din lumea externă: informaţiile care confirmă 
schema vor fi reținute, amplificate, suprageneralizate şi personalizate, în timp ce 
acelea care infirmă schema vor. fi -minimalizate, ignorate, distorsionate sau 
respinse. 

Atunci când validitatea schemelor cognitive este pusă în discuţie de către 
terapeut, rezistențele pacientului se activează pentru că acesta are tendința 
conştientă sau inconştientă de a percepe: şi evalua doar acele informații care îi 
confirmă convingerile. Comportamentele corespunzătoare schemelor disfuncționale 
timpurii, care au fost utile atunci când s-au format, dar care persistă în viața adultă, 
sunt foarte dificil de modificat, pacientul fiind foarte rezistent la schimbare. Aşa se 
explică de ce mulți oameni repetă permanent acelaşi tip de greşeli (o pacientă s-a 
căsătorit a treia oară tot cu un bărbat alcoolic). 


2. Menţinerea schemelor prin intermediul evitării 


Intensitatea emoţiilor. negative asociată cu activarea schemelor precoce 
determină pacientul să pună în aplicare procedee, conştiente sau inconștiente, pentru 
a bloca orice elemente legate de schema respectivă: 

Aceste procese sunt similare mecanismelor de apărare a ego-ului descrise de 
psihanaliză, dar catalogarea lor drept strategii permite psihoterapeutului să-l înveţe 
pe pacient să pună sub semnul îndoielii schema cognitivă, fără să aştepte 
producerea vreunui „insight“ (iluminare). 

Strategiile de evitare pot fi cognitive, presupunând un proces de blocare 
voluntară sau automată a gândurilor, amintirilor sau imaginilor. 

Pacientul afirmă că nu doreşte să se gândească la un anumit subiect sau că a 
uitat despre ce este vorba. Refuzul sau incapacitatea de a se concentra asupra unei 
probleme reprezintă un obstacol serios în calea psihoterapiei. 

Evitarea afectivă constituie o barieră şi mai greu de depăşit. Pacientul se 
descrie pe sine însuși ca fiind golit de sentimente, incapabil să resimtă tristeţe, teamă 
sau mânie. Astfel, un pacient cu tulburare de personalitate de tip „borderline“ poate 
să se automutileze fără a simți durere. 

Evitarea comportamentală este mai evidentă şi mai uşor controlabilă. 
Subiectul în cauză evită situaţiile care contribuie la activarea unor scheme 
disfuncționale care îi provoacă stări afective negative (evenimentele sociale vor fi 
evitate de subiecţii cu tulburare de personalitate evitantă, care se cred antipatici, iar 
cele competitive de către cei care se cred incapabili). 

Aceste manevre sau strategii de evitare au drept consecință faptul că subiectul 
nu se confruntă cu schema sa cognitivă, nu îi poate pune la îndoială validitatea şi nu 
adună date care să conducă la infirmarea acesteia: 


3. Menţinerea schemelor cognitive disfuncționale prin intennediul unor 
mecanisme compensatorii 


Conceptul de compensare utilizat de Young (1990) se suprapune oarecum 
peste cel de formaţiune reacțională din psihanaliză. Astfel, o persoană dependentă se 

va apăra adoptând un comportament exagerat de autonom, neaceptând nici un fel de 
sprijin din partea celorlalți, nici un sfat şi nepermiţându-le acestora să devină prea 
apropiați. 

De asemenea, un subiect care se subestimează şi a cărui schemă cognitivă 
timpurie are la bază lipsa de afecțiune poate dezvolta un comportament specific 
unei personalități narcisice, iar un individ care se crede incapabil poate deveni 
perfecționist. 

Compensarea reprezintă o modalitate de depăşire a unei scheme 
disfuncționale. Aceasta poate, până la un punct, să aibă un caracter adaptativ, cu 
condiția să nu genereze o structură rigidă şi persistentă. Din nefericire, în cazul 
tulburărilor personalității, fenomenele compensatorii maschează punctele slabe ale 
personalităţii, făcându-le dificil de abordat şi modificat. 

Pacientul devine excesiv de vulnerabil sub- aspect emoțional atunci când 
schema sa cognitivă disfuncțională este evidențiată. 

Psihoterapia centrată pe schema cognitivă integrează o. serie -de tehnici 
cognitive, comportamentale, experiențiale. şi . interpersonale de . intervenţie 
terapeutică, conceptul de schemă cognitivă reprezentând elementul integrator. 

Specifice pentru acest tip de psihoterapie sunt următoarele elemente: 

- utilizarea într-o mai mare măsură a relației pacient-terapeut ca instrument al 
schimbării; 

- acordarea unei atenţii sporite experienţelor emoţionale timpurii şi rolului pe 
care îl joacă acestea în etiologia unor tulburări psihice; 

- declanşarea unor stări afective în timpul şedinţelor de psihoterapie prin 
intermediul tehnicii imaginaţiei dirijate şi a jocului de rol; 

- demersul psihoterapeutic are o durată mult mai lungă, mai ales atunci când 
sunt abordaţi pacienţi cu tulburări de personalitate. | 


Conceptele de bază ale modelului terapeutic centrat pe schema cognitivă sunt: 
1. Schemele cognitive dezadaptative timpurii. 

2. Domeniile în funcţie de care se structurează schemele cognitive. 

3. Modalitățile sau categoriile cognitive (părți ale ego-ului). 


1. Schemele cognitive dezadaptative timpurii 

Segal (1988) defineşte schema cognitivă ca fiind o structură organizată ce 
cuprinde elemente ce țin de experienţele și reacţiile trecute şi care reprezintă un set 
coerent şi persistent de cunoştinţe ce ghidează subiectul în perceperea şi evaluarea 
datelor realităţii. Aceste scheme au un caracter evolutiv şi se dezvoltă pe măsură ce 
individul înaintează în vârstă (Freeman şi Leaf, 1989). Ele se formează şi se fixează 
în copilărie şi sunt întărite şi modelate sub influența comportamentului părinților. 

Dacă psihoterapia cognitivă se concentra asupra gândurilor negative şi 
supozițiilor disfuncționale care stau la baza lor, terapia centrată pe schema cognitivă 

consideră că schema dezadaptativă timpurie reprezintă nivelul cel mai profund al 
cogniţiei şi afectelor. Young (1994) definea această schemă ca o structură profundă 
şi persistentă de convingeri referitoare la propria persoană şi la relațiile cu ceilalți, 
structură care se dezvoltă în copilărie, se consolidează de-a lungul vieții şi are un 
pronunțat caracter disfuncțional. 

Prezentăm în continuare principalele domenii în care se manifestă schemele 
dezadaptative timpurii (adaptat după Young, 1995, apud Tarrier; Wells și Haddock, 
1998, p. 369-371). 


1. Răceală afectivă şi respingere 


Familia din care provine copilul se caracterizează prin detaşare, răceală 
afectivă, respingere, tendinţe de izolare sau comportamente imprevizibile, explozive 
sau abuzive. 

Schemele cognitive dezadaptative timpurii vizează nesatisfacerea trebuințelor 
de securitate, stabilitate, ocrotire, empatie, rezonanță emoțională, de acceptare, 
respect, împărtăşire a sentimentelor. 

Acestea se referă la: 

e Instabilitate — abandon 

Este vorba de convingerile legate de faptul că persoanele semnificative nu vor 
putea să acorde protecție şi sprijin emoțional pacientului pentru că sunt 
imprevizibile, instabile emoţional, nu sunt demne de încredere ori pentru că vor 
muri sau vor abandona subiectul pentru a acorda atenţie unei persoane mai 
valoroase. 

e Neîncredere — abuz 

Subiectul nutreşte convingerea că ceilalți îl vor răni, umili, vor abuza de el, îl 

vor minţi, manipula sau vor obține avantaje de pe urma lui. 
e Deprivare emoțională 

Expectaţii legate de faptul că dorința normală a subiectului de a beneficia de 
suport afectiv nu va fi satisfăcută. Acesta nu se aşteaptă să se bucure de afecțiune, 
atenţie, înțelegere sau protecție din partea celorlalți. 

e Existenţa unor defecte — ruşine 

Persoana consideră că este inferioară, rea sau că nu m calități şi din 
acest motiv nu poate fi iubită de persoanele semnificative. 

Aceasta devine hipersensibilă la critică, respingere sau blamare şi se simte 
permanent nesigură atunci când se confruntă cu ceilalți. 

e Izolare socială 

Se referă la convingerile subiectului că este diferit de alți oameni, izolat, că 

nu face parte din nici un grup sau comunitate. 

2. Autonomie şi performanţă 


Familia de origine este excesiv de critică, subminând încrederea în sine a 
copilului sau excesiv de protectoare, nereuşind să întărească performanțele realizate 
în afara cadrului familial. 

* Dependenţa şi incompetenţa 

Subiectul nutreşte convingerea că nu va fi capabil să facă față 

responsabilităţilor existenței fără sprijin din partea celorlalţi (se consideră neajutorat). 
e Vulnerabilitate la stres sau boală 

Se referă la teama exagerată că persoana va fi victimă a numeroase catastrofe 
pe care nu va putea să le prevină (se va îmbolnăvi, va înnebuni, se vor abate asupra 
ei diverse calamități sau dezastre). 

* Dependenţa emoțională excesivă — insuficienta dezvoltare a ego-ului 

Persoana nutreşte convingerea eronată că nu va putea supravietui sau ca nu va 
putea fi fericită fără sprijinul permanent din partea altor persoane de care este legată 
excesiv. 

. Eşec 

Se referă la convingerea că subiectul a eşuat, va eşua în mod inevitabil sau că 
este total necorespunzător comparativ cu ceilalți, în ceea ce priveşte performanţele 
şcolare, profesionale, sportive, materiale etc. Acesta se consideră lipsit de calităţi, 
ignorant, prost sau cu mai puţin succes. 


3. Limite ce țin de unele particularități interne ale subiectului 


Se referă la dificultatea de a respecta drepturile celorlalți, de a coopera cu 
aceştia sau de a-şi stabili obiective personale realiste. 
De regulă, familia de origine este excesiv de permisivă-indulgentă, fără direcţii 
clare de acţiune, sau cu valori referitoare la superioritatea nejustificată a subiectului. 
e Tendinţă spre grandoare 
Subiectul nutreşte convingerea că este superior celorlalți, are drepturi speciale 
şi nu trebuie să respecte anumite reguli în cadrul interacțunilor sociale. El consideră că 
poate face tot ceea ce doreşte, indiferent dacă acest lucru este realist sau nu Şi fără să 
țină seama de ceea ce cred ceilalți sau de dezavantajele pe care comportamentul său le 
provoacă acestora. Subiectul are tendința de a obţine controlul şi puterea asupra 
celorlalți, este excesiv de competitiv şi nu manifestă empatie şi grijă față de ceilalți. 
* Lipsa disciplinei şi autocontrolului 
Subiectul are dificultăți sau refuză să se controleze, prezintă rezistență scăzută 
la frustrare şi nu îşi cenzurează manifestările emoționale impulsive. 
În formele mai uşoare se înregistrează tendința exagerată de a evita orice 
disconfort, conflict, confruntare sau responsabilitate, în dauna performanţelor. şi 
realizării personale. 

4. Centrarea exagerată asupra celorlalți 


Subiectul se centrează excesiv asupra nevoilor, sentimentelor şi reacțiilor 
celorlalți în detrimentul propriilor trebuințe pentru a le câştiga dragostea şi 
aprobarea, pentru a-şi satisface sentimentele de apartenenţă și pentru evitarea 
izolării. 

Persoana în cauză îşi reprimă ostilitatea şi nevoile personale. 

Familia de origine se caracterizează prin acceptare condiționată conform 
căreia copilul trebuie să-şi reprime tendințele fireşti pentru a obține aprobare, 
dragoste şi atenţie. 

e Supunerea 

Implică percepţia: lipsei de importanță a propriilor dorinţe, opinii. şi 
sentimente din perspectiva celorlalți. 

Subiectul se supune controlului din partea celorlalți pentru a evita abandonul, 
conflictele sau rejectarea, reprimându-şi deciziile, dorinţele, preferinţele, precum şi 
exprimarea liberă a emoțiilor, mai ales a ostilității. 

Acesta manifestă complezență excesivă, fiind însă hipersensibil la orice 
constrângere. Ostilitatea reprimată se va manifesta sub forma unui comportament 
pasiv/agresiv, cu izbucniri necontrolate de furie, simptoame psihosomatice sau 
consum exagerat de alcool ori droguri. 

e Tendinţa către sacrificiu 

Subiectul manifestă tendința accentuată de a veni în întâmpinarea nevoilor 
celorlalţi, în dauna propriilor plăceri şi satisfacţii. Acesta se fereşte să provoace 
suferință celorlalți, evită sentimentele de culpabilitate rezultate din egoismul 
personal şi este excesiv de sensibil la durerea semenilor săi. 

Adesea, subiectul ajunge să nutrească resentimente față de cei cărora le 
poartă de grijă, considerându-i nerecunoscători. 

+ Căutarea recunoaşterii şi aprobării 

Se manifestă prin tendința excesivă de a câştiga aprobarea, recunoaşterea sau 
atenţia celor din jur, în detrimentul dezvoltării propriei personalități. Autostima 
persoanei va depinde în primul rând de reacţia celorlalți şi nu de propriile înclinații. 
Subiectul va pune un accent exagerat pe statutul social, pe modul în care se prezintă, 
pe valorile materiale sau pe alte tipuri de realizări, pentru a obține aprobarea, stima 
şi admirația celorlalți. Deciziile majore de viaţă vor fi lipsite de autenticitate, 
subiectul fiind hipersensibil la respingere. 


5. Hipervigilenţă şi inhibiție 


Se caracterizează prin tendința exagerată de reprimare şi controlare a stărilor 
afective spontane, a impulsurilor sau a deciziilor personale din teama de a nu greşi 

sau prin construirea unor reguli şi expectații interne rigide, referitoare la 
performanţe ori la comportamentul moral. Această schema cognitivă disfuncțională 
conduce la inhibarea tendinței de a fi fericit, relaxat, de a se exprima liber, de a avea 
relații apropiate, uneori cu consecinţe grave în planul sănătății individului. În familia 
de origine nu este valorizată bucuria, punându-se accent pe; datorie, performanţă, 
perfecţionism şi reguli stricte, iar modelul de interacțiune fiind punitiv, În spatele 
acestor norme se ascund anxietatea şi pesimismul implicând credința că lucrurile vor 
lua o întorsătură proastă dacă subiectul nu va fi în permanență grijuliu şi vigilent. 
e Concentrarea asupra negativului şi vulnerabilitate exagerată la erori 

Persoana s-a concentrat de-a lungul vieții mai ales asupra aspectelor negative 
ale existenţei (durere, moarte, pierdere, dezamăgire, conflict, resentimente, 
vinovăție, greşeli sau lucruri care merg prost etc.). 

Aceasta poate avea şi expectaţii exagerate în domeniile profesional, financiar 
sau interpersonal, pe care le consideră controlabile, temându-se că se va întâmpla 
ceva rău dacă slăbeşte autocontrolul. 

Schema include şi o frică exagerată de a nu comite erori care ar putea genera 
catastrofe în plan financiar, profesional, interpersonal, conducând la pierderi, 
umilințe sau căderea în diverse capcane. 

Subiectul se caracterizează prin anxietate şi îngrijorare cronică, pesimism, 
hipervigilență, indecizie, precum şi prin tendința de a-și plânge de milă. 

e Autocontrolul excesiv şi inhibiția emoţională 

Se caracterizează prin inhibarea acțiunilor cu caracter spontan, a stărilor 
afective, a comunicării deschise, în vederea dobândirii sentimentului de securitate 
subiectivă şi predictibilitate, pentru evitarea greşelilor personale, a dezaprobării, 
catastrofelor şi haosului sau pierderii controlului. 

Tendinţa exagerată spre autocontrol se manifestă prin următoarele tipuri de 
comportamente sau trăiri: 

- inhibarea furiei şi agresivității; 

- tendința compulsivă către ordine şi planificare; 

- reprimarea impulsurilor pozitive (bucurie, afecțiune, satisfacție sexuală etc.); 

- aderenţa excesivă față de activitățile rutiniere şi ritualizate; 

- dificultăți în manifestarea vulnerabilităților şi de a comunica deschis cu 
privire la sentimentele şi nevoile proprii; 

- acordarea unei importanțe exagerate raționalităţii, neglijându-se nevoile 
emoționale. 

În majoritatea cazurilor, controlul excesiv este extins şi asupra persoanelor 
apropiate din anturajul pacientului. 

e Tendinţa de a-şi fixa standarde nerealiste şi de a fi hipercritic 

Presupune convingerea subiectului legată de necesitatea stabilirii unor 
standarde interne foarte înalte în ceea ce priveşte conduita şi performanţa, pentru a 
evita critica. 

Acesta se simte mereu presat şi incapabil să încetinească ritmul, din cauza 
hipercriticismului la adresa propriei persoane şi a celorlalți. 

Această tendință se manifestă prin: 

-- perfecționism, atenție exagerată acordată detaliilor şi compararea 
permanentă a performanţelor proprii cu ale celorlalți; 

- reguli rigide autoimpuse, care se referă la diverse sectoare ale vieții şi 
activităţii (norme nerealiste în ceea ce priveşte comportamentul moral, valorile 
culturale sau religioase); 

- preocupări exagerate referitoare la timp şi eficiență astfel încât subiectul să 
realizeze cât mai multe lucruri. 

e Punitivitate exagerată 

Se referă la convingerea că oamenii trebuie să fie sancționați sever pentru 
greşelile lor şi implică tendința acestora de a fi intoleranți, supăraţi, punitivi şi 
nerăbdători cu propria persoană, precum şi cu cei care nu răspund aşteptărilor lor. 

Persoana întâmpină dificultăți serioase atunci când trebuie să ierte greşelile 
proprii sau ale celorlalți. 


Modalităţile cognitive, părți ale ego-ului 


Unele scheme cognitive dezadaptative au un caracter latent, în timp ce altele 
devin active. 

Young şi Behary (1998) înțeleg prin modalități dezadaptative un grup de 
scheme şi procese cognitive cu caracter activ, care se manifestă sub forma unor 
stiluri adaptative rigide ce domină viața şi activitatea subiectului, find caracteristice 
pentru personalitatea acestuia. Modalităţile dezadaptative reprezintă un fel de părți 
sau instanţe ale ego-ului. 

Un individ poate trece de la o modalitate la alta şi, o dată cu aceasta, se activează 
un alt grup de scheme şi procese cognitive care se aflaseră până atunci în stare latentă. 

Young (1998) subliniază faptul că modalitatea cognitivă disfuncțională 
reprezintă o parte a ego-ului subiectului care este într-o oarecare măsură desprinsă 
sau disociată de celelalte fațete ale personalității. 

Young și First (1996) disting următoarele modalități cognitive (părți ale ego- 
ului): 

1. Modalităţi specifice copilăriei 

* Copilul vulnerabil: se simte singur, izolat, trist, neînțeles, lipsit de sprijin, 
defensiv, depăşit de situaţie, incompetent, neajutorat, lipsit de speranță, anxios, lipsit 
de valoare, victimizat, exclus, pesimist, lipsit de dragoste, învins. 

* Copilul furios: este supărat, furios, frustrat, nerăbdător pentru că nevoile 
emoționale sau fiziologice ale copilului vulnerabil nu au fost satisfăcute. 

* Copilul impulsiv şi indisciplinat: pare răsfățat, dă curs dorințelor şi 
impulsurilor personale într-o manieră necontrolată şi egoistă, are dificultăți în 

amânarea gratificațiilor pe termen scurt, se simte furios, frustrat şi nerăbdător atunci 
când impulsurile şi dorințele care nu au un caracter bazal nu sunt satisfăcute. 

* Copilul fericit: se simte iubit, satisfăcut, protejat, acceptat, valorizat, înțeles, 
competent, încrezător în sine, independent, puternic, spontan, optimist, adaptat. 

2. Modalităţi adaptative disfuncționale 

* Complezentul: se comportă într-o manieră pasivă, supusă, caută aprobarea 
celorlalți, se subapreciază de teama conflictelor sau respingerii, tolerează abuzurile 
din partea celorlalți, nu-şi exprimă dorințele în fața celorlalți; îşi alege partenerii şi 
colaboratorii din categoria celor care îi permit să menţină schema autodefensivă de 
relaționare. 

* Protectorul detaşat: îşi inhibă dorințele şi sentimentele, este detaşat 
emotional de ceilalți şi le refuză ajutorul, se simte neimplicat, deconectat, plictisit, 
depersonalizat, desfăşoară în mod compulsiv şi în exces activități cu caracter 
stimulator; adoptă o atitudine cinică sau pesimistă pentru a evita ataşamentul de 
persoane sau activități. 

* Supracompensatul: se comportă dominator şi agresiv, este competitiv şi 
arogant, îi priveşte pe ceilalți de sus, este supracontrolat, are tendința de a-i controla, 
manipula şi exploata pe ceilalți: caută să atragă atenția asupra sa şi urmăreşte să 
obțină poziţii sociale înalte. Aceste atitudini şi comportamente s-au dezvoltat pentru 
a compensa sau gratifica nevoile de bază nesatisfăcute. 

3. Modalităţi cognitive dezadaptative parentale 

* Părintele punitiv: consideră că el însuşi şi ceilalți merită pedepse, este 
hipercritic şi abuziv cu propria persoană şi cu ceilalți; pune accent mai ales pe 
aspectul formal al regulilor şi mai puţin pe conținutul lor. 

* Părintele hiperexigent: urmăreşte să obțină performanţe înalte în activitate, 
doreşte să fie perfect, caută să mențină ordinea, aspiră la un statut social ridicat, este 
eficient, evită să piardă timpul şi pune pe primul plan nevoile şi dorințele celorlalți; 
consideră că este greşit să acționeze spontan şi să-şi exprime sentimentele, are stan- 
darde înalte şi reguli interioare rigide, iar normele sale nu au un caracter compensator. 


Modalitatea adultului sănătos (echilibrat) 


* Adultul sănătos (echilibrat): acordă protecţie şi înțelegere instanței psihice 
denumite „copilul vulnerabil“, stabileşte limite şi restricții pentru instanţele „copilul 
furios“ şi „copilul impulsiv“; combate, înlocuieşte sau neutralizează modalitățile 
cognitive dezadaptative de tip parental. 

Asigură funcționarea psihică de adult, care implică activitate profesională, 
asumarea responsabilităţi, îngrijirea copiilor, manifestă interese culturale, estetice, 
sportive şi se angajează în activități agreabile specifice vieţii adulte, cum ar fi, de 
pildă, cea sexuală. Modalităţile specifice copilăriei se referă la experiențele și la 
emoțiile normale pe care le trăieşte orice copil: furie, tristețe, teamă, bucurie etc. 

Pacienţii cu tulburări de personalitate manifestă reacții disproporționate, 
caracteristice pentru o modalitate cognitivă sau alta. Astfel, o pacientă cu tulburare 
de tip „borderline“ descrie, plângând în hohote, stările de disperare şi- teamă, 
specifice instanței „copilul vulnerabil“, atunci când a fost părăsită de prietenul ei. 

Plasată în această modalitate cognitivă, pacienta se simte dominată de teama 
de a fi abandonată, ea trecând printr-o stare de depresie accentuată, lipsă de speranță, 
anxietate, lipsă de valoare personală, vulnerabilitate. 

Simţindu-se victimizată, pacienta va adopta comportamente patologice de 
anihilare a fricii de abandon, recurgând chiar la tentative de suicid. 

Pacienta cu tulburare de personalitate „borderline“ poate trece la un moment 
dat la modalitatea „protectorul detaşat“, situaţie în care priveşte în gol şi afirmă că 
a devenit insensibilă la suferință şi că nu-i mai pasă de faptul că şi-a pierdut partene- 
rul. Aceasta va adopta un comportament de evitare, se va simți depersonalizată şi va 
trăi sentimente de plictiseală şi vid interior. 

O altă modalitate cognitivă care se manifestă la pacienții cu tulburare 
„borderline““ este aceea de „părinte punitiv“. 

Pacienta va considera că a făcut ceva rău, că este o persoană negativă sau 
murdară şi va trăi sentimente intense de furie, ură şi vinovăţie îndreptate împotriva 
propriei persoane. Pacienta se va pedepsi prin intermediul comportamentelor de 
automutilare. 

Modalităţile „copilul abandonat“ şi „protectorul. detaşat“ declanșează 
puternice sentimente de furie, deoarece ambele presupun reprimarea unor reacții 
emoționale şi a unor trebuințe. Furia se acumulează, nu mai poate fi controlată şi 
pacienta trece la modalitatea „copilul furios*. 

Emoţiile şi sentimentele reprimate scapă de sub control şi pacienta: devine 
agresivă, manipulativă şi abuzivă în raport cu ceilalți, cerându-şi drepturile într-un 
mod destructiv; devine impulsivă, îi agresează verbal pe ceilalți, se refugiază în 
promiscuitate sau face tentative de suicid. 

În timpul psihoterapiei centrate pe schema cognitivă, terapeutul va întruchipa 
modelul „adultul sănătos“, model pe care pacientul îl va interioriza treptat. 

Modalitatea numită „adultul sănătos“ îl va ajuta pe pacient să-şi însuşească 
strategii adaptative în vederea ameliorării tulburărilor respective. Astfel, acesta va 
învăţa să lupte împotriva celorlalte modalități, să le integreze şi să le recanalizeze 
astfel încât individul să devină o persoană Aiintă, cu o bună funcțianare psihică 
şi mulţumit de sine şi de existenţă. 

Pacienţii cu tulburare de personalitate de tip narcisic pendulează între trei 
modalități cognitive: „autosuficientul'“, „copilul singuratic“ şi „detaşatul hedonist“. 

„Autosuficientul“ reprezintă o subcomponentă a modalității 
„supracompensatul“ şi include una sau mai multe scheme cognitive disfuncționale: 
orgoliu exagerat, nevoie excesivă de aprobare, standarde nerealiste şi neîncredere în 
ceilalți. 

În cazul acestei modalităţi cognitive, subiectul manifestă superioritate față de 
ceilalți, este încrezut, orientat spre căutarea unui statut social ridicat, este critic față 
de ceilalți, neluând în considerare drepturile şi sentimentele acestora... . 

Prin intermediul acestor atitudini şi comportamente, subiectul încearcă să 
compenseze schema de bază care implică deprivare emoțională, lipsa de încredere 
în sine şi tendinţa spre supunere. 

În mod paradoxal, activarea submodalităţii „autosuficientul“ nu face decât să 
perpetueze schemele cognitive de bază, cu caracter defensiv, acest lucru realizându- 
se prin intermediul atitudinii arogante, de superioritate şi umilire a celorlalți. 

Adesea, pacienţii narcisici trec la submodalitatea cognitivă numită „copilul 
singuratic“, o variantă a modalităţii „copilul vulnerabil“, atunci când primesc critici 
sau feed-back-uri negative. 

Această submodalitate cuprinde scheme cognitive care implică deprivare 
emoţională şi lipsă de încredere în sine. Subiectul resimte acut pierderea statutului 
de persoană deosebită, se simte singur şi lipsit de valoare. 

Pentru a se elibera de stările afective negative asociate cu ideea că este o 
persoană oarecare, devalorizată şi izolată, pacientul fie va reveni la modalitatea 
„autosuficientul*, fie va trece la o altă modalitate cognitivă, „detaşatul hedonist“, 
refugiindu-se în activități care în mod aparent îl stimulează psihic: jocuri de noroc, 
investiţii, refugiu în hiperactivitate, activitate sexuală în exces, utilizare de alcool, 
droguri sau mâncat compulsiv. 


Metodele psihoterapiei cognitive pentru pacienți cu tulburări de 
personalitate 


Marea majoritate a psihoterapeuților consideră că pacienții cu tulburări de 
personalitate sunt netratabili, iar în situațiile în care totuşi se obţin rezultate, avem 
de-a face cu simulanți sau cu erori de diagnostic. Aceşti pacienţi sunt mai greu de 
tratat decât cei cu tulburări emoționale din cauza rigidității şi persistenței trăsăturilor 
lor psihopatologice. Ei prezintă probleme care se repercutează asupra tuturor 
sectoarelor vieţii: profesie, dispoziție afectivă şi relații interprofesionale. 
Problemele lor sunt de lungă durată şi pacienţii nu sunt motivaţi să se schimbe, ei 
fiind convinşi de faptul că modificarea este improbabilă sau chiar imposibilă. 

Cu toate acestea, aproximativ 50% dintre pacienții trataţi în clinicile de 
psihiatrie prezintă şi tulburări de personalitate (Turkat şi Maisto, 1985). Aceştia sunt 
tratați inițial pentru probleme emoționale şi abia ulterior terapeutul îşi va da seama 
că are de-a face cu aspecte mai profunde, specifice tulburărilor de personalitate. 

Cercetările din ultimii ani au adus dovezi în sprijinul eficienţei psihoterapiei 
cognitiv-comportamentale în tulburările personalității. 

Beck şi colaboratorii (1979) au pus la punct o serie de strategii cognitiv- 
comportamentale pentru această categorie de pacienţi, strategii care reprezintă o 
extensie a celor utilizate în cazul tulburărilor emoţionale. 

Lyden şi colaboratorii (1993) au realizat studii asupra tulburării de personalitate 
tip „borderline“, iar Pretzer şi Fleming (1989) au elaborat un ghid practic de terapie 
cognitiv-comportamentală pentru pacienții cu tulburări de personalitate. 

Menţionăm, totodată, studiile şi aplicaţiile practice ale lui Young (1990), 
bazate pe schemele cognitive dezadaptative timpurii. 

De asemenea, Turkat şi colaboratorii (1985) au propus un plan terapeutic 
detaliat pentru subiecți cu tulburări de personalitate pornind de la analiza funcțională 
a fiecărui caz individual, pe baza căreia se realizează o conceptualizare a tuturor 
problemelor şi se stabilesc ipotezele de lucru care sunt verificate pe parcursul 
demersului terapeutic. 

Succesele confirmă ipotezele formulate, în timp ce eșecurile impun stabilirea 
unor noi ipoteze. 


Atitudinea terapeutului în cazul tratării persoanelor cu tulburări de 
personalitate 


Psihoterapeutul obişnuit să trateze pacienți cu tulburări emoționale trebuie să- 
şi modifice expectaţiile pentru a nu dezvolta, la rândul său, atitudini negative ca 
reacție la negativismul pacienților. 

În cazul în care terapeutul se aşteaptă la un eşec, acesta va fi mai deprimat, 
mai puţin motivat să lucreze, mai obosit şi chiar va manifesta tendința de a trimite 
pacientul unui coleg. Atitudinea sa va fi comunicată pacientului prin intermediul 
limbajului verbal şi non-verbal, confirmând şi întărind sentimentele acestuia de 
neputinţă şi disperare. 

Ținând seama de specificul tulburărilor de personalitate, rigiditatea schemelor 
cognitive, tendința de evitare, dificultățile ce apar în cadrul relaţiilor interpersonale, 
terapeutul va trebui să anticipeze faptul că modificările vor avea un caracter mai 
lent, terapia putând dura un an sau chiar doi ani. 

Freeman şi Jackson (1998) au introdus o serie de modificări în cadrul 
demersului psihoterapeutic cognitiv-comportamental în cazul pacienților cu 
tulburări de personalitate: 

1. Accentuarea conceptualizării fiecărui caz în parte înainte de a stabili 
strategiile terapeutice. 

2. Adoptarea unui demers colaborativ, cu obiective clar şi precis identificate 
asupra cărora terapeutul şi pacientul cad de acord. 

3. Utilizarea unor tehnici de reducere a anxietății şi de motivare a pacienților. 

4. Focalizarea demersului terapeutic asupra identificării şi modificării 
schemelor cognitive disfuncționale de bază. 

5. Stabilitatea şi consecvența cadrului metodologic în care se desfăşoară 
psihoterapia. 

6. Intensificarea eforturilor terapeutului în cursul şedinţelor de psihoterapie. 

7. Creşterea capacităţii terapeutului de a tolera transferul negativ din partea 
pacientului. 

8. Stabilitatea unei legături între acţiunile pacientului. şi stările sale 
emoționale. 

9. Utilizarea unor strategii menite să conducă la reducerea efectului 
gratificant al conduitelor autodestructive. 

10. Blocarea comportamentelor de tip teatral. 

11. Focalizarea interpretărilor şi clasificărilor asupra aspectelor prezente („aici 
şi acum'“). 

12. Acordarea unei atenții deosebite sentimentelor de contratransfer ce apar în 
timpul psihoterapiei. 

Freeman şi Jackson (1980) prezintă o serie de factori care îngreunează 
demersul terapeutic la pacienții cu tulburări de personalitate: 

Factorii ce țin de pacient 

|. Absența abilităților pacientului de a se conforma solicitărilor şi cerințelor 
psihoterapeutului. Fiind vorba de o tulburare cronică de personalitate, pacientul 
prezintă, de regulă, deficienţe în sfera abilitătilor de a face față unor solicitări. 

2. Pacientul a acumulat experiențe negative referitoare la eşecurile 
demersurilor terapeutice întreprinse anterior. 

3. Pacientul poate nutri convingerea că, dacă se va schimba, se va îndepărta 
de cei apropiați sau îi va face pe aceştia să sufere. 

4. Existenţa unui beneficiu secundar al pacientului de pe urma menţinerii 
simptomului (avantajul de a fi bolnav sau invalid îl situează în centrul atenției 
celorlalți). 

5. Pacientul se poate teme de schimbare pentru că un rău cunoscut e preferabil 
unuia necunoscut. 

6. Absența motivației: pacientul nu apreciază faptul că va obţine suficiente 
avantaje de pe urma terapiei, avantaje care să merite eforturile întreprinse. 

7. Pacientul poate considera că statutul său social este inferior dacă urmează 
psihoterapia (va fi considerat bolnav, dezechilibrat sau nebun). 

8, Pacientul poate avea abilități reduse în ceea ce priveşte automonitorizarea 
gândurilor, sentimentelor sau comportamentelor, fapt ce îngreunează demersul 
terapeutic. 

9. Pacientul poate avea dificultăți în observarea şi înţelegerea 
comportamentului celorlalți, acesta ignorând ceea ce pentru alte persoane reprezintă 
informaţii importante şi evidente. 

10. Pacientul adoptă un stil narcisic şi de blamare a celorlalţi considerând că 
problemele cu care se confruntă nu ţin de structura personalității sale. 

Factori patologici 

|. Rigiditatea psihică a pacientului, precum şi nevoia acestuia de a menţine 
lucrurile neschimbate reprezintă un obstacol în calea schimbării. 

2. Existenţa unor probleme medicale supraadăugate. 

3. Dificultăţile ce se manifestă în identificarea adevărului creează probleme 
în stabilirea şi menţinerea relaţiei terapeutice. 

4. Nevoia excesivă de independenţă şi autonomie a unor pacienți cu tulburări 
de personalitate împiedică sau prejudiciază alianța terapeutică. 

5. Impulsivitatea pacienţilor vine în contradicție cu caracterul planificat 
deliberat şi directiv al demersului psihoterapeutic. 

6. La unii pacienți cu tulburări de personalitate, mai ales la cei schizotipali şi 
„borderline“ pot apărea în timpul terapiei stări de confuzie. 

7. Abilităţile cognitive limitate, care se pot manifesta la pacienții cu deficiențe 
mintale, în urma unor traumatisme cranio-cerebrale, a consumului excesiv de alcool 
sau droguri, sau pot fi consecința unor stări depresive, constituie, de asemenea, o 
piedică în evoluția psihoterapiei. 

8. Complexitatea şi profunzimea simptomelor. 

9. Dependenţa excesivă poate conduce la menținerea simptomelor pacientului 
cuprins de teama de a nu fi abandonat de către terapeut. 

10. Tendinţa către autodevalorizare, comună mai ales depresivilor, dar şi 
personalităţilor dependentă şi evitantă, poate constitui, la rândul său, un obstacol în 
calea terapiei. 

11. Lipsa energiei şi elanului vital specifică depresivilor, schizoizilor şi 
schizotipalilor îl împiedică pe pacient să se angajeze în demersuri susținute în 
vederea schimbării. 

12. Un alt factor care frânează demersul terapeutic ține de comportamentul 
disociativ, caracteristic mai ales tulburării de personalitate de tip „borderline“. 

Factorii de ambianță 

1. Situaţiile stresante din mediul profesional, familial, social pot împiedica 
pacientul să participe la terapie. 

2. Persoanele semnificative din anturajul pacientului pot desfăşura acțiuni 
deschise sau implicite de sabotare a terapiei şi de subminare a prestigiului 
terapeutului. 

3. Pierderea avantajelor materiale care decurg din starea sănătății mentale a 
pacientului (poate pierde pensia medicală). 

4. Anumite grupări culturale sau religioase pot să se pronunțe împotriva 
terapiei, încercând să controleze viața membrilor lor. 

5. Sistemul familial se află într-un echilibru homeostatic, echilibru ce ar putea 
fi perturbat de o posibilă schimbare. 

6. Existenţa unei patologii colective în familie va face schimbarea dificilă sau 
chiar imposibilă. 

Factorii ce ţin de terapeut 

1. Insuficienta abilitate şi experiență a terapeutului în activitatea cu pacienți 
cu tulburări de personalitate care se numără printre cei mai dificili subiecți. 

2. Terapeutul şi pacientul prezintă acelaşi tip de distorsionări cognitive (astfel, 
pacientul poate fi neîncrezător în şansele de vindecare, iar terapeutul îl aprobă în 
mod implicit). 

3. Terapeutul nu a reuşit să explice pacientului utilitatea şi principiile terapiei 
cognitiv-comportamentale. 

4. Slaba alianță terapeutică sau absența acesteia. 

5. Terapeutul nu deţine suficiente informaţii cu privire la problemele 
pacientului şi stabileşte planul de terapie prin tatonări succesive. 

6. Narcisismul psihoterapeutului, care este atât de convins de puterea sa, încât 
stabileşte obiective imposibil de atins pentru pacient, punând eşecurile pe seama 
acestuia din urmă. 

7. Planificarea defectuoasă a timpului afectat terapiei poate avea efecte 
contraproductive asupra acesteia. 

8. Obiectivele terapiei nu sunt precizate, sunt vagi sau nerealiste. 

9. Absența acordului reciproc referitor la obiectivele terapiei şi strategiile de 
intervenţie. 

Obiectivele psihoterapiei 

Problemele psihopatologice ale acestor pacienți se datorează schemelor 
cognitive necondiționale şi condiționale care structurează modul lor de a percepe şi 
interpreta realitatea, emoțiile şi comportamentul. 

Obiectul psihoterapiei îl reprezintă modificarea acestor scheme 
disfuncționale. 

Acesta nu poate fi atins decât după rezolvarea problemelor asociate care țin 
de axa | a manualului D.S.M. IV (tulburări emoționale). Astfel, pacientul poate 
prezenta depresie, atacuri de panică, agorafobie, tulburări obsesiv-compulsive etc., 
tulburări care trebuie abordate la începutul terapiei. 

Abia după reducerea acestor simptome, se va trece la abordarea schemelor 
cognitive disfuncționale de bază. 

Beck, Freeman şi colaboratorii (1990) descriu următoarele procedee de 
modificare a schemelor cognitive: 

1. Înlocuirea schemelor 

Implică o reconstrucție a unei scheme cognitive, respectiv înlocuirea celei 
disfuncționale cu una nouă. 

Acest obiectiv ambițios a fost urmărit de psihanalişti, care îşi propuneau 
restructurarea profundă a personalității. 

Din păcate însă, acest lucru este foarte dificil de realizat, dacă nu chiar 
imposibil, având în vedere timpul şi energia de care dispun pacientul şi 
psihoterapeutul. 

Un exemplu de asemenea modificare ar fi transformarea unui pacient obsesiv- 
compulsiv într-o persoană care nu-şi face griji, nu se teme de pericole, nu acordă aten- 
ție detaliilor, nu se preocupă de calitatea muncii sale şi nu verifică ceea ce întreprinde. 

Este evident că astfel de modificări nu sunt posibile şi adesea nici nu sunt de 
dorit. 

2. Modificarea schemelor 

Reprezintă un obiectiv, accesibil şi presupune schimbarea unor aspecte ale 
schemei pentru a o determina să devină mai adaptată. Astfel, un subiect paranoid va 
învăţa să aibă încredere în câteva persoane, în loc să se îndoiască de toată lumea, iar 
obsesivul va putea să tolereze anumite imperfecțiuni şi să-şi acorde un moment de 
răgaz pentru relaxare. 

3. Readaptarea schemelor 

În cazurile mai dificile, terapeutul îl va ajuta pe pacient să conştientizeze 
strategiile dezadaptative şi să utilizeze schemele respective în situații în care acestea 
se. potrivesc. Astfel, subiectul obsesiv-compulsiv ar putea profita de pe urma 
perfecționismului său alegându-şi o profesie în care să acorde atenție detaliilor, fără 
a fi presat de timp, cum ar fi cercetarea ştiinţifică, controlul activității celorlalți sau 
contabilitatea. 

4. Camuflarea schemelor 

Se recurge la acest procedeu atunci când schema disfuncțională nu poate fi 
nici reconstruită, nici modificată, nici readaptată. 

În astfel de cazuri, pacientul este ghidat să aplice modele comportamentale care 
disimulează schema. Astfel, pacientul schizoid poate părea mai sociabil dacă îşi modi- 
fică unele comportamente: îi va saluta pe ceilalți, îi va privi în ochi, le va vorbi etc. 

5. Rezistenţele la modificări terapeutice 

În toate cazurile, contestarea validității schemei provoacă anxietate şi chiar 
ostilitate din partea pacienților. 

Terapeutul îi va preveni în legătură cu aceste fenomene, explicându-le faptul 
că este normal să reacționeze astfel. 


Prezentăm în continuare dialogul dintre terapeut şi Delia, o traducătoare în 
vârstă de 37 de ani, cu tulburare de personalitate evitantă. 

Delia: Nu mă pot schimba pentru că am fost totdeauna aşa. Dacă m-aş 
comporta altfel, m-aş simti şi mai speriată. 

Terapeutul: Desigur, schimbările sunt totdeauna dificile. De cât timp te 
consideri o incapabilă? Ai 37 de ani, aşa că probabil de vreo 30 de ani, nu-i aşa? 

Delia: La vârsta mea nu te mai schimbi. 

Terapeutul: Acum am înţeles care este problema şi, dacă vom lucra împreună 
pentru a verifica adevărul opiniei pe care o ai despre tine şi dacă vom ajunge la 
concluzia că este vorba de o convingere greşită, crezi că ai putea încerca să te schimbi? 

Delia: Cum să fac asta? Nu cred că a reuşit cineva să se schimbe cu adevărat. 

Terapeutul: Când ai venit la psihoterapie erai atât de deprimată încât credeai 
că nu vei ieşi niciodată din starea ta. Acum te simti mai puţin tristă şi ţi-ai luat chiar 
câteva ore la facultate. 

Delia: Este adevărat că mă simt ceva mai bine de vreo două luni încoace. 

Terapeutul: lată o dovadă a faptului că schimbările sunt posibile. 

Delia: Poate că aveţi dreptate. 

Terapeutul: Vom lucra împreună pentru a descoperi alte modalități de a vedea 
lucrurile, de a te comporta în lume, pentru a-ți schimba opinia cu privire la persoana 
ta. Până la ora actuală ai fost convinsă că eşti incapabilă pe toate planurile. Va trebui 
să ajungi la concluzia că eşti la fel ca ceilalți oameni: foarte capabilă în anumite 
domenii, moderat capabilă în alte domenii şi puţin sau deloc în altele. 


Evidenţierea schemelor cognitive 


Blackburn şi. Cottraux (1988) prezintă o listă de metode cognitiv- 
comportamentale pentru evidenţierea schemelor cognitive în depresii, listă care este 
valabilă şi în cazul tulburărilor personalității: 

- generalizarea pe baza exemplelor concrete; 

- verbalizarea sensurilor implicite care apar în cadrul comunicării; 

- evidenţierea regulilor personale de viață în cadrul inferenţelor automate; 

- identificarea convingerilor de bază prin metoda săgeţii inversate. 


Prezentăm mai jos un astfel de dialog realizat între terapeut şi Dan, artist 
plastic, diagnosticat cu tulburare de personalitate narcisică. 

Terapeutul: Care este consecința faptului că Marina nu te admiră; ce 
reprezintă acest lucru pentru tine? 

Dan: Că este o proastă şi că nu-i voi mai face onoarea să o frecventez. 

Terapeutul: Presupunând că nu o vei mai frecventa, ce reprezintă aceasta 
pentru tine? 

Dan: Voi avea sentimentul eşecului, deşi eu nu eşuez aproape niciodată. 

Terapeutul: Ce sentimente vei trăi atunci? 

Dan: De tristeţe sau ruşine, dar voi face tot posibilul ca acest lucru să nu se 
întâmple. 

În urma acestui dialog rezultă: 

Schema centrală necondițională: inferioritate, ruşine. Schema condițională: 
„dacă sunt admirat de toată lumea, în toate împrejurările, sunt o persoană valoroasă“. 


Metoda analizei funcționale în terapia tulburărilor de personalitate 


Se utilizează în cursul primelor trei sau patru şedinte de psihoterapie şi 
serveşte la conceptualizarea fiecărui caz în parte. 

Terapeutul va pomi de la baza schemei, respectiv de la analizarea 
comportamentelor relaționale specifice interacțiunii pacient-terapeut, ajungând în 
mod progresiv la schema cognitivă necondiţională de bază. 

Schema cognitivă 
necondițională centrală (de bază) 


| 


Constelaţia convingerilor condiţionale 


| 


Sistemul personalității 
sau modul cognitiv de funcționare 


| | —— Evenimente de viață 


Percepția propriei persoane şi a celorlalți 


|] 


Comportamente relaționale 


Schema analizei funcţionale a tulburărilor de personalitate 
(după Blackburn şi Cottraux, 1995, p. 128) 


Prezentăm, spre exemplificare, rezultatul analizării unei personalități 
narcisice. 
Imagine de sine: 
„sunt o persoană unică, specială şi superioară.“ 
Perceperea lumii înconjurătoare: 
„Sunt deasupra legilor şi regulilor sociale.“ 
Comportament: 
Strategie de bază: 
- inflaţia ego-ului 
Comportament: 
- exigent cu ceilalți, disprețuitor, îi manipulează pe ceilalți, se foloseşte de 
ei, competitiv. 
Strategie supradezvoltată: 
- egocentrism 
Strategie subdezvoltată: 
- empatie, împărtăşirea valorilor grupului, compasiune 
Emoţii: 
- agresivitate; sentimente de inferioritate şi umilinţă mascate 

Schema condiţională: 

- dacă nu sunt admirat totdeauna şi de către toată lumea, mi se face o 
nedreptate. : 

Schema necondițională: 

- numai persoanele inferioare nu sunt permanent admirate. 

Parsons (1989) consideră că fiecare caz clinic prezintă o problematică 
structurată la două nivele: 

* Nivelul manifest care se referă la sindroame (depresie, panică) şi la 
exprimarea psihologică a acestora (cogniţii, emoții şi comportamente). 

+ Mecanismele care stau la baza lor. 

Acestea reprezintă scheme sau structuri psihologice care le generează. 

Încă de la primele întâlniri, terapeutul va căuta să surprindă aceste mecanisme 
psihologice care conferă coerență fiecărui caz clinic (convingeri, reguli personale, 
postulate, atitudini, scheme cognitive condiționale şi necondiționale, scheme 
dezadaptative timpurii). 

Terapeutul cognitivist va trebui să-şi adreseze următoarele întrebări: 

„Ce au în comun toate problemele pe care le prezintă pacientul?“ 

„Ce fel de convingeri nutreşte o persoană care se comportă astfel? 

„Care sunt temele umane care apar în conţinutul gândurilor negative 
automate?" 

„Ce semnificaţie are problema principală?“ 

„Care sunt antecedentele şi consecințele problemei-simptom?“* 

Verificarea răspunsului la aceste întrebări se realizează pe parcursul întregului 
demers psihoterapeutic. 

Conceptualizarea problemelor trebuie să contribuie la explicarea 
comportamentului pacientului în timpul terapiei, precum şi la anticiparea 
dificultăţilor care pot surveni pe parcursul acesteia. 

Reacţia pacientului față de conceptualizarea problematicii reprezintă un test 
de validitate pentru că, în cazul în care aceasta s-a realizat corect, el va declanşa 
reacții emoționale de mare amploare. 

În cele din urmă, progresul terapiei reprezintă verificarea finală a justeţei 
conceptualizării cazului. 


Prezentare de caz 


Corina, o pacientă de 53 de ani, este divorțată de soțul ei, medic chirurg, şi 
are doi copii mari care locuiesc în provincie (la Sibiu şi Ploieşti). Pacienta a fost 
asistentă medicală şi s-a căsătorit la 23 de ani cu un student la medicină pe care l-a 
ajutat să-şi termine studiile. 

Pacienta este pensionată medical (cu diagnosticul depresie majoră; 
personalitate evitantă) şi consacră mult timp actelor caritabile. 

Aspecte clinice 


Evenimente 
declanşatoare 


Incidente 


importante din 
trecut 


Schemă 
condițională 


Scheme necondițio- 
nale sau scheme 


dezadaptative 
timpurii 


Depresie majoră 
Tulburare de personalitatede tip evitant 


Gânduri automate: 

Oamenii nu doresc compania mea; 

Îi agasez pe ceilalți; 

Nu mai doresc să ies din casă; 

Mă tem că ceilalți mă vor respinge. 
Comportamente: 

evită situațiile sociale; 

cumpără prietenilor cadouri costisitoare. 


Emoţii: depresie, anxietate 
Stări fiziologice: palpitaţii, 
diaree, tensiune musculară. 


Divorțul 

Copiii au părăsit locuinţa şi vin rar în 
vizită. 

Este a treia fiică a unei familii care şi-a 
dorit foarte mult un băiat. 

La vârsta de 5 ani, când a fost grav 
bolnavă, a surprins o mătuşă afirmând: 
„din fericire este doar o fată, aşa că dacă 
se prăpădeşte nu va fi o tragedie chiar aşa 
de mare“. 

Surorile ei mai mari erau mai frumoase, 
învățau mai bine şi au urmat studii 
superioare. 

Totdeauna primea hainele vechi de la 
surorile ei. 


„Dacă nu mă voi dovedi utilă, nimeni nu 
mă va dori“. 

„Trebuie să fac cadouri celorlalți pentru 
ca ei să mă accepte“. 


„Sunt o persoană lipsită de importanță“. 


Nivele 


Nivel manifest 


Nivel manifest 
Nivel manifest 


Antecedente 
apropiate 


Antecedente 
îndepărtate 


Mecanisme 
psihologice 
bazale 


Mecanisme 
psihologice 
bazale 

În acest caz, terapeutul va căuta temele generale (evitare socială, teama de a 
nu fi acceptată), precum şi evenimentele declanşatoare şi va constata că acestea 
sunt legate de ideea de dependență. 
Vor fi identificate evenimentele importante din trecut, pacienta fiind 
solicitată să-şi relateze istoria vieții. 
În momentul în care se prefigurează posibilitatea unei formulări coerente, 
terapeutul o va prezenta pacientei sub forma unei diagrame de tipul următor 
(Blackburn şi Cottraux, 1995, p. 131): 


4. Schemă necondiţională 


prea 5, Schemă condiţională se el 


3. Comportamente din mediu Situaţii (evenimente) 
care contribuie la menţinerea declanşatoare 
schemei disfuncționale 


2. Comportament 1. Emoţii 
Gânduri automate i Gânduri automate 


Emoţii Comportamente 


Diagrama sugerează pacientului că este vorba de un cerc vicios care menține 
problema actuală, indicând în acelaşi timp şi liniile terapeutice care ar trebui urmate 
(cifrele indică ordinea intervențiilor cognitive şi comportamentale). 


Tehnici specifice terapiei cognitive a tulburărilor de personalitate 


Young (1990) consideră că schemele cognitive pot fi evidenţiate în timpul 
şedinţei de psihoterapie sau în afara acesteia. 

Evaluarea are ca obiectiv identificarea punctelor „cheie“ care stau la baza 
problemei-pacientului şi realizarea unei sinteze asupra acesteia. 

Blackburn şi Cottraux (1995) sunt de părere că utilizarea unor chestionare nu 
este neapărat necesară pentru succesul terapiei (Young utiliza Inventarul multimodal 
al istoriei de viață al lui Lazarus şi Lazarus, 1991, precum şi propriul său chestionar 
pentru identificarea schemelor cognitive). 

Autorii menționați consideră că autodezvăluirile făcute în cadrul colaborării 
dintre pacient şi psihoterapeut sunt preferabile, acestea aducând un plus de 
informaţii relevante, deoarece pacientul are nevoie de un suport afectiv atunci când 
se abordează aspecte delicate ale existenței sale. 

Terapeutul va evoca experiențe timpurii din copilărie, care se referă la relațiile 
pacientului cu părinţii, cu alți adulți consideraţi persoane semnificative, precum şi 
cu alți copii (fraţi, tovarăşi de joacă). 

Spre deosebire de terapia cognitivă de scurtă durată, centrată pe simptome, în 
cazul abordării persoanelor cu tulburări de personalitate terapeutul va insista în mod 
special asupra psihotraumelor timpurii. 

Schemele dezadaptative precoce s-au format în mare măsură înainte de 
dezvoltarea capacităţii de a verbaliza, acestea fiind stocate în memorie sub formă de 
senzații sau imagini mentale. 

Din acest motiv, terapeutul va trebui să ceară pacientului să se relaxeze, să se 
imagineze pe sine copil şi să descrie tot ceea ce vede „cu ochii minţii“. Astfel se vor 
putea obține informaţii relevante imposibil de accesat prin intermediul unor 
mecanisme verbale. 

De asemenea, ca şi în cazul abordării psihanalitice, terapeutul va analiza 
comportamentul pacientului în cadrul şedinţelor de psihoterapie pentru a obține date 
în legătură cu schemele cognitive de bază. 

Docilitatea sau tendința exagerată de supunere ar putea fi indicatorii unei 
personalități dependente, în timp ce evitarea răspunsurilor la întrebări, refuzul de a 
discuta despre anumite subiecte sau de a-l privi pe terapeut în ochi sunt semnele unei 
tulburări de personalitate evitantă. 

Young (1990) consideră că şi analiza viselor poate fi utilă pentru identificarea 
acelor teme care se repetă şi care ar putea furniza informații cu privire la natura 
anxietăților subiectului. 

Este necesară, de asemenea, identificarea situaţiilor actuale care au condus la 
declanşarea unor crize psihologice, precum şi a celor specifice perioadelor de 
remisiune, aceste elemente oferind indicaţii referitoare la etapele în care schemele 
cognitive sunt active sau latente. 

Terapeutul trebuie să recurgă la un demers gradual, bazat pe încercări şi erori, 
pentru a pune în evidență caracteristicile schemelor fundamentale, dar şi ale celor 
secundare, mai ales că uneori schemele secundare reprezintă o cale de acces către 
cele fundamentale. 

Demersul evaluativ se va încheia cu o conceptualizare coerentă a 
problematicii pacientului. 


Prezentare de caz 
Dorina, 31 de ani, profesoară de muzică, necăsătorită și mama unei fetițe de 
7 ani. 
Comportament 
* Succes profesional: este: o foarte bună profesoară, elevii ei au obţinut 
numeroase premii internaționale; a dat câteva recitaluri de pian bine 
apreciate de public şi criticii de artă. 

e Îi ajută pe toți prietenii să-şi rezolve problemele. 
e Nu are curajul să aibă prieteni prea apropiaţi. 
e Se comportă diferit cu persoane diferite. 
e Întreține relaţii sexuale fără viitor. 
Gânduri automate 
„Nu ştiu prea bine cine sunt eu“. 
„Nu sunt o persoană sinceră“. 
„Nu am identitate bine precizată“. 
„Sunt de fapt o bună actriță“. 
„Fac ceea ce doresc ceilalți să fac“. 
„Sunt o persoană slabă“. 
„Nu am nici o valoare“, 
Stări emoţionale 
Depresie; mânie. 
Evenimente importante din trecut 
A fost un copil răsfățat, fiind preferată de părinţi pentru că era frumoasă, 
inteligentă şi învăța mai bine decât sora ei. Când avea 11 ani, un prieten al 
familiei a abuzat de ea. Pacienta nu a spus nimic părinţilor care ţineau mult 
la persoana respectivă. 
Convingeri condiționale 
„Dacă oamenii m-ar cunoaşte cu adevărat, ei şi-ar da seama că nu sunt o 
persoană valoroasă“. 
„Dacă nu voi face ceea ce doresc ceilalți de la mine, ei mă vor părăsi şi voi 
rămâne complet singură“. 


La începutul terapiei, terapeutul va identifica schemele cognitive posibile, 
evidențiate şi discutate cu pacienta; nivelul manifestărilor emoţionale nu este 
suficient de puternic pentru a evidenția o schema fundamentală (de bază). 

Schema de bază este de fapt „sunt o persoană rea“, schema secundară — „nu 
am valoare personală“, iar cea asociată — „eu nu pot fi iubită“, 

Schema de bază (aceea care presupune că este o ființă rea) îşi avea originea 
în experiența din copilărie. Pacienta ştia că nu este atât de „bună“ cât considerau 
părinţii şi profesorii, ea acceptând laudele acestora, convinsă că nu le merită. 

Comportamentul ei era, din punctul său de vedere, bazat pe disimulare şi 
minciună. 

Abuzul sexual suferit în copilărie îi confirma acest lucru: trebuie să fi fost o 
persoană foarte rea dacă i s-a putut întâmpla aşa ceva. Mai mult, faptul că ea a 
ascuns părinților cele petrecute reprezenta o dovadă în plus că este o fiinţă rea. 

Pentru ca pacientul să-şi identifice mai uşor schema cognitivă i se poate 
propune realizarea unui formular de completare de fraze (Blackburn şi Cottraux, 
1995, p. 135); 

A. Eu însumi: 
Eu sunt... 
Ceilalți cred că eu sunt... 

B. Ceilalți: 

Oamenii sunt ... 
Relaţiile mele cu ceilalți ... 

C. Lumea: 

Lumea este ... 
Viaţa mea este ... 

Padesky (1990) este de părere că schemele cognitive timpurii pot fi 
considerate un fel de prejudecăţi, această abordare fiind foarte utilă în psihoterapie. 

Autorul consideră că această metodă nu trebuie utilizată decât atunci când 
pacientul stăpâneşte deja conceptele terapiei cognitive: identificarea gândurilor 
automate, a stărilor emoţionale, a modificărilor fiziologice şi a evenimentelor 
stresante. 

De asemenea, pacientul trebuie să fie capabil să modifice gândurile automate 
şi să le înlocuiască cu altele, mai raționale. EI trebuie să stăpânească aceste abilități 
şi să aibă încredere în psihoterapeut pentru a putea face față emoțiilor puternice care 
se declanşează la confruntarea cu schema cognitivă. 

Terapeutul va modifica apoi cursul terapiei, explicând în termeni simpli 
teoria prelucrării informațiilor şi modul în care schemele cognitive sunt menținute 
în ciuda evidenţei care le contrazice. 

Exemplificarea prin intermediul prejudecăților facilitează înțelegerea acestui 
mecanism deoarece orice individ ştie ce înseamnă o prejudecată. 


Spre exemplificare, prezentăm un dialog între o pacientă şi terapeut: 

T: Sunt convins de faptul că ştiţi ce este o prejudecată. Cunoaşteţi probabil 
persoane care au prejudecăii cu care nu sunteți de acord (terapeutul va trebui să 
aleagă o astfel de prejudecată cu care pacientul său să nu fie de acord). 

P: Da, prietena mea Despina crede că toți bărbații sunt egoişti şi infideli. 

T: Atunci când Despina întâlneşte un bărbat pe care îl cunoaşteţi amândouă, 
şi care îşi înşeală soția, ce spune ea? 

P: Era de aşteptat! Toţi sunt la fel. Nu poţi avea încredere în ei, pentru că 
profită de orice ocazie pentru a-şi înşela nevasta. 

T: Dar ce spune Despina atunci când întâlneşte totuşi un bărbat care nu pare 
egoist şi infidel? S-a întâmplat şi aşa ceva, nu? 

P: Desigur. Atunci ea spune: „este o excepție care confirmă regula“ sau 
„acesta este mai abil decât ceilalți; probabil că ascunde ceva“. 

T: Despina pare absolut convinsă de ceea ce spune. De ce nu eşti de acord 
cu ea? 

P: Pentru că are o prejudecată şi vede numai ceea ce doreşte să vadă. 

T: Exact! Ea alege doar acele fapte care îi confirmă opiniile. În cazul în care 

un bărbat se dovedeşte a fi infidel, este bine, pentru că datele realității sunt în 
concordanţă cu părerile ei. Ce face ea atunci când faptele îi contrazic opiniile? 

P: De cele mai multe ori le ignoră sau susține că excepția confirmă regula. 

T: Ce ai putea întreprinde pentru a o ajuta să-şi modifice această concepție cu 
aspect prea generalizator? 

P: l-aş putea atrage atenția asupra tuturor bărbaţilor fideli pe care îi 
cunoaştem. Aş putea să-i prezint prieteni de-ai mei, dar probabil că i-ar evita. Ea 
respinge evidența. 

T: Ei bine, de ce crezi că am discutat despre prejudecăți? 

În acest moment pacienta conştientizează faptul că atitudinile ei sunt 
comparate cu prejudecățile. 


Utilizarea metaforelor 


Aşa cum am mai subliniat, schemele disfuncţionale timpurii se formează la o 
vârstă fragedă, când structurile verbal-logice nu sunt încă bine consolidate. 

Din acest motiv, metaforele terapeutice sunt deosebit de utile pentru a-l 
determina pe subiect să înțeleagă modul de formare şi funcționare a schemelor 
cognitive şi pentru a-l ajuta să le modifice. 

Metaforele trebuie alese în funcție de structura psihică a pacientului, de 
istoria vieții acestuia, precum şi de nivelul său de cultură. 

Prezentăm în continuare câteva exemple de metafore terapeutice: 

- o schema cognitivă disfuncțională seamănă „cu nişte ochelari care 
deformează realitatea; 

- modificarea unei scheme dezadaptative seamănă cu „vizitarea unei ţări 
străine, unde oamenii gândesc şi acționează altfel; 

- Young (1990) compară schema cognitivă precoce cu un virus care se 
activează din când în când, terapeutului revenindu-i rolul de a-l ajuta pe pacient să 
obțină imunitatea. 

Terapeutul trebuie să-şi aleagă cu atenție termenii pentru a nu trezi anxietatea 
pacientului şi pentru a nu întări ideea acestuia că este o persoană anormală. 

O altă modalitate de abordare a pacienților cu tulburări de personalitate constă 
în explicarea faptului că modul lor de comportament a fost util şi adaptativ în 
copilărie, dar la vârsta adultă această utilitate a dispărut. Astfel, un copil maltratat 
de părinţi a învățat să nu aibă încredere în oameni şi să evite contactele sociale, 
comportament care se dovedeşte mai târziu dezadaptativ. 

În cazul terapiei cognitiv-comportamentale a tulburărilor de personalitate, 
durata acesteia este mai mare (1-2 ani) şi e preferabil să se lase un interval mai lung 
între şedinţe; este recomandabilă o şedinţă de psihoterapie la două săptămâni sau 
chiar la o lună (Blackburn şi Cottraux, 1995). 

O şedinţă de psihoterapie va dura între 40 şi 60 de minute. 

În cazul tulburărilor de personalitate evitantă şi dependentă este de dorit ca 
frecvența şedintelor să fie mai mare, deoarece aceşti pacienți au o nevoie crescută 
de suport afectiv. 

Psihoterapia are un caracter educațional, progresul realizându-se în etape 
succesive, iar obiectivele acesteia trebuie modificate pe parcurs. 

Terapeutul trebuie să adopte în permanență o atitudine calmă de încurajare și 
optimism, sarcina sa cea mai dificilă fiind să demonstreze pacientului faptul că 
schimbarea este posibilă. 

Acesta va trebui să structureze foarte bine terapia, fixând un plan şi o ordine 
de zi pentru fiecare şedinţă de psihoterapie, spre a face față avalanşei de probleme 
şi crize pe care le declanşează pacienţii cu tulburări de personalitate. 

Tehnicile utilizate sunt cognitive, afective, interpersonale . şi compor- 
tamentale. 

Structura terapiei este următoarea (Cottraux si Blackburn, 1995): 

1. Identificarea problemelor şi simptomelor în cursul interviului de evaluare. 

2. Explicarea principiilor terapiei, insistându-se în mod special asupra 
conceptului de schema cognitivă. 

3. Activarea schemelor în timpul şedinţelor de terapie şi în afara acestora prin: 

- tehnica imaginației dirijate; 

- discutarea modului în care au acționat evenimentele perturbatoare în trecut 
şi în prezent; 

- analizarea unor aspecte specifice ale relaţiei psihoterapeutice; 

- trasarea unor sarcini pentru acasă. 

4. Identificarea atitudinilor de menţinere, evitare sau compensare a schemelor 
cognitive disfuncționale. 

5. Integrarea informaţiilor obținute într-o conceptualizare coerentă, prin 
conectarea experiențelor din copilărie cu cele actuale, cu stările emoţionale şi cu 
elementele care rezultă din relaţia terapeutică. 

6. Solicitarea de feed-back-uri din partea pacientului. 

7. Încercarea de a clasifica schemele cognitive în scheme primare, secundare 
şi asociate. 

8. Stabilirea unui plan de intervenție terapeutică. 


Tehnicile cognitive 

Sunt asemănătoare celor utilizate în cadrul terapiei cognitiv-comportamentale 
de scurtă durată, ele suferind adaptări în funcție de specificul schemelor cognitive la 
pacienții cu tulburări de personalitatea: rigiditatea, persistența şi caracterul lor global. 

Terapeutul trebuie să evite comentariile asupra gradului de veridicitate a 
schemelor cognitive şi să utilizeze cu prudență întrebările cu caracter inductiv şi 
dialogul socratic. 

1. Tehnica argumentării 

Terapeutul şi pacientul vor trece în revistă datele, acumulate de-a lungul 
anilor, care ilustrează opinia pacientului despre el însuşi. Pacientul poate prezenta 
uneori liste lungi de fapte, dar cel mai adesea credințele s-au format doar pe baza 
unui număr limitat de incidente sau situații. 

După ce au fost adunate argumentele în favoarea schemei, se trece la 
identificarea celor care o vor infirma. Terapeutul va conduce discuţiile de asemenea 
manieră încât să-l convingă pe pacient că a nesocotit argumentele împotriva schemei 
cognitive, ca şi în cazul prejudecăților. 

Va fi utilizată, de asemenea, metoda definirii termenilor. Terapeutul va discuta 
cu pacientul semnificația unor noțiuni ca: o persoană incapabilă, una care nu merită 
afecțiune, o persoană „bună“ sau o persoană „rea“. 

Odată obţinute de la pacient definiții cât mai exacte, se vor reanaliza 
argumentele pro și contra şi se va demonstra modul în care schemele cognitive 
contribuie la filtrarea informaţiilor. 


2. Metoda evaluării pe o scală gradată 

După ce s-a stabilit ce înseamnă o persoană de valoare şi o persoană care nu 
valorează nimic, terapeutul îl va instrui pe pacient să elaboreze nişte scale de la 0 la 
100 pe care să noteze diverse aspecte cum ar fi: bunătate, normalitate, valoare 
personală etc., cerându-i apoi să-şi stabilească locul pe care crede că îl ocupă pe scală 
sub raportul particularităților evaluate. 


Valoare personală 


0 50 100 
Normalitate 
0 50 100 
Bunătate 
Oiainoonoo s-a iz hoqa Eos îsm ESB s privla „anormori 1398 ni00 


Terapeutul va descompune apoi fiecare noțiune în elementele ei componente 
aşa cum au rezultat în urma definiţiilor elaborate şi îl va ajuta pe pacient să analizeze 
fiecare componentă. 


Prezentare de caz 
Elvira, studentă la psihologie, în vârstă de 23 de ani, se prezintă la psihote- 
rapie pentru un episod depresiv cu idei suicidare. Pacienta a mai avut un astfel de 

episod în urmă cu trei ani, când a intrat la facultate şi a trebuit să locuiască la cămin, 
în București. O colegă de facultate a decedat într-un accident de circulație. 

Elvira obține în sesiunea din vară note mediocre; 6 şi 7, iar părinții. îi 
reproşează faptul că nu s-a străduit mai mult. Aceasta declanşează următoarele 
gânduri negative automate: 

„Ar fi trebuit să muncesc mai mult.“ 

„Nu am ajutat-o pe colega mea care a murit să-şi facă lucrarea de licenţă.“ 

Al doilea episod depresiv s-a instalat în vacanța de Crăciun, când Elvira s-a 
aflat din nou acasă, împreună cu familia, care este foarte religioasă. Discutând 
despre acest subiect, Elvira afirmă că „doar persoanele nevrozate merg la biserică“. 

În această perioadă, gândurile ei negative sunt următoarele: 

„Sunt o ființă nesinceră.“ 

„Dacă ceilalți m-ar cunoaşte cu adevărat, nu ar dori să aibă de-a face cu mine.“ 

Abordarea tulburărilor ei emoționale (depresie şi anxietate) a scos în evidență 
schema secundară: „sunt o persoană inferioară“. 

Analizând experienţele din copilărie, terapeutul a evidenţiat o tematică 
majoră legată de faptul că Elvira se considera o ființă rea. Când pacienta avea 9 ani, 
fratele unei prietene a murit tot într-un accident de circulație, iar fetiţele din grupul 
de joacă i-au spus că este prea dură şi că nu manifestă suficientă simpatie pentru 
sora victimei. Acestea nu i-au vorbit o anumită perioadă şi Elvira s-a simţit izolată. 
De atunci, pacienta s-a concentrat doar asupra învățăturii şi a refuzat să mai facă 
parte din vreun grup de prieteni. 

Elvira şi-a mai amintit un episod petrecut în timpul şcolii generale: ea nu 
excela la sport şi, de regulă, era trecută la rezerve în cadrul echipei de handbal a 
clasei. Echipa-respectivă s-a clasat pe locul trei, iar după un an, pe locul întâi în 
cadrul campionatului interşcolar. Cu această ocazie, toate elevele, inclusiv Elvira, 
au primit diplome şi premii. Directorul şcolii a felicitat-o, remarcând faptul că este 
prima dată când obţine un premiu pentru activităţi sportive. Elvira a replicat cu 
mândrie că şi anul trecut fusese premiată. 

În acel moment, mama ei, profesoară de română la aceeaşi şcoală, a fulgerat- 
o cu privirea, iar acasă a criticat-o aspru pentru lipsa ei de modestie, spunându-i că 
o fată bine crescută nu se comportă astfel. 

Din acel moment, Elvira a refuzat să mai facă sport şi s-a concentrat şi mai 
mult asupra lecţiilor, rămânând cu convingerea disfuncțională că este o persoană rea 
(a apreciat că este convinsă de acest adevăr în proporție de 95%). 

Terapeutul a solicitat-o să evalueze cu ajutorul aceleiaşi scale părinţii, sora, 
pe prietenul ei, precum şi anumite personaje istorice care ar putea personifica 
răutatea şi bunătatea. Elvira 1-a apreciat pe Isus ca fiind 100% bun, iar pe Hitler la 
0, aşa cum s-a evaluat şi pe ea însăşi. 

Terapeutul i-a cerut să se reevalueze și atunci eas-a plasat la 20% bunătate, 
atribuindu-şi un punctaj inferior față de acela al tuturor persoanelor cunoscute. 

Întrebată fiind unde ar dori să se situeze sub aspectul bunătății, pacienta a indicat 
75%, | 

Elvira a definit faptul că este o persoană „rea“ prin intermediul următoarelor 
aspecte: este nerăbdătoare şi se enervează repede, este uneori sarcastică, nutreşte 
resentimente față de mama ei care nu-i doreşte decât binele, îşi supraapreciază 
inteligența. 

Terapeutul a ajutat-o să alcătuiască scale gradate pentru fiecare dintre aceste 
trăsături: 

= aaa o ovi Pa viat Pitt. cae Aa Par E ORE PIN ec DONE E EN 8 


0 50 100 
Foarte Niciodată 
nerăbdătoare nerăbdătoare 


0 50 100 
Foarte Niciodată 
nervoasă nervoasă 
0 50 100 
Excesiv de mândră Îi este jenă de faptul 
de inteligenţa ei că este o persoană inteligentă 


Evaluările analitice realizate de Elvira au plasat-o în jurul valorii de 60%, 
ceea ce nu corespundea cu estimarea inițială de 20% bunătate. 

Terapeutul trebuie să-i explice pacientului că estimările cu caracter global, țin 
mai mult de aspectele emoţionale ale subiectului şi mai puţin de cele logice, datorită 
faptului că schemele disfuncționale timpurii s-au format atunci când abilităţile 
intelectuale ale copilului nu erau încă suficient de bine structurate. 

Această metodă s-a dovedit deosebit de eficientă pentru că, prin exersare, l-a 
ajutat pe pacient să ajungă la judecăţi de valoare mai nuanțate, referitoare la sine şi 
la ceilalți. 


3. Reinterpretarea unor experienţe din copilărie 

Informaţiile care au contribuit la formarea schemelor dezadaptative timpurii 
pot fi invalidate prin intermediul procesului de reatribuire, ele fiind analizate din 
perspectiva unui adult şi nu a unui copil. Pacientul ajunge astfel la concluzia că 
exigenţele stabilite de părinți sau de alte persoane semnificative nu capătă un 
caracter universal valabil. 

Cu ajutorul subiectului, terapeutul va reanaliza atitudinile şi comportamentele 
fiecărui membru al familiei, dețerminându-l pe pacient să-şi formeze o viziune mai 
realistă referitoare la interacțiunile din copilărie. 

În cazul Elvirei, s-a constatat faptul că ambițiile nerealizate ale mamei sale de 
a deveni cadru universitar au determinat-o pe aceasta să-şi forțeze fetele să aibă 
rezultate şcolare cât mai bune, în detrimentul altor aspecte ale vieții. Este important 
ca terapeutul să nu blameze pe nimeni, ci doar să-l ajute pe pacient să înțeleagă 
faptele petrecute şi să adopte o atitudine mai tolerantă care să conducă la 
ameliorarea relaţiilor sale cu membrii familiei. 

4. Utilizarea unor cartele care să-i amintească pacientului în permanență 
care sunt problemele sale şi ce are de făcut 

Acestea se folosesc mai ales atunci când demersul psihoterapeutic pare să 
intre în impas. O astfel de carțglă utilizată în cazul Elvirei a avut următorul conținut: 

e Identificarea stărilor emoționale: 

„Mă simt foarte vinovată pentru că i-am rănit pe prietenii mei.“ (Pacienta va 
nota evenimentul declanşator.) 

. Identificarea schemei disfunctionale: 

„Sunt conştientă de faptul că s-a activat vechea mea schema că sunt o 
persoană rea, ceea ce îmi întăreşte convingerea neîntemeiată că am făcut ceva rău.“ 

e Testarea realității: 

„Chiar dacă mă simt foarte vinovată, nu am făcut nimic îngrozitor“; „părinții 
şi prietenii s-au simțit decepționaţi pentru că mi-am luat soarta în propriile mâini şi 
am refuzat să mă mai las ajutată“. 

* Inferenţe cu efecte asupra comportamentului: 

„Deşi m-am decis să-mi iau viaţa, nu am reflectat suficient, deoarece nu am 
ținut seama de faptul că am o datorie de îndeplinit în lumea aceasta”. 

Aceste cartele pot avea şi un conținut mai simplu, ele cuprinzând 
autocomenzi care îl ajută pe pacient să se distanțeze de o anumită situație ca de 
pildă: 

„Cred de 25 de ani că nu am nici o valoare personală. Știu că acest lucru nu 
este adevărat pentru că în ultimele trei săptămâni am alcătuit lista cu acțiunile utile 
şi valoroase pe care le întreprind mereu“. 


Tehnici afective 


Acestea au drept obiectiv modificarea schemelor cognitive disfuncționale, 
pornind de la abordarea unor aspecte de natură emoțională. Ele sunt împrumutate de 
la „gestalt terapie“, precum şi de la terapia comportamentală și presupun jocuri de 
rol inspirate de situaţii prezente sau trecute, în cadrul cărora se poartă conversații 
imaginare cu părinții sau cu alte persoane semnificative din viața pacientului. 


1. Jocul de rol cu caracter imploziv asupra trecutului 
Gândurile pe care pacientul le atribuie părinţilor săi pot să nu fie adevărate, 
dar pot avea o bază reală în cazul în care aceştia şi-au exprimat clar atitudinea față 

de el. Terapeutul îi va cere pacientului să joace în plan mental, în stare de relaxare, 
scene din viața de familie pe care le consideră semnificative. 

Terapeutul va juca rolul părintelui, iar pacientul pe cel de copil, după care 
rolurile se inversează pentru că pacientul nu este încă în stare să joace cu suficientă 
autenticitate rolul de adult-copil. 

Jocurile de rol directe şi inversate continuă până când pacientul se consideră 
satisfăcut de modul în care şi-a exprimat punctul de vedere, precum şi de faptul că 
a înțeles ceea ce se petrece. Exerciţiul trebuie să se încheie cu terapeutul în rolul 
unuia dintre părinți şi pacientul în ipostaza de copil. 

Această metodă este utilă mai ales în cazul subiecților care prezintă dificultăți 
în exprimarea deschisă a stărilor emoționale şi care au suferit psihotraume în 
copilărie. 

Jocul de rol inspirat din trecut poate declanşa emoţii deosebit de puternice 
care nu sunt recomandate pentru: pacienții cu tulburare de personalitate de tip 
„borderline“, caracterizați printr-o hiperactivitate emoţională. 


Prezentăm, mai jos, un fragment din cadrul jocului de rol în care 
psihoterapeutul joacă rolul mamei Elvirei. 

Terapeutul: Elvira, te-ai purtat foarte urât. O fetiță bine crescută nu 
reacționează aşa atunci când primeşte un premiu. 

Elvira: Nu am făcut decât să-i dau directorului o informatie exactă, mamă. 

T: Nu ai făcut decât să te lauzi. 

E: M-am simţit foarte mândră de faptul că echipa noastră de handbal a ieşit 
pe primul loc. 

T: Ţi-am mai spus o dată, este vorba numai de orgoliu. 

E: Şi celelalte fete s-au simţit mândre şi fericite. Crezi că şi ele sunt rele? 

T: Eu nu vorbesc de celelalte fete, ci de tine. 

E: Vrei să spui că eu nu fac decât lucruri rele, că sunt o fată rea sub toate 
aspectele? 

T: Elvira, ştii bine că nu am vrut să spun aşa ceva. Am vrut doar să-ți atrag 
atenţia că lăudăroşenia nu este o calitate. Nu mai plânge. Cred ca am fost prea 
severă. De fapt, am obosit din cauza acestor competiţii. Ştii că nu-mi place sportul. 

Terapeutul va trebui să adune cât mai multe informaţii pentru a fi sigur că 
opiniile exprimate de el în timpul jocului de rol sunt apropiate de acelea formulate 
de mama pacientei. 


2. Diagrama cauzelor unor situaţii şi responsabilitatea persoanelor 

Tatiana, în vârstă de 21 de ani, studentă la Litere din Republica Moldova, a 
fost diagnosticată cu „episod depresiv major, pe fondul unei personalități distimice“. 
Pacienta a fost internată la secția de psihiatrie din cadrul spitalului studențesc şi a 
pierdut anul universitar, nefiind capabilă să promoveze nici un examen. 

Tatiana mai avea doi frați mai mici şi provenea dintr-o familie cu venituri 
foarte modeste. Mama ei se plângea adesea de faptul că nu a dorit-o, că fetița i-a 
stricat viața şi că s-a căsătorit cu tatăl ei doar pentru că rămăsese însărcinată cu 
Tatiana. Tatăl, muncitor în construcții, era alcoolic, violent şi se afla în şomaj. 

Tatiana a dezvoltat o schema cognitivă precoce: „nu am nici o valoare 
personală“ şi o schema secundară: „nimeni nu are nevoie de mine“. 

Terapeutul a analizat împreună cu pacienta problemele din cadrul familiei, 
căutând răspunsuri la umătoarele întrebări: „Cum s-a desfăşurat viața mamei 
Tatianei?“; „A avut ea şi perioade fericite?“; „Era familia mai săracă decât celelalte 
familii din cartier?“; „Cum era tatăl pacientei?“; „Cum erau frații ei?. 

În urma examinării detaliilor, a rezultat faptul că mama Tatianei nu era chiar 
atât de nefericită cum se credea. Ea îşi iubea soțul, în ciuda viciului său, se descurca 
financiar la fel ca toată lumea din cartier, iar copiii erau foarte reușiți: Tatiana a 
primit o bursă de studii în România, unul dintre băieți a obținut premii internaționale 
la matematică, iar celălalt activa la cel mai mare club sportiv din capitală. Pe baza 
datelor obţinute, împreună cu pacienta, a fost alcătuită diagrama cauzelor 
dificultăților cu care se confruntă mama Tatianei. 

Adevăratele motive ale nefericirii mamei au fost evidenţiate prin intermediul 
dialogului socratic. 

Prezentăm, mai jos, diagrama realizată de Tatiana: 


Diagrama cauzelor nefericirii mamei pacientei 

1 — 5% comportamentul Tatianei 

2 — 35% alcoolismul soțului 

3 — 20% condiţiile socio-economice din țară 

4 — 5% căsătoria contractată împotriva voinței părinților 
5 — 15% şomajul soţului 

6 — 20% trăsăturile depresive ale mamei 

Datorită acestei diagrame, Tatiana a putut să conştientizeze faptul că 
responsabilitatea ei pentru nefericirea mamei este nesemnificativă. 

În continuare, terapeutul va conduce jocuri de rol în cadrul cărora Tatiana va 
purta dialoguri imaginare cu mama sa şi îi va comunica faptul că i-a subminat stima 
de sine. 


3. Tehnica avocatului „schemei cognitive 

După aplicarea metodelor şi tehnicilor de evidențiere şi modificare a schemei 
cognitive  disfuncționale, terapeutul va utiliza o tehnică pentru a verifica dacă 
modificările au avut loc cu adevărat. Acesta va juca rolul „avocatului diavolului“, 
aducând argumente în favoarea schemei cognitive, iar pacientul va trebui să-şi apere 
noile convingeri cu caracter adaptativ. 

În cazul nostru, Tatiana a fost solicitată să identifice cât mai multe 
contraargumente la următoarea afirmaţie făcută de terapeut. 

T: Tatiana, nu ar fi trebuit să te naşti. Nu ai nici o valoare şi nimeni nu are 
nevoie de tine! 

O astfel de abordare declanşează reacții emoționale foarte ample, adesea 
pacientul blocându-se şi neputând găsi contraargumentele solicitate. 

În cazul în care se produce acest fenomen, se vor inversa rolurile şi terapeutul 
va fi cel care va aduce argumente în favoarea noii scheme cognitive. 

Uneori, în timpul jocurilor de rol, pacientul poate exprima sentimente de 
ostilitate împotriva vechilor scheme disfuncționale care i-au transformat existența 
într-un calvar. Această distanțare este considerată benefică, deoarece îl ajută pe 
pacient să-şi considere schema ca pe o convingere eronată care nu-i aparține şi 
împotriva căreia trebuie să lupte pentru a o depăşi. 


Tehnici interpersonale 


1. Utilizarea relaţiei psihoterapeutice 

Aceasta reprezintă una dintre tehnicile cele mai eficiente de modificare a 
schemelor cognitive disfuncționale timpurii. În timpul şedinţelor de psihoterapie, 
terapeutul va trebui să observe cu atenție orice semn care poate evidenția procesul 
de declanşare a schemei: 

- apariția unor stări emoţionale foarte puternice poate reprezenta un indicator 
al declanşării gândurilor negative automate care au legătură cu psihoterapia; 

- pacientul poate manifesta o dependenţă excesivă față de terapeut, cerându-i 
acestuia să ia decizii în locul lui chiar în probleme care nu au legătură cu psihoterapia; 

- absenţele sau întârzierile de la goviimțple de terapie pot reprezenta indicatorul 
unei scheme de tip evitant; 

- insistența exagerată asupra succeselor personale evidențiază o personalitate 
narcisică etc. 

În cazul în care schema cognitivă disfuncțională se manifestă în cadrul unei 
şedinţe de psihoterapie, terapeutul o va analiza şi va pune în discuţie gradul ei de 
veridicitate. EL va trebui să manifeste o atitudine empatică, bazată pe înțelegere, 
pentru a-l ajuta pe pacient să-şi recâştige stima de sine. În același timp însă, este 
necesar ca terapeutul să fixeze limite clare în relațiile cu pacientul, menţinând o 
atitudine profesională, obiectivă, interogativă şi directivă, mai ales în cazul 
tulburărilor de personalitate narcisică şi antisocială. 

Pacienţii dependenți se tem permanent de faptul că terapeutul îi va abandona. 
În cazul în care acesta lipseste de la şedinţa de psihoterapie dintr-un motiv sau altul, 
subiecții se vor simți dezamăgiți şi vor interpreta absența ca pe o dovadă incontesta- 
bilă că nu pot conta pe ajutorul terapeutului atunci când au nevoie. 

Asemenea temeri trebuie discutate în mod deschis; e de dorit ca terapeutul să-l 
prevină pe pacient că va absenta şi să-i atragă atenția că va declanşa reacții specifice 
schemei sale cognitive. 


2. Psihoterapia de grup 

Aceasta s-a dovedit deosebit de utilă mai ales în cazul pacienților care 
prezintă deficienţe în sfera relațiilor interpersonale. 

Linehan (1993) a utilizat cu succes psihoterapia cognitiv-comportamentală 
individuală şi de grup cu pacienţi ce sufereau de tulburări de personalitate de tip 
„borderline“, autorul denumindu-şi modelul terapeutic „terapie dialectic- 
comportamentală“. Acesta include următoarele strategii: 

- “antrenarea comportamentului eficient în relațiile interpersonale 
(managementul conflictelor, antrenament asertiv); 

- autocontrolul emoţiilor; 

- autocontrolul reacțiilor dezadaptative la situații stresante: abuz de alcool, 
droguri, comportamente parasuicidare; 

- dezvoltarea autoobservaţiei. 

Pacienţii cu tulburări de personalitate au adesea relaţii interpersonale dificile, 
instabile şi conflictuale şi, din acest motiv, este necesar ca terapeutul să lucreze nu 
numai cu pacientul în cauză, ci şi cu una sau mai multe persoane semnificative din 
anturajul acestuia. 

Tehnici comportamentale 

La fel ca şi în cazul terapiei cognitive de scurtă durată, terapeutul va trebui să 
acţioneze şi la nivel comportamental, fie pentru a culege date menite să invalideze 
schema cognitivă, fie pentru a modifica modelele de comportament care contribuie 
la mentinerea acesteia. 

Sarcinile gradate şi testele comportamentale pentru verificarea Sonicităpii 
schemei cognitive disfuncționale 

Pacientul care evită să-şi facă prieteni de teama de a nu fi abandonat va fi 
îndrumat să adopte un comportament mai sociabil, acceptând să petreacă o seară 

împreună cu prietenii pentru a verifica modul în care este tratat de aceştia. Pacientul 
dependent, care se teme să spună „nu“ şi care face tot ceea ce îi cer ceilalți, va învăţa 
treptat să refuze şi va verifica dacă ceilalți îl resping total din acest motiv. 
Perfecționistului i se va cere să-şi elaboreze un program de distracții şi să petreacă 
mai puţin timp cu revederea lucrărilor sale sau cu dereticatul în casă, verificând 
avantajele acestui tip de comportament şi constatând comentariile favorabile ale 
celor din jur. | 

Tehnica întăririlor 

Terapeutul va întări chiar cel mai mic progres realizat de pacient în timpul 
terapiei prin feed-back-uri pozitive şi va utiliza întăririle spontane care pot să apară 
în afara şedinţelor de psihoterapie. Astfel, o pacientă perfecţionistă a fost surprinsă 
şi chiar iritată de faptul că soțul şi copiii nu remarcaseră că ea pierdea mult mai putin 
timp cu ordinea şi curăţenia. Când le-a atras atenția membrilor familiei asupra 
acestui lucru, răspunsul lor a fost următorul: „Am observat şi noi, dar nu am 
îndrăznit să-ți spunem, pentru că este mult mai bine așa. În felul acesta măcar putem 
să-ți vorbim.“ 


Tehnici de consolidare a noilor scheme cognitive adaptative 

După ce vechile scheme vor fi identificate, puse în discuţie şi modificate, 
terapeutul va trebui să lucreze împreună cu pacientul la consolidarea noilor scheme. 
EI va utiliza metoda evaluărilor continue, metoda jurnalelor experienţelor pozitive 
şi metoda predicțiilor pentru viitor. 


Jurnalul experienţelor pozitive 

Terapeutul îi va atrage atenția pacientului asupra faptului că ani de zile nu a 
făcut decât să adune fapte cu conţinut negativ. Acum sosise momentul să procedeze 
invers, şi anume să caute dovezi în sprijinul noii scheme adaptative (de pildă: „sunt 
o persoană normală“; „sunt la fel ca toată lumea'; „ceilalți ţin la mine“), pe care să 
le noteze într-un caiet. 

Elementele pozitive vor fi examinate pe parcursul mai multor sedințe de 
psihoterapie, terapeutul asigurându-se de faptul că nici un fapt pozitiv nu a fost 
ignorat. 


Tehnica predicțiilor pentru viitor 

Terapeutul îl va instrui pe pacient să formuleze un număr de predicții de tipul 
„dacă — atunci“ şi să urmăreaseă modul în care acestea se îndeplinesc. În cazul în 
care predicțiile nu se adeveresc, pacientul va nota emoțiile, gândurile automate 
negative şi va evalua, pe o scală gradată, cât de mult credit acordă convingerilor ce 
țin de vechea schemă cognitivă, precum şi celor specifice noii scheme cognitive 
adaptative. 

Psihoterapia cognitiv-comportamentală a tulburărilor de personalitate 
excentrică şi bizară 


Aşa cum am mai precizat, în această categorie intră acei pacienți care prezintă 
dificultăți în relaţiile cu cei din jur datorită unui deficit la nivelul funcției de testare 
a realității, fără însă a întruni criteriile pentru a fi în încadrați în grupa psihozelor. 
Aici sunt incluse personalitățile schizoidă, paranoidă şi schizotipală. 

Cottraux (1995) prezintă câteva aspecte speciale ale terapiei cognitiv- 
comportamentale pentru pacienţi schizotipali. 

Tulburarea de personalitate schizotipală se caracterizează printr-o inadaptare 
cu caracter general la relațiile interpersonale şi bizarerii în privința ideilor şi 
comportamentului. Aceste particularități se structurează la vârsta adultă şi se 
manifestă în domenii foarte diferite de viață. 

Strategiile  supradezvoltate sunt credințe magice legate de comploturi 
malefice pe care pacientul crede că le identifică pe baza unor scheme numai de el 
ştiute. 

Strategiile subdezvoltate sunt reprezentate de gândirea logică şi de capacitatea 
de a-şi testa ipotezele luând în considerare datele realității. 

Convingerile necondiționale postulează faptul că lumea reprezintă un loc 
plin de pericole generate de forțe obscure care depăşesc capacitatea noastră de 
înțelegere rațională. 

Subiectul în cauză dezvoltă o neîncredere generalizată şi recurge la o 
reconstrucție magică a lumii în încercarea de a-şi explica sentimentele difuze de 
teamă. 

Din această convingere primară rezultă postulate cu caracter secundar: „dacă 
lumea este stranie, atunci ea poate fi explicată prin intermediul unor forțe obscure“; 
„dacă ştiinţa este neputincioasă, numai magia poate explica fenomenele ciudate pe 
care le simt“; „lumea este condusă de organizații ezoterice sau de către 
extratereştri“; „comunicarea la distanță a gândurilor este posibilă“; „trebuie să fiu 
atent la ceea ce fac sau spun, pentru că pot fi observat de la distanță“; „tot ceea ce 
se petrece în lume mă poate afecta direct“ etc. 

Tulburarea de personalitate schizotipală reprezintă o barieră în calea 
tratamentului unor tulburări obsesiv-compulsive, cu care se asociază frecvent. 

Cottraux (1995) consideră că 9% dintre pacienții care se adresează 
terapeutului pentru tulburări obsesiv-compulsive au la bază o tulburare de 
personalitate schizotipală. 


Prezentare de caz (după Cottraux, 1995, p. 168) 


Vincent, în vârstă de 41 ani, funcționar administrativ, căsătorit şi cu o 
existență stabilă, este trimis la psihoterapie pentru tulburare obsesiv-compulsivă. 

Psihologul care i-a dat recomandarea a fost contrariat de obsesiile lui ciudate 
de tip voaierist-fetişist, urmate de puternice sentimente de culpabilitate: obişnuieşte 
să privească lenjeria intimă a femeilor, ascunzându-se în diverse locuri. 

Pacientul era obişnuit cu psihoterapia, deoarece suferă de depresie de 
aproximativ 10 ani. 

A urmat psihoterapie de grup, analiză tranzacțională, terapie analitică de 
scurtă durată, precum şi terapie bioenergetică şi comportamentală. 

Este adeptul unor tratamente medicale netradiţionale (a urmat „auriculote- 
rapia“*), ceea ce nu l-a împiedicat să se spovedească la preotul său de religie catolică. 

A luat contacte şi cu maeştri orientali, rămânând mai multe luni într-un 
ashram din Bombay, dar spiritualitatea acestora l-a decepționat. 

A urmat tratamente episodice cu tranchilizante, dar fără rezultat. 

Pacientul a fost permanent preocupat să descopere noi modalități de 
tratament sau sisteme filosofice care i-ar putea oferi un răspuns la problemele sale 
cu Dumnezeu şi diavolul, probleme care îi provoacă o puternică anxietate. 

Cu cât terapeuţii îi spun mai multe lucruri, cu atât devine mai neîncrezător. 

Pacientul a avut perioade când a urmat în paralel mai multe forme de 
psihoterapie. 

Vincent provenea dintr-o familie catolică, modestă. Din motive economice a 
dormit în cameră cu părinții săi până la vârsta de 20 de ani, deşi nu îşi aminteşte să- 
i fi văzut întreținând raporturi sexuale. El relatează faptul că frecvent se masturba 
fără a face zgomot. 

Către vârsta de 10 ani i-au apărut gânduri obsesive legate de responsabilitate 
şi îşi imagina ritualuri menite să preîntâmpine catastrofele: dorea să-şi protejeze 
părinţii cu ajutorul puterii gândului pentru ca aceştia să nu moară. 

Tulburările mai serioase se declanşează în jurul vârstei de 20 de ani, după 
vizionarea filmului „Exorcistul““: pacientul nu a sesizat mediocritatea peliculei şi a 
părăsit sala cuprins de panică la vizionarea scenei în care o adolescentă posedată de 
un demon a realizat-o levitație deasupra patului său. 

Din acel moment, pacientul începe să fie preocupat de fenomenele 
paranormale, convins fiind că telekinezia, levitaţia şi actiunile psihice la distanță pot 
fi exersate. 

Pacientul resimte culpabilitate şi teamă față de preocupările sale sexuale pe 
care le consideră inacceptabile: masturbare cu fantezii erotice şi frecventarea unor 
prostituate care purtau lenjerie intimă mai deosebită; acesta îşi închipuie că va fi 
pedepsit: va sosi un demon care îi va mişca patul dacă se masturbează în vreme ce 
se uită la televizor sau în timpul unei activități voaieriste sau dacă întreţine o relație 
cu o prostituată care poartă jartiere. 

Din. acest motiv, pacientul evită anumite activităţi care îl atrag: să doarmă 
singur, să citească literatură ocultă, să vadă filme cu subiecte de magie, ştiințifico- 
fantastice sau erotice, 

Pentru a rezista tentaţiilor, şi-a vândut de mai multe ori televizorul, dar și-a 
cumpărat foarte repede altul. 

Pacientul respectă şi un ritual cu continut sexual, menit să-l protejeze 
împotriva demonilor: face parte 'dintr-un grup care se ocupă de studiul lenjeriei 
feminine din anii “50 şi care îşi are sediul la Paris. 

Acesta evită să doarmă singur într-un pat cu picioare, deoarece dacă va 
manifesta gânduri sau comportamente prohibite, demonul va scutura picioarele 
patului şi îl va răpi, aşa cum a văzut în film. 

Frecvent, pacientul are senzaţia că o entitate malefică se află în preajma sa. 
Această senzaţie s-a accentuat cu ocazia unei excursii în Italia, patria creştinismului, 
pacientul temându-se că nu numai demonii, dar şi Dumnezeu îl poate răpi, spre a-l 
pedepsi pentru păcatele sale. 

Diagnosticul, în conformitate cu manualul D.S.M. III R., a fost următorul: 

Potrivit axei | a manualului: tulburare obsesiv-compulsivă. (Această 
tulburare nu se situează pe primul plan.) 

Pacientul verifică în mod excesiv dacă a închis apa, gazele şi uşa de la intrare; 
alcătuieşte liste lungi cu activitățile pe care trebuie să le desfășoare; realizează 
frecvent recapitulări ale listelor respective. 

Axa a 2-a a manualului D.S.M. III R: personalitate schizotipală. 

Deşi pacientul este foarte bine integrat social, el prezintă următoarele 
simptome: 

- suspiciozitate (neîncredere); 

- teama de radiații, demoni, forțe supranaturale şi chiar tratamente medicale 
(clasice); 

- anxietate socială (nu are prieteni apropiaţi); 

- idei de influență exterioară (este urmărit de divinitate sau demoni); 

- tulburări perceptive (simte prezenţa unor forțe supranaturale); 

- credințe de tip magic (forțele oculte sunt cele care conduc lumea; crede în 
spiritism, levitaţie, telekinezie etc.); 

- comportament bizar (nu poate dormi singur în pat; îşi vinde mereu 
televizorul şi apoi cumpără altul). 


Conceptualizarea cazului 

Concepţia despre sine: se percepe ca fiind o persoană vinovată şi crede că 
problemele sale sexuale sunt controlate de forțe oculte; îşi închipuie că este 
persecutat de divinitate şi demoni care pot să-l răpească din cauza păcatelor sale. 

Concepţia despre ceilalți: îi vede ca pe niste potenţiali protectori. (Soţia îl 
protejează de demoni, iar terapeuţii de propriile sale fantasme şi anxietăți.) 

Concepția despre lume: deşi pacientul se consideră un catolic adevărat şi 
frecventează asiduu biserica, el are de fapt o concepție maniheistă asupra lumii, 
considerând că lumea materială este guvernată de demon care luptă cu divinitatea. 

Această concepţie este specifică ereziei catarilor care locuiau în sudul Franței şi care 
au fost exterminați în secolul al VIII-lea, în urma unei cruciade sângeroase. Catarii 
propovăduiau abstinența sexuală pentru a-şi înălța sufletul la Dumnezeu. 

Tatăl pacientului era originar din regiunea respectivă, deşi acesta nu avea 
astfel de concepții religioase. 


Convingeri de bază: 

Riscă să fie posedat de demon. Demonul şi Dumnezeu pot veni să-l ridice, 
mai ales atunci când desfăşoară activități sexuale prohibite: masturbare, voaierism, 
priveşte filme pornografice. 

Prezentăm în continuare schema cognitivă a cazului (după Cottraux, 1995, 
p. 172) 


Convingeri necondiționale 
(demonul şi Dumnezeu 
îl observă şi îl persecută) 


Comportamente bizare: Stări emoționale negative. 
- vinde şi cumpără Anxietate. 

televizoare; Senzaţia fizică a unei persoane 
- se culcă pe jos; malefice. 


- nu poate dormi singur; 
- evită filmele cu conţinut 


ezoteric. 
Evenimente activatoare: Gânduri automate: 
- vizionează filme erotice; "Voi fi pedepsit”. 
- masturbare; "Voi simţi o prezență 
- relaţii cu prostituate care malefică". 
poartă jartiere sau dan-tele.  0e—————_— -"Demonul va veni să-mi 


mişte patul”. 


Psihoterapia a durat şase luni şi a cuprins un număr de 22 de şedinţe. 

Terapeutul a emis ipoteza că evitarea anumitor situații nu făcea decât să 
mențină schema cognitivă disfuncțională: evitarea filmelor cu conținut ezoteric, 
evitarea dormitului singur, a activităților:sexuale care îi făceau plăcere etc. 

Au fost aplicate următoarele tehnici terapeutice: 

1. Analizarea gândirii de tip dihotomic 

În cazul acestui pacient a fost dificil să fie abordate de la început situaţiile cele 
mai anxiogene. Terapeutul a utilizat inițal dialogul socratic pentru a analiza 
concepțiile filosofice ale pacientului legate de Dumnezeu şi demon, de bine și rău. 

Terapeutul îl ghidează pe pacient pentru a desprinde singur concluzia că 
religia maniheistă reprezintă un model de gândire dihotomică („totul sau nimic“), 
gândire ce nu este specifică religiei catolice tradiționale căreia crede că îi aparține 
pacientul. 

A fost abordată şi problematica gândirii magice, în opoziție cu cea de tip 
adult. 

Primele cinci şedinţe de psihoterapie au fost relativ puţin încărcate emoțional 
pentru pacient şi psihoterapeut. 

2. Verificarea convingerilor legate de fenomenele paranormale 

Terapeutul a abordat o convingere secundară a pacientului, şi anume aceea 
referitoare la telekinezie. 

I s-a cerut să mişte o statuetă care se găsea la distanță, în prezența a doi 
martori, în afară de psihoterapeut. Evident, experimentul a eşuat. 

Pacientul a declarat că o singură încercare nu este suficientă, situaţie în care 
terapeutul i-a propus să realizeze o sută de încercări şi să observe dacă datele 
statistice sunt relevante. Pacientul a refuzat şi, deşi a afirmat că o încercare nu fusese 
suficientă, nu părea pe deplin convins că nu are dreptate susținându-şi convingerile 
parapsihologice. 

3. Tehnica expunerii gradate la situații anxiogene 

Deoarece pacientul se temea teribil de demoni i s-a cerut să se expună 
progresiv următoarelor situații cu conţinut anxiogen tot mai ridicat: 

- să citească romanul „Faust“ de Goethe; 

- să asculte opera „Damnarea lui Faust“ de Berlioz; 

- să vizioneze filmul „Frumuseţea diavolului“ de Rene Clair; 

— să vizioneze filmul „Mâna diavolului“ de Maurice Tourner. 

Pacientului i s-a explicat că va ajunge, în cele din urmă, să revadă filmul 
„Exorcistul““, film ce a reprezentat punctul de plecare al sistemului său patologic de 
credinţe. 

4. Confruntarea convingerilor pacientului cu acelea ale terapeutului 

Vizionarea filmului „Exorcistul“ a fost bine pregătită de către terapeut. În 
ajunul zilei fixate, pacientul îşi manifestă teama că terapeutul va împărtăşi aceleaşi 
puncte de vedere cu el şi că va înnebuni. Acesta îl întreabă pe terapeut dacă este ateu 
sau crede în Dumnezeu şi demon. Terapeutul se abține să dea un răspuns direct, 
cerându-i pacientului să găsească argumente pentru una sau alta dintre alternative. 

În urma dialogului socratic, pacientul afirmă că un om de știință trebuie să fie 
mai curând ateu, dar deoarece i-a mai rămas un dram de îndoială, a solicitat prezența 
unei terțe persoane la încercarea la care va fi supus. 

Terapeutul s-a temut puțin să nu declanşeze o simptomatologie psihotică la 
vizionarea filmului, dar buna ancorare în realitate l-a determinat să realizeze 
experimentul. 

5. Tehnica expunerii 

A fost prezentat filmul „Exorcistul“ care a durat două ore. La vizionare a luat 
parte, pe lângă terapeut, şi o studentă. 

Scenele de levitaţie şi mişcările patului sub acţiunea demonului i-au provocat 
pacientului o mare anxietate. 

Terapeutul a făcut permanent comentarii pentru a sublinia caracterul 
comercial al filmului (aspecte ridicole, picanterii sexuale, menite să impresioneze 
publicul). Pacientul a fost mai puțin anxios în finalul prezentării. 

6. Tehnica distanțării 

Pacientul s-a prezentat la următoarea şedinţă de psihoterapie afirmând că a 
avut o insomnie, cu anxietate şi teama de a nu înnebuni. 

Terapeutul a dedicat şedinţa de psihoterapie accentuării procedeului de 
distanțare față de conținutul filmului. 

Restructurarea cognitivă se bazează pe dezbaterea asupra unor explicații 
alternative ale problematicii abordate în cadrul scenariului filmului: este vorba chiar 
de prezența unui demon sau de un caz de isterie? 

Filmul nu ilustrează o realitate, şi atunci nu cumva regizorul încearcă să 
impresioneze persoanele sugestibile utilizând elemente de magie? 

Nu cumva filmul transmite un mesaj cu conţinut erotic camuflat într-un 
ambalaj religios? 

În urma discuţiilor purtate, pacientul ajunge să conştientizeze faptul că un 
film este doar un film. 

Terapeutul va trasa, în continuare, sarcini pentru acasă: să vizioneze singur 
filme cu demoni, să doarmă singur în pat, să vadă filme erotice. 

Pacientul a reuşit să se distanțeze destul de mult de preocupările. sale 
demonologice. 

Acesta se prezintă amuzat la una dintre ultimele şedinţe de terapie purtând 
pantofi cu marca „Mefisto“, element ce evidențiază faptul că s-a distanțat critic față 
de schema sa cognitivă. 

Încheierea terapiei 

În acest moment pacientul este în mare măsură restabilit şi terapeutul ar trebui 
să abordeze un alt gen de problematică, şi anume integrarea preferințelor sexuale 
ale pacientului, motiv pentru care ar fi recomandabilă terapia de cuplu. Aceasta nu 
a mai fost însă realizată. 

La sfârşitul terapiei s-au obținut următoarele rezultate: 

- pacientul poate dormi singur fără să se teamă; 

- ideile legate de demoni şi entități paranormale s-au estompat până la 
dispariţie; 

- pacientul poate viziona făuă probleme filme de groază, ştiințifico-fantastice 
sau erotice; 

- s-au menţinut însă problemele de cuplu, precum şi un anumit scor de 
depresie, care însă se situează în limite controlabile. 

În timpul celor şase luni de psihoterapie, pacientului nu i s-a administrat 
medicaţie psihiatrică. 

Pacientul a mai fost primit de către terapeut în cursul următorilor doi ani, fie 
pentru evaluarea stării, fie pentru a lucra asupra problemelor pe care acesta a dorit 
să le abordeze (au mai fost realizate aproximativ 30 de şedinţe). 

Au fost abordate mai ales aspecte legate de comportamentele fetişiste ale 
pacientului. 

Terapeutul îi atrage atenţia asupra faptului că, urmărind sau filmând lenjeria 
intimă feminină, ar putea intra în conflict cu legea. 

De asemenea, s-a insistat asupra ideii că interesul său pentru îmbrăcămintea 
feminină de tip vechi (jartiere, dantele) ținea de imaginea mamei sale pe care a 
surprins-o în copilărie dezbrăcându-se şi reprezintă expresia unei nostalgii a trecutului. 

Terapeutul i-a sugerat să întrețină relații sexuale substitutive cu femei care 
acceptă fanteziile sale erotice. 

Treptat, relaţia pacientului cu soția s-a ameliorat suficient de mult pentru a 
avea un copil. 

Soţia a devenit mult mai înțelegătoare, deşi nu a reuşit să împărtăşească 
fanteziile sexuale ale pacientului. 

Psihoterapia cu pacienții schizotipali este în general un demers dificil pentru 
că atitudinile cu caracter aproape delirant ale acestora sunt împărtăşite de multe 
grupuri sau comunități culturale, care le întărese continuu convingerile. 

Adesea terapeutul riscă să nu înțeleagă forța acestor convingeri, să nu 
manifeste suficientă empatie, să fie iritat de preocupările bizare ale pacientului şi 
să-l copleşească printr-o abordare excesiv de rațională. 

Alianța terapeutică este greu de stabilit, pentru că schema cognitivă 
disfuncțională este menţinută prin evitarea comportamentală, ca şi prin validarea 
acesteia de către grupul de referință. 


Psihoterapia cognitiv-comportamentală pentru personalitățile dramatice, 
emoționale şi dezorganizate 


Personalitatea narcisică 

Subiectul se caracterizează printr-o inflație a ego-ului, egocentrism, 
incapacitatea de a înțelege punctul de vedere al altei persoane, având drept strategii 
subdezvoltate identificarea cu grupul şi aderarea la normele acestuia. 

Credinţele necondiţionale sunt de tipul: „eu sunt deasupra oricăror norme şi 
reguli“. 

Strategiile obişnuite sunt utilizarea celorlalți, violarea normelor şi regulilor 
sociale şi competiţia. 

Credinţele condiţionale îmbracă forma: „regulile care li se aplică celorlalți, 
nu sunt valabile şi pentru mine“; „dacă nu eşti admirat, recunoscut şi nu ţi se 
adresează complimente, nu ai nici o valoare; „ceilalți se află aici pentru ca eu să mă 
folosesc de ei“; „dacă cineva mă face să aştept, aceasta reprezintă o umilință 
insuportabilă“ etc. 

Gândurile negative automate se referă în principal tot la propria persoană: 
„oare cum arăt?*; „oare ce vor crede ceilalți despre mine? etc. 

Această exacerbare a propriei. importanțe reprezintă adesea schema unei 
inferiorități compensate. 


Personalitatea histrionică 


Se mai numeşte şi personalitate teatrală sau isterică şi se caracterizează prin 
reacții emoționale exagerate şi prin tendința permanentă a subiectului de a atrage 
atenția asupra sa. 

Strategiile supradezvoltate presupun exhibiționism şi expresivitate exagerată, 
în timp ce strategiile subdezvoltate ţin de autocontrol, reflecţie şi sistematizarea 
propriilor activități. 

Oamenii din jur sunt percepuți ca un fel de public pe care subiectul caută 
permanent să-l impresioneze. 

Pentru a atrage atenţia asupra sa, el a utilizat tot felul de strategii: seducția, 
dramatizarea, crizele de furie, plânsul sau tentativele demonstrative de suicid. 

Principalele postulate secundare îmbracă următoarea formă: „pentru a obține 
ceea ce doresc, trebuie să-i fascinez pe ceilalți“; „oamenii se află aici pentru a mă 
admira“; „nu pot tolera plictiseala“; „dacă am chef să fac ceva, trebuie să realizez 
acel lucru cu orice preţ“ etc. 

Ca şi în cazul personalității narcisice, teatralismul şi tendința de seducţie au 
rolul de a masca o schemă cognitivă bazată pe inferioritate. 

Cele două tipuri de personalitate se intersectează, uneori se confundă, iar 
alteori, trăsături specifice amândurora pot fi întâlnite la acelaşi individ. 


Prezentare de caz 

Marta, în vârstă de 45 de ani, de formaţie profesoară de filosofie, locuieşte în 
Ploieşti şi, din acest motiv, nu frecventează psihoterapia săptămânal. 

Mama ei a decedat în urmă cu câteva luni şi pacienta mai nutreşte încă 
sentimente depresive legate de această pierdere. Tatăl ei, în vârstă de 71 de ani, este 
încă în viaţă. 

Marta are un frate diagnosticat cu schizofrenie, de care s-a ocupat mult timp 
şi o soră juristă, cu o situație materială foarte bună. 

Pacienta s-a căsătorit târziu, la 35 de ani şi are o fetiță în vârstă de 7 ani. 

Încă din liceu, Marta avea perioade când era depresivă şi anxioasă şi prezenta 
cancerofobie, fapt ce o determina să solicite mereu asigurări că nu este bolnavă. 

După moartea mamei sale a încercat să urmeze psihoterapie experimentală de 
grup, dar nu a putut tolera ideea să-şi expună trăirile în fața celorlalți. 

În cele din urmă, ea solicită psihoterapie cognitiv-comportamentală 
individuală. 

Interviul clinic nu a evidențiat fobie socială, pacienta fiind sigură de sine şi 
realizată social (este profesoară cu gradul I şi s-a înscris la doctorat). 

Simptomele dominante au fost: anxietate accentuată, perfecționism 
profesional, nevoia de a trăi intens (a urmat cursuri de Yoga, citea mult, mergea la 
concerte) şi depresie moderată. 

Una dintre problemele care au apărut în cursul contactului cu terapeutul a 
reprezentat-o nerăbdarea pacientei de a începe imediat terapia („este foarte 
important pentru sănătatea mea, pentru cariera mea“), deşi terapeutul i-a spus că, 
deocamdată, nu are locuri. 

Pacienta a insistat foarte mult, până când a fost acceptată, ea impunând şi 
zilele de întâlnire deoarece venea din provincie. 

În prima şedinţă de terapie, psihoterapeutul a lămurit pacienta că nu 
reprezintă o urgenţă şi că persoanele care au solicitat ajutor înaintea ei au prioritate. 

Pentru a explica ce înseamnă psihoterapia cognitivă, terapeutul a evidențiat 
legătura dintre comportamentul pacientei şi convingerile disfuncționale 
necondiționale de tip narcisic: („Dacă eu doresc ceva, acel lucru trebuie să se 
realizeze imediat“), subliniind faptul că stabilirea unor limite este chiar în interesul 
pacientei. În cele din urmă, aceasta a acceptat să înceapă psihoterapia din toamnă. 

În urma evaluării realizate de către medicul psihiatru cu care colabora 
terapeutul a fost stabilit diagnosticul următor: decompensare depresiv-anxioasă, pe 
fondul unei tulburări de personalitate mixte, narcisică şi histrionică. 

Obiectivele terapiei 

Marta s-a plâns de caracterul tensionat al relaţiilor sale interpersonale la 
şcoală şi în familie. Ea a recunoscut faptul că nu se poate integra bine în colectiv şi 
că nu este empatică, fixându-şi ca obiective să fie diplomată, să spună în acelaşi 
timp, „nu“, să nu mai fie agresivă cu colegii şi cu elevii, să-şi poată domina emoțiile 
(mai ales reacțiile de furie) şi să devină mai empatică. 

Marta a relatat faptul că a avut conflicte cu colegele de cămin în timpul 
facultăţii, cu profesorii şi directoarele şcolilor unde a lucrat şi chiar cu actualul ei 
conducător de doctorat. 

Şedinţa 1 

Terapeutul abordează problema conflictelor de tip narcisic trecute şi prezente. 

Marta are tendința de a justifica relaţiile ei conflictogene prin faptul că pune 
pasiune în tot ceea ce face şi este mai dotată decât cei din jur. Afirmațiile ei sunt de 


STRATEGIILE PSIHOTERAPIEI COGNITIV-COMPORTAMENTALE 405 


tipul următor: „dacă eşti un om deosebit, trebuie să faci totul cu pasiune, să fii curat 
şi integru“; „nu trebuie să-ți întinezi sufletul sau să faci compromisuri“. 

În urma dialogului terapeutic, a fost evidențiată convingerea necondiţională: 
„trebuie să realizez ceva deosebit în viață“. Pacienta nu doreşte să rămână o simplă 
profesoară de liceu, ci are de gând să realizeze nişte lucrări deosebite în filosofie 
care să-i deschidă calea spre învățământul superior. 

Dialogul socratic a permis conceptualizarea cazului (adaptat după Cottraux 
şi Blackburn, 1995) 

Convingere necondițională: 
„Trebuie să realizez ceva 
cu totul deosebit“, 


Credinţe condiţionale: 
„Dacă voi face compromisuri, 


Comportament: îmi voi trăda idealurile“. 
Competiţie „Dacă voi asculta de alţii, 
Conflict de putere aceştia vor pune stăpânire pe 
Perfecționism profesional mine“ 

Emoţii: Gânduri automate: 

Mânie „Trebuie să înving toate 
Bucurie obstacolele“ 

Anxietate a „Este suficient să vrei ca să 
Depresie poţi“. 


„Pasiunea este cea care face ca 
lucrurile să devină autentice“. 

Şedinţa 2 

Debutează cu solicitare de asigurări. Marta are nişte tulburări de ciclu 
menstrual şi se teme să nu fie bolnavă de cancer. Ea face destul de rapid legătura 
dintre temerile ei şi decesul mamei, care a suferit de cancer, reproşându-şi că nu a 
putut s-o salveze şi nici măcar s-o ajute suficient, deoarece trebuia să se ocupe de 
tatăl vârstnic şi de fratele bolnav de schizofrenie. 

Exprimarea exagerată a culpabilității îl determină pe terapeut să evidențieze 
schema cognitivă care cuprinde elemente narcisice şi teatrale: un amestec de 
sentimente de incapacitate, neputinţă şi demonstrativitate. 

Şedinţa este centrată pe reducerea sentimentelor de culpabilițate generate de 
moartea mamei. Terapeutul a utilizat tehnici. de reatribuire (vina o poartă boala 
incurabilă, hazardul etc.) care contribuie la diminuarea responsabilităţii personale a 
pacientei pentru cele petrecute. 

Şedinţa 3 

Pacienta a solicitat sâ fie abordate problema morții mamei, precum şi 
conflictele pe care le-a avut cu medicii care au îngrijit-o. 

Terapeutul a subliniat faptul că natura conflictelor a fost de tip narcisic, 
pacienta acuzându-i pe medici că i-au ucis mama, dar şi pe ea însăşi fiindcă nu a putut 
să se opună („trebuia să facem tot ce este omeneşte posibil, chiar şi imposibilul“). 

Terapeutul a aplicat tehnica cognitivă de limitare a postulatelor de grandoare. 
A fost pusă în discuţie valabilitatea acestor postulate raportate la limitele reale ale 
medicinei actuale derivate din incapacitatea de a împiedica suferința şi moartea. 

Terapeutul a atins problemele legate de teama pacientei că suferă ea însăşi de 
cancer, în comparație cu dorința ei absurdă de a controla viața şi moartea proprie sau 
a celorlalți. 

A fost subliniat faptul că ideile de omnipotență a medicinei reprezentau o 
compensare pentru anxietățile pacientei legate de cei apropiaţi şi de ea însăşi. 

Şedinţa 4 

Marta se prezintă la terapie cu următoarea idee: s-a îmbolnăvit de cancer 
deoarece s-a făcut vinovată de moartea mamei sale. 

Se rediscută conflictele ei cu medicii care i-au îngrijit mama. Terapeutul îl 
invită pe medicul oncolog din policlinică şi acesta confirmă faptul că diagnosticul şi 
tratamentul au fost corecte, însă probabil că pacienta a interpretat eronat ceea ce i s- 
a comunicat referitor la starea sănătății mamei sale. 

Terapeutul o ajută să înțeleagă faptul că ea interpreta în sens personal, ca o 
respingere, ceea ce îi spunea medicul şi din acest motiv se comporta agresiv cu el, 
punându-i la îndoială competenţa. 

A fost discutat postulatul „este suficient să doreşti ca să poți realiza orice“. 

Terapeutul îi explică faptul că medicii îşi propun foarte multe lucruri, dar pot 
realiza relativ puţine în domeniul unor boli incurabile aşa cum este cancerul. 

Pacienta recunoaşte, în cele din urmă, că, o data cu decesul mamei sale, s-a 
confruntat cu limitele posibilităților omeneşti. 

Şedinţa 5 

Pacienta se prezintă la terapie mult mai bine dispusă, afirmând că a visat că 
se găsea la o recepție şi discuta cu soția primului ministru care povestea despre 
cancerul propriei sale mame. 

Aceasta se simțea mai puţin culpabilă şi a dorit să abordeze o problemă de 
dată mai recentă, şi anume conflictul cu profesoara de engleză a fiicei sale. 

Marta asista uneori la lecţii şi, evident, nu era de acord cu modul în care 
acestea se desfăşurau. 

Profesoara îşi apăra punctul de vedere, fapt ce determina la pacientă reacții de 
mânie şi competiţie (pacienta stăpânea foarte bine limba engleză). Aceasta declanşa 
gândul automat: „dacă nu-mi voi impune propriul punct de vedere, voi fi silită să-l 
îmbrățisez pe al celorlalți“. 

Terapeutul o conduce către descoperirea faptului că nu este vorba despre un 
conflict de competențe, ci de apărarea, cu orice preț, a propriului punct de vedere. 

Şedinţele 6 şi 7 

Au fost luate în discuţie aspecte legate de cancerofobia pacientei care 
declanşează gânduri automate de tip magic: „dacă te gândeşti la cancer, te vei 
îmbolnăvi cu adevărat“. 

Terapeutul împreună cu pacienta dezbat argumentele pro şi contra afirmației 
că este bolnavă de cancer. De asemenea, se adună dovezi împotriva postulatului 
pseudoştiințific: „dacă te gândeşti la boală, ea va veni“. 

Şedinţa 8 

Pacienta pune în discuție faptul că simte anxietate, culpabilitate şi teamă 
pentru viitor deoarece nu ştie cum să procedeze cu fratele ei suferind de schizofrenie. 

"Este utilizată o tehnică de tip comportamental pentru rezolvare de probleme. 

Terapeutul împreună cu pacienta elaborează planuri magi soluţii pe 

Şedinţele 9, 10 şi ll 

Pacienta pare semnificativ ameliorată. Teama de cancer trece pe planul al 
doilea şi ea se ocupă mai mult de fratele său, pentru care caută un medic psihiatru 
mai bun. 

Marta consideră că are de plătit o datorie față de mama sa care se ocupase 
până atunci de fratele: psihotic. În acelaşi timp, ea ajunge să se înțeleagă cu 
profesoara de engleză şi renunță la ideea de a o schimba. 

Şedinţele 12, 13 şi 14 

Pacienta, de altfel o bună cunoscătoare a unor probleme de psihologie, 
consideră că a sosit momentul să lucreze asupra unor scheme cognitive 
disfuncționale timpurii. 

Încă de la vârsta de cinci ani ea a trăit cu impresia că nu a deținut în cadrul 
familiei locul aparte pe care credea că l-ar fi meritat. „Ar fi trebuit să fiu băiat, 
pentru că băieții se bucură de drepturi speciale“. 

Fratele ei, care s-a îmbolnăvit de schizofrenie la 18 ani, ar fi trebuit să fe 
mândria familiei, pentru că fusese un elev olimpic la matematică. În cele din urmă, 
ea şi sora ei au făcut studii superioare şi au reuşit în viață. 

Trăsăturile narcisice compensează sentimentul ei de inferioritate legat de 
faptul că s-a născut femeie. 

La facultatea de filosofie a avut numai note de 10, iar în dezbaterile teoretice 
de la seminarii şi cu colegii se comporta totdeauna agresiv. 

„Trebuia să fiu agresivă ca un bărbat pentru a nu fi considerată o fată proastă 
şi tocilară.“ | 

Pacienta s-a măritat târziu, după 1990, cu un absolvent de Academie 
comercială, om de afaceri, pe care îl considera incult, dar l-a luat pentru situaţia sa 
financiară foarte bună. Marta avea permanent conflicte şi cu soțul. 

După căsătorie, pacienta şi-a păstrat numele de domnişoară, invocând drept 
motiv faptul că are multe articole şi comunicări pe acest nume. 

Ea a adus frecvent în discuţie ideea că bărbaţii se bucură de toate drepturile. 

Terapeutul a analizat conflictele actuale cu soțul care aveau la bază schema 
timpurie „femeia este o sclavă“. 

1 s-a cerut să aducă argumente pro şi contra acestui postulat şi să definească 
noţiunile de libertate şi independență. 

În cele din urmă, Marta ajunge la concluzia că libertatea înseamnă să lucrezi în 
domeniul care îţi place (ceea ce făcea deja), la care se adăuga capacitatea de a întreţine 
relații armonioase cu cât mai multă lume (aceasta îşi doreşte de la psihoterapie). 

Şedinţele 15, 16, 17 şi 18 

Aspectele legate de conflicte, competiție, compensare, precum şi: de 
sentimentul de inferioritate s-au atenuat mult, în schimb reapare problema 
cancerofobiei, Marta având deja unele tulburări de preclimax. 

Pacienta afirmă că se teme de cancer şi pentru că a citit într-o revistă de 
popularizare despre tipul de personalitate predispus pentru această boală şi a avut 
impresia ca profilul respectiv i se potriveşte. 

Şedinţele de terapie sunt dedicate accentuării spiritului critic şi dezvoltării 
unui tip de gândire probabilist-ştiințific. 

Studiul respectiv, de valoare îndoielnică, stabilea o relaţie probabilă între 
structura personalității şi cancer, bazându-se pe o analiză statistică discutabilă. 

Terapeutul îi pune la dispoziţie pacientei articole mai serioase în care 'se 
afirmă că relația dintre personalitate şi cancer nu a fost încă demonstrată ştiinţific, 
Se discută mult problema credințelor magice, transformate de către pacientă în 
certitudini raționale. 

Pacienta acceptă să efectueze un control ginecologic ale cărui rezultate sunt 
bune. 

Şedinţa 19 

După vizita la medicul specialist, pacienta se simte securizată. Conflictele cu 
colegii de cancelarie şi cu soțul s-au redus simțitor, iar boala psihică a fratelui este 
ținută sub control. 

Pacienta renunță la psihoterapie şi se apucă să lucreze serios la teza de 
doctorat. 

După 8 luni de la încheierea terapiei, aceasta vine în vizită pentru 'a-i mulțumi 
_ terapeutului, spunând că totul este în ordine: 


Terapia  cognitiv-comportamentadă pentru. personalitățile dependente, 

evitante şi obsesiv compulsive 

Adriana, asistentă medicală în vârstă de 31 de ani, a fost spitalizată la clinica de 
psihiatrie pentru depresie majoră, recurentă. După externare, medicul psihiatru a reco- 
mandat psihoterapia. Pacienta este căsătorită cu un profesor de fizică şi nu are copii. 

Este fiica unor modeşti funcționari şi are un frate biolog. 

Pacienta a urmat timp de 6 luni tratament cu antidepresive şi anxiolitice, 
tratament care a fost mult redus după prima lună de psihoterapie. Diagnosticul clinic 
conform manualului D.S.M. IV (A.P.A., 1994) indică următoarele: 

- depresie accentuată; 

- anxietate cu simptome somatice; 

- tulburări de tip obsesiv-compulsiv (verifică de multe ori tratamentul 
bolnavilor, verifică dacă a încuiat uşa, dacă a stins gazele etc.). 

În timpul întâlnirilor cu terapeutul plânge frecvent, nu priveşte interlocutorul 
în ochi şi ține capul plecat. Răspunde cu dificultate la întrebări şi se decide greu să 
intre în cabinet şi să se aşeze în fotoliu. 

Pacienta se plânge că profesia ei este prea solicitantă deoarece lucrează la o 
secție de terapie intensivă şi nu ştie niciodată dacă intervenţiile ei vor salva viața 
pacientului sau nu. Afirmă, de asemenea, că soțul s-a plictisit de ea şi că probabil o 
va părăsi, iar medicii şi colegele care lucreaza cu ea ştiu de bună seamă că este cea 
mai slabă asistentă medicală din secţie. 

Adriana susţine că nu mai are prieteni şi chiar psihoterapeutul se va plictisi 
curând şi o va abandona. 

Adriana a fost un copil anxios cu simptome obsesiv-compulsive (trebuia să 
deschidă uşa de mai multe ori ca să fie sigură că o să-i meargă bine, iar la şcoală 
avea întotdeauna un ursuleţ mic de pluș în buzunar, jucărie care îi purta noroc). În 
timpul şcolii a fost singuratică, având doar două prietene mai bune cu care însă nu 
s-a mai văzut de mult. 

Deşi ar fi dorit să devină medic, Adriana nu a avut curajul să dea examen de 
admitere la facultate şi a preferat să se înscrie la şcoala sanitară. 

Simptomele obsesiv-compulsive s-au estompat întrucâtva către vârsta adultă 
fără să dispară complet. Adriana a mai avut câteva episoade depresive în cazul 
cărora tratamentul medicamentos a dat rezultate bune. 

Primul episod a survenit atunci când Adriana avea 19 ani şi a trebuit să 
locuiască la cămin pentru a urma şcoala sanitară, cel de-al doilea când a fost 
repartizată la spitalul Fundeni, la 22 de ani, un altul la 26 de ani când a trebuit să 
dea nişte examene de atestare pe post şi a fost mutată în altă secţie. A urmat o 
perioadă ceva mai liniştită când s-a căsătorit, apoi s-a produs un nou episod la 
vârsta de 29 de ani când soțul ei a fost plecat şase luni cu o bursă în străinătate. 

Adriana a beneficiat de câteva spitalizări- de scurtă durată, fiind tratată mai 
mult ambulator. Psihoterapia cognitiv-comportamentală pentru depresie a durat 4 
luni, cu şedinţe bisăptămânale în primele 18 săptămâni, după care acestea au fost 
reduse la una pe săptămână. 

Gândurile negative automate înregistrate de terapeut sunt următoarele; „mă 
simt inferioară celorlalți”, „oamenii mă vor abandona“, „nu pot risca să mă ataşez 
prea tare de cineva, pentru că voi fi părăsită şi voi suferi“, „am nevoie de o persoană 

puternică pentru a mă sprijini“, „trebuie să fiu foarte atentă ca să nu facă greșeli“, 
„orice greşeală reprezintă o catastrofă“, „sunt o povară pentru cei din jur“ etc. 

Psihoterapia cognitiv-comportamentală pentru depresie a cuprins următoarele 
strategii: 

1. Participarea la cât mai multe activități sociale pentru a testa reacția 
celorlalți față de pacientă. 

2. Ameliorarea comunicării cu terapeutul: să-l privească în ochi, să răspundă 
fără a se pregăti în prealabil; antrenarea altor abilități sociale de comunicare. 

3. Susținerea pacientei să realizeze anumite lucruri singură, fără ajutorul 
soțului (să se înscrie la un curs de limbă engleză). 

4. Identificarea şi înlocuirea gândurilor negative automate. 

5. Reducerea medicaţiei antidepresive. 

6.Conceptualizarea cazului şi abordarea schemelor cognitive disfuncționale 
timpurii. 


Conceptualizarea cazului 


Copil fiind, Adriana era foarte anxioasă şi dependentă şi a fost hiperprotejată 
de mama ei. În urma experienţelor din copilărie, pacienta îşi formează convingerea 
că este inferioară celor din jur. În şcoala generală şi la liceu a avut foarte puţini 
prieteni şi a manifestat o anxietate accentuată în timpul tezelor sau examenelor. 
Pentru că era o elevă bună, cuminte şi liniştită, a beneficiat de protecția profesorilor, 
iar mai târziu de cea a medicilor psihiatri care, la rândul lor, o simpatizau. 

Conceptualizarea problemelor sale a putut fi realizată împreună cu terapeutul: 


Schemă necondiționată (schemă dezadaptativă timpurie): 
„Sunt o persoană inferioară celorlalți.“ 


NU 


Convingeri condiționale: 
„Am nevoie de un om puternic pe care să mă bazez.“ 
„Nu pot realiza nimic singură.“ 
„Dacă îmi fac prieteni, aceştia mă vor părăsi 
Şi voi fi şi mai nefericită.“ 
„Trebuie să verific totul de mai multe ori, 


i pentru a nu face -ancbe n 


Comportamente: Comportamente: 
li evită şi mai multpe  - Evită să-şi facă prieteni. 
ceilalți. Se agaţă de una sau două 


Îşi amplifică verificările. persoane. 

E ———————————————————————————————————— 


Acordă o atenție exagerată Verifică tot ceea ce face. 

reacțiilor celorlalți. | 

Stări afective: Gânduri automate: 

Anxietate gel iar isa clei cois! 3Dacămă vor:cunoaşte tu 

Depresie adevărat, mă vor părăsi. 
„Psihoterapeutul se va plictisi 
de mine.“ 


„Voi comite o eroare gravă.“ 


Psihoterapeutul analizează împreună cu pacienta fiecare element al cercului 
vicios. După cele 4 luni de psihoterapie, pacienta utilizează doze minime de 
antidepresive, este mai sigură de sine în timpul şedinţelor de psihoterapie şi îşi 
ameliorează interacțiunile sociale: este mai comunicativă la serviciu, nu mai face 
verificări exagerate şi acceptă să invite câțiva prieteni ai soțului acasă. Scorul de 
depresie însă nu se modifică. În acest moment al terapiei, psihoterapeutul ajunge la 
concluzia că diagnosticul real este de tulburare de personalitate mixtă: dependentă, 
evitantă și obsesiv-compulsivă. 

Demersul cognitiv este acum orientat asupra schemelor disfuncționale de bază, 
şedinţele de psihoterapie având loc din două în două săptămâni, timp de doi ani. 

Obiectivul terapiei constă în modificarea schemelor dezadaptative timpurii: 
„sunt o ființă inferioară“; „trebuie totdeauna să mă bazez pe cineva pentru a face față 
vieţii.“ Psihoterapeutul a utilizat tehnica scalei gradate: 


Inferioritate Superioritate 

0 100 
Fac în permanență Nu fac niciodată 
greşeli. greşeli. 
Nu pot acționa de Nu am niciodată 
una singură. nevoie de ajutor. 
Nu am prieteni. Sunt fericită să 


fiu singură. 
Sunt o ființă foarte 
agreată de ceilalți. 


La începutul terapiei, Adriana s-a evaluat pe sine la 20, treptat evaluările sale 
modificându-se în urma aplicării dialogului socratic spre 55-60. 

După şase luni de psihoterapie se constată o ameliorare semnificativă a stării 
pacientei, mai ales că aceasta reuşeşte să facă față unor evenimente psihotrauma- 
tizante care altădată ar fi tulburat-o: soțul pleacă din nou cu o bursă de un an în 
Statele Unite, iar ea este promovată asistentă şefă la secția de terapie intensivă. 

Psihoterapia cognitivă pentru persoanele cu Stimă de sine scăzută 


Primul program sistematic de terapie cognitivă pentru pacienţii cu stimă de 
sine scăzută a fost elaborat de Melanie Fennell (1997, 1998), până la acea dată 
terapeuții abordând această problematică împreună cu alte simptome. 

Autoarea subliniază dificultatea problemei mai ales. datorită absenței unei 
definiții clare a acesteia. 

În clinică, stima de sine scăzută apare ca o dificultate adaptativă primară, 
insuficient structurată, care însoţeşte sau stă la baza altor tulburări emoționale. 

Această entitate  nozografică nu îndeplineşte criteriile unei tulburări de 
personalitate, deşi ea poate fi abordată şi explicată prin intermediul schemelor 
cognitive disfuncționale. 

De asemenea, durata psihoterapiei nu este atât de mare (18-24 de luni) ca în 
cazul terapiei cognitive a tulburărilor de personalitate. 

Nucleul stimei de sine scăzute îl reprezintă o.judecată globală, negativă şi 
dobândită, care — odată structurată — va influența modul de gândire, simţire şi com- 
portament al persoanei în viața cotidiană şi care este menținută şi întărită de distor- 
sionările cognitive şi de comportamentele dezadaptative (Fennell, 1998, p. 219). 

Feed-back-urile reciproce dintre schemele cognitive de bază şi interpretarea 
imediată a evenimentelor (gândurile negative automate) generează un sistem care se 
autoperpetuează şi este rezistent la schimbare (Tensdale, Segal şi Williams, 1994). 

Fennell (1998) vorbeşte despre linia atitudinală care stă la baza stimei de 
sine scăzute şi care reprezintă o convingere disfuncțională profundă ce acționează 
ca un fel de fundament pe care se structurează alte probleme psihopatologice, 
unele tranzitorii, altele de profunzime, ca depresia (Andrews şi Brown, 1995), 
tulburările ' conduitei alimentare (Fairburn et al, 1987), ideile şi conduitele 
suicidare (Beck et al, 1990). 

Prezentăm mai jos modelul stimei de sine scăzute (Fennell, 1997); 

Modelul cognitiv al stimei de sine scăzute 
(după Fennell, 1997, p. 221) 


Experienţe timpurii 


Temperament 
Absența aprobării, aprecierii sau interesului din partea familiei. 
Persoana este considerată „ciudată“ în familie. 
Pierderi, respingeri, neglijare, doliu. 
Abuzuri emoționale, fizice, sexuale. 


| 


STRATEGIILE PSIHOTERAPIEI COGNITIV-COMPORTAMENTALE 413 


Linia atitudinală de bază 


Autoaprecierea negativă globală a propriei persoane. 
(Se evaluează ca persoană.) 


i 


Supoziţii disfuncționale specifice. 


Stabileşte standarde în raport cu care se autoevaluează. 


Incident(e) critic(e) 
eine ama Situaţii în care standardele et apa 


Nu sunt îndeplinite Ar putea să nu fie îndeplinite 


ace jderi Activarea liniei de bază a Biel igi 


Depresie iba Predicții 
| Anxietate 
Gândire 
autocritică Comportament 
dezadaptativ 


Confirmare 


Conform acestui model, experiențele psihotraumatizante timpurii, pe fondul 
unei structuri temperamentale fragile, contribuie la formarea liniei de bază, respectiv 
a stimei de sine globale scăzute. Deoarece subiectul consideră linia de bază ca fiind 
adevărată, acesta elaborează supoziţii disfuncționale sau standarde de performanță 
în raport cu care este măsurată valoarea personală. Problemele apar atunci când 
persoana eşuează sau crede că va eşua în atingerea standardelor stabilite pe baza 
supozițiilor disfuncționale, fapt ce reprezintă o ameninţare pentru autostima 
subiectului. 

Modelul postulează şi faptul că, dacă subiectul are anumite incertitudini 
legate de posibilitatea atingerii standardelor, apare anxietatea, urmată de depresie. 

În cazul în care standardele chiar nu sunt îndeplinite (nu apare nici un fel de 
incertitudine), rezultatul este apariția reacției depresive. 

În ambele cazuri, reacţia circulată este menţinută, aceasta continuând să 
contribuie la activarea liniei de bază. 

Prezentare de caz 

Sorina a fost trimisă la medicul psihiatru pentru o puternică anxietate socială. 

Acesta a dat următorul diagnostic conform D.S.M. IV: fobie socială; episod 
depresiv major şi tulburare de personalitate evitantă: 

Sorina s-a simţit totdeauna diferită de ceilalți membri ai familiei. Ea era 
_visătoare, se juca adesea vorbind singură. Acest sentiment s-a accentuat după 
moartea mamei, când pacienta avea vârsta de 10 ani. Fraţii ei nu se purtau frumos 
cu ea şi o necăjeau mereu, atitudine care s-a menținut şi la vârsta adultă („parcă eşti 
de pe altă planetă!“). În liceu a început să aibă dificultăți după ce „s-a făcut de râs“ 
pentru că nu a fost în stare să prezinte un referat în fața clasei deoarece avea senzaţia 
ca i s-a golit mintea şi i s-a uscat gura. Din acel moment ea a întâmpinat tot mai 
multe dificultăţi ori de câte ori trebuia să vorbească în public, fapt ce i-a afectat 
performanțele şcolare. 


Linia atitudinală de bază: 

Sorina a identificat două convingeri de bază: „sunt ciudată“ (rezultat al 
atitudinii familiei față de ea) şi „nu sunt bună de nimic“ (rezultat al experiențelor ei 
şcolare). 

Prima convingere disfuncțională se activa în situaţiile interpersonale, iar cea 
de a doua atunci când performanţa ei era evaluată. 

Convingerile disfuncționale care au rezultat sunt următoarele: 

„Dacă oamenii află cum sunt de fapt, ei nu vor mai dori să aibă de-a face cu 
mine. 

„Trebuie să mă port şi să fiu perfectă în orice împrejurare.“ 

Aceste supoziţii reglau comportamentul Sorinei în situaţiile sociale, când 
aceasta făcea eforturi să-şi mascheze eul real şi se străduia să le facă celorlalți pe 
plac. De asemenea, ea se conducea după principiul: „mai bine să nu încerci decât 
să pierzi”. Din acest motiv, ea nu a dat examen de admitere la facultate şi s-a 
mulţumit cu servicii modeste: vânzătoare, dactilografă. 

Orice situaţie socială putea declanşa lipsa de încredere în sine a pacientei, 
fobia ei socială manifestându-se mai ales atunci când intra în contact cu persoane 
noi sau când i se părea că este observată. Sentimentul lipsei valorii personale era 
mai puţin activat deoarece ea evita, în mod deliberat, situațiile în care ar fi putut să 
fie evaluată. Mai mult, pacienta avea tendința de a se culpabiliza pentru tot felul de 
evenimente care nu aveau legătură cu ea. 

Atunci când trebuia să facă față unor situații sociale, Sorina realiza tot felul 
de predicții negative în legătură cu modul în care se va comporta, văzându-se pe sine 
cu ochii minții tremurând, transpirată, roşie şi cuprinsă de panică. Ea era de părere 
că oamenii vor observa cât de speriată este, vor considera că este ceva în neregulă 
cu ea şi nu vor mai dori să colaboreze cu ea. 

Sorina prezicea şi faptul că nu va fi capabilă să susțină un interviu pentru 
ocuparea unui post mai bun şi că nu va face față studiilor universitare, deşi şi-ar fi 
dorit mult să urmeze facultatea de filologie. 

Datorită acestor predicții negative, Sorina se simţea foarte anxioasă în diverse 
situaţii psihosociale când tremura, avea pulsul accelerat, era încordată, ameţită și nu 
se putea concentra. Perceperea simptomelor somatice ale anxietăţii îi întăreau 
convingerea că este ceva în neregulă şi că starea ei a fost remarcată de cei din jur. 

Sorina evita pe cât posibil situaţiile psihosociale în care apăreau persoane noi 
şi chiar în grupurile de cunoscuţi se ferea să inițieze o conversaţie, să discute despre 
ea sau să vină singură. 

Pacienta adopta şi unele comportamente de asigurare: consuma alcool, 
respira adânc, îşi ținea capul cu mâna, strângea puternic paharul în mână etc., ceea 
ce înrăutățea şi mai mult lucrurile, făcând-o să pară ciudată, astfel că ceilalți o 
întrebau adesea dacă se simte bine. 

Evitarea şi comportamentele de asigurare o împiedicau pe Sorina să verifice 
dacă anxietatea ei era observată cu adevărat de ceilalți, sau dacă aceştia se raportau 
la ea ca la o ființă ciudată. 

Deoarece avea în permanență un comportament anxios, ea considera că 
situaţiile sociale în care se afla confirmau faptul că este bizară şi că dacă ceilalți vor 
observa acest lucru o vor respinge. 

Chiar şi acele împrejurări când lucrurile mergeau bine (era invitată undeva, i 
se cereau mai multe întâlniri), ea le punea pe seama autocontrolului exercitat şi nu 
a faptului că era atrăgătoare şi avea calități. În felul acesta, experiențele de viață îi 
confirmau linia atitudinală de bază. 

Eşecurile aparente pe care le trăia Sorina în situațiile psihosociale conduceau 
la apariția gândurilor negative: „sunt o ratată; „nu sunt bună de nimic; „nu o să fac 
nimic în viață“ etc. 

Aceste gânduri negative îi influențau dispoziția, pacienta fiind tristă, 
plângând frecvent şi caracterizându-se prin diminuarea intereselor, scăderea 
elanului vital şi a sentimentului plăcerii, reducerea activităților, petrecând aproape 
tot timpul în pat, refuzând să vadă pe cineva şi rumegând gânduri de moarte şi 
suicid. Toate aceste simptome pot fi considerate criterii ale unui episod depresiv 
major. 

Datorită depresiei, gândurile cu caracter autocritic şi predicțiile negative 
deveneau tot mai frecvente şi mai credibile, perpetuând cercul vicios care întărea 
linia atitudinală de bază. 

Demersul psihoterapeutic cognitiv pentru stima de sine scăzută (după 
Fennell, 1997, p. 25): 

Experienţe timpurii 


Evaluarea istoriei vieții pacientei 


Datele care par să confirme convingerile 
disfuncționale pot fi reinterpretate? 
Există elemente de infirmare a acestora care 
au fost ignorate? 


Linia atitudinală de bază. Model cognitiv bazat pe prejudecăți 
ee | 
Corectarea erorilor de percepere a |Se vor căuta contraargumente. 

realității: Se vor aduna date cu conţinut pozitiv. 
Adresare de întrebăriconvingerilor |Există dovezi pentru reinterpretarea faptelor şi 
Construirea unei imaginide sine | Autopercepţie echilibrată. 

Destructurarea judecăților Activitate continuă. 

absolutiste: 


Supoziţii şi convingeri disfuncționale 


Reformulări: Ce standarde şi obiective personale ar fi mai 


realiste şi mai utile? 


Gânduri negative automate 
Cercetarea erorilor de percepție  |Direcționarea atenției către aspectele pozitive. 


Corectarea erorilor de logică Analizarea gândirii autocritice şi a predicțiilor 
(interpretare) a unor evenimente:  |catastrofice; se dau exemple concrete. 


Simptome Relaxare, tehnici de distragere, creşterea 
Managementul simptomelor frecvenţei activităților agreabile, împărțirea 
psihopatologice şi modificări în . |timpului, prescrierea unor sarcini gradate, 

sferacomportamentală. confruntarea cu situaţiile evitate, eliminarea 
comportamentelor de asigurare etc. 


Demersul cognitivist clasic începe cu intervenţii menite să modifice gândurile 
negative, stările afective şi comportamentele dezadaptative, bazate pe modelele 
terapiei cognitive pentru anxietatea socială (Clark şi Wells, 1995) şi pentru depresie 
(Beck et al, 1979). Astfel, Sorina a învățat să-și verifice predicțiile legate de 
conduita sa în situaţiile sociale, eliminând comportamentele de asigurare. şi 
observând cu atenție reacția celorlalți. Ea a constatat faptul că rareori oamenii 
conştientizau starea ei de anxietate, iar dacă totuşi unii o făceau, manifestau 
înțelegere şi simpatie față de ea şi nu o atitudine critică de respingere. De asemenea, 
ea şi-a însuşit tehnici de autocontrol al depresiei, cum ar fi: 

- programarea activităților şi angajarea în activități agreabile; 

- adresarea de provocări gândurilor negative automate, legate de lipsa de 
speranță şi suicid; 

- monitorizarea calităților şi elementelor pozitive legate de propria persoană 
(Sorina acordă o atenţie exagerată defectelor şi eşecurilor sale); 

- solicitarea unor liste privind calitățile ei de la prieteni şi părinți pentru a se 
convinge de faptul că aceştia o apreciază. 

Treptat, Sorina a început să nu mai fie atât de sigură că trebuie neapărat să-şi 
mascheze ego-ul real. Informaţiile adunate împreună cu terapeutul au fost utilizate 
pentru a verifica validitatea normelor şi standardelor exagerate ale pacientei şi pentru 
a formula unele mai realiste: 

„Sunt foarte bine aşa cum sunt.“ 

„Nu mă pot înţelege chiar cu toată lumea, dar acest lucru este normal.“ 

Comportându-se ca şi cum aceste afirmaţii ar fi adevărate (era naturală, iar 
comportamente de asigurare s-au redus) şi constatând faptul că reacţia celorlalți 
este pozitivă, încrederea ei în temeiul convingerii „sunt o ciudată“ a scăzut de la 
80% la 10%. 

Şedinţele ulterioare au fost dedicate liniei atitudinale de bază: „sunt o ființă 
lipsită de valoare.“ S-au adunat dovezi pro şi contra convingerii respective, pacienta 
apreciind la început că este convinsă de adevărul ei în proporție de 100%, iar în final 
doar în proporție de 20%. 

Convingerea alternativă formulată a fost; „am şi eu defectele mele ca oricare, 
nu sunt o ființă perfectă, dar nu sunt mai rea decât alti oameni.“ 

Pacienta a crezut în noua convingere la început în proporție de 10%, iar apoi, 
în urma procesării terapeutice, în proporție de 90%. 

Pentru a consolida schimbările terapeutice ea a început să noteze noile 
convingeri pe cartele, împreună cu argumentele în favoarea acestora, cartele pe care 
le citea zilnic, dar, mai ales, în situațiile care activau convingerile disfuncționale. De 
asemenea, ea a continuat să se comporte ca şi cum noile convingeri ar fi adevărate, 
monitorizându-şi permanent predicțiile negative şi gândurile cu caracter autocritic. 

Terapia a durat 7 luni, cu şedinţe bisăptămânale, la început mai scurte (25-30 
de minute), apoi mai lungi (50 de minute). 

În primele trei luni, pacienta a urmat şi un tratament medicamentos cu 
antidepresive şi anxiolitice (zoloft şi lexotan). 

În finalul terapiei, ea s-a înscris la o facultate particulară cu profil juridic şi 
şi-a făcut un prieten. 

În ciuda rezultatului pozitiv al psihoterapiei centrate pe simptom, pacienta a 
afirmat că a fost temătoare şi lipsită de încredere în sine de când se ştie, stările sale 
înscriindu-se în criteriile de diagnostic pentru o tulburare de personalitate de tip 
evitant; de regulă, pentru astfel de situaţii este necesară şi o terapie pe termen mai 
lung, focalizată pe schemele cognitive (Young, 1990). 

Autorul sublinia faptul că, pentru psihoterapia cognitivă de scurtă durată, 
pacienții trebuie să aibă acces, fără prea mult antrenament, la stările lor afective, la 
gânduri şi imagini. De asemenea, aceştia trebuie să aibă probleme clar definite, care 

să poată fi abordate prin intermediul unui demers focalizat, să fie motivaţi să 
realizeze temele pentru acasă, să colaboreze bine cu terapeutul, iar dificultăţile lor 
să “poată fi depăşite în urma analizei empirice, a experimentărilor în sfera 
comportamentală şi a exerciţiilor. 

Pacienţii mai dificili care. prezintă tulburări în sfera personalității au 
convingeri negative inflexibile, cu un grad foarte mare de generalizare, cu caracter 
imperativ şi foarte rezistente la schimbare (Beck et al, 1990). 


Aceste convingeri reprezintă modul normal de procesare a informaţiei la 
subiecții respectivi şi nu se activează decât în condiții speciale. Astfel de pacienți 
afirmă despre ei că au fost întotdeauna aşa şi consideră că problemele lor fac parte 
integrantă din personalitatea lor. Ei sunt mai puţin complianți la psihoterapie, sunt 
evitanți, au tendința de a bloca progresul terapiei şi creează unele dificultăți în 
relația cu terapeutul. 

În astfel de cazuri se pot utiliza atât tehnicile clasice ale terapiei cognitive, cât 
şi cele mai de profunzime, centrate pe schema cognitivă. 

Fennell (1998, p. 231) ne prezintă o schemă în care se realizează o 
corespondență dintre tehnicile terapeutice clasice şi cele centrate pe schema 
cognitivă: 


Tehnici cognitive clasice Tehnici focalizate pe schema cognitivă 

Explicarea modelului cognitival . 

tulburării emoționale. şifuncționare a schemei cognitive. 

Explicarea menținerii tulburării prin” 
prejudecăți. 


reacție circulară. 


Conceptualizarea problematicii Conceptualizarea problematicii 

patologice. patologice. 

|ldentificarea şi monitorizarea gândurilor | Identificarea schemelor cognitive şi a 
negative automate. modului lor de operare. 


Stabilirea scopurilor. Identificarea unor scheme cognitive 
Strângerea unor date pentru stabilirea: [alternative pozitive. 
unui punct de vedere mai realist. 


Jurnale şi orare săptămânale: 
Adunarea de dovezi împotriva 
gândurilor negative automate. 


Notarea unor elemente pozitive 
dinistoria vieţii pacientului. 
Căutarea unor dovezi care să vină în 
sprijinul schemelor cognitive pozitive 
alternative. 


Reevaluarea dovezilor care vin în 
sprijinul schemei cognitive. 
Revizuirea evenimentelor de viață. 


Reevaluarea dovezilor care vin în. 
sprijinul gândurilor negative alternative, 


STRATEGIILE PSIHOTERAPIEI COGNITIV-COMPORTAMENTALE 


Identificarea erorilor de logică. 


Adresarea de întrebări gândirilor de 
tipul „totul sau nimic“. 

Elaborarea unor diagrame din care să 
rezulte cauzele diverselor evenimente. 


Elaborarea unor jurnale pentru notarea 
gândurilor disfuncţionale. 


Realizarea şi monitorizarea unor 


experimente în sfera comportamentală. 


Tehnica imaginaţiei dirijate pentru 
probleme curente. 


Joc de rol direct şi inversat. 
Retrăirea traumelor recente. 
Expunere la situații anxiogene. 

Identificarea proceselor cognitivede 
ignorare, distorsionare şi accentuarea 
unor excepții. 


Continuarea procesării psihoterapeutice. 


Jurnale pentru notarea convingerilor 
disfuncționale de bază. 

Cartele şi jurnale pentru schemele 
cognitive. 

Realizarea unor experimente în sfera 
comportamentală. 

Jurnale şi cartele pentru notarea 
predicţiilor negative. 

Acţiuni de contracarare a convingerilor 
negative. 

Tehnica imaginaţiei dirijate pentru 
modificarea amintirilor 
posttraumatizante din copilărie. 


Psihaodramă. 
Retrăirea experiențelor din copilărie. 


În psihoterapia cognitivă clasică de durată scurtă, demersul terapeutic începe 
cu rezolvarea unor probleme curente, ulterior trecându-se la abordarea 
convingerilor şi supoziţiilor disfuncționale de bază. 

Există situații când focalizarea asupra problemelor curente este imposibilă în 
etapele timpurii ale terapiei, din cauza rigidității şi forței convingerilor negative ale 
pacientului despre sine, situaţie în care trebuie început cu un demers centrat pe 


schemele cognitive disfuncționale. 


Prezentare de caz 


Iolanda, o profesoară în vârstă de 29 de ani, s-a prezentat la terapie pentru 
anxietate legată de starea de sănătate. Pacienta prezenta atât depresie, cât şi 
anxietate, afirmând că obiectivul ei este să se elibereze de preocupările patologice 


pentru sănătate. 


Ea a lucrat cu conştiinciozitate la monitorizarea gândurilor legate de sănătate 
şi la realizarea unor experimente în sfera comportamentală, experimente menite să 

evidenţieze faptul că diversele senzaţii corporale nu reprezentau neapărat semnele 
unei boli grave. Cu toate eforturile sale, nivelul anxietății a rămas foarte ridicat. 

La o analiză mai atentă a rezultat faptul că anxietatea şi ideile cu conținut 
hipocondriac reprezentau doar vârful unui iceberg. 

lolanda avea multe alte probleme: dificultăți în relația cu prietenul ei, 
conflicte cu părinții, anxietate de performanță, idei obsesiv-compulsive (legate de 
prepararea hranei), lipsă de asertivitate, frici şi fobii (de a sta singură în casă, de a 
şofa etc.), consum abuziv de alcool şi episoade de mâncat compulsiv. 

Terapeutul împreună cu pacienta au ajuns la concluzia că toate aceste 
probleme proveneau din concepția de bază despre sine, despre ceilalți şi despre 
viață, ea având o mare vulnerabilitate la stres, vulnerabilitate care data încă din 
copilărie. 

Pacientă a afirmat că părinții ei nu au protejat-o niciodată și nu au venit în 
întâmpinarea nevoilor sale. Ei au fost distanți, hipercritici şi neiertători. De 
asemenea, ea a suferit de numeroase boli în copilărie, părinții neacordându-i 
suficientă atenţie şi grijă. Aceştia îi cereau permanent să nu se mai plângă. 

Copil fiind, olanda a interpretat atitudinea părinților ca pe un semn că nu este 
bună de nimic. Ea şi-a format convingeri de tipul: „sunt lipsită de valoare“; „nimănui 
nu-i pasă de mine“; „sunt vulnerabilă“ etc. 

Iolanda era permanent în gardă pentru a preîntâmpina pericole potenţiale care 
puteau veni din toate părțile. Din acest motiv, ea şi-a format un set de supoziții 
disfuncționale menite să o ţină permanent în alertă: „trebuie să fiu mereu la 
înălțime; „trebuie să fac totdeauna ceea ce se aşteaptă de la mine, altfel voi fi 
respinsă“; „orice simptom poate fi semnul că se întâmplă ceva grav“; „dacă nu sunt 
extrem de grijulie, se va întâmpla ceva rău“. 

Ținând seama de schema cognitivă şi de convingerile disfuncționale de bază 
care rezultă din acestea, tulburările pacientei încep să devină explicabile. 

Deoarece avea dificultăţi în atât de multe domenii, Iolanda a devenit tot mai 
lipsită de speranță şi tot mai deprimată, considerându-se anormală. 

Conştientizarea naturii problemelor sale-a determinat-o să înțeleagă faptul că 
acestea reprezintă rezultatul firesc al modului în care a fost tratată în copilărie („ceea 
ce mi se întâmplă este rezultatul experiențelor mele“ şi „nu aceasta sunt eu“). 

Iolanda a început să devină mai optimistă în privinţa efectelor terapiei, pentru 
că nu mai avea de-a face cu o mulțime de probleme care ar fi necesitat o abordare 
separată, ci cu un număr limitat de convingeri disfuncționale care se manifestă în 
mai multe planuri. În același timp, pacienta a început să lucreze pentru a verifica 
validitatea convingerii sale că este lipsită de Miere: adunând elemente care să o 
invalideze. 

Terapeutul i-a cerut apoi să alcătuiască o listă a calităților ei, fapt ce a , fost 
realizat la început cu multă dificultate (în primele şedinţe de psihoterapie a reuşit cu 
greu să identifice trei calități). 

Pacientei i s-a sugerat apoi să solicite astfel de liste de la persoane apropiate. 
Ea a cerut una mamei sale, care a refuzat-o, afirmând că pacienta este şi aşa prea 
încrezută. Această situație a convins-o, o data în plus, de originea problemelor sale. 

Iolanda a obținut o astfel de listă de la prietenul său. La început, ea nu a 
crezut în adevărurile afirmate de acesta, considerând că prietenul doreşte să o 
menajeze. 

Treptat, în urma discuţiilor purtate cu terapeutul, pacienta a reuşit să 
elaboreze propria listă cuprinzând calitățile personale, dar abia după şase luni de 
terapie a afirmat că şi-a schimbat într-o oarecare: măsură concepția despre sine, 
considerând că posedă defecte şi calități la fel ca ceilalți oameni. Terapeutul a 
comparat această afirmaţie cu vechea opinie despre sine şi a ghidat-o pe pacientă 
să-şi structureze o nouă convingere, mai rațională. „sunt la fel de bună ca ceilalți 
oameni“. 

Deoarece Iolanda a relatat faptul că dovezile în favoarea concepției negative 
despre sine proveneau din copilărie, terapeutul a sugerat trecerea în revistă a istoriei 
vieţii cu identificarea evenimentelor care păreau să vină în sprijinul convingerii 
negative şi testarea veridicității argumentelor reprezentate de evenimentele 
respective, precum şi identificarea unor experiențe care contraziceau convingerea 
disfuncțională. Astfel, i s-a cerut să verifice dacă este corect să se autoblameze din 
cauza atitudinii pe care au avut-o părinții față de ea. Iolanda a ajuns la concluzia că, 
dacă ar observa că un alt copil ar fi tratat aşa cum a fost ea, ar învinovăți părinții. 

Terapeutul a utilizat metafora „Cenuşăresei“ pentru a ilustra modul în care 
părinții s-au raportat la pacientă. Au fost trecute în revistă persoanele care s-au purtat 
frumos cu ea de-a lungul timpului, precum şi situațiile în care s-a simţit bine şi a 
avut performanţe ridicate. 

În final, s-au formulat afirmaţii cu caracter concluziv pentru fiecare perioadă 
din viața pacientei. „Comportamentul părinților nu poate să-mi fie imputat mie“; 
„copil fiind, meritam să fiu iubită şi protejată“; „au existat în viața mea şi persoane 
care m-au iubit şi m-au protejat“. 

Terapeutul a utilizat în anumite momente ale terapiei şi tehnici de relaxare şi 
hipnoză, cu sugestii țintite şi joc de rol în plan imaginativ. 

“ Cartea "Strategiile psihoterapiei cognitiv-comportamentale” se 
“adresează în mod special psihologilor şi medicilor interesaţi de 
formarea şi perfecționarea în domeniul psihoterapiei, constituindu-se 
într-un adevărat manual uşor de înțeles şi utilizat în practică de către 
specialişti cu diverse orientări. 

Autoarea prezintă într-o formă sintetică principiile generale şi 
principalele variante ale psihoterapiei cognitiv-comportamentale, 
detaliind cele mai importante metode şi tehnici ale acesteia, validate 
prin experiența personală, dintre care menţionăm evaluarea şi 
restructurarea cognitivă, relaxarea şi autohipnoza. Sunt descrise pe 
scurt terapiile comportamentale, cognitive, cognitiv-comportamen- 
tale, rațional-emotivă, precum şi demersul terapeutic centrat pe 
rezolvarea problemelor de viață. 

O atenţie deosebită este acordată problematicii conceptualizării 
cazurilor abordate psihoterapeutic, precum şi dificultăţilor ce ar 
putea sta în calea desfăşurării eficiente a acestui demers. 

Deşi se doreşte a fi o lucrare de nivel academic, aceasta este 
redactată într-un stil agreabil, care o face accesibilă unei categorii 
mai largi de medici, psihologi sau de persoane interesate de 
cunoaşterea şi optimizarea comportamentu ui uman. 

